
CAPITOLUL I 


INTRODUCERE ÎN DREPTUL MUNCII 


I. Dreptul muncii — ramură de drept 


I. 1. Reglementarea muncii 


În Dicţionarul General al Limbii Române, munca este definită astfel: 
„activitățile fizice sau intelectuale îndreptate spre un anumit scop, activităţi în 
procesul cărora omul modifică şi adaptează lucrurile din natură, pentru 
satisfacerea trebuinţelor sale“. 

Munca fiind o activitate prezentă în orice societate şi care influenţează într-o 
anumită măsură relaţiile în cadrul acestei societăți, este necesar ca această 
activitate să fie guvernată de anumite reguli acceptate unanim la nivelul 
societăţii”. Datorită diferitelor forme sub care se prezintă, munca nu poate fi 
întotdeauna statuată prin puterea normelor de drept. Pentru a ne da seama ce fel de 
reguli guvernează raporturile de muncă trebuie să facem o primă şi generală 
demarcaţie a muncii, atunci când aceasta se desfăşoară în folosul societăţii ori în 
folos propriu. Astfel, nu se poate impune aplicarea unor norme de drept cu 
caracter specific muncii atunci când o persoană desfăşoară activităţi pentru sine, 
însă este necesară aplicarea unor altfel de norme când o persoană prestează în mod 
conştient activități cu scop lucrativ pentru care este remunerat. 

Totuşi, există anumite categorii de prestări cărora nu le putem aplica normele 
dreptului muncii. Această situaţie se întâlneşte în cazul liberilor profesionişti 
(avocaţi, medici, farmacişti) al căror statut profesional este reglementat de legi 
speciale şi în cazul meseriaşilor ce lucrează ocazional pentru un beneficiar, fie la 
domiciliul acestuia, fie la domiciliul propriu (frizer, croitor etc.). 

În ceea ce priveşte aplicarea normelor de dreptul muncii în cazul raporturilor 
de muncă, pe lângă activitatea remunerată se cere şi existența unei relaţii de 
subordonare între cel care munceşte şi cel care beneficiază de produsul muncii 
(patronul). Cel care angajează forţă de muncă trebuie să se bucure de autoritate 
asupra angajatului. În acest sens trebuie amintit că, în totalitatea raporturilor de 
muncă individuale sau colective în care se aplică norme de dreptul muncii, 
reglementările cu caracter general se găsesc în Codul muncii. 


! Vasile Breban, Dicţionar General al Limbii Române, Editura Ştiinţifică şi Enciclopedică, Bucureşti, 1987 
? Jon Traian Ştefănescu, Tratat Elementar de Drept al Muncii, Editura Lumina Lex, Bucureşti, 1999, p.13 


I. 2. Definiţia dreptului muncii 


Dreptul muncii poate fi definit ca acea ramură a sistemului de drept 
românesc dată de totalitatea normelor juridice cu caracter specific ce apără şi 
statuează raporturile individuale sau colective de muncă ce apar în procesul 
muncii între angajat şi unitatea angajatoare (patron) d 

Este necesară lămurirea unor termeni întâlniți în definiția pe care am dat-o 
acestei ramuri de drept tocmai pentru a înţelege cu exactitate cui, când şi în ce 
condiţii se vor aplica normele de dreptul muncii. Legiuitorul a desluşit o parte din 
aceşti termeni în conţinutul normelor juridice de dreptul muncii regăsite în 
Codul muncii”. În art.14 alin.l din Codul muncii întâlnim lămurit termenul de 
„angajator“, acesta fiind persoana fizică sau juridică ce poate, potrivit legii să 
angajeze forță de muncă pe bază de contract individual de muncă“; iar în art.10 
din Codul muncii se defineşte contractul individual de muncă, de unde se 
desprinde sensul noţiunii de salaria ca fiind persoana fizică (...) ce se obligă să 
presteze muncă pentru şi sub autoritatea unui angajator, persoană fizică sau 
Juridică, în schimbul unei remuneraţii denumite salariu. 


II. Raporturi juridice individuale de muncă 


II. 1. Raporturi juridice de muncă. Terminologie 


Din analiza art.l din Codul muncii, obiectul reglementat de normele de 
dreptul muncii este dat de totalitatea raporturilor individuale şi colective de 
muncă. 

Raporturile juridice individuale de muncă” sunt acele relaţii care apar pe baza 
contractului individual de muncă — contract în temeiul căruia o persoană fizică, 
denumită salariat, se obligă să presteze muncă pentru şi sub autoritatea unui 
angajator, persoană fizică sau juridică, în schimbul unei remuneraţii denumite 
salariu (art.10 Codul muncii). 

Subiectele raportului juridic de muncă, aşa cum s-au desprins din analiza 
articolului 10 şi articolului 14 Codul muncii, sunt angajatorul şi salariatul. 


* Sanda Ghimpu, Alexandru Țiclea, op. cit, p.5 

A Legea nr.53/2003, republicată în Monitorul Oficial al României, Partea I, nr.345 din 18 mai 2011. 

5 În sensul art. lit.e din Legea nr.62/2011 a dialogului social (publicată în Monitorul Oficial al României, Partea I, 
nr.322 din 10 mai 2011), termenul angajator reprezintă persoana fizică sau juridică ce poate, potrivit legii, să 
angajeze forță de muncă pe bază de contract individual de muncă ori raport de serviciu 

ê Legea nr.62/2011 a dialogului social nu utilizează termenul de salariat şi pe acela de angajat care îl include şi pe 
primul. Astfel, potrivit art.1 lit.g, angajatul este persoana fizică, parte a unui contract individual de muncă ori 
raport de serviciu, care prestează muncă pentru şi sub autoritatea unui angajator şi beneficiază de drepturile 
prevăzute de lege, precum şi de prevederile contractelor sau acordurilor colective de muncă aplicabile. 

7 Sanda Ghimpu, Ion Traian Ştefănescu, Şerban Beligrădeanu, Gheorghe Mohanu, Dreptul Muncii, tratat, 
vol.1, Editura Ştiinţifică şi Enciclopedică, Bucureşti, 1971. 


Acest raport nu permite existenţa unei pluralități active sau pasive, ci raportul 
ia naştere doar între două părți care pot fi persoană fizică ori juridică când au 
calitate de angajator şi numai persoană fizică atunci când este vorba de salariat, 
dând astfel un caracter bilateral şi strict personal acestui raport. 

Se observă cu uşurinţă că acest tip de relaţie este tutelat de subordonare, ce 
se impune între subiectele acestui raport. Aşadar, salariatul se subordonează 
angajatorului care, la rândul său, îşi exercită autoritatea juridică asupra salariatului 
prin aceea că el, în baza şi cu respectarea legii, va stabili o serie de reguli 
obligatorii ce au ca obiect programul de muncă, locul de muncă, modalităţile de 
realizare a muncii etc. 


II. 2. Caracteristicile definitorii ale raporturilor juridice de muncă 


Trăsăturile definitorii ale acestor raporturi sunt deosebit de importante, ele 
individualizând aceste raporturi în mulţimea raporturilor juridice în generali. 

Aceste trăsături sunt: 

1. Raportul juridic de muncă ia naştere numai prin încheierea unui 
contract individual de muncă”. Conform art.37 Codul muncii, drepturile şi 
obligaţiile privind relațiile de muncă dintre angajatori şi salariaţi se stabilesc 
potrivit legii, prin negociere în cadrul contractelor colective de muncă şi al 
contractelor individuale de muncă. 

2. Raportul juridic de muncă are caracter bilateral, care reprezintă voinţa 
concordată a două părți: pe de o parte salariatul — numai persoana fizică — iar pe 
de altă parte angajatorul, care poate fi persoană fizică sau persoană juridică. 

3. Caracterul intuitu personae al raportului juridic de muncă funcţionează 
în ambele sensuri. Astfel, pe de o parte, persoana ce va presta munca este selectată 
din considerente legate de pregătirea, aptitudinile şi calităţile sale în procesul 
lucrativ, reprezentarea fiind imposibilă. Pe de altă parte, caracterul personal al 
acestui raport are în vedere şi angajatorul, întrucât raportul juridic de muncă se 
naşte între o parte bine precizată ce prestează munca şi o alta la fel de bine 
determinată şi precizată, ce beneficiază de produsul muncii. Nu de puţine ori 
prestigiul de care se bucură angajatorul pe piaţa forţei de muncă este hotărâtoare 
pentru persoanele aspirante la calitatea de salariat, care vor să se încadreze în 
colectivul de salariați ce desfăşoară activităţi lucrative pentru şi sub autoritatea 
unui astfel de angajator. 

4. Trăsătura specifică şi definitorie a acestui raport juridic de muncă este dată 
de subordonarea salariatului faţă de celălalt subiect al raportului, în folosul 


$ Sanda Ghimpu, Ion Traian Ştefănescu, Şerban Beligrădeanu, Gheorghe Mohanu, op. cit, p.83 şi 
următoarele; Alexandru Țiclea, Andrei Popescu, Constantin Tufan, Marioara Țichindelean, Ovidiu Ţinca, 
Dreptul muncii, Editura Rosetti, Bucureşti, 2004, p.12-13 

” Prin apariţia Codului muncii şi intrarea în vigoare a acestui act normativ, începând cu 1 martie 2003, nu se mai 
pot desfăşura activităţi cu scop lucrativ în baza convențiilor civile de prestări servicii. 


căruia se prestează munca. Această subordonare reiese din obligaţia salariatului de 
a respecta disciplina muncii, bazată pe regulile cu caracter legal impuse de 
angajator. O astfel de subordonare este firească, doar în limitele dispoziţiilor 
legale, dacă avem în vedere că angajatorul învesteşte capital în suportul logistic, 
materii prime, angajează alte cheltuieli de producție (electricitate, gaz, apa, etc.), 
contractează forță de muncă şi toate pentru atingerea scopului economic propus. 
În acest sens angajatorul este îndreptăţit să impună o anumită conduită salariatului 
pe timpul raportului juridic de muncă şi să transmită dispoziţii obligatorii acestuia 
din urmă, însă în limitele legii. 

Subordonarea salariatului față de angajator se materializează şi prin faptul că 
angajatorul poate şi trebuie să controleze modul în care salariatul îşi îndeplineşte 
toate atribuţiile ce îi revin potrivit contractului individual de muncă şi fişei 
postului. Conduita salariatului poate atrage recompense, dar şi sancțiuni din partea 
angajatorului tot ca urmare a subordonării salariatului, dar toate cu respectarea 
dispoziţiilor legale în materie. 

5. Existenţa unei contraprestaţii pentru salariat din partea angajatorului. 

Este necesar ca munca să fie plătită pentru a constitui obiect al unui raport 
Juridic de muncă. Niciodată o muncă gratuită nu ar putea constitui obiectul 
vreunui raport juridic de muncă. 

6. O altă trăsătură specifică este dată de protecţia multilaterală pentru 
salariaţi, atât cu privire la condițiile de muncă, cât şi cu privire la toate drepturile 
ce decurg din încheierea contractului individual de muncă. 


IL. 3. Formele raporturilor juridice de muncă 


Raporturile juridice individuale de muncă se prezintă într-o formă tipică, iar 
uneori într-o formă de tip particular. 

a) Forma tipică!” se bazează pe contractul individual de muncă care, aşa 
cum am amintit potrivit Codului muncii, reglementează majoritatea raporturilor 
individuale şi colective de muncă. 

Această formă clasică ce statuează raporturile juridice de muncă este 
caracterizată de faptul că întotdeauna o parte este o persoană fizică ce se obligă să 
presteze o activitate cu scop lucrativ în folosul celeilalte părţi, care are obligația la 
rândul său de a remunera munca salariatului şi de a-i oferi acestuia condiții 
corespunzătoare muncii. 

b) Forma de tip particular (atipică) !! are la bază contractul de ucenicie la 
locul de muncă. 


Alexandru Ţiclea, Sanda Ghimpu, op. cit., p.16 şi următ; Alexandru Țiclea, Andrei Popescu, Constantin 
Tufan, Marioara Țichindelean, Ovidiu Ținca, op. cit., p.13-14 
"Alexandru Țiclea, Sanda Ghimpu, op. cit., p.32 


Art.208 Codul muncii prezintă acest contract de ucenicie ca un contract 
individual de muncă de tip particular care dă naştere unor obligații speciale ale 
părților contractante. 

Acest tip de raport juridic de muncă are în conţinutul său, pe lângă obligațiile 
specifice oricărui raport juridic de muncă, acele obligații specifice cu privire la 
formarea profesională a ucenicului într-o meserie potrivit domeniului de activitate 
al angajatorului, concomitent cu desfăşurarea activităților lucrative de către 
ucenic. Este limpede că din aceste obligaţii specifice, dar cu un pronunţat caracter 
general, rezultă multiple obligații specifice pentru ambele părți ale acestui tip de 
raport juridic. 


III. Izvoarele dreptului muncii 


Expresia „izvor de dreptul muncii“ poate fi analizată prin cele două 
accepțiuni ale sale, şi anume în sens material şi în sens formal. 

Astfel, prin izvor de dreptul muncii în sens material se înţeleg acele condiţii 
materiale de existenţă care generează normele acestei ramuri de drept. 

Al doilea sens juridic al expresiei „izvor de dreptul muncii“ este dat de 
formele specifice de exprimare a normelor dreptului muncii. Nu trebuie confundat 
sensul formal al noţiunii „izvor de dreptul muncii“ cu o noțiune extrem de 
apropiată ca formare, dar diferită ca şi conţinut şi anume „izvoarele raportului 
juridic de muncă“. 

Izvoarele dreptului muncii sunt împărțite în două categorii: 

a) izvoare interne — comune cu cele ale altor ramuri de drept, respectiv 
specifice dreptului muncii (statute profesionale, contractul colectiv de 
muncă). Ca de altfel în toate ramurile de drept, şi în dreptul muncii 
„normele de drept se prezintă într-o formă generică de acte normative“, 
adică actele ce emană de la organele de stat învestite cu putere legislativă”. 

Actele normative în vigoare, izvoare interne ale dreptului muncii, sunt: 

1. Constituţia — în doctrină se face deosebire între legea fundamentală şi 
celelalte legi, care includ şi codurile. 


"Sanda Ghimpu, Alexandru Țiclea, op. cit, p.34 şi următoarea; Alexandru Țiclea, Andrei Popescu, 
Constantin Tufan, Marioara Țichindelean, Ovidiu Ţinca, op. cit., p.26-37 
13 Legea fundamentală — Constituţia — stabileşte astfel de prerogative legislative după cum urmează: 
- art.67 din Constituţie prevede: „Camera deputaţilor şi Senatul adoptă legi, hotărâri şi moţiuni, în prezenţa 
majorităţii membrilor“. 
- art.73 alin.1 din Constituţie prevede că „Parlamentul adoptă legi constituţionale, legi organice şi legi ordinare“. 
- art.78 din Constituţie dispune că „legea se publică în Monitorul Oficial al României şi intră în vigoare la trei zile 
de la data publicării sau la o dată ulterioare prevăzută în textul ei“. 

Trebuie totuşi amintit şi faptul că hotărârile şi ordonanţele sunt adoptate de Guvern (art.108 alin.l din 
Constituţie) , decretele sunt emise de Preşedintele României (art.100 alin.1 din Constituţie) , iar ordinele, 
instrucţiunile şi regulamentele sunt emise de ministru ori şeful unui alt organ central al administraţiei de stat. 


2. Codul muncii — cel mai nou izvor de dreptul muncii a fost adoptat de 
Parlamentul României în temeiul prevederilor art.113 din Constituţie. 

4. Decretele-lege — sunt acele izvoare de drept cu caracter hibrid (deşi nu 
emană de la Parlament, au putere de lege) , atunci când promovează norme ce se 
referă la relațiile de muncă. Caracterul hibrid este dat de faptul că aceste acte 
normative sunt promovate de puterea executivă din stat, dar au totuşi puterea 
unei legi (actul ce îşi are sorgintea în îndeplinirea sarcinilor de către puterea 
legislativă). 

5. Hotărârile şi ordonanţele Guvernului — în exercițiul atribuţiilor sale, 
Guvernul adoptă hotărâri şi ordonanţe care, atunci când reglementează norme ce 
se aplică raportului juridic de muncă, constituie izvoare de dreptul muncii. 

Dintre acestea amintim: Hotărârea Guvernului nr.247/2003 privind 
întocmirea şi completarea registrului general de evidenţă a salariaţilor, Hotărârea 
Guvernului nr.1 156/2002 pentru aprobarea Memorandumului de înţelegere dintre 
Guvernul României şi Organizaţia Internaţională a Muncii privind eliminarea 
muncii copilului, semnat la Geneva la 18 iunie 2002, Ordonanţa Guvernului 
nr.43/2002 pentru modificarea Legeii nr.156/2000 privind protecția cetăţenilor 
români care lucrează în străinătate. 

6. Ordine, instrucţiuni şi alte acte normative emise organele admi- 
nistraţiei publice centrale. Scopul acestor acte, emise în vederea executării 
legilor, este de a statua măsuri cu caracter tehnic şi organizatoric, detalieri şi 
concretizări ale dispoziţiilor legal superioare şi îndrumarea pentru aplicarea 
întocmai a acestora. 

7. Izvoarele specifice dreptului muncii sunt reprezentate de contractele 
colective de muncă, regulamentele profesionale şi disciplinare, regulamentele 
interne. 

Anumite categorii de salariaţi desfăşoară o activitate specifică ce trebuie 
reglementată prin intermediul statutelor disciplinare, când se cere respectarea unei 
discipline riguroase sau a statutelor profesionale. 

Pentru o mai bună organizare a muncii în interiorul unităţilor se întocmesc 
regulamente interne. Acestea stabilesc, printre altele, drepturile şi obligațiile 
angajatorilor şi ale salariaţilor. Aşadar, aceste regulamente de ordine interioară 
sunt adevărate izvoare specifice de dreptul muncii. Ceea ce sprijină afirmația 
făcută de noi este faptul că regulamentele de ordine interioară sunt realizate în 
baza legii, iar nerespectarea lor atrage sancţiunea pentru cel care a nesocotit aceste 
dispoziţii. 

Pe lângă izvoarele specifice dreptului muncii, suntem îndreptățiţi să acordăm 
această calitate de izvor de drept şi normelor privind protecția, igiena şi 
securitatea în muncă. 


Referitor la izvoarele dreptului muncii, au apărut o serie de păreri în ceea ce 
priveşte practica judiciară (jurisprudența). Astfel, s-a pus problema dacă 
jurisprudenţa poate fi considerată sau nu izvor de dreptul muncii. Opinia 
majoritară, totuşi, la care ne raliem şi noi, este aceea că jurisprudenţa nu este izvor 
de dreptul muncii, fără însă să nesocotim influenţa sa decisivă în stabilirea 
normelor ce statuează raporturile juridice de muncă. 


b) izvoare internaţionale ale dreptului muncii. Din această categorie fac 
parte: convențiile, pactele, acordurile etc., dacă ţara noastră este parte la ele prin 
aderare ori ratificare şi, evident, numai dacă acestea privesc relaţii sociale ce intră 
în obiectul dreptului muncii românesc. Este lesne de înţeles că aceste norme cu 
caracter mondial din domeniul dreptului muncii nu se vor aplica de drept oricăror 
relații de muncă din orice ţară, ci este necesară ratificarea actelor internaționale ce 
promovează astfel de norme cu caracter internațional. Cele mai importante acte 
internaţionale în domeniul dreptului muncii sunt actele Organizaţiei Internaţionale 
a Muncii şi anume convențiile şi reglementările. 

Dintre aceste convenţii, amintim: 

— Convenţia pentru drepturile omului şi libertăţile fundamentale (1950) 

— Carta social-europeană (1961) 

— Codul european de securitate socială (1964) 

— Convenţia europeană de securitate socială (1973) 

— Convenţia europeană privind statutul juridic al muncitorului emigrant 
(1977) 

— Rezoluţia 76/32 privind măsurile de securitate socială în favoarea 
pensionarilor 

— Recomandarea 89/3 privind flexibilitatea vârstei de pensionare. 

Izvoare internaţionale semnificative ale dreptului muncii sunt de asemenea 
actele Uniunii Europene. 


IV. Principiile fundamentale ale dreptului muncii 

România ca stat de drept democratic şi social pune între valorile supreme 
demnitatea omului, drepturile şi libertăţile cetăţenilor, precum şi libera dezvoltare 
a personalității acestora. 

Principiile fundamentale ale dreptului român sunt idei de bază ce se regăsesc 
în întreaga legislaţie a României ca stat de drept, în curs de consolidare; sunt 
promovate de „Teoria generală a dreptului“. Aceste principii sunt consacrate de 
Constituţie, de alte legi, precum şi de Coduri: principiul democraţiei, principiul 


14 Alex Wiell, François Ferre, Droit civil, introduction generale, Dalloz, Paris, 1979, p.205-232; Jean Rivero, 
Droit administratif, Dalloz, Paris, 1983, p.76; Pierre Guiho, Cours de droit civil. Introduction générale, vol. 1, 
L’Itermes, Lyon, 1984, p.163. 


egalităţii în faţa legii, principiul legalităţii, principiul separării puterilor în stat. 
Având statutul de principii fundamentale ale dreptului românesc, pe cale de 
consecință ele sunt şi principii ale dreptului muncii românesc!€. 

Însă, pe lângă aceste principii fundamentale ale întregului sistem de drept 
românesc, dreptul muncii cunoaşte şi propriile idei călăuzitoare"! şi anume 
principii specifice ale dreptului muncii românesc promovate în Titlul I — 
Dispoziţii generale, Capitolul II al Codului muncii. 


1. Un prim principiu fundamental al dreptului muncii este prevăzut de art.3 
alin.l din Codul muncii, care reglementează libertatea muncii şi neîngrădirea 
dreptului la muncă". Acest text legal este în deplină concordanţă cu prevederile 
art.41 alin.1 din legea fundamentală, conform căruia dreptul la muncă nu poate fi 
îngrădit. Alegerea profesiei şi alegerea locului de muncă sunt libere. 

Acest principiu îşi găseşte reglementare şi în pactele şi declarațiile 
internaţionale. În acest sens, amintim art.6 pct.1 din Pactul internaţional cu privire 
la drepturile economice, sociale şi culturale” care garantează dreptul oricărei 
persoane de a-şi câştiga experienţa printr-o muncă liber aleasă. De asemenea 
amintim şi art.23 pct.1 din Declaraţia Universală a Drepturilor Omului”, ce 
consacră libera alegere a profesiei şi a muncii oricărei persoane şi dreptul acesteia 
de a se a bucura de condiţii echitabile şi satisfăcătoare pe timpul desfăşurării ori 
prestării muncii. 

Munca este necesară obținerii resurselor necesare traiului oricărei persoane şi 
deci orice limitare cu încălcarea normelor legale a dreptului de a munci reprezintă 
o atingere adusă dreptului la viaţă”. 

Din punct de vedere juridic, libertatea muncii reprezintă posibilitatea 
persoanei de a-şi alege profesia sau locul de muncă conform pregătirii sale, 
excluzând astfel orice formă a muncii forțate”, posibilitate materializată în 
acordul de voinţă dat cu ocazia realizării raportului juridic de muncă sub forma 
unui contract individual de muncă. De asemenea, libertatea muncii reiese din 
modul în care contractul individual de muncă încetează din inițiativa salariatului, 
cu respectarea termenului de preaviz prevăzut în contractul individual de muncă. 


15 Gheorghe Beleiu, op. cit, p.36. 

16 Sanda Ghimpu, Ion Traian Ştefănescu, Şerban Beligrădeanu, Gheorghe Mohanu, op. cit, p.45. 

"Sanda Ghimpu, Alexandru Țiclea, op. cit, p.31 şi urm; Alexandru Țiclea, Andrei Popescu, Constantin 
Tufan, Marioara Țichindelean, Ovidiu inca, op. cit., p.37-43. 

'5 Ton Traian Ştefănescu, op. cit, p.40 

19 Adoptat de Adunarea Generală a Naţiunilor Unite de la 16 octombrie prin rezoluţia 2200 A (xxi). România a 
ratificat pactul la 9 decembrie 1974, făcând rezervă la art.26 paragraful 1. 

2 Adoptată de Adunarea Generală a Organizaţiei Naţiunilor Unite în anul 1948. 

”! Claude Albert Calliard, Libertés publiques, Dalloz, Paris, 1983, p.233 

* Alexandru Athanasiu, Claudia Ana Moarcas, Muncitorul şi Legea, vol. I, Editura Oscar Print, Bucureşti, 
1999, p.21 


10 


Aşa cum am mai precizat, libertatea muncii exclude munca forțată” - munca 
sau serviciul impus unei persoane sub ameninţare ori pentru care persoana nu şi-a 
exprimat consimțământul în mod liber. În acest sens, Constituţia prevede, în art.42 
alin.], că munca forțată este interzisă, iar Codul penal precizează la art.191 că 
fapta de a supune o persoană, în alte cazuri decât cele prevăzute de dispoziţiile 
legale, la prestarea unei munci contra voinţei sale sau la o muncă obligatorie, se 
pedepseşte cu închisoare de la 6 luni la 3 ani. Art.182 lit.a din Noul Cod penal — 
Legea nr.286/2009 califică drept exploatare a unei persoane supunerea acesteia 
la executarea unei munci sau îndeplinirea de servicii, în mod forţat, iar art.212 
prevede că fapta de a supune o persoană, în alte cazuri decât cele prevăzute de 
dispoziţiile legale, la prestarea unei munci împotriva voinţei sale sau la o muncă 
obligatorie se pedepseşte cu închisoarea de la 1 la 3 ani 

Uneori însă apare necesitatea îndeplinirii unor sarcini sau obligaţii ce implică 
prestarea unor activităţi cu scop lucrativ. Aceste activităţi nu sunt înţelese ca 
forme ale muncii forțate. Însă aceste cazuri sunt expres şi limitativ prevăzute de 
legea fundamentală, în art.42 alin.2, şi anume: 

a) serviciul cu caracter militar sau activităţile desfăşurate în locul acestuia de 
cei care, potrivit legii, nu prestează serviciul militar obligatoriu din motive 
religioase”; 

b) munca unei persoane condamnate, prestate în condiții normale, în 
perioada de detenție sau de libertate condiționată; 

c) prestațiile impuse în situația creată de calamitați ori de alt pericol, precum 
şi cele care fac parte din obligațiile civile normale stabilite de lege”. 

Aducem în discuție şi prevederile art.4 alin.3 din Codul muncii, potrivit 
cărora nu constituie muncă forțată munca sau activitatea impusă de autoritățile 
publice: 

a) în temeiul legii privind serviciul militar obligatoriu; 

b) pentru îndeplinirea obligațiilor civice stabilite prin lege; 

c) în baza unei hotărâri judecătoreşti de condamnare, rămasă definitivă în 

condițiile legii; 

d) în caz de forță majoră, respectiv în caz de război, catastrofe sau pericol de 
catastrofe precum: incendii, inundații, cutremure, epidemii sau epizootii 
violente, invazii de animale sau insecte şi, în general, în toate circumstan- 


233 Mihai Constantinescu, Ion Deleanu, Antonie Iorgovan, Ioan Muraru, Florin Vasilescu, Ioan Vida, Consti- 
tuția României — comentată şi adnotată, Regia Autonomă „Monitorul Oficial al României“, Bucureşti, 1992, p.95. 
* Publicată în Monitorul Oficial al României, Partea I, nr.510 din 24 iulie 2009. 

* Amintim aici Legea nr.395/2005 privind suspendarea pe timp de pace a serviciului militar obligatoriu şi trecerea 
la serviciul militar pe bază de voluntariat, publicată în Monitorul Oficial al României, Partea I, nr.1155 din 20 
decembrie 2005. 

26 A se vedea dispoziţiile Hotărârii Guvernului nr. 1204/2007 privind asigurarea forţei de muncă necesare pe timpul 
stării de asediu, la mobilizare şi pe timpul stării de război, publicată în Monitorul Oficial al României, Partea I, 
nr.699 din 12 decembrie 2006. 

tele care pun în pericol viaţa sau condiţiile normale de existenţă ale 
ansamblului populaţiei ori ale unei părţi a acesteia. 

Se impune şi precizarea legată de sintagma „garantarea dreptului la muncă“ 
şi anume, aceea că aceasta trebuie înţeleasă în sensul că dreptul la muncă nu 
trebuie îngrădit, adică nimeni nu poate fi obligat să muncească ori, dimpotrivă, să 
nu muncească şi nu în sensul că trebuie să li se „ofere“ un loc de muncă tuturor 
persoanelor apte de muncă. 


2. Un alt principiu deosebit de important şi în strânsă legătură cu principiul 
neîngrădirii dreptului la muncă şi libertatea muncii este cel al egalităţii de 
tratament faţă de toţi salariaţii şi angajatorii. 

Acest principiu îşi are sorgintea în principiul egalității între cetăţeni 
promovat de legea fundamentală şi dat de existenţa unor drepturi ce constituie 
conţinutul lui, cum ar fi: 

— dreptul la muncă, ce trebuie să fie liber şi necondiţionat de apartenenţa la 
rasă, religie, sex, apartenenţa politică; 

— dreptul de a constitui sindicate şi de a se afilia la sindicate; 

— dreptul la formare profesională şi la continuarea educației; 

— dreptul de a accede neîngrădit la serviciile destinate folosinţei publice. 

În temeiul art.5 alin.2 din Codul muncii, criteriile de discriminare sunt cele 
care generează un tratament diferențiat pentru salariaţi, respectiv angajatori pe 
baza sexului, orientării sexuale, caracteristicilor genetice, vârstei, apartenenţei 
naţionale, rasei, culorii, etniei, religiei, opțiunii politice, originii sociale, 
handicapului, situaţiei sau responsabilități familiale, apartenenţei sau activității 
sindicale. 

În continuare se face distincţia între două forme de discriminare şi anume 
discriminarea directă şi cea indirectă. Astfel, constituie discriminare directă actele 
şi faptele de excludere, deosebire, restricție sau preferinţă întemeiate pe unul sau 
mai multe criterii enumerate mai sus, care au ca scop sau ca efect neacordarea, 
restrângerea ori înlăturarea recunoaşterii, folosinţei sau exercitării drepturilor 
prevăzute în legislaţia muncii. Discriminarea indirectă reprezintă actele şi faptele 
întemeiate în mod aparent pe alte criterii decât cele indicate, dar care produc 
efectele unei discriminări directe. 

Aşadar, se interzice: 

1) condiționarea participării la o activitate economică a unei persoane ori a 
exercitării unei profesii de apartenenţa persoanei la o rasă, naționalitate, etnie, 
religie, categorie socială, respectiv de orientările sexuale sau de apartenenţa la o 
categorie defavorizată; 

2) discriminarea unei persoane într-un raport juridic de muncă atunci când 
sunt puse în discuţie: încheierea, suspendarea, modificarea ori încetarea raportului 

de muncă; drepturile salariatului în legătură cu salariul sau alte drepturi sociale; 
aplicarea măsurilor disciplinare diferențiat; încălcarea sau limitarea dreptului 
salariatului de a adera la un sindicat; dreptul la formare profesională, promovare 
sau perfecționare, din aceleaşi considerente amintite la punctul anterior. 

O altă consecinţă a principiului nediscriminării decurge din art.6 din Codul 
muncii care prevede că salariaţii care prestează o muncă beneficiază, fără nicio 
discriminare, de condiții de muncă adecvate activităţii desfăşurate, de protecţie 
socială, de securitate şi sănătate în muncă, de respectarea demnității şi a 
conştiinţei sale, precum şi de dreptul la negocieri colective, la protecția datelor cu 
caracter personal, la protecţie împotriva concedierilor nelegale. În fine, conform 
alin.3 al aceluiaşi text legal, pentru munca egală sau de valoare egală este interzisă 
orice discriminare bazată pe criteriul de sex cu privire la toate elementele şi 
condiţiile de remunerare”. 


3. Un alt principiu ce guvernează dreptul muncii în prezent este principiul 
liberei asocieri. Astfel, în temeiul art.7 din Codul muncii, salariaţii şi angajatorii 
se pot asocia liber pentru apărarea drepturilor şi promovarea intereselor lor 
profesionale , economice şi sociale. 


4. Următorul principiu instituit de Codul muncii este cel al consen- 
sualismului şi al bunei-credinţe. Negocierea dintre salariați şi patroni este 
singura modalitate prin care se stabilesc drepturile şi obligaţiile părților raportului 
juridic de muncă. Aşadar, legiuitorul a prevăzut în art.8 alin.l, că relaţiile de 
muncă se bazează pe principiul consensualităţii şi bunei credinţe, iar în alin.2 că 
pentru buna desfăşurare a relaţiilor de muncă participanţii la raporturile de muncă 
se vor informa şi se vor consulta reciproc în condiţiile legii şi ale contractelor 
colective de muncă. 


27 Acest din urmă aspect îşi găseşte consacrare legislativă şi la nivel european. În acest sens amintim faptul că 
dispoziţia cu putere de principiu cu privire la nediscriminarea bazată pe sex, cuprinsă în art.1 19 din Tratatul de Ia 
Maastricht, a fost dezvoltată printr-o serie de directive, legate chiar de esența pieţei interne: Directiva 75/117/CEE, 
care adânceşte explicitarea principiului plăţii egale, astfel încât să includă plata egală pentru munca de valoare 
egală; Directiva 76/207/CEE, care prevede tratamentul egal pentru bărbaţi şi femei în procesul angajării; Directiva 
79/7/CEE, care aplică principiul tratamentului egal în materia securităţii sociale; Directiva 86/378/CEE, care 
extinde principiul tratamentului egal în sistemul pensiilor profesionale; Directiva 86/613/CEE, care prevede 
tratamentul egal în privința liberilor întreprinzători; Directiva 92/85/CEE, care se referă Ia necesitatea introducerii 
măsurilor de încurajare a sănătăţii şi securității în muncă a femeilor gravide şi lucrătoarelor care au născut recent 
sau care alăptează; Decizia Comisiei 95/420/CE care amendează Decizia Comisiei 82/43/CEE în legătură cu 
înfiinţarea unui Comitet consultativ privind şansele egale între femei şi bărbaţi; Directiva 96/34/GE ce transpune în 
practică acordul cadru privind concediul paternal încheiat între UNICE, CEEP şi CES; Directiva 97/80/GE privind 
aducerea dovezii în cazurile de discriminare pe bază de sex; Directiva 2000/78/CE privind crearea unui cadru 
general în favoarea egalității de tratament în domeniul ocupării şi al muncii. Şi Organizaţia Internaţională a Muncii 
s-a preocupat să asigure elaborarea unor norme care au avut drept obiectiv asigurarea egalității în drepturi a 
femeilor cu bărbaţii, şi avem în vedere aici Convenţia nr.100/1951 privind egalitatea de remuneraţie, ratificată de 
ţara noastră în anul 1957. 


13 


Informarea şi consultarea reciprocă dintre participanţii la raporturile de 
muncă ori dialogul dintre aceştia cu scopul asigurării unui climatului de stabilitate 
şi pace socială nu reprezintă decât negocierea drepturilor şi obligaţiilor celor doi 
pe timpul existenţei raporturilor juridice de muncă. Potrivit art.211 din Codul 
muncii, modalităţile de consultări şi dialog permanent între partenerii sociali sunt 
reglementate prin lege. 


V. Legăturile dreptului muncii cu alte ramuri de drept 

Sistemul de drept al unui stat este un sistem omogen, nefiind posibil ca 
ramurile sistemului de drept să aibă o existenţă singulară, ruptă de orice legătură 
cu vreuna dintre celelalte ramuri de drept, componente ale sistemului. Ramura de 
drept” este constituită din norme de drept grupate după anumite criterii legate 
organic între ele, ce reglementează relațiile sociale care au acelaşi obiect ori 
folosesc acelaşi complex de metode. Dar cum nici o normă Juridică nu poate 
exista independent în sfera restului normelor, este clar că nici ramurile de drept nu 
pot exista izolat ca nişte grupări de norme separate. Legăturile dintre ramurile 
juridice de drept se concretizează şi în conţinutul raporturilor juridice conexe în 
dreptul muncii, pregătirea profesională, protecția muncii etc. 

Dreptul muncii constituie dreptul comun pentru celelalte categorii de 
raporturi sociale de muncă. Astfel, normele de dreptul muncii se vor aplica acelor 
tipuri de relaţii sociale de muncă lipsite de dispoziţii legale sau statuare. 

În concluzie, ramurile de drept se găsesc într-o strânsă interdependenţă, 
corelație şi interferenţă, fără a exista izolat unele de altele. 


V. 1. Legătura dintre dreptul muncii şi dreptul civil 


Dreptul civil” reprezintă dreptul comun din care face parte şi dreptul muncii, 
aşa încât ori de câte ori această ramură nu reglementează prin norme proprii o 
situație Juridică, se va apela la norma din dreptul comun şi anume din dreptul 
civil. 

Pentru a se putea aplica normele dreptului comun raportului juridic de muncă 
trebuie să se îndeplinească condițiile şi limitele acestora după cum urmează: 

a) dreptul muncii să nu cuprindă, pentru cazul dat, alte dispoziții speciale 
derogatorii; 

b) să se țină seama de specificul raporturilor de muncă. 


Toan Ceterchi, Momcilo Luburici, Teoria generală a statului şi dreptului, Universitatea Bucureşti, 1989, p.380; 
şi Nicolae Popa, op. cit, p.169 

? Gheorghe Beleiu, Drept civil român — introducere în dreptul civil, subiectele dreptului civil, Casa de editură şi 
presă Şansa S.R.L., Bucureşti, 1994, p.25 

Prima condiţie reprezintă tocmai proiecția principiului că „particularul 
derogă de la general“, iar normele cu caracter special au întâietate în aplicare în 
comparaţie cu normele cu caracter general. 

Cea de-a doua condiţie prevede situaţia în care, chiar dacă nu există dispoziţii 
legale, nu se pot aplica normele din dreptul comun, deoarece acestea nu ţin seama 
de raporturile juridice de muncă. 

Este cazul unei obligaţii solidare nereglementate de dreptul muncii, dar 
asupra căreia nici nu se pot aplica normele de drept comun care ar duce la o 
răspundere solidară în cadrul contractului individual de muncă, dar care ar 
contraveni caracterului personal al muncii ce implică o răspundere individuală 
proporțională cu prejudiciul produs de fapta proprie. 


V. 2. Legătura dintre dreptul muncii şi dreptul procesual civil 


Dreptul procesual civil? reprezintă ansamblul normelor juridice ce 
reglementează activitatea de judecare a cauzelor civile şi de executare a 
hotărârilor pronunţate în cauzele respective. Aceste norme ce privesc soluţionarea 
conflictelor de natură civilă se vor aplica şi soluționării conflictelor deduse 
Judecăţii rezultate din raporturi juridice de muncă, în măsura în care în privinţa 
acestora din urmă nu le sunt consacrate norme juridice cu caracter special sau 
acestea fac trimitere la cadrul normativ general reprezentat de Codul de procedură 
civilă. 


V. 3. Legătura dintre dreptul muncii şi dreptul securităţii sociale 


Dreptul securităţii sociale este ramura autonomă a dreptului public constituită 
din totalitatea normelor juridice ce reglementează şi al căror obiect este dat de 
relațiile de asigurare şi asistenţă socială. 

Conţinutul asigurărilor sociale este dat de: drepturile de asigurări sociale 
acordate pentru refacerea sănătăţii în caz de incapacitate temporară de muncă, 
naştere ori deces; dreptul la pensie; protecţia socială a şomerilor şi asigurările de 
sănătate. 

Conţinutul asistenţei sociale este dat de data aceasta de drepturile 
recunoscute familiilor cu copii; protecția copilului aflat în dificultate ori a 
persoanelor în vârstă sau cu handicap şi alte forme de ajutor social. 

Dreptul muncii are o strânsă legătură cu dreptul securității sociale, prin faptul 
că unele din drepturile de asigurare socială se acordă ca urmare a calităţii de 
salariat (indemnizaţiile pentru incapacitate de muncă, ajutorul de şomaj) sau 
izvoarele internaţionale de cele mai multe ori sunt comune; precum şi faptul că 


3 Tlie Stoenescu, Savelly Zilberstein, Drept procesual civil. Teoria generală, Editura Didactică şi Pedagogică, 
Bucureşti, 1983, p.35; a se vedea şi Viorel Mihail Ciobanu, op. cit. p.158 

litigiile privind asigurările sociale sunt asimilate litigiilor de muncă. Nu de puţine 
ori, ele sunt considerate una şi aceeaşi ramură. 


V.4. Legătura dintre dreptul muncii şi dreptul penal 


Corelaţia dintre dreptul muncii şi dreptul penal este relevată de existenţa 
răspunderii juridice reglementată de Codul muncii — răspunderea disciplinară, 
patrimonială, contravenţională şi răspunderea penală al căror subiect sunt salariaţii 
sau după caz angajatorii. 

Există de asemenea, posibilitatea cumulului răspunderii penale cu alte 
forme de răspundere reglementate de Codul muncii. 


V.5. Legătura dintre dreptul muncii şi dreptul procesual penal 


Răspunderea penală influenţează răspunderea disciplinară prin caracterul 
determinant pe care îl are hotărârea penală asupra unei sancțiuni disciplinare. De 
asemenea, marea majoritate a faptelor prevăzute de Codul penal sunt săvârşite de 
angajaţi sau angajatori în legătură cu drepturile şi obligaţiile prevăzute, pe care 
aceştia le au la locul de muncă. Legătura constă în acela că, faptele penale 
săvârşite de salariaţi în legătură cu munca lor se cercetează şi soluţionează potrivit 
normelor dreptului procesual penal, dreptul muncii neavând norme specifice 
pentru cercetarea şi soluționarea faptelor penale. 


CAPITOLUL II 


ORGANIZAȚIA INTERNAȚIONALĂ A MUNCII 
ŞI INFLUENŢA SA ASUPRA 
DREPTULUI MUNCII DIN ROMANIA 


I. Organizaţia Internaţională a Muncii — consideraţii generale şi rolul 
său în evoluţia reglementărilor relaţiilor de muncă 

Organizaţia Internațională a Muncii a fost înfiinţată la 11 aprilie 1919 prin 
Tratatul de la Versailles şi numără peste opt decenii de activitate în domeniul 
Justiției sociale şi al efortului pentru asigurarea păcii mondiale. 

În ansamblul său, Organizaţia Internaţională a Muncii a influenţat de-a 
lungul anilor realitățile sociale şi a devenit o condiţie esențială nu numai a păcii, ci 
şi a progresului social. 

Obiectivele Organizaţiei, în formularea lor idealistă din 1919 şi redefinirea 
lor constructivă prin Declaraţia de la Philadelphia din 1944, precum şi efortul de 
modelare în funcție de cerinţele contemporaneității (reafirmarea priorități 
socialului asupra economicului, promovarea drepturilor omului şi asigurarea 
demnităţii condițiilor de viaţă şi de muncă) , explică, în parte, rezultatele 
înregistrate de Organizaţia Internaţională a Muncii, prin elaborarea celor 184 de 
convenţii şi 192 de recomandări, interesanta activitate de cooperare tehnică şi de 
cercetare ştiinţifică pe planul relaţiilor sociale, devenind astfel „conştiinţa socială 
a umanităţii“. 

Elementul esenţial, progresist, al Organizației Internaţionale a Muncii în 
rezolvarea marilor probleme sociale, care stau la baza activităţii şi structurilor 
sale, este principiul tripartitismului ce o particularizează față de toate celelalte 
organizaţii, iar viabilitatea Organizaţiei Internaţionale a Muncii a fost asigurată 
prin elaborarea unor instrumente internaționale paralele (convenţii — generatoare, 
prin ratificări, de obligaţii internaţionale şi recomandări — instrumente orientative 
pentru statele membre) , cât şi prin admiterea revizuirii ca o pârghie împotriva 
fixismului şi rigidităţii. 

Printre precursorii Organizaţiei Internaţionale a Muncii, care au conceput 
ideea unei legislații internaționale a muncii, amintim pe francezii François Daniel 
Le Giraud, J. A. Blanqui, L. R. Villerm şi belgianul E. Ducpetiaux, iar ca 
organizație, Asociaţia Internaţională pentru protecţia legală a muncitorilor, care a 
culminat cu adoptarea a două convenţii la Conferinţa diplomatică de la Berna din 
1906 (una privind reducerea folosirii fosforului alb, iar cealaltă referitoare la 
interzicerea muncii de noapte a femeilor în industrie în sfera micilor 
întreprinderi). 


La 11 aprilie 1919 a fost adoptat textul prezentat de delegația Marii Britanii, 
respectiv partea a XIII-a din Constituţia Organizaţiei Internaţionale a Muncii care, 
în preambul, arată şi misiunea Organizaţiei Internaţionale a Muncii şi anume, 
aceea că „pacea universală nu poate fi întemeiată decât pe baza Justiției sociale“. 

Activitatea desfăşurată de Organizaţia Internaţională a Muncii nu a fost 
liniară, ea traversând perioade de intensă activitate, dar şi de crize zguduitoare, 
cum a fost cea privind competenţa (în perioada 1922-1932), principiul tripar- 
titismului, sau în 1974, când S. U. A. s-a retras din Organizaţia Internaţională a 
Muncii. 

În perioada interbelică, activitatea Organizaţiei Internaţionale a Muncii a dus 
la aşezarea şi asigurarea funcţionalităţii structurilor Organizaţiei Internaţionale a 
Muncii, la precizarea, în raport cu realitățile, a competenţelor sale şi la elaborarea 
a 67 de convenţii şi 66 de recomandări. 

A urmat o perioadă de exil între 1941 şi 1944 şi evenimentul culminant din 
1944 — „Declaraţia de la Philadelphia“, care a redefinit scopurile şi principiile 
Organizaţiei Internaţionale a Muncii (munca nu este o marfă, libertatea de 
asociere, creşterea nivelului de viață, ocuparea şi formarea profesională, 
salarizarea în mod echitabil, dreptul de negociere colectivă, securitatea socială, 
protecţia vieţii şi sănătății salariaţilor, protecția minorilor, femeilor gravide, 
garantarea de şanse egale în domeniul educativ şi profesional) , cât şi atribuţiile 
acesteia: 

— elaborarea de norme internaționale pentru îmbunătățirea condițiilor de 
muncă şi viaţă ale salariaților (convenţii şi recomandări) ; 

— acordarea de asistență tehnică ţărilor membre în domeniul muncii şi 
securităţii sociale; 

— pregătirea de personal; 

— finanţarea unor cursuri de pregătire profesională, cu participare internaţională; 

— organizarea de congrese şi simpozioane internaţionale; 

— elaborarea de studii şi cercetări şi difuzarea legislației în domeniul muncii; 

— supravegherea aplicării şi respectării convențiilor şi pactelor internaționale 
privind drepturile omului, în domeniul muncii, social şi al libertăţii de asociere. 

Integrându-se în sistemul Naţiunilor Unite, Organizaţia Internaţională a 
Muncii a devenit în 1946 prima instituţie specializată a Organizaţiei Naţiunilor 
Unite. 

În perioada 1946-1960, activitatea Organizaţiei Internaţionale a Muncii s-a 
caracterizat prin elemente contradictorii, căutări şi incertitudini, determinate de 
explozia demografică, şomaj, revoluția tehnico-ştiințifică, schimbări în structura 
forței de muncă, divizarea muncii sindicale în 1949 şi criza tripartitismului pe care 
era structurată Organizaţia Internaţională a Muncii; a fost „perioada confruntării, 
urmată de perioada colaborării“. 


În perioada 1960-1989, numărul statelor membre a crescut de la 61 în 1960 
la peste 170 în 1990, iar activitatea s-a diversificat (conferinţe regionale, comisii 
consultative şi reuniuni de experți, s-a lărgit competența Consiliului de 
Administraţie, s-a amplificat activitatea de cooperare, studiu şi cercetare) şi a 
trecut prin criza ieșirii S. U. A. din Organizaţia Internațională a Muncii, în 1974. 

După 1989, Organizaţia Internaţională a Muncii a trecut la abordarea unor 
teme majore în concordanţă cu cerințele schimbării (punerea în valoare a 
resurselor umane, aplicarea tehnologiilor moderne în agricultură, salarii minime, 
democratizarea Organizației Internaţionale a Muncii, prevenirea accidentelor 
industriale majore, libertate sindicală şi negocieri colective etc.). 

Cele trei mari acţiuni ale Organizaţiei Internaţionale a Muncii sunt: 

l. Respectarea drepturilor fundamentale ale omului, în special cele ce privesc 
munca şi protecția socială, prin promovarea ratificării şi aplicării normelor 
internaționale. 

2. Încurajarea economiei de piaţă. 

3. Întărirea tripartitismului şi reafirmarea negocierilor colective. 

Acestea se regăsesc în rezultatele ultimelor şapte sesiuni ale Conferinţei 
Organizaţiei Internaţionale a Muncii, astfel: 

a) la Conferinţa Organizaţiei Internaţionale a Muncii din 1995 respectiv 
„Parlamentul Mondial al Muncii“, s-a constituit grupul de lucru pentru elaborarea 
principiilor şi criteriilor de revizuire a convențiilor care şi-au pierdut actualitatea 
şi temporizarea ritmului de adoptare a noi instrumente internaționale, cu accent pe 
calitate şi grad de universalitate; 

b) la Conferinţa Organizaţiei Internaționale a Muncii din 1996 s-a propus 
amendarea art.24 din Constituţia Organizaţiei Internaţionale a Muncii în sensul 
„limitării aplicării prevederilor sale la şapte convenţii fundamentale esențiale, 
recurgerea la procedura de plângere având un caracter excepțional“ şi a adoptat 
Rezoluţia privind eliminarea muncii copiilor; 

c) în cadrul Conferinţei Organizaţiei Internaţionale a Muncii din 1997 s-a 
amendat art.19 al Constituţiei Organizaţiei Internaţionale a Muncii în sensul 
„abilitării Conferinţei Organizaţiei Internaţionale a Muncii să abroge cu o 
majoritate de 2/3 a voturilor exprimate orice Convenţie Internaţională a muncii 
considerată depăşită“; 

d) la Conferinţa Organizaţiei Internaţionale a Muncii din 1998 s-a dezbătut şi 
a adoptat „Declaraţia Organizaţiei Internaţionale a Muncii relativă la principiile şi 
drepturile în muncă“, prin care cele 174 state membre îşi reafirmă angajamentul 
de a respecta drepturile fundamentale legate de locurile de muncă, prin cele şapte 
convenţii sindicale ale Organizaţiei Internaţionale a Muncii: 

— Convenţia nr.29/1930 asupra muncii forţate; 

— Convenţia nr.87/1948 privind libertatea sindicală şi protecția dreptului 
sindical; 


— Convenţia nr.98/1949 asupra negocierii colective; 

— Convenţia nr.100/1951 asupra egalităţii în remunerare; 

— Convenţia nr.105/1957 pentru abolirea muncii forțate; 

— Convenţia nr.111/1958 privind discriminarea (în angajare şi profesie) ; 

— Convenţia nr.138/1973 privind vârsta minimă de angajare; 

e) în cadrul Conferinţei Organizaţiei Internaţionale a Muncii din 1999 s-au 
adoptat cele 4 obiective strategice care întocmesc structura anterioară bazată pe 89 
de programe ample, respectiv: 

— promovarea şi aplicarea principiilor drepturilor fundamentale la muncă; 

— creşterea şanselor femeilor şi bărbaţilor de a obține un loc de muncă şi un 
venit decent; 

— extinderea ariei şi eficienţei protecţiei sociale la toate categoriile de populaţie; 

— întărirea tripartitismului şi a dialogului social; de asemenea, a fost adoptată 
Convenţia nr.182/1999 privind interzicerea celor mai grave forme ale muncii 
copiilor şi Recomandarea nr.190/1999; 

f) la Conferinţa Organizaţiei Internaţionale a Muncii din 2000 s-a adoptat 
Convenţia nr.183/2000 privind protecția maternității; 

g) în cadrul Conferinţei Organizaţiei Internaţionale a Muncii din 2001 s-a 
adoptat Convenţia nr.184/2001 privind sănătatea şi securitatea în agricultură. 

Sintetizând elementele prezentate, Organizaţia Internaţională a Muncii este o 
instituţie (organizaţie) specializată a ONU, care se ocupă de problemele muncii şi 
securităţii sociale şi, dincolo de unele crize, s-a constituit „într-un factor important 
în eforturile generale pentru dezvoltarea unei noi cooperări în interesul 
popoarelor, al progresului economic şi social al fiecărei ţări“ şi se află într-un 
proces amplu de adaptare, transformare şi afirmare deplină în viaţa internațională. 


II. Componenţa, structura şi competenţa Organizaţiei Internaţionale a 
Muncii 


II. 1. Componenţa Organizaţiei Internaţionale a Muncii 

În conformitate cu prevederile Constituţiei, calitatea de membru al acestei 
organizaţii se dobândeşte astfel: 

— sunt membre de drept statele care făceau parte din Organizaţia 
Internaţională a Muncii la data de 1 noiembrie 1945; 

— devin membre, fără nici o altă formalitate, orice alte state membre ale 
ONU, cu condiția formulării unei cereri de admitere şi a declarației de acceptare a 
obligaţiilor ce decurg din Constituţie; 

— devin membre şi statele care nu fac parte din ONU, cu condiţia ca cererea lor de 
admitere să fie acceptată de Conferinţă cu o majoritate de 2/3 a delegaților prezenți. 

Retragerea statelor membre din Organizaţia Internaţională a Muncii se poate 
face cu condiţia unui preaviz de doi ani şi îndeplinirea angajamentelor financiare 
față de Organizaţia Internaţională a Muncii până la data retragerii. 


IL. 2. Tripartitismul — principiu fundamental 


Secretul succesului Organizaţiei Internaţionale a Muncii constă în structura 
sa tripartită, iar eficienţa se reflectă în modul în care sistemul tripartit permite 
reprezentanților salariaților şi patronatului să participe pe picior de egalitate cu cei 
ai guvernelor la toate discuţiile şi la toate nivelele. 

Principiul tripartitismului — coloana vertebrală a Organizaţiei Internaţională a 
Muncii — îşi găseşte aplicarea în compunerea tuturor organelor sale (după formula 
2-1-1), inclusiv a Conferinţei Organizaţiei Internaţionale a Muncii, organul 
suprem, ca şi a celor mai multe comisii ale Organizaţiei, fiind unica organizaţie 
internațională cu structură tripartită. 

Tripartitismul în Organizaţia Internațională a Muncii reprezintă o pasionantă 
tentativă de reconciliere pe teren internațional a democraţiei politice cu 
democraţia socială. 

Art.3 din Constituţia Organizaţiei Internaţionale a Muncii prevede numărul 
delegaților şi modalităţile de desemnare a acestora la participarea în organismele 
şi organele Organizaţiei Internaţionale a Muncii. 

Tripartitismul a trecut şi prin momente de criză (1949 — divizarea muncii 
sindicale) care au fost depăşite şi întărite printr-o rezoluție a Conferinţei 
Organizaţiei Internaţionale a Muncii din 1971, iar în anul 1976, prin Convenţia 
nr.144 şi Recomandarea nr.152, principiul tripartitismului a primit o nouă 
confirmare, instituindu-se consultări tripartite naţionale destinate să promoveze 
punerea în aplicare a normelor Organizaţiei Internaţionale a Muncii. 


IL. 3. Structura internă a Organizaţiei Internaţionale a Muncii 

Organizaţia Internaţională a Muncii este structurată astfel: 

1. Adunarea generală sau Conferinţa Internaţională a Muncii, care este 
organul suprem şi se întruneşte în sesiuni o dată pe an, ori de câte ori este nevoie. 

Conferinţa are un preşedinte şi un vicepreşedinte, aleşi din reprezentanții 
guvernamentali şi 2 vicepreşedinţi aleşi din rândul reprezentanţilor salariaţilor şi 
patronilor şi, împreună cu directorul general al Biroului Internaţional al Muncii, 
formează biroul Conferinţei. 

Atribuţiile Conferinţei Internaţionale a Muncii sunt: 

— elaborarea normelor internaționale de muncă şi controlul aplicării acestora; 

— adoptarea de rezoluţii ce orientează politica generală a Organizaţiei şi 
activitatea ei; 

— decide admiterea de noi membri; 


21 


— alege Consiliul de Administraţie; 

— votează bugetul Organizaţiei. 

2. Consiliul de Administraţie sau consiliul executiv al Organizaţiei 
Internaționale a Muncii, se întruneşte de trei ori pe an şi conduce activitatea 
Organizaţiei între două conferinţe. 

Consiliul de Administraţie este compus din 56 de membri: 

— 28 de reprezentanţi guvernamentali (10 numiţi de statele membre (Anglia, 
Barazilia, China, Franţa, Germania, India, Italia, Japonia, Federația Rusă, S.U.A.) 
potrivit importanţei industriale considerabile, iar 18 aleşi de delegaţii guvernelor 
din cadrul Conferinţei) ; 

— 14 reprezentanţi ai salariaţilor; 

— 14 reprezentanţi ai patronilor. 

Consiliul de administraţie ar trebui să aibă 122 membri dintre care; 

— 56 reprezentanţi guvernamentali; 

— 28 reprezentanţi patronali; 

— 28 reprezentanţi ai lucrătorilor, dar nu a intrat în vigoare prin neratificare. 

Atribuţiile Consiliului de Administraţie sunt: 

— întocmirea ordinii de zi a Conferinţei şi a celorlalte reuniuni ale 
Organizaţiei Internaţionale a Muncii; 

— evidenţa actelor adoptate şi măsuri pentru aplicarea lor; 

— numirea Directorului general al Biroului Internaţional al Muncii; 

— controlarea aplicării normelor Organizaţiei Internaţionale a Muncii, prin 
Comisia de Experţi pentru aplicarea convențiilor şi recomandărilor şi prin 
Comisia de investigaţie şi conciliere în materia libertăţii sindicale şi Comitetul 
liber sindical. 

3. Biroul Internaţional al Muncii sau Secretariatul Permanent al 
Organizaţiei Internaţionale a Muncii, cu sediul la Geneva, care are în structură 
directorul general, 3 directori generali adjuncţi, 7 subdirectori generali şi mai 
multe departamente. 

Atribuţiile Biroului Internaţional al Muncii sunt: 

— elaborarea documentelor şi rapoartelor pentru conferinţe şi reuniunile 
Organizaţiei Internaţionale a Muncii şi lucrările de secretariat ale acestora; 

— recrutarea experților în cooperarea tehnică şi stabilirea directivelor pentru 
programele de cooperare tehnică în întreaga lume; 

— întreprinderea de lucrări de cercetare şi desfăşurarea de activităţi educative; 

— colectarea de informaţii şi statistici despre muncă din toate ţările lumii; 

— publicarea de lucrări şi periodice specializate cu privire la muncă şi 
problemele sociale; 

— sprijinirea guvernelor statelor membre, organizaţiilor patronale şi sindicale 
(salariaţi) , creându-se birouri regionale în diferite părți ale lumii. 

4. În cadrul Organizaţiei Internaţionale a Muncii mai funcţionează: con- 
ferinţe regionale, congrese sau conferinţe tehnice, comitete, comisii şi reuniuni de 
experți pe diferite probleme. Un rol esenţial îl are comisia de experți pentru 
aplicarea convențiilor şi recomandărilor adoptate de organizaţie. 


II. 4. Competența Organizaţiei Internaţionale a Muncii 

Competența Organizaţiei Internaţionale a Muncii are în vedere: 

— competenţa materială — ratione materiae; 

— competenţa personală — ratione personae. 

Criza din perioada 1922-1932 s-a rezolvat prin avizele consultative ale Curţii 
Permanente de Justiţie Internaţională de la Haga. 

Avizele, practica Organizaţiei Internaţionale a Muncii şi Declaraţia de la 
Philadelphia cu privire la „competenţa materială“ este competenţa generală a 
Organizaţiei Internaţionale a Muncii în materie socială de muncă, ea nu se 
limitează la condiţiile de muncă, ci cuprinde şi condiţiile de viaţă, în general. 

Competența personală — ratione personae — priveşte pe muncitorii manuali, 
intelectuali, salariaţi, muncitori independenţi (micii agricultori) , meseriaşi, liberi 
profesionişti, cooperatori, lucrători din sectorul privat, funcţionari publici, 
categorii de populaţii (emigranţi, ucenici, copii, şomeri). 

Organizaţia Internaţională a Muncii şi-a extins competenţa şi asupra unor 
probleme de politică economică şi socială, asupra unor libertăţi publice, asupra 
unor probleme familiale sau de drept penal. 


III. Activitatea Organizaţiei Internaţionale a Muncii 

Organizaţia Internaţională a Muncii acţionează pentru realizarea justiției 
sociale prin trei mijloace de acţiune complementare: 

— elaborarea normelor, ca activitate normativă; 

— cooperarea tehnică cu statele membre în aplicarea convențiilor şi 
recomandărilor; 

— activitatea de cercetare ştiinţifică şi de difuzare a informaţiilor prin 
publicaţii proprii. 


IIL.] Elaborarea şi controlul aplicării instrumentelor Organizaţiei Inter- 
naționale a Muncii şi a altor documente 

Elaborarea şi controlul aplicării normelor internaţionale reprezintă două 
dimensiuni indisociabile ce decurg din Constituţia Organizaţiei Internaţionale a 
Muncii, fiind o trăsătură ce particularizează activitatea Organizaţiei. 

Convenţiile sunt: 

— instrumentele principale de reglementare O.I.M. ce creează obligaţii 
juridice pe plan internaţional pentru statele ce le ratifică şi care reglementează 

aspectele administrării forței de muncă, a bunăstării sociale sau a drepturilor şi 
libertăților fundamentale ale omului; 

— instrumentul principal de reglementare al organizației. 

Recomandările sunt a doua categorie de documente elaborate şi adoptate în 
cadrul Organizaţiei Internaţionale a Muncii, referitoare la probleme care, datorită 
complexităţii lor, au rol experimental şi pregătesc terenul în vederea adoptării 
unor convenţii ca fază superioară de cristalizare şi afirmare a intereselor şi 
punctelor de vedere ale statelor şi factorilor sociali. 

Din punct de vedere al conţinutului, practica Organizaţiei Internaţionale a 
Muncii arată că problemele esenţiale privind condițiile de muncă (durata muncii, 
salariul minim, concedii plătite) , sănătatea şi securitatea muncii şi drepturile 
omului fac obiectul convenției, iar când problema de reglementat are caracter 
explorator şi poate fi reglementată prin mai multe metode, este utilizată 
recomandarea. 

Elaborarea, adoptarea şi aplicarea convențiilor prezintă „particularități 
semnificative“ şi au statutul de „tratate internaționale multilaterale sui generis“. 
Elaborarea convențiilor nu presupune negocieri, ci consultări, iar adoptarea lor 
parcurge următoarele faze: 

a) înscrierea pe ordinea de zi; 

b) dezbaterea, dubla discuţie; 

c) adoptarea normelor; 

d) denunţarea şi revizuirea normelor. 

Punerea în aplicare a convențiilor comportă mai multe faze prevăzute de 
Constituţia Organizaţiei Internaţionale a Muncii şi anume: 

a) supunerea, spre examinare, autorităţilor competente; 

b) ratificarea de către state; 

c) introducerea în dreptul intern a normelor (condiţiilor) internaţionale în 
domeniul muncii; 

d) respectarea normelor fundamentale; 

e) mecanisme de control; 

f) aplicarea condiţiilor Organizaţiei Internaţionale a Muncii. 

Mecanismele de control se realizează prin două mijloace: 

— rapoartele periodice; 

— procedura plângerilor şi reclamaţiilor. 

Organizaţia Internaţională a Muncii nu dictează, ci execută o supraveghere 
prin cele 2 organisme: 

- Comitetul independent de experți privind aplicarea condiţiilor şi reco- 
mandărilor; 

- Comitetul tripartit privind aplicarea condiţiilor şi recomandărilor din cadrul 
Conferinţei Organizaţiei Internaţionale a Muncii. 

Rezoluţiile, concluziile sau regulamentele tip sunt actele elaborate de 
conferințele, reuniunile tehnice şi reuniunile de experți ale Organizaţiei 
Internaționale a Muncii şi constituie orientări de politică socială. 

Rezoluţiile Organizaţiei Internaţionale a Muncii pot fi: 

— rezoluţii cu caracter de generalitate; 

— rezoluţii cu caracter organizatoric. 

Regulamentele tip, culegerile de directive practice, normele adoptate în 
domeniul igienei şi protecției muncii sunt elaborate, de regulă, de reuniunile 
tripartite, de experţi sau de echipe de specialişti (consultanţi) ai Organizaţiei 
Internaţionale a Muncii şi reprezintă o formă de asistenţă tehnică a Organizaţiei 
Internaţionale a Muncii pentru statele membre. 

Concluziile şi rezoluțiile adoptate de comisiile pentru industrie sau alte 
organisme analoage au influenţă asupra evoluţiei legislaţiei sociale — fără a se 
constitui în izvoare de drept internațional al muncii. 


III. 2. Activitatea de cooperare şi asistenţă tehnică 

Una din sarcinile principale pe care şi le-a propus Organizaţia Internaţională 
a Muncii a fost şi aceea de a putea asigura cadrul necesar efectuării unui schimb 
de experienţă în domeniul politicii sociale şi de a acorda sprijin efectiv şi practic 
membrilor săi. 

Cooperarea tehnică reprezintă un ajutor financiar, şi vizează o dezvoltare 
economică pe termen lung şi acționează numai la cererea expresă a guvernelor 
statelor membre, iar asistenţa tehnică prin misiunile consultative s-a lărgit 
permanent odată cu solicitările statelor independente. 

Activitatea de cooperare şi asistenţă tehnică a ridicat multiple probleme 
legate de eficiența acesteia şi recrutarea, pregătirea şi rezultatele experților 
Organizaţiei Internaţionale a Muncii: 

— în perioada 1950 -1957 a fost vizată asistenţa tehnică în domeniul formării 
profesionale: 

e Europa — muncitorii forestieri; 

e Bolivia, Ecuador, Peru — populația aborigenă, integrată în viaţa economică 
şi socială; 

e Orientul Mijlociu — refugiaţi palestinieni; 

— în perioada 1959 - 1968, asistenţa tehnică a fost orientată spre serviciile de 
sănătate şi de protecție a muncii; 

— în perioada 1970 -1980, activitatea de cooperare şi asistenţă tehnică a fost 
orientată spre: realizarea unei coordonări a eforturilor Organizaţiei Internaţionale 
a Muncii cu alte organizaţii specializate ale ONU şi desfăşurarea de activităţi cu 
programele complexe pe care Organizaţia Internaţională a Muncii le-a adoptat: 

— P.MEE. - programul mondial de folosire a forţei de muncă; 

— Centrul Internaţional de Perfecţionare Profesională şi Tehnică de la Torino, 
prin care Organizaţia Internaţională a Muncii organizează cursuri pentru cadre din 
toate sectoarele de activitate şi acordă asistenţă statelor care doresc să-şi înfiinţeze 
centre proprii. 

— în 1976, Organizaţia Internaţională a Muncii a lansat P.I.A.C.T. — 
„Programul pentru ameliorarea condiţiilor şi a modului de muncă“; 

— în 1997, conform Conferinţei Organizaţiei Internaţionale a Muncii, 
cooperarea tehnică reprezintă a doua axă a activităţii Organizaţiei Internaționale a 
Muncii, bazată pe un parteneriat activ între Organizaţia Internaţională a Muncii şi 
statele membre. 


III. 3. Activitatea de informare şi cercetare ştiinţifică 


În cadrul activităţii sale de cercetare şi documentare, Organizaţia 
Internaţională a Muncii este permanent preocupată să fie la curent cu modificările 
care au loc în domeniul relaţiilor sociale şi de muncă pe plan mondial, iar Biroul 
Internaţional al Muncii — în calitate de secretariat permanent — are sarcina de a 
centraliza şi a distribui toate informaţiile privind condiţiile de muncă şi de viaţă 
ale muncitorilor. 

Biroul Internațional al Muncii reprezintă centrul mondial de informare şi 
cercetare ştiinţifică în probleme de muncă şi de politică socială şi redactează: 
răspunsuri orientative, studii, rapoarte, monografii, ghiduri, manuale, culegeri de 
documente etc. 

Din 1960, pe lângă Biroul Internaţional al Muncii funcţionează, ca organ 
specializat de cercetare, Institutul Internaţional de Studii Sociale, care realizează 
reuniuni internaţionale şi regionale orientate pe marile probleme sociale şi ţine 
legături strânse cu instituţii naționale de profil şi alte organisme internaționale de 
cercetare. 


IV. Modalităţi de lucru ale Organizaţiei Internaţionale a Muncii 

În dreptul internaţional contemporan, convențiile Organizaţiei Internaţionale 
a Muncii sunt clasificate astfel: 

— după numărul de participanţi — „tratate multilaterale“; 

— după termenul de validitate — „tratate fără termen“; 

— după posibilitatea de ratificare — „tratate deschise“. 

Deosebirile faţă de tratatele internaţionale decurg din: 

— obiectul special determinat de scopul Organizaţiei Internaţionale a Muncii; 

— convențiile nu sunt afectate de termene sau condiţii; 

— compunerea delegaţiilor la Conferinţa Organizaţiei Internaţionale a Muncii; 

— procedura de control instituită de Organizaţia Internaţională a Muncii. 

După Summit-ul O.N.U. de la Copenhaga din 1995, în concepția 
Organizaţiei Internaţionale a Muncii au intervenit substanţiale mutații, în special 
concentrația statelor membre pentru ratificarea prioritară şi aplicarea celor şapte 
convenţii fundamentale (esenţiale) : 
— Convenția nr.29/1930 - 149 ratificări, respectiv 84% din statele membre 
(munca forțată) ; 

— Convenția nr.87/1948 - 122 ratificări, respectiv 79% din statele membre 
(libertatea sindicală) ; 

— Convenția nr.98/1949 - 138 ratificări, respectiv 80% din statele membre 
(negocierea colectivă) ; 

— Convenția nr.100/1951 - 137 ratificări, respectiv 80% din statele membre 
(egalitatea muncii) ; 

— Convenția nr.105/1957 - 130 ratificări, respectiv 75% din statele membre 
(munca forțată) ; 

— Convenția nr.111/1958 - 130 ratificări, respectiv 75% din statele membre 
(eliminarea discriminării) ; 

— Convenția nr.138/1973 - 64 ratificări, respectiv 36% din statele membre 
(vârstra minimă de încadrare în muncă). 


IV.1. Probleme ale elaborării convențiilor şi recomandărilor Organizaţiei 
Internaţionale a Muncii 


Opţiunea între cele două variante, a elaborării unei convenţii sau a unei 
recomandări, rămâne încă de stringentă actualitate, deoarece în decursul timpului 
problematica a evoluat, accentuându-se tendinţa clară de abordare a unor domenii 
de fineţe juridică în cazul în care opţiunea rămâne esențială. Conferinţa 
Organizaţiei Internaționale a Muncii adoptă în mod constant, în ultimul timp, 
pentru o problemă, o convenţie care conţine dispoziţii fundamentale şi de 
principiu şi o recomandare pentru aspectele de detaliu. 

Deşi se întâlnesc situaţii complexe, Organizaţia Internaţională a Muncii a 
procedat astfel: 

— pentru reglementarea problemelor ce presupun exactitate a elaborat 
convenţii (durata muncii, salariu minim, concediu plătit, securitate socială, 
protecția şi igiena muncii) ; 

— pentru reglementarea problemelor ce implică o mai mare latitudine pentru 
legislaţiile naţionale a elaborat recomandări (folosirea forței de muncă, orientarea 
şi formarea profesională etc.). 

Opţiunea între adoptarea unor instrumente universale sau regionale este 
prevăzută în art.19 paragraf 3 din Constituţia Organizaţiei Internaţionale a Muncii. 

Deşi nu se poate renunţa la activitatea Organizaţiei Internaţionale a Muncii 
de elaborare a unor instrumente regionale, în viitor acestea vor fi eliminate în 

totalitate prin folosirea procedeelor tehnice de supleţe ale convențiilor 
Organizaţiei Internaţionale a Muncii. 

În cadrul folosirii procedeelor tehnice de supleţe s-au utilizat următoarele 
elemente: 

— inserția clauzelor speciale relative la unele state membre (Asia) ; 

— clauza noii legislații — ratificarea convenției de către state în care există 
lege, începând cu limitele inferioare; 

— clauza referitoare la excluderea unor regiuni de la aplicarea convenției; 

— clauza ratificării pe părți. 

În perspectivă, se are în vedere elaborarea de noi instrumente internaţionale 
ținându-se cont de existența unor categorii profesionale în care munca se 
efectuează în condiţii care ridică probleme speciale — marinari, pescari, docheri, 
personal sanitar şi se impun instrumente separate; 

— aplicarea instrumentelor elaborate în cadrul populației tradițional 
dezavantajate (agricultură de subzistență). 


IV.2. Probleme ale aplicării convențiilor şi recomandărilor Organizaţiei 
Internaţionale a Muncii 


Art.9 paragrafele 5, 6 şi 7 din Constituţia Organizaţiei Internaționale a 
Muncii prevede că „statele membre au obligaţia de a supune atenţiei, într-un 
termen de un an de la adoptarea de către Conferinţă, a condiţiilor sau recoman- 
dărilor autorităţilor competente, în vederea transformării lor în legi sau de a lua 
măsuri de alt ordin“. 

În ultimul timp a apărut „procedura contactelor directe“ care, împreună cu 
rapoartele periodice selective, discuţiile la nivel regional, asistență acordată pentru 
aplicarea anumitor convenţii, stabilirea unor relaţii neguvernamentale, vor asigura 
în viitor aplicarea operativă a instrumentelor elaborate de Organizaţia 
Internaţională a Muncii. 


IV. 3. Problematica normelor Organizaţiei Internaţionale a Muncii în procesul 
mondializării 

„Acţiunea normativă a Organizaţiei Internaţionale a Muncii la ora mon- 
dializării“ a trasat la Sesiunea 85 a Conferinţei Organizaţiei Internaţionale a 
Muncii marile „linii de forță“ ale Organizaţiei. 

a) Garantarea universală a drepturilor fundamentale, condiție a participării 
lucrătorilor la beneficiile mondializării, prin: 

— sistemul de încurajare mutuală a eforturilor de progres social; 

— mobilizarea tuturor organizaţiilor neguvernamentale, în afara celor ale 
patronilor şi salariaţilor, în favoarea progresului social. 

b) Norme la obiect pentru un cât mai eficient impact asupra legislaţiilor 
naţionale, prin: 

— realizarea unui portofoliu de probleme actualizat periodic şi transformat 
ulterior în norme; 

— recurgerea în mai mare măsură la recomandări; 

— instituirea unui mecanism global de evaluare a normelor. 

De asemenea, în 1997, Conferinţa Organizaţiei Internaţionale a Muncii a 
adoptat „Instrumentul de amendare a Constituţiei Organizaţiei Internaţionale a 
Muncii“, care abilitează Conferinţa, la propunerea Consiliului de Administraţie, să 
abroge convențiile care nu mai prezintă interes, cu o majoritate de 2/3 a voturilor 
exprimate, prin soluţia de tip constituțional. 

Normele Organizaţiei Internaţionale a Muncii au următoarele trăsături: 

— sunt universale; 

— prin ratificare, antrenează angajamente internaţionale; 

— sunt personalizate, detaliate şi pot fi ratificate separat; 

— vizează toate instituţiile dreptului muncii şi dreptului securităţii sociale; 

— sunt în continuă formă de elaborare, adaptare prin revizuire şi pot fi 
clasificate astfel: 

e convențiile anterioare anului 1944 sunt pe fond în mare parte caduce; 

e convențiile elaborate între 1945 -1989 sunt încă de actualitate în marea lor 
majoritate; 

e convențiile elaborate după 1990 sunt de actualitate acută, dar întâmpină 
dificultăți în ratificare, datorită factorilor economici şi factorilor ideologici 
(religie, sistem social-politic). 


V. Influenţa normelor Organizaţiei Internaţionale a Muncii asupra 
legislaţiei interne a statelor membre 

Influenţa convențiilor internaţionale este variabilă în raport cu statul la care 
ne referim, depinzând de conţinutul normei respective şi de situarea în timp a 
instrumentului respectiv. 

Tratarea globală nu este posibilă şi ne vom opri la influenţa instrumentelor 
internaționale ale muncii asupra legislaţiilor unor state determinate pe zone 
geografice şi reglementări regionale. 


V. 1. Influenţa în funcţie de structura economică, politica socială, nivelul şi 
ritmul dezvoltării unui Stat 

La un stat puternic dezvoltat, influenţa este mică, în schimb la ţările în curs 
de dezvoltare influenţa este mare, aceste state fiind interesate mai mult de nor- 
mele elaborate de Organizaţia Internaţională a Muncii şi de punerea lor în 
aplicare. 

Influenţa nu trebuie măsurată numai după importantele modificări aduse 
legislaţiei interne a statelor membre, ci şi prin următoarele consecinţe: 

— influenţa asupra politicii sociale a guvernelor; 

— influenţa asupra politicii administrative a muncii; 

— influenţa asupra procesului de negociere colectivă etc. 

Pentru munca marinarilor în Polonia şi Suedia, influența normelor 
Organizaţiei Internaționale a Muncii a fost hotărâtoare în formarea unor reguli de 
drept al muncii în domeniu, excepţie făcând Elveţia, care a transpus în legislaţia sa 
internă 6 convenţii ale Organizaţiei Internaţionale a Muncii aplicabile muncii 
marinarilor, fără nici o modificare şi fără ratificare. 


V.1.1 Influenţa instrumentelor prin raportare la numărul ratificărilor 
înregistrate 

Prin raportare la numărul ratificărilor înregistrate, influenţa se regăseşte prin 
modificările concomitente sau ulterioare în legislaţiile interne ale statelor membre. 

Cele mai ratificate convenţii au fost cele din următoarele domenii: drepturile 
omului, condițiile generale de muncă, protecția muncii femeilor, securitate 
socială, administrația muncii. 

Statele care au ratificat peste 50 de convenţii sunt 27 şi reprezintă 17% din 
statele membre, iar ratificările pe etape duc la concluzia că acestea se află într-o 
scădere continuă (deşi sunt peste 7. 000 de ratificări), determinate de: 

— slaba dezvoltare (Asia, Pacific, Africa); 

— ritmul încetinit de ţările europene din cauza respectării de către acestea a 
reglementărilor şi obiectivelor Uniunii Europene; 

— condiţii economico-sociale din statele federative (SUA., Canada, Australia); 

— reglementarea convențiilor pe calea contractelor colective (Anglia); 

— imposibilitatea acceptării unor dispoziţii ale convențiilor; 

— indiferența statelor membre fată de unele convenţii; 

— rezervele faţă de sistemele de raportare anuale şi procedura de control; 

— complexitatea aplicării unor norme şi categorii de personal cu caracter 
particular (pescari, mineri, personal infirmier). 


V.1.2 Influenţa convențiilor neratificate şi a recomandărilor Orga- 
nizaţiei Internaţionale a Muncii 

Aceasta se manifestă prin „sugestiile şi orientările“ pe care le oferă statelor 
membre şi constituie o sursă de inspiraţie riguros ştiinţifică. 


V.1.3 Influenţa normelor Organizaţiei Internaţionale a Muncii şi sensul 
pozitiv de îmbunătăţire a legislaţiei interne 

Art.10 paragraf 8 din Constituţia Organizaţiei Internaţionale a Muncii 
dispune că în nici un caz adoptarea unei convenţii de către un stat membru nu 


30 


trebuie considerată ca afectând legile, practica în materie, cutumele sau acordurile 
care asigură condiții mai favorabile muncitorilor decât dispoziţiile convenției 
ratificate. 

Sensul pozitiv constă în îmbunătățirea normelor de drept intern printr-o mai 
sporită protecție după ratificarea unei convenţii. 


V.1.4. Influenţa instrumentelor Organizaţiei Internaţionale a Muncii pe 
diverse planuri 

Influenţa normelor Organizaţiei Internaţionale a Muncii se poate manifesta 
prin: 

— raport asupra conţinutului unor dispoziţii din legislaţia internă sau la 
procedee referitoare la tehnica legislativă; 

— direct, prin modificarea unor dispoziţii legale, sau indirect, prin influenţa 
generală asupra politicii sociale; 

— pe plan juridic, politic sau moral; 

— atât în dreptul muncii, cât şi în alte ramuri de drept cu care are interferenţe: 
dreptul securităţii sociale, dreptul civil, administrativ; 

în statele unitare, cât şi în cele federative. 


V. 2. Influenţa Organizaţiei Internaţionale a Muncii pe State şi zone geografice 

În Europa 

Deşi au acelaşi sistem economic şi social, influența normelor Organizaţiei 
Internaţionale a Muncii diferă de la un stat la altul (ex. : Polonia, Rusia, Estonia, 
Letonia, lugoslavia, Bulgaria, Grecia, Elveţia, Italia, Norvegia, Anglia, Belgia, 
Franţa, Irlanda, Suedia) şi în special în ţările europene foste comuniste. 

Pe plan regional, Organizaţia Internaţională a Muncii a sprijinit Consiliul 
Europei, CEC şi Uniunea Europeană în elaborarea instrumentului de muncă 
„Carta Socială Europeană“. 

În America Latină 

Este evidentă influența normelor Organizaţiei Internaționale a Muncii în 
cazul populațiilor aborigene şi tribale în dezvoltarea economico-socială a zonei 
(ex.: Columbia). 

În această zonă nu se poate vorbi de o influență evidentă a normelor 
Organizaţiei Internaţionale a Muncii (Japonia, India). 

În ţările arabe 

Liga arabă a abordat problema unificării legislaţilor statelor membre şi în 
1967 s-a adoptat „Convenţia arabă asupra normelor de muncă“, ce este influenţată 
de instrumentele elaborate de Organizaţia Internaţională a Muncii (ratificări mai 
multe în Tunisia şi Algeria). 

În Africa 

Pentru ţările africane, normele Organizaţiei Internaţionale a Muncii au 
constituit „o sursă de inspiraţie“ pentru elaborarea dreptului muncii (ex. 
Camerun, Nigeria). 

În ansamblu, instrumentele Organizaţiei Internaţionale a Muncii au influenţat 
într-un sens pozitiv legislația internă a statelor membre în procesele de 
transformare radicală ce se petrec în lumea contemporană. 


VI. România şi Organizaţia Internaţională a Muncii în perioada 1919- 
până în prezent 

În calitate de semnatară a Tratatului de la Versailles, România este 
considerată membră fondatoare a Organizaţiei Internaţionale a Muncii, iar 
prezenţa ei în cadrul Organizaţiei Internaţionale a Muncii este nu numai istoric 
interesantă, ci şi ca aliniere a legislaţiei interne a muncii la normele Organizaţiei şi 
posibilitatea identificării unor noi convenţii ce vor face obiectul ratificării. 

Încă din 1887 s-au semnalat prezenţe româneşti (la Bruxelles) care au pledat 
pentru crearea unui Oficiu Internaţional pentru problemele muncii. 

În 1906, România a participat la Conferinţa internaţională diplomatică, când 
au fost adoptate două convenţii, iar bazele legislaţiei muncitoreşti din România 
sunt Legea nr.1885 şi Regulamentul industriilor insalubre din 1894, urmând 
Legea meseriilor 1902 şi Legea din 1906 cu privire la protecția femeilor şi 
copiilor în industrie, urmate de adoptarea unui număr de 11 legi privind protecția 
socială până în 1914. 

Spre deosebire de alte state membre, România a transpus în legislaţia internă 
convențiile ratificate la un interval relativ scurt; mai mult, la numai doi ani de la 
adoptare, în 1921, România a ratificat primele şase convenţii (nr.1-6) , iar în unele 
domenii legislaţia ţării noastre era avansată: ex. interzicerea folosirii fosforului alb 
în producerea chibriturilor şi organizarea serviciului public de igienă. 

În această perioadă, sub presiunea partenerilor sociali şi sub influența 
Organizaţiei Internaţionale a Muncii, ţara noastră a adoptat: 

— 1925 — Legea privind repausul săptămânal şi sărbătorile legale; 

— 1928 — Legea pentru ocrotirea muncii minorilor şi femeilor şi durata muncii; 

— 1929 — Legea contractelor de muncă; 

— 1933 — Legea privind regimul unic de asigurări sociale; 

— a ratificat în perioada 1919-1928, 12 convenţii, iar în perioada 1929 —1940 
a ratificat 5 convenţii; 

— în 1935-1936: unificarea mişcării sindicale cu un singur organ central — 
Confederaţia Generală a Muncii. 

În perioada 1938-1942 (dictatura regală şi a generalului Ion Antonescu) se 
încalcă convențiile Organizaţiei Internaţionale a Muncii ratificate şi România este 

complet izolată, ceea ce duce în 1942 la încetarea calității de membru al Organi- 
zaţiei Internaționale a Muncii (neachitarea obligaţiilor băneşti față de Organizaţie). 

Deşi nu mai era membră a Organizaţiei Internaţionale a Muncii, România nu 
a denunţat în perioada 1945-1956 nici o convenţie a Organizaţiei Internaţionale a 
Muncii ratificată şi în 1950 adoptă primul Cod al muncii care a respectat liniile 
generale ale condiţiilor Organizaţiei Internaţionale a Muncii ratificate de ţara 
noastră. 

Urmare a primirii în ONU la 14 decembrie 1955, România îşi reia activitatea 
în Organizaţia Internaţională a Muncii începând cu 11 mai 1956-1975. 

Dacă până în anul 1966 participarea ţării noastre la Organizaţia Inter- 
naţională a Muncii a fost formală, în perioada 1966-1975 România are o prezenţă 
activă şi eficientă, în această perioadă ratificând 16 convenţii din cele 39 adoptate 
ŞI, conlucrând eficient cu Organizaţia Internaţională a Muncii, am beneficiat de 
acordare de asistenţă. 

În anul 1967 a fost realizat proiectul C.E.P.E.C.A. — „Centrul European 
pentru Perfecţionarea Cadrelor din Administraţie“, Centrul pentru formarea şi 
perfecţionarea cadrelor din industria hotelieră şi Centrul de pregătire a condu- 
cătorilor auto. 

În această perioadă au fost organizate la noi în ţară manifestări internaţionale 
ŞI ţara noastră a fost coautoare la mai multe rezoluţii referitoare la: consecinţele 
economice şi sociale ale dezarmării, realizarea obiectivelor Organizaţiei Inter- 
naţionale a Muncii în domeniul social, contribuţia ştiinţei la muncă, dezvoltarea 
resurselor umane etc. 

Reprezentanţii ţării noastre au fost desemnaţi în diferitele organisme de 
conducere a Organizaţiei Internaționale a Muncii: de 3 ori vicepreşedinte al 
Conferinţei, de 3 ori membru în Consiliul de Administraţie. 

Pe plan intern, în anul 1973 România adoptă Codul muncii care a încorporat 
toate convențiile Organizaţiei Internaţionale a Muncii ratificate de ţara noastră 
până la momentul respectiv. 

Deteriorarea relaţiilor dintre ţara noastră şi Organizaţia Internaţională a 
Muncii a început în anul 1973, iar răcirea şi tensionarea lor — din anul 1976-1990 
când, datorită încălcărilor flagrante ale legislaţiei Muncii, Familiei şi Egalităţii de 
Şanse şi neplata cotizației începând cu 1981 am pierdut dreptul de vot şi 
participarea cu drepturi depline până în 1990. În această perioadă, România nu a 
ratificat nici o convenţie a Organizaţiei Internaţionale a Muncii, nu a beneficiat de 
programe de cooperare şi asistenţă tehnică şi nu a desemnat reprezentanţi în 
organismele Organizaţiei Internaţionale a Muncii (o singură dată România a fost 
aleasă în Consiliul de Administraţie, 1979-1981). 

Transformările care au avut loc în ţara noastră după anul 1989 şi 
reglementarea arieratelor au dus în anul 1990 la acordarea dreptului de vot şi 

redobândirea statutului de stat membru cu drepturi depline în cadrul Organizaţiei 
Internaţionale a Muncii. 

Experţi O.I.M. au acordat asistenţă în elaborarea proiectelor de legi privind 
conflictele de muncă, protecție socială a şomerilor şi reintegrarea lor profesională, 
contractele colective de muncă şi organizarea sindicală. 

Din anul 1991, când România şi Biroul Internaţional al Muncii au convenit la 
un program de colaborare care a cuprins 6 proiecte de asistenţă în domeniul 
gestiunii întreprinderilor în economia de piaţă, restructurarea şi modernizarea 
oficiilor de muncă, program de asigurări sociale, gestiunea resurselor umane prin 
formarea de specialişti, organizarea şi funcţionarea inspecției muncii, în ţara 
noastră s-au desfăşurat peste 20 de misiuni de consultanţă evaluate, s-au derulat 3 
proiecte de asistenţă tehnică, iar reprezentarea în organismele de conducere ale 
Organizaţiei Internaţionale a Muncii a fost prolifică: 

— 1990-1993 — România a fost membru supleant în Consiliul de Admi- 
nistraţie; 

— 1993-1996 — membru titular în Consiliul de Administraţie; 

— în anul 1995 — România a exercitat în Consiliul de Administraţie preşe- 
dinția Comisiei sectoriale pentru industria chimică; 

— în anul 1995 — reprezentantul Ministerului Muncii din România a fost ales 
vicepreşedintele Conferinţei Organizaţiei 

Internaţionale a Muncii; 

— în anul 1997 — Conferinţa Organizaţiei Internaţionale a Muncii a desemnat 
pentru prima dată un reprezentant guvernamental român ca raportor al Comisiei 
de aplicare a normelor internaţionale ale muncii. 

Pe plan intern, din anul 1992 funcţionează Biroul Corespondentului Naţional 
al Biroului Internațional al Muncii pentru România, care asigură schimbul de 
informaţii cu Organizaţia Internaţională a Muncii, iar la nivelul legislaţiei au fost 
abrogate o serie de acte normative şi au fost adoptate altele noi, fiind ratificate în 
această perioadă 13 convenţii care se referă la materii de bază esenţiale pentru 
structura altor raporturi de muncă în ţara noastră, astfel: 

— prin Legea nr.96/1992 a ratificat Convenţia nr.144/1976 privitoare la 
consultările tripartite; prin Legea nr.112/1992 a fost ratificată Convenţia 
nr.154/1989 privind promovarea negocierii colective şi Convenţia nr.168/1988 
privind promovarea angajării şi protecția contra şomajului; 

— prin Legea nr.140/1998 a ratificat Convenţia nr.105/1957 privind abolirea 
muncii forţate; 

— prin Ordonanţa Guvernului nr.16/2000 România a ratificat 6 convenţii 
privind marinarii: Convenţia nr.92/1949, Convenţia nr.133/1970, Convenţia 
nr.68/1946, Convenția  nr.22/1926, Convenţia nr.180/1996 şi Convenţia 
nr.166/1987; 

— prin Legea nr.203/2000 România a ratificat Convenţia nr.182/1999 privind 
interzicerea celor mai grave forme ale muncii copiilor; 

— prin Ordonanţa Guvernului nr.92/2001 România a ratificat Convenţia 
nr.163/1987 privind bunăstarea navigatorilor pe mare şi în port; 

— prin Legea nr.452/2002 România a ratificat Convenţia nr.183/2000 privind 
protecţia maternității. 

România va acționa în viitor ca membru fondator al Organizaţiei Inter- 
naţionale a Muncii pentru: 

— promovarea principiilor dreptului internațional; 

— acordarea unei maxime importanţe normelor elaborate de Organizaţia 
Internaţională a Muncii (lucru demonstrat prin ratificarea unui număr mare de 
convenţii) ; 

— exprimarea la scară internațională a modului real şi avansat al legislaţiei 
muncii şi securității sociale în toate domeniile din ţara noastră în tranziţia spre 
economia de piaţă; 

— depunerea de eforturi mari de către ţara noastră în vederea armonizării 
legislației cu acordurile şi convențiile Consiliului Europei, cu reglementările 
dreptului comunitar întregind ansamblul normelor Organizaţiei Internaţionale a 
Muncii pentru ţara noastră ca stat asociat la Uniunea Europeană şi stat membru al 
Consiliului European; 

— implicarea în procesul de avizare a activităţii şi structurilor Organizaţiei 
Internaţionale a Muncii pe baze democratice. 


VII. Conţinutul Normelor (Convenții şi Recomandări) Organizaţiei 
Internaţionale a Muncii şi legislaţia română 

Realizarea concordanţei legislației române cu convențiile Organizaţiei 
Internaționale a Muncii, respectiv ratificarea unor convenţii O. I. M. şi aplicarea 
lor este un deziderat: 

— atât obiectiv — România este stat membru al Organizaţiei Internaţionale a 
Muncii; 

— cât şi o obligație constituțională: asigură protecţie socială şi trai decent 
cetăţenilor ei; 

— corelarea cu reglementările comunitare pentru aderare la Uniunea 
Europeană (dreptul social comunitar se corelează cu normele Organizaţiei 
Internaţionale a Muncii). 


VII. 1. Codul Internaţional al Muncii 


In materialitatea sa nu există, însă ansamblul normelor adoptate de 
Organizaţia Internațională a Muncii, care acoperă un domeniu vast (dreptul 
muncii şi dreptul securității sociale), reprezintă „codul internațional al muncii“. 


35 


Nu poate exista o reglementare uniformă datorită caracterului universal al 
condițiilor şi, totodată, normele Organizaţiei Internaţionale a Muncii sunt 
minimale pentru statele membre, sub care nu se poate cobori, ca nivel de protecție 
a salariaților. 


VII. 2. Drepturile fundamentale ale omului 


VII. 2. 1. Libertatea sindicală 

— Convenţia nr.87/1948 asupra libertăţii sindicale şi a dreptului sindical — 
vizează în special libertatea de constituire a asociaţiilor profesionale şi a fost 
ratificată de ţara noastră prin Decretul 213/1957, iar în prezent este transpusă în 
legislaţia internă prin Constituţia României şi Legea nr.54/2003 cu privire la noua 
organizare sindicală, în care reglementează constituirea, organizarea, funcționarea 
şi atribuţiile sindicatelor, raporturile cu membrii lor, forma de asociere, principiul 
libertăţii sindicale; 

— Convenţia nr.98/1949 — asupra drepturilor de organizare a negocierilor 
colective — vizează protecția salariatului faţă de angajator prin instituirea dreptului 
de negociere colectivă. Această convenţie s-a avut în vedere la elaborarea Legii 
nr.54/2003 cu privire 

la: 

— extinderea categoriilor de persoane care se pot constitui în sindicate (ex. : 
funcționarii publici) ; 

— reglementarea precisă a atribuţiilor federaţiilor şi confederaţiilor sindicale; 

— în condiţiile legii, recunoaşterea constituirii şi administrării de sindicate ale 
unor unităţi de sănătate şi de asigurări; 

— extinderea mijloacelor legale de protecție a liderilor sindicali (reducerea 
săptămânii de lucru fără afectarea drepturilor salariale). 

Convenţia nr.98/1949 privind dreptul la organizare şi negociere colectivă 
reglementează pe orizontală relaţiile între organizaţiile angajatorilor şi cele ale 
lucrătorilor şi a fost ratificată de România prin Decretul nr.352/1958. 

În acest domeniu au mai fost ratificate: 

— Convenţia nr.154/1981 privind negocierile colective — ratificată prin Legea 
nr.1 12/1992; 

— Convenţia nr.135/1971 privind reprezentanţii lucrătorilor şi Recomandarea 
nr.143, ratificată prin Decretul Consiliului de stat nr.83/1957. Iniţial, în România, 
negocierea colectivă a fost statuată prin Legea nr.13/1991 privind contractul de 
muncă şi după cinci ani de aplicare, în 1996, se adoptă Legea nr.130/1996 care 
peste un an este modificată şi completată prin Legea nr.143/1997 care ține seama 
de prevederile Convenţiei nr.98/1949 şi Convenţiei nr.154/1981 şi de prevederile 
Cartei social-europene. 

— Legislaţia noastră actuală asigură condiţiile necesare ratificării Convenţiei 
nr.141/1975 privind organizaţiile lucrătorilor rurali şi Convenţiei nr.151/1978 
privind relațiile de muncă în funcția publică cu corespondent în Legea 
nr.188/1999 privind statutul funcționarilor publici, republicată. 


VII. 2. 2. Libertatea muncii — reglementată prin două convenţii 

— Convenţia nr.29/1930 asupra muncii forțate, care urmăreşte eliminarea 
formelor tradiţionale ale muncii forţate şi a fost ratificată de România în 1958; 

— Convenţia nr.105/1957 privind abolirea muncii forțate, ratificată de ţara 
noastră prin Legea nr.140/1998. 

Legislaţia ţării noastre în domeniu se ridică deasupra termenilor şi condițiilor 
Organizaţiei Internaţionale a Muncii, regăsindu-se atât în Codul Penal şi Codul 
muncii, cât şi în Constituţie (art.42 alin.1 prevede că munca forţată este interzisă). 


VII. 2. 3. Egalitate de şanse şi tratament — cu 3 convenţii în domeniu, 
ultima 

— Convenţia nr.156/1981 — nu a intrat în vigoare din lipsa numărului minim 
de ratificări cerute; 

— Convenţia nr.100/1951 asupra egalității de remunerare, ratificată de ţara 
noastră încă din 1957 şi transpusă în legislaţia noastră în conformitate cu art.38, 
alin.] din Constituţie: egalitatea salarizării între bărbaţi şi femei pentru o muncă 
egală şi în art.2 din Legea nr.14/1991 privind legea salarizării; 

— Convenţia nr.111/1958 privind discriminarea în domeniul forței de muncă 
şi exercitării profesiei, ratificată de ţara noastră în anul 1973 şi care ne-a adus în 
atenția Comisiei de experţi şi Comisiei de aplicare a normelor Organizaţiei 
Internaţionale a Muncii în anul 1990 prin observaţii şi recomandări cu privire la 
discriminarea minorităţilor naţionale şi discriminarea femeilor la angajare. 

În acest sens, ţara noastră a transpus în practică normele Organizaţiei 
Internaționale a Muncii prin Ordonanţa Guvernului nr.137/2000 privind pre- 
venirea şi sancţionarea tuturor formelor de discriminare, aprobată şi modificată 
prin Legea nr.42/2002 şi Legea nr.202/2002 privind egalitatea de şanse între femei 
şi bărbaţi; 

— Convenţia nr.156/1981 privind muncitorii cu responsabilități familiale, 
neintrată în vigoare. 


VII. 3. Ocuparea forţei de muncă. Resursele umane 

În domeniu au fost adoptate: 

— Convenţia nr.2/1919 privind şomajul — ratificată de România în 1921; 

— Convenţia nr.122/1964 privind politica ocupării — ratificată de ţara noastră 
în 1973; 

— Convenţia nr.88/1948 privind serviciile de ocupare — ratificată de ţara 
noastră în 1973; 

— Convenţia nr.168/1988 privind promovarea angajării şi protecţie contra 
şomajului — ratificată de ţara noastră în 1992. 

Transpunerea în legislaţia noastră internă a condiţiilor sus menționate se 
regăseşte în totalitate în Legea nr.76/2002 privind sistemul asigurărilor de şomaj 
şi stimularea ocupării forţei de muncă. 

La ora actuală, legislaţia ţării noastre reglementează în totalitate dreptul egal 
şi fără discriminare de a utiliza aptitudinile profesionale în propriul interes 
conform cu aspiraţiile, putând fi ratificate piedici următoarele convenţii adoptate 
de Organizaţia Internaţională a Muncii: 

— Convenţia nr.142/1975 privind punerea în valoare a resurselor umane; 

— Convenţia nr.158/1982 privind concedierea (Ordonanţele Guvernului 
nr.9/1997, nr.22/1997 şi nr.98/1999, Legea nr.85/2006", Legea nr.99/1999 şi 
prevederile din Codul muncii). 

— Convenţia nr.159/1983 — relativă la readaptarea profesională şi ocuparea 
persoanelor handicapate. 


VII. 4. Condiţiile de muncă 


VII. 4. 1. Salariul 

— Convenţia nr.131/1970 privind metodele de fixare a salariilor minime — 
ratificată de ţara noastră în anul 1975 şi care prescrie pentru statele ce ratifică 
obligația de a stabili un sistem de salarii minime de natură să protejeze toate 
grupurile de salariați, pentru o protecție corespunzătoare şi este transpusă în 
legislaţia internă prin Legea nr.68/1993 privind garantarea în plată a salariului 
minim; 

— Convenţia nr.95/1949 privind protecţia salariului, care reglementează plata 
rapidă şi periodică a salariilor şi înlăturarea unor practici abuzive în materie — 
ratificată de ţara noastră în 1973 şi transpusă în legislația internă prin Legea 
nr.14/1991 — legea salarizării; 

— Convenţia nr.173/1992 - asupra protecţiei creanţelor lucrătorilor în caz de 
insolvabilitate a patronului dezvoltă dispozițiile Convenţiei nr.95/1949 — care nu a 
fost ratificată de ţara noastră, dar poate fi ratificată fără modificări legislative de 
fond şi în conformitate cu Directiva Uniunii Europene nr.987/1980. 


* Publicată în Monitorul Oficial al României Partea I nr.359 din 21 aprilie 2006 

VII. 4. 2. Durata muncii 

Sunt de actualitate convențiile nr.1, nr.30 nr.1 1, nr.47 şi perimate convențiile 
domeniul transporturilor rutiere. 

Se are în vedere reunirea Convenţiilor nr.l şi nr.47 de către Organizaţia 
Internațională a Muncii, de bază rămânând Recomandarea nr.116/1962 privind 
reducerea duratei muncii (fără reglementare în agricultură). 

Convenţia nr.47/1935 — a celor 40 de ore — este norma de bază în ceea ce 
priveşte durata muncii la 40 de ore săptămânal. Țara noastră poate să ratifice 
Convenţia nr.47/1935 fără dificultăți, ratificând Convenţia nr.1/1919 asupra 
duratei muncii în industrie. 

În prezent, în ţara noastră, durata muncii este reglementată de Codul 
muncii” 

Munca în timp parţial este reglementată de Convenţia nr.175/1994, care nu a 
fost ratificată de ţara noastră, iar printr-un proiect de lege care să respecte 
dispoziţiile convenției s-ar putea ratifica şi s-ar răspunde astfel la exigenţele unui 
instrument comunitar. Munca în timp parțial este prevăzută însă de Codul 
muncii”. 

Munca la domiciliu este reglementată de Convenţia nr.177/1996 şi nu a fost 
ratificată de țara noastră până în prezent, dar este reglementată în Codul muncii’. 

Munca de noapte — este reglementată de Convenția nr.171/1990 prin care 
sunt instituite normele ce urmăresc protejarea sănătății şi securității muncitorilor 
pe timp de noapte (femei, bărbați, copii) , reglementată în Codul muncii”. 

Cu mici modificări ale legislației interne, țara noastră ar putea ratifica 
Convenția nr.191/1990, în schimb fără modificări legislative ar putea ratifica: 

— Convenția nr.4/1919 privind munca de noapte pentru femei; 

— Convenţia nr.6/1919 privind munca de noapte a copiilor în industrie; 

— Convenţia nr.89/1948 privind munca de noapte pentru femei, revizuită în 
anul 1973; 

— Convenţiile nr.41/1934, nr.79/1946 şi nr.90/1948. 


VII. 4. 3. Repausul săptămânal 

Este reglementat de Convenția nr.14/1921 privind repausul săptămânal în 
industrie şi de Convenția nr.106/1957 privind repausul săptămânal în comerț şi 
birouri. România a ratificat în 1925 Convenția nr.14/1921 privind repausul 
săptămânal în industrie şi, indiscutabil, poate ratifica şi Convenția nr.106/1957, 


?? Vezi Legea nr.53/2003 art.109. 
3 Vezi Legea nr.53/2003 art.101. 
%4 Vezi Legea nr.53/2003 art.105-107. 
35 Vezi Legea nr.53/2003 art.122-125 

s s Și ..36 i 
deoarece prin prevederile din Codul muncii” sunt reglementate net superior 
normele prevăzute de această convenție. 


VII. 4. 4. Concediul plătit 

Este reglementat prin Convenţiile nr.52/1936, nr.101/1952, nr.132/1970 
(revizuită) şi nr.140/1974, respectiv Recomandările nr.98/1954, nr.93/1952 şi 
nr.148/1974. 

De referință rămân: Convenţia nr.132/1970 privind concediul plătit şi 
Convenţia nr.140/1974 care reglementează concediul de studiu plătit. 

După adoptarea Legii nr.6/1992 privind concediul de odihnă, ţara noastră 
poate să ratifice în orice moment Convenţia nr.132/1970, iar pentru ratificarea 
Convenţiei nr.140/1974 legislaţia noastră în domeniu a fost serios amendată”. 


VII. 4. 5. Securitatea şi igiena muncii 

Organizația Internațională a Muncii a elaborat în acest domeniu 22 de 
instrumente internaționale, sistematizate astfel: 

— 4 care conțin dispoziții generale; 

— 11 care conțin protecția contra unor riscuri determinate; 

— 7 care conțin norme referitoare la protecția unor ramuri de activitate. 

Dispoziţii generale privind securitatea şi igiena muncii sunt prevăzute în 
Convenția nr.155/1981 privind sănătatea şi securitatea lucrătorilor, iar România 
prin adoptarea Legii nr.90/1996°% privind protecția muncii, poate oricând să 
ratifice Convenția nr.155/1981, deoarece reglementările legale privind protecția 
muncii sunt conforme cu normele Convenţiilor nr.13/1921, nr.81/1947, 
nr.129/1969, nr.134/1970 şi nr.136/1971. Convenţia nr.161/1985 privind serviciile 
de sănătate în procesul muncii şi Convenţia nr.174/1993 referitoare la prevenirea 
accidentelor industriale majore sunt convenţii moderne, neratificate până în 
prezent de ţara noastră. 

Protecţia contra unor măsuri particulare se regăseşte în următoarele convenţii 
elaborate de Organizaţia Internaţională a Muncii: 

— saturnismul — Convenţia nr.113/1921; 

— radiaţiile ionizante — Convenţia nr.115/1960; 

— intoxicaţiile datorate benzenului — Convenţia nr.136/1971; 

— cancerul profesional — Convenţia nr.139/1974; 

— amianta — Convenţia nr.162/1986; 


% Vezi Legea nr.53/2003 art.132-133. 

37 Vezi Legea nr.53/2003 art.139-146. 

38 Publicată în Monitorul Oficial al României nr.157/23-07-1996, abrogată prin Legea 319/2006 privind securitatea 
şi sănătatea în muncă. 

— bolile şi leziunile profesionale generate de produsele chimice — Convenţia 
nr.170/1990 reprezentativă privind securitatea şi utilizarea produşilor chimici. 

Protecţia lucrătorilor ce utilizează maşini şi utilaje este prevăzută de 
Convenţiile nr.119/1963, nr.127/1967 şi nr.148/1977, reprezentativă fiind 
Convenţia nr.119/1963 şi Recomandarea nr.118/1963 asupra protecției contra 
maşinilor. 

România a ratificat în 1925 Convenţia nr.13/1921 privind protecția faţă de 
ceruză în pictură şi, în 1975, Convenţia nr.136/1971 privind protecția împotriva 
benzenului, iar Convenţia nr.119/1963 poate fi ratificată oricând, deoarece 
prevederile Legii nr.90/1996 privind protecția muncii corespund exigenţelor 
normelor convenției sus menţionate, prevăzute expres în Codul muncii”. 

Protecția în ramuri de activitate particulare se regăseşte în următoarele 
convenţii adoptate de Organizaţia Internaţională a Muncii: 

— Convenţia nr.120/1964 — securitatea şi igiena muncii în comerţ şi birouri; 

— Convenţia nr.167/1988 — activitatea în construcţii; 

— Convenţia nr.27/1929 şi Convenţia nr.152/1979 — privesc activitatea în 
porturi; 

— Convenţia nr.176/1995 — privind sănătatea şi securitatea în marină; 

— Convenţia nr.184/2001 privind sănătatea şi securitatea în agricultură. 

România a ratificat în anul 1932 Convenţia nr.27/1929 privind greutatea 
coletelor transportate cu vaporul şi în perspectiva integrării europene este necesară 
ratificarea Convenţiei nr.184/2001 pentru asigurarea unui sistem de protecție 
unitară a lucrătorilor din agricultură şi standarde neacoperite de legislația 
existentă. 


VII. 4. 6. Securitatea socială 

În materie au fost elaborate şi adoptate un număr mare de convenții: 
nr.3/1919, nr.12/1921, nr.17/1925, nr.18/1925, nr.35-40/1933, nr.44/1934, dar 
reprezentativă este Convenţia nr.102/1952 privind securitatea socială, cu cele 9 
capitole referitoare la: asistenţă medicală, indemnizaţia de boală, prestațiile de 
şomaj, prestațiile de bătrâneţe, prestațiile în caz de accident de muncă ori boală 
profesională, prestațiile familiale, prestațiile de maternitate, prestațiile de 
invaliditate şi prestațiile de supravieţuire, urmată de: 

— Convenţia nr.103/1952 revizuită - asupra protecției maternității; 

— Convenţia nr.118/1962 — egalitate de tratament; 

— Convenţia nr.121/1964 — accident de muncă sau boli profesionale; 

— Convenţia nr.128/1967 — bătrânețe; 


% Vezi Legea nr.53/2003 art.171-178 

— Convenţia nr.157/1982 — conservarea dreptului în materie de securitate 
socială; 

— Convenţia nr.168/1988 — asupra promovării angajării şi protecţiei contra 
şomajului. 

România a ratificat Convenţia nr.2/1919 privind şomajul în anul 1921, 
Convenţia nr.2/1919 privind protecţia maternității în anul 1921, Convenţia 
nr.24/1927 — asigurări pentru cazuri de boală în anul 1929, Convenţia nr.168/1988 
privind promovarea angajării şi protecţia contra şomajului în 1992 şi Convenţia 
nr.183/2000 privind protecţia maternității — revizuită şi ar mai putea ratifica în 
orice moment Convenţiile nr.118/1962 — egalitate de tratament, nr.102/1952 - 
privind securitatea socială, nr.121/1964 — privind prestațiile în caz de accident de 
muncă şi boli profesionale. 


VII. 4. 7. Protecţia unor categorii de lucrători/salariaţi 

Munca tinerilor 

În această materie, Organizaţia Internaţională a Muncii a elaborat şi a adoptat 
o serie de convenţii urmărind trei direcţii prin care se asigură protecţia minorilor şi 
tinerilor privind activitatea lor, astfel: 

_ Vârsta minimă de admitere în muncă a tinerilor este reglementată prin: 

— Convenţia nr.5/1919 — în industrie; 

— Convenţia nr.10/1921 — în agricultură; 

— Convenţia nr.39/1937 revizuită — în industrie; 

— Convenţia nr.60/1937 — neindustrială; 

— Convenţia nr.123/1965 — muncă în subteran; 

— Convenţia nr.138/1973 — vârsta minimă; 

— Convenţia nr.182/1999 — privind interzicerea celor mai grave forme ale 
muncii copiilor. 

România a ratificat în anul 1921 Convenţia nr.5/1919 — în industrie, în anul 
1930 Convenţia nr.10/1921 — în agricultură, în anul 1937 Convenţia nr.39/1937 
revizuită — în industrie, în anul 1975 Convenţia nr.138/1973 — privind vârsta 
minimă“ şi în anul 2000 Convenţia nr.182/1999 - privind interzicerea celor mai 
grave forme ale muncii copiilor. 

Examenul medical face obiectul Convenţiilor nr.77/1946, nr.78/1946 şi 
nr.124/1965, iar ţara noastră poate oricând ratifica cele 3 convenţii sau poate opta 
pentru unificarea lor într-un instrument nou care va face obiectul ratificării (în 
prezent în Codul muncii”). 

Interzicerea sau limitarea muncii de noapte a tinerilor face obiectul 
Convenţiilor nr.6/1919, nr.79/1946 şi nr.90/1948, ţara noastră ratificând în 1921 


% Vezi Legea nr.53/2003 art.13 
4 Vezi Legea nr.53/2003 art.27-28. 

Convenţia nr.6/1919 privind munca de noapte a copiilor în industrie, putând în 
orice moment ratifica şi celelalte convenţii în domeniu, deoarece reglementările 
din Codul muncii” sunt în deplină concordanţă cu prevederile condiţiilor sus 
menţionate. 


Munca femeilor 

Organizaţia Internaţională a Muncii s-a preocupat să asigure elaborarea unor 
norme care au avut drept obiectiv două direcţii: 

— asigurarea egalităţii în drepturi a femeilor cu bărbaţii; 

— asigurarea protecţiei muncii femeilor. 

Convenţia nr.100/1951 privind egalitatea de remuneraţie a fost ratificată de 
ţara noastră în anul 1957. 

Protecția maternității face obiectul Convenţiei nr.3/1919 — ratificată de 
România în anul 1921, Convenţiei nr.103/1952 şi Convenţiei nr.183/2000 — 
ratificată de ţara noastră prin Legea nr.452/2002. 

Munca de noapte a femeilor face obiectul Convenţiei nr.89/1948 care a fost 
ratificată de România în anul 1973 şi reglementată de Codul muncii”. 


VII. 4. 8. Inspecţia şi administrarea muncii 

Inspecţia muncii face obiectul a două convenţii care sunt de actualitate: 

— Convenţia nr.81/1947 privind inspecția muncii în industrie şi comerţ, 
ratificată de ţara noastră în anul 1973; 

— Convenţia nr.129/1969 privind inspecția muncii în agricultură, ratificată de 
țara noastră în anul 1975. 

În prezent legislaţia română acoperă în întregime dispoziţiile normelor 
Organizaţiei Internaţionale a Muncii prin Legea nr.90/1996 a protecţiei, dar mai 
ales prin Legea nr.108/1999 privind organizarea şi funcționarea inspecției muncii 
şi prin Codul muncii. 

Legea nr.108/1999 privind inspecția muncii este superioară Convenţiei nr.8 
şi Convenţiei nr.129/1969. 

Administraţia muncii face obiectul Convenţiei nr.150/1978 şi al Reco- 
mandării nr.158/1978 privind rolul, funcţiile şi organizarea Administraţiei muncii. 
România se află în posesia unei bogate experienţe, poate să ratifice această 
convenţie şi, în acelaşi timp, poate să colaboreze cu Organizaţia Internaţională a 
Muncii pentru elaborarea unui nou instrument. 

Statistica muncii face obiectul Convenţiei nr.63/1938 privind statisticile 
salariale şi orele de muncă şi Convenţiei nr.160/1985 privind statistica muncii. 


“ Vezi Legea nr.53/2003 art.125, alin.1. 
% Vezi Legea nr.53/2003 art.125, alin.2. 

Țara noastră, prin Ministerul Muncii, Familiei şi Protecţiei Sociale şi 
Comisia Naţională de Statistică, acoperă acest domeniu şi poate ratifica oricând 
Convenţia nr.160/1985 — care este o convenţie modernă în materie. 


VII. 4. 9. Normele Organizaţiei Internaţionale a Muncii şi Tripartitismul 

Principiul tripartitismului este o creație a Organizaţiei Internaţionale a 
Muncii încă de la înfiinţarea sa, din anul 1919. 

Sediul materiei se afla în Convenţia nr.144/1976 privitoare la consultările 
tripartite, ratificate de ţara noastră prin Legea nr.112/1992. 

În legislaţia internă a ţării noastre, în sistemul social-politic, cea mai înaltă 
consacrare legală a tripartitismului o reprezintă Consiliul Economic şi Social 
constituit prin Legea nr.109/1997 şi completat prin Legea nr.492/2001 privind 
organizarea şi funcționarea Consiliului Economic si Social care urmăreşte 
îndeplinirea obligaţiilor ce decurg din Convenţia nr.144/1976 (art.2 pct.l-art.5 
pct.1) şi un rol important în asigurarea corelării cât mai fidele a legislației române 
a muncii şi securității sociale cu convențiile şi recomandările Organizaţiei 
Internaţionale a Muncii. 

Alte organisme tripartite existente în România sunt: 

— Comisiile consultative de dialog social din cadrul unor ministere şi al 
prefecturilor (Hotărârea Guvernului nr.3 14/2001) ; 

— Comisia Centrală tripartită Guvern — Sindicate — Patronate din familia 
Mine Geologie (Hotărârea Guvernului nr.167/1997) ; 

— Agenția Naţională pentru ocupare şi formare profesională (Legea 
nr.145/1998) ; 

— Consiliul Naţional de Formare Profesională a Adulţilor (Legea 
nr.132/1999) ; 

— Casa Naţională de Asigurări de Sănătate (Legea nr.145/1992) ; 

— Casa Asigurărilor de Sănătate, a Apărării Ordini Publice, Siguranţei 
Naţionale şi Autorităţii Judecătoreşti (Ordonanţa Guvernului nr.56/1998) ; 

— Casa Socială a Constructorilor (Legea nr.215/1997) ; 

— Casa Naţională de Pensii şi alte Drepturi de Asigurări Sociale (Legea 
nr.263/2010 privind sistemul unitar de pensii publice) ; 

— Departamentul pentru Dialog Social (Hotărârea Guvernului nr.873/1998). 


VII. 4. 10. Muncitorii imigranţi 

Sediul materiei face obiectul Convenţiei nr.97/1949 revizuită prin Convenţia 
nr.143/1973, care consacră principiul asimilării muncitorului imigrant cu cel 
naţional şi migrațiile abuzive în completarea Convenţiei nr.97/1949. 

Convenţia nr.143/1975 tratează: migrațiile abuzive, egalitatea de şanse şi 
tratament pentru imigranţi şi familiile lor. 

Țara noastră ar putea ratifica Convenţia nr.143/1975 — numai prima parte 
(prin aplicarea normelor de supleţe) referitoare la migrațiile abuzive. 


VII. 4. 11. Categorii particulare de lucrători 

Marinarii sau „muncitorii mării“ au făcut obiectul unui mare număr de 
convenţii adoptate de Organizaţia Internațională a Muncii pe categorii de 
personal: marinari, pescari, navigatori şi docheri, ţara noastră ratificând în 
perioada 1999-2001 un număr de 8 convenţii în acest domeniu, aflându-ne în faţa 
unui adevărat Cod al muncii pentru marinari“. 

Personalul infirmier 

Condiţiile de muncă şi viaţă ale personalului infirmier fac obiectul 
Convenţiei nr.149/1987, ţara noastră îndeplinind condițiile necesare ratificării 
acestei convenţii (Legea nr.145/1997 privind asigurările de sănătate şi Legea 
statutului asistenților medicali). 

Personalul din bufete, restaurante şi unităţi similare îşi găseşte reglementarea 
în Convenţia nr.172/1991 privind condițiile de muncă în aceste unităţi, convenţie 
care nu a fost ratificată de ţara noastră. Statutul populațiilor indigene şi tribale a 
fost reglementat de Convenţia nr.107/1957, total depăşită în prezent, fiind înlocuit 
de Convenţia nr.169/1989 relativă la populaţiile indigene şi tribale, care este de 
mare actualitate, fără importanţă pentru ţara noastră, care nici nu a fost ratificată. 

Din cele 184 convenţii adoptate de Organizaţia Internaţională a Muncii, 
România are încorporate peste 60 de convenţii în legislaţia română a muncii şi 
securităţii sociale (53 de ratificări, 7 neratificate, dar existente ca atare în 
conţinutul normelor interne) şi după adoptarea Codului muncii mai pot fi ratificate 
cel puţin 15 convenţii. 


VIII. Activităţile şi direcţiile de acţiune ale Organizaţiei Internaţionale a 
Muncii în procesul actual de transformare economico-socială din lumea 
contemporană 


VIII. 1. Obiectivele strategice ale Organizaţiei Internaţionale a Muncii 

Acestea sunt: 

a) preocuparea Organizaţiei Internaționale a Muncii pentru soarta tuturor 
lucrătorilor; 

b) promovarea unei munci decente de către Organizaţia Internaţională a 
Muncii; 

c) protecţia contra vulnerabilităţii şi imprevizibilului; 

d) promovarea dialogului social; 

e) contextul în care se înscriu în viitor activitățile Organizaţiei Internaţionale 
a Muncii. Organizaţia Internaţională a Muncii va trebui să elaboreze şi să aplice 

ansamblul de politici care să vizeze munca, protecţia socială şi dezvoltarea 
instituțională adaptate la diferite situaţii şi în funcţie de zone. 


VIII. 2. Securitatea economică şi socială în secolul XXI 


— Perioada de nesiguranţă — este perioada anilor '90, când cele mai expuse 
persoane au fost acelea care au lucrat în economia paralelă şi în instituţii care au 
acordat o minimă securitate colectivă. 

— Perioada de identificare — prin care Organizaţia Internaţională a Muncii va 
lansa un program cu prezentarea tendinţelor actuale, opţiunile politice specifice 
consolidării securităţii economice şi sociale şi promovarea dezvoltării pe termen 
lung. 

— Programul de anticipare a evoluţiei viitoare — perioadă ce va promova 
flexibilitatea personală în securitate (schimbarea frecventă a statutului profesional). 

— Sisteme de prestări de şomaj — descoperirea de noi sisteme care să ţină cont 
de situaţiile familiale şi experienţa profesională. 

— Sisteme de protecție socială — la nivelul tuturor ţărilor (în curs de 
dezvoltare, de tranziție şi dezvoltate), avându-se în vedere de către Organizaţia 
Internaţională a Muncii punerea în aplicare a „programului focalizator de 
promovare a securităţii economico-sociale în secolul XXI — sănătatea şi 
securitatea muncitorilor“. 

— Programul privind sănătatea şi securitatea muncitorilor — cu lansarea 
programului „muncă fără risc“. 


VIII. 3. Accesul la o muncă decentă şi productivă 


Organizaţia Internaţională a Muncii traversează o perioadă plină de 
transformări şi frământări, cu posibilități largi în asigurarea protecției sociale prin 
acţiunile sale normative, încurajarea creării de instituţii şi schimbarea politică prin 
programele lansate. 

Din cauza codului economic şi social de „mondializare“ se vor schimba 
bazele tradiţionale de acţiuni, iar utilizarea serviciilor Organizaţiei Internaţionale a 
Muncii va pune la dispoziție: 

— informaţii (centru mondial de informaţii) pentru tot ce are legătură cu 
munca propriu-zisă; 

— acțiuni normative vizând lumea muncii; 

— tribuna pentru discuţii şi negocieri internaţionale privind politica socială. 
Misiunea Organizaţiei Internaţionale a Muncii este de a analiza soarta fiecărei 
fiinte umane în lumea muncii, este o misiune particulară într-o epocă de mari 
schimbări în care grija multor oameni este de a găsi o slujbă decentă, de durată, în 
condiții de libertate, echitate, securitate şi demnitate. 

Organizaţia Internaţională a Muncii este o instituţie specializată a ONU care 
se ocupă cu problemele muncii şi securităţii sociale şi are ca activităţi 
fundamentale: 

— elaborarea de norme internaţionale pentru îmbunătățirea condiţiilor de 
muncă şi viaţă ale salariaților; 

— acordarea de asistenţă tehnică statelor membre în domeniul muncii şi 
securităţii sociale; 

— pregătirea de personal, inclusiv prin finanţarea unor cursuri cu participare 
internațională; 

— organizarea de reuniuni internaționale în domenii care intră în domeniul 
său de activitate; 

— elaborarea de studii, cercetări, sinteze de legislație în materie de muncă şi 
securitate socială; 

— supravegherea aplicării şi respectării condițiilor internaționale privind 
drepturile omului în domeniile muncii, social, al libertăţii de asociere sindicală. 

Organizaţia Internaţională a Muncii, prin convențiile şi recomandările sale, 
are drept scop armonizarea legislaţiilor naţionale cu privire la muncă şi aplicarea 
uniformă, ca urmare a ratificării, a normelor sale. 

Convenţiile şi recomandările Organizaţiei Internaţionale a Muncii sunt 
grupate pe următoarele categorii: 

— pe probleme ale raporturilor de muncă propriu-zise (durata muncii, 
folosirea forţei de muncă, salarizare, protecția muncii); 

— pe probleme ce vizează partenerii sociali (sindicate, patronate), inclusiv 
negocieri colective şi consultări tripartite; 

— pe probleme privind munca în funcție de vârstă (copii) sau de sex 
(femeile); 

— pe probleme privind anumite categorii profesionale (ex. : marinarii — ţara 
noastră a ratificat peste 14 convenţii); 

— pe probleme de securitate socială; 

— pe probleme instituţionale (inspecția muncii). România a ratificat peste 1/4 
din convențiile Organizaţiei Internaţionale a Muncii. 

CAPITOLUL III 


DREPTUL COMUNITAR AL MUNCII 


I. Noţiuni generale 


I.1 Constituirea şi extinderea Uniunii europene 

Prima piatră pusă la temelia a ceea ce astăzi constituie una dintre cele mai 
importante construcții economice, sociale şi juridice ale Europei şi anume 
Uniunea Europeană, a constatat în Declaraţia de la 9 mai 1950 a lui Robert 
Schumann, ministrul francez al afacerilor externe, în care prezenta planul pe care 
îl elaborase în vederea unificării industriei europene a cărbunelui şi oţelului. Era, 
cu adevărat, o iniţiativă istorică în favoarea unei „Europe organizate vii”, care este 
„indispensabilă civilizaţiei” şi fără de care „pacea în lume nu ar putea fi salvată”. 
Acest plan a devenit o realitate o dată cu încheierea tratatului ce a instituit 
Comunitatea Europeană a Cărbunelui şi Oţelului (CECA), semnat la 18 aprilie 
1951 la Paris“. 

Câţiva ani mai târziu, tratatele de la Roma din 25 martie 1957 au consfințit 
constituirea Comunităţii Economice Europene (CEE) şi Comunităţii Europene a 
Energiei Atomice (CEEA sau EURATOM). 

Cele 6 state membre fondatoare erau Franţa, Italia, Belgia, Luxemurg, 
Olanda şi Republica Federală Germania. La 1 ianuarie 1973 Regatul Unit al Marii 
Britanii şi Irlandei de Nord, Danemarca şi Irlanda au aderat la Comunitate. 

Ulterior, Comunitatea Europeană s-a extins prin acceptarea ca membri a 
Portugaliei şi Spaniei (1 ianuarie 1986) , precum şi a Greciei (1 ianuarie 1981). 

Începând cu 1 ianuarie 1995, organizaţia s-a lărgit prin aderarea a trei state: 
Austria, Suedia, Finlanda, iar la data de 1 mai 2004 prin aderarea a 10 noi state 
Cipru, Malta, Ungaria, Polonia, Slovenia, Letonia, Estonia, Lituania, Republica 
Cehă, Slovenia astfel că în prezent ea numără 25 state membre. Tara noastră şi 
Bulgaria au încheiat negocierile de aderare şi a fost semnat Tratatul de aderare în 
luna aprilie 2005 şi aderarea efectivă la data de 01 ianuarie 2007 după ce s-au 
îndeplinit prevederile din capitolele de negociere, Croaţia va începe negocierea 
pentru aderare în luna martie 2005, iar Turcia la data de 3 octombrie 2005. 

O dată cu intrarea în vigoare a tratatelor de la Roma, au fiinţat trei comunități 
diferite, bazându-se fiecare dintre ele pe câte un tratat. Se poate considera că 
aceste comunități, care privesc domenii diferite, formează o unitate prin 
organizarea lor politică şi juridică. Ele au fost instituite de către acelaşi state 
membre şi urmăresc aceleaşi obiective de bază. Tocmai în acest spirit Parlamentul 


“Nicolae Voiculescu, Drept comunitar al muncii, Editura Perfect, Bucureşti 2002, p.5 

European a adoptat Rezoluţia din 16 februarie 1978 prin care a propus 
desemnarea celor trei comunităţi prin expresia Comunitate Europeană. 

Un moment important îl constituie semnarea de către cele 12 state membre, 
în anul 1986, a Actului Unic European. Principal scop al acestui document a fost 
eliminarea ultimilor bariere în calea creării pieţei unice până la 31 decembrie 
1992. În plus, Actul Unic European a extins sfera competenţelor Comunităţilor şi 
a introdus o serie de schimbări procedurale menite să accelereze procesul 
decizional la nivel comunitar. 

La 7 februarie 1992 a fost semnat, la Maastricht, Tratatul privind Uniunea 
Europeană (T.U.E.). Prin ratificarea sa, la sfârşitul anului 1993, de către toate 
statele membre ale Comunităţii Europene (numită de acum oficial Uniunea 
Europeană) , s-a deschis drumul realizării, în etape, atât a unei uniuni politice, cât 
şi a unei uniuni economice şi monetare, constituind, fără îndoială, un reper 
fundamental în istoria civilizaţiei europene. 

La 1 mai 1999 a intrat în vigoare Tratatul de Amsterdam al cărui obiect l-a 
constituit revizuirea Tratatului de la Maastricht prin luarea unor decizii privind, în 
principal, următoarele: 

perfecţionarea activităţii instituţiilor europene şi adaptarea lor în perspectiva 
extinderii Uniunii; 

progresele necesare în materie de politică externă şi de securitate comună 
pentru a dota Europa cu o identitate şi cu o influenţă externă puternică; apropierea 
Uniunii de membrii săi, ceea ce implică remedierea deficienţelor Tratatului de la 
Maastricht în domeniul social, al justiţiei şi al afacerilor interne. 

Problemele instituționale legate de viitoarea extindere a Uniunii s-au 
rezolvat, în bună măsură, prin finalizarea şi adoptarea la 11 decembrie 2000, a 
Tratatului de la Nisa, a cărui ratificare de către statele membre s-a încheiat la 
sfârşitului anului 2002. 

În luna iunie 2003 Consiliul European de la Salonic a avut pe ordinea de zi 
analiza unui proiect al viitoarei Constituţii a Uniunii Europene. 

Textul Constituţiei europene elaborat de Convenţia Europeană al cărui 
preşedinte a fost Dl.Valery Giscard d'Estaing a fost adoptată de Consiliul 
European la data de 18 iunie 2004 şi semnat de şefii de stat din cele 25 de state 
membre, la data de 29 octombrie 2004, la Roma, urmând a fi ratificat de 
parlamentele din ţările respective sau prin referendum al populației, în funcţie de 
sistemele legislative, dar nu a fost aprobat de Franţa şi Olanda. 

La data de 13.12.2007 la Lisabona s-a marcat un moment important al 
procesului de integrare europeană, cele 27 de state membre au semnat astăzi 
Tratatul de la Lisabona. Semnarea tratatului reprezintă începutul unei noi etape 
menite să asigure Uniunii un nou tratat care să poată răspunde provocărilor din 
secolul XXI. Comisia este de părere că noul tratat aduce o serie de avantaje 

importante pentru cetăţeni şi soluţionează dezbaterile instituţionale din viitorul 
apropiat. În conformitate cu abordarea dublă a Comisiei Barroso, acest fapt va 
permite să se pună mai mult accent pe aspectele care îi privesc direct pe cetăţeni, 
cum ar fi locurile de muncă şi creşterea economică, energia şi schimbările 
climatice, precum şi procesul de migrare. Comisia invită statele membre să 
ratifice tratatul în timp util, pentru ca acesta să poată intra în vigoare la 1 ianuarie 
2009. Comisia a lansat astăzi un site internet dedicat acestui tratat, care prezintă, 
într-un format uşor de citit, inovațiile referitoare la politici şi reformele 
instituționale cuprinse în noul tratat. 

Principalele instituţii ale Uniunii Europene sunt: Comisia Europeană, 
Consiliul Uniunii Europene, Parlamentul European, Curea de Justiţie a 
Comunităţilor Europene, Curtea de Conturi. Acestora li se adaugă, ca organ 
suprem de decizie politică, Consiliul European, reuniune a şefilor de stat sau de 
guvern din țările membre. Din 1999 a început să funcţioneze şi Banca Centrală 
Europeană (CE). 


1.2 Scurtă caracterizare a dreptului comunitar“ 


Ordinea juridică care se constituie în cadrul Uniunii Europene este una dintre 
cele mai impresionante. În fiecare an, tratatele comunitare sunt la originea a mii 
de decizii care influenţează în mod direct realitatea existenţa în statele membre ale 
Comunităţii, ca şi statutul personal al cetăţenilor acestora. De câteva decenii, 
europenii din statele membre nu mai sunt doar cetăţenii statului lor, ci sunt, în 
acelaşi timp, cetăţeni şi ai Comunităţii, deciziile luate în cadrul acesteia 
influenţându-i în mod direct. 

Izvoarele dreptului comunitar 

a) Dreptul comunitar originar 

Cele trei tratate ce au constituit comunitățile, inclusiv anexele şi protocoalele 
care li s-au adăugat, cu modificările şi completările ulterioare prin tratatele de la 
Maastricht (1992) , Amsterdam (1997) şi Nisa, reprezintă dreptul care a fost creat 
direct de către statele membre, expresia folosită pentru a-l desemna fiind aceea de 
drept comunitar originar. 

Marile tratate de revizuire a tratatelor originale sunt: 

Actul Unic European, semnat în 1986 şi a intrat în vigoare în 1987; 

Tratatul asupra uniunii Europene (Tratatul de la Maastricht) , semnat în 1992 

şi intrat în vigoare în 1993; 

Tratatul de la Amsterdam, semnat în 1997 şi intrat în vigoare în 1999; 

Tratatul de la Nisa, semnat în 2000 şi intrat în vigoare în 2003. 


“Andrei Popescu, Nicolae Voiculescu, Drept social european, Editura Fundaţiei „România de mâine”, Bucureşti, 
2003, p.105-116. 

Aceste fundamente juridice definesc scopurile şi instituțiile Comunităţii şi 
stabilesc un calendar pentru realizarea obiectivelor sale. 

Sunt create în acest mod instituţii ce au răspunderea să construiască cadrul 
comunitar deja trasat. 

b) Dreptul comunitar derivat 

Al doilea izvor important de drept comunitar îl constituie dreptul comunitar 
derivat şi anume acela creat de instituţiile comunitare pe baza tratatelor. 

Ansamblul sistemului normativ al Uniunii Europene se supune principiului 
subsidiarității: reglementările naţionale trebuie să fie înlocuite printr-un act 
comunitar atunci când o reglementare precisă, comună tuturor ţărilor membre, 
este necesară; în caz contrar, trebuie să fie avută în vedere respectarea sistemelor 
juridice naționale. 

În această optică au fost dezvoltate instrumentele care permit instituţiilor 
comunitare să acţioneze în diverse moduri. Cazul extrem este cel în care 
reglementările naţionale sunt înlocuite prin norme comunitare. Există apoi 
dispoziţii comunitare care permit instituţiilor Uniunii să acţioneze indirect asupra 
sistemelor juridice ale statelor membre. Totodată, este posibil, în vederea 
rezolvării unui caz concret, să fie luate măsuri cu privire la o persoană determinată 
sau susceptibilă a fi determinată. 

Există, în sfârşit acte Juridice care nu conţin nici o dispoziție constrângătoare 
cu privire la statele membre sau la cetăţenii Comunităţii. 

Articolul 189 al Tratatului de la Roma prevede o ierarhie a izvoarelor de 
drept în cadrul CEE. 

Adoptate în general de către Consiliu, mai rar de către Comisie; 
regulamentele sunt acte normative generale, obligatorii în toate elementele lor şi 
direct aplicabile în ordinea Juridică internă a statelor membre. Ele sunt obligatorii 
nu numai pentru state, dar şi pentru instituţii sau întreprinderi şi sunt creatoare de 
drepturi subiective în folosul indivizilor. 

Regulamentele sunt adevărate legi comunitare. Ele se disting prin două 
caracteristici care nu se regăsesc în dreptul internațional: caracterul lor comunitar, 
adică particularitatea lor de a crea un acelaşi drept în tot spaţiul comunitar şi de a 
fi valabile uniform şi integral în toate statele membre, aplicabilitatea directă, 
nefiind necesar să fie transportate în prealabil în dreptul naţional. Ele conferă, 
deci, drepturi directe sau impun obligaţii directe cetăţenilor Uniunii, cu aceeaşi 
putere ca şi legile naționale. 

Cât priveşte statele membre, instituţiile şi autorităţile lor, acestea sunt direct 
legate de dreptul comunitar şi sunt, de asemenea, ţinute să-l respecte aşa cum o 
fac cu dreptul național. 

Directivele. Caracteristica acestui instrument juridic este aceea ca leagă 
statele în ceea ce priveşte rezultatul ce urmează a fi atins, dar nu şi ceea ce 
priveşte formele şi mijloacele utilizate, care ţin de competenţa autorităților statale. 

Directiva obligă statele să se conformeze unui anume obiectiv, lăsându-le 
libertatea alegerii mijloacelor menite să-i asigure realizarea, într-un răstimp 
determinat. 

Directiva reprezintă, aşadar, o formă atenuată de intervenţie în sistemele 
Juridice şi economice naționale, permiţând în special să se ţină seama de situaţia 
specifică existentă în statele membre în procesul aplicării sale. 

Autorii tratatelor comunitare au considerat, pe drept temei, că modificările 
profunde aduse sistemelor juridice naţionale, pe care le implică aplicarea 
tratatelor, impun acordarea către state — care cunosc, fireşte, cel mai bine propria 
imperativelor naționale şi comunitare. 

Pentru a atinge obiectivele fixate într-o directivă, statele membre trebuie să 
adopte o nouă legislație naţională sau să modifice ori să abroge dispoziţii 
legislative, reglementare sau administrativ existente. 

Directivele reprezintă deci, un instrument important şi flexibil în procesul 
apropierii legislaţiilor, deziderat înscris în Articolul 100 al Tratatului CEE, oferind 
posibilitatea eliminării contradicțiilor şi diferenţelor între legislaţiile naționale şi 
apropierea politicilor economice şi sociale ale statelor membre. 

Directivele se adresează statelor membre şi nu creează drepturi sau obligaţii 
directe pentru cetăţenii Comunităţii. Într-adevăr, numai statele sunt destinatarele 
lor, doar punerea în aplicare a acestora de către autorităţilor naţionale conferind 
drepturi şi impunând obligaţii cetăţenilor. Aceasta are mai puţină relevanţă pentru 
cetăţenii din Uniune atât timp cât statele membre îşi satisfac obligaţiile ce le 
incumbă în virtutea actelor de drept comunitar. Dar acest sistem poate avea pentru 
ei inconveniente dacă statele nu realizează complet sau parţial obiectivul stabilit 
de o directivă şi care le-ar fi adus unele avantaje. Pentru a evita astfel de 
neajunsuri, Curtea de justiție s-a pronunţat în favoarea dreptului cetăţenilor 
Uniunii de a se prevala în mod direct de dispozițiile directivelor. Aceasta se va 
face însă cu condiţia ca termenul de transpunere în dreptul naţional a prevederilor 
directivelor să se fi scurs şi ca dispoziţiile acestor acte comunitare să fie suficient 
de clare pentru a nu lăsa statelor membre nici un dubiu cu privire la conţinutul lor. 

Faptul de a nu fi transpus o directivă în dreptul național, ca şi în cazul 
regulamentelor, expune statele membre la proceduri comunitare de impunere a 
lor. În ambele situaţii, statul respectiv va fi considerat vinovat de încălcarea art.5 
al Tratatului CEE şi al regulamentului sau directivei respective. 

O dată ce obligația a fost instituită, nu există nici o posibilitate de opunere, 
nici chiar întemeiată pe faptul că netranspunerea actului comunitar nu a avut 
efecte negative asupra funcționării Uniunii. 

Deciziile şi regulamentele au un caracter obligatoriu în ceea ce priveşte toate 
elementele lor, fiind adoptate de Comisie sau Consiliu şi sunt direct aplicabile. 

Deciziile au însă un caracter individual şi spre deosebire de regulamente, nu 
obligă în principiu decât pe destinatarul lor. 

Deciziile au mai fost numite şi „acte administrative” ale Uniunii europene 
pentru că adoptarea lor corespunde situațiilor în care administraţiile naţionale 
stabilesc în mod obligatoriu pentru cetăţeni condiţiile de aplicare a unei legi la un 
caz particular. 

Printr-o astfel de decizie, instituţiile comunitare pot cere unei ţări membre 
sau uni cetăţean să acționeze sau să nu acționeze, conferindu-le drepturi sau 
impunându-le obligaţii. 

Declaraţiile şi rezoluţiile sunt instrumente juridice de importanţă redusă, sunt 
de regulă adoptate în cadrul Consiliului pentru a se manifesta o intenţie într-un 
domeniu determinat. Acestea nu sunt menţionate în tratat. 

Recomandări şi avize. Uniunea Europeană a adoptat metoda Organizaţiei 
Internaţionale a Muncii, în cadrul căreia statele adoptă recomandări atunci când 
nu sunt încă în măsura să adopte o convenţie. Această tehnică, aflată la dispoziția 
Consiliului şi a Comisiei în raporturile lor cu statele membre este folosită pentru a 
le invita să se alinieze şi să amelioreze legislaţiile lor în diverse domenii. 

Avizul poate fi adresat statelor membre de către Comisie dacă aceasta 
consideră necesar. Avizul se situează, în ierarhia izvoarelor, la un nivel inferior 
recomandării. Totuşi art.118al Tratatului CEE referitor la armonizare a prevăzut 
expres avizele care pot fi date de Comisie statelor, după consultarea Comitetului 
Economic şi Social. 

Importanţa recomandărilor şi avizelor este, înainte de toate, politică şi 
morală. Deşi nu pot fi clasificate în mod formal ca surse ale dreptului comunitar, 
ele trebuie privite, în lumina potenţialului lor, ca elemente auxiliare ale 
progresului legislativ în cadrul Uniunii. 

Fiecare dintre izvoarele menţionate mai sus are domeniul său propriu, după 
cum sfera de competenţă se află în cadrul Uniunii sau al altor state membre. 

În domeniile în care instituţiile comunitare dispun de puteri proprii, izvoarele 
aplicabile sunt în primul rând regulamentul şi apoi decizia şi directiva. 

În acele domenii care rămân în competenţa statelor şi unde obiectivul este de 
a favoriza cooperarea lor, izvoarele utilizate sunt avizul şi recomandarea. 

c) Principiile generale ale dreptului 

Punctul comun al izvoarelor de drept comunitar este faptul că aceste 
formează un drept comunitar scris. Dar, ca orice ordine publică, nici aceea a 
Uniunii Europene nu se poate limita la norme scrise. Ea prezintă, în mod obiectiv, 
lacune care trebuie să fie acoperite prin dreptul nescris. Izvoarele nescrise ale 
dreptului comunitar sunt principiile generale ale dreptului. Este vorba de norme 

care reflectă concepţiile esențiale ale dreptului şi justiției cărora li se supune orice 
ordine juridică. 

Principiile de drept sunt stabilite şi aplicate cu deosebire prin intermediul 
Curţii de Justiţie, care conform art.164 al Tratatului CEE, „asigură respectarea 
dreptului în interpretarea şi aplicarea tratatului”. 

Principiile generale de drept nu trebuie să fie confundate cu principiile 
fundamentale ale dreptului comunitar, astfel cum sunt prevăzute ele în Tratatul 
CEE, cum sunt, de exemplu principiul liberei circulații a mărfurilor şi persoanelor, 
al nediscriminării bazate pe sex sau naționalitate etc. 

Principiile generale ale dreptului furnizează materialul pe baza căruia trebuie 
să se fixeze, la nivel comunitar, regula de drept necesară soluționării unei 
probleme. 

Pentru a acoperi o serie de lacune, Curtea Europeană de Justiţie a formulat 
următoarele principii generale de drept, recunoscându-le ca izvoare nescrise ale 
ordinii juridice comunitare: 

1.Proporţionalitatea — Acest principiu a fost aplicat, de exemplu, în cazul 
derogărilor privitoare la libertatea mişcării de mărfuri şi persoane. Curtea de 
Justiţie a decis că astfel de măsuri nu trebuie luate mai mult decât este necesar 
pentru a atinge obiectivul propus. 

2.Egalitatea — Principiul egalităţii înseamnă, în cel mai larg sens al său, că 
personale aflate în situaţii similare nu vor fi tratate diferit, cu excepţia cazurilor în 
care tratamentul diferențiat este obiectiv justificat. 

3.Securitatea juridică — Acest principiu, cu cea mai mare generalitate, a fost 
aplicat în termeni specifici precum încrederea legitimă sau neretroactivitatea. 
Principul încrederii legitime, derivat din dreptul german, constă în faptul că în 
absenţa unei probleme mai importante de interes public, măsurile comunitare nu 
trebuie să afecteze încrederea legitimă a părților interesate. 

4.Garanţii procedurale. Când drepturile unei persoane pot fi afectate de 
dreptul comunitar, legislaţia derivată a Uniunii Europene prevede în mod normal 
garanții procedurale. Totuşi acolo unde asemenea prevederi nu există sau sunt 
lacunare, principiile generale ale dreptului pot fi invocate. Spre exemplu sunt 
considerate garanţii procedurale: dreptul la un proces adecvat, dreptul de a fi 
ascultat etc. 

Totodată, convențiile internaţionale privind protecţia drepturilor omului la 
care au aderat statele membre pot oferi linii directoare în cadrul dreptului 
comunitar. În această situaţie sunt Convenţia Europeană a Drepturilor Omului, 
Cartea social europeană (1961) şi Convenţia nr.111 a Organizaţiei Internaţionale a 
Muncii, privind nediscriminarea în muncă şi profesie. 

. o o . . . . yo . 46 
1.3. Caracteristici ale sistemului juridic comunitar 


Dreptul comunitar, prin reglementările sale bogate şi nu rareori stufoase, 
defineşte raporturile dintre instituţiile Uniunii Europene şi procedurile lor 
decizionale. 

Dreptul comunitar determină totodată raporturi complexe între Uniune şi 
cetăţenii săi, precum şi între Comunitate şi statele ce o compun. Acestea trebuie să 
ia toate măsurile cuvenite pentru a-şi îndeplini obligațiile ce le revin în virtutea 
tratatelor sau actelor constitutive ale instituţiilor comunitare. Ele trebuie să 
sprijine Uniunea să-şi îndeplinească, în bune condiţii, scopul său şi să evite orice 
măsuri susceptibile să pună în pericol realizarea scopurilor tratatelor (art.5 din 
Tratatul CEE). 

a) Legalitatea actelor instituţiilor comunitare. Tratatele comunitare stabilesc 
principiul în baza căruia actele instituţiilor trebuie să fie conforme cu dispoziţiile 
tratatelor. În acest sens, de exemplu, tratatele folosesc în privința răspunderii 
încredințate Uniunii şi instituţiilor sale, expresiile „în conformitate cu dispoziţiile 
prezentului tratat” sau „în condițiile prevăzute de prezentul tratat”. 

b) Sistemul de protecție judiciară. Ordinea juridică a Uniunii constituie, în 
acelaşi timp, un sistem coerent de protecţie juridică atunci când dreptul comunitar 
este contestat sau când sunt probleme legate de aplicarea sa. 

Curtea de Justiţie Europeană şi Tribunalul de primă instanţă sunt în centrul 
acestui dispozitiv de protecție. 

Printre procedurile ce intră în competenţa sa, completând pe cel prevăzute 
anterior, amintim: 

— recurs contra statelor ce nu şi-au îndeplinit obligaţiile ce le incumbă în 
virtutea tratatelor sau dreptului comunitar. Aceste acțiuni pot fi angajate fie de 
Comisie (un caz frecvent în practică) , fie de un stat membru. Curtea ia cunoştinţă 
de litigiu şi constată dacă există sau nu violare a Tratatului. În caz afirmativ, statul 
respectiv este obligat să pună capăt, fără întârziere ilegalităţii constatate; 

— recurs în carență sau în anulare contra instituţiilor comunitare în cadrul 
controlului de legalitate a actelor pe care aceste le adoptă. Acest recurs poate fi 
introdus împotriva Consiliului şi Comisiei atunci când ele omit să ia decizii care 
sunt prevăzute în mod obligatoriu de tratate sau acte adoptate pe baza tratatelor; 

— recurs privind responsabilitatea Uniunii; 

— procedura de examinare a amenzilor pe care Comisia le poate aplica în caz 
de violare a dreptului comunitar. În aceste cazuri, Curtea de Justiţie este jurisdicţia 
de apel care are dreptul de a anula, de a reduce sau de a spori cuantumul 
amenzilor; 


“Nicolae Voiculescu, op. cit., p.37-38 
“ Idem, p.38-39 

— recurs în cadrul litigiilor dintre Uniune şi funcționarii săi sau urmaşii 
acestora; 

— rol de tribunal arbitral în anumite cazuri, atunci când tratatele îl prevăd în 
mod expres şi-i atribuie o competenţă în acest scop. 

Deoarece instanţa comunitară trebuie să garanteze interpretarea uniformă a 
dreptului comunitar, judecătorii naţionali pot, în speţele în care dreptul comunitar 
este, de asemenea, în cauză, să ceară Curţii de Justiţie precizări într-o decizie 
prejudiciară. Printr-o asemenea decizie, jurisdicţia europeană supremă joacă un rol 
de consiliu juridic. Astfel, Curtea poate“: 

— să precizeze sensul şi întinderea dispoziţiilor tratatelor sau regulamentelor 
Consiliului şi Comisiei; 

— să determine dreptul național sau dispoziţiile de drept comunitar la care se 
referă cauza; 

— să adopte decizii privind actele sau acţiunile care ţin de dreptul comunitar 
sau de dreptul naţional; 

— să stabilească dacă o reglementare comunitară este suficientă sau trebuie să 
fie precizată sau completată prin dispoziţii naționale; 

— să examineze validitatea actelor comunitare. 

c) Raportul dintre dreptul comunitar şi dreptul național. Instituind Comu- 
nitatea Europeană statele membre au limitat puterile legislative suverane şi au 
creat un ansamblu juridic specific. 

Raporturile dintre dreptul comunitar şi dreptul naţional se caracterizează mai 
întâi prin faptul că ele sunt de cooperare şi de completare mutuală. Ordinea 
Juridică comunitară nu este în măsură să realizeze singură integral obiectivele 
Uniunii. Ea are nevoie, în acest scop, de ajutorul şi sprijinul dreptului naţional. De 
aceea, instituţiile statelor membre — puterea executivă, puterea legislativă, puterea 
judecătorească — trebuie nu numai să respecte tratatele comunitare şi dispoziţiile 
de executare adoptate de instituțiile comunitare, dar, totodată să le pună în 
aplicare”. 

Legăturile strânse şi complementaritatea între ordinea juridică comunitară şi 
ordinile juridice ale statelor membre apar cel mai clar în mecanismul directivei, 
care depinde de dreptul naţional în realizarea obiectivului stabilit“. 

Interdependenţa sistemului juridic comunitar şi național rezultă totodată şi 
din faptul că dreptul comunitar trebuie să facă deseori apel la sistemele juridice 
naţionale pentru a-şi acoperii propriile lacune. 

Sistemele juridice ale Uniunii Europene şi ale statelor membre pot intra, 
uneori în conflict. Este acel caz în care o dispoziţie de drept comunitar creează 


*8 Nicolae Voiculescu, op. cit., p.39-40 
* Idem, p.40 
* Ibidem 

pentru cetăţeni drepturi şi obligaţii directe în contradicţie cu o normă de drept 
intern. În rezolvarea unor astfel de situaţii, se aplică două principii fundamentale: 
aplicarea imediată şi efectul direct al dreptului comunitar şi respectiv, supremaţia 
dreptului comunitar. 

Aplicarea imediată a dreptului comunitar însemnă că acesta conferă în mod 
direct drepturi şi impune direct obligații nu numai instituțiilor comunitare şi 
statelor membre, dar totodată şi cetăţenilor Comunităţii. 

Curtea de Justiţie are meritul de a fi recunoscut aplicabilitatea directă a 
dispoziţiilor dreptului comunitar, în ciuda opoziţiei inițiale a unor state membre şi 
de a fi garantat în acest fel existenţa ordinii juridice a Uniunii. În acest sens, 
Curtea a decis că toate reglementările tratatelor ce au instituit Comunitatea pot fi 
direct aplicabile cetăţenilor statelor membre atunci când ele sunt formulate fără 
rezerve, complete, precise şi juridic complete, cu alte cuvinte când ele nu necesită 
pentru executarea lor alte acte ale statelor membre. 

Prin jurisprudenţa dezvoltată ulterior, curtea de justiţie a stabilit că un număr 
mare de prevederi ale Tratatului CEE sunt de directă aplicare. Astfel, toate 
principiile de bază privind libera circulație, dreptul concurenţei, discriminarea 
bazată pe sex şi naţionalitate pot fi invocate de către persoane individuale înaintea 
curților naţionale. 

Aplicarea directă a unei dispoziţii a dreptului comunitar pune o altă 
problemă, la fel de importantă: ce se întâmplă când o dispoziţie a dreptului 
comunitar este contradicţie cu dreptul naţional g! 

Dreptul comunitar nu conține nici o reglementare expresă în acest sens. Nici 
unul dintre tratatele comunitare nu stipulează, de exemplu, că dreptul comunitar 
primează asupra dreptului național. 

În acest caz, potrivit principiului supremației dreptului comunitar, conflictul 
dintre dreptul comunitar şi dreptul național nu poate fi rezolvat decât prin 
recunoaşterea supremației primului asupra celui de-a doilea, dreptul comunitar 
substituindu-se deci în ordinile juridice ale statelor membre dispozițiilor naționale 
care se îndepărtează de o dispoziție comunitară”. 

Curtea de Justiție a Comunității Europene a recunoscut, în ciuda temerilor 
anumitor state membre, principiul supremației dreptului comunitar, fără de care 
nu ar fi putut exista o ordine juridică comunitară. Astfel, Curtea a stabilit că 
statele membre au transferat în mod definitiv drepturi suverane unei Comunități 
pe care ele au creat-o şi, ca urmare, ele nu pot reveni ulterior asupra acestui 
transfer prin măsuri unilaterale incompatibile cu conceptul de „comunitate”. În al 
doilea rând, un principiul al Tratatului este acela că un stat membru nu poate 


51 Nicolae Voiculescu, op. cit., p.42 
2 Ibidem 

aduce atingere particularităţii dreptului comunitar de a avea o valoare uniformă şi 
generală în ansamblul Uniunii. 

În esenţă spunem că dreptul comunitar creat în virtutea puterilor prevăzute de 
tratate, are întietate asupra oricăror dispoziţii contrare lui aparţinând ordinii 
Juridice a statelor membre. Aceasta este valabil pentru legislaţiile care îi sunt 
anterioare cât şi pentru cele care îi sunt ulterioare”. 


II. Reglementări comunitare în Dreptul muncii 


II.1. Libera circulaţie a persoanelor şi a forţei de muncă 

Urmăreşte din punct de vedere economic, să creeze, în primul rând, o piaţă 
comună internă a forţei de muncă, iar din punct de vedere politic să realizeze o 
mai mare coeziune a popoarelor ce compun Uniunea Europeană. De asemenea, 
libera circulaţie a forţei de muncă trebuie să permită ţărilor care se confundă cu un 
anumit nivel al şomajului să exporte din surplusul său către ţările în care se 
înregistrează o penurie a forței de muncă. 

Tratatele comunitare disting între lucrători şi alte persoane, cum sunt liber- 
profesioniștii, oamenii de afaceri”. 

Libera circulaţie a lucrătorilor este reglementată în Tratatul de la Roma, ce a 
instituit Comunitatea Economică Europeană, în art.48-49, după dispoziţiile 
referitoare la libera circulație a mărfurilor şi în corelație cu libera circulaţie a 
serviciilor şi capitalurilor. 

Libera circulaţie a lucrărilor se defineşte prin dreptul de a răspunde la oferte 
privind locuri de muncă, de a se deplasa în acest scop pe teritoriul statelor 
membre, de a rămâne pe teritoriul statelor membre pentru a desfăşura o activitate, 
precum şi de a rămâne pe teritoriul unuia din acestea după ce o persoană a 
desfăşurat o activitate (art.48 par.3). 

Deci libera circulaţie presupune de la început că lucrătorul care se deplasează 
răspunde unei oferte efectiv făcute cu privire la un loc de muncă. Nu este vorba, 
aşadar, de dreptul de a se deplasa în mod liber pe teritoriul ţărilor membre pentru 
a căuta un loc de muncă”. 

Ca un corolar al acestei libertăţi, statelor membre li se cere să abolească orice 
discriminare între lucrători bazată pe naţionalitate, cu privire la angajare, 
remunerare şi celelalte condiții de muncă şi angajare. (art.48, par.2). Totuşi, o 
restricţie importantă este adusă de paragraful 3 al aceluiaşi articol, prin care statele 
membre pot limita dreptul liberei circulații pentru rațiuni de ordine publică, 
securitate publică şi sănătate publică. 


5 Nicolae Voiculescu, op. cit., p.43 
54 Idem, p.44 
* Ibidem 

Lucrătorii sunt principalii beneficiari ai dreptului de liberă circulație. 
Capitolul I al Titlului al III —lea din Tratatul Comunităţii Europene, consolidat 
prin tratatul de la Amsterdam în 1997 este denumit, sintetic “Lucrătorii”. La art.39 
se dispune că în vederea asigurării liberei lor circulații în spaţiul comunitar, este 
necesară “...eliminarea oricărei discriminări, bazată pe cetăţenie, între lucrătorii 
statelor membre, în ce priveşte ocuparea locurilor de muncă, remunerarea şi alte 
condiţii de muncă...”, sub rezerva respectării condiţiilor referitoare la ordinea 
publică, sănătatea şi securitatea publică. 

Utilizarea termenului de „lucrător” poate părea surprinzătoare, în condițiile 
în care dreptul român al muncii nu foloseşte o atare terminologie. Cu toate 
acestea, necesitatea folosirii lui este justificată înainte de toate, prin rolul dreptului 
comunitar de apropiere a diferitelor sisteme naţionale de drept, ce cunosc noțiuni 
şi reglementări conforme cu propriile tradiții economico-juridice. De altfel, Curtea 
a sesizat încă din 1964 posibilitatea apariţiei unor controverse pe această temă, 
subliniind că noţiunea de „lucrător” „...este specifică dreptului comunitar şi nu 
dreptului intern, căci dacă acest termen ar fi avut originea în dreptul intern, atunci 
fiecare stat ar fi avut posibilitatea de a modifica înţelesul noţiunii de lucrător 
migrant, eliminând astfel anumite categorii de persoane de beneficiul protecției 
sociale acordate de Tratat...”. 

Desigur opţiunea pentru acest termen se justifică prin extinderea sferei de 
cuprindere şi la alte persoane care, propriu-zis, nu au calitatea de salariat. Este 
vorba, mai întâi de şomeri sau, în general de lucrătorii „inactivi” din diverse 
motive, care continuă să beneficieze totuşi de unele avantaje oferite de 
reglementările în materie (dreptul la libera circulaţie, dreptul de a ocupa un loc de 
muncă în statul de primire, dreptul la protecție socială, în aceleaşi condiţii cu cea 
de care beneficiază lucrătorii statului de primire etc.). Apoi, s-ar putea include în 
acest concept şi micii întreprinzători sau liber-profesioniştii ce îşi exercită 
activitatea fără a avea, propriu-zis, o relație de muncă. 

În lipsa unei definiţii a lucrătorului în dreptul comunitar, dar şi în contextul 
preocupărilor pentru asigurarea protecției sociale acordată persoanelor care, în 
urma muncii depuse, primesc o remuneraţie echivalentă, diversele reglementări 
adoptate în această materie şi îndeosebi, jurisprudenţa Curţii de la Luxemburg au 
conturat, cu destulă precizie, elementele definitorii şi cumulative ce caracterizează 
noțiunea de „lucrător”, astfel: 

Lucrătorul trebuie să presteze o activitate economică; 

Activitatea prestată trebuie să fie remunerată; 

Activitatea remunerată să se desfăşoare în cadrul unui raport de muncă, 
caracterizat în principal de subordonarea faţă de beneficiarul prestaţiei. 

Instanţa supremă comunitară a întărit ideea, în diverse ocazii, potrivit cu care 
noțiunea de „lucrător” trebuie interpretată, în ceea ce priveşte drepturile acordate 

de Tratat şi de legislaţia secundară, într-un mod extensiv, în schimb, prevederile 
ce conțin excepții şi derogări de la libera circulație a lucrătorilor trebuie 
interpretate restrictiv. 

Pe plan comunitar, noțiunea de „lucrător” are implicaţii nu neapărat asupra 
raporturilor specifice dintre el şi angajator, cât mai ales prin prisma locului în care 
şi-a dobândit această calitate şi locul în care doreşte să presteze o activitate, 
conform propriei sale calificări ce sunt situate în state diferite. De asemenea, 
raportarea la definițiile oferite de reglementările naționale în domeniu capătă o 
importanţă sporită, din perspectiva asigurării egalităţii de tratament între lucrătorii 
naţionali şi cei străini“ 

Europa „socială” este „conturată” la ora actuală, de cele aproximativ 70 de 
regulamente şi directive adoptate. 


11. 2.Obligaţia de informare 


Pentru a asigura o mai mare transparență pe piața muncii, Directiva 
91/533/CEE stabileşte obligaţia patronului de a informa pe fiecare angajat în 
parte, în scris, asupra principalelor condiţii de angajare şi de muncă. 

Originile acestei directive se regăsesc în art.117 al Tratatului CEE care 
dispune că statele membre sunt chemate, prin toate mijloacele, să amelioreze 
condițiile de viaţă şi de muncă ale lucrătorilor în general şi ale salariaților în 
special. Pe aceeaşi linie de gândire se înscrie şi Carta Comunitară a drepturilor 
sociale fundamentale ale lucrătorilor, care obligă statele comunitare ca, potrivit 
modalităţilor proprii fiecărei ţări, să asigure precizarea condițiilor de muncă ale 
fiecărui lucrător fie prin lege, fie prin convenţii colective, fie prin contracte 
individuale de muncă. 

Şi în cazul acestei directive, Uniunea Europeană operează cu o serie de 
concepte -cheie ce se regăsesc în dreptul naţional cum ar fi “patron”, “lucrător”, 
“angajat” (salariat) , “contract de muncă”. Este de observat că directiva pe care o 
comentăm are ca subiecţi, alături de patroni, pe lucrători - personal care prestează 
o muncă în cadrul unui raport de muncă şi nu numai pe salariaţi - persoane ce 
prestează activitatea în cadrul unui raport de muncă generat de încheierea unui 
contract individual de muncă. 

Ilustrativ în acest sens este şi titlul directivei care vorbeşte de “condiţiile 
aplicabile contractului sau raportului de muncă”. Aşadar, în concepţia Directivei 
91/533, noţiunea de lucrător este cu mult mai largă decât aceea de salariat. De 
altfel, în preambulul acesteia, necesitatea elaborării unui asemenea instrument 
comunitar în materie este justificată şi prin faptul ca “dezvoltarea, în statele 


5 Andrei Popescu, Tiberiu Savu, Noțiunea de ,„lucrător” în dreptul comunitar, în „Revista română de dreptul 
muncii”, nr.4/2002, p.12-24; Andrei Popescu, Nicolae Voiculescu, op.cit., p.107-109. 

membre, a unor noi forme de muncă a condus la multiplicarea tipurilor de 
raporturi de muncă”. 

Cu toate că experienţa statelor membre în această materie este diferită, totuşi 
unele state au considerat necesar să adopte reglementări care să supună raporturile 
de muncă unor “exigenţe de formă” care să asigure protecţia salariaţilor împotriva 
unor eventuale necunoaşteri a propriilor drepturi şi să ofere o mai mare 
transparenţă pe piaţa muncii. Aceste cerinţe nu alterează însă regula, acceptată 
unanim, că forma scrisă a contractului de muncă este cerută ad probationem şi nu 
ad validitatem. 

Obiectivele urmărite de aceasta Directivă ar putea fi sintetizate astfel: 

— necesitatea stabilirii, la nivel comunitar, a unei obligaţii generale potrivit 
căreia fiecare salariat trebuie să dispună de un document care să cuprindă 
informaţii cu privire la elementele esențiale ale contractului sau raportului său de 
muncă; evident, din rațiuni de flexibilitate a reglementarii, statele membre pot 
exclude din câmpul de aplicare al Directivei, anumite cazuri limitate de raporturi 
de muncă (art.1, pct.2); 

— obligaţia de informare nu trebuie îndeplinită de patron; ea poate fi acoperită 
prin intermediul unui contract scris, al unei scrisori de angajare, al unuia sau mai 
multor alte documente sau, în lipsa acestora, al unor declaraţii scrise de patron; 

— obligaţia de informare se referă şi la salariaţii care, în cadrul pieţei interne a 
Uniunii, sunt detaşaţi, în considerarea serviciului, dintr-un stat în altul (art.4 - 
“Tucrătorul expatriat”); 

— obligația statului de a garanta salariaţilor posibilitatea de a-şi valorifica 
drepturile ce decurg din Directivă. 

Fiind o directivă, statele membre trebuie să adopte acele măsuri legislative 
pentru a se conforma acesteia. O contribuţie esențială în aplicarea spiritului 
directivei o pot avea partenerii sociali - patronatul şi sindicatele - care pot, pe 
calea negocierii colective - relua şi dezvolta cadrul juridic statuat prin acest 
important instrument de politică socială al Uniunii Europene. Orice dezvoltări ale 
textului directivei sunt, după cum se cunoaşte, permise cu singura condiție de a 
contribui la realizarea ţelului, a obiectivelor promovate de Uniunea Europeană 
prin acest instrument comunitar. 


11.3. Protecţia tinerilor în muncă 


În dreptul comunitar, cea mai importantă directivă privind protecţia tinerilor 
în procesul muncii este Directiva Consiliului94/33/CE, care, spre deosebire de 
normele O.I.M., introduce standarde mai ridicate de protecție. 

Directiva a fost adoptată plecându-se de la premisa că aplicarea prevederilor 
ei constituie un element concret în cadrul realizării dimensiunii sociale a pieţei 
interne. Ea dezvoltă prevederile cu valoare de principiu cuprinse în art.20 şi 22 ale 

Cartei comunitare a drepturilor sociale fundamentale ale lucrătorilor adoptată cu 
ocazia Consiliului european de la Strasbourg, la 9 decembrie 1989. 

Directiva este structurată în patru secțiuni, ultima secțiune fiind rezervată 
dispoziţiilor cu caracter tehnic, de transpunere în practică a acesteia. Prima 
secțiune afirmă a serie de principii esenţiale pentru dreptul social comunitar şi 
anume: interzicerea muncii copiilor, munca desfăşurată de copii şi adolescenţi 
trebuie să fie strict reglementată şi protejată; statul este chemat să vegheze ca 
fiecare patron să asigure tinerilor condiţii de munca adaptate vârstei lor, fără a 
dauna securităţii, sănătății sau dezvoltării lor fizice, psihice, morale, sociale sau să 
compromită educaţia acestora. 

Trebuie să subliniem că, este pentru prima data când, într-un document 
internaţional, este definit tânărul drept acea persoană în vârstă de până la 28 de 
ani, adolescentul - persoana între 15 şi 18 de ani şi copilul - persoana de până la 
15 ani. În genere, reglementările Organizaţiei Internaţionale a Muncii se preocupă 
de protecţia tinerilor în procesul muncii, stabilind vârsta minimă de angajare (14- 
15 ani) şi reglementând durata muncii pentru tineri în vârstă de cel mult 18 ani. 


11.4. Principiul egalităţii de şanse 

Sediul materiei se află în art.100, 119 şi 253 al Tratatului asupra Comunităţii 
Europene şi în Protocolul asupra art.1 19 din Tratatul de la Maastricht. 

Obiectivul urmărit este acela de a asigura egalitatea de şanse şi de tratament 
între bărbaţi şi femei. Tratatul de la Roma a consacrat, prin art.119 destinat a evita 
concurenţa neloială, egalitatea de remunerare pentru o muncă de o valoare egală 
între femei şi bărbaţi. În înţelesul acestui articol, plata “înseamnă salariul minim 
sau obişnuit, fie în numerar, fie în bunuri, pe care muncitorul îi primeşte, direct 
sau indirect, de la angajatorul său”. Plata egală, fără discriminarea bazată pe sex, 
înseamnă, în egală măsură, că acea plată pentru aceeaşi muncă în unităţi de 
produse va fi calculată pe baza aceleiaşi unități de măsură şi că plata pentru 
muncă în unitatea de timp va fi aceeaşi pentru aceeaşi activitate. 

Dispoziţia cu putere de principiu cu privire la nediscriminarea bazată pe sex, 
cuprinsă în art.1 19, a fost dezvoltată printr-o serie de directive, recunoscute fund 
de cea mai mare importantă, legate chiar de esenţa pieţei interne: 

— Directiva 75/117/CEE, care adânceşte explicitarea principiului plății egale, 
astfel încât să includă plata egală pentru munca de valoare egală; 

— Directiva 76/207/CEE, care prevede tratamentul egal pentru bărbaţi şi 
femei în procesul angajării; 

— Directiva 79/7/CEE, care aplică principiul tratamentului egal în materia 
securității sociale; 

— Directiva 86/378/CEE, care extinde principiul tratamentului egal în 
sistemul pensiilor profesionale; 

— Directiva 86/613/CEE, care prevede tratamentul egal în privinţa lberilor 
întreprinzători; 

— Directiva 92/85/CEE, care se referă la necesitatea introducerii măsurilor de 
încurajare a sănătăţii şi securităţii în muncă a femeilor gravide şi lucrătoarelor 
care au născut recent sau care alăptează; 

— Decizia Comisiei 95/420/CE care amendează Decizia Comisiei 82/43/CEE 
în legătură cu înființarea unui Comitet consultativ privind şansele egale între 
femei şi bărbaţi; 

— Directiva 96/34/GE ce transpune în practică acordul cadru privind 
concediul paternal încheiat între UNICE, CEEP şi CES 

— Directiva 97/80/GE privind aducerea dovezii în cazurile de discriminare PO 
bază de sex; 

— Directiva 2000/78/CE privind crearea unui cadru general în favoarea 
egalităţii de tratament în domeniul ocupării şi al muncii. 

Astfel este şi cazul Directivei 75/117/CEE privind apropierea legislaților 
statelor membre referitoare la aplicarea principiului salarizării egale între bărbaţi 
şi femei care, în art.l, stabileşte că principiul egalității de remunerare înseamnă, 
pentru aceeaşi muncă sau pentru munca căreia 1 se atribuie o valoare egală, 
eliminarea oricăror discriminări bazate pe sex. În particular, atunci când este 
folosit un sistem de clasificare profesională pentru stabilirea remuneraţiilor, acest 
sistem trebuie să fie bazat pe criterii comune atât pentru bărbaţi cat şi pentru 
femei. În acest mod, protecţia se întinde asupra muncilor de valoare egală şi 
acoperă nu numai locurile de muncă mixte (cele ocupate atât de bărbaţi cat şi de 
femei). 

Extinzând practic art.119 al Tratatului de la Roma, Directiva 76/207/CEE 
stabileşte obligația statelor membre de a insera în legislaţiile lor naționale 
dispoziţiile necesare pentru a asigura egalitatea de tratament între bărbaţi şi femei 
în ceea ce priveşte accesul la locurile de muncă, formare, promovare profesională, 
ca şi în ceea ce priveşte condiţiile de muncă. 

Directiva 76/207/CEE nu defineşte conceptele de discriminare directă sau 
indirectă. Dat fiind că, ulterior, Consiliul a adoptat Directiva 2000/43/CE din 29 
iunie 2000 privind punerea în aplicare a principiului egalităţii de tratament între 
persoane fără deosebire de rasă sau origine etnică, precum şi Directiva 
2000/78/CE din 27 noiembrie 2000 privind crearea unui cadru general în favoarea 
egalităţii de tratament în materie de ocupare şi muncă ce definesc discriminarea 
directă indirectă, a fost necesară adoptarea Directivei 2002/73/CE care adaugă 
aceste definiţii în domeniul acoperit de Directiva 76/207/CEE. 

Directiva modificatoare defineşte totodată hărţuirea şi hărţuirea sexuală ca 
fiind contrare egalităţii de tratament între bărbaţi şi femei. Se subliniază că aceste 
forme de discriminare se manifestă nu numai la locurile de muncă, dar, de 

asemenea, cu ocazia accederii la un loc de muncă şi la formare profesională, ca şi 
în cadrul angajării şi al muncii. 

Directiva 79/7/CEE privind implementarea progresivă a principiului egalității 
de tratament între bărbaţi şi femei în domeniul securităţii sociale a reprezentat 
extinderea principiului egalității de tratament într-un nou domeniu, cel al 
securităţii sociale. Ea se aplică lucrătorilor, categorie înţeleasă în sens larg şi care 
cuprinde salariaţii, lucrătorii independenţi, bolnavii şi accidentaţii, şomerii 
involuntari în căutarea unui loc de muncă, pensionarii şi invalizi. 

Directiva 86/378/CEE privind aplicarea principiului egalității de tratament 
între bărbaţi şi femei în regimurile profesionale de securitate socială, care este 
complementară Directivei 79/7, introduce principiul egalității de tratament în 
domeniul sistemului de pensii profesionale, existent pe lângă cel public. Cu câteva 
excepţii, Directiva 86/378/CEE este elaborată în termeni aproape identici cu cei 
folosiţi în Directiva 79/7/CEE. 

Directiva 86/613/CEE urmăreşte să asigure aplicarea principiului egalităţii de 
tratament între bărbaţii şi femeile ce desfăşoară o activitate ca lucrători 
independenţi sau contribuie la desfăşurarea unei astfel de activităţi, cu privire la 
acele aspecte neacoperite de directivele 76/207 şi 79/7 fiind deci complementară 
acestor directive. Directiva se aplică tuturor persoanelor ce desfăşoară o activitate 
profitabilă în nume propriu,, inclusiv fermierii şi membrii profesiilor liberale şi 
soţilor lor ce nu sunt angajaţi sau parteneri (art.2). 

Directiva 96/34/CE referitoare la acordul cadru privind concediul paternal 
încheiat între UNICE, CEEP şi CES are ca obiectiv transpunerea în practică a 
acordului cadru încheiat între organizaţiile interprofesionale cu vocaţie generală şi 
anume Uniunea Confederațiilor Industriei şi Patronatului din Europa (UNICE) , 
Centrul European al Întreprinderii Publice (CEEP) şi Confederaţia Europeană a 
Sindicatelor (CES). 

Acordul conferă muncitorilor şi lucrătoarelor un drept individual la concediu 
parental, ca urmare a naşterii sau adopţiei unui copil, pentru a se putea ocupa de 
acesta timp de cel puţin trei luni până la o vârstă determinată ce poate merge până 
la 8 ani, ce urmează a fi stabilită de statele membre si/sau de partenerii sociali. 

Directiva Consiliului 2000/43/EC privind implementarea principiului 
tratamentului egal între persoane indiferent de originea etnică sau rasială are în 
vedere eliminarea discriminării directe (când o persoană este tratată mai puţin 
favorabil decât alta, a fost sau va fi tratată astfel în situații comparabile, pe 
motivul originii etnice sau rasiale) sau a celei indirecte (când o prevedere, un 
criteriu sau o practică aparent neutre ar pune persoane de o anumită origine etnică 
sau rasială în dezavantaj, în comparaţie cu alte persoane). 

Considerându-se că discriminarea bazată pe religie sau convingeri, handicap, 
vârstă sau orientare sexuală poate compromite realizarea obiectivelor prevăzute în 

tratatele comunitare şi în mod special a unui nivel de ocupare şi de protecție 
socială ridicat, precum şi ameliorarea nivelului calității vieţii, al coeziunii 
economice şi sociale, al solidarităţii şi liberei circulații a persoanelor, s-a simțit 
necesitatea asigurării cadrului general care să elimine orice discriminare directă 
sau indirectă întemeiată pe aceste criterii. În acest sens, a fost adoptată Directiva 
2000/78/CE a Consiliului din 27 noiembrie 2000 privind crearea unui cadru 
general în favoarea egalității de tratament în domeniul ocupării şi al muncii. 


11.5. Condiţiile de muncă 


Sediul materiei se regăseşte în art.75, 100A, 118, 118A şi 235 al Tratatutui 
Comunităţii Europene, art.30-39 al Tratatului EURATOM şi art.3 şi 46 al 
Tratatului CECA. 

Obiectivele în materie sunt clar definite în art.118 şi 118A din Tratatul 
asupra Comunităţii Europene în sensul că acestea se angajează ca, printr-o 
armonizare tot mai accentuată, să contribuie la ameliorarea mediului de muncă 
pentru a proteja sănătatea şi securitatea lucrătorilor. În acest sens, Comunitatea 
Europeană este mandatată să edicteze prescripțiile minimale, autorizând statele 
membre să stabilească, dacă au posibilitatea, să asigure un nivel al protecției mai 
ridicat. 

Pentru realizarea acestui obiectiv, în 1980, prin Directiva - cadru 
80/1107/CEE s-a statuat asupra protecției contra riscurilor rezultând din 
expunerea în timpul muncii la agenţi chimici, fizici şi biologici, directivă care în 
prezent nu mai este în vigoare. 

În aplicarea acestei directive au fost elaborate patru directive specifice: 

82/602 privind protecția contra riscurilor de satumism; 

83/477asupra ambianţei; 

86/188 asupra zgomotului; 

88/364 asupra protecției contra anumitor agenţi. 

Totodată, Directiva-cadru nr.89/391/CEE, prin articolul 16 paragraful 1, a 
constituit baza pentru adoptarea a unui număr de 17 directive specifice care 
acoperă problematica sănătăţii în domenii particulare. Astfel, două dintre ele 
cuprind norme specifice privind exigenţele minime de sănătate şi securitate ce 
trebuie îndeplinite la locul de muncă şi în privinţa instalaţiilor întrebuințate. Alte 
directive individuale detaliază securitatea muncii pe domenii economice sau în 
funcție de factorii de risc, cum sunt: echipamentul personal de protecţie, 
manipularea greutăților, muncă desfăşurată în fata unor ecrane de monitorizare, 
agenţii cancerigeni, agenţii biologici, pentru lucrătorii din construcţii care lucrează 
pe şantiere temporare sau mobile, în industria extractivă de foraj, în industria 
extractivă sub cerul liber sau în subteran sau în industria pescuitului. O directivă 
specifică se refera la exigenţele minime de dotare a locurilor de muncă cu panouri 

de avertizare privind sănătatea şi/sau securitatea, iar o alta, pe care am menționat- 
o anterior, la introducerea de măsuri vizând îmbunătăţirea condiţiilor de sănătate 
şi securitate la locul de muncă pentru femeile ce muncesc şi sunt însărcinate, au 
născut recent sau alăptează. 


11.6. Timpul de lucru 


Directiva Consiliului şi a Parlamentului 2003/88/CEE din 4 noiembrie 2003 
privind anumite aspecte ale organizării timpului de muncă reprezintă încă un pas 
în conturarea dreptului social comunitar. Ea este chemată ca, pe aceasta cale, 
flexibilă, (a unei directive şi nu a unui regulament) să armonizeze legislația 
muncii a statelor membre în domeniul timpului de muncă. 

Ideile călăuzitoare ale acestei directive sunt următoarele: 

a) îmbunătăţirea condiţiilor de siguranţă, a igienei şi a sănătăţii lucrătorilor; 

b) toţi lucrătorii trebuie să dispună de perioade de odihnă suficiente. 
Perioadele de odihnă trebuie exprimate în unităţi de timp, adică: zile, ore şi/sau 
fracţii de zile sau ore. Lucrătorii comunităţii trebuie să beneficieze de perioade 
minime de odihnă-zilnic, săptămânal, anual şi de perioade adecvate de pauză. Se 
impune în acest context să se prevadă de asemenea, un plafon pentru durata de 
lucru a săptămânii; 

c) se impune să se ţină cont de principiile Organizaţiei Internaţionale a 
Muncii, pentru îmbunătățirea timpului de lucru, inclusiv pentru lucrul de noapte; 

d) există posibilitatea limitării duratei lucrului de noapte, inclusiv a orelor 
suplimentare, urmând să se prevadă că, în cazul recurgerii în mod regulat la 
munca de noapte, angajatorul trebuie să informeze despre acest fapt autorităţile 
competente; 

e) este important ca lucrătorii pe timp de noapte să beneficieze de consult 
medical periodic gratuit, iar dacă problemele de sănătate o impun, să fie 
transferați, în măsura posibilităților, la activitățile de zi pentru care sunt apți; 

f) situația lucrătorilor în tură, impune ca nivelul lor de protecţie în materie de 
siguranţă şi de sănătate să fie adaptat naturii muncii lor, iar serviciile şi mijloacele 
de protecție şi de prevenţie să fie organizate şi să funcționeze într-un mod eficient. 

Directiva 2003/88/CEE fixează prevederile minimale de siguranţă şi sănătate 
în materia organizării timpului de lucru. Ea se aplică atât activităților din sectorul 
public, cât şi privat: 

a. perioadelor minime de odihnă zilnic, săptămânală, concediului anual cât şi 
timpului de pauză şi duratei maximale săptămânale de lucru; 

b. anumitor aspecte ale lucrului de noapte, a muncii plasate şi a ritmului de 
lucru. 

11.7. Munca cu timp parțial 

Acordul-cadru privind munca cu timp parţial încheiat între Uniunea 
Confederațiilor din Industrie şi a Angajatorilor din Europa (UNICE), Confederaţia 
Europeană a Sindicatelor (CES) şi Centrul European al Întreprinderilor cu 
Participare Publică (CEEP) este o contribuţie la strategia generală a ocupării în 
spaţiul comunitar, care promovează formele flexibile de lucru. 

Recunoscând diversitatea situaţiilor existente în statele membre, precum şi 
faptul că munca cu timp parțial este o caracteristică a ocupării în anumite sectoare 
şi activităţi, acordul-cadru enunţă principiile generale şi prescripțiile minimale 
relative la munca cu timp parțial. El este concretizarea voinţei partenerilor sociali 
de a stabili un cadru general pentru eliminarea discriminărilor cu privire 
la lucrătorii cu timp parțial pe o bază acceptabilă pentru angajatori şi pentru 
lucrători. 

Acordul-cadru are ca obiectiv principal asigurarea condițiilor vizând 
suprimarea discriminărilor la care ar putea fi expuşi lucrătorii cu timp parțial. De 
asemenea, urmăreşte dezvoltarea muncii cu timp parțial pe o bază voluntară, ca şi 
organizarea flexibilă a timpului de lucru într-o manieră care să ţină seama de 
necesităţile angajatorilor şi lucrătorilor. 

În accepțiunea acordului-cadru, “lucrătorul cu timp parţial” este salariatul a 
cărui durată normală de muncă, calculată săptămânal sau ca medie pe o perioadă 
de lucru ce poate ajunge până la un an, este inferioară celei unui muncitor cu 
norma întreagă comparabilă. 


11.8. Munca pe durată determinată 


Directiva 1999/70/CE, ca şi precedenta, a fost adoptată făcându-se aplicarea 
articolului 139 paragraful 2 al Tratatului CEE, astfel cum a fost modificat prin 
Tratatul de la Amsterdam, conform căruia partenerii sociali pot solicita ca 
acordurile la nivel comunitar să fie aplicate printr-o decizie a Consiliului la 
propunerea Comisiei. 

Semnatarii acordului-cadru recunosc, în preambulul acestuia, că la scară 
mondială, totuşi contractele cu durată nedeterminată sunt şi rămân forma generală 
a relaţiilor de muncă între angajatori şi lucrători. Totodată, se recunoaşte că 
încheierea contractelor cu durată determinată răspunde, în anumite circumstanţe, 
atât necesităţilor angajatorilor cât şi ale lucrătorilor. 

Acordul-cadru enunţă principiile generale şi prescripţiile minimale relative 
la munca cu durată determinată, subliniindu-se că aplicarea lor detaliată trebuie 
să ia în considerare realitățile situațiilor specifice naţionale, sectoriale şi 
sezoniere. El ilustrează voinţa partenerilor sociali de a stabili un cadru general 
pentru a asigura egalitatea de tratament pentru lucrătorii cu durată determinată 

protejându-i contra discriminării şi circumstanţiind utilizarea contractelor de 
muncă cu durată determinată pe o bază acceptabilă pentru angajatori şi 
lucrători. 


11.9. Munca prin agent de muncă temporar 


Convenţia 181 din 1997 referitoare la agenţiile private de ocupare a locurilor 
de muncă adoptată de O.I.M. prevede că prin noţiunea de agenţie de ocupare a 
locurilor de muncă se înţelege, printre altele, orice persoană fizică sau juridică, 
independentă de autoritățile publice, care prestează servicii ce constau în 
angajarea de lucrători cu scopul de a-i pune la dispoziţia unei terțe persoane fizice 
sau juridice, denumită „întreprindere utilizatoare”, care le stabileşte sarcinile şi 
supraveghează executarea lor. 


11.10. Securitatea socială” 


Relaţiile dintre partenerii sociali şi-au găsit o atentă reglementare în dreptul 
comunitar, ca o recunoaştere a necesităţii asigurării democratismului acestora. 
Totodată, normele comunitare instituie un parteneriat între lucrători şi angajatori, 
interesele acestora fiind complementare. 

În acest fel, dialogul social la toate nivelurile contribuie în mod esenţial la 
aplicarea normelor comunitare în materia dreptului muncii şi securității sociale, 
constituind în acelaşi timp o premisă a adoptării de noi standarde specifice. 

Menţionăm spre exemplificare, Directiva Consiliului 91/533/CEE din 14 
octombrie 1991 referitoare la obligația patronului de a informa lucrătorul asupra 
condiţiilor aplicabile contractului sau raportului de muncă, care are rolul de a 
asigura o mai mare transparenţă pe piaţa muncii, Directiva Consiliului 94/45/CE 
din 22 septembrie 1994 privind instituirea unui comitet european de întreprindere 
sau a unei proceduri în întreprinderile de dimensiune comunitară în vederea 
informării şi consultării lucrătorilor”, Decizia 98/500/CE a Comisiei din 20 mai 
1998 privind instituirea de comitete de dialog sectorial menite să favorizeze 
dialogul între partenerii sociali la nivel european, Decizia 1999/207/CE a 
Consiliului din 9 martie 1999 ce reformează comitetul permanent de ocupare. 

Libertatea de circulaţie, garantată de tratatele comunitare muncitorilor şi 
lucrătorilor independenţi şi familiilor lor ar fi fost lipsită de multe din efectele sale 
dacă aceştia exercitându-şi acest drept, ar fi riscat să piardă prestațiile privind 
securitatea socială obținute în statul de reşedinţă. 


“Nicolae Voiculescu, Drept şi instituţii sociale internaţionale, p.294-302, Andrei Popescu, Reglementări ale 
relaţiilor de muncă, p.266-268 

58 Această directivă are drept obiect perfecţionarea dreptului lucrătorilor la informare şi consultare în întreprinderile 
de dimensiune comunitară (care angajează cel puţin 1000 de lucrători în statele membre şi, în cel puţin două state 
membre diferite, cel puţin 150 de lucrători în fiecare dintre acestea) şi în grupurile de întreprinderi de dimensiune 
comunitară. 

Conform legislaţiei statelor membre, atât acordarea beneficiilor sociale cât şi 
cuantumul acestora depind de numărul şi valoarea contribuţiilor către instituţia 
responsabilă pentru securitate socială în statut respectiv. Acordarea prestaţiilor 
este deseori condiționată de rezidența solicitantului în statul responsabil pentru 
plata acestora. 

Având în vedere această situaţie, articolul 51 al Tratatului CEE instituie un 
sistem care să permită lucrătorilor migranţi şi celor dependenţi de ei: 

a) totalizarea, pentru obținerea şi menţinerea dreptului la prestații ca şi pentru 
calculul acestora, a oricărei perioade luate în considerare de către diferite legislații 
naţionale; 

b) plata de prestații persoanelor rezidente pe teritoriile statelor membre. 

Aşadar, se urmăreşte coordonarea prevederilor  legislaţiilor privind 
securitatea socială, în scopul evitării instituirii de obstacole pentru libera circulaţie 
a forţei de muncă. Conform dispoziţiilor art.51, lucrătorul străin rezident al ţărilor 
Uniunii Europene va trebui să beneficieze de prestații sociale în aceleaşi condiţii 
ca şi naţionalii, indiferent de teritoriul pe care el rezidează. 

Coordonarea regimurilor de securitate socială nu vizează elaborarea unui 
sistem autonom de securitate socială propriu lucrătorilor migranți. Sistemele 
naţionale subzidă, dar acestea devin permeabile în corelarea cu celelalte sisteme 
de securitate socială. 

În acest spirit a fost elaborată şi Recomandarea Consiliului nr.92/441/CEE, 
din 24 iunie 1992 privind criteriile comune relative la resursele şi prestațiile 
satisfăcătoare în sistemele de securitate socială precum şi Recomandarea 
Consiliului nr.92/442/CEE, din 27 iulie 1992, privind convergenţa obiectivelor şi 
politicilor de securitate socială. 

Ca şi în celelalte domenii, dispoziţiile cu caracter de principiu ale Tratatului 
CEE au fost dezvoltate la legislația derivată. Astfel, printr-o serie de regulamente 
„între care cel mai important fiind Regulamentul nr.1408/71 referitor la aplicarea 
regimurilor de securitate socială salariaților, lucrătorilor independenţi şi 
membrilor familiilor acestora care se deplasează în interiorul comunităţii precum 
şi Regulamentul nr.574/72 care stabileşte modalitățile de aplicare a Regula- 
mentului nr.1408/71 s-a structurat un sistem comunitar al securității sociale 
destinat să desființeze, pe cât posibil, limitările teritoriale în aplicarea diferitelor 
scheme de securitate socială existente în cadrul Uniunii. 

Dar, complexitatea acestor regulamente, ca şi dificultatea concilierii 
sistemelor autonome ale statelor membre cu cerințele Comunităţii, au 
determinat unele dificultăți, care au impus completarea acestora cu alte 
regulamente ce au amendat pe cele două amintite (2001/836, 1305/89, 2332/89, 
1247/92, 1945/93). 

IL11. Detaşarea lucrătorilor în cadrul prestărilor de servicii (Legea 
nr.344/2006) 


Realizarea pieţei interne oferă un cadru dinamic prestării de servicii 
transnaţionale, determinând un număr tot mai mare de întreprinderi să detaşeze 
lucrători în vederea efectuării cu titlu temporar a unei munci pe teritoriu unui stat 
membru, altul decât cel în care-şi desfăşoară în mod obişnuit activitatea. De aici a 
decurs activitatea elaborării unui instrument comunitar flexibil, care este Directiva 
96/71/CE. 

În sensul directivei, prestarea de servicii poate consta fie în executarea de 
lucrări de către o întreprindere, în numele său şi sub conducerea sa, în cadrul unui 
contract încheiat între această întreprindere şi destinatarul prestărilor de servicii, 
fie prin punerea la dispoziție de lucrători pentru utilizarea de către o întreprindere, 
în cadrul unei pieţe publice sau private. 


11.12. Transfer de întreprindere sau părţi de întreprindere 


Directiva Consiliului 2001/23/CE a fost adoptată cu luarea în considerare a 
evoluţiei economice ce antrenează pe plan naţional şi comunitar modificări ale 
structurilor întreprinderilor, care se manifestă, între altele, prin transferul acestora 
sau al unor părţi a acestora ce rezultă din cesiuni şi fuziuni şi care pot afecta 
drepturile lucrătorilor. Ea înlocuieşte o directivă anterioară, 77/187/CEE a 
Consiliului, aducând clarificări în special în ceea ce priveşte noțiunea de transfer 
în lumina jurisprudenţei Curţii Europene de Justiţie. 


1]. 13. Concedieri colective 


Directiva Consiliului 98/59/CE din 20 iunie 1998 reglementează apropierea 
legislaţiile statelor membre referitoare la concedierile colective (directiva a fost 
transpunsă identic în legislații munciidin România). 

Prin concedieri colective, se înţeleg concedierile efectuate de un angajator 
pentru unul sau mai multe motive ce nu sunt imputabile persoanei lucrătorilor, în 
cazul în care, potrivit alegerii efectuate de statele membre, numărul concedierilor 
este: 

a) fie, pentru a perioadă de 30 de zile; 

- cel puţin egală cu 10 în unităţile care angajează în mod obişnuit mai mult de 
20 şi mai puţi de 1 00 de lucrători; 

- cel puţin egală cu 10% din numărul lucrătorilor din unităţile care angajează 
în mod obişnuit cel puţin 100, dar nu mai puţin de 300 de lucrători; 

- cel puţin egală cu 30, în unităţile care angajează în mod obişnuit cel puţin 
300 de lucrători. 


Privind detaşarea salariaţilor în cadrul prestării de servicii transnaţionale, publicată în Monitorul Oficial al 
României, Partea I nr.636 din 24 iulie 2006 

b) fie, pentru a perioadă de 90 de zile, cel puţin egal cu 20, oricare ar fi 
numărul lucrătorilor angajaţi în mod obişnuit în unitățile respective. 

Directiva impune obligația în sarcina angajatorilor care preconizează 
concedieri colective de a declanşa, în timp util, consultări cu reprezentanții 
lucrătorilor pentru analizarea posibilităţilor de atenuare a consecinţelor prin 
recurgerea la măsuri sociale complementare care vizează în special să sprijine 
redistribuirea sau reconversia lucrătorilor  disponibilizați. Pentru această 
angajatorul trebuie să furnizeze reprezentanţilor lucrătorilor a serie de informaţii 
utile privind motivele proiectului de concediere, numărul şi categoriile de lucrători 
care urmează să fie dispombilizaţi, criteriile preconizate pentru alegerea 
lucrătorilor care urmează să fie disponibilizaţi etc. 

O secțiune specială a directivei se referă la procedura de concediere 
colectivă, în centrul căreia este situată obligația patronului de a notifica în scris 
autorităţii publice competente orice proiect de concediere colectivă. 

Statele membre pot totuşi să prevadă că, în cazul unui proiect de concediere 
colectivă legat de încetarea activităţilor unităţii ca rezultat al unei hotărâri 
judecătoreşti, angajatorul nu va fi obligat să ratifice în scris autoritatea publică 
competentă decât la cererea acesteia. 


11.14. Protecţia lucrătorilor în caz de insolvabilitate a angajatorului 


În situaţia în care întreprinderile sunt confruntate cu situaţii economice 
deosebite, ce pot afecta în mod serios drepturile salariaților, dreptul comunitar 
prevede printr-un sistem integrat de directive apărarea acestor drepturi (în special 
ale salariaților cu grad sporit de risc, cum sunt tinerii, persoanele cu handicap s.a.) 
„ca şi antrenarea lucrătorilor la luarea deciziilor celor mai adecvate din punct de 
vedere economic şi social. 

În acest sens a fost adoptată Directiva 80/987/CEE din 20 octombrie 1980 
privind apropierea legislaţiilor statelor membre referitoare la protecţia salariaților 
în cazul insolvabilităţii patronului. Directiva se aplică creanţelor salariaţilor care 
rezultă din contracte sau raporturi de muncă şi care există față de patronii care se 
află în stare de insolvabilitate. 

Prin această directivă se creează a serie de garanţii pentru eventualitatea când 
patronul devine insolvabil, salariile neplătite la momentul respectiv fiind, parţial, 
achitate dintr-un fond de garantare, creat în fiecare stat membru. 


11.15. Şomaj şi ocupare 


Un obiectiv mai larg, urmărit cu deosebită atenţie în ultimii ani de către 
instituţiile comunitare, este acela al promovării unui grad cât mai înalt de 
ocupare a forţei de muncă. In acest sens, o serie de rezoluţii şi recomandări ale 

Consiliului si-au propus stabilirea unor idei-cadru de acţiune comunitară în 
domeniu prin: 

— Rezoluția Consiliului, din 12 iulie 1982, privind o acţiune comunitară 

pentru combaterea şomajului; 

— Rezoluția Consiliului, din 7 iunie 1984, privind contribuţia iniţiativelor 

locale de creare de locuri de muncă şi lupta contra şomajului; 

— Recomandarea Consiliului nr.86/379/CEE din 24 iulie 1986 privind 

angajarea persoanelor cu handicap în Comunitate. 

De asemenea, a serie de acte comunitare cu putere juridică sporită au 
concretizat în ultimi ani atenţia deosebită acordată asigurării la nivelul Uniunii a 
unui nivel înalt de ocupare. Regulamentul (CEE) nr.1888/84 al Consiliului din 26 
iunie 1984 a instituit măsuri specifice de interes comunitar în domeniul ocupării. 

Regulamentul a fost adoptat pentru a răspunde necesității structurării unei 
politici de angajare a cărei principală caracteristică trebuie să fie ameliorarea 
perspectivelor de angajare categoriile de persoane cel mai greu afectate de şomaj. 
Aceste programe sau măsuri vizează cu deosebire încurajarea pensionării 
anticipate a lucrătorilor în vârstă pentru a se permite crearea de locuri de muncă 
pentru categoriile de persoane aflate în şomaj. Regulamentul are în vedere 
adoptarea de măsuri speciale în favoarea Marii Britanii, dar impune a serie de 
condiţii generale în spațiul comunitar pentru programele sau măsurile eligibile 
pentru un sprijin financiar al comunităţii şi anume: 

a) să contribuie la realizarea obiectivelor politicii de ocupare a Comunităţii; 

b) să fie compatibile cu alte politici comunitare; 

c) să nu creeze distorsiuni ale concurenţei. 

După scurta analiză efectuată asupra normelor comunitare de dreptul muncii, 
poate fi trasă concluzia că acestea preiau şi dezvoltă convenţii sau recomandări ale 
Organizaţiei Internaţionale a Muncii. Acest lucru poate fi lesne de observat prin 
faptul că reglementările comunitare de început au la bază principule pe care 
Organizaţia Internaţională a Muncii le promovează şi chiar şi modul de organizare 
a activităţii pe care o desfăşoară. 

Reglementările comunitare în dreptul muncii nu se suprapun cu cele ale 
Organizaţiei Internaţionale a Muncii, ci le dezvoltă, în sensul aplicării lor concrete 
la o zonă geografică puternic dezvoltată economic, cu un ridicat grad de civilizație 
şi în perspectiva aderării la Uniunea Europeană a statelor care îndeplinesc 
criteriile acesteia. 

În prezent, nu există un “Cod al muncii european” care să constituie cadrul 
general de reglementare a raporturilor juridice de muncă, cum de fapt nu există 
nici un cod deontologic pentru o anumită profesie din Uniunea Europeană. 

CAPITOLUL IV 


FORMAREA PROFESIONALĂ INIȚIALĂ ŞI CONTINUĂ 


I. Educaţia permanentă 
În temeiul art.328 din Legea nr.1/2011 a educaţiei naţionale“, educaţia 
permanentă reprezintă totalitatea activităţilor de învăţare realizate de fiecare 
persoană pe parcursul vieţii în contexte formale“, nonformale“” şi informale”, în 
scopul formării sau dezvoltării competenţelor dintr-o multiplă perspectivă: 
personală, civică, socială ori ocupaţională (alin.2). Învăţarea pe tot parcursul vieţii 
cuprinde educaţia timpurie, învățământul preuniversitar, învățământul superior, 
educaţia şi formarea profesională continuă a adulților (alin.3). 
Educaţia permanentă prin sistemul educaţional asigură: 
a) completarea educaţiei de baza, prin educaţie recurentă sau compensatorie; 
b) formarea profesională continuă prin: perfecţionarea pregătirii profesionale 
şi dobândirea unor noi calificări profesionale; 
c) educaţia civică prin dobândirea competenţelor şi a atitudinilor necesare 
exercitării drepturilor şi asumării responsabilităților sociale ale fiecărui cetăţean; 
d) educarea, cultivarea aptitudinilor şi a intereselor individuale ale cetăţea- 
nului pentru îndeplinirea unui rol social activ”. 


% Publicată în Monitorul Oficial al României, Partea I, nr. 18 din 10 ianuarie 2011, cu modificările şi completările 
aduse de Legea nr.166/2011 (publicată în Monitorul Oficial al României, Partea I, nr. 709 din 7 octombrie 2011) şi 
Legea nr.283/2011 privind aprobarea Ordonanţei de urgenţă a Guvernului nr. 80/2010 pentru completarea art. 11 
din Ordonanţa de urgenţă a Guvernului nr. 37/2008 privind reglementarea unor măsuri financiare în domeniul 
bugetar (publicată în Monitorul Oficial al României, Partea I, nr. 887 din 14 decembrie 2011). 

6l potrivit art.330 alin.2 Legea nr.1/2011 a educaţiei naţionale, învățarea în context formal reprezintă o învăţare 
organizată şi structurată, care se realizează într-un cadru instituţionalizat şi se fundamentează pe o proiectare 
didactică explicită. Acest tip de învăţare are asociate obiective, durate şi resurse, depinde de voinţa celui care învaţă 
şi se finalizează cu certificarea instituţionalizată a cunoştinţelor şi competenţelor dobândite. 

2 Alin.3 al art.330 prevede că învăţarea în contexte nonformale este considerată ca fiind învăţarea integrată în 
cadrul unor activităţi planificate, cu obiective de învăţare, care nu urmează în mod explicit un curriculum şi poate 
diferi ca durată. Acest tip de învăţare depinde de intenţia celui care învaţă şi nu conduce în mod automat la 
certificarea cunoştinţelor şi competenţelor dobândite. 

& Învăţarea în contexte informale reprezintă rezultatul unor activităţi zilnice legate de muncă, mediul familial, 
timpul liber şi nu este organizată sau structurată din punct de vedere al obiectivelor, duratei ori sprijinului pentru 
învăţare. Acest tip de învăţare nu este dependent de intenţia celui care învaţă şi nu conduce în mod automat la 
certificarea cunoştinţelor şi competenţelor dobândite (art.330 alin.4). 

% Art.3 din Ordonanţa Guvernului nr.102/1998 privind organizarea şi funcţionarea sistemului de educaţie 
permanentă prin instituţiile educaţionale, publicată în Monitorul Oficial al României, Partea I, nr.321 din 28 august 
1998, aprobată cu modificări de Legea nr.133/2000, publicată în Monitorul Oficial al României, Partea I, nr. 346 
din 25 iulie 2000. 

II. Formarea profesională iniţială 


II. 1. Învăţământul preuniversitar 

În temeiul art.23 alin.1 din Legea nr.1/2011 a educaţiei naţionale“, sistemul 
naţional de învățământ preuniversitar cuprinde următoarele niveluri: 

- educaţia timpurie (0-6 ani), formată din nivelul antepreşcolar (0-3 ani) şi 
învățământul preşcolar (3-6 ani), care cuprinde grupa mică, grupa mijlocie şi 
grupa mare; 

- învățământul primar, care cuprinde clasa pregătitoare şi clasele I-IV; 

- învăţământul secundar, care cuprinde: 

(i) învățământul secundar inferior sau gimnazial, care cuprinde clasele V-ĽX; 

(11) învăţământul secundar superior sau liceal, care cuprinde clasele de liceu 
X-XII/XIII, cu următoarele filiere: teoretică, vocaţională şi tehnologică; 

- învățământul profesional, cu durată între 6 luni şi 2 ani; 

- învățământul terțiar  nonuniversitar, care cuprinde învățământul 
postliceal. 

Învăţământul general obligatoriu este de 10 clase şi cuprinde învățământul 
primar Şi cel secundar inferior sau gimnazial, urmând ca învățământul liceal să 
devină obligatoriu până cel mai târziu în anul 2020. 

În învăţământul preuniversitar se aplică Curriculumul naţional, ca ansamblu 
coerent al planurilor-cadru de învățământ şi al programelor şcolare din 
învățământul preuniversitar, elaborat în conformitate cu nevoile specifice 
dezvoltării personale şi cu nevoile pieţei forței de muncă şi ale fiecărei comunităţi, 
în baza principiului subsidiarități. 

În temeiul art.65 din Legea nr.1/2011 a educaţiei naţionale, planurile- 
cadru de învăţământ cuprind disciplinele, domeniile de studiu, respectiv 
modulele de pregătire obligatorii şi opţionale, precum şi numărul minim şi maxim 
de ore aferente acestora. Programele şcolare stabilesc, pentru fiecare disciplină, 
domeniul de studiu/modulul de pregătire din planul de învățământ, finalităţile 
urmărite şi evidențiază conținuturile fundamentale de ordin teoretic, experimental 
şi aplicativ, oferind orientări metodologice generale pentru realizarea şi evaluarea 
acestora. 


% Pentru detalii privind organizarea învăţământului preuniversitar pe niveluri a se vedea Titlul II - Învățământul 
preuniversitar, Capitolul II - Structura sistemului naţional de învățământ preuniversitar, Secţiunea a 2-a - 
Educaţia antepreşcolară, Secţiunea a 3-a - Învăţământul preşcolar, Secţiunea a 4-a - Învăţământul primar, 
Secţiunea a 5-a - Învățământul gimnazial, Secţiunea a 6-a - Învăţământul liceal, Secţiunea a T-a - Învăţământul 
tehnologic şi vocaţional, Secţiunea a 8-a - Învăţământul profesional, Secţiunea a 11-a - Învăţământul postliceal. 

II. 2. Învăţământul superior 

Misiunea învățământului superior, prevăzută de art.117 din Legea nr.1/2011 
a educaţiei naționale, este de a genera şi de a transfera cunoaştere către societate 
prin: 

a) formare iniţială şi continuă la nivel universitar, în scopul dezvoltării 
personale, al inserției profesionale a individului şi a satisfacerii nevoii de 
competenţă a mediului socio-economic; 

b) cercetare ştiinţifică, dezvoltare, inovare şi transfer tehnologic, prin 
creaţie individuală şi colectivă, în domeniul ştiinţelor, al ştiinţelor inginereşti, al 
artelor, al literelor, prin asigurarea performanţelor şi dezvoltării fizice şi sportive, 
precum şi valorificarea şi diseminarea rezultatelor acestora. 

În temeiul art.137, programul de studii universitare reprezintă un grup de 
unități curriculare de predare, învăţare, cercetare, aplicaţii practice şi evaluare, 
planificate astfel încât să ducă la o calificare universitară certificată printr-o 
diplomă şi printr-un supliment de diplomă. Programele de studii universitare dau 
acces la ocupaţii şi funcții specifice fiecărui ciclu de studii universitare absolvit. 
Curriculumul programului de studii universitare aprobat de către senatul 
universitar este concordant cu profilul calificării definit în Cadrul naţional al 
calificărilor şi se stabileşte astfel încât să maximizeze şansele obținerii calificării 
dorite. Concordanţa dintre curriculum şi calificarea oferită de programul de studii 
universitare este un criteriu obligatoriu de evaluare a asigurării calităţii. 

Programele de studii universitare sunt grupate pe domenii de studii şi 
organizate pe 3 cicluri de studiu: licenţă, master, doctorat. 

Admiterea în programe de studii se organizează în temeiul unui regulament 
al instituției de învățământ superior în concordanță cu metodologia-cadru 
elaborată de Ministerul Educaţiei Naţionale (art.142 alin.1 şi 2). Condiţiile de 
admitere, inclusiv cifrele de şcolarizare trebuie făcute publice în fiecare an, de 
către universitate, cu cel puţin 6 luni înainte de susținerea concursului de 
admitere. 

Persoana admisă la un program de studii universitare de licenţă, master sau 
doctorat are calitatea de student, respectiv student-doctorand, pe întreaga perioadă 
a prezenţei sale în cadrul programului respectiv, de la înmatriculare şi până la 
susținerea examenului de finalizare a studiilor sau exmatriculare, mai puţin pe 
perioadele de întrerupere a studiilor. Instituţia de învăţământ superior semnează cu 
fiecare student/student-doctorand/cursant/cercetător postdoctoral înmatriculat la 
un program de studii un contract de studii universitare în concordanţă cu 
prevederile regulamentelor de organizare şi desfăşurare a programelor de studii şi 
cu respectarea legislaţiei în vigoare. Contractele de studii nu se modifică în timpul 
anului universitar. 

În cadrul Titlului II (Învăţământul superior), Capitolul III (Organizarea 
studiilor uiversitare) al Legii nr.1/2011 e educației naţionale, Secţiunea a 7-a este 
dedicată evaluării studenților. Astfel, art.144 prevede că succesul academic al unui 
student pe parcursul unui program de studii este determinat prin evaluări sumative 
de tip examen şi prin evaluarea continuă. În acest sens, instituţiile de învăţământ 
superior dispun de metodologii de examinare aprobate de senatul universitar, care 
au în vedere asigurarea calităţii şi respectarea prevederilor Codului de etică şi 
deontologie universitară. 


II. 2. 1. Studiile universitare de licenţă 
Potrivit art.139 si art.140 alin.l din Legea nr.1/2011 a educaţiei naţionale, 


programele de studii universitare de licenţă se pot organiza la următoarele forme 
de învăţământ: 

- cu frecvenţă, caracterizată prin activităţi de învățământ şi/sau de cercetare 
programate pe durata întregii zile, specifice fiecărui ciclu de studii universitare, 
aproximativ uniform distribuite săptămânal/zilnic pe parcursul semestrului şi 
presupunând întâlnirea nemijlocită, în spațiul universitar, a studenţilor cu cadrele 
didactice şi de cercetare. În acest caz, durata specifică a studiilor universitare de 
licenţă este, după caz, de 3-4 ani“. Un procent de maximum 5% din numărul 
studenților cu frecvenţă dintr-un program de studii universitare de licenţă pot 
parcurge, cu aprobarea consiliului facultăţii, 2 ani de studii într-un singur an, cu 
excepția instituţiilor de învăţământ superior medical şi al ultimului an de studii, în 
condițiile prevăzute de regulamentele de organizare şi desfăşurare a programelor 
de studii şi cu respectarea legislaţiei în vigoare. 

- cu frecvenţă redusă, caracterizată prin activităţi dedicate mai ales unor 
cursuri de sinteză şi pregătirii aplicative, programate în mod compact şi periodic, 
presupunând întâlnirea nemijlocită, în spațiul universitar, a studenţilor cu cadrele 
didactice de predare, completate de alte mijloace de pregătire specifice învă- 
ţământului la distanţă; 

- la distanță, caracterizată prin utilizarea unor resurse electronice, 
informatice şi de comunicaţii specifice, activităţi de autoînvăţare şi autoevaluare 
completate de activități specifice de tutorat. 

De la această regulă, fac excepție programele de studii de licenţă din 
domeniile reglementate la nivelul Uniunii Europene, care se pot organiza numai la 
forma de învățământ cu frecvenţă 

Studiile universitare de licenţă corespund unui număr cuprins între 
minimum 180 şi maximum 240 de credite de studii transferabile (minim 60 de 


6 Art.150 alin.2 din Legea nr.1/2011 a educaţiei naţionale prevede că durata studiilor de licenţă pentru 
învăţământul universitar din domeniile ştiinţe inginereşti, ştiinţe juridice şi teologie pastorală este de 4 ani. 

credite de studii transferabile pentru un an de studii, conform ECTS/SECT”) şi se 
finalizează prin nivelul 6 din EQF/CEC&. 

În cadrul studiilor universitare de licenţă este obligatorie efectuarea unor 
stagii de practică, universitățile având obligaţia de a asigura un minim de 30% din 
locurile de practică necesare, dintre care cel puţin 50% în afara lor. 

În ceea ce priveşte admiterea în ciclul I de studii universitare. Art.151 
dispune că pot participa la admitere absolvenţii de liceu cu diplomă de bacalaureat 
sau diplomă echivalentă, cu menţiunea că, în cadrul metodologiei proprii, 
instituţiile de învățământ superior pot stabili facilități sau condiții speciale 
referitoare la admiterea candidaţilor la programe de studii universitare de licenţă, 
care au obţinut în perioada studiilor liceale distincţii la olimpiadele şcolare şi/sau 
la alte concursuri naționale sau internaţionale. 

Studiile universitare de licenţă se finalizează cu un examen de licenţă sau 
examen de diplomă pentru învățământul din domeniul ştiinţelor inginereşti”. 
Potrivit art.152 din Legea nr.1/2011 a educaţiei naționale, diploma conferită 
după promovarea unui program de studii universitare de licenţă se numeşte 
diplomă de licenţă, diplomă de inginer sau, după caz, diplomă de urbanist, pe care 
se menţionează toate informaţiile necesare pentru a descrie programul de studii 
absolvit, inclusiv forma de învățământ urmată şi titlul obținut. Diploma de licenţă, 
diploma de inginer, respectiv diploma de urbanist sunt însoţite de suplimentul la 
diplomă şi se eliberează, gratuit, în limba română şi într-o limbă de circulaţie 
internațională. 


II. 2. 2. Studiile universitare de master 

Art.153 alin.l din Legea nr.l/2011 a educaţiei naționale prevede că 
programele de studii universitare de master reprezintă al II-lea ciclu de studii 
universitare şi se finalizează prin nivelul 7 din EQF/CEC şi din Cadrul Naţional al 
Calificărilor. În completare amintim prevederile art.3 alin.2 din Hotărârea 
Guvernului nr.404/2006 privind organizarea şi desfăşurarea studiilor universitare 
de masterat” potrivit cărora studiile universitare de masterat asigură fie 
aprofundarea în domeniul studiilor de licenţă sau într-un domeniu apropiat, fie 
obținerea de competenţe complementare în alte domenii, precum şi dezvoltarea 
capacităţilor de cercetare ştiinţifică. Observăm diferenţa de terminologie uzitată în 


© ECTS/SECT - Sistemul european de credite transferabile (pct.22 din Anexa Legii nr.1/2011). 

s EQF/CEC - Cadrul european al calificărilor pentru învăţare pe tot parcursul vieţii - este un instrument de 
referinţă pentru a compara nivelurile de calificare ale diferitelor sisteme de calificări şi care promovează atât 
învăţarea de-a lungul vieţii, cât şi egalitatea de şanse în societatea bazată pe cunoaştere, precum şi continuarea 
integrării cetățenilor pe piaţa europeană a muncii, respectând în acelaşi timp marea diversitate a sistemelor 
naţionale de educaţie (pct.26 din Anexa Legii nr.1/2011). 

© Art.143 alin. lit.a din Legea nr.1/2011 a educaţiei naţionale. 

70 Privind organizarea studiilor de masterat din România (publicată în Monitorul Oficial al României, Partea I, 
nr.319 din 10 aprilie 2006). 

cele două acte normative. Considerăm că se impune utilizarea termenului de 
“master”. 

Programele de studii universitare de master pot fi: 

a) master profesional, orientat preponderent spre formarea competenţelor 
profesionale; 

b) master de cercetare, orientat preponderent spre formarea competenţelor 
de cercetare ştiinţifică. Învăţarea realizată în cadrul masterului de cercetare poate 
fi echivalată cu primul an de studiu din cadrul programelor de studii universitare 
de doctorat. Masterul de cercetare este exclusiv la forma de învățământ cu 
frecvenţă şi poate fi organizat în cadrul şcolilor doctorale; 

c) master didactic, organizat exclusiv la forma de învăţământ cu frecvenţă. 

Pot organiza programe de studii universitare de master într-un domeniu 
acele instituții de învățământ superior care sunt acreditate sau autorizate 
provizoriu în acest scop”!. Acestea au o durată normală de 1-2 ani”, se pot 
organiza la forma de învățământ cu frecvenţă sau cu frecvenţă redusă” (fără ca 
acest aspect să influenţeze durata studiilor'*) şi corespund unui număr minim de 
credite de studii transferabile, cuprins între 60 şi 120. Mai multe detalii despre 
organizarea ciclului II de studii universitare ne oferă Hotărârea Guvernului 
nr.404/2006 în art.10, respectiv Legea nr.288/2004 privind organizarea studiilor 
universitare”. Astfel, regula este că studiile de master corespund unui număr de 
credite cuprins între 90 şi 120. Cu titlu de excepţie, în funcție de durata studiilor 
universitare de licenţă, limita inferioară poate fi de 60 de credite de studiu 
transferabile. La învăţământul de zi, durata normală a studiilor universitare de 
master este de 1-2 ani şi corespunde unui număr de 30 de credite de studiu 


7! Art.154 alin.2 Legea nr.1/2011 a educaţiei naţionale. Potrivit art.155 alin.1 şi 2, acreditarea pentru o universitate 
a unui domeniu de studii universitare de master, împreună cu stabilirea numărului maxim al studenţilor care pot fi 
şcolarizaţi şi cărora li se poate acorda o diplomă de absolvire se realizează prin hotărâre a Guvernului, în urma 
evaluării externe realizate de către ARACIS sau de către o altă agenţie de asigurare a calităţii, din ţară sau 
străinătate, înregistrată în Registrul European pentru Asigurarea Calităţii în Învăţământul Superior, denumit în 
continuare EQAR. În cadrul domeniului acreditat sau autorizat provizoriu pentru studii universitare de master, 
programele de studii promovate sunt stabilite anual de către senatul universitar şi comunicate Ministerului 
Educaţiei, Cercetării, Tineretului şi Sportului până la data de 1 februarie a fiecărui an, pentru a fi publicate 
centralizat. Pentru detalii privind Instituţia Organizatoare de Studii Univeristare de Master (1.0.S.U.M.), a se vedea 
art.5-9 din Hotărârea Guvernului nr.404/2006. 

7? Potrivit art.153 alin.1 Legea nr.1/2011, pentru profesii reglementate prin norme, recomandări sau bune practici 
europene, ciclul I şi ciclul II de studii universitare pot fi oferite comasat, într-un program unitar de studii 
universitare cu o durată cuprinsă între 5 şi 6 ani, la învățământul cu frecvenţă, în condiţiile prezentei legi, 
diplomele obţinute fiind echivalente diplomei de master. 

P Art.15 din Hotărârea Guvernului nr.404/2006 face referire şi la forma de organizare la distanţă. Suntem de părere 
că această prevedere a fost abrogată tacit prin Legea nr.1/2011. 

7 Art.15 alin.2 din Hotărârea Guvernului nr.404/2006. 

75 Publicată în Monitorul Oficial al României, Partea I, nr.614 din 7 iulie 2004 cu modificările şi completările 
ulterioare aduse prin Ordonanţa de urgenţă Guvernului nr.78/2005 (publicată în Monitorul Oficial al României, 
Partea I, nr.629 din 19 iulie 2005) aprobată prin Legea nr.346/2005 (publicată în Monitorul Oficial al României, 
Partea I, nr.1090 din 5 decembrie 2005). 

transferabile pentru un semestru de studiu. Durata totală cumulată a ciclului I - 
studii universitare de licenţă şi a ciclului II - studii universitare de master trebuie 
să corespundă obținerii a cel puţin 300 de credite de studiu transferabile. 
Absolvenţii doresc să ocupe posturi didactice în învățământ trebuie să opteze 
pentru parcurgerea unui modul de pregătire psihopedagogic, care să corespundă 
unui număr de 30 sau 60 de credite, în funcţie de absolvirea sau nu a modulului 
opțional de pregătire psihopedagogică din planul de învățământ al studiilor 
universitare de licenţă, precum şi a domeniului în care viitorii absolvenţi doresc să 
lucreze: învăţământul primar şi gimnazial, respectiv învăţământul liceal sau 
universitar. 

În ceea ce priveşte admiterea în cadrul programelor de studii universitare de 
master, art.156 din Legea nr.1/2011 dispune că pot candida absolvenţii cu diplomă 
de licenţă sau echivalentă. Potrivit art.18 alin.2 din Hotărârea Guvernului 
nr.404/2006, persoana care a fost admisă la studiile universitare de master are 
calitatea de student şi poartă denumirea generică de masterand. Având această 
calitate de student, masterandul înscris la forma de învăţământ cu frecvenţă 
beneficiază de burse şi drepturi sociale în condițiile legii. Bursa de master se 
acordă semestrial, într-un cuantum prevăzut pe baza criteriilor stabilite în 
regulamentul propriu al I.O.S.U.M. Bursa de master se acordă din veniturile 
1.0.S.U.M. provenite din sume alocate de la bugetul de stat, din venituri proprii, 
donaţii, sponsorizări şi din alte surse, în condiţiile legii. 

Au dreptul să participe la concursul de admitere la studii universitare de 
master, în aceleaşi condiţii, următoarele categorii de persoane'“: 

a) absolvenţii cu diplomă de licenţă ai ciclului I de studii universitare - 
studiile universitare de licenţă, în concordanţă cu Legea nr.288/2004 privind 
organizarea studiilor universitare, indiferent de domeniul în care a fost dobândită 
diploma de licenţă; 

b) absolvenţii cu diplomă de licenţă sau echivalentă ai studiilor universitare 
de lungă durată, obţinută până la absolvirea primei promoţii de studii universitare 
de licenţă, prevăzută anterior, indiferent de domeniul în care a fost dobândită 
diploma de licenţă. 

În temeiul art.24 din Hotărârea Guvernului nr.404/2006, admiterea 
candidaţilor la studii universitare de master, indiferent de forma de învățământ în 
care se organizează, se face prin concurs organizat anual, înainte de începerea 
anului universitar, organizat şi desfăşurat în conformitate cu regulamentul propriu. 
Concursul de admitere la studii universitare de master poate conţine o serie de 
probe scrise sau/şi orale, specifice domeniului de studiu. În cazul studiilor 
universitare de master organizate într-o limbă de circulație internațională, 


76 Art.23 din Hotărârea Guvernului nr.404/2006. 

concursul de admitere trebuie să conţină şi verificarea competenţelor lingvistice 
pentru limba de studiu. 

Potrivit art.11 din Hotărârea Guvernului nr.404/2006, studiile universitare 
de master se desfăşoară conform ofertei educaționale a Instituţia Organizatoare de 
Studii Univeristare de Master (1.0.S.U.M.) (în limba română, într-una din limbile 
minorităților naționale sau într-o limbă de circulație internațională). Pot fi cadre 
didactice în cadrul unui program de master numai acele cadre didactice care au 
obținut titlul ştiinţific de doctor, iar titulari de curs numai cadrele didactice cu 
gradul didactic de profesor universitar, conferenţiar universitar sau lector/şef de 
lucrări. 

Programul de pregătire universitară de master se desfăşoară pe baza 
planului de învățământ aprobat de senatul universitar şi avizat de Ministerul 
Educaţiei şi Cercetării, în conformitate cu prevederile legale. Planul de învăţământ 
cuprinde atât discipline de cunoaştere avansată în cadrul domeniului de studii 
universitare de master, cât şi module de pregătire complementară necesare pentru 
o inserţie rapidă a absolventului de studii universitare de master pe piaţa muncii. 
Programul de pregătire al studentului trebuie să conţină şi o componentă de 
cercetare ştiinţifică sau creaţie vocaţională, în concordanță cu specificul 
domeniului de studii, desfăşurată în cadrul unor echipe de cercetare ştiinţifică sau 
creație vocațională din care pot face parte şi doctoranzi, cadre didactice, 
cercetători”. 

Ciclul de studii universitare de master se finalizează prin susținerea unui 
examen de disertaţie“, care presupune susținerea unei lucrări de disertaţie. Cu 
această ocazie, masterandul trebuie să demonstreze cunoaşterea ştiinţifică 
avansată a temei abordate, să conţină elemente de originalitate în dezvoltarea sau 
soluţionarea temei, precum şi modalităţi de validare ştiinţifică a acestora”. 
Elaborarea şi prezentarea disertaţiei se pot face şi într-o limbă de circulație 
internaţională, conform prevederilor contractului de studii universitare de master, 
situaţie în care lucrarea va fi însoțită de un rezumat redactat în limba română. 

Art.32 din Hotărârea Guvernului nr.404/2006 prevede că disertația se 
susține în şedinţă publică în faţa comisiei de disertaţie, iar prezentarea disertaţiei 
trebuie să evidenţieze contribuţiile masterandului în realizarea ei şi elementele de 
originalitate. 

Rezultatele evaluării disertaţie se exprimă prin note de la 1 la 10, ca medie 
aritmetică a notelor acordate de fiecare membru al comisiei. Promovarea 
disertaţiei se face de către masteranzii care au obţinut cel puţin media 6. În cazul 
nepromovării disertației, candidatul se poate prezenta la o a doua sesiune după ce 


77 Art.13 din Hotărârea Guvernului nr.404/2006. 
78 Art.143 alin. lit.b din Legea nr.1/2011. 
7 Art.27 din Hotărârea Guvernului nr.404/2006. 

a integrat modificările recomandate de comisie. Dacă nici la a doua susţinere a 
disertației masterandul nu obţine medie de promovare, acesta va primi un 
certificat de absolvire a programului de studii universitare de master. 

În conformitate cu art.157 din Legea nr.1/2011, diploma conferită după 
promovarea unui program de studii universitare de master şi susținerea cu succes 
a lucrării de disertaţie se numeşte diplomă de master şi cuprinde toate informaţiile 
necesare pentru a descrie programul de studii absolvit, inclusiv forma de 
învățământ. Aceasta este însoţită de suplimentul la diplomă care se eliberează 
gratuit, în limba română şi o limbă de circulaţie internaţională. 


II. 2. 3. Studiile universitare de doctorat 

Potrivit art.158 din Legea nr.1/2011, studiile universitare de doctorat 
reprezintă al III-lea ciclu de studii universitare şi permit dobândirea unei 
calificări de nivelul 8 din EQF/CEC şi din Cadrul Naţional al Calificărilor. 
Sunt definite în art.4 lit.a din Codul studiilor universitare de doctorat“ ca fiind 
ciclul superior de studii universitare a cărui finalitate constă în dezvoltarea 
resursei umane competente în realizarea cercetării ştiinţifice, capabile de 
inserţie pe piaţa muncii înalt calificate. Ele constau în formarea prin cercetare 
pentru cercetare-dezvoltare şi inovare şi constituie o experienţă profesională de 
cercetare, finalizată, după susţinerea tezei de doctorat, prin acordarea titlului de 
doctor. 

Noua reglementare, în art.4 lit.f şi g, defineşte în mod diferit sintagmele 
instituţie organizatoare de studii universitare de doctorat şi şcoală doctorală. 

Astfel, instituţia organizatoare de studii universitare de doctorat 
denumită în continuare IOSUD reprezintă instituţia care are dreptul de a organiza 
programe universitare de doctorati!. Poate fi constituită prin una dintre 
următoarele modalităţi: 

a) dintr-o instituţie de învățământ superior; 

b) dintr-un consorţiu universitar; 

c) din parteneriatul stabilit legal între prin încheierea de contracte de 
parteneriat, care nu duc la crearea unei noi persoane juridice, între o instituţie de 
învățământ superior şi unităţi de cercetare-dezvoltare, respectiv între un consorțiu 
universitar şi unități de cercetare-dezvoltare. 

IOSUD este condusă de consiliul pentru studiile universitare de doctorat, 
denumit în continuare CSUD, alcătuit din minimum 7 şi maximum 17 membri, 


50 Aprobat prin Hotărârea Guvernului nr.681/2011, publicată în Monitorul Oficial al României, Partea I, nr.551 din 
3 august 2011. 

51 Potrivit art.4 lit.d din Codul studiilor universitare de doctorat programul de studii universitare de doctorat, 
denumit în continuare programul de doctorat reprezintă totalitatea activităţilor în care este implicat studentul- 
doctorand, relevante din punctul de vedere al studiilor universitare de doctorat 

dintre care unul este directorul“ — membru de drept, cel puţin doi sunt aleşi prin 
votul universal, direct, secret şi egal unul al conducătorilor de doctorat din 
cadrul şcolilor doctorale din IOSUD şi unul al studenţilor-doctoranzi din cadrul 
şcolilor doctorale din IOSUD. Pot avea calitatea de membri ai CSUD persoane 
din cadrul IOSUD sau din afara acesteia, persoane din ţară sau din străinătate, 
personalităţi ştiinţifice sau personalități din sectoarele industriale şi socioeco- 
nomice relevante, reprezentanţi ai studenţilor-doctoranzi din cadrul şcolilor 
doctorale din IOSUD“. 

Şcoala doctorală este acea structură organizatorică şi administrativă 
constituită în cadrul IOSUD şi care oferă sprijinul necesar pentru desfăşurarea 
studiilor de doctorat într-o anumită disciplină sau tematică disciplinară ori 
interdisciplinară. Potrivit art.158 din Legea nr.1/2011 şi art.5 alin.1 din Codul 
studiilor universitare de doctorat, aceste studii se organizează în şcoli doctorale 
acreditate sau autorizate provizoriu care funcționează în cadrul unei IOSUD. 
Şcoala doctorală este condusă de un director asimilat directorului de depar- 
tament şi de consiliu asimilat consiliului departamentului. Din consiliul şcolii 
doctorale fac parte conducători de doctorat“ din cadrul şcolii doctorale în 
proporție de maximum 50%, studenţi-doctoranzi în proporție de 20%, rotunjit 
în plus dacă este cazul, restul fiind completat cu membri din afara şcolii 
doctorale aleşi dintre personalități ştiinţifice a căror activitate ştiinţifică are o 
recunoaştere internaţională semnificativă şi/sau personalități din sectoarele 
industriale şi socioeconomice relevante”. Art.18 din Codul studiilor 
universitare de doctorat prevede că şcolile doctorale au obligaţia să ofere 
informaţii corecte şi complete privind programele de studii universitare de 
doctorat candidaţilor la aceste programe, comunităţii universitare şi altor 
persoane fizice sau juridice interesate. O altă obligaţie consacrată în art.20 este 
aceea ca, împreună cu conducătorul de doctorat, să informeze studentul- 
doctorand cu privire la etica ştiinţifică, profesională şi universitară şi de a 
verifica respectarea acesteia, inclusiv respectarea prevederilor deontologice pe 
parcursul realizării cercetării de doctorat şi în redactarea tezei de doctorat. 


5 Potrivit art.1 1 din Codul studiilor universitare de doctorat, CSUD este condus de un director numit în urma unui 
concurs public organizat de către instituţia care reprezintă legal IOSUD în baza unei metodologii propusă de către 
conducătorii instituţiilor componente ale IOSUD şi aprobată de către organele colective de conducere ale fiecărei 
instituţii componente a IOSUD (senatul universitar, consiliul ştiinţific, organul de conducere cu atribuţii similare 
consiliului ştiinţific, în funcţie de componenţa IOSUD). Funcţia de director al CSUD este asimilată funcției de 
prorector. 

$3 Art.9 din Codul studiilor universitare de doctorat. 

5 Art.12 din Codul studiilor universitare de doctorat prevede că o şcoală doctorală se poate constitui numai dacă 
cuprinde cel puţin 3 conducători de doctorat. 

55 Pentru detalii, a se vedea art.14 şi urm. din Codul studiilor universitare de doctorat. 

Aşa cum prevede art.158 alin.6 din Legea nr.1/2011, programele de studii 
universitare de doctorat sunt de două tipuri: 

- doctorat ştiinţific, care are ca finalitate producerea de cunoaştere ştiinţifică 
originală, relevantă internațional, pe baza unor metode ştiinţifice, organizat 
numai la forma de învăţământ cu frecvenţă. Doctoratul ştiinţific este o 
condiție pentru cariera profesională în învățământul superior şi cercetare; 

- doctorat profesional, în domeniile artelor sau sportului, care are ca 
finalitate producerea de cunoaştere originală pe baza aplicării metodei 
ştiinţifice şi a reflecției sistematice, asupra unor creaţii artistice sau asupra 
unor performanţe sportive de înalt nivel naţional şi internațional şi care 
poate constitui o bază pentru cariera profesională în învățământul superior 
şi în cercetare în domeniile artelor şi sportului. 

În ceea ce priveşte conducătorul de doctorats, pot avea această calitate 
persoanele care au obținut dreptul de conducere de doctorat înaintea intrării în 
vigoare a Legii nr.1/2011, precum şi persoanele care au obținut atestatul de 
abilitare, având cel puţin funcția de lector/şef de lucrări, respectiv de cercetător 
ştiinţific gradul III. 

Procedura de admitere la studii universitare de doctorat este definită de 
art.32 alin.l din Codul studiilor universitare de doctorat ca fiind procesul de 
selecție a candidaţilor pentru fiecare poziţie vacantă de student-doctorand pe care 
conducătorii de doctorat din cadrul şcolii doctorale decid să o propună spre 
ocupare la un moment dat. Au dreptul să participe la procedura de admitere la 
studii universitare de doctorat numai absolvenţii cu diplomă de master sau 
echivalentă acesteia, din ţară şi din străinătate“. Selecţia candidatului la doctorat 
pentru o poziţie vacantă este realizată de către conducătorul de doctorat care 
supervizează respectiva poziție. Persoana în cauză va fi înmatriculată ca student- 
doctorand numai în urma avizului favorabil al consiliului şcolii doctorale. 

Programul de doctorat este structurat pe: 

a) un program de pregătire bazat pe studii universitare avansate, în cadrul 
şcolii doctorale - instrument pentru îmbogățirea cunoştinţelor studentului- 
doctorand şi care îi serveşte acestuia pentru derularea în bune condiții a 
programului de cercetare ştiinţifică şi pentru dobândirea de competenţe avansate 
specifice ciclului de studii universitare de doctorat. Eventualele evaluări aferente 
cursurilor, seminarelor sau laboratoarelor din cadrul programului de pregătire 
bazat pe studii universitare avansate au un rol exclusiv informativ, nu sunt 
obligatorii pentru studenţii-doctoranzi şi nu pot condiţiona finanţarea studenților- 
doctoranzi ori parcursul acestora în cadrul programului de studii. Evaluarea în 
vederea acordării titlului de doctor se face pe baza tezei de doctorat şi a susținerii 


5 Pentru detalii, a se vedea art.166-167 din Legea nr.1/2011, precum şi art.25-31 din Codul studiilor universitare 
de doctorat. 
37 Art.34 din Codul studiilor universitare de doctorat. 

publice a acesteia. Durata acestuia nu poate depăşi 3 luni, cu excepţia programelor 
de studii universitare de doctorat din domeniile sănătate şi medicină veterinară 

b) un program individual de cercetare ştiinţifică sau creaţie artistică care 
presupune participarea studentului-doctorand în unul sau mai multe proiecte 
ştiinţifice stabilite de către conducătorul de doctorat. 

Potrivit art.30 din Codul studiilor universitare de doctorat, pentru 
desfăşurarea doctoratului, studentul-doctorand este sprijinit de o comisie de 
îndrumare, formată din alți 3 membri care pot face parte din echipa de cercetare a 
conducătorului de doctorat, din alte persoane afiliate şcolii doctorale sau din cadre 
didactice şi de cercetare neafiliate acesteia. Componenţa comisiei de îndrumare este 
stabilită de conducătorul de doctorat în urma consultării cu studentul-doctorand. 

În temeiul art.39 din Codul studiilor universitare de doctorat, durata 
programului de doctorat este, de regulă, de 3 ani. Prin excepție, în cadrul învă- 
țământului superior medical uman, medical veterinar şi farmaceutic, durata 
programului de doctorat este, de regulă, de 4 ani. Din motive temeinice, în condiţiile 
stabilite prin regulamentul şcolii doctorale, durata programului de doctorat poate fi 
prelungită cu 1-2 ani, cu aprobarea senatului universitar, la propunerea 
conducătorului de doctorat şi în limita fondurilor disponibile. Studiile universitare de 
doctorat se pot întrerupe din motive temeinice, în condiţiile stabilite prin 
regulamentul şcolii doctorale. Durata acestor studii se prelungeşte cu perioadele 
cumulate ale întreruperilor aprobate. Cu toate acestea, dacă studentul-doctorand nu 
reuşeşte să finalizeze teza în termenul stabilit potrivit contractului de studii 
universitare de doctorat, i se recunoaşte o perioadă de grație de maximum 2 ani, a 
cărei depăşire duce la încetarea de drept a calităţii pe care o are prin exmatriculare. 

Studiile universitare de doctorat se finalizează prin susținerea publică a 
tezei de doctorat, în faţa unei comisii de susținere publică a tezei de doctorat şi 
numai după ce conducătorul de doctorat şi comisia de îndrumare şi-au dat acordul. 
Art.67 alin.4 dispune că această comisie de doctorat este propusă de conducătorul 
de doctorat şi aprobată de consiliul şcolii doctorale. Comisia este alcătuită din cel 
puţin 5 membri: preşedintele, ca reprezentant al IOSUD; conducătorul de 
doctorat; cel puţin 3 referenți oficiali, din ţară sau din străinătate, specialişti în 
domeniul în care a fost elaborată teza de doctorat şi din care cel puţin 2 îşi 
desfăşoară activitatea în afara IOSUD respective. Membrii comisiei de doctorat au 
titlul de doctor şi au cel puţin funcţia didactică de conferenţiar universitar sau de 
cercetător ştiinţific gradul II ori au calitatea de conducător de doctorat, în ţară sau 
în străinătate. 

Susținerea tezei de doctorat poate avea loc numai după evaluarea sa de către 
toți membrii comisiei de doctorat şi în prezenţa a cel puţin 4 dintre aceştia, cu 
participarea obligatorie a preşedintelui comisiei şi a conducătorului de doctorat. 
Susținerea publică trebuie să includă o sesiune de întrebări din partea membrilor 
comisiei de doctorat şi a publicului. Pe baza susţinerii publice a tezei de doctorat şi 

a rapoartelor referenților oficiali, comisia de doctorat evaluează şi deliberează 
asupra calificativului pe care urmează să îl atribuie tezei de doctorat. Calificativele 
care pot fi atribuite sunt: "Excelent", "Foarte bine", "Bine", "Satisfăcător” şi 
"Nesatisfăcător". În acest din urmă caz, comisia de doctorat precizează elementele 
de conţinut care urmează să fie refăcute sau completate în teza de doctorat şi 
solicită o nouă susținere publică a tezei. A doua susţinere publică a tezei are loc în 
faţa aceleiaşi comisii de doctorat ca şi în cazul primei susţineri. În cazul în care şi la 
a doua susţinere publică se obţine calificativul "Nesatisfăcător”, titlul de doctor nu 
se acordă, iar studentul-doctorand este exmatriculat. 

În situaţia atribuirii calificativului "Excelent", "Foarte bine", "Bine" sau 
"Satisfăcător'comisia de doctorat propune acordarea titlului de doctor 
CNATDCU, spre validare care, în urma evaluării dosarului, propune ministrului 
educaţiei, cercetării, tineretului şi sportului acordarea sau neacordarea titlului de 
doctor. În concluzie, titlul de doctor se atribuie prin ordin al ministrului educaţiei, 
cercetării, tineretului şi sportului. 

În urma finalizării studiilor universitare de doctorat ştiinţific/profesional se 
conferă de către IOSUD diploma de doctor şi titlul de doctor în ştiinţe, respectiv 
într-un domeniu profesional, corespunzându-i acronimul Dr., respectiv Dr. P. 

Pe diploma de doctor se va înscrie calificativul obţinut de studentul-doctorand, 
respectiv "Excelent", "Foarte bine", "Bine" sau "Satisfăcător”. 

Legislaţia actuală pune mare accent pe buna conduită în cercetarea 
ştiinţifică şi activitatea universitară a studentului-doctorand, unul din scopurile 
evaluării tezei de doctorat de către comisia amintită mai sus fiind acela de a 
depista eventualele abateri săvârşite, inclusiv plagierea rezultatelor sau 
publicaţiilor altor autori, confecționarea de rezultate ori înlocuirea rezultatelor cu 
date fictive. Potrivit art.68 alin.2 din Codul studiilor universitare de doctorat, 
membrului comisiei de doctorat care constată astfel de nereguli îi revine obligația 
de a sesiza comisia de etică a instituției de învăţământ superior în care este 
înmatriculat studentul-doctorand şi comisia de etică a instituţiei în care este 
angajat conducătorul de doctorat pentru analiza şi soluționarea cazului, inclusiv 
prin exmatricularea studentului-doctorand, precum şi de a notifica abaterile 
tuturor membrilor comisiei de doctorat, propunând acordarea calificativului 
"Nesatisfăcător”. 


II. 3. Învăţământul postuniversitar 

Conform art.171 şi urm. din Legea nr.1/2011, învățământul postuniversitar 
presupune parcurgerea de programe postdoctorale de cercetare avansată, precum 
şi programe postuniversitare de formare şi dezvoltare profesională continuă. 

Programele postdoctorale de cercetare avansată: 

a) sunt programe destinate persoanelor care au obţinut o diplomă de doctor 
în ştiinţe cu cel mult 5 ani înainte de admiterea în programul postdoctoral şi care 

doresc să se perfecţioneze în cadrul unei alte instituţii decât cea în care au obţinut 
titlul de doctor; 

b) asigură cadrul instituţional pentru dezvoltarea cercetărilor după fina- 
lizarea studiilor universitare de doctorat; 

c) au o durată de minimum un an; 

d) se pot finanța de către instituţii publice sau de către operatori economici; 

e) în cadrul instituţiilor de învățământ superior se desfăşoară în cadrul unei 
şcoli doctorale pe baza planului de cercetare propus de cercetătorul postdoctoral şi 
aprobat de şcoala doctorală. 

f) la finalizarea programului postdoctoral, IOSUD sau instituția gazdă 
acordă un atestat de studii postdoctorale. 

Programele postuniversitare de formare şi dezvoltare profesională 
continuă pot fi organizate de toate acele instituţii de învățământ superior care au 
acreditate cel puţin programe de studii universitare de licenţă în domeniul ştiinţific 
respectiv. Au dreptul să participe la studii postuniversitare absolvenţii care au cel 
puţin studii universitare cu diplomă de licenţă sau echivalentă. La finalizarea 
programelor postuniversitare de formare şi dezvoltare profesională, instituția 
organizatoare eliberează un certificat de atestare a competenţelor profesionale 
specifice programului. 


III. Formarea profesională continuă 

Formarea profesională şi evaluarea cunoştinţelor se fac pe baza standardelor 
ocupaţionale. Adoptarea în România a standardelor ocupaţionale a avut la bază 
nevoia de a asigura funcționarea unui mecanism clar de cooperare între furnizorii 
de pregătire şi cerinţele reale ale locurilor de muncă. Pe plan internaţional există o 
tendință continuu crescătoare de adoptare a unor instrumente capabile să facă 
acest lucru. Indiferent de denumirea folosită - standarde de aptitudini (Skill 
Standards) , standarde ocupaţionale (Occupational Standards) , standarde de 
competenţă (Competency Standards) - scopul lor este acelaşi: de a oferi repere 
clare, de ordin calitativ, privind îndeplinirea corespunzătoare a activităţilor 
specifice locului de muncă. 

Tendinţa actuală a organismelor europene în domeniul formării 
profesionale este de a crea o structură unitară pentru standardele de educaţie 
şi formare profesională (standarde VET) , utilizabile atât pentru formarea 
profesională iniţială cât şi pentru formarea profesională continuă. 

Este acceptat la nivel european că standardele VET trebuie să conţină trei 
componente şi anume: 

a Specificații cerute la locul de muncă (denumite standarde ocupa- 

ționale/de competenţe/de calificare); 

a Specificații de evaluare (denumite instrumente de evaluare/probe de 

evaluare); 

a Specificații de formare (denumite programe de formare profesională 
cadru/curricula cadru). 

În România, atribuţii în ceea ce priveşte aprobarea standardelor ocupa- 
tionale şi a calificărilor, precum şi elaborarea şi validarea acestora are Autoritatea 
Naţională pentru Calificări, înființată în temeiul art.340 din Legea nr.1/2011, prin 
Hotărârea Guvernului nr.556/2011 privind organizarea şi funcționarea Autorităţii 
Naţionale pentru Calificăris5. Aceasta este instituţia publică cu personalitate 
juridică, organ de specialitate în coordonarea Ministerului Educaţiei, Cercetării, 
Tineretului şi Sportului, înființată prin reorganizarea Consiliului Naţional al 
Calificărilor şi Formării Profesionale a Adulţilor (C.N.C.F.P.A.) şi a Unităţii 
Executive a Consiliului Naţional al Calificărilor şi Formării Profesionale a 
Adulţilor (U.E.C.N.C.F.P.A.), instituţii care se desfiinţează. 

Standardele ocupaţionale sunt utile pentru: 

a fundamentarea programelor de formare profesională; 

a validarea şi recunoaşterea competenţelor profesionale dobândite pe 
cale non formală şi informală; 

specialişti în orientare profesională; 

furnizori de formare profesională; 

cursanţi; 

angajatori. 

Standardele ocupaţionale nu trebuie să se axeze doar pe nevoile de moment 
ale unei ocupaţii, ci trebuie să aibă o orientare spre viitor. Forţa de muncă şi 
organizaţiile care oferă locuri de muncă din România cunosc o continuă dinamică 
odată ce economia se dezvoltă şi se restructurează. Standardele ocupaţionale care 
sunt prea aproape de practicile şi funcțiunile de muncă curente pot deveni în scurt 
timp depăşite ca rezultat al introducerii noilor tehnologii şi sisteme de organizare 
a muncii. 


m) 
m) 
m) 
m) 


III. 1. Formarea profesională a adulților 


III. 1. 1. Reguli generale 
In sensul art.l din Ordonanța Guvernului nr.129/2000 privind formarea 


profesională a adulților”, adulții sunt persoanele care au vârsta la care pot stabili 
raporturi de munca şi pot participa la programe de formare profesională, în 


88 Publicată în Monitorul Oficial al României, Partea I, nr.435 din 22 iunie 2011 

* Republicată în Monitorul Oficial al României, Partea I, nr.711 din 30 septembrie 2002 aprobată cu modificări şi 
completări de Legea nr.375/2002 publicata in Monitorul Oficial al Romaniei, Partea I, nr. 436 din 21 iunie 2002, şi 
modificată ulterior de Ordonanţa Guvernului nr.76/2004, publicată în Monitorul Oficial al României, Partea I, 
nr.791 din 27 august 2004. 

condițiile legii. Coroborând acest text legal cu prevederile art.13 alin. 1 şi 2 din 
Codul muncii, conchidem că, în cadrul sintagmei formarea profesională a 
adulților, prin adult înţelegem persoana fizică, salariat sau nu, ce a împlinit vârsta 
de 16 ani, ca regulă, respectiv 15 ani, cu titlu de excepţie. 

Adulții au drepturi egale de acces la formare profesională, fără discriminări 
pe criterii de vârstă, sex, rasă, origine etnică, apartenenţă politică sau religioasă. 
Toate categoriile de angajatori (societăţile comerciale, companiile şi societăţile 
naţionale, regiile autonome şi alte unități aflate sub autoritatea administraţiei 
publice centrale sau locale, unităţile şi instituţiile finanţate din fonduri bugetare şi 
extrabugetare) trebuie să ia toate măsurile pentru a asigura condiții salariaților de 
a avea acces periodic la formarea profesională. Drepturile şi obligațiile ce revin 
angajatorilor şi salariaţilor în perioada în care salariaţii sunt cuprinşi în cursuri de 
formare profesională vor fi prevăzute în contractul colectiv sau, după caz, în 
contractul individual de muncă. 

Potrivit art.3 din Ordonanţa Guvernului nr.129/2000 privind formarea 
profesională a adulţilor, formarea profesională a adulților are ca principale 
obiective: 

- facilitarea integrării sociale a indivizilor în concordanta cu aspiraţiile lor 
profesionale şi cu necesităţile pieţei muncii; 

- pregătirea resurselor umane capabile sa contribuie la creşterea 
competitivitatii forţei de munca; 

- actualizarea cunoştinţelor şi perfecţionarea pregătirii profesionale în 
ocupaţia de baza, precum şi în ocupaţii înrudite; 

- schimbarea calificării, determinata de restructurarea economică, de 
mobilitatea socială sau de modificări ale capacităţii de munca; 

- însuşirea unor cunoştinţe avansate, metode şi procedee moderne necesare 
pentru îndeplinirea sarcinilor de serviciu. 

Formarea profesională a adulților cuprinde formarea profesională iniţială şi 
formarea profesională continuă organizată prin alte forme decât cele specifice 
sistemului naţional de învăţământ. Formarea profesională iniţială a adulţilor 
asigură pregătirea necesară pentru dobândirea competenţelor profesionale minime 
necesare pentru obţinerea unui loc de muncă, unde competenta profesională 
reprezintă capacitatea de a realiza activităţile cerute la locul de munca la nivelul 
calitativ specificat în standardul ocupaţional. Formarea profesională continuă 
este ulterioară formării iniţiale şi asigură adulților fie dezvoltarea competenţelor 
profesionale deja dobândite, fie dobândirea de noi competenţe (art.4). 

Competenţele profesionale se dobândesc prin inițiere, calificare/recalificare, 
perfecționare/specializare, recalificare, definite astfel în cadrul art.5 Ordonanţa 
Guvernului nr.129/2000 privind formarea profesională a adulților: 

a) iniţierea reprezintă dobândirea uneia sau mai multor competenţe specifice 
unei calificări conform standardului ocupaţional sau de pregătire profesională; 

b) calificarea, respectiv recalificarea, reprezintă pregatirea profesională 
care conduce la dobândirea unui ansamblu de competenţe profesionale care permit 
unei persoane să desfăşoare activităţi specifice uneia sau mai multor ocupaţii; 

c) perfecţionarea, respectiv specializarea, reprezintă pregătirea profe- 
sională care conduce la dezvoltarea sau completarea cunoştinţelor, deprinderilor 
sau competenţelor profesionale ale unei persoane care deţine deja o calificare, 
respectiv dezvoltarea competenţelor în cadrul aceleiaşi calificări, dobândirea de 
competenţe noi în aceeasi arie ocupațională sau într-o arie ocupaţională nouă, 
dobândirea de competenţe fundamentale/cheie sau competenţe tehnice noi, 
specifice mai multor ocupaţii. 


III. 1. 2. Organizarea formării profesionale a adulților 


Aşa cum dispune art.7 din actul normativ cadru, formarea profesională a 
adulților se organizează în mod distinct pe niveluri de pregătire, profesii, ocupaţii, 
meserii şi specialități, ţinându-se seama de nevoile angajatorilor, de competențele 
de bază ale adulților, de cerinţele posturilor pe care aceştia le ocupă şi de 
posibilitățile lor de promovare sau de încadrare în muncă, precum şi de cerinţele 
de pe piaţa muncii şi aspiraţiile adulţilor. Şi în cadrul formării profesionale a 
adulților funcţionează sistemul de credite transferabile, pe baza cărora se poate 
atesta dobândirea de competenţe profesionale noi. 

Formarea profesională a adulților se realizează prin programe de formare 
profesională ce cuprind totalitatea activităţilor de pregatire teoretică şi/sau practică 
în vederea realizării obiectivelor de formare de competenţe pentru un anumit 
domeniu. Ele asigură dobândirea unor competenţe profesionale în conformitate cu 
standardele ocupaţionale, respectiv standardele de pregătire profesională”, 
recunoscute la nivel national. În temeieul art.8 alin.3 din Ordonanţa Guvernului 
nr.129/2000, Agenţiei Naţionale pentru Ocuparea Forţei de Muncă îi revin 
atribuţii privind coordonarea la nivel naţional a activităţii de formare profesională 
a persoanelor aflate în căutarea unui loc de muncă şi organizarea de profgrame de 
formare profesională pentru aceste categorii de persoane. 

Elementele principale ale programelor de formare profesională sunt”: 

a) obiectivele programului de formare profesionala exprimate in compe- 
tentele profesionale ce urmeaza sa fie dobandite de fiecare persoana care urmeaza 
programul; 

b) durata de pregatire pentru realizarea obiectivelor propuse; 

c) numarul minim si maxim de participanti pentru un ciclu sau o serie de 
pregatire; 


% Art.12 alin.2 prevede că standardul ocupaţional, respectiv standardul de pregătire profesională, este documentul 
care precizează competențele profesionale necesare practicării unei ocupatţi, respectiv specifice unei calificări. 
°l Art.14 alin.1 din Ordonanţa Guvernului nr.129/2000. 

d) calificarea persoanelor cu atributii de instruire teoretica si practica, 
denumite in continuare formatori; 

e) programa de pregatire; 

f) mijloacele si metodele prin care se asigura transmiterea si asimilarea 
cunostintelor si formarea deprinderilor practice necesare ocupatiei respective; 

g) dotarile, echipamentele si materialele necesare formarii; 

h) procedura de evaluare in conformitate cu obiectivele specifice progra- 
mului de formare profesionala. 

În condiţiile Ordonanţei Guvernului nr.129/2000, au calitatea de furnizori 
de formare profesională a adulţilor: 

- persoane fizice, în cazul uceniciei; 

- persoanele juridice de drept public sau privat; 

- centrele de formare profesională, cu sau fără personalitate juridică, 

înființate, potrivit legii, de persoane juridice de drept public sau privat. 

În continuare amintim art.18, potrivit căruia furnizorii de formare 
profesională pot organiza programe de formare profesională, finalizate prin 
certificate de calificare sau de absolvire cu recunoaştere nationala, numai dacă au 
prevăzut în statut sau, după caz, în autorizaţia pentru desfăşurarea unor activități 
independente, activități de formare profesională şi sunt autorizaţi în condiţiile 
legii. Activitatea de autorizare a furnizorilor de formare profesională va fi 
coordonată de Autoritatea Naţională pentru Calificări. 


III. 1. 3. Evaluarea şi certificarea formării profesionale a adulților 


Programele de formare profesională se finalizează cu susținerea unui 
examen de absolvire care, potrivit art.29, reprezintă un set de probe teoretice 
si/sau practice prin care se constata dobândirea competentelor specifice 
programului de formare profesională. 

In funcție de tipul programului şi de formele de realizare a formării 
profesionale, furnizorul de formare profesională autorizat poate elibera 
următoarele tipuri de certificate: 

a) pentru cursuri de calificare sau recalificare şi pentru ucenicie la locul de 
munca, certificat de calificare profesionala; 

b) pentru cursuri şi stagii de inițiere, precum și pentru cursuri şi stagii de 
perfecționare sau de specializare, certificat de absolvire; 

c) în cazul programelor de formare profesională structurate pe module, la 
terminarea fiecărui modul, după susținerea testului de evaluare, se eliberează 
certificat de absolvire cu menţionarea competentelor profesionale dobândite, 
cuantificate în credite transferabile. 

III. 2. Formarea profesională a salariaţilor 
III. 2. 1. Obiective principale 

Potrivit art.192 din Codul muncii, formarea profesională a salariaţilor 

are următoarele obiective principale: 

a adaptarea salariatului la cerinţele postului sau ale locului de muncă; 

a obținerea unei calificări profesionale; 

actualizarea cunoştinţelor şi deprinderilor specifice postului şi locului 
de muncă şi perfecționarea pregătirii profesionale pentru ocupaţia de 
bază; 

a  reconversia profesională determinată de restructurări socio-economice; 

a dobândirea unor cunoştinţe avansate, a unor metode şi procedee 
moderne, necesare pentru realizarea activităţilor profesionale; 

a prevenirea riscului şomajului; 

a promovarea în muncă şi dezvoltarea carierei profesionale. 

Codul muncii Stabileşte pentru angajator obligaţia de a asigura 
salariaţilor accesul periodic la formarea profesională. Este o obligaţie de 
diligentă, al cărei scop este ca salariatul să îşi poată desfăşura activitatea în 
concordanţă cu evoluţia procesului de muncă. Obligaţia angajatorului se poate 
concretiza fie prin iniţiativa şi susţinerea financiară a salariatului de a urma un 
program de formare profesională, fie prin acordul pe care îl dă la solicitarea 
angajatului de a urma, într-o anumită parte a timpului de muncă, un asemenea 
program”. Baza legală a acestei obligaţii o regăsim în art. 194 din Codul muncii 
care prevede că angajatorii au obligaţia de a asigura participarea la programe 
de formare profesională pentru toţi salariaţii, cu suportarea cheltuielilor 
generate, după cum urmează: 

a  celpuţino dată la 2 ani, dacă au cel puţin 21 de salariaţi; 

a  celpuţinodată la 3 ani, dacă au sub 21 de salariați. 

Având în vedere caracterul sinalagmatic al contractului individual de 
muncă, acestei obligații a angajatorului îi corespunde dreptul corelativ al 
salariaţilor de a avea acces la formarea profesională, prevăzut de art.39 alin.1 lit.g 
din Codul muncii. 

Prevederile Codului muncii cu privire la formare profesională asigură, pe de 
o parte, creşterea pregătirii profesionale a salariaţilor si, pe de altă parte, garanţia 


” De exemplu, art. L. 6111-1 din Codul muncii francez prevede că formarea profesională constituie o obligaţie 
naţională, iar formarea profesională continuă face parte din educaţia permanentă. Alin. 3 al aceluiaşi articol 
stabileşte că statul, colectivităţile locale, instituţiile publice, instituţiile publice şi private de învăţământ, asociaţiile, 
organizaţiile profesionale, sindicale şi familiale, precum şi întreprinderile concură la asigurarea formării 
profesionale. Art. L. 6314-1 din acelaşi Cod precizează că lucrătorul angajat în viata activă sau persoana care intră 
în activitate are dreptul la o calificare profesională şi trebuie să poată urma, din iniţiativa sa, o modalitate de 
formare profesională, să dobândească o calificare corespunzătoare nevoilor economiei. în consecinţă, în legislaţia 
franceză este recunoscut salariatului un drept la calificare profesională - Jean Pelissier, Alain Supiot, Antoine 
Jeammaud, Droit du travail, 21° edition, Dalloz, Paris, 2002, p.287 şi urm. 

că angajatorul va beneficia de pe urma cheltuielilor făcute în scopul pregătirii 
profesionale a angajaţilor săi. Potrivit dispozițiilor Codului muncii, formarea 
profesională a salariaţilor se realizează prin următoarele forme”: 

a participarea la cursuri organizate de către angajator sau de către servicii 
de formare profesională din ţară sau străinătate; 

a stagii de adaptare profesională la cerinţele postului şi ale locului de 
muncă; 

stagii de practică şi specializare în ţară şi străinătate; 

ucenicie organizată la locul de muncă; 

formare individualizată; 

alte forme de pregătire convenite între angajator şi salariat. 

În temeiul art.18 alin.3 şi 4 din Ordonanţa Guvernului nr.129/2000, 
angajatorii care organizează programe de formare profesională pentru salariaţii 
proprii pot elibera certificate de absolvire, cu menţiunea că acestea sunt 
recunoscute numai în cadrul unităților respective. Excepţie face situația în care 
angajatorii sunt autorizaţi ca furnizori de formare profesională potrivit legii, când 
certificatele au recunoaştere naţională. 


m) 
m) 
m) 
m) 


III. 2. 2. Formarea profesională din initiativa angajatorului 


Angajatorul - persoană juridică - are obligația de a elabora planuri anuale de 
formare profesională, consultând sindicatul sau, după caz, reprezentanții 
salariaților (art.195 alin. 1 din Codul muncii). Obligația elaborării planului anual 
de formare profesională se naşte la momentul la care numărul mediu anual de 
salariați ai unei persoane juridice depăşeşte 20 de persoane. Această regulă nu 
rezultă în mod expres din formularea textului de lege, însă ar fi exagerat să 
consideram că, dacă în cursul unui an calendaristic, pentru scurt timp, numărul 
salariaților unui angajator depăşeşte 20 de persoane, se naşte automat în sarcina 
acestuia obligația întocmirii planului de formare profesională. Această interpretare 
are la bază însăşi rațiunea întocmirii planului de formare profesională - de a 
asigura avantaje ambelor părți ale raportului de muncă, angajatul lărgindu-şi sfera 
competenţelor profesionale, iar angajatorul urmând a beneficia de o calitate 
sporită a muncii prestate. În aceste condiţii, depăşirea pentru scurt timp a 
numărului de 20 de salariați la nivelul unității, determinată în principal de 
considerente sezoniere, nu duce automat la stabilirea în sarcina angajatorului a 
obligaţiei de întocmire a planului anual de formare profesională. Acest plan face 
parte integrantă din contractul colectiv de muncă încheiat la nivel de unitate, iar 
salariaţii au dreptul să fie informaţi cu privire la conţinutul lui. După cum putem 
observa, textul de lege nu face nicio referire la termenul şi modalitatea de 


” Alexandru Ţiclea, op.cit., p.279. 

informare a salariaților. Suntem de părere că planul anual de formare profesională 
trebuie adus la cunoştinţa tuturor salariaţilor din unitate cât mai repede posibil, 
prin afişarea în interiorul unităţii, în locuri adecvate şi uşor accesibile pentru 
angajaţi. 

Proiectul planului de formare profesională se elaborează de regulă la 
sfârşitul anului calendaristic, pentru anul următor. Proiectul planului se întocmeşte 
fie de către compartimentul resurse umane al unității, fie de către specialişti în 
domeniul resurse umane din cadrul unor firme de profil, ţinându-se cont de 
următoarele criterii: 

U vor fi identificate posturi, pentru care este necesară formarea 
profesională - deci nu vor fi, nominalizați în mod direct salariaţii care 
urmează să beneficieze de programe de formare profesională într-un an 
calendaristic; 
vor fi identificate căile de realizare a formarii profesionale; 
vor fi indicate resursele financiare alocate formării profesionale a 
propriilor salariați, având în vedere faptul că toate cheltuielile aferente 
realizării planului anual de formare profesională se suportă în întregime 
de către angajator, întrucât participarea la cursurile sau stagiile de 
formare profesională este iniţiată de către acesta. Se impune precizarea 
potrivit căreia cheltuielile efectuate de către angajator pentru pregătirea 
profesională şi perfecţionarea angajaţilor în legătură cu activitatea 
desfăşurată la locul de muncă nu sunt incluse în veniturile salariale - ca 
avantaje de natură salarială şi, implicit, nu sunt impozabile pentru 
salariaţi în sensul impozitului pe venit. 

Regula este că angajatorul suportă toate cheltuielile de formare profe- 
sională, dacă iniţiativa îi aparţine. Trebuie subliniate două aspecte: 

a salariatul nu poate fi obligat să participe la cursuri sau stagii de formare 
profesională, dacă nu s-a obligat la acestea prin contractul individual de 
muncă şi 

a salariatul nu poate fi obligat la suportarea unor cheltuieli ocazionate de 
cursurile sau stagiile de formare profesională, art.197 alin.l precizând că 
toate cheltuielile sunt suportate de către angajatorul care a avut 
inițiativa. 

Potrivit art.197 alin.2 şi 3 din Codul muncii, pe perioada participării la 
cursurile sau stagiile de formare profesională, salariatul va beneficia, pe toată 
durata formării profesionale, de toate drepturile salariale deținute şi de vechime la 
acel loc de muncă, această perioadă fiind considerată stagiu de cotizare în sistemul 
asigurărilor sociale de stat. 

Art.9 din Ordonanţa Guvernului nr.129/2000 prevede faptul că, pentru 
realizarea formării profesionale a propriilor salariați angajatorii vor consulta 
organizaţiile sindicale sau, după caz, reprezentanţii salariaţilor în vederea 


DU 

elaborării planurilor de formare profesională în concordanţă cu programele de 
dezvoltare şi cu strategiile sectoriale şi teritoriale. În acest fel, se asigură evitarea 
unor eventuale abuzuri din partea angajatorului, având în vedere faptul că, în 
cuprinsul regulamentelor interne sunt inserate criteriile şi procedurile de evaluare 
profesională a salariaților. De aici rezultă implicit că formarea profesională nu 
reprezintă numai un drept al angajaţilor, ci, în acelaşi timp, constituie o obligaţie a 
acestora, necesară menţinerii unui standard ridicat de competenţă teoretică şi/sau 
practică în activitatea profesională desfăşurată. În acest sens, rezultatele slabe 
obținute de către un angajat, ulterior efectuării unui stagiu de perfecţionare 
profesională organizat de angajatorul său, pot constitui un indiciu pe care s-ar 
fundamenta procedura  concedierii pentru  necorespundere profesională, 
reglementată de art.61 lit.d din Codul muncii. 

Deşi legislația actuală reglementează în mod expres planul anual de formare 
profesională, elaborarea acestuia nu reprezintă, din păcate, regula. Nu sunt puţini 
angajatorii care nu sunt dispuşi să-şi formeze angajaţii sau, după caz, să-i 
recalifice ca urmare a proceselor de restructurare, cu precădere în ramurile 
economice ce utilizează forța de muncă cu grad scăzut de calificare profesională 
(de exemplu, construcţii). Pentru aceştia, investiția în formarea profesională 
continuă a salariaților proprii nu reprezintă o necesitate, mai ales prin prisma 
costurilor relativ ridicate ale programelor de formare profesională. Ar fi poate 
necesară, în perioada următoare, o schimbare de optică, fundamentată normativ, 
astfel încât formarea profesională să nu mai fie percepută de către angajatori ca un 
cost de producţie suplimentar, ci ca o investiție în productivitate şi performanţă, 
cu efecte pe termen mediu şi lung. 


III. 2. 3. Formarea profesională din initiativa salariatului 


Potrivit art.196 alin.1 din Codul muncii participarea la formare profesională 
poate avea loc la inițiativa angajatorului sau la inițiativa salariatului. Iniţiativa 
salariatului de a participa la o formă de pregătire profesională cu scoatere 
din activitate, totală sau parţială, se supune deciziei angajatorului, care este 
obligat să se pronunţe în termen de 15 zile de la primirea cererii, după consultarea 
sindicatului sau, după caz, a reprezentanţilor salariaților (art.199). Angajatorul 
este în drept să decidă cu privire la condiţiile în care permite salariatului să 
participe la forma de pregătire profesională, inclusiv dacă va suporta, în totalitate 
sau în parte, costurile acelei pregătiri. 


III. 2. 4. Actul adițional la contractul de muncă privind pregătirea profesională 
Art.196 alin.2 din Codul muncii prevede că modalitatea concretă de formare 

profesională, drepturile şi obligaţiile părților, durata formării profesionale, precum 

şi orice alte aspecte legate de formarea profesională, inclusiv obligațiile 


94 


contractuale ale salariatului în raport cu angajatorul care a suportat cheltuielile 
ocazionate de formarea profesională, se stabilesc prin acordul părţilor şi fac 
obiectul unor acte adiţionale la contractele individuale de muncă. Acest cadru 
general este completat prin Ordonanţa Guvernului nr.192/2000. În sensul art.38, 
salariatii care, la cererea angajatorului, participa la programe de formare pro- 
fesionalî pe o perioada de cel putin 3 luni încheie cu acesta acte adiţionale la 
contractele individuale de muncă, prin care sunt stabilite drepturile şi obligațiile 
după absolvire. 

Actul adiţional este un act de drept al muncii, ţinând seama de subiectele 
raportului juridic, de drepturile şi obligaţiile acestora’; pe cale de consecință, 
eventualele litigii ivite în legătură cu executarea actului adițional sunt de 
competenţa organelor de jurisdicție a muncii. Subliniem faptul că, aşa cum 
prevede, în mod expres art.16 alin.l al Codului muncii, contractul individual de 
muncă are un caracter solemn, forma scrisă fiind obligatorie pentru încheierea lui 
valabilă. În acest context, forma scrisă este o condiţie de validitate a actului 
adiţional. Sancţiunea pentru neîndeplinirea acestei condiţii este nulitatea absolută, 
remediabilă în condiţiile art.57 din Codul muncii. 

Desigur că în situația în participării la cursurile sau stagiile de formare 
profesională inițiate de angajator, când cheltuielile ocazionate sunt suportate de 
acesta salariatul beneficiar nu poate avea iniţiativa încetării contractului individual 
de muncă pentru o anumită perioadă, stabilită prin actul adiţional. Întotdeauna, 
trebuie să existe un echilibru între întinderea obligaţiei angajatorului de a suporta 
cheltuielile ocazionate de cursul sau stagiul de formare profesională şi obligația 
salariatului de a presta munca în favoarea angajatorului după absolvire. 
Legiuitorul de dreptul muncii reglementează situaţia în care, după ce a absolvit 
cursul sau stagiul de formare profesională inițiat de angajator, salariatul îşi 
prezintă demisia. Astfel, potrivit alin.3 al art.198 din Codul muncii, nerespectarea 
acestei dispoziţii determină în sarcina salariatului obligația de a suporta toate 
cheltuielile ocazionate de pregătirea sa profesională, proporțional cu perioada 
nelucrată din perioada stabilită prin act adițional la contractul individual de 
muncă. Această obligație revine şi salariaţilor care au fost concediaţi în perioada 
stabilită prin actul adițional, pentru motive disciplinare sau al căror contract 
individual de muncă a încetat ca urmare a arestării preventive pentru o perioadă 
mai mare de 60 de zile, a condamnării printr-o hotărâre judecătorească definitivă 


” Sanda Ghimpu, Dreptul muncii, 1985, p.44; Sanda Ghimpu, Ion Traian Ştefănescu, Dreptul muncii, 1974, op. 
cit., p.58-70; Sanda Ghimpu, Ion Traian Ştefănescu, Şerban Beligrădeanu, Gheorghe Mohanu, Dreptul muncii, 
vol. 3, p.416-425; Şerban Beligrădeanu, Situaţiile în care contractul de muncă se completează printr-un act 
adițional, în „Revista română de drept“ nr.7/1975, p.26-30; Gheorghe Bădica, Aspecte ale reglementării drepturilor 
şi obligaţiilor persoanelor ce urmează forme de pregătire profesională, în „Revista română de drept“ nr.10/1977, 
p.27-32; Titus Pungă, Examen al practicii judiciare privind recuperarea cheltuielilor pentru pregătirea profesională, 
în „Revista română de drept“ nr.10/1982, p.39-43; Trib. Suprem, dec. de îndrumare nr.1/1976 (pct.11). 

pentru o infracțiune în legătură cu munca lor, precum şi în cazul în care instanța 
penală a pronunţat interdicţia de exercitare a profesiei, temporar sau definitiv. 

Finalitatea unei astfel de clauze de restituire nu este aceea de a priva 
salariatul de dreptul său de a demisiona şi nici de limitare excesivă a acestui drept 
prin fixarea unei sume de plată exagerate sau disproporționate, în caz de 
nerespectare. Totodată, perioada pentru care salariatul s-a obligat să muncească în 
favoarea angajatorului după absolvirea cursului sau stagiului de formare 
profesională nu este similară cu o clauză de garantare a locului de muncă, 
contractul individual de muncă putând înceta prin acordul părților, prin actul de 
concediere emis de angajator sau prin încetarea de drept. Clauza de restituire 
reprezintă o contrapartidă la angajamentul asumat de angajator de a asigura pe 
cheltuiala sa o anumită formă de pregătire profesională a salariatului. 

De asemenea, cheltuielile care se iau în considerare la calcularea despă- 
gubirilor trebuie să fi fost efectiv suportate de unitate sau de alt organ pentru o 
persoană chemată să răspundă. De aceea, în cuantumul despăgubirilor nu pot fi 
incluse sume cum ar fi: impozitul total pe fondul de salarizare şi contribuția pentru 
asigurări sociale — aferente indemnizaţiilor primite de beneficiari şi salariile 
personalului de predare şi instruire — care se varsă la bugetul de stat”. Tot astfel, 
dacă în cheltuielile de întreținere se includ în mod firesc cele efectuate pentru 
plata bursei, a mesei la cantină etc., aceeaşi rezolvare nu mai este valabilă în ceea 
ce priveşte cheltuielile generale necesare pentru funcționarea şcolii (întreţinerea 
localului, plata personalului didactic etc.) *. 

Deoarece gratuitatea învățământului este consacrată în Constituţie, iar 
cheltuielile generale de funcționare a şcolii — iluminat, încălzit, amortismentul 
mobilierului etc. — nu sunt determinate de numărul cursanților, soluția menţionată 
a instanţei noastre supreme corespunde şi astăzi principiului fundamental al 
echivalenţei dintre prejudiciu şi despăgubiri. 


III. 2. 5. Contracte speciale de formare profesională 


Potrivit dispoziţiilor Codului muncii sunt considerate contracte speciale de 
formare profesională: 
a contractul de calificare profesională ; 
a contractul de adaptare profesională”. 

Aceste contracte se caracterizează prin elemente particulare, după cum 
urmează: 

a sunt contracte individuale de muncă de tip particular; 


% Tribunalul Suprem, s. civ., dec. nr.164/1981 şi nr.599/1981, în „Revista română de drept“ nr.10/1981, p.67 şi 
nr.1/1982, p.53-54 

% Tribunalul Suprem, în col. civ., dec. nr.346/1965, în „Justiţia Nouă“ nr.9/1965, p.172. 

” Art.201 din Codul muncii. 

atât contractul de calificare profesională, cât şi contractul de adaptare 
profesională au natura juridică a unor contracte de muncă; 
reglementarea actuală a contractului de adaptare profesională impune 
concluzia că acest contract nu are natura juridică a unui contract 
individual de muncă; 

în dreptul românesc, contractele speciale de formare profesională sunt 
contracte accesorii contractului individual de muncă; 

cauza contractelor de formare profesională, diferită de cauza 
contractului individual de muncă, este, pentru angajator, satisfacerea 
unor necesități de muncă prezente şi viitoare, iar pentru salariat 
obținerea unui salariu; 

este admisibilă stabilirea unei perioade de probă în cazul contractelor 
de formare profesională, în scopul verificării dacă salariatul în cauză 
este apt să lucreze şi să obțină calificarea profesională. 


În dreptul francez, contractelor de formare profesională reglementate de 
Codul muncii francez sunt următoarele”: 


a 


Cu 
presupun 


contractul de calificare, care se încheie, în scris, pe o perioadă 
determinată, între 6 luni şi 2 ani, între angajatorii abilităţi de organul 
administrativ competent şi persoanele care nu au o calificare 
profesională. 

contractul de adaptare, care se încheie în scris, pe o durată determinată 
sau nedeterminată, în funcție de scopul urmărit, şi are ca obiect 
adaptarea, la locul de muncă propus, a cunoştinţelor persoanei care are 
deja o calificare profesională. Pe durata adaptării profesionale, 
angajatorul stabileşte un formator, care are datoria de a îndruma pe 
salariatul aflat în formare; 

contractul de orientare, care are forma unui contract individual de 
muncă pe durată determinată, între 6 şi 9 luni şi presupune pregătirea 
tinerilor cu vârste cuprinse intre 16 şi 25 de ani, în scopul obţinerii unei 
diplome de învățământ, aceşti tineri confruntându-se cu probleme de 
inserție profesională.; 

contractul de ucenicie, în cadrul căruia angajatorul are obligaţia de a 
asigura ucenicului, în afară de plata salariului, o formare profesională 
completă în întreprindere şi într-un centru de formare pentru ucenici, 
iar ucenicul se obligă să lucreze pentru angajator şi să urmeze formarea 
profesională organizată de acesta. 

privire la contractele de formare profesională în alternanță, care 
alternarea perioadelor de muncă ale salariatului cu perioadele de 


% Ovidiu Ținca, Contractele speciale de formare profesională organizată de angajator, în „Dreptul” nr.3/2004. 

formare profesională, se reține că acestea sunt calificate drept contracte 

individuale de muncă sui generis şi, prezintă printre caracteristici, faptul că 

salariaţii nu sunt luaţi în calcul la stabilirea efectivului întreprinderii. 

Particularităţile pe care le prezintă dispoziţiile din Codul muncii român care 
reglementează această materie, raportat la dispoziţiile din legea franceză (din care 
se inspira) pot fi rezumate astfel: 

a sunt prevăzute doar contractul de calificare şi contractul de adaptare 

profesională; 

a contractul de calificare profesională este considerat a fi un contract 
individual de muncă de tip special în baza căruia, potrivit art.202 
alin.], salariatul se obligă să urmeze cursurile de formare organizate de 
angajator pentru dobândirea unei calificări profesionale; 

a contractul de adaptare profesională este un contract încheiat pe o durată 
determinată în cele 3 cazuri limitativ prevăzute de dispozițiile art. 204 
alin. 1 din Codul muncii, respectiv: “în vederea adaptării salariaților 
debutanţi la o funcție nouă”, “la un loc de muncă nou”, “în cadrul unui 
colectiv nou”, pe o durată ce nu poate fi mai mare de un an. Contractul 
de adaptare profesională nu este un contract individual de muncă, ci un 
contract în legătură cu raportul juridic de muncă; este vorba de un 
contract conex şi subsecvent contractului individual de muncă. 

a în cazul contractului de calificare profesională, sunt incidente 
dispoziţiile privitoare la concedierea şi demisia salariatului, iar 
contractul de adaptare profesională va avea soarta contractului 
individual de muncă o data cu care a fost încheiat sau pe lângă care a 
fost încheiat. 

În cazul ambelor contracte prezentate anterior, formarea profesională din 
partea angajatorului este asigurată de către un formator. Acesta poate asigura 
formarea, în acelaşi timp, pentru cel mult trei salariaţi, el fiind numit de angajator 
dintre salariaţii calificaţi care au o experienţă profesională de cel puţin 2 ani în 
domeniul în care urmează să se realizeze formarea profesională. Formatorul are 
obligaţia de a primi, a ajuta, a informa şi a îndruma salariatul pe durata 
contractului special de formare profesională şi de a supraveghea îndeplinirea 
atribuţiilor de serviciu ale salariatului aflat în formare”. 

Dispoziţiile din Codul muncii referitoare la contractele speciale de formare 
profesională organizată de angajator nu fac referire la salarizarea angajatului în 
perioada în care se află sub incidenţa unui asemenea contract. Am văzut că în 
reglementările franceze salariul angajatului printr-un contract de calificare 
profesională sau de adaptare profesională este mai redus decât cel al salariatului 


” Art.207 alin. din Codul muncii. 

care nu urmează o asemenea modalitate de formare profesională, fiind raportat la 
salariul interprofesional minim, deoarece el nu prestează muncă în tot timpul 
orelor de lucru, o parte a acestora fiind consacrată pregătirii teoretice. Art.196 
alin.2 in Codul muncii face referire la drepturile şi obligaţiile părților, de unde se 
desprinde faptul că şi salariul se stabileşte prin act adițional la contractul 
individual de muncă, deci nu prin intermediul unui contract de calificare 
profesională sau de adaptare profesională. 

Prevederile din Codul munci nu reglementează în mod expres motivele de 
desfacere înainte de termen a contractelor speciale de calificare profesională şi 
de adaptare profesională, în consecință, se vor aplica dispoziţiile referitoare la 
concedierea şi demisia salariatului, în cazul contractului de calificare profesională. 
În ceea ce priveşte contractul de adaptare profesională, acesta va urma soarta 
contractului individual de muncă odată cu care a fost încheiat sau pe lângă care a 
fost încheiat. 

Aşa cum se arată în literatura de specialitate, ar fi fost de dorit ca 
dispozițiile referitoare la contractele speciale de formare profesională să 
stabilească rolul contractelor colective de muncă, îndeosebi a celor de ramură'%, 
în această materie, precum şi avantajele oferite angajatorilor la încheierea acestor 
contracte, deoarece ei suportă cheltuielile. 

În concluzie, se poate aprecia că reglementarea celor două contracte 
speciale de formare profesională organizată de angajator prezintă lacune, 
îndeosebi contractul de adaptare profesională. În loc să stabilească în amănunt 
caracteristicile acestor contracte, legiuitorul a preferat o reglementare generală, 
uneori confuză, care necesită adoptarea unei legi speciale"! care să le 
reglementeze în amănunt, deşi în Codul muncii nu se prevede acest lucru. 


III. 2. 5. 1. Contractul de calificare profesională 


După cum am arătat, contractul de calificare profesională este acel contract 
prin care salariatul se obligă să urmeze cursurile de formare profesională 
organizate de angajator pentru dobândirea unei calificări profesionale. Contractul 
de calificare profesională conţine trăsăturile esenţiale ale contractului individual 
de muncă, dar pe lângă acestea mai conţine dispoziţii referitoare la calificarea 
profesională a salariatului, care îi conferă caracteristica de contract de muncă de 
tip particular. 

Condiţiile necesare a fi îndeplinite pentru încheierea acestui contract 
sunt: 

= salariatul să fi împlinit vârsta de 16 ani; 

= salariatul să nu aibă o calificare sau, deşi a dobândit o calificare, aceasta 


1% În acest sens, Alexandru Ţiclea, op. cit., p.136. 
10! Ton Traian Ştefănescu, op. cit., p.265. 

să nu îi permită menţinerea locului de muncă la angajator; 

= durata pentru care se încheie contractul să fie cuprinsă între 6 luni şi 2 ani; 

= angajatorul să fie autorizat de Ministerul Muncii și Justiției Sociale şi 
Justiţiei Sociale pentru a încheia contracte de calificare profesională. 

În legislaţia română, contractul de calificare profesională are valoarea unui 
contract individual de muncă pe durată determinată, cu toate consecințele ce 
decurg din această situaţie. Potrivit art.84 alin.l din Codul muncii, contractul 
individual de muncă pe durată determinată nu poate fi încheiat pe o perioadă mai 
mare de 36 luni. Aşadar, contractul de calificare profesională este un contract pe 
durată determinată, dar prin excepţie de la regulă, durata maximă pentru care se 
poate încheia este de 2 ani, iar nu 3. 

În practică, se pot întâlni două situaţii. Când persoana care urmează 
calificarea profesională organizată de angajator are deja calitatea de salariat în 
urma încheierii unui contract individual de muncă şi neavând o calificare 
profesională ori având una care nu îi permite păstrarea locului de muncă la acel 
angajator, încheie cu acesta un contract de calificare profesională. Acesta este 
adiacent contractului individual de muncă, neavând o existenţă de sine stătătoare, 
deoarece nu pot funcţiona două contracte individuale de muncă între aceleaşi 
părţi, cu privire la prestarea aceleaşi munci, la acelaşi loc de muncă, în acelaşi 
timp de lucru. Într-o asemenea situaţie se impune, mai degrabă, încheierea unui 
act adiţional la contractul individual de muncă, în care să se stabilească clauzele 
referitoare la calificarea profesională. 

În schimb, când persoana în cauză se încadrează în muncă şi acceptă 
modalitatea de formare organizată de angajator, ea poate încheia un contract 
special de calificare profesională, care reprezintă un contract individual de muncă 
pe durată determinată de tip special. 

Contractul de calificare profesională poate fi încheiat numai dacă persoana 
fizică angajată a împlinit vârsta de 16 ani. Aşadar, regula din art.13 alin.2 din 
Codul muncii, conform căreia persoana fizică poate încheia un contract de muncă 
în calitate de salariat la împlinirea vârstei de 15 ani, cu acordul părinților sau al 
reprezentanţilor legali, nu este valabilă la încheierea contractului de calificare 
profesională. 


III. 2. 5. 2. Contractul de adaptare profesională 


Potrivit dispoziţiilor art.204 alin.] din Codul muncii, contractul de adptare 
profesională se încheie în vederea adaptării salariaților debutanţi la o funcție nouă, 
la un loc de muncă nou sau în cadrul unui colectiv nou. Acest contract se încheie 
o dată cu încheierea contractului individual de muncă sau, după caz, la debutul 


f EAR è v = A ; 102 

Rezultă că este necesar ca în prealabil să fi fost încheiat un contract individual de 
muncă, astfel că noul contract de adaptare profesională nu are o existenţă de sine 
stătătoare, fiind conex şi subsecvent primului. 

La expirarea perioadei pe care a fost încheiat contractul de adaptare 
profesională, salariatul poate fi supus unei evaluări în vederea stabilirii măsurii în 
care acesta poate face faţă funcției noi, locului de muncă nou sau colectivului nou 
în care urmează să presteze munca. În primul rând, subliniem faptul că 
exprimarea textului legal nu este adecvată, deoarece în momentul evaluării 
salariatul lucrează deja în funcția nouă, la locul de muncă nou sau în colectivul 
nou. În al doilea rând, evaluarea nu este obligatorie. Dispoziţiile din Codul muncii 
nu se referă la consecinţele unei evaluări negative la finele adaptării profesionale 
asupra contractului individual de muncă încheiat concomitent sau anterior 
contractului de adaptare profesională. În doctrină se opinează că în cazul evaluării 
defavorabile, angajatorul este îndreptățit să dispună concedierea salariatului 
debutant pentru necorespundere profesională sau trecerea salariatului pe vechiul 
loc de muncă. În acest context, există o deosebire de substanţă între contractul de 
adaptare profesională şi perioada de probă'%. În primul caz, se vizează adaptarea 
cunoştinţelor teoretice şi practice la funcția nouă, în cazul debutanţilor, la noul loc 
de muncă sau la colectivul nou; pe durata perioadei de probă, sunt verificate 
aptitudinile salariatului, iar în ipoteza unui rezultat negativ, se poate trece la 
concedierea acestuia, fără acordarea unui preaviz. De altfel, nu trebuie exclusă 
posibilitatea ca în contractul de calificare, care este un contract individual de 
muncă pe o perioadă determinată, să fie inclusă o clauză care să stabilească o 
perioadă de probă, cu toate consecinţele ce decurg din aceasta, inclusiv desfacerea 
contractului de calificare profesională din iniţiativa angajatorului, când acesta 
constată inaptitudinea salariatului pentru calificarea stabilită. Situaţia ar fi fost 
mult mai simplă dacă contractul de adaptare profesională ar reprezenta un contract 
individual de muncă pe perioadă determinată sau pe perioadă nedeterminată. în 
primul caz, contractul ar înceta la împlinirea termenului, indiferent că evaluarea 
este sau nu favorabilă salariatului, iar în cel de al doilea caz, contractul individual 
de muncă ar putea fi desfăcut de angajator pentru necorespundere profesională. 

De asemenea, e pune problema ce se întâmplă în situația în care salariatul 
ratează evaluarea. Credem că într-o asemenea situaţie, salariatul are dreptul la 
despăgubiri pentru eventualele pagube suferite, dacă face dovada culpei 
angajatorului, când acesta nu şi-a respectat obligaţiile asumate prin contractul de 
adaptare profesională. Dacă părțile contractului au acţionat cu bună credinţă, dar 
evaluarea este defavorabilă salariatului, angajatorul nu este îndreptăţit să ceară 


103 Şerban Beligrădeanu, Ion Traian Ştefănescu, Perioada de probă în reglementarea Codului muncii, în 

restituirea cheltuielilor ocazionate de adaptarea salariatului, deoarece la încheierea 
contractului el s-a obligat la suportarea acestor cheltuieli. 

Durata contractului de adaptare profesională nu poate depăşi un an. 

Reglementarea din Codul muncii nu condiţionează încheierea contractului 
de adaptare profesională de o limită minimă sau maximă a vârstei salariatului, 
precizând doar că acest contract se încheie pe o durată determinată, ce nu poate fi 
mai mare de un an. Aşadar, spre deosebire de reglementarea franceză în care 
contractul de adaptare profesională poate fi încheiat pentru o perioadă determinată 
sau nedeterminată, în funcţie de scopul urmărit, Codul muncii, în art.205 alin.], 
admite numai contractul de adaptare profesională pentru o perioadă determinată. 

Spre deosebire de reglementarea franceză, în care contractul de adaptare 
profesională este un contract individual de muncă pe perioadă determinată sau 
nedeterminată, în reglementarea Codului muncii român, contractul de adaptare 
profesională nu este un contract individual de muncă de sine stătător. Cu toate că 
raţiunea lui ar fi să îl angajeze pe salariat pe un loc de muncă, pentru ocuparea 
căruia are studiile necesare, urmând ca acesta să se adapteze din punct de vedere 
al cunoştinţelor practice şi teoretice la acel loc de muncă, pe care îl ocupă pe o 
perioadă determinată sau pe o perioadă nedeterminată, reglementarea din art.204 
alin.2 stabileşte în mod imperativ că încheierea contractului de adaptare 
profesională are loc odată cu încheierea contractului individual de muncă sau, 
după caz, la modificarea acestuia prin schimbarea funcției, locului sau colectivului 
în care şi-a desfăşurat iniţial activitatea. În concluzie, se încheie două contracte: 
contractul individual de muncă şi contractul de adaptare profesională, însă ar fi 
fost de ajuns ca la încheierea contractului individual de muncă să se introducă în 
acesta o clauză de adaptare profesională sau ulterior, dacă este cazul, să se încheie 
un act adiţional cu privire la acelaşi aspect. în felul cum este reglementat în 
prezent, contractul de adaptare profesională nu este un contract de muncă prin 
care o persoană să fie angajată pe un loc de muncă. Aşadar, contractul de adaptare 
profesională reglementat de Codul muncii nu este un contract individual de 
muncă, ci un contract în legătură cu raportul juridic de muncă. 


IV. Reglementare şi organisme europene privind formarea profesională 


IV. 1. Reglementare 


Printr-o serie de recomandări şi rezoluţii s-a dorit concretizarea la nivel 
comunitar a unei politici unitare în domeniul formării profesionale. Recursul la 
acte comunitare cu valoare mai degrabă declarativă decât juridică ne dovedeşte 
complexitatea şi dificultatea abordării domeniului prin acte normative cu grad 
ridicat de integrare. Amintim în acest context: 

a Recomandarea Comisiei nr.77/467/CEE, din 6 iulie 1977, către statele 

membre, privind pregătirea profesională pentru tinerii în şomaj sau 
amenințați cu pierderea locului lor de muncă; 

a Rezoluţia Consiliului, din 18 decembrie 1979, privind formarea 

alternativă a tinerilor; 

a Rezoluţia Consiliului, din 23 ianuarie 1984, privind promovarea ocupării 

tinerilor; 

a Recomandarea Comisiei 87/567/CEE din 24 noiembrie 1987 privind 

formarea profesională a femeilor; 

a Rezoluţia Consiliului, din 5 iunie 1989, privind formarea profesională 

continuă; 

Rezoluţia Consiliului, din 3 decembrie 1992, privind transparenţa calificărilor; 

Recomandarea Consiliului 93/404/CEE, din 30 iunie 1993, relativă la 

accesul la formarea profesională continuă; 

a Rezoluţia Consiliului, din 5 decembrie 1994, privind calitatea şi 

atractivitatea învățământului şi formării profesionale; 

a Rezoluţia Consiliului din 15 iulie 1996 privind transparenţa certificatelor 
de formare profesională. 

Regulamentul 1612/68 acordă lucrătorilor migranţi dreptul la acces, în 
aceleaşi condiţii cu ale cetăţenilor statului respectiv, la cursurile de ucenicie şi 
formare profesională (art.7 (3) ). Deşi termenul folosit este cel de acces, Curtea de 
Justiţie a dat, şi în acest caz, o interpretare largă. Astfel, ea a decis că dreptul de a 
fi admis la cursurile şcolare, de ucenicie şi profesionale din statul gazdă include 
nu numai admiterea în sine, ci şi „măsuri generale care să faciliteze urmarea 
cursurilor”, ceea ce în speța respectivă cuprindea o bursă!” Nu altfel s-a procedat 
şi în cazul Gravier (Nr.293/83) , când a fost definit însuşi termenul de formare 
profesională. S-a decis că el include toate formele de învăţământ care pregătesc pe 
cei ce le urmează pentru o anumită profesie, activitate comercială sau angajare sau 
care formează priceperile necesare pentru o astfel de profesie, activitate 
comercială sau angajare, chiar dacă programul de instruire cuprinde elemente de 
educaţie generală. Cele două decizii au suscitat reacții diverse din partea statelor 
membre, susținându-se posibilitatea producerii unor excese sau abuzuri. Sub un 
alt aspect, definirea largă a formării profesionale implică faptul că multe cursuri, 
incluzând posibil şi cursuri universitare ce necesită deseori substanţiale contribuţii 
din fondurile publice, ar putea fi accesibile în aceleaşi condiţii tuturor cetăţenilor 
din ţările membre ale Uniunii Europene. De altfel, în cazul Blaizot (Nr.24/86), 
Curtea a aplicat definiția folosită în cazul Gravier şi a decis că educaţia 
universitară poate constitui formare profesională „nu numai acolo unde examenul 
final acordă direct calificarea cerută, dar, de asemenea, şi acolo unde studiile 
asigură o pregătire specifică (de exemplu, unde studentul are nevoie de 
cunoştinţele astfel acumulate pentru a desfăşura activitatea profesională sau 


1% Cazul Casagrande Nr.9/74. 

comercială) , chiar dacă nu există dispoziţii legislative sau administrative care să 
facă din obţinerea acestor cunoştinţe condiţie esenţială”. 

Aşadar, în privinţa cursurilor universitare, dat fiind că, în conformitate cu 
generoasa interpretare a Curţii acestea sunt socotite ca fiind, în mod global, de 
formare profesională, cetățenii din ţările Uniunii care nu sunt nici lucrători 
migranţi, nici copii ai lucrătorilor migranți pot cere accesul egal în condiții egale 
cu ale cetăţenilor statului-gazdă, chiar dacă cursurile sunt finanţate sau subsidiate 
de stat în cadrul politicii sociale a acestuia. 

Cât priveşte educația, în general, aceasta nu face obiectul jurisdicției comu- 
nitare, dat fiind că ea nu face parte din obiectivele fundamentate ale Tratatului. 
Acest aspect a fost acceptat şi de Curtea de Justiţie în cazul Gravier, arătându-se 
că „politica şi organizarea sistemului de educaţie nu sunt incluse între domeniile 
pe care Tratatul le-a încredinţat instituţiilor Comunități”. 

Faptul că formării profesionale i se atribuie o atenţie deosebită este dovedit 
şi de inserarea în Tratatul de la Maastricht!” a unui capitol distinct privind 
acest domeniu, intitulat Educaţia, formarea profesională şi tineretul. Astfel, 
art.127 reafirmă aplicarea unei politici a formării profesionale a Comunităţii, care 
sprijină şi completează acțiunile statelor membre, respectând pe deplin 
responsabilitatea acestora pentru conţinutul şi organizarea formării profesionale. 
În acest sens, acţiunea Uniunii Europene vizează: 

a să faciliteze adaptarea la mutaţiile industriale, în special prin formarea şi 

reconversiunea profesională; 

a să amelioreze pregătirea profesională inițială şi formarea permanentă, cu 

scopul de a facilita inserția şi reinserţia profesională pe piaţa muncii; 

a să faciliteze accesul la formarea profesională şi să favorizeze mobilitatea 

formatorilor şi persoanelor în formare şi, în special, a tinerilor; 

a să stimuleze cooperarea în materia formării între instituţii de învățământ 

sau de formare profesională şi întreprinderi; 

a să dezvolte schimbul de informaţii şi de experienţe asupra problemelor 
comune sistemelor de formare ale statelor membre. 

Se prevede, totodată, că statele membre şi Uniunea favorizează cooperarea cu 
țările terţe şi organizaţiile internaţionale competente în materia formării profesionale. 

Cât priveşte instituţia competentă, aceasta este reconfirmată a fi Consiliul 
care, respectând noua procedură introdusă, la art.189 C, şi după consultarea Comi- 
tetului Economic şi Social, adoptă măsurile necesare pentru a contribui la reali- 
zarea obiectivelor amintite, cu excepţia celor vizând armonizarea dispoziţiilor 
legislative şi regulamentare ale statelor membre. În aplicarea acestei dispoziţii, 


105 Tratatul privind Uniunea Europeană (numit şi Tratatul de la Maastricht) a fost semnat de Consiliul European la 
7 februarie 1992 în localitatea olandeză Maastricht, reprezentând până atunci cea mai profundă schimbare a 
tratatelor de la înfiinţarea Comunităţii Europene. Acest tratat a pus bazele Uniunii Europene. 

Consiliul a adoptat Decizia Nr.94/819, din 6 decembrie 1994, prin care se 
stabileşte un program de cooperare transnaţională în domeniul formării 
profesionale a forței de muncă, „Programul Leonardo da Vinci” coordonat si 
cofinanţat de comisia europeană. Ca urmare a rezultatelor favorabile obţinute şi 
pentru a asigura continuitate în articularea şi completarea iniţiativelor ţărilor 
europene în formarea profesională, Consiliul Uniunii Europene a hotărât, prin 
Decizia din 26 aprilie 1999, implementarea celei de-a doua faze a Programului 
„Leonardo da Vinci". Aceasta s-a desfăşurat între 1 ianuarie 2000 şi 31 
decembrie 2006. 

Documentul oficial care fundamentează a doua fază a Programului de 
acţiune comunitară în domeniul FP — „Leonardo da Vinci" (anii 2000-2006) este 
Decizia nr.382/1999 adoptată de Consiliul Uniunii Europene. România participă 
la Programul „Leonardo da Vinci" ca partener cu drepturi depline, începând cu 1 
septembrie 1997. Ministerul Educaţiei, Cercetării, Tineretului şi Sportului este 
responsabilul național al programului iar coordonarea derulării programului revine 
Centrului Naţional „Leonardo da Vinci". Programul urmăreşte creşterea calităţii, a 
caracterului inovator şi a dimensiunii europene în sistemele şi practicile de 
formare profesională. Programul contribuie la promovarea unei Europe a 
cunoaşterii prin realizarea unui spaţiu european de cooperare în domeniul 
educaţiei şi formării profesionale. Prin program sunt susținute politicile statelor 
participante privind formarea pe parcursul întregii vieţi şi dezvoltarea 
aptitudinilor şi competenţelor favorabile integrării profesionale. Obiectivele 
programului sunt: 

a dezvoltarea aptitudinilor şi competenţelor persoanelor, mai ales ale 
tinerilor, aflați în formare profesională inițială. Un mijloc important în 
acest scop vor fi formarea profesională prin alternanța şi ucenicia, 
pentru a facilita inserţia şi reinserţia profesională; 

a ameliorarea calităţii şi încurajarea accesului la formarea profesională 
continuă şi la dobândirea de aptitudini şi competenţe pe tot parcursul 
vieţii, pentru a dezvolta capacitatea de adaptare şi a veni în sprijinul 
schimbărilor tehnologice şi organizaționale; 

a promovarea şi întărirea contribuției formării profesionale la procesul de 
inovare, pentru a ameliora competitivitatea şi spiritul antreprenorial, în 
scopul de a crea noi locuri de muncă. Stimularea cooperării între 
instituţiile care se ocupă cu FP, inclusiv universităţile. 


IV. 2. Organisme Europene 
Globalizarea, îmbătrânirea populaţiei, imigrarea, echilibrul dintre activitatea 


profesională şi viaţa de familie, educația pe tot parcursul vieţii, sănătatea şi 

securitatea la locul de muncă sunt numai câteva din provocările principale din 
domeniul ocupării forței de muncă, nu numai în UE, ci şi dincolo de graniţele 
acesteia. 

Politica socială a UE este formată dintr-un set de politici complementare!%, 
ce s-au dezvoltat şi multiplicat pe parcursul timpului şi care acționează în acele 
sectoare de activitate ce afectează sau generează gradul de bunăstare individuală şi 
socială. Permanenta preocupare a comunității europene pentru aspectele de 
politică socială - începută cu Tratatul de Roma (1957) - a dus, în timp, la crearea 
unui „model social european”. Unul din momentele cele mai importante ale 
evoluţiei acestui model se situează în jurul anului 2000, când se face trecerea de la 
o abordare bazată pe minimizarea consecinţelor sociale negative ale schimbării 
structurale, la o abordare ce are în vedere modernizarea sistemului social european 
şi investiția în capitalul uman - altfel spus, se trece de la o abordare cantitativă 
(minimizarea consecinţelor) la una calitativă (investiţia în oameni). De asemenea, 
o caracteristică importantă a politicii sociale este delegarea responsabilităţilor de 
atingere a obiectivelor comunitare către Statele Membre. 

La nivel european se remarcă: 

a Centrul European pentru Dezvoltarea  Formării Profesionale 
(CEDEFOP!) ; 

a Fundaţia Europeană pentru Îmbunătăţirea Condiţiilor de Viaţă şi de 
Muncă (Eurofound) '%; 

a Fundația Europeană de Formare (FEF) ; 

a Agenția Europeană pentru Sănătate şi Securitate în Muncă (AESSM). 

Centrul European pentru Dezvoltarea Formării Profesionale - 
CEDEFOP este agenţia europeană ce promovează dezvoltarea educației şi 
formării profesionale în UE. Liniile directoare pentru 2007 au fost: continuitatea 
şi inovarea cu accentul pe relațiile dintre formarea profesională şi ocuparea forței 
de muncă. Obiectivul strategic al agenției este de a contribui la îndeplinirea 
scopului strategiei de la Lisabona. Printre obiectivele specifice se numără: 
raportarea dezvoltărilor în domeniul formării profesionale pentru a intensifica 
învăţarea comună în statele membre şi sprijinirea ţărilor candidate la UE prin 
familiarizarea lor cu dezvoltările în domeniul formării în UE. 

Fundaţia Europeană pentru Îmbunătăţirea Condiţiilor de Viaţă şi de 
Muncă. Programul de lucru al fundației pe 2007 a fost astfel redactat încât să 


106 A se vedea, Andrei Popescu, Nicolae Voiculescu, „Dreptul social european”, Editura Fundaţiei „România de 
Mâine”, Bucureşti, 2004, p.211. 

197 rww.cedefop.europa.eu 

108 Fundaţia Europeană pentru Îmbunătăţirea Condiţiilor de Viaţă şi de Muncă, cu sediul la Dublin, este un 
organism autonom înfiinţat printr-un regulament al Consiliului de Miniştri al Comunităţilor Europene. Pentru 
detalii a se consulta site-ul www.eurofound.ie 

reflecte ordinea de zi a politicilor europene. Priorităţile fundaţiei vizează: efectele 
şi provocările globalizării; mobilitatea şi migrarea; calitatea muncii, inovarea, 
productivitatea, condițiile de lucru; munca la negru şi efectele acesteia asupra 
societăţii economice. 

Fundaţia Europeană de Formare!”. Una din schimbările substanţiale 
în programul fundaţiei este trecerea de la focalizarea strictă asupra formării 
profesionale către perspectiva mai largă a învăţării pe tot parcursul vieţii, ce 
ține cont de nevoile de pe piața muncii. Una din principalele probleme 
menţionate este legată de faptul că de multe ori formarea nu corespunde 
cu aceste nevoi: există prea mulţi oameni cu diplomă universitară care nu îşi 
pot folosi calitățile academice, în timp ce piața duce lipsă de muncitori 
specializaţi. 

Domeniile ce preocupă fundaţia anul acesta sunt: 

a formarea imigranţilor (ţinând cont de faptul că este nevoie de muncitori 
calificaţi în statele membre) ; 

a integrarea socială (excluderea disparităților urban-rural, a celor între 
sexe, accesul minorităţilor la educaţie) ; 

a formarea la nivelul întreprinderilor mici şi mijlocii. 

Agenţia Europeană pentru Sănătate şi Securitate în Muncă". Rolul 
agenţiei este de a aduna şi disemina informaţii din domeniul sănătăţii şi siguranţei 
la locul de muncă în cadrul Uniunii Europene. Subiectele cheie pentru anul 2007 
au fost: 


stresul determinat de muncă; 

boli şi accidente la locul de muncă, absenteism; 
timpul şi ritmul de lucru; 

muncitorii imigranţi; 

radiaţiile ultraviolete; 

agenţii biologici. 

În timpul ultimei sesiuni, deputaţii europeni şi-au manifestat preocuparea în 
domeniul ocupării forţei de muncă (în special egalitatea între femei şi bărbați la 
locul de muncă) prin aprobarea unui raport despre egalitate în cadrul instituțiilor 
europene, unde numărul de femei în posturile cu responsabilităţi este mult mai 
mic decât numărul de bărbați. 


D UD LD LU _L D 


1% Pentru detalii, a se consulta, www.etf.europa.eu 

ug Agenţia Europeană pentru Securitate şi Sănătate în Muncă, cu sediul în Bilbao, Spania, este o organizație a 
Uniunii Europene înfiinţată în anul 1996 cu scopul de a colecta, disemina şi facilita schimbul de informaţii 
economice, tehnice şi ştiinţifice pentru îmbunătăţirea condiţiilor de muncă şi promovarea celor mai bune practici 
de prevenire a accidentelor de muncă şi bolilor profesionale. 

IV. 3. Elemente definitorii privind formarea profesională pe plan european 


IV._3. 1. Elemente definitorii 


Tratatul de la Lisabona"! de modificare a tratatului privind Uniunea 
Europeană şi a Tratatului de instituire a Comunităţii Europene a fost semnat la 
Lisabona la data de 13 decembrie 2007 de către reprezentanţii celor 27 state 
membre. În conformitate cu articolul 6 al acestuia, v-a trebui ratificat de către 
statele membre în conformitate cu normele lor constituționale şi v-a intra în 
vigoare la 1 ianuarie 2009, cu condiţia ca toate instrumentele de ratificare să fie 
deja depuse sau, în caz contrar, în prima zi a lunii de după depunerea ultimului 
instrument de ratificare. Afirmarea valorilor, consolidarea drepturilor cetăţenilor, 
sporirea clarităţii ce pune un accent sporit pe acele politici care aduc beneficii 
vizibile cetățenilor. Potrivit aceluiaşi tratat există noi dispoziţii cu aplicare 
generală privind promovarea unui nivel ridicat de ocupare a forței de muncă, 
garantarea unei protecții sociale adecvate, lupta împotriva excluderii sociale, un 
nivel ridicat de educaţie, formare profesională şi sănătate. Se prevede eliminarea 
oricărui fel de discriminare şi promovare a egalităţii între femei şi bărbaţi, 
promovarea unor dispoziţii noi privind dezvoltarea durabilă şi protecția mediului 
inclusiv lupta împotriva schimbărilor climatice şi respectul faţă de serviciile de 
interes general, conexiunea economică, socială şi teritoriala este reafirmată drept 
obiectiv al Uniunii Europene. Tratatul susține şi subliniază necesitatea ca toate 
statele membre să reuşească să îl ratifice în timp util astfel încât să intre în vigoare 
la 1 ianuarie 2009. Se consideră că tratatul de la Lisabona va asigura un cadru 
stabil, care va face posibilă viitoarea dezvoltare a Uniunii Europene. 

Domeniul formării profesionale este unul dintre cele mai dinamice ale drep- 
tului comunitar, el făcând obiectul a o serie de acte normative comunitare, precum 
şi al unei importante părți din practica judiciară. Formarea profesională, ca parte 
importantă a politicii sociale comunitare, face parte din orientarea generală în 
materie socială, şi anume aceea a asigurării unui nivel înalt al angajării. În acest 
context se porneşte de la premisa că este mai profitabil să se asigure din start o 
pregătire profesională care să dea posibilitatea creării de locuri de muncă, decât să 
se transplanteze surplusul de mână de lucru către regiuni unde există o 
insuficienţă de personal calificat. 

Tratatul de la Roma, prin art.128 stabilea deja în sarcina Consiliului 
stabilirea unor principii generale pentru punerea în aplicare a unei politici 
comune de formare profesională care să poată contribui la dezvoltarea 
armonioasă atât a economiilor naționale, cât şi a Pieței Comune (interne, 
ulterior). În aplicarea sa, Comisia Europeană a pus accentul pe ideea de politică 
comună, subliniind că această formulă este cea mai clară dintre cele folosite în 


"Ipttp:/Awrww.consilium.europa.eu/cms3_ fo/showPage.asp?id=1296&lang=ro&mode=g 

Tratatul CEE, ea permiţând intervenția cea mai profundă a autorităților 
comunitare. Aceasta nu înseamnă că Tratatul înţelege să instituie, în statele 
membre, o legislaţie identică în ceea ce priveşte formarea profesională. În 
schimb, Tratatul a prevăzut definirea unor anumite principii generale, fiecare 
țară putându-şi menţine propriile metode şi propriile instituţii. Aşadar, 
structurile vor putea rămâne diferite, dar, dincolo de aceste diferenţe, va trebui 
ca obiectivele să fie comune'!?. Printre obiective se numără unul considerat ca 
fiind esenţial de către autoritățile comunitare şi anume apropierea nivelurilor de 
formare. Aceasta, datorită incidenţei sale asupra liberei circulații a persoanelor, 
principiu fundamental al Comunităţii. 

Dat fiind că art.128 al Tratatului CEE stabilea în sarcina Consiliului nece- 
sitatea definirii unor principii generale, acesta s-a conformat printr-o decizie 
adoptată la 2 aprilie 1963 (63/266/CEE). Soluţia a generat o serie de nedumeriri 
în rândul specialiştilor, dat fiind că se stabileau printr-un act juridic având caracter 
individual un set de principii generale ale unei politici comune. Ca atare, unii 
dintre aceştia au contestat caracterul său obligatoriu". Decizia se referă, mai 
întâi, la aspectul colectiv al formării profesionale. în acelaşi timp, se afirmă 
dreptul fiecăruia de a-şi alege în mod liber profesia şi instituţia în care va fi 
pregătit. Fiecare persoană are dreptul de a primi pregătirea profesională adecvată, 
corespunzătoare aptitudinilor sale şi, de asemenea, să se perfecționeze de-a lungul 
carierei sale, să beneficieze de readaptarea profesională de care ar putea avea 
nevoie. 


. . oo v ç ă eo . II 
IV._3. 2. Principiile generale ale formării profesionale 4 


Primul principiu defineşte politica comună a formării profesionale: este 
acțiunea comună, coerentă şi progresivă, implicând ca fiecare stat să definitiveze 
programe conforme cu aceste principii. 

Al doilea principiu defineşte obiectivele: se urmăreşte să se asigure efectiv 
dreptul la pregătirea profesională. Pentru aceasta trebuie organizate mijloacele de 
formare pentru a se asigura forța de muncă necesară diferitelor sectoare ale econo- 
miei. Pregătirea profesională trebuie să fie suficient de largă, astfel încât persona- 
litatea să se poată dezvolta, permițând adaptarea la progresul tehnic. 

Al treilea principiu este consacrat aplicării şi subliniază importanța, 
pe de o parte, a previziunii statistice, iar pe de altă parte, a unui dispozitiv de 
orientare. 


112 Andrei Popescu, Nicolae Voiculescu, Dreptul social european, Editura Fundației „România de Mâine”, 
Bucureşti, 2004, p.185. 

113 A se vedea Decizia adoptată la 2 aprilie 1963 (63/266/CEE), care instituie 10 principii generale ale formării 
profesionale, Andrei Popescu, Nicolae Voiculescu, op. cit., p.185. 

114 Andrei Popescu, Nicolae Voiculescu, op. cit., p.185 şi urm. 

Al patrulea principiu defineşte rolul Comisiei. în vederea realizării 
obiectivelor enunțate. Comisia va putea propune Consiliului sau statelor membre 
măsurile adecvate. 

Principiile 5 şi 6 dezvoltă unele consecinţe din rolul atribuit Comisiei. Ea 
trebuie să colaboreze cu Consiliul şi cu statele membre. Comisia realizează studii, 
cercetări, inventarul mijloacelor de formare, stabileşte priorităţile în domeniu. 

Al şaptelea principiu priveşte pregătirea adecvată a personalului de 
instruire (formarea formatorilor). Pentru punerea în practică a acestui principiu a 
fost adoptat Regulamentul (CEE) nr.337/75 prin care a fost creat un Centru 
european de dezvoltare a formării profesionale. Scopul său a fost acela de a 
contribui la apropierea nivelurilor de formare şi formarea în comun a formatorilor. 

Prin cel de-al optulea principiu s-a afirmat necesitatea apropierii 
progresive a nivelurilor sistemelor de formare, în timp ce al nouălea principiu 
statuează formarea profesională a adulților şi readaptarea profesională. 

În fine, cel de-al zecelea principiu abordează mijloacele de finanţare. Este 
statuat astfel, că acțiunile întreprinse în vederea realizării obiectivelor politicii 
comune vor face obiectul unei finanţări comune. 

Ponderea pe care a căpătat-o, în timp, libera circulaţie a lucrătorilor între 
statele membre impunea însă cu necesitate ca, prin Acordul Unic European, să se 
statueze şi asupra problematicii educaţiei şi formării profesionale; ceea ce sa şi 
făcut, subliniindu-se necesitatea elaborării unor directive care să privească recu- 
noaşterea reciprocă (mutuală) a diplomelor, certificatelor de studii şi a altor titluri. 

Începând cu anul 1974 au fost instituite reuniunile periodice ale Consiliului 
de Miniştri ai Educaţiei. În 1976 a fost propus primul Program care definea 
liniile directoare de intervenţie comunitară în această materie. Totodată au fost 
create alte două organisme un Comitet al educaţiei şi un Comitet consultativ 
pentru formarea profesională. 

Din păcate însă, o serie de programe ale CEE, deşi benefice prin concepţie, 
nu au dat rezultatele prevăzute. Un exemplu în acest sens, este Programul PETRA 
(Programul de acţiune pentru formarea profesională a tinerilor şi pregătirea lor 
pentru viaţa adultă şi profesională). 

Această experienţă acumulată avea însă să dea roade ceva mai târziu. 
Astfel, printre programele remarcabile, vizând facilitatea schimburilor şi 
cooperării în materie socială, trebuie să amintim: ERASMUS (1978) , cel mai 
cunoscut şi cel mai general, urmărea adoptarea de programe de acţiuni comunitare 
în materie de mobilitate a studenţilor; COMETT (1986) - stabilea cooperarea între 
universitari şi schimburi post-universitare, pe de o parte, şi întreprinderi, pe de altă 
parte, urmat de COMETT II (1988); LINGUA - urmărea să promoveze învăţarea 
limbilor străine, ca factor esențial pentru dezvoltarea ideii europene pentru 
cetăţenii statelor membre (1990-1994); EUROTECNET (1985) - urmărea 

diseminarea experienţei în formarea profesională a lucrătorilor (termen utilizat 
într-un sens mai larg decât lucrători) , în raport de marile şi rapidele schimbări 
tehnologice; ARION - avea drept obiectiv asigurarea mobilităţii responsabililor şi 
experților în condiţiile în care prin EURYDICE se dorea constituirea unei 
adevărate bănci de date asupra politicii şi sistemelor naţionale de educaţie; 
TINERETUL PENTRU EUROPA (1988) urmărea realizarea unor puncte 
transnaţionale comune, culturale şi sociale". 

Un pas important a fost făcut prin iniţierea Programului TEMPUS (parte 
componentă a PHARE), program cu adresabilitate directă ţărilor din Europa 
centrală şi de Est cu adresabilitate directă acestora. 

Astfel, educaţia şi formarea profesională prind contur comunitar. Până la 
Tratatul de la Maastricht însă, pe plan practic, eforturile sunt materializate în 
recunoaşterea reciprocă a titlurilor şi diplomelor. 


IV. 4. Obiectivele planului de formare profesională la nivel european 


IV. 4. 1. Reglementare 
Pe plan european, prin Decizia nr.1720/2006/EC a Parlamentului European 


şi a Consiliului din 15 noiembrie 2006 s-a instituit Programul de acțiune în 
domeniul învăţării pe tot parcursul vieţii! !€ 
IV. 4. 2. Obiective 

Obiectivul general al Programului Învăţare pe tot parcursul vieţii este de a 
contribui, prin învăţare pe tot parcursul vieţii, la dezvoltarea Uniunii Europene ca 
o economie avansată bazată pe cunoaştere, cu o creştere economică durabilă, 
locuri de muncă mai multe şi mai bune şi o coeziune socială sporită, cu asigurarea 
protecţiei mediului înconjurător pentru generaţiile viitoare. În special, acesta are 
ca obiectiv stimularea schimburilor, cooperării şi mobilităţii între sistemele 
educaţionale şi de formare din cadrul Comunităţii, astfel încât acestea să devină 
un reper mondial de referinţă în ceea ce priveşte calitatea. 

Programul „Învăţare pe tot parcursul vieţii” are următoarele obiective 

specifice!!”: 

a să contribuie la dezvoltarea unei învăţării pe tot parcursul vieţii de 
calitate şi să promoveze înalta performanţă, inovarea şi o dimensiune 
europeană în sistemele şi practicile din domeniu; 

a să susțină crearea unui spaţiu european al învăţării pe tot parcursul 
vieții; 


115 Andrei Popescu, Nicolae Voiculescu, op. cit., p.187. 


116 Publicată în Jurnalul Oficial al Uniunii Europene L 327/45 din 24. noiembrie 2006. 
117 Decizie aşa cum a fost amendată de Decizia 2006/521/E.C. (publicată în Jurnalul Oficial al Uniunii Europene, 
L 200 din 22 octombrie 2006). 

a să faciliteze îmbunătăţirea calităţii, atractivităţii şi accesibilității 
oportunităţilor de învăţare pe tot parcursul vieții existente în Statele 
Membre; 

a să întărească contribuţia învăţării pe tot parcursul vieţii la coeziunea 
socială, cetăţenia activă, dialogul intercultural, egalitate de gen şi 
împlinirea personală; 

a să ajute la promovarea creativităţii, competitivităţii, ocupării forţei de 

muncă şi amplificării spiritului antreprenorial; 

a să contribuie la o participare sporită la învăţarea pe tot parcursul vieţii 
din partea persoanelor de toate vârstele, inclusiv a celor cu nevoi 
speciale şi a grupurilor dezavantajate, indiferent de situaţia lor socio- 
economică; 

a să promoveze învăţarea limbilor străine şi diversitatea lingvistică; 

a să susțină dezvoltarea de conţinuturi, servicii şi practici inovatoare, 

bazate pe TIC, în domeniul învăţării pe tot parcursul vieţii; 

a să întărească rolul învăţării pe tot parcursul vieţii prin crearea unui 
sentiment de cetăţenie europeană bazat pe înţelegere şi respect pentru 
drepturile omului şi democraţie, încurajarea toleranţei şi respect faţă de 
alte popoare şi culturi; 

a să promoveze cooperarea în domeniul asigurării calităţii în toate 

sectoarele educaţiei şi formării în Europa; 

a să încurajeze utilizarea optimă a rezultatelor, produselor inovatoare şi 
proceselor, precum şi schimbul de bune practici în domeniile vizate de 
Programul Învăţare pe tot parcursul vieţii, în scopul îmbunătăţirii 
calităţii educaţiei şi formării, (art.1, pct.3). 

Programul Învăţare pe tot parcursul vieţii vizează elevi, studenţi, 
stagiari/cursanţi şi adulți care învaţă; profesori, formatori şi alte categorii de 
personal implicate în orice aspect legat de învăţarea pe tot parcursul vieţii; 
persoane aflate pe piaţa muncii; instituţii sau organizaţii furnizând oportunităţi de 
învăţare în contextul Programului Învăţare pe tot parcursul vieţii sau în limitele 
sub-programelor acestuia; persoanele şi organismele cu responsabilități faţă de 
sistemele şi politicile privind orice aspect al învăţării pe tot parcursul vieții la 
nivel local, regional şi național; întreprinderi, parteneri sociali şi organizaţiile lor, 
la toate nivelele, inclusiv organizaţii şi camere de comerţ şi industrie; organisme 
care furnizează servicii de orientare, consiliere şi informare legate de orice aspect 
al învăţării pe tot parcursul vieţii; asociaţii active în domeniul învățării pe tot 
parcursul vieţii, inclusiv asociaţii de studenţi, stagiari/cursanţi, elevi, profesori, 
părinți şi adulți care învaţă; centre de cercetare şi organisme interesate de 
probleme privind învățarea pe tot parcursul vieții; organizații non-profit, 
organisme bazate pe voluntariat, organizaţii neguvernamentale, (art.4). 

Programul se adresează următoarelor instituţii sau organisme publice 
şi/sau private instituţiilor, centrelor şi organismelor de FP, de orice nivel, 
inclusiv universităților; centrelor şi organismelor de cercetare tehnologică; 
întreprinderilor, în special IMM, în sectorul privat sau public; organizaţiilor 
profesionale, inclusiv camerelor de comerţ; partenerilor sociali (sindicate, 
patronate) ; colectivităților şi organismelor teritoriale; organizaţiilor non-profit, 
organizaţiilor nonguvernamentale. Oricare dintre instituţiile sau organismele 
menționate mai sus trebuie să aibă personalitate juridică şi să facă dovada 
stabilităţii structurale şi garanțţiilor financiare, (art.24). 

La acest program pot participa tinerii elevi (scoli profesionale/licee 
industriale); tinerii muncitori cu vârsta maxima de 28 de ani; persoane 
defavorizate pe piaţa muncii; studenţi/tineri absolvenţi ai învăţământului superior; 
formatori/persoane care lucrează în gestionarea şi planificarea FP a forţei de 
muncă, (art.16). Persoanele fizice, menționate mai sus, pot participa într-un 
proiect „Leonardo da Vinci" numai prin intermediul unei instituţii sau a unui 
organism — persoană juridică, care are calitatea de promotor/partener în 
proiectul respectiv. 

Pentru elaborarea acestor programe este necesară angajarea atât a 
promotorilor cât şi a partenerilor. 

Ţările partenerilor/promotorilor în proiectele „Leonardo da Vinci" pot fi 
următoarele: 

a tările membre ale Uniunii Europene: Austria, Belgia, Danemarca, 
Finlanda, Franţa, Germania; Grecia, Irlanda, Italia, Luxemburg, Marea 
Britanie, Portugalia, Olanda, Spania, Suedia; Cehia, Estonia, Letonia, 
Lituania, Polonia, Slovacia, Slovenia şi Ungaria. 

a ţările Spaţiului Economic European: Islanda, Liechtenstein, Norvegia; 
a ţările asociate la Uniunea Europeana: Bulgaria şi România; 
a Cipru, Malta şi Turcia, în condiţii stabilite prin Decizia nr.382/1999. 

Pentru demararea programului este nevoie de o propunere. Propunerea 
de proiect/acțiune/activitate de participare la PVL II o poate prezenta un 
PROMOTOR care este o instituţie/un organism, cu personalitate juridică. Dacă 
propunerea este aprobată, promotorul devine CONTRACTANT, în cazul când 
semnează contractul pe baza căreia se face finanţarea proiectului. În orice proiect 
„Leonardo da Vinci" PROMOTORUL are un anumit număr de PARTENERI, 
care trebuie, de asemenea, să fie instituţii/organisme cu personalitatea juridică. 
Realizarea efectivă a programului are la bază o procedură proprie stabilită prin 
Apelul Comunitar. Apelul Comunitar la propuneri de proiecte (Acpp) este 
procedura prin care CE realizează efectiv Programul „Leonardo da Vinci". Apelul 
defineşte contextul, prioritățile, măsurile şi ţările participante şi furnizează 
principalele informaţii, inclusiv calendarul, specifice perioadei la care se referă. 

Calendarul prezentat în Acpp cuprinde datele limită anuale fixate la nivel 
comunitar pentru prezentarea, selecționarea şi alegerea propunerilor de proiecte. 

Iniţiatorii oricărui program au nevoie de cât mai multe date pentru a li se 
mari şansele de eligibilitate. În cadrul acestui program condiţiile de eligibilitate 
pentru un proiect propus sunt: 

a promotorul şi partenerii trebuie să fie persoane juridice; 

a proiectul trebuie să contribuie la realizarea unuia/mai multor obiective 

ale programului; 

a proiectul trebuie să specifice măsurile care vor fi implementate; 

a proiectul trebuie să aibă un caracter tradiţional şi anume: 

a la proiectele de mobilități şi proiectele de competenţe lingvistice: 

participă minimum două ţări, din care cel puţin una din U.E.; 

a la proiectele pilot, proiectele de rețele transnaţionale şi proiectele de 
materiale de referinţă: participă minimum 3 ţări, din care cel puţin una 
din U.E. 

Selecţia proiectelor propuse este fundamentată prin Decizia Consiliului 
Uniunii. 

Decizia Consiliului Uniunii nr.382/1999 stabileşte trei proceduri pentru 
selecționarea propunerilor de proiecte. Procedura după care o propunere va fi 
evaluată şi selecționată depinde de tipul proiectului şi de măsura specifică PLV II 
în care proiectul se încadrează. 

Propunerile de proiecte se depun/trimit în vederea selecționării la ANC 
şi/sau la CE. 

Propunerile de proiecte care se încadrează în procedurile B şi C se selecțio- 
nează în două etape: 

a  selecționarea propunerilor preliminare; 
a  selecționarea propunerilor complete. 

În etapa a II-a de selecţie vor intra numai propunerile preliminare, admise 
după prima etapă. Pentru a participa la etapa a II-a de selecție promotorul trebuie 
să elaboreze şi să prezinte o propunere completă de proiect. 

La nivel european, programele de doctor oferă o legătură între dezvoltarea 
Spaţiilor Europene Universitare şi de Cercetare. Ele de asemenea joacă un rol 
important în realizarea obiectivelor programului de la Lisabona orientat spre 
construcția unei Europe bazate pe cunoaştere. Semnificația cercetării şi instruirii 
ca parte integrantă a învățământului superior a fost subliniată în cadrul reuniunii 
de la Berlin din 2003 a miniştrilor educaţiei, iar de atunci au fost realizate o serie 
de activități pentru a spori gradul de cunoaştere a problemelor legate de instruirea 
de doctor în Europa. 

EUA! a executat un proiect Socrates „Programe de doctor pentru o 
Societate Europeană bazată pe cunoştinţe” (2004-2005) care a implicat 48 de 


18 Asociaţia Universitară Europeană (The European University Association -EUA) 

universități din 22 de state. Impreună cu Ministerul Federal Austriac al Educatiei, 
Ştiinţei şi Culturii şi Ministerul Federal German al Educaţiei şi Cercetării, EUA au 
organizat un Seminar Bologna cu privire la programele de doctor în februarie 
2005 la Salzburg, Austria. De asemenea, programele de doctor au fost discutate în 
cadrul altor conferinţe organizate de EUA (Conferinţa cu privire la cercetare în 
2004 la Maastricht şi Convenţia EUA de la Glasgow din 2005). Interesul enorm 
arătat de comunitatea academică în ceea ce priveşte programele de doctor 
subliniază importanţa acestei probleme în dezvoltarea Spaţiilor Europene 
Universitare şi de Cercetare. 

În mai 2005 Ministerele europene pentru educaţie au delegat EUA să 
elaboreze un raport cu privire la dezvoltarea ulterioară a principiilor de bază ale 
programelor de doctor, care urmează să fie prezentat în cadrul reuniunii 
ministeriale din anul 2007. Acest lucru a condus la realizarea de către EUA a unui 
Proiect de implementare care cuprinde o serie de activități având drept obiectiv 
dezvoltarea ulterioară a principiilor de bază acceptate în cadrul Seminarului 
Bologna de la Salzburg, precum şi diseminarea rezultatelor Proiectului cu privire 
la programele de doctor. 

Asociaţia Universitară Europeană (The European University Association - 
EUA) , în calitate de organizaţie a universităţilor europene şi a asociaţiilor 
naţionale ale rectorilor, reprezintă vocea de bază a comunității de învățământ 
superior din Europa. Misiunea ei este de a promova dezvoltarea unui sistem 
coerent al învăţământului superior şi al cercetării europene. Luând în calcul faptul 
că instituţiile de învăţământ superior joacă un rol central în dezvoltarea spaţiilor 
europene de învățământ superior şi cercetare, obiectivul de bază îl reprezintă 
suportul activ si conducerea membrilor săi in procesul de fortificare a calității 
predării, studierii si cercetării, precum si a contribuției lor față de societate. 
Asociaţia susține valorile şi principiile inserate în Magna Charta din 1988. 
Membrii acesteia primesc noutăţi electronice şi publicaţii referitoare la 
dezvoltarea, tendinţele si problemele politice din învățământul superior şi 
cercetarea europeană. Membrii ei au posibilitatea de a se informa reciproc despre 
activitatea lor prin intermediul serviciului EUA de MEMBER NEWS. Website-ul 
asociaţiei a fost reînnoit pentru a facilita nu doar accesul la o varietate mare de 
informaţii, ci şi pentru a crea un directoriu online referitor la calitatea de membru. 
Ea a stimulat dezvoltarea comunităților virtuale pentru a promova şi facilita 
cooperarea şi comunicarea în cadrul unor grupuri specifice de membri. Anual se 
organizează o serie de conferințe si seminare care oferă universităților membre 
oportunităţi de a se întâlni cu colegii din Europa pentru a discuta problemele de 
interes comun. Aceasta continuă să-şi dezvolte serviciile care includ evaluări 
instituționale, seminare referitoare la administrare şi implicare în proiecte 
tematice. EUA este o asociaţie a universităților europene din ţările semnatare ale 

Convenţiei Culturale Europene a Consiliului Europei. Calitatea de membru al 
acesteia este, prin urmare, limitată la universităţile din aceste 48 de ţări. Sunt cinci 
tipuri diferite de membri: 


Q 


membri individuali deplini pot fi universitățile autorizate sa ofere titluri 
de doctor care au oferit cel puțin un titlu de doctorat pe parcursul 
ultimilor trei ani. Ca membru individual deplin, fiecare universitate are 
acces la toate serviciile asociației şi conferințele de membru, 
beneficiază de dreptul de vot in Adunarea Generală. Pentru a accede la 
EUA, universitățile vor prezenta cererea şi scrisoarea de recomandare 
din partea Preşedintelui Asociației Naţionale a Rectorilor (şi din partea 
a trei membri deplini, dacă este necesar) '!?; 

membri individuali asociați pot fi instituțiile de învățământ fără 
programe de doctorat sau care au început programele de doctorat, dar 
nu au conferit titlul de doctor. Pe parcursul a trei ani consecutivi 
instituțiile trebuie să fie membri ai Asociației Naționale a Rectorilor în 
ţara lor. Membrii individuali asociați, bucurându-se de acelaşi acces ca 
şi membrii individuali deplini la toate serviciile şi conferințele de 
membru, nu au dreptul la vot în cadrul Adunării Generale EUA!%; 
membri colectivi deplini pot fi Asociaţiile Naţionale ale Rectorilor, care 
reprezintă universităţile ţărilor lor. În mod normal există un membru 
deplin colectiv per ţară ”!; 

membri colectivi asociați pot fi asociaţiile naționale ale altor instituţii 
de învăţământ superior. Asemenea asociaţii trebuie să fie recomandate 
de Asociaţia Naţională a Rectorilor'*; 

membri afiliaţi pot fi asociaţiile si reţelele regionale si internaţionale, 
precum si alte organe, institute de cercetare si organizaţii interesate in 
cooperarea europeană in domeniul învăţământului superior”. Această 
funcție oferă organizaţiilor care au aceleaşi obiective ca asociația 
oportunitatea de a se implica în activitatea ei şi de a beneficia de 
serviciile de membru, informaţia şi proiectele acesteia. 


Seminarul Bologna "Programele de doctor în Europa" (7-9 decembrie 2006, 
Universite de Nice, Franţa, organizat de EUA şi Ministerul francez pentru 
Educaţie şi Cercetare) a reunit academicieni, experți, politicieni pentru a pune în 


"9 Taxele de membru variază în dependență de GNP fiecărei ţări şi numărul de studenţi înmatriculaţi în 
universitate (taxă anuală de bază este de la 1 800€ până la maximum 2 174 € pentru universitățile ale căror număr 
de studenţi depăşeşte cifra de 20,000). 

120 Taxa de membru este calculată în acelaşi mod ca şi cea a membrilor deplini. 

Taxa de membru variază în dependenta de numărul populaţiei tarii, GNP şi numărul membrilor Asociației. 


122 Taxa de membru este calculata în dependenta de numărul populaţiei tarii, GNP şi numărul membrilor 


Asociaţiei. 

Decizia cu privire la calitatea de membru este luată pe baza de caz, iar taxa de membru este de 900€ per an. 

discuţie toate aspectele programelor de doctor în scopul elaborării recomandărilor 
finale care au fost prezentate Miniştrilor Educaţiei în cadrul reuniunii Procesului 
de la Bologna din mai 2007 (Londra, Marea Britanie). 

Obiectivele de baza ale Seminarului: 

a explorarea problemelor şi dezbaterea curentă a programelor de 
doctor în cadrul unui forum al experţilor; 

a examinarea situației programelor de doctor din Europa; 

a identificarea tendinţelor, priorităților şi părților slabe existente în 
instruirea de doctor din Europa; 

a sporirea gradului de cunoaştere a executării programelor de doctor 
şi de încurajarea cooperării între universităţi. 

Problemele examinate de grupurile de lucru: 

a programe de doctor (supravegherea, monitorizarea şi evaluarea; 
atitudini şi competente generice) ; 

a instituția (rolul instituţiei în organizarea programelor de doctor; 
tranziția master-doctorat; noi căi de promovare a dimensiunii 
europene, internaţionalizare şi mobilitate; interdisciplină) ; 

a stat, guvern (finanțarea programelor de doctorat şi candidaţi la 
programele de doctorat; gradul de concurență a progra- 
melor/şcolilor europene de doctor pe piața globală; statutul şi 
profilul unui candidat la doctorat; dezvoltarea carierei de doctorat, 
precum şi legătura ei cu Codul de practică). 

Toate grupurile de lucru au schiţat recomandările din cadrul fiecărei sesiuni. 
De asemenea, un raportor general va elabora recomandările finale şi Raportul 
Seminarului Bologna. Rapoartele seminarului vor fi expuse pe website-ul 
asociaţiei. Circa 250-300 participanți din partea Grupului Bologna de imple- 
mentare, guvernelor naţionale, comunităţii academice, experţi, organizaţii 
studenţeşti, organizaţii internaţionale. Evenimentul a fost deschis pentru oricare 
membru EUA interesat şi a fost gratuit grație mijloacelor financiare acordate de 
Ministerul Educaţiei şi Cercetării francez" 

Programele de doctorat, adică „al treilea ciclu de studii” care urmează după 
şi se bazează pe absolvirea studiilor superioare de licenţă şi în special, după 
încheierea studiilor superioare de master, au devenit foarte semnificative în 
contextul discuţiilor cu privire la instruirea viitorilor cercetători şi academicieni. 
La întrunirea de la Berlin din 2003, miniştrii responsabili pentru învăţământul 
superior au stabilit ca studiile de doctorat fac parte din Procesul de la Bologna. 
După cum a fost menţionat în Comunicatul oficial de la Bergen din 2005 
„calificările la nivel de doctorat trebuie incluse integral în cadrul Spaţiului 


124 Detalii pe www.eua.be. 

European de Învăţământ Superior, folosind o abordare bazată pe rezultate”, în 
timp ce „studiile de doctorat structurate, conducerea si evaluarea transparentă” 
trebuie văzute ca obiective primordiale pentru viitorul apropiat. 

În acelaşi timp, potrivit Comunicatului de la Bergen, elementul de bază al 
studiilor de doctorat trebuie să reprezinte dezvoltarea cunoştinţelor prin cercetare, 
promovarea instruirii interdisciplinare şi dezvoltarea unor abilităţi de adaptare si 
flexibilitate. Numărul candidaţilor la studiile postuniversitare, care ar dori să-şi 
facă carieră în domeniul cercetării în cadrul Spaţiului European de Învăţământ 
Superior, va creşte, în timp ce calitatea instruirii în sfera cercetării, ca fiind o 
primă etapă în cariera de cercetare, ar trebui văzută la fel de importantă pentru 
carieră pur academică, studiile de doctorat din Europa sunt acum revăzute în ceea 
ce priveşte: 

1. modul în care să fie mai bine organizate şi ajustate la oportunităţile pieţei 
în domeniul academic, precum şi în cel economic/industrial şi comercial; 

2. modul în care să fie mărită productivitatea şi în cele din urmă, 
competitivitatea Europeană în societatea de astăzi bazată pe cunoştinţe. 

Acest nou interes a oferit un imbold puternic pentru două linii de activităţi 
de reformare în universități. Pe de o parte, s-a pus accentul pe reformarea studiilor 
de doctorat prin crearea diferitor tipuri de şcoli postuniversitare. Pe de altă parte, 
au fost făcute investiţii în sfera cercetării comparative (atât în cadrul Europei, între 
diferite sisteme/instituţii, cât şi între sistemele europene şi cele care funcționează 
pe teritoriul altor ţări, precum cele din America de Nord). 

CAPITOLUL V 


CONTRACTUL INDIVIDUAL DE MUNCĂ 


I. Noţiunea şi specificul contractului individual de muncă 


Munca este o activitate utilă omului, ce constă în folosirea conştientă a forței 
sale de muncă în vederea producerii valorilor materiale şi spirituale necesare vieții 
omeneşti.” Din cele mai vechi timpuri, în scopul realizării celor trebuincioase 
vieţii, omul a trebuit să muncească, el fiind singurul subiect al muncii. 

Într-o opinie,'* munca este este considerată, alături de limbaj, placa turnantă 
sau treapta care ne separă de natură, de animalitate, care ne dă dimensiunea 
conştientului şi raţiunea existenţei întru devenire, chiar dacă e dorită sau nu, iubită 
sau detestată, formativă sau represivă. 

Deşi la origine munca era dispreţuită de societate, fiind considerată nedemnă, 
degradantă (filozofi greci deosebeau munca nobilă şi liberă — artele, ştiinţa, 
războiul, politica — de munca servilă, mercenară — producerea obiectelor necesare 
corpului), astăzi munca este sărbătorită, este un ideal al vieţii, o necesitate, un 
comandament moral al umanității.” 

În epoca antică nu a existat nici o orânduire cu privire la disciplina muncii, 
după cum nici în sclavagism ori în feudalism prestarea muncii nu era legiferată. 
Existau însă reglementări mediate prin intermediul normelor referitoare la 
proprietatea privată, astfel că normele dreptului civil erau suficiente pentru a 
acoperi şi relația dintre participanţii la procesul muncii. Aceste dispoziţii au 
devenit insuficiente, fapt pentru care, treptat, au apărut norme de drept distincte, 
contractuale, referitoare la prestarea muncii. Ulterior, odată cu dezvoltarea 
societăţii, raporturile de muncă s-au desprins de cele civile, astfel că au fost 
reglementate separat. ni 

În decursul epocii moderne, în legile fundamentale nou apărute ale mai 
multor state, au fost instituite libertatea şi egalitatea tuturor cetăţenilor în faţa 


ia Gheorghe Filip, Dumitru Crăciun, Mihai Mantale, Septimiu Panaite, Romeo Butnariu, Dreptul muncii şi 
securităţii sociale, Editura Junimea, laşi, 2001, p.6. 

12 Marie-Christine Demourgues, Le travail humain, Paris, Editura Cartier, p.18 în Vasile Popa, Ondina Pană, 
Noua dimensiune a dreptului muncii. Prezentare doctrinală a Codului muncii — Legea nr.535/2003, Editura Presa 
Universitară Română, Timişoara, 2003, p.10. 

127 E. Cristoforeanu, Teoria generală a contractului individual de muncă, Editura Curierul Judiciar S.A., 
Bucureşti, 1937, p.10. 

128 Pentru prima dată, sintagma „contract individual de muncă” a fost cuprinsă în Legea belgiană din 1900 
referitoare la muncitorii calificaţi, pentru ca mai apoi să se generalizeze cu ajutorul Codului elveţian al obligaţiilor 
şi a Codului muncii francez. Pentru detalii a se vedea Ion Traian Ştefănescu, Tratat teoretic şi practic de drept al 
muncii, ediția a Il-a, revăzută şi adăugită, Editura Universul Juridic, Bucureşti, 2012, p.215. 

legii, primele coduri civile consacrând chiar principiul libertăţii contractuale. La 
începutul acestei perioade, lipsa legislaţiei muncii era suplinită prin regulamente 
de atelier, fiind preponderent acceptată ideea că statul ar încălca autonomia de 
voință sau principiul libertății contractuale dacă ar interveni într-o asemenea 
problemă ce priveşte „voința părților”. Acest fapt ce a condus la înăsprirea 
condițiilor de desfăşurare a activității oamenilor muncii, crearea unor situaţii 
defavorabile lor prin prelungirea excesivă a zilei de muncă, lipsa protecției 
muncii, lipsa asigurărilor sociale, discriminare în ceea ce priveşte retribuirea 
muncii pentru străini, femei, tineri, etc. Amploarea mişcărilor revendicative 
privind îmbunătățirea condițiilor de muncă şi de viaţă a determinat intervenția 
statelor prin reglementarea unor aspecte ale relaţiilor sociale de muncă.” 

Concepţia privind contractul individual de muncă începe să se evidenţieze în 
secolul al XVIII-lea. În vremurile moderne, dezvoltarea burgheziei a determinat 
emanciparea clasei muncitoare, astfel că, începând cu secolul al XIX-lea a apărut 
nevoia de reglementare sistematică a raporturilor de muncă, reglementare ce a 
avut loc treptat, începând chiar cu perioada anterioară intrării în vigoare a Codului 
civil în 1864. Ulterior, ideea de contract individual de muncă prinde contur cu 
ajutorul mai multor legi speciale, precum: Legea sanitară din 1874, Legea pentru 
încurajarea industriei naţionale din 1887, Legea servitorilor din 1891, Legea 
minelor din 1895, Legea repausului duminical din 1897, Legea meseriilor din 
1902, Legea supra muncii minorilor şi femeilor în industrii şi exploatări miniere 
din 1905, Legea pentru învoielile agricole din 1907.1% 

Având în vedere tradiţia moştenită din dreptul roman unde era cunoscut sub 
denumirea de /ocatio operrarum, contractul individual de muncă a fost prevăzut 
în art.1470 din vechiul Cod civil, fiind confundat aşadar cu locaţiunea de servicii, 
a cărei reglementare stabilea sumar numai două obligaţii, şi anume cea de a 
munci, respectiv cea de plată a muncii.” 

Mai târziu, în 1929, prin intermediul Legii asupra contractelor de muncă, a 
avut loc desprinderea categorică a contractului individual de muncă din seria 
contractelor civile. 


12 Pentru detalii a se vedea Gheorghe Filip, Dumitru Crăciun, Mihai Mantale, Septimiu Panaite, Romeo 


Butnariu, op.cit., p.9. 

150 A se vedea Ion Traian Ştefănescu, 7ratat..., p.215, Ovidiu Macovei, Conţinutul contrac-tului individual de 
muncă, Editura Lumina Lex, Bucureşti, 2004, p.12; Vasile Popa, Ondina Pană, Noua dimensiune a dreptului 
muncii. Prezentare doctrinală a Codului muncii — Legea nr.53/2003, Editura Presa Universitară Română, 
Timişoara, 2003, p.10. 

BI Locaţiunea lucrărilor conţine o idee absolut precisă şi bine conturată: ideea de închiriere a serviciilor — 
E. Cristoforeanu, Teoria generală a contractului individual de muncă, Editura Curierul Judiciar S.A., Bucureşti, 
1937, p.14 

132 A se vedea Ion Traian Ştefănescu, Contractul individual de muncă, Editura Lumina Lex, Bucureşti, 
1997, p.19. 

Într-o opinie," s-a considerat că această lege a contractelor de muncă care 
tinde la organizarea şi ocrotirea muncii productive oferă un exemplu palpabil de 
influenţă a factorului social în evoluția dreptului, un caz concret de solidaritate 
socială în scopul salvării armoniei sociale, consfinţind şi încadrând în dispoziţiuni 
clare statutul legal al salariaților în genere, fixând un minimum de drepturi şi 
obligaţiuni între aceştia şi patron, peste care nu se poate trece. La adăpostul 
acestei legi, lucrătorul, dar mai ales funcţionarul particular atât de legat de 
întreprinderea căreia îi consacră serviciile sale, îşi vede munca sau activitatea sa 
profesională la adăpost de tirania sau atotputernicia patronului său, mulţumită 
garanţiilor serioase instituite în favoarea prin acest act normativ. 

În baza acestei legi, încheierea contractului individual de muncă era 
condiţionată de respectarea regulamentului de muncă, precum şi de anumite 
dispoziţii care erau menite să restabilească echilibrul, să reducă diferenţa de 
poziţie între părți. "4 Totodată, această lege a constituit, în timp, şi premisa pentru 
constituirea unei ramuri distincte de drept, şi anume dreptul muncii. 

În prezent, încheierea contractului individual de muncă este guvernată de 
principiul liberei negocieri a drepturilor şi obligaţiilor celor două părți (spre 
exemplu: art.17 alin.6, art.20 alin.1, art.37, art.39 lit.k din Codul muncii). După 
încheierea contractului, salariatului îi revine obligația de a respecta dispoziţiile 
regulamentului intern, ale regulamentului de organizare şi funcționare, precum şi 
orice alte norme legale ale angajatorului său." 

Prin urmare, în epoca modernă şi în cea contemporană, reglementarea 
relațiilor de muncă este una directă, aceasta fiind necesară pentru protejarea 
muncitorilor împotriva abuzurilor grave la care a dat loc dezvoltarea industrială 
într-un regim liberal. "°" 

Astăzi, Codul muncii reglementează mai multe tipuri de contracte 
individuale de muncă: contract individual de muncă pe durată nedeterminată sau 
determinată, contract individual de muncă cu timp de lucru integral sau parțial, 
contract individual de muncă prin agent de muncă temporară, contract individual 
cu muncă la domiciliu, contract de ucenicie la locul de muncă. 


15 E, Cristoforeanu, op.cit., p.6. 

154 A se vedea Ovidiu Macovei, Conţinutul ..., p.13. 

35 Ion Traian Ştefănescu, Contractul..., p.19. Dreptul muncii este o ramură a sistemului dreptului naţional, 
alcătuită din ansamblul normelor juridice (grupate pe instituţii juridice şi subramuri), ce reglementează relațiile 
individuale şi colective de muncă (inclusiv pe cele denu-mite „de serviciu” şi cele conexe), atribuţiile organizaţiilor 
sindicale şi patronale, conflictele de muncă, controlul aplicării şi respectării legislaţiei muncii - Alexandru Țiclea 
(coordonator), Laura Georgescu, Ana Cioriciu Ştefănescu, Barbu Vlad, Dreptul public al muncii, Editura 
Wolters Kluwer, Bucureşti 2010, p.36. 

13 În doctrină se apreciază că atât regulamentul intern, cât şi regulamentul de organizare şi funcţionare sunt izvoare 
de drept al muncii. A se vedea în acest sens Alexandru Țiclea, Tratat de dreptul muncii, ediția a VI-a, Editura 
Universul Juridic, Bucureşti, 2013, p.50; Ion Traian Ştefănescu, Tratat..., p.53-58. 

137 Jean Blaise, Traite de droit du travail, vol.3, publicat sub conducerea prof. G.H. Camerlznk, Paris, 1966, p.2 în 
Gheorghe Filip, Dumitru Crăciun, Mihai Mantale, Septimiu Panaite, Romeo Butnariu, op.cit., p.10. 

I. 1. Definiţia contractului individual de muncă 


Contractul individual de muncă este reglementat de art.10 din Codul muncii 
ca fiind contractul în temeiul căruia o persoană fizică, denumită salariat, se obligă 
să presteze muncă pentru şi sub autoritatea unui angajator, persoană fizică sau 
Juridică, în schimbul unei renumeraţii denumite salariu. 

În conformitate cu prevederile menţionate, contractul individual de muncă 
poate fi definit ca acea convenţie încheiată în scris, prin care o persoană fizică 
(salariat) se obligă să presteze o anumită muncă pe o perioadă nedeterminată sau 
determinată de timp pentru un angajator, în subordinea căruia se plasează, iar 
acesta, la rândul său, se obligă să plătească salariu şi să asigure condiţiile necesare 
desfăşurării activității". 

Din această definiţie rezultă elementele acestui contract şi anume : 

— prestarea muncii; 

— salariul; 

— subordonarea salariatului fată de patronul său. 

La cele trei elemente, se mai adaugă încă unul, cel temporal, având în vedere 
că acest contract se încheie pe o anumită durată (nedeterminată sau determinată) 
de timp. 


I. 2. Trăsăturile caracteristice ale contractului individual de muncă 


Contractul individual de muncă se evidenţiază prin anumite trăsături. 

a) Astfel, el este un act juridic pentru că reprezintă o manifestare de voinţă a 
două persoane în scopul stabilirii de drepturi şi obligaţii reciproce şi corelative ce 
alcătuiesc conţinutul raportului juridic de muncă. 

Este un act juridic, desigur, guvernat de principiul libertății de voinţă. 
Această libertate presupune două elemente: o libertate a părților în ce priveşte 
dorința manifestată de a încheia în general un contract de muncă (dacă doresc sau 
nu să încheie contractul) şi o libertate în ceea ce priveşte condiţiile în care vor 
încheia acest contract (stabilirea clauzelor contractuale concrete, convenabile 
pentru ambele părți), cu alte cuvinte libertatea în ce priveşte conţinutul 
contractului de muncă. 

b) Contractul individual de muncă’? este un act juridic bilateral, deoarece 
nu poate reuni decât voinţa a două părți: salariatul şi angajatorul. Această trăsătură 
deosebeşte contractul individual de muncă de contractele civile şi comerciale, 
care, uneori, pot avea o pluralitate de creditori şi debitori, precum şi de contractul 


'5 Sanda Ghimpu, Alexandru Țielea, op. cit., p.124.şi Ion Traian Ştefănescu, ediţia a II-a, revăzută şi adăugită, 
Editura Lumina Lex, Bucureşti, 2002, p.167; Alexandru Țiclea, Andrei Popescu, Constantin Tufan, Marioara 
Ţichindelean, Ovidiu Ținca, op.cit, p.319 

'5 Alexandru Ţiclea, Andrei Popescu, Constantin Tufan, Marioara Țichindelean, Ovidiu Ținca, op. cit., 
p.324. 

colectiv de muncă, care are ca una dintre părți o colectivitate de salariați (nu doar 
unul singur) , iar cealaltă, uneori, este o colectivitate de patroni. 

c) Contractul individual de muncă este contract sinalagmatic, având în 
vedere că părțile sale se obligă reciproc una față de cealaltă: salariatul să presteze 
o anumită muncă; angajatorul să plătească salariul. Cauza obligaţiei fiecăreia 
dintre ele o constituie executarea obligaţiei celeilalte. 

d) Contractul individual de muncă este contract oneros şi comutativ, 
întrucât părțile realizează reciproc o contraprestaţie în schimbul aceleia pe care s- 
au obligat să o efectueze în favoarea celeilalte, ambele prestații fiind cunoscute ab 
initio la încheierea contractului, iar executarea lor nu depinde de un eveniment 
incert. 

În consecinţă, îndeplinirea unei activităţi onorifice nu poate avea loc, prin 
ipoteză, în temeiul unui contract de muncă — ci doar în baza unui contract civil —, 
întrucât salariul constituie obiectul şi, respectiv, cauza oricărui contract de muncă. 

e) Contractul individual de muncă este solemn, pentru a cărui încheiere 
valabilă este necesară îndeplinirea unei formalități. Astfel, nerespectarea 
formalității este sancţionată cu nulitatea absolută a contractului individual de 
muncă, remediabilă în condiţiile art.57. Spre deosebire de formularea anterioară a 
art.16 din Codul muncii, forma scrisă nu mai este reglementată în interesul 
părţilor — ad probationem, ci ad validitatem!'“. Curtea Constituţională!*! apreciază 
că schimbarea opticii legiuitorului nu poate duce, în nici un caz, la concluzia 
potrivit căreia statul a creat un dezechilibru între părțile contractante, fiind dreptul 
exclusiv al legiuitorului de a stabili cerinţele în vederea încheierii unui contract 
indiferent de natura acestuia. 

f) Contractul individual de muncă are un caracter personal, fiind încheiat 
intuitu personae, în considerarea pregătirii, aptitudinilor şi calități salariatului, 
eroarea aspra persoanei constituie un viciu de consimțământ care duce la 
anulabilitatea contractului. Aşa fiind, pe de o parte, nu este posibilă transmiterea 
contractului prin moştenire, iar pe de altă parte, cel încadrat nu-şi poate efectua 
atribuţiile ce-i revin în temeiul contractului, fie prin alte persoane (reprezentanţi, 
procurori, delegaţi) , fie cu ajutorul altora'”. 

Caracterul personal priveşte, în principiu şi cealaltă parte a contractului de 
muncă, deci pe cel ce angajează, deoarece şi salariatul, la momentul încheierii 
contractului, are în vedere profilul de activitate al angajatorului, condiţiile de 
muncă oferite şi poziția acestuia pe piaţa forţei de muncă, având deci în vedere 


140 A se vedea, în același sens şi Alexandru Țiclea, Codul muncii comentat, Ediţia a Il-a revăzută şi adăugită, 
Editura Universul Juridic, Bucureşti, 2011, p.30. 

14 Decizia nr.383/201 1, publicată în Monitorul Oficial al României, Partea I, nr.281 din 21 aprilie 2011. 

"(pentru detalii privind deosebirile dintre contractul individual de muncă şi contractele civile comerciale, Laura 
Maierean — Salariul în contractul individual de muncă şi preţul în contractele civile. Asemănări şi deosebiri., în 
„Revista Română de dreptul muncii“, nr.1/2003, p.54- 

posibilitatea exersării profesiei, funcţiei avute în cele mai bune condiții de 
stabilitate şi perspective de promovare, obţinerii unui salariu cât mai avantajos etc. 

g) Contractul individual de muncă este un contract cu executare succesivă, 
prestațiile reciproce şi corelative pe care le presupune fiind posibil de realizat 
numai în timp Şi nu uno ictu (dintr-o dată). 

Angajatorul încadrează forţă de muncă pentru a beneficia de prestarea 
activităţii, în mod succesiv într-o anumită perioadă de timp, iar salariatul se 
angajează pentru ca în schimbul muncii să obțină un salariu permanent, plătit la 
anumite intervale de timp (lunar sau bilunar). Aşa fiind, în cazul neexecutării sau 
al executării necorespunzătoare de către o parte a obligaţiei ce-i revine, sancţiunea 
va fi rezilierea, care are ca efect desfacerea contractului numai pentru viitor — ex 
nunc şi nu rezoluţiunea sa — care desfiinţează contractul cu efect retroactiv, ex 
tunc. De asemenea, nulitatea contractului individual de muncă produce efecte 
numai pentru viitor. În plus, numai în ipoteza unui astfel de contract se pune 
problema unei suspendări a executării, din motive de forță majoră, pe durata 
imposibilității de executare. 

h) Prin contractul individual de muncă, atât salariatul, cât şi patronul îşi 
asumă o obligaţie de a face, prestarea muncii şi plata ei. Această obligaţie trebuie 
executată în natură. 

1) Contractul individual de muncă este, în principiu, un contract neafectat 
de modalităţi; el nu poate fi afectat de vreo condiţie suspensivă!% ŞI nici de o 
condiţie rezolutorie'*. Perioada de probă reglementată de art.31 şi 32 din Codul 
muncii nu constituie o condiţie rezolutorie, ci o clauză de dezicere (denunţare), 
respectiv de modificare a contractului individual de muncă. 

Totuşi, contractului individual de muncă poate fi afectat de un termen 
extinctiv sau suspensiv. Termenul extinctiv este un termen la îndeplinirea căruia 
obligaţia se stinge pentru viitor, menţinându-se efectele produse până în momentul 
împlinirii sale'”. Termenul suspensiv este termenul care întârzie (amână) 
începutul executării dreptului subiectiv şi executării obligaţiei corelative!*. 
Totuşi, contractul individual de muncă nu poate fi afectat de un termen suspensiv 
incert (dies certus an et incertus quando), deoarece obligaţia asumată de salariat 
este o obligaţie de mijloace, adică cel care încheie contractul individual de muncă 
este ținut să depună diligenţele şi să manifeste strădania pe care o reclamă 


18 Nu se poate concepe ca naşterea efectelor acestui contract să fie în funcție de realizarea unui eveniment 
deopotrivă viitor şi incert. 

14 În caz contrar, s-ar încălca prevederile legislaţiei muncii care stabileşte limitativ condiţiile şi temeiurile încetării 
sale. 

145 Este situaţia contractului individual de muncă pe durată determinată. 

1% Este cazul contractului încheiat la o dată anterioară începerii efectelor sale Contractul se încheie, spre exemplu, 
pe 12 decembrie 2011, cu efect de la 1 ianuarie 2012, dată de la care se ştie cu siguranţă că postul se înființează sau 
devine vacant, respectiv dată la care expiră termenul de preaviz la care are dreptul fostul angajator al persoanei în 
cauză. 

urmărirea unui anumit scop sau a obținerii unui anumit rezultat, fără ca însuşi 
rezultatul urmărit să constituie obiectul obligaţiei sale, obiectul contractului fiind 


prestarea muncii şi nu rezultatele ei'. 


II. Incheierea contractului individual de muncă 


IL. 1. Clasificarea condiţiilor la încheierea contractului individual de muncă 


Pentru încheierea valabilă a contractului trebuie îndeplinite anumite condiţii 
legale. Într-adevăr, încadrarea în muncă reprezintă o operaţiune pentru a cărei 
validitate este necesară îndeplinirea de către orice persoană ce urmează a se 
angaja a unor cerinţe, inclusiv în raport cu funcția sau meseria ce urmează a 
exercita. 

Aceste condiţii pot fi clasificate în mai multe categorii şi anume: 

a) condiții comune tuturor contractelor (capacitatea, consimţământul, 
obiectul, cauza) şi condițiile specifice dreptului muncii (existenţa postului, con- 
dițiile de studii, condițiile de vechime, starea de sănătate); 

b) condiţii de fond şi condiţii de formă; 

c) condiţii generale, aplicabile tuturor raporturilor juridice de muncă şi 
condițiile speciale, aplicabile anumitor categorii de posturi sau funcţii; 

d) condiţii anterioare, concomitente sau subsecvente încadrării, de exemplu 
depunerea jurământului, starea de sănătate; 

e) condiţii esențiale, de a căror îndeplinire depinde însăşi validitatea 
contractului individual de muncă şi condiţii neesenţiale, care, deşi sunt prevăzute 
de lege, în considerarea utilității lor nu determină totuşi însăşi existenţa actului 
Juridic. 

În nici un caz, nu pot fi stabilite condiţii la angajare şi deci la încheierea 
contractului individual de muncă legate de rasă, naționalitate, religie etc. Aceasta 
rezultă din principiul fundamental înscris în art.5 din Codul muncii, potrivit 
căruia: în cadrul relațiilor de muncă funcționează egalitate de tratament faţă de toţi 
salariaţii şi angajatorii, orice discriminare directă sau indirectă față de un salariat, 
bazată pe criterii de sex, orientare sexuală, caracteristici genetice, vârstă, origine 
socială, handicap, situaţie sau responsabilitate familială, apartenenţă ori activitate 
sindicală fund interzisă. Aceste prevederi sunt dezvoltate prin Ordonanţa 
Guvernului nr.137/2000 privind prevenirea şi sancţionarea tuturor formelor de 
discriminare”. În art.3 se precizează că dispoziţiile sale se aplică tuturor 
persoanelor fizice sau juridice, publice sau private, precum şi instituţiilor publice 
cu atribuţii în ceea ce priveşte condiţiile de încadrare în muncă, criteriile şi 
condițiile de recrutare, selectare şi promovare, accesul la toate formele şi 


147 Sanda Ghimpu, Ion Traian Ştefănescu, Gheorghe Mohanu, Şerban Beligrădeanu, op. cit., p.171 
148 Republicată în Monitorul Oficial al României, Partea I, nr.99 din 8 februarie 2007. 

nivelurile de orientare profesională, formare şi perfecţionare profesională. În 
capitolul II, secţiunea I, intitulată Egalitatea în activitatea economică în materie 
de angajare şi profesie, sunt calificate anumite fapte ca fiind contravenţii”, după 
cum urmează: 


art.5 — condiționarea alegerii sau exercitării libere a profesiei unei 
persoane de apartenenţa sa la o anumită rasă, naționalitate, etnie, religie, 
categorie socială, respectiv de convingerile, de sexul sau orientarea 
sexuală, de vârstă sau de apartenenţa sa la o categorie defavorizată; 

art.6 — discriminarea unei persoane pentru că aparține unei anumite rase, 
naţionalităţi, etnii, religii, categorii sociale sau unei categorii defavo- 
rizate, respectiv din cauza convingerilor, vârstei, sexului sau orientării 
sexuale a acesteia, într-un raport de muncă şi protecţie socială, cu 
excepția cazurilor prevăzute de lege, manifestată în (...) încheierea (...) 
raportului de muncă (...); 

art.7 alin.l — refuzul unei persoane fizice sau juridice de a angaja în 
muncă o persoană pentru motivul că aceasta aparține unei anumite rase, 
naţionalităţi, etnii, religii, categorie socială sau la o categorie defa- 
vorizată, de vârsta, de sexul sau orientarea sexuală, respectiv de 
convingerile candidaților, cu excepţia cazurilor prevăzute de lege; 

art.7 alin.2 — condiţionarea ocupării unui post prin anunţ sau concurs, 
lansat de angajator sau de reprezentantul acestuia, de apartenenţa la o 
anumită rasă, naționalitate, etnie, religie, categorie socială sau la o 
categorie defavorizată, de vârsta, sexul sau orientarea sexuală, respectiv 
de convingerile candidaţilor. Cu titlu de excepţie, nu constituie 
discriminare măsurile luate de autorităţile publice sau de persoanele 
juridice de drept privat în favoarea unei persoane, unui grup de persoane 
sau a unei comunități, vizând asigurarea dezvoltării lor fireşti şi 
realizarea efectivă a egalităţii de şanse a acestora în raport cu celelalte 
persoane, grupuri, de persoane sau comunităţi, precum şi măsurile 
pozitive ce vizează protecția grupurilor defavorizate. 


În continuare legiuitorul menţionează în mod expres că textele amintite nu 
pot fi interpretate în sensul restrângerii dreptului angajatorului de a refuza 
angajarea unei persoane care nu corespunde cerințelor ocupaţionale în domeniul 
respectiv, atâta timp cât refuzul nu constituie un act de discriminare în sensul 
legii, iar aceste măsuri sunt justificate obiectiv de un scop legitim şi metodele de 
atingere a acelui scop sunt adecvate şi necesare. 


14 Atribuţii în domeniul investigării, constatării şi sancţionării faptelor de discriminare revin, în temeiul art.19 
alin.1 lit.c, Consiliului Naţional pentru Combaterea Discriminării. 

In cele ce urmează, vom analiza următoarele condiţii de încheiere a 
contractului individual de muncă: capacitatea părților, consimţământul, obiectul şi 
cauza, examenul medical, condiţiile de studii şi vechime, avizul prealabil. 


II. 2. Capacitatea juridică 


II. 2. 1. Capacitatea juridică a persoanei ce urmează a fi încadrată 


În dreptul comun, prin capacitate juridică se înţelege atât capacitatea de 
folosinţă, adică aptitudinea generală a persoanei de a avea drepturi şi obligaţii 
civile (art.34 N.C.C.1%), cât şi capacitatea de exerciţiu, adică aptitudinea persoanei 
de a încheia singură acte juridice civile (art.37 N.C.C.). 

Ca element de specificitate, în dreptul muncii, capacitatea juridică era privită 
ca unică, disocierea ei în capacitate de folosință şi capacitate de exercițiu 
nereprezentând interes, consecinţă a caracterului intuitu personae al contractului 
de muncă. Capacitatea Juridică în dreptul muncii începe la vârsta legală pentru a 
încheia un contract de muncă, atât în privinţa dreptului de muncă, cât şi în privinţa 
exerciţiului acestui drept. 

Potrivit art.13 alin.l din Codul muncii, persoana fizică dobândeşte 
capacitatea de muncă la împlinirea vârstei de 16 ani. Se prezumă că de la vârsta de 
16 ani omul are maturitate fizică şi psihică suficient de dezvoltată pentru a intra 
într-un raport de muncă, maturitate fizică ce-i permite să muncească, să-şi 
angajeze forţa de muncă în schimbul unui salariu, iar cea psihică care-i îngăduie, 
ca urmare a unui discernământ suficient de dezvoltat, să se conducă singur în viaţa 
Juridică, să încheie un contract de muncă, să-şi asume drepturile şi obligațiile pe 
care acest contract le presupune. În consens cu reglementările internaţionale, 
art.45 alin.4 din Constituţie a ridicat vârsta minimă de încadrare în muncă de la 14 
ani la 15 ani, dispunând că minorii sub vârsta de 15 ani nu pot fi angajați ca 
salariați“. În acelaşi sens, potrivit dispoziţiilor exprese ale art.13 alin.3 din Codul 
muncii încadrarea persoanelor sub vârsta de 15 ani este interzisă. Contractul 
individual de muncă încheiat cu un minor mai mic de 15 ani este nul absolut 
pentru incapacitate!” Pentru perioada de la 15 la 16 ani, în alineatul 2 al art.13 
se prevede că: persoana fizică poate încheia un contract de muncă în calitate de 
salariat şi la împlinirea vârstei de 15 ani, cu acordul părinților sau al 
reprezentanţilor legali, pentru activități potrivite cu dezvoltarea fizică, 
aptitudinile şi cunoştinţele sale, dacă astfel nu îi sunt periclitate sănătatea, 
dezvoltarea şi pregătirea profesională. 


159 Noul Cod civil — Legea nr.287/2009 republicată în Monitorul Oficial al României, Partea I, nr.505 din 15 iulie 
2011, în temeiul art.218 din Legea nr.71/2011 pentru punerea în aplicare a Legii nr.287/2009 privind Codul civil, 
publicată în Monitorul Oficial al României, Partea I, nr.409 din 10 iunie 2011. 

'Sion Traian Ştefănescu, O gravă eroare cuprinsă în proiectul Codului muncii, în <Revista română de dreptul 
muncii“, nr.4/2002, p.7-11 

În concluzie, dacă după 16 ani persoana fizică dobândeşte capacitate deplină 
de muncă, între 15 şi 16 ani persoana fizică are capacitate restrânsă de muncă, 
având în vedere că are nevoie de acordul părinţilor sau al reprezentanţilor legali 
pentru a încheia contractul de muncă. Se impun câteva precizări atunci când 
ocrotirea minorului se realizează prin părinţi. Astfel, coroborând art.13 alin.2 din 
Codul muncii cu art.503 alin.1 N.C.C., potrivit căruia părinții exercită împreună şi 
în mod egal autoritatea părintească, rezultă că, pentru încheierea valabilă a 
contractului individual de muncă în aceste condiţii, este necesar acordul expres al 
ambilor părinţi. Cu toate acestea, în temeiul alin.2 al 503 N.C.C., față de 
angajatorul de bună-credinţă, oricare dintre părinți care îndeplineşte singur actul 
de încuviinţare a încheierii contractului individual de muncă, este prezumat că are 
şi consimţământul celuilalt. În situaţia în care părinţii nu ajung la un acord cu 
privire la aspectul pus în discuţie, va trebui sesizată instanţa de tutelă şi de familie 
stabilită potrivit legii, care va soluţiona de îndată cererea, după cum dispune 
art.107 N.C.C. Dacă părinții sunt divorțaţi, autoritatea părintească se exercită 
potrivit dispoziţiilor referitoare la efectele divorţului în raporturile dintre părinți şi 
copii (art.504 N.C.C.), iar dacă unul dintre părinţi este decedat, declarat mort, pus 
sub interdicţie judecătorească, decăzut din exercițiul drepturilor părinteşti sau 
dacă nu-şi poate exprima voinţa din orice motiv, celălalt părinte exercită singur 
autoritatea părintească (art.507 N.C.C.). 

Trebuie să subliniem că persoana între 15-16 ani care se încadrează în muncă 
îşi exprimă voinţa în mod nemijlocit (direct) , fără a fi posibilă reprezentarea sa la 
încheierea contractului individual de muncă'?. Autorizarea părţilor are menirea de 
a întregi voinţa copilului, dar nu de a o complini. De aceea, contractul individual 
de muncă se semnează în primul rând de către copilul în cauză. 

Acordul părinților sau reprezentanţilor legali trebuie să fie prealabil sau cel 
mult concomitent încheierii contractului de muncă. De asemenea, el este special, 
adică se referă la un anumit contract de muncă şi expres, adică că aibă o formă 
neechivocă, clară şi precisă. Chiar în tăcerea legii, credem că părinții sau 
reprezentanţii legali au posibilitatea de a revoca autoritatea lor, în cazurile în care 
condițiile de muncă existente în momentul încheierii contractului de muncă se 
modifică şi pot periclita sănătatea, dezvoltarea fizică şi morală, precum şi pregă- 
tirea profesională a minorului”. Lipsa autorizării părinţilor sau reprezentanţilor 
legali are drept efect nulitatea absolută, dar remediabilă a contractului încheiat 
cu tânărul care nu a împlinit vârsta de 16 ani. 


'S“1on Traian Ştefănescu, Dreptul muncii, ediţia a II-a, revăzută şi adăugită, Editura Lumina Lex, Bucureşti, 
2002, p.171. 

15 A se vedea opinia potrivit căreia Codul muncii ar fi trebuit în mod expres să reglementeze „revocarea 
autorizării“, Şerban Beligrădeanu, Ion Traian Ştefănescu, Consideraţii critice şi sugestii referitoare la 
prevederile proiectului noului Cod al Muncii, în „Revista Română de dreptul muncii“, nr.1/2002, p.16 

O incapacitate specială este prevăzută de art.13 alin.5, care vizează protecția 
tinerilor sub 18 ani, astfel că încadrarea în muncă în locuri de muncă grele, vătă- 
mătoare sau periculoase nu se poate face înainte de împlinirea vârstei de 18 ani. 

În concluzie, tinerii acceptaţi să lucreze trebuie să beneficieze de condiţii de 
muncă adaptate vârstei şi sunt protejați împotriva exploatării economice sau 
oricărei activităţi care ar putea pune în pericol securitatea, sănătatea, dezvoltarea 
lor fizică, psihică, morală sau socială sau care le-ar putea compromite educaţia. 

Existenţa alin.4 a art.13 din Codul muncii care interzice, în mod imperativ, 
încadrarea în muncă a persoanelor puse sub interdicție judecătorească se justifică 
prin faptul că, urmare a încheierii contractului de muncă, se dobândesc o serie de 
obligaţii şi răspunderi care nu pot fi asumate de cel care, datorită alienației sau 
debilităţii mintale, a fost pus sub interdicţie judecătorească, chiar dacă la nivel 
ipotetic, din punct de vedere fizic el ar avea o capacitate de muncă. De asemenea, 
încadrarea în muncă a interzisului ar periclita viaţa şi integritatea corporală a sa şi 
a membrilor colectivului cu care lucrează şi poate putând constitui, totodată, o 
permanentă sursă de pericol. 


II. 2. 2. Incompatibilităţi la încadrarea în muncă 

Incompatibilităţi la încheierea contractului individual de muncă sunt acele 
limitări sau restrângeri ale capacităţii juridice, reglementate în mod expres şi 
restrictiv de lege în scopul ocrotirii persoanei sau al apărării unor interese generale 
ale societăţii. Incompatibilităţi nu se prezumă, nu pot fi deduse prin analogie şi 
nici nu pot fi extinse, ele fiind reglementate în mod expres şi restrictiv de lege, 
operând numai în cazurile, în condiţiile şi în perioadele de timp prevăzute în 
cuprinsul ei!” 

a) O primă categorie de incompatibilităţi se referă la vârstă. Luând în 
considerare specificul şi dificultățile anumitor posturi, funcții ori ocupaţii, 
legiuitorul a prevăzut unele excepţii cu privire la vârsta minimă a persoanelor la 
încadrarea în muncă. Dacă în mod normal capacitatea de muncă se obţine la 
împlinirea vârstei de 16, respectiv 15 ani, în unele cazuri legea stabileşte o vârstă 
mai ridicată la încadrarea în muncă, iar în altele restrângerile se materializează în 
unele condiţii de studii, vechime în muncă, stagiu. 

Spre exemplu, potrivit art.38 din Legea nr.333/2003 privind paza 
obiectivelor, bunurilor, valorilor şi persoanelor'"*, pentru încadrarea în muncă a 
personalului cu atribuţii de pază, legea impune îndeplinirea următoarelor condiţii: 
persoana să fie cetăţean român sau cetăţean al unuia dintre statele membre ale 


154 Alexandru Ţiclea, Andrei Popescu, Constantin Tufan, Marioara Țichindelean, Ovidiu Ţinca, op. cit., p.341 


155 Alexandru Ţiclea, Andrei Popescu, Constantin Tufan, Marioara Țichindelean, Ovidiu Ținca, op. cit., 
p.341 
15 Art.39 din Legea nr.333/2003 privind paza obiectivelor, bunurilor, valorilor şi persoanelor. 

Uniunii Europene ori ale Spaţiului Economic European şi să aibă vârsta de cel 
puţin 18 ani. În articolul următor ce se înţelege prin personal cu atribuţii de pază, 
respectiv: agenţi de pază, portari, controlori de acces, supraveghetori, însoțitori de 
valori sau alte persoane stabilite ori desemnate de conducerea unității să asigure 
instruirea, controlul şi coordonarea activităţii de pază. 

De asemenea, în cazul al asistenţilor personali ai persoanelor cu 
handicap!*, cadrelor didactice, muncitorilor portuari'"*, al personalului navigant 
pentru navele de navigaţie interioară care arborează pavilion român'*, ghizilor de 
turism'“%, salvator montan'“!, persoanele angajate în posturile de salvare şi prin 
ajutor de pe plajă şi în ștranduri! se cere vârsta de minimă de 18 ani împliniţi. 

Legea nr.1/201 1 a educaţiei naționale prevede în art.233 alin.2 faptul că din 
categoria personalului didactic pot face parte persoanele care îndeplinesc 
condițiile de studii prevăzute delege, care au capacitatea de exercitare deplină a 
drepturilor, o conduită morală conformă deontologiei profesionale şi sunt apte din 
punct de din punct de vedere medical şi psihologic pentru îndeplinirea funcţiei. 
Deducem că nu pot fi cadre didactice, decât persoanele care au împlinit cel puţin 
vârsta de 18 ani. 


157 Art.36 alin.1 lit.a din Legea nr.448/2006 privind protecţia şi promovarea drepturilor persoanelor cu handicap 
(republicată în Monitorul Oficial al României, Partea I, nr.1 din 3 ianuarie 2008) cu ultimele modificări şi 
completări aduse prin Legea nr.2/2013 privind unele măsuri pentru degrevarea instanţelor judecătoreşti, precum şi 
pentru pregătirea punerii în aplicare a Legii nr.134/2010 privind Codul de procedură civilă (publicată în Monitorul 
Oficial al României, Partea I, nr.89 din 12 februarie 2013) şi prin Legea nr.55/2014 pentru completarea alin.2 al 
art.96 din Legea nr.448/2006 privind protecţia şi promovarea drepturilor persoanelor cu handicap (publicată în 
Monitorul Oficial al României, Partea I, nr.325 din 5 mai 2014). 

158 Art.61 din Ordonanţa Guvernului nr.22/1999 privind administrarea porturilor şi serviciile în porturi (republicată 
în Monitorul Oficial al României, Partea I, nr.511 din 22 iulie 2010). 

15 Art9 lit.a din Ordinul nr.318/2006 al ministrului transporturilor, construcţiilor şi turismului privind aprobarea 
standardelor de instruire, configurarea competenţei şi eliberarea documentelor de atestare a personalului navigant 
pentru navele de navigaţie internă care arborează pavilion român (publicat în Monitorul Oficial al României, Partea 
I, nr.315 din 7 aprilie 2006), cu ultimele modificări şi completări aduse de Ordinul nr.1348/2013 pentru 
completarea anexei nr.6 la Ordinul ministrului transporturilor, construcţiilor şi turismului nr.318/2006 privind 
aprobarea standardelor de instruire, confirmarea competenţei şi eliberarea documentelor de atestare a personalului 
navigant pentru navele de navigaţie interioară care arborează pavilion român (publicată în Monitorul Oficial al 
României, Partea I, nr. 679 din 5 noiembrie 2013). 

160 Art2 alin 2 din Hotărârea Guvemului nr.305/2001 privind atestarea şi autorizarea ghizilor în turism. 

191 Art.24 lit.a din Hotărârea Guvernului nr.77/2003 privind instituirea unor măsuri pentru prevenirea accidentelor 
montane şi organizarea activităţii de salvare în munţi (publicată în Monitorul Oficial al României, Partea I, nr. 91 
din 13 februarie 2003). 

1% A se vedea Ordonanţa de urgenţă a Guvernului nr.19/2006 privind utilizarea plajei Mării Negre şi controlul 
activităţilor desfăşurate pe plajă şi Norma Metodologică privind prevenirea accidentelor de înec şi organizarea 
activităţii de salvare acvatică — salvamar şi aposturilor de prim ajutor pe plajă, ştranduri, parcuri acvatice, porturi de 
agrement nautic şi în alte locuri organizate pentru îmbăiere, situate pe litoralul Mării Negre şi pe apele interioare 
naturale sau amenajate (publicată în Monitorul Oficial al României, Partea I, nr. 675 din 04 octombrie 2007), cu 
ultimele modificări şi completări aduse prin Ordonanţă de urgenţă nr.103/2013 privind salarizarea personalului 
plătit din fonduri publice în anul 2014, precum şi alte măsuri în domeniul cheltuielilor publice (publicată în 
Monitorul Oficial al României, Partea I, nr.703 din 15 noiembrie 2013). 


130 


O situație asemănătoare este şi cea a funcționarilor publici cu statut special 
din Administrația Naţională a Penitenciarelor pentru care pot dobândi această 
calitate dacă îndeplinesc condiţiile de studii şi vechime prevăzute de lege, au 
capacitate deplină de exercițiu şi sunt apte din punct de vedere medical şi 
psihologic pentru îndeplinirea funcţiei. 

Sunt prevăzute restrângeri ale capacităţii de muncă şi în cazul funcționarilor 
publici, deşi aceştia nu sunt salariaţi şi nu se supun prevederilor Codului muncii. 
Astfel, la angajare ei trebuie să aibă 18 ani împliniţi şi capacitate deplină de 
exercițiu. 

În situaţia gestionarilor se cere împlinită vârsta de 21 de ani la încadrarea în 
muncă'%; în scopul obţinerii atestatului de profesor de legislaţie rutieră şi de 
instructor de conducere auto' se cere vârsta de cel puţin 25 de ani. 

Există şi cazuri în care legea prevede o vârstă maximă pentru încadrarea în 


muncă: persoanele care doresc să urmeze cursuri de calificare profesională în 


profesia de ghid de turism local trebuie să nu aibă peste 65 de ani'”. 


b) A doua categorie de incompatibilităţi se referă la măsurile de protecţie a 
femeilor şi tinerilor "®. 
Codul muncii dispune în art.13 alin.5 faptul că încadrarea în locuri de 
muncă grele, vătămătoare, periculoase se poate face numai după împlinirea vârstei 
de 18 ani, aceste locuri fiind stabilite prin hotărâre a Guvernului. 


16 Art.11 din Legea nr.293/2004 privind Statutul funcționarilor publici cu statut special din Administrația 
Națională a Penitenciarelor, republicată în Monitorul Oficial al României, Partea I, nr.628 din 22 septembrie 2009, 
modificată prin Legea-cadru nr.284/2010 privind salarizarea unitară a personalului plătit din fonduri publice, 
publicată în Monitorul Oficial al României, Partea I, nr.877 din 28 decembrie 2010. 

15 Art,54 lit.c şi d din Legea nr.188/1999 privind Statutul funcționarilor publici (republicată în Monitorul Oficial al 
României, Partea I nr. 365 din 29 mai 2007), modificată ulterior, inclusiv prin Legea nr.187/2012 pentru punerea în 
aplicare a Legii nr.286/2009 privind Codul penal (publicată în Monitorul Oficial al României, Partea I nr. 757 din 
12 noiembrie 2012) şi prin Legea nr.2/2013 privind unele măsuri pentru degrevarea instanțelor judecătoreşti, 
precum şi pentru pregătirea punerii în aplicare a Legii nr. 134/2010 privind Codul de procedură civilă (publicată în 
Monitorul Oficial al României, Partea I nr. 89 din 12 februarie 2013) şi prin Ordonanţa de urgenţă nr.18/2014 
pentru reglementarea unor măsuri privind activitatea Regiei Autonome "Administraţia Patrimoniului Protocolului 
de Stat", pentru schimbarea regimului juridic al unor imobile şi pentru modificarea unor acte normative civilă 
(publicată în Monitorul Oficial al României, Partea I nr. 305 din 24 aprilie 2014). 

165 A se vedea art.3 alin.2, lit.a din Legea nr.22/1969 privind angajarea gestionarilor, consti-tuirea de garanţii şi 
răspunderea în legătură cu gestionarea bunurilor egenţilor economici, autorităţilor sau instituţiilor publice, cu 
modificările ulterioare. 

16 Art.5 alin.1 lit.a din Normele privind atestarea profesorilor de legislaţie rutieră şi a instructorilor de conducere 
auto. 

157 Anexa 1 la Ordinului Ministrului Transporturilor, Construcţiilor şi Turismului nr.637/2004 pentru aprobarea 
Normelor metodologice privind condiţiile şi criteriile pentru selecţionarea, şcolarizarea, atestarea şi utilizarea 
ghizilor de turism (publicat în Monitorul Oficial al României, Partea I, nr.534 din 15 iunie 2004), cu modificările şi 
completările aduse de Ordinul nr.990/2009 pentru modificarea unor acte normative din domeniul turismului în 
vederea implementării Ordonanţei de urgenţă a Guvernului nr.49/20009 privind libertatea de stabilire a prestatorilor 
de servicii şi libertatea de a furniza servicii în România (publicat în Monitorul Oficial al României, Partea I, nr.910 
din 24 decembrie 2009). 

'% Ana Maria Măcărescu, op.cit. 

Pentru aducerea la îndeplinire a acestei dispoziţii şi în concurs cu normele 
Organizaţiei Internaţionale a muncii (Convenţia nr.138 din 1973 privind vârsta 
minimă de încadrare în muncă şi Convenţia nr.182/1999 privind interzicerea celor 
mai grave forme ale muncii copiilor şi acțiunea imediată în vederea eliminării 
lor), au fost adoptate Hotărârea Guvernului nr.600/2007 privind protecția tinerilor 
la locul de muncă şi Hotărârea Guvernului nr.867/2009 privind interzicerea 
muncii periculoase pentru copii'*. 

Indiferent de activitatea pe care o desfăşoară, salariaţii au dreptul la măsuri 
de protecţie în conformitate cu reglementările legale', iar în cazul tinerilor şi al 
femeilor măsurile de protecție sunt unele speciale. Prin „tânăr” înţelegem orice 
persoană în vârstă de cel puţin 15 ani şi de cel mult 18 ani.'”! 

Potrivit art. 9 din Hotărârea Guvernului nr.600/2007 privind protecția 
tinerilor la locul de muncă, este interzisă activitatea tinerilor pentru următoarele 
activităţi: 

— cele care depăşesc în mod evident capacităţile lor fizice sau psihologice; 

— cele care implică o expunere nocivă la agenţi toxici, cancerigeni, care 
determină modificări genetice ereditare, având efecte nocive pentru făt 
pe durata gravidităţii sau având orice alt efect nociv cronic asupra fiinţei 
umane; 

— implică o expunere nocivă la radiaţii; 

— prezintă riscuri de accidentare, pe care se presupune că tinerii nu le pot 
identifica sau preveni, din cauza atenţiei insuficiente pe care o acordă 
securităţii în muncă, a lipsei lor de experienţă ori de pregătire; 

— pun în pericol sănătatea acestora din cauza frigului ori a căldurii 
extreme sau din cauza zgomotului ori a vibraţiilor. 

Hotărârea Guvernului nr.867/2009 dispune interzicerea nu numai a muncilor 
periculoase pentru copii, ci şi a celor intolerabile — acele activităţi desfăşurate de 
către copii sau realizate prin implicarea nemijlocită a copilului, care, prin natura lor 
sau condiţiile în care se exercită, dăunează sănătăţii, securităţii, dezvoltării sau 
moralității copiilor, şi anume: toate formele de sclavie sau practicile similare — 
vânzarea de sau comerţul cu copii, servitutea pentru datorii şi munca de servitor — 
precum şi munca forţată sau obligatorie, inclusiv recrutarea forțată sau obligatorie a 
copiilor în vederea utilizării lor în conflictele armate; utilizarea, recrutarea sau 
oferirea unui copil în scopul practicării prostituţiei, producției de material 
pornografic sau de spectacole pornografice; utilizarea, recrutarea sau oferirea unui 


1% Publicată în Monitorul Oficial al României, Partea I, nr.568 din 14 august 2009. 

170 Art.41 alin.2 din Constituţia României. 

171 Art.3 lit.a din Hotărârea Guvernului nr.600/2007 privind protecţia tinerilor la locul de muncă. Art.2 lit. a din 
Hotărârea Guvernului nr.867/2009 privind interzicerea muncii periculoase pentru copii defineşte termenul de „copil” 
ca fiind orice personaă în vârstă de până la 18 ani. 

copil în scopul unor activităţi ilicite, mai ales pentru producția şi traficul de 
stupefiante, aşa cum le definesc convențiile internaționale.” 

Art.128 din Codul muncii stabileşte faptul că femeile gravide, lăuzele şi 
cele care alăptează nu pot fi obligate să presteze muncă de noapte. O prevedere 
asemănătoare există şi în cazul tinerilor care nu au împlinit vârsta de 18 ani. Dacă 
per a contrario, se obține acordul acestora, cei vizați pot presta o asemenea 
muncă. Potrivit Ordonanței de urgență a Guvernului nr.96/2003 privind protecția 
maternității la locurile de muncă!” prin care s-a asigurat o asimilare a standar- 
delor internaționale, mai ales a celor cuprinse de Directiva 92/85/CEE"*, salariata 
gravidă sau cea care a născut recent este obligată să se prezenta la medicul de 
familie pentru eliberarea unui document medical care să le ateste starea, având 
obligația de a informa în scris angajatorul despre situația ei. Angajatorul are 
obligația de a lua toate măsurile necesare astfel încât să prevină expunerea 
salariatei gravide care a născut recent sau care alăptează, la riscuri ce îi poate 
afecta sănătatea şi securitatea, să nu fie constrânsă să efectueze o muncă 
dăunătoare sănătății sau stării lor de graviditate ori copilului nou-născut, 
după caz.” 

În caz contrar angajatorul este exonerat de obligațiile sale prevăzute în 
Ordonanța de urgență — de a preveni expunerea salariatelor la riscuri ce le pot 
afecta sănătatea şi securitatea, de a le constrânge să efectueze o muncă dăunătoare 
sănătăţii sau stării lor de graviditate ori copilului nou-născut, ş.a. 

c) În scopul interesului ocrotirii avutului public sau privat nu pot fi 
încadrați în funcția de gestionar persoanele condamnate, inclusiv cei aflaţi în 
cursul urmăririi penale ori al judecății şi care nu au fost reabilitați de drept sau de 
instanța de judecată pentru anumite infracţiuni şi nici persoanele care nu au 
împlinit vârsta de 21 ani (în unele cazuri 18 ani). 

d) Incompatibilităţi ce privesc îndeplinirea condiției unei reputaţii 
neştirbite, autoritate morală deosebită, probitate şi corectitudine. Astfel, nu poate 
fi numită judecător sau procuror persoana care are antecedente penale sau cea care 
nu are o reputație neştirbită. De asemenea, Garda Financiară îşi recrutează 
personalul din rândul persoanelor care nu au fost pedepsite pentru săvârşirea unor 
infracțiuni, deoarece această instituție este un organ de control financiar 


172 A se vedea art.2 lit. c, art.3 şi Anexa la Hotărârea Guvernului nr.867/2009 privind interzicerea muncii pericu- 
loase pentru copii. 

173 Publicată în Monitorul Oficial al României, Partea I, nr.750 din 27 octombrie 2003, cu modificările şi 
completările aduse prin Ordonanţa de urgenţă nr.158/2005 privind concediile şi indemnizaţiile de asigurări sociale 
de sănătate (publicată în Monitorul Oficial al României, Partea I, nr.1074 din 29 noiembrie 2005). 

174 A se vedea Nicolae Voiculescu, Protecţia maternității la locurile de muncă. Scurtă privire asupra legislaţiei 
interne, precum şi a normelor şi jurisprudenţei comunitare, în Revista română de dreptul muncii, nr. 3/2004, p.12-17. 

175 Art.4 din Ordonanţa de urgenţă a Guvernului nr.96/2003 privind protecţia maternității la locurile de muncă. 

specializat al statului, militarizat, neîncazarmat, care îşi desfăşoară activitatea 
conform legii pe întreg teritoriul ţării şi este subordonată ministrului finanţelor. 


II. 2. 3. Capacitatea juridică a angajatorului 
Potrivit art.14 din Codul muncii, prin angajator se înţelege persoana fizică 


sau juridică ce poate, potrivit legii, să angajeze forță de muncă pe bază de contract 
individual de muncă. Cel ce încadrează în muncă — angajatorul — poate fi persoană 
juridică de drept public sau de drept privat, precum şi persoană fizică. Persoana 
juridică poate încheia contracte individuale de muncă din momentul dobândirii 
personalităţii juridice, iar persoana fizică în calitate de angajator, din momentul 
dobândirii capacităţii de exercițiu. 

Art.209 N.C.C. prevede că persoana Juridică îşi exercită drepturile şi îşi 
îndeplineşte obligaţiile prin organele sale de administrare, de la data constituirii 
lor. Deci, persoana juridică participă la viaţa juridică prin intermediul organelor 
sale de administrare, definite ca fiind persoane fizice sau Juridice, care, prin lege, 
actul de constituire sau statut, sunt desemnate să acţioneze, în raporturile cu terţii, 
individual sau colectiv, în numele şi pe seama persoanei juridice. Pe piaţa forţei de 
muncă, angajatorul persoană Juridică trebuie să încheie contracte de muncă — acte 
juridice a căror esenţă este voinţa bazată pe discernământ, însă nu poate avea, 
naturalmente, o voinţă proprie!"€. Acesta este motivul pentru care legiuitorul a 
adoptat soluția considerării voinţei uneia sau mai multor persoane fizice cu 
atribuţii de administrare ca fiind însăşi voinţa subiectului colectiv de drept. 

Prin specializarea regulii în domeniul nostru de interes, conchidem că 
angajatorul, persoană juridică îşi exercită dreptul de a angaja forță de muncă prin 
organele de administrare, care pot fi unipersonale (administrator, manager, 
conducător) sau colegiale (consiliu de administraţie, directorat). 

Amintim art.205 alin.l N.C.C. potrivit căruia este anulabil actul juridic 
încheiat în frauda intereselor persoanei juridice de un membru al organelor de 
administrare, dacă acesta din urmă, soţul, ascendenții sau descendenţii lui, rudele 
în linie colaterală sau afinii săi, până la gradul al patrulea inclusiv, aveau vreun 
interes să se încheie acel act şi dacă partea cealaltă a cunoscut sau trebuia să 
cunoască acest lucru. Având în vedere caracterul de act juridic al contractului 
individual de muncă, se pune problema dacă acesta poate cădea sub incidenţa 
prevederii legale invocate. Este de precizat, în primul rând, că prin esenţa lui, 
contractul de muncă presupune prestarea unui munci al cărei direct beneficiar este 
angajatorul. Deci este greu de crezut, cel puţin la nivel teoretic, că un contract de 
muncă ar putea fi încheiat în frauda intereselor angajatorului — persoană juridică. 
În practică însă, este posibil să existe interes în a angaja o persoană, fără ca 


176 A se vedea, Ştefania Dumitrache, Răspunderea disciplinară în dreptul muncii intern şi comparat, Editura 
Sitech, Craiova, 2011, 91-92. 

această să aibă calificarea necesară ocupării unui anumit loc de muncă, creându-se 
astfel un pericol iminent pentru salariatul în cauză, pentru colectivul în cadrul 
căruia îşi desfăşoară activitatea, dar şi pentru întregul proces productiv. Susţinem 
că un astfel de contract de muncă este lovit de nulitate relativă, cu toate 
consecinţele ce decurg de aici, în temeiul regulilor de drept comun. 


II. 3. Consimţământul părților la încheierea contractului individual de muncă 


Fiind un act Juridic şi consensual, contractul individual de muncă se încheie 
prin consimțământul celor două părți, persoana încadrată îşi exprimă în mod direct 
voinţa, reprezentarea fiind exclusă. Manifestarea de voinţă trebuie să fie liberă, în 
deplină cunoştinţă de cauză şi neechivocă. Pentru a produce efecte juridice, 
consimțământul trebuie să nu fie viciat prin eroare, dol sau violenţă. Poate exista 
eroare când, spre exemplu, viitorul salariat îşi formează singur o convingere 
greşită asupra clauzelor esenţiale ale contractului ori asupra angajatorului! 7. 

Contractul de muncă ia naştere la data când s-a întâlnit consimţământul 
ambelor părţi de a încheia acel contract. În conformitate cu art.16 din Codul 
muncii, contractul individual de muncă se încheie în baza consimțământului 
părţilor în formă scrisă, în limba română. Oblhgaţia de încheiere a contractului 
individual în formă scrisă revine angajatorului. Formă scrisă a contractului este 
prevăzută de lege ad validitatem, prin urmare, în situația în care contractul de 
muncă nu a fost încheiat în formă scrisă, el este lovit de nulitate absolută, dar 
remediabilă. Calitatea de salariat se dobândeşte de la data încheierii contractului, 
chiar dacă munca începe efectiv la o dată ulterioară. Aşadar, în cazul refuzului 
angajatorului de a primi o persoană să lucreze, va declanşa un litigiu de muncă, iar 
în cazul în care nu se prezintă să lucreze 1 se poate desface contractul individual 
de muncă. Dispoziţiile privind forma contractului în art.16 sunt stabilite pentru a 
permite controlul statului aspra forţei de muncă, dar şi dovedirea încheierii şi 
conținutul contractului. 

Potrivit art.17 din Codul muncii, angajatorul are obligația de a informa 
persoana selectată în vederea angajării cu privire la clauzele esenţiale pe care 
intenționează să le înscrie în contract. Această obligaţie se consideră executată la 
momentul semnării contractului individual de muncă, prezumția fiind una 
absolută, astfel că, după momentul exprimării în scris a manifestării sale de 
voinţă, salariatul nu poate invoca neinformarea cu privire la clauzele contractuale. 

Aşadar, putem distinge între trei momente deosebite! %*: 

— data încheierii contractului de muncă, care este aceea a realizării acordului 
de voinţă în formă scrisă; 


17 Alexandru Ţiclea, Andrei Popescu, Constantin Tufan, Marioara Țichindelean, Ovidiu Ţinca, op. cit., p.357 
18 Vasile Popa, Ondina Pană, Noua dimensiune a dreptului muncii. Prezentare doctrinară a Codului Muncii, 
Legea nr.55/2002, Editura Presa Universitară Română, Timişoara, 2003, p.69 

— data când contractul intră în vigoare potrivit acordului părților; 

— data când începe efectiv prestarea muncii. 

Cele trei momente sau doar două dintre acestea se pot suprapune; în 
concluzie, salariatul are calitatea de persoană încadrată în temeiul unui contract de 
muncă, beneficiind de drepturile ce i se cuvin în acest sens, cu obligaţiile 
corelative de la data stabilită prin acordul de voinţă al părților ca moment al 
începerii efectelor contractului, chiar dacă prestarea muncii, deci executarea 
contractului, se realizează în fapt de la o dată ulterioară, deoarece această 
împrejurare nu determină naşterea contractului, ci doar suspendarea efectelor sale 
principale — munca prestată şi salariul. 


II. 4. Obiectul şi cauza contractului de muncă 


Ca orice convenţie, o condiție obligatorie la încheierea contractului indi- 
vidual de muncă o reprezintă obiectul contractului. Art.1225 N.C.C. prevede că 
obiectul contractului îl reprezintă operaţiunea juridică (...) convenită de părţi, 
astfel cum aceasta reiese din ansamblul drepturilor şi obligaţiilor contractuale. 
Obiectul contractului trebuie să fie determinat şi licit, sub sancţiunea nulităţii 
absolute. 

În contractul individual de muncă, care este un contract bilateral sinalag- 
matic, obiectul îl constituie două elemente inseparabile care se intercon- 
diționează, prestarea muncii de către salariat şi salarizarea ei de către angajator. 
Astfel, în art.159 alin.2 din Codul muncii se prevede că „pentru munca prestată în 
baza contractului de muncă fiecare salariat are dreptul la un salariu exprimat în 
bani. Salariul cuprinde salariul de bază, indemnizaţiile, sporurile şi alte adaosuri. 
Obligația principală a angajatorului o reprezintă retribuirea angajatului conform 
cantității şi calităţii muncii prestate. 

Obligativitatea retribuirii rezultă şi din art.161 din Codul muncii, potrivit 
căruia salariile se plătesc înaintea oricăror altor obligaţii băneşti ale angajatorului. 
Întârzierea nejustificată a plăţii salariului sau neplata acestuia poate determina 
obligarea angajatorului la plata de daune interese pentru repararea prejudiciului 
produs salariatului (art.166 alin.4 Codul muncii). 

Corelativ, salariatul trebuie să presteze munca în condiţiile în care s-a obligat 
prin contract, în concordanţă cu aptitudinile lui, chiar dacă salariatul dispune de 
pregătirea necesară pentru a executa şi alte servicii. Cu alte cuvinte, salariatul 
închiriază angajatorului forța muncii sale manuale, spirituale şi intelectuale. 

Cauza contractului individual de muncă reprezintă şi ea o condiţie obligatorie. 
Cauza sau scopul este acel element al actului juridic care constă în obiectivul 
urmărit la încheierea unui asemenea act. Cauza nu se confundă nici cu 
consimţământul şi nici cu obiectul actului juridic, ceea ce evidenţiază caracterul 

său de element independent, de sine stătător. Împreună cu consimţământul, cauza 
formează voinţa Juridică. Cauza constituie motivaţia care determină asumarea 
obligaţiei. Prestarea muncii de către salariat reprezintă scopul urmărit de către 
patron prin încheierea contractului, deci cauza acestuia, după cum primirea 
salariului este scopul determinant al încheierii contractului pentru salariat. 
Validitatea contractului va fi condiţionată de caracterul licit şi moral al cauzei 
sau scopului său (art.1236 N.C.C.). Cauza este nelicită când este prohibită de 
lege, când este contrară bunelor moravuri şi ordinii publice. În acest caz, actul 
juridic este lovit de nulitate absolută (art.1238 N.C.C.). În continuare se prevede 
că un contract este valabil chiar atunci când cauza nu este expres prevăzută, 
existenţa unei cauze valabile prezumându-se până la proba contrară.Persoana 
care invocă nevalabilitatea cauzei actului juridic trebuie să dovedească aceasta 
(să răstoarne prezumția de existenţă a cauzei). 


III. Înregistrarea contractelor individuale de muncă 


Angajatorul are obligaţia de a înregistra toate contractele individuale de 
muncă în registrul general de evidență a salariaților. Aceasta rezultă din 
formularea expusă la art.34 alin.l care dispune obligația de a înfiinţa un registru 
general de evidenţă pentru angajator. Acest registru se va înregistra la autoritatea 
publică competentă, inspectoratul teritorial de muncă, dată de la care devine 
document oficial (art.34 alin.2). Registrul se completează în ordinea angajării şi 
cuprinde elemente de identificare a tuturor salariaţilor, elemente ce caracterizează 
contractele de muncă ale acestora, precum şi toate situaţiile care intervin pe 
parcursul desfăşurării relaţiilor de muncă în legătură cu executarea, modificarea, 
suspendarea sau încetarea contractului individual de muncă. Registrul se transmite 
la inspectoratul teritorial de muncă în format electronic, prin utilizarea uneia 
dintre următoarele modalităţi: 

a) prin completarea on-line a bazei de date existente pe portalul Inspecţiei 
Muncii; 

b) prin e-mail, pe baza de semnătură electronică; 

c) prin depunerea la sediul inspectoratului teritorial de muncă în format 
electronic, însoţit de o adresa de înaintare semnata de angajator. 

Inspectoratul teritorial de muncă are dreptul şi obligaţia de a controla 
registrele angajaţilor. Inspectorii de muncă, în vederea verificării complete a 
registrelor, pot solicita registrele de la angajator în format electronic. Registrul 
electronic şi dosarele personale ale fiecărui salariat se vor păstra la sediul 
angajatorului, în condiţii care să asigure securitatea datelor, precum şi păstrarea 
lor îndelungată şi corespunzătoare. 

IV. Condiţiile prealabile încheierii contractului individual de muncă 


II. 8. 1. Certificatul medical 

Potrivit art.27 alin.1 din Codul muncii, o persoană poate fi angajată în muncă 
numai în baza unui certificat medical care constată faptul că cel în cauză este apt 
pentru prestarea acelei munci. Condiţia obligatorie a examenului medical prealabil 
încadrării răspunde cerinţelor de protecție a fiecărui om al muncii, a celorlalte 
persoane din colectiv şi a populaţiei. Concluzia examenului medical o constituie 
avizul medical final eliberat de unitatea sanitară competentă. Potrivit art.27 alin.5 
solicitarea, la angajare, a testelor de graviditate este interzisă. La angajarea în 
domeniile sănătate, alimentaţie publică, educaţie şi alte domenii stabilite prin acte 
normative se pot solicita şi teste medicale specifice. 

Certificatul medical mai este obligatoriu şi în următoarele situaţii enumerate 
de art.28 din Codul muncii: 

a) la reînceperea activităţii după o întrerupere mai mare de 6 luni pentru 
locurile de muncă având expunere la factori nocivi profesionali şi de un an în 
celelalte situaţii; 

b) în cazul detaşării sau trecerii la alt loc de muncă ori în altă activitate, dacă 
se schimba condiţiile muncii; 

c) la începerea misiunii, în cazul salariaților încadraţi cu contract de muncă 
temporară; 

d) în cazul ucenicilor, practicanţilor, elevilor şi studenților, în situația în care 
urmează să fie instruiți pe meserii şi profesii, precum şi în situaţia schimbării 
meseriei pe parcursul instruirii; 

e) periodic, în cazul celor care lucrează în condiţii de expunere la factori 
nocivi profesionali potrivit reglementărilor Ministerului Sănătăţii; 

f) periodic, în cazul celor care desfăşoară activităţi cu risc de transmitere a 
unor boli şi care lucrează în sectorul alimentar, zootehnic, la instalațiile de 
aprovizionare cu apă potabilă, în colectivităţi de copii, în unităţi sanitare, potrivit 
reglementărilor Ministerului Sănătății; 

g) periodic, în cazul celor care lucrează în unități fără factor de risc, prin 
examene medicale diferenţiate în funcție de vârstă, sex şi stare de sănătate, 
potrivit reglementărilor din contractele colective de muncă. 

Nerespectarea condițiilor prezentării certificatului medical la angajare atrage 
nulitatea absolută a contractului individual de muncă, după cum rezultă din 
prevederile exprese ale alin.2 al art.27 din Codul muncii. Această nulitate este însă 
remediabilă dacă salariatul prezintă certificatul medical după momentul încheierii 
contractului individual de muncă, iar din cuprinsul certificatului rezultă că cel în 
cauză este apt de muncă, contractul astfel încheiat rămâne valabil! ?. Condiţiile de 


' Prin Ordinul 508/933 al Ministrului Muncii, Familiei şi Egalităţii de Şanse şi al Ministrului Sănătăţii Publice 
privind aprobarea Normelor generale de protecția muncii, publicat în Monitorul Oficial al României 

efectuare a examenului medical şi periodicitatea acestuia se stabilesc prin 
regulament aprobat prin ordin comun al Ministrului Muncii Familiei şi Egalităţii 
de Şanse şi Ministerul Sănătăţii Publice. 

Salariaţii care desfăşoară muncă de noapte şi au probleme de sănătate 
recunoscute ca având legătură cu aceasta vor fi trecuţi la munca de zi pentru care 
sunt apți. 


II.8.2. Verificarea prealabilă a aptitudinilor profesionale şi personale. 
Condiţii de studii şi vechime 

Potrivit art.29 din Codul muncii, contractul individual de muncă se încheie 
după verificarea prealabilă a aptitudinilor profesionale şi personale ale persoanei 
care solicită angajarea. 

Anumite funcţii nu pot fi ocupate decât pe bază de concurs sau examen; 
astfel, în cazul salariaților la instituţiile şi autorităţile publice şi la alte unități 
bugetare, încadrarea se face doar prin concurs sau examen. Diferenţa între concurs 
şi examen este următoarea: dacă la concursul organizat pentru ocuparea unui post 
nu s-au prezentat mai mulți candidaţi, încadrarea în muncă se face prin examen. 
Posturile vacante la instituţiile şi autorităţile publice şi la unitățile bugetare vor fi 
scoase la concurs în raport cu necesităţile fiecărei unităţi. La concurs se pot 
prezenta atât persoane din cadrul unităţii, cât şi din afara ei. În cadrul fiecărei 
unităţi bugetare se va constitui o comisie de examinare formată dintr-un 
preşedinte desemnat de membrii comisiei şi un secretar numit de conducătorul 
unităţii. Concursul constă în probă scrisă şi probă orală, iar în cazul funcțiilor de 
bază de deservire şi de întreţinere concursul constă într-o probă practică. Probele 
scrise şi orale vor fi notate cu note de la 1 la 10, nota minimă pentru candidaţii 
admişi fiind de minimum 7, iar la medii egale comisia de examinare stabileşte 
persoana admisă în funcție de recomandări, Curriculum Vitae sau studii 
suplimentare etc. Contestaţiile se fac în termen de 3 zile de la afişarea rezultatelor 
ŞI se vor comunica în termen de 5 zile petiționarului. Cei care au reuşit la concurs 
sunt obligaţi să se prezinte la post în 15 zile de la data luării la cunoştinţă a 
rezultatelor. Dacă nu se prezintă, postul va fi declarat vacant şi poate fi ocupat de 
următoarea persoană aflată pe lista celor reuşiţi la concurs. 

Codul muncii în alin.2 al art.29 stabileşte că modalitatea în care urmează să 
se realizeze verificarea prealabilă a aptitudinii profesionale şi personale este 
stabilită în contractul colectiv de muncă aplicabil, în statutul de personal 
profesional sau disciplinar şi în regulamentul intern în măsura în care legea nu 
dispune altfel. Angajatorul poate solicita informaţii privind persoana care solicită 


nr.580/6.12.2002, a fost abrogat Ordinul privind examenul medical la angajarea în muncă, examenul medical de 
adaptare, controlul medical periodic şi examenul medical la reluarea muncii. 


139 


angajarea de la locurile de muncă anterioare, dar numai cu încunoştinţarea 
prealabilă a celui în cauză. 

În ce priveşte condiţiile de studii şi vechime în funcţie sau în specialitate 
menţionăm că în cazul unităţilor de stat sunt obligatorii'5, pe când în cazul celor 
din sectorul privat de regulă nu au acest caracter. Drept urmare, angajatorii din 
sectorul privat trebuie să respecte condiţiile minime de studii prevăzute prin actele 
normative. 


II. 8. 3. Perioada de probă sau termenul de încercare 

Potrivit art.31 din Codul muncii, pentru verificarea aptitudinilor salariatului, 
la încheierea contractului individual de muncă se poate stabili o perioadă de probă 
de cel mult 90 de zile calendaristice pentru funcțiile de execuţie şi de cel mult 120 
de zile calendaristice pentru funcțiile de conducere. Dacă până la apariţia Legii 
de modificare şi completare a Codului muncii nr.40/2011, pentru a se evita 
eventualele abuzuri ale angajatorilor este interzis a se face angajarea succesivă a 
mai mult de 3 persoane pe perioada de probă pentru acelaşi post (art.33 Codul 
muncii), în prezent textul legal impune angajatorului o limită temporală, iar nu 
una numerică, astfel: perioada în care se pot face angajări succesive de probă a 
mai multor persoane pentru acelaşi post este de maximum 12 luni. 

Perioada de probă constituie o clauză de dezicere (de denunţare a 
contractului individual de muncă). În baza acesteia, pe durata sau la sfârşitul 
perioadei de probă, contractul individual de muncă poate înceta exclusiv printr-o 
notificare scrisă, fără preaviz, la inițiativa oricăreia dintre părți, fără a fi necesară 
motivarea acesteia. 

În Codul muncii sunt prevăzute şi anumite termene maximale ale perioadei 
de probă. Astfel, potrivit art.31 alin.2, verificarea aptitudinilor profesionale, 
încadrarea persoanelor cu handicap se realizează exclusiv prin modalitatea 
perioadei de probă de maximum 30 zile calendaristice. 

Absolvenţii instituţiilor de învățământ superior se încadrează la debutul lor în 
profesie pe baza unei perioade de stagiu de 6 luni, făcând excepţie acele profesii 
în care stagiatura este reglementată prin legi speciale. În continuare textul art.31 
alin.5 prevede că, la sfârşitul perioadei de stagiu, angajatorul eliberează obliga- 
oriu adeverinţa care este vizată de Inspectoratul Teritorial de Muncă în a cărei 
competenţă teritorială de competenţă îşi are sediul. 


180 Sunt şi excepţii, cum ar fi în cazul funcţionarilor publici unde, potrivit art.9 lit.c din Legea nr.188/1999, funcțiile 
de conducere, de şef de serviciu şi şef de birou pot fi ocupate pe durată nedeterminată de persoane care au doar 
studii liceale sau postliceale, în condiţiile în care la concursul organizat pentru ocuparea acestora nu s-au înscris 
candidaţi cu studii superioare. În acest caz de excepție, instituţiile menţionate au obligaţia să organizeze în fiecare 
an concurs. 

Termene pentru perioada de probă au fost reglementate şi în cazul 
salariatului încadrat cu contract individual de muncă pe durată determinată, numai 
că aceste termene sunt mai mici (art.85 Codul muncii). 

Salariatul încadrat cu contract individual de muncă pe durată determinată 
poate fi supus unei perioade de probă, care nu va depăşi: 

- 5 zile lucrătoare pentru o durată a contractului individual de muncă mai 
mică de 3 luni; 

- 15 zile lucrătoare pentru o durată a contractului individual de muncă 
cuprinsă între 3 şi 6 luni; 

- 30 de zile lucrătoare pentru o durată a contractului individual de muncă 
mai mare de 6 luni; 

- 45 de zile lucrătoare în cazul salariaţilor încadraţi în funcții de conducere, 
pentru o durată a contractului individual de muncă mai mare de 6 luni. 

Tot în acest sens prin contractul de muncă prin agent de muncă temporară se 
poate stabili o perioadă de probă pentru realizarea misiunii a cărei durată nu poate 
fi mai mare de: 

- 2 zile lucrătoare, în cazul în care contractul de muncă temporară este 
încheiat pentru o perioadă mai mică sau egală cu o lună; 

- 5 zile lucrătoare, în cazul în care contractul de muncă temporară este 
încheiat pentru o perioadă cuprinsă între o lună şi 3 luni; 

- 15 zile lucrătoare, în cazul în care contractul de muncă temporară este 
încheiat pentru o perioadă cuprinsă între 3 şi 6 luni; 

- 20 de zile lucrătoare, în cazul în care contractul de muncă temporară este 
încheiat pentru o perioadă mai mare de 6 luni; 

- 30 de zile lucrătoare în cazul salariaţilor încadraţi în funcții de conducere, 
pentru o durată a contractului de muncă temporară mai mare de 6 luni. 

Pe durata perioadei de probă, salariatul se bucură de toate drepturile şi are 
toate obligațiile prevăzute în legislația muncii, în contractul colectiv de muncă 
aplicabil, regulamentul intern, precum şi în contractul individual de muncă. 
Perioada de probă constituie vechime în muncă. 

Pe durata executării unui contract individual de muncă nu poate fi stabilită 
decât o singură perioadă de probă (art.32 alin.2 Codul muncii). În mod 
excepțional, salariatul poate fi supus la o nouă perioadă de probă în situaţia în care 
acesta debutează la acelaşi angajator într-o nouă funcție, sau urmează să presteze 
activitatea într-un loc de muncă cu condiţii grele, vătămătoare sau periculoase. 

Neinformarea salariatului anterior încheierii sau modificării contractului 
individual de muncă cu privire la perioada de probă duce la decăderea 
angajatorului de a mai verifica aptitudinile salariatului printr-o asemenea 
modalitate. 

II. 8. 4. Condiţiile speciale pentru încadrarea în muncă 


Acestea sunt: 

a) Avizul prealabil, acordul sau aprobarea prealabilă 

Pentru anumite funcții este necesară obținerea prealabilă a unui aviz; astfel, 
spre exemplu, potrivit Legii nr.333/2003 privind paza obiectivelor, bunurilor, 
valorilor şi protecţiei personalului'*!, dacă o astfel de pază se face cu personal 
propriu, încadrarea în muncă a persoanelor respective se realizează numai cu 
avizul organului de poliție. 

Avizul în cauză are un caracter conform, adică neindeplinirea condiţiei 
obținerii sale duce la nulitatea absolută, dar remediabilă a respectivei încadrări în 
muncă. 

În principiu, avizul conform poate fi revocat numai până în momentul 
încheierii contractului individual de muncă. Totuşi, revocarea sa este posibilă şi 
ulterior, deci după încheierea contractului individual de muncă, consecința fiind 
desfacerea contractului individual de muncă pentru necorespundere profesională. 

Uneori, reglementările legale instituie condiţia autorizării profesionale, cum 
ar fi autorizarea calităţii de artificier, potrivit Legii nr.126/1995 privind regimul 
materialelor explozive“ şi, în cazul lipsei autorizării, este antrenată nulitatea 
contractului individual de muncă. 

Trebuie să precizăm că avizul, autorizarea ori aprobarea prealabilă sunt 
obligatorii pentru toate categoriile de angajatori şi pentru aceia din sectorul privat, 
deoarece normele juridice în cauză au caracter imperativ. 

b) Existenţa unui act de alegere sau numire în profesie 

Pentru încadrarea în funcții eligibile (primarii, preşedintele şi delegația 
permanentă a consiliilor judeţene), trebuie ca în prealabil să existe actul de alegere 
specific acestor funcţii. De asemenea, pentru unele categorii de salariaţi (personal 
didactic) numirea în funcţie constituie o condiție prealabilă şi supli-mentară a 
încadrării. 

c) Obţinerea unui permis de muncă pentru cetăţenii străini 

Cadrul legislativ care face referirea la această condiție specială pentru 
încadrarea în muncă este dat de Ordonanţa de urgenţă a Guvernului nr.194/2002 


e A A . SE șI . Ar nel 83 
privind încadrarea în munca şi detaşarea străinilor pe teritoriul României ~. 


181 Publicată în Monitorul Oficial al României, Partea I, nr.525 din 22 iulie 2003, cu modificările şi completările 
ulterioare aduse de Legea nr.40/2010, publicată în Monitorul Oficial al României, Partea I, nr.153 din 
9 martie 2010. 

18 Republicată în Monitorul Oficial al României, Partea I, nr.660 din 15 septembrie 2011. 

18 Republicată în Monitorul Oficial al României, Partea I, nr. 421 din 5 iunie 2008 


142 


II. 9. Durata contractului individual de muncă 


În temeiul art.12 din Codul muncii, se încheie pe durată nedeterminată în 
afara situaţiilor de excepţie indicate în alin.2 al textului; rezultă ca se consacră ca 
un principiu general încheierea contractului individual de muncă pe durată 
nedeterminată. Aşa fiind, clauza prin care un contract de muncă se încheie pe 
durată determinată fără a fi incidentă una din excepţiile prevăzute de Codul 
muncii este nulă în mod absolut, deoarece încalcă o normă legală având un 
caracter imperativ de ocrotire a salariaților. Această clauză va fi înlocuită cu alta, 
potrivit căreia contractul se încheie pe durată nedeterminată, iar contractul în 
ansamblul său se menţine. 


II. 10. Contractul de muncă pe durată nedeterminată 

Aceasta reprezintă cea mai răspândită formă de contract de muncă. 
Avantajele pentru salariat sunt stabilitate, posibilități de evoluţii profesionale, 
iar pentru angajator — condiții optime de organizare a muncii, întărirea 
disciplinei în muncă, rentabilitate economică, stabilitatea forței de muncă. 
După cum am arătat, aceasta este regula în dreptul muncii (contractul pe durată 
nedeterminată). 


IL 11. Contractul de muncă pe durată determinată 


Potrivit art.82 din Codul muncii, prin derogare de la regula prevăzută în 
art.12 alin.l angajatorii au posibilitatea de a angaja, în cazurile şi în condițiile 
prezentului cod, personal salariat cu contract individual de muncă pe perioadă 
determinată, prin care se subliniază caracterul derogatoriu de la regulă al contrac- 
tului individual de muncă pe perioadă determinată. 

În ce priveşte forma contractului individual de muncă, prin art.82 alin.2 se 
prevede: contractul individual de muncă se poate încheia numai în formă scrisă cu 
precizarea expresă a duratei pentru care se încheie. De aici rezultă că forma scrisă a 
acestui contract este o condiţie de validitate (ad validitatem) şi nu una de probă (ad 
probationem). Într-adevăr, putându-se încheia numai în forma scrisă cu precizarea 
expresă a duratei sale înseamnă că, în lipsa acestei forme, nu este posibilă 
cunoaşterea duratei pentru care a fost încheiat şi prin urmare, nu se poate vorbi de 
existenţa unui contract individual de muncă şi cu atât mai puţin de unul pe durată 
determinată. În literatura de specialitate'* s-a precizat că referirea priveşte validitatea 
unui astfel de contract, nu şi pe cea a unui contract individual de muncă în general. 
Elementul esențial al acestui contract îl reprezintă, evident, durata care trebuie 
precizată în conţinutul sau. 


'% Alexandru Țiclea, Reglementarea contractului individual de muncă pe durată determinată conform proiectului 
Codului Muncii, „Revista Română de dreptul muncii“, nr.2/2002, p.22 

Contractul individual de muncă poate fi încheiat pentru o durată determinată 
numai în următoarele cazuri: 

a) înlocuirea unui salariat în cazul suspendării contractului său de muncă, cu 
excepţia situaţiei în care acel salariat participă la grevă; 

b) creşterea şi/sau modificarea temporară a structurii activităţii angajatorului; 

c) desfăşurarea unor activităţi cu caracter sezonier; 

d) în situaţia în care este încheiat în temeiul unor dispoziţii legale emise cu 
scopul de a favoriza temporar anumite categorii de persoane fără loc de muncă; 

e) angajarea unei persoane care, în termen de 5 ani de la data angajării, 
îndeplineşte condiţiile de pensionare pentru limită de vârstă; 

f) ocuparea unei funcții eligibile în cadrul organizaţiilor sindicale, patronale 
sau al organizaţiilor neguvernamentale, pe perioada mandatului; 

g) angajarea pensionarilor care, în condiţiile legii, pot cumula pensia cu salariul; 

h) în alte cazuri prevăzute expres de legi speciale ori pentru desfăşurarea 
unor lucrări, proiecte sau programe. 

În art.84 este prevăzută o durată maximă şi anume 36 luni. Potrivit art.82 
alin.3, contractul individual de muncă pe durată determinată poate fi prelungit, în 
condiţiile prevăzute la art. 83, şi după expirarea termenului iniţial, cu acordul scris 
al părţilor, pentru perioada realizării unui proiect, program sau unei lucrări. În 
cazul în care contractul este încheiat pentru a înlocui un salariat al cărui contract 
de muncă este suspendat, durata contractului va expira la momentul încetării 
motivelor ce au determinat suspendarea contractului de muncă al salariatului 
titular (art.82 alin.2 Codul muncii). Aşadar, legal este posibilă şi o durată care să 
depăşească 36 luni. 

De asemenea, este posibilă o durată mai mare şi în temeiul unor dispoziţii 
legale speciale. 

În situaţia în care raportul contractual de muncă continuă după expirarea 
termenului contractului, se consideră că între părți a intervenit un contract pe 
durată nedeterminată, cu excepția cazurilor în care contractul a fost încheiat 
pentru a înlocui un salariat al cărui contract de muncă a fost suspendat. Aşadar, 
termenul a fost prelungit prin tacita relocațiune, păstrându-şi totuşi caracterul 
iniţial (contract pe durată determinată) în cazul în care activitatea va fi temporară 
sau sezonieră. Transformarea la care ne-am referit mai sus, adică în contract de 
muncă pe durată nedeterminată, are loc atunci când postul nu are caracter 
temporar sau sezonier, ci el este permanent şi între timp a devenit vacant, spre 
exemplu atunci când contractul de muncă al titularului a încetat, iar persoana 
încadrată temporar continuă să lucreze, contractul pe durată determinată trebuie 
considerat că a expirat la terminarea termenului şi pe aceeaşi dată s-a încheiat un 
nou contract pe durată nedeterminată, bineînţeles dacă sunt îndeplinite şi celelalte 

condiții legale, de exemplu verificarea cunoştinţelor prin proba practică sau 
concurs etc. 

Pentru preîntâmpinarea oricărui comportament abuziv în domeniu din partea 
angajatorului, prin alin.4 al art.82, legiuitorul reglementează situația contractelor 
individuale de muncă pe durată determinată cu caracter succesiv. Astfel, între 
aceleaşi părți se pot încheia cel mult 3 astfel de contracte, a căror durată nu poate 
fi mai mare de 12 luni fiecare (alin.5 teza a doua). Prin contracte succesive 
înţelegem contractele individuale de muncă pe durată determinată încheiate în 
termen de 3 luni de la încetarea unui contract de muncă pe durată determinată. 

Trebuie să menţionăm în acest sens dispoziţiile art.86 din Codul muncii, 
potrivit căruia angajatorii sunt obligaţi să informeze salariaţii angajaţi cu 
contract individual de muncă pe durată determinată despre locurile de muncă 
vacante sau care vor deveni vacante, corespunzătoare pregătirii lor profesionale 
şi să le asigure accesul la aceste locuri de muncă în condiţii egale cu cele ale 
salariaţilor angajaţi cu contract individual de muncă pe perioadă nedeterminată. 
Această informare se face printr-un anunţ afişat la sediul angajatorului. 

Persoanelor încadrate în muncă pe perioadă determinată li se aplică 
dispoziţiile legale, precum şi cele cuprinse în contractele colective de muncă 
aplicabile salariaţilor care au contracte individuale de muncă pe durată 
nedeterminată şi care desfăşoară aceeaşi activitate sau una similară, în aceeaşi 
unitate, avându-se în vedere calificarea/aptitudinile profesionale. Atunci când nu 
există un salariat cu contract individual de muncă încheiat pe durată nedeterminată 
comparabil în aceeaşi unitate se au în vedere dispoziţiile din contractul colectiv de 
muncă aplicabil sau, în lipsa acestuia, reglementările legale în domeniu (art.87 
alin.3). 


II. 12. Munca prin agent de muncă temporară 


În capitolul 7, intitulat „Munca prin agent de muncă temporară“, în art.88- 
102 a fost reglementată o nouă instituţie, adică aceea de angajator specializat în 
muncă temporară şi un nou tip de raport de muncă. 

Art.88 alin.l din Codul muncii defineşte munca prin agent de muncă 
temporară ca fiind munca prestată de un salariat temporar care a încheiat un 
contract de muncă temporară cu un agent de muncă temporară şi care este pus la 
dispoziţia utilizatorului pentru a lucra temporar sub supravegherea şi conducerea 
acestuia din urmă. În cuprinsul art.88 au fost definite următoarele noțiuni: 
salariatul temporar, agentul de muncă temporară şi utilizatorul. Salariatul 
temporar este persoana încadrată la un angajator, agent de muncă temporară, în 
vederea punerii la dispoziția unui utilizator pe durata necesară în vederea 
îndeplinirii unor anumite sarcini precise şi cu caracter temporar sub supravegherea 
şi conducerea acestuia din urmă. Agentul de muncă temporară este persoana 
juridică autorizată de Ministerul Muncii, Familiei şi Protecţiei Sociale, care pune 

provizoriu la dispoziţia utilizatorului personal calificat şi/sau necalificat pe care îl 
angajează şi îl salarizează în acest scop. Condiţiile de înfiinţare şi de funcţionare, 
precum şi procedura de autorizare a agentului de muncă temporară se stabilesc 
prin hotărâre a Guvernului'*”. Utilizatorul este angajatorul, persoană fizică sau 
Juridică, căruia agentul de muncă temporară îi pune la dispoziție un salariat 
temporar pentru îndeplinirea unor anumite sarcini precise şi cu caracter temporar. 
Misiunea de muncă temporară reprezintă acea perioadă în care salariatul 
temporar este pus la dispoziția utilizatorului pentru a lucra temporar sub 
supravegherea şi conducerea căruia munceşte temporar un salariat temporar pus la 
dispoziţie de agentul de muncă temporară. 

Potrivit art.89 un utilizator poate apela la agenţi de muncă temporară pentru 
executarea unei sarcini precise şi cu caracter temporar cu excepţia situaţiei în care 
urmăreşte să înlocuiască astfel un salariat al său al cărui contract de muncă este 
suspendat ca urmare a participării la grevă. 

Ca regulă generală, contractul de muncă temporară se stabileşte pentru un 
termen care nu poate fi mai mare de 24 luni. Durata misiunii poate fi prelungită pe 
perioade succesive care, adăugate la durata inițială a misiunii, nu pot conduce la 
depăşirea unei perioade mai mari de 36 luni (art.90 alin.2 Codul muncii). 
Contractul de muncă temporară poate fi încheiat şi pe durata mai multor misiuni, 
dar sub aceleaşi condiții şi anume ca durata totală să nu depăşească 36 luni (art.95 
alin.1 coroborat cu art.90 alin.2 din Codul muncii). În temeiul art.95 alin.3, pentru 
fiecare nouă misiune, între părți se încheie un contract de muncă temporară, în 
care vor fi precizate toate elementele specifice unui astfel de contract. 

În ce priveşte încetarea contractului de muncă temporară, potrivit art.95 
alin.4 acesta încetează la terminarea misiunii pentru care a fost încheiat sau dacă 
utilizatorul renunţă la serviciile sale înainte de încheierea misiunii, în condiţiile 
contractului de punere la dispoziţie. Contractul de punere la dispoziție este 
contractul prin care agentul de muncă temporară pune la dispoziția utilizatorului 
un salariat temporar. Părţile acestui contract sunt agentul de muncă temporară şi 
utilizatorul, salariatul temporar fiind un terţ faţă de acest contract. 

Potrivit art.91 alin.l din Codul muncii, contractul de punere la dispoziție se 
încheie în forma scrisă. Dat fiind faptul că numai în situaţia în care contractul de 
punere la dispoziţie îmbracă forma scrisă pot fi cunoscute clauzele şi totodată este 
posibilă verificarea respectării cazurilor în care utilizatorul poate recurge la 
serviciile unui agent de muncă temporară, s-ar impune considerarea formei scrise 


185 În acest scop, s-a adoptat Hotărârea Guvernului nr.938/2004 privind condiţiile de înfiinţare şi funcţionare, 


precum şi procedura de autorizare a agenţilor de muncă temporară, înlocuită prin Hotărârea Guvernului 
nr.1.256/2011 privind condiţiile de funcţionare, precum şi procedura de autorizare a agentului de muncă temporară, 
publicată în Monitorul Oficial al României, Partea I, nr.5 din 4 ianuarie 2012. 

ca fiind cerută ad validitatem. Contractul de punere la dispoziţie trebuie să 
cuprindă: 

a) durata misiunii; 

b) caracteristicile specifice postului, în special calificarea necesară, locul 
executării misiunii şi programul de lucru; 

c) condiţiile concrete de muncă; 

d) echipamentele individuale de protecţie şi de muncă pe care salariatul 
temporar trebuie să le utilizeze; 

e) orice alte servicii şi facilităţi în favoarea salariatului temporar; 

f) valoarea comisionului de care beneficiază agentul de muncă temporară, 
precum şi remuneraţia la care are dreptul salariatul; 

g) condițiile în care utilizatorul poate refuza un salariat temporar pus la 
dispoziţie de un agent de muncă temporară. 

Dacă pentru omisiunea vreuneia dintre aceste clauze nu este prevăzută nici o 
sancțiune, art.91 alin.3 din Codul muncii sancţionează cu nulitatea orice clauză 
prin care se interzice utilizatorului ca, ulterior încheierii misiunii, să-l angajeze pe 
salariatul temporar. 

Contractul de muncă temporară se încheie în scris între agentul de muncă 
temporară şi salariatul temporar. După cum am mai arătat, contractul se încheie în 
scris, de regulă pe durata unei misiuni, dar se poate încheia şi pentru mai multe 
misiuni, între misiuni angajatul temporar aflându-se la dispoziția agentului de 
muncă temporar. Între două misiuni, angajatul va beneficia de un salariu plătit de 
agent care nu poate fi mai mic decât salariul minim pe economia națională. Pentru 
fiecare nouă misiune în parte este necesar să se încheie un act adițional la 
contractul de muncă temporară. 

La încetarea misiunii, salariatul cu contract de muncă temporară poate 
încheia în continuare contract individual de muncă cu utilizatorul. 

În aceste situaţii, durata misiunii efectuate se ia în calcul la stabilirea 
drepturilor salariale, precum şi a celorlalte drepturi prevăzute de legislaţia muncii. 
Salariul salariatului temporar pe parcursul unei misiuni se stabileşte prin 
negociere directă cu agentul de muncă temporară, neputând fi mai mic decât 
salariul minim brut pe ţară garantat în plată şi este plătit de agentul de muncă 
temporară. În situaţia în care salariul nu este achitat de către agentul de muncă 
temporară în termen de 15 zile calendaristice de la data la care trebuie efectuată 
plata, art.96 alin.5 din Codul muncii prevede că, la cererea salariatului temporar, 
salariul va fi plătit de către utilizator. Codul muncii prevede că acesta se subrogă, 
în limita numelor plătite, în drepturile salariatului temporar împotriva agentului 
de muncă temporară. Aceeaşi soluţie este prevăzută şi în ceea ce priveşte 
contribuțiile şi impozitele datorate de către salariatul temporar către bugetele 
de stat. 

11.13 Contractul individual de muncă cu timp parțial 


Potrivit art.103 coroborat cu art.104 alin.1 din Codul muncii, angajatorul poate 
încadra, pe durată nedeterminată sau determinată, salariat cu fracțiune de normă al 
cărui număr de ore normale de lucru, calculate săptămânal sau ca medie lunară, este 
inferior numărului de ore normale de lucru al unui salariat cu norma întreagă 
comparabil. Astfel de contracte de muncă poartă denumirea de contracte individuale 
de muncă cu timp parțial. Durata săptămânală de lucru a unui salariat angajat cu 
contract individual de muncă cu timp parțial este inferioară celei a unui angajat cu 
normă întreagă comparabil. Salariatul comparabil este salariatul cu normă întreagă al 
aceluiaşi angajator, care prestează aceeaşi activitate sau una similară cu cea a 
salariatului angajat cu contract individual de muncă cu timp parțial. 

În afara clauzelor unui contract individual de muncă, contractul de muncă cu 
timp parțial mai cuprinde următoarele elemente: 

a) durata muncii Şi repartizarea programului de lucru; 

b) condiţiile în care se poate modifica programul de lucru; 

c) interdicţia de a efectua ore suplimentare, cu excepţia cazurilor de forță 
majoră sau pentru alte lucrări urgente destinate prevenirii producerii unor 
accidente ori înlăturării consecinţelor acestora. 

În cazul în care într-un contract de muncă cu timp parţial nu sunt precizate 
aceste elemente, contractul se consideră a fi încheiat pentru normă întreagă. 

Salariatul încadrat cu contract de muncă cu timp parțial se bucură de 
drepturile salariaţilor cu normă întreagă, în condițiile prevăzute de lege şi de 
contractele colective de muncă aplicabile (art.106 alin.l din Codul muncii). 
Drepturile salariale se acordă proporțional cu timpul efectiv lucrat, raportat la 
drepturile stabilite pentru programul normal de lucru; nu însă acelaşi lucru se 
poate afirma şi cu privire la durata concediului de odihnă care va fi la fel ca a unui 
salariat ce prestează activităţi pe o durată normală a timpului de muncă. Această 
derogare a proporționalităţii în ceea ce priveşte concediul de odihnă rezultă din 
scopul acestei perioade de timp acordate tuturor salariaţilor pentru refacerea 
capacității de muncă fără nicio discriminare chiar dacă timpul de muncă prestat de 
salariaţi nu este acelaşi. Angajatorul este obligat ca, în măsura în care este posibil, 
să ia în considerare cererile salariaţilor de a se transfera fie de la un loc de muncă 
cu fracțiune de normă la un loc de muncă cu normă întreagă sau de a-şi mări 
programul de lucru, în cazul în care apare această oportunitate. Totodată, acesta 
este obligat să informeze la timp cu privire la apariția unor locuri de muncă cu 
fracțiune de normă sau cu normă întreagă, pentru a facilita transferurile de la 
normă întreagă la fracțiune de normă şi invers. Această informare se face printr-un 
anunţ afişat la sediul angajatorului (art.107 alin.2 din Codul muncii). Angajatorul 
asigură, în măsura în care este posibil, accesul la locuri de muncă cu fracțiune de 
normă la toate nivelurile. 

11.14 Munca la domiciliu (art. 108-110 Codul muncii şi Convenţia Organizaţiei 
Internaţionale a Muncii nr.177/2006) 


Salariații cu munca la domiciliu sunt acei salariați care îndeplinesc, la 
domiciliul lor, atribuţiile specifice funcției pe care o deţin (art.108 alin.l din 
Codul muncii). În vederea îndeplinirii sarcinilor de serviciu ce le revin, salariaţii 
cu munca la domiciliu îşi stabilesc singuri programul de lucru. Angajatorul este în 
drept să verifice activitatea salariatului cu munca la domiciliu, în condițiile 
stabilite prin contractul individual de muncă. 

Contractul individual de muncă la domiciliu se încheie numai în formă scrisă 
şi conţine, în afara elementelor obligatorii ale unui contract individual de muncă, 
următoarele: 

a) precizarea expresă că salariatul lucrează la domiciliu; 

b) programul în cadrul căruia angajatorul este în drept să controleze 
activitatea salariatului său şi modalitatea concretă de realizare a controlului; 

c) obligația angajatorului de a asigura transportul la şi de la domiciliul 
salariatului, după caz, al materiilor prime şi materialelor pe care le utilizează în 
activitate, precum şi al produselor finite pe care le realizează (art.109 din Codul 
muncii). 

Potrivit art.110 din Codul muncii, salariatul cu munca la domiciliu se bucură 
de toate drepturile recunoscute prin lege şi prin contractele colective de muncă 
aplicabile salariaților al căror loc de muncă este la sediul angajatorului. Prin 
contractele colective de muncă şi/sau prin contractele individuale de muncă se pot 
stabili şi alte condiții specifice privind munca la domiciliu, în conformitate cu 
legislația în vigoare. 


III. Conţinutul contractului individual de muncă 

Prin încheierea contractului individual de muncă, persoana încadrată 
dobândeşte statutul juridic al salariatului, aşa cum acesta este stabilit prin 
ansamblul actelor normative care alcătuiesc legislația muncii. Chiar dacă unele 
drepturi şi obligații nu sunt stipulate expres în contract, ele decurg din lege. Tot 
astfel, dacă o clauză ar fi contrară legii, iar celelalte condiții de validitate ar fi 
îndeplinite, contractul va produce efecte, clauza respectivă trebuind să fie 
considerată modificată sau înlocuită prin dispoziția legală corespunzătoare. 

Importanța contractului individual de muncă constă în faptul că prin 
încheierea lui devin aplicabile toate prevederile legale în raportul concret dintre 
două subiecte de drept determinate care au consimțit în mod liber, după propria 
lor voință, să stabilească acest raport. Prin urmare, clauzele contractului sunt 
stabilite de părți (patron şi salariat) în urma negocierii directe, singura interdicție 


149 


fiind ca aceste clauze să nu contravină legii, ordinii publice şi contractului colectiv 
de muncă'%. 

Contractul individual de muncă are în conţinutul său o parte legală şi una 
convenţională!“. Partea legală se referă la acele drepturi şi obligaţii ale părţilor 
contractante cuprinse în Codul muncii şi în alte acte normative ce reglementează 
raporturile juridice de muncă, iar partea convenţională a contractului de muncă 
cuprinde clauzele în care se materializează liberul acord de voinţă al părţilor, în 
condițiile legii. Apreciem că, în noile condiţii ale negocierii condițiilor de muncă, 
a salariului, a duratei concediului de odihnă etc. pentru o mare parte a persoanelor 
încadrate în muncă, rolul părții legale a contractului individual de muncă s-a 
diminuat în favoarea părții convenţionale“. Având în vedere şi modelul-cadru al 
contractului individual de muncă, se observă o întrepătrundere dintre partea legală 
şi cea convenţională a contractului de muncă. Astfel, voinţa părţilor concretizează 
dispoziţiile legale în limitele prevăzute, dar câmpul lor de acţiune este suficient de 
extins, nu numai în ceea ce priveşte inserarea în contract a clauzelor obligatorii, ci 
şi a altora, cu condiţia să fie licite şi morale'*. 

Contractul individual de muncă cuprinde clauze generale şi clauze specifice. 

Clauzele generale ale contractului individual de muncă sunt prevăzute în 
dispoziţiile art.17 Codul muncii, după cum urmează: 

a) identitatea părţilor; 

b) locul de muncă sau, în lipsa unui loc de muncă fix, posibilitatea ca 
salariatul să muncească în diverse locuri; 

c) sediul sau, după caz, domiciliul angajatorului; 

d) funcţia/ocupaţia conform specificaţiei Clasificării ocupaţiilor din România 
sau altor acte normative, precum şi fişa postului, cu specificarea atribuţiilor 
postului; 

e) criteriile de evaluare a activităţii profesionale a salariatului aplicabile la 
nivelul angajatorului; 

f) riscurile specifice postului; 

g) data de la care contractul urmează să îşi producă efectele; 

h) în cazul unui contract de muncă pe durată determinată sau al unui contract 
de muncă temporară, durata acestora; 

1) durata concediului de odihnă la care salariatul are dreptul; 

j) condiţiile de acordare a preavizului de către părţile contractante şi durata 
acestuia; 


'SRomulus Gidro, Opinii asupra unor dispoziţii din proiectul codului muncii cu privire la încheierea şi criteriul 
individual de muncă, în „Revista Română de dreptul muncii“, nr.1/2002, p.22-26. 

'Slon Traian Ştefănescu, Durata şi conținutul contractului individual de muncă, în raporturi de muncă nr.6/1997, 
p.59-63 

188 Alexandru Țiclea, op. cit., 2004, p.216 

1% Alexandru Ţiclea, op. cit., 2004, p.217 

k) salariul de bază, alte elemente constitutive ale veniturilor salariale, precum 
şi periodicitatea plăţii salariului la care salariatul are dreptul; 

1) durata normală a muncii, exprimată în ore/zi şi ore/săptămână; 

m) indicarea contractului colectiv de muncă ce reglementează condiţiile de 
muncă ale salariatului; 

n) durata perioadei de probă. 

Locul de muncă este determinat de instituţia şi localitatea în care salariatul 
prestează munca. Localizarea locului de muncă în instituția angajatoare şi 
localizarea sunt elemente esenţiale ale contractului individual de muncă şi ele nu 
pot fi modificate decât prin acordul părților. Conform dispozițiilor art.17 alin.3 
lit.b Codul muncii, în contract se va preciza în mod obligatoriu dacă salariatul 
urmează să desfăşoare activitate într-o anumită rază determinată sau în localitățile 
unde interesul activităţii o cere. Locul de muncă în instituție se determină în 
concret (birou, secţie, servicii etc.). 

Felul muncii trebuie să fie prevăzut prin contract şi nu poate fi modificat 
decât prin acordul părţilor sau în cazurile strict prevăzute de lege. Criteriul 
principal pentru determinarea felului muncii îl reprezintă profesia, funcția sau 
meseria, completate cu menţionarea pregătirii sau calificării profesionale. 

Profesia este specialitatea (calificarea) deținută de o persoană prin 
studii. 

Ocupaţia este activitatea utilă, aducătoare de venit (în bani sau/şi în natură), 
pe care o desfăşoară o persoană în mod obişnuit, într-o unitate economico socială, 
constituind pentru persoana respectivă sursa sa de existenţă. Ocupaţia poate fi 
exprimată prin funcția sau meseria exercitată de cel în cauză. 

Funcţia constă în totalitatea atribuțiilor sau sarcinilor de serviciu pe care 
persoana încadrată trebuie să le aducă la îndeplinire pe baza unei anumite 
calificări profesionale. Funcţiile pot fi de conducere, adică cele ce conferă 
titularilor lor drepturi de decizie şi comandă şi funcţii de execuţie, ceea ce 
înseamnă că acestora le revine sarcina transmiterii, urmăririi sau realizării 
deciziilor conducătorilor. 

Postul constă în adaptarea funcției la particularitățile fiecărui loc de 
muncă şi la caracteristicile titularului ce îl ocupă, potrivit cerințelor de 
pregătire teoretică şi practică, competenţă, responsabilitate, atribuţii şi sarcini 
precise. Cu alte cuvinte, postul se caracterizează prin conţinutul activităţii pe 
care trebuie s-o desfăşoare titularul, conţinut stabilit în mod concret prin fişa 
postului sau caietul de sarcini. 

Funcţiile şi posturile se regăsesc în statutul de funcţii ale unităţii. În el trebuie 
evidenţiate, în mod distinct, posturile prevăzute cu o fracțiune de normă (un sfert 
sau cu o jumătate de normă), eventual care pot fi ocupate prin cumul. 

Referitor la instituția cumulului, sunt incidente dispozițiile art.35 Codul 
muncii, în sensul că: 

— orice salariat are dreptul de a munci la angajatori diferiți sau la acelaşi 
angajator, în baza unor contracte individuale de muncă, beneficiind de salariul 
corespunzător pentru fiecare dintre acestea. 

— fac excepţie situaţiile în care prin lege sunt prevăzute incompatibilităţi 
pentru cumulul unor funcții. 

De aceleaşi reguli beneficiază şi cetăţenii străini şi apatrizi în baza permisului 
de muncă. 

Salariul de bază precum şi alte elemente constitutive ale veniturilor salariale 
este un alt element esenţial al contractului individual de muncă. 

Timpul de muncă este o altă clauză legală a contractului individual de 
muncă şi este reglementat de dispoziţiile art.111-132 Codul muncii. 

Munca suplimentară. Munca prestată în afara duratei normale a timpului de 
muncă săptămânal, prevăzută la art.120, este considerată muncă suplimentară. 
Munca suplimentară nu poate fi efectuată fără acordul salariatului, cu excepția 
cazului de forță majoră sau pentru lucrări urgente destinate prevenirii producerii 
unor accidente ori înlăturării consecinţelor unui accident. 

Norma de muncă. Norma de muncă exprimă cantitatea de muncă necesară 
pentru efectuarea operațiunilor sau lucrărilor de către o persoană cu calificare 
corespunzătoare, care lucrează cu intensitate normală, în condiţiile unor procese 
tehnologice şi de muncă determinate. Norma de muncă cuprinde timpul productiv, 
timpul pentru întreruperi impuse de desfăşurarea procesului tehnologic, timpul 
pentru pauze legale în cadrul programului de muncă. Norma de muncă se exprimă, 
în funcție de caracteristicile procesului de producție sau de alte activităţi ce se 
normează, sub formă de norme de timp, norme de producţie, norme de personal, 
sfera de atribuţii sau sub alte forme corespunzătoare specificului fiecărei activităţi. 
Normarea muncii se aplică tuturor categoriilor de salariaţi. Normele de muncă se 
elaborează de către angajator cu acordul sindicatului sau, după caz, al repre- 
zentanţilor salariaţilor. În situaţia în care normele de muncă nu mai corespund 
condiţiilor tehnice în care au fost adoptate sau nu asigură un grad complet de 
ocupare a timpului normal de muncă, acestea vor fi supuse unei reexaminări. 
Procedura de reexaminare, precum şi situaţiile concrete în care poate interveni, se 
stabilesc prin contractul colectiv de muncă aplicabil sau prin regulamentul intern. 

Repausuri periodice. Sunt avute în vedere în principal pauza de masă şi 
repausul zilnic. 

Repausul săptămânal. Repausul săptămânal se acordă în două zile 
consecutive, de regulă sâmbăta şi duminica. În cazul în care repausul în zilele de 
sâmbătă şi duminică ar prejudicia interesul public sau desfăşurarea normală a 
activităţii, repausul săptămânal poate fi acordat şi în alte zile stabilite prin 
contractul colectiv de muncă aplicabil sau prin regulamentul intern. În cazul unor 

lucrări urgente, a căror executare imediată este necesară pentru organizarea unor 
măsuri de salvare a persoanelor sau bunurilor angajatorului, pentru evitarea unor 
accidente iminente sau pentru înlăturarea efectelor pe care aceste accidente le-au 
produs asupra materialelor, instalaţiilor sau clădirilor unităţii, repausul săptămânal 
poate fi suspendat pentru personalul necesar în vederea executării acestor lucrări. 
Salariaţii al căror repaus săptămânal a fost suspendat în condiţiile alin. au dreptul 
la dublul compensaţiilor cuvenite potrivit art.123 alin.2. 

Partea convenţională. Reprezintă acea parte a contractului lăsată la liberul 
acord de voinţă al părţilor, dar şi în acest caz, cu respectarea normelor legale, a 
contractului colectiv de muncă, a ordinii publice şi a bunelor moravuri”. 

Drepturile şi obligaţiile cuprinse în actele normative care au caracter de 
ordine publică nu pot fi încălcate spre a se crea salariatului un statut defavorabil 
faţă de minimul legal; părțile pot să se înţeleagă însă în legătură cu o serie de 
condiţii superioare pentru salariaţi, în raport cu prevederile actelor normative şi 
ale contractelor colective de muncă. 

În noile condiţii ale negocierii condiţiilor de muncă, a salariului, a duratei 
concediului de odihnă etc., pentru o mare parte a personalului, rolul părții legale 
s-a diminuat în favoarea părţii convenţionale. 

Cele mai importante clauze ale contractului individual de muncă sunt: durata, 
felul muncii, locul muncii, salariul, timpul de lucru şi de odihnă. 

Prin dispoziţiile art.20 Codul muncii, legiuitorul a stabilit că părțile pot 
negocia şi cuprinde în contractul individual de muncă şi alte clauze specifice fără 
ca enumerarea să fie limitativă, după cum urmează: 


Clauza cu privire la formarea profesională este detaliată la articolul 196 
din Codul Muncii. 

Părțile stabilesc modalitatea concretă de formare profesională, drepturile şi 
obligaţiile aferente acestei clauze care fac obiectul unor acte adiționale la 
contractele individuale de muncă. 

Condiţii 

Orice convenţie se încheie înainte ca angajatul să meargă la cursuri, se 
precizează durata formării profesionale, se precizează obligaţiile contractuale ale 
salariatului, se precizează costurile legate de formarea profesională. Acestea pot 
include şi diurna, în cazul în care programul se derulează în altă localitate, sau 
indemnizaţia, dacă se face în străinătate pe o perioadă mai mare de timp. Salariaţii 
pot primi, în afara salariului corespunzător, şi alte avantaje în natură pentru 
formarea profesională. 


'% Alexandru Țiclea, op. cit., 2004, p.216 

Durata clauzei: Se negociază durata obligaţiei salariatului de a presta muncă 
în favoarea angajatorului care a suportat cheltuielile ocazionate de formarea 
profesională. 

Clauza de neconcurenţă”!. 

La încheierea contractului individual de muncă sau pe parcursul executării 
acestuia, părţile pot negocia şi cuprinde în contract o clauză de neconcurenţă prin 
care salariatul sa fie obligat ca după încetarea contractului să nu presteze, în 
interesul său propriu sau al unui terţ, o activitate care se află în concurenţă cu cea 
prestată la angajatorul său, în schimbul unei indemnizaţii de neconcurenţă lunare 
pe care angajatorul se obligă să o plătească pe toată perioada de neconcurență. 

Clauza de neconcurenţă îşi produce efectele numai dacă în cuprinsul 
contractului individual de muncă sunt prevăzute în mod concret activitățile ce sunt 
interzise salariatului la data încetării contractului, cuantumul indemnizaţiei de 
neconcurență lunare, perioada pentru care îşi produce efectele clauza de 
neconcurenţă, terţii în favoarea cărora se interzice prestarea activităţii, precum şi 
aria geografică unde salariatul poate fi în reală competiţie cu angajatorul. 

Clauza de neconcurenţă se înfăţişează sub două aspecte: 

— în primul rând ca obligaţie de fidelitate pe parcursul executării contractului 
de muncă; această obligaţie este accesorie celei principale pe care o are salariatul 
şi anume aceea de a presta o anumită muncă în folosul patronului său. Ea 
presupune, interdicţia de a divulga sau utiliza în interes propriu sau al altuia 
informaţii referitoare la organizarea şi metodele de producţie ale unităţii într-un 
mod care ar putea aduce prejudicii patronului; 

— în al doilea rând, ca obligaţie de neconcurenţă după încetarea contractului 
de muncă, care constă în interdicţia impusă salariatului de a se încadra la o firmă 
concurentă sau de a desfăşura activităţi pentru sine concurente fostului angajator 
şi îndatorirea de fidelitate, care priveşte două aspecte: discreţie şi neconcurenţă. 

Clauza de neconcurenţă îşi produce efectele numai de la data încetării 
contractului individual de muncă. 

Aceste prevederile nu sunt aplicabile în cazurile în care încetarea contractului 
individual de muncă s-a produs de drept ori a intervenit din inițiativa angajatorului 
pentru motive neimputabile salariatului. 

Clauza de neconcurenţă nu poate avea ca efect interzicerea în mod absolut a 
exercitării profesiei salariatului sau a specializării pe care o deţine. 


19 Alexandru Athanasiu, Spre un conţinut al contractului de muncă — clauza de neconcurenţă, în „Dreptul“, 
nr.12/1991, p.47-58, Raluca Dimitriu, Obligaţia de fidelitate în raportul de muncă, Editura Tribuna Economică, 
Bucureşti, 2001, p.13; Marioara Țichindelean, Clauza de neconcurenţă în dreptul german, „Revista de drept 
comercial“ nr.3/1994, p.110; Şerban Beligrădeanu, Cl/auzele de neconcurență în contractele de muncă, în 
„Dreptul“ nr.6/1991, p.47. 

La sesizarea salariatului sau a inspectoratului teritorial pentru muncă instanța 
competentă poate diminua efectele clauzei de neconcurenţă. 

În cazul nerespectării, cu vinovăţie, a clauzei de neconcurenţă, salariatul 
poate fi obligat la restituirea indemnizaţiei şi, după caz, la daune interese 
corespunzătoare prejudiciului pe care l-a produs angajatorului. 


Clauza de mobilitate. Prin clauza de mobilitate, părțile în contractul 
individual de muncă stabilesc că, în considerarea specificului muncii, executarea 
obligaţiilor de serviciu de către salariat nu se realizează într-un loc stabil de 
muncă. În acest caz salariatul beneficiază de prestații suplimentare în bani sau în 
natură, al căror cuantum este precizat în contractul individual de muncă. 


Clauza de confidenţialitate. Prin clauza de confidenţialitate părțile convin 
ca, pe toată durata contractului individual de muncă şi după încetarea acestuia, să 
nu transmită date sau informaţii de care au luat cunoştinţă în timpul executării 
contractului, în condiţiile stabilite în regulamentele interne, în contractele 
colective de muncă sau în contractele individuale de muncă. Nerespectarea acestei 
clauze de către oricare dintre părţi atrage obligarea celui în culpă la plata de 
daune-interese. 

În contractele individuale de muncă părţile mai pot prevedea şi alte clauze cu 
privire la desfăşurarea contractului individual de muncă. 


Clauza privind drepturile de proprietate intelectuală 

Drepturile de proprietate intelectuală cuprind: 

- drepturile de autor (asupra operelor literare, muzicale, plastice, programe pe 
calculator, opere fotografice); 

- drepturile de proprietate industrială (asupra invenţiei, mărcii, know-how-ului, 
denumirilor de origine, modelelor de fabricație, modelelor industriale. 

Prin Legea 8/1996 modificată ultima oară prin art. I pct.l din Ordonanţa de 
Urgenţă a Guvernului nr.123/2005, este defint obiectul dreptului de autor stabilind 
că acesta este constituit din operele originale de creaţie intelectuală în domeniul 
literar, artiste sau ştiinţific oricare ar fi modalitatea de creaţie, modul sau forma de 
exprimare şi independent de valoarea şi destinaţia lor. 

Recunoaşterea calităţii de autor a unei prsoane fizice înseamnă că aceasta 
este beneficiara, prin lege, a două categorii de drepturi subiective: drepturi morale 
şi drepturi patrimoniale. 

Prin drepturile morale se înţelege că persoana în cauză decide dacă, cum şi 
când va fi adusă opera la cunoştinţa publicului; are dreptul de a pretinde recunoaş- 
terea calităţii de autor al operei; are dreptul să decidă sub ce nume va fi adusă 
opera la cunoştinţa publicului; dreptul de a pretinde respectarea integrității operei 

şi de a nu accepta modificări pe care le consideră că aduc atingere operei sau îi 
prejudiciază onoarea sau reputaţia sa precum şi dreptul de a retracta opera, plătind 
despăgubiri dacă este cazul titularilor drepturilor de exploatare, prejudicii în urma 
retractării. 

Orice convenţie care are ca obiect înstrăinarea unuia din drepturile morale 
este lovită de nulitatea absolută. 

Dreptul patrimonial al autorului dă naştere la drepturi distincte şi exclusive 
ale autorului de a autoriza: 

- reproducerea integrală sau parțială a operei; 

- difuzarea operei; 

- importul în vederea comercializării pe teritoriul României a copiilor de 

pe operă, realizate cu consimţământul autorului; 

- reprezentarea scenică, recitarea sau orice altă modalitate publică de 
execuţie sau de prezentare directă a operei; 

- expunerea publică a operelor de artă plastică, de artă aplicată, foto- 
grafice şi de arhitectură; 

- proiecția publică a operelor cinematografice şi a altor opere audiovizuale; 

- emiterea unei opere prin orice mijloc ce serveşte la propagarea fără fir a 
semnelor, sunetelor sau imaginilor, inclusiv prin satelit; 

- transmiterea unei opere către public prin fir, prin cablu, prin fibră optică 
sau prin orice alt procedeu; 

- comunicarea publică prin intermediul înregistrarilor sonore şi audio- 
vizuale; 

- retransmiterea nealterată, simultană şi integrală a unei opere prin oricare 
din mijloacele mai sus menţionate de către un organism de emisie, 
diferit de organismul de origine a operei radiodifuzate sau televizate; 

- difuzarea secundară; 

- prezentarea într-un loc public, prin intermediul oricăror mijloace a unei 
opere radiodifuzate sau televizate; 

- accesul public la bazele de date pe calculator, în cazul în care aceste 
baze de date conţin sau constituie opere protejate. 

În principiu drepturile patrimoniale pentru operele realizate de către salariat 
în cadrul unui contract individual de muncă aparţin autorului respectiv, excepție 
face cazul în care există o clauză contractuală contrară, semnificaţia ei constând în 
cesiunea drepturilor patrimoniale de autor a anagjatorului care este parte în 
contractul individual de muncă. 

Contractul de cesiune este reglementat, cu titlu general de art.39-47, iar prin 
speciile acestuia de art.48-63 din Legea nr.8/1996; Contractul de cesiune poate 
îmbrăca forma contractului de editare (art.48-57), contractului de reprezentare 
teatrală sau de execuție muzicală (art.58-62) sau forma contractului de închiriere 
(art.63). 

Cesiunea are un caracter limitat (art. 39 alin. (2)) pot fi cedate anumite 
drepturi, pentru un anumit teritoriu şi pentru o anumită durată conform 
principiului că în raporturile civile contractuale nimeni nu se poate obliga veşnic. 

De asemenea cesiunea poate fi exclusă (art. 39 alin. (4)), însă acest caracter 
trebuie să fie prevăzut expres în contract, acesta nu se prezumă. Prin cesiune 
exclusivă se înţelege că însuşi autorul nu mai poate utiliza opera în modalităţile, în 
termenul şi teritoriul convenite cu cesionarul şi nici nu poate transmite dreptul 
respectiv altei persoane. 

Cesiunea neexclusă (art. 39 alin.(5)) caz în care titularul dreptului de autor 
poate utiliza el însuşi opera şi poate transmite dreptul neexclusiv altor persoane. 

La rândul lui cesionarul neexclusiv nu poate ceda dreptul său unei alte 
persoane, decât cu consimţământul expres al cedentului. În cazul în care persoana 
juridică se transformă (prin divizare, absorbție ori fuziune) consimţământul 
cedentului nu este necesar. 

În cazul programelor de calculator sau al operelor fotografice realizate în 
contextul executării unui contract individual de muncă, drepturile patrimoniale de 
autor aparțin angajatorului, exceptând situaţia în care există o clauză contractuală 
contrară. 

„Drepturile ce decurg din acordarea brevetului de invenţie sunt drepturi de 
proprietate industrială ce se nasc ca urmare a eliberării unui titlu de protecție, ce 
poate fi dobândit pentru realizarea unei invenţii, adică a unei creaţii tehnice, ce are 
ca obiect un produs, un procedeu sau o metodă, în toate domeniile tehnologice, cu 
condiția ca invenţia să fie nouă, să implice o activitate inventivă şi să fie 
susceptibilă de aplicare industrială.” ? 

Dreptul la brevetul de invenţie poate să aparţină: 

- unităţii, pentru invențiile realizate de salariat în executarea unui contract 
de muncă ce prevede o misiune inventivă încredinţată în mod explicit, 
care corespunde cu funcţia pe care o deţine (constituind felul muncii), în 
acest caz inventatorul beneficiază de o remuneraţie suplimentară stabilită 
prin contract; 

- salariatului care fără a avea o misiune inventivă încredinţată explicit, 
realizează invenţii în exercitarea funcției sale. 

Unitatea are un drept de preferință la încheierea unui contract privind 
invenţia salariatului, drept ce trebuie exercitat în termen de 3 luni (termen de 
decădere) de la oferta salariatului respectiv. 

„Ulterior încheierii contractului de muncă referirea legii vizează fie un 
contract anexă la contractul individual de muncă, fie un contract de sine stătător 


'% Teodor Boaşcă, Dreptul proprietăţii intelectuale, Editura C. H. Beck, Bucureşti, 2006, p. 5; 

civil. Este o soluție care răspunde principiului libertății de voinţă a părților, 
permisă şi de formularea legală generică.” 
Litigiile dintre autor / inventator (salariat) şi unitate referitoare la drepturile 
de proprietate intelectuală sunt: 
- de muncă în situaţia în care clauzele ce fac referire la aceste drepturi s- 
au stabilit prin contractul individual de muncă; 
- civile, dacă cesiunea drepturilor patrimoniale de autor / inventator s-a 
realizat printr-un contract civil. 


Clauza de stabilitate. Clauza de prelungire 

Legiuitorul prin ceea ce a constituit în domeniul legislaţiei muncii s-a 
preocupat de a asigura stabilitatea în muncă a salariatului. 

Dacă prin Codul muncii din 1972, în condiţiile unei economii centralizate 
se prevedea expres că „tuturor cetățenilor României le este garantat dreptul la 
muncă,” în actualul Cod al muncii nu a mai fost reținut dreptul salariatului de a i 
se asigura stabiliatea în muncă, însă salariaţii beneficiază de acest drept ca urmare 
a consacrării indirecte în textele legale. 

Astfel prin faptul că un contract se încheie pe durată nedeterminată, şi doar 
în cazul unor situaţii prevăzute de lege contractul individual de muncă se poate 
încheia pe durată determinată; o altă dispunere legală prevede ca modificarea 
contractului individual de muncă să se facă „numai prin acordul părților” cu 
posibilitatea ca anagajatorul să modifice unilateral contractul individual de muncă 
doar în cazurile şi condiţiile prevăzute de lege. (art.41 din Codul muncii) 

De asemenea, prin art.226 lit.c) din Codul muncii, reprezentanţii salariaților 
au ca atribuţie să promoveze şi interesele salariaţilor referitoare la salariu, condiţii 
de muncă, timp de muncă şi timp de odihnă, stabilitate în muncă, precum şi orice 
alte interese profesionale, economice şi sociale legate de relațiile de muncă. 

Ion Traian Ştefănescu menționează şi clauza de prelungire ca fiind 
caracteristică economiilor de piaţă dezvoltate, prin care se stabileşte ca la împlinirea 
termenului pentru care a fost încheiat un contract pe durată determinată, se va 
încheia un nou contract pe durată determinată sau nedeterminată. 

„Obiectivul este comun cu cel al clauzei de stabilitate şi anume asigurarea 
stabilităţii sporite în muncă pentru salariat.” "”* 

Clauza de prelungire constituie o promisiune de contract care trebuie să 
îndeplinească toate condiţiile de valabilitate ale oricărui contract, trebuie să 
cuprindă inclusiv elementele fundamentale ale viitorului contract individual de 
muncă. 


1% Ton Traian Ştefănescu,op.cit., p. 434; 
'% Ton Traian Ştefănescu, op cit., p. 441; 

Prelungirea contractului pe durată determinată nu se poate stabili pe o durată 
mai mare de 18 luni. Astfel contractul trebuie să se facă pe durată nedeterminată. 

„Sancţiunea nerespectării clauzei de stabilitate de către angajator creează în 
favoarea salariatului posibilitatea de a cere şi primi despăgubiri; cuantumul 
acestora va fi stabilit ținându-se cont de salariul pe care l-ar fi primit pe perioada 
pentru care angajatorul garantase stabilitatea în muncă.” 


Clauza de obiectiv 

„...Poate fi denumită şi clauza de success sau de performanţă. Posibilitatea 
inserării unei clauze de obiectiv în contractul de muncă reprezintă unul din 
argumentele în favoarea nuanţării potrivit căruia în acest tip de contract ar interesa 
întotdeauna numai prestarea muncii, altfel spus, “munca vie”, în timp ce în 
convenţia civilă de prestări de servicii ar interesa exclusiv rezultatul muncii.” 

În cadrul raporturilor juridice de muncă bazate pe contractul individual de 
muncă angajatorul cât şi salariatul au reciproc atât calitatea de debitor cât şi 
calitatea de creditor — prestarea muncii de către salariat şi remunerarea muncii de 
către angajator. 

Printr-o „clauză de obiectiv, salariatul înţelege că obligaţia sa de a muncii 
este amplificată de obligaţia de a ajunge la un anumit rezultat.” 

Dacă o asemenea clauză a fost semnată, neîndeplinirea rezulatului din 
cauza incapacității sau inabilităţii salariatului poate justifica desfacerea 
contractului individual de muncă pentru necorespundere profesională. 

Însă pentru a fi valabilă clauza de obiectiv trebuie să îndeplinească 
următoarele condiţii: obiectivul să fie realizabil, sarcina ce îi revine angajatorului, 
el stabilind parametrii obiectivului trebuie să aibă în vedere ca acesta să fie posibil 
de realizat, obiectivul trebuie să fie precis, salariatul să cunoască exact ce are de 
realizat. 

Această clauză poate fi însoțită şi de o remunerare suplimentară a 
salariatului pentru atingerea obiectivului, iar în situaţia în care obiectivul nu a fost 
atins angajatorul este îndrituit să nu mai acorde remuneraţia suplimentară. 

De asemenea angajatorul poate să acorde parţial sau în totalitate 
remuneraţia suplimentară stabilită dacă obiectivul a fost realizat parţial sau total. 


Clauza de conştiinţă 
„Clauza de conştiinţă este acea clauză care, odată inserată în contractul 
individual de muncă, îl îndreptăţeşte pe salariat să nu execute un ordin legal de 


195 Ovidiu Macovei, Conţinutul contractului individual de muncă „Editura Lumina Lex, Bucureşti, 2004 , p. 303; 
'% Ton Traian Ştefănescu, Şerban Beligrădeanu, Contractul individual de muncă, Dreptul, nr.4/2003, p. 30; 
' Ovidiu Macovei, op. cit., p. 311; 

serviciu, în masura în care - dacă l-ar pune în aplicare - ar contraveni în acest fel 
conştiinţei sale.” 

În această privinţă există un suport constituţional, precizat de art.29 din 
Legea fundamentală, care garantează libertatea conştiinţei. 

De regulă această clauză se întâlneşte în cazul realizatorilor salariaţi din 
mass media însă mai poate fi întâlnită şi în domeniul creaţiei culturale ştiinţifice, 
din domeniile medical şi juridic. 

În viziunea lui Ion Traian Ştefănescu obiectul cluzei de conştiinţă poate fi 
întemeiat pe urmatoarele raţiuni: 

- religioase (refuzul de a vorbi critic la adresa cultului legal sau de a 

promova ateismul); 

- morale (refuzul de a scrie materiale neadevărate care ar putea aduce 
atingeri grave demnităţii persoanei subiect al materialului scris); 

- politice (refuzul de a scrie critic la adresa unei doctrine, a unei 
formaţiuni politice); 

- ştiinţifice ( refuzul de a participa la realizarea unor lucrări în domeniul 
cercetării aplicative sau fundamentale, apreciate ca nocive sau 
periculoase pentru societatea umană; 

- de politeţe (refuzul de a utiliza expresii sau calificative dure la adresa 
unor persoane). 

Existenţa în contract a unei astfel de clauze îl apără pe salariat de 
răspunderea disciplinară în măsura în care argumentele date sunt relevante pentru 
a nu executa ordinul legal de seviciu datorită obiecției sale de conştiinţă. 

Dacă argumentarea existenţei impedimentului nu este pertinentă atunci va 
executa ordinul legal dat de angajator ori va fi posibil de a fi sancționat disciplinar 
dacă refuză. Se înţelege faptul că salariatul nu trebuie să execute un ordin ilegal. 

„Deci clauza de conştiinţă vizează exclusiv posibilitatea pentru salariat de a 
refuza executarea unui ordin legal de serviciu, fără a suferi consecinţe disci- 
plinare.”!*9 

Clauza de conştiinţă trebuie să fie clară, concisă, să nu lase loc de 
interpretări subiective. 

Clauza de conştiinţă nu poate fi invocată dacă salariatul nu vrea să execute 
o obligaţie legală impusă printr-o normă imperativă, de aceea şi nevoia imperioasă 
a clarităţii clauzei de conştiinţă. 

„Nimic nu se opune, în opinia noastră ca în unităţi...cu profiluri — presă sau 
audiovizual, de cultură ori altele similare, posibilitatea inserării clauzei de 
conştiinţă în contractele individuale de muncă să fie consacrată, generic, prin 


'% Ton Traian Ştefănescu, op. cit., p. 437; 
'% Ton Traian Ştefănescu, op. cit., p. 438; 

contractele colective de muncă din unităţile respective sau în cele încheiate la 
= 33200 
nivel de ramură.” 


Clauza de rise 

În situaţia în care felul muncii precum şi locul muncii implică riscuri 
deosebite pentru salariat ( în ceea ce priveşte sănătatea fizică sau / şi intelectuală 
sau în ceea ce priveşte viaţa ) poate fi inserată şi o clauză de risc. 

Dacă salariatul prestează munca într-un loc de muncă cu condiții grele, 
vătămătoare sau periculoase ceea ce relevă măsuri în favoarea salariaților precum: 
un program zilnic redus de lucru, salariu mai mare ( spor de risc ); concediu de 
odihnă suplimentar şi măsuri de protecţie specială a muncii. 

„Asumându-şi prin felul muncii sau / şi prin locul muncii un risc deosebit, 
salariatul poate să beneficieze de anumite avantaje la care anagajatorul se obligă 
contractual "20! 

Clauza de risc poate face referire la majorarea avantajelor pe care salariatul 
le are deja potrivit contractului colectiv de muncă la nivel naţional sau prin lege, 
pot fi stabilite avantaje suplimentare față de cele ce i se cuvin prin contractul 
colectiv de muncă şi lege. 

Această clauză este inserată de obicei personalului din domenii ale 
cercetării ştiinţifice, personalului medical din cadrul unităților medicale de boli 
infecțioase, persoanelor care lucrează în calitate de gardă de corp, ziarişti - 
reporteri de război, de investigaţii speciale în zona fenomenului infracțional. 


Clauza de restricţie în timpul liber 

„Prin această clauză, părțile stabilesc o perioadă determinată din timpul 
liber al salariatului în care cel în cauză are obligaţia de a rămâne la domiciliul ori 
să anunţe precis unde se află spre a fi în măsură, la cererea angajatorului, să 
efectueze operativ o anumită muncă.” 

Această clauză este întâlnită în contractele individuale de muncă ale unor 
salariaţi a căror pregătire de înaltă calificare, permite intervenția în situaţii 
speciale precum calamitățile, incendii, ş.a. 

Pentru că poate fi chemat la lucru oricând salariatul beneficiază de un 
salariu majorat. 

„Această clauză de restricţie în timpul liber poate îmbrăca două forme: 

- salariatul îşi asumă obligația de a se afla într-un loc ce va fi comunicat 

angajatorului pe o perioadă îndelungată de timp (posibil pe toată durata 
contractului individual de muncă); 


*% Ton Traian Ştefănescu, Inserarea clauzei de conștiință în unele contracte individuale de muncă, Revista 
Română de Dreptul muncii, nr.1/ 2007, p. 57; 
*! Ton Traian Ştefănescu, op. cit., p. 442; 

- salariatul îşi asumă obligaţia de a se afla într-un loc ce va fi comunicat 
angajatorului, într-o anumită perioadă de timp (spre exemplu între orele 
16-20). 

În legislatia franceză acest tip de clauză este reglementată. Astfel legal, prin 
clauza de restricție în timpul liber se înțelege perioada „în care salariatul, fără a se 
afla la dispoziția permanentă şi imediată a angajatorului, îşi asumă obligația de a 
rămâne la domiciliu sau în apropierea acestuia astfel încât să poată interveni 
pentru realizarea unei activități în folosul angajatorului. 

Anagajatorul este obligat să-l remunereze pe salariat suplimentar. 

Dacă angajatorul nu-si îndeplineşte obligația față de salariat, jurisprudența 
franceză a stabilit că aceasta constituie un motiv de desfacere a contractului 
individual de muncă din culpa angajatorului. 

„Angajatorul are obligația de a remite fiecărui salariat un document 
justificativ care să însumeze numărul total de ore de restricție a timpului liber 
efectuate în cursul unei luni precum şi cuantumul indemnizaţiei acordate.” 


Clauza de delegare de atribuţii 

Este o clauză prin care angajatorul sau un salariat cu funcție de conducere 
deleagă unui salariat din subordinea sa o parte din atribuţiile ce îi revin. 

Această clauză este tipică situației în care angajatorul are încredere în 
salariatul căruia îi deleagă atribuţiile însă în unele cazuri se poate conveni la o 
astfel de clauză încă de la încheierea contractului individual de muncă. 

Delegarea de atribuţii poate fi admisă în cazul în care: 

- se face de către un salariat ce deţine o funcție de conducere şi dreptul 

legal de a delega din atribuţiile sale; 

- se referă la un salariat care dispune de competenţă profesională, de 

autoritatea şi mijloacele necesare pentru a înfăptui atribuţiile în cauză; 

- se cere ca aceleaşi atribuţii sî fie delegate unui singur salariat şi nu mai 

multor salariați. 

Cel care a delegat atribuţiile este exonerat de răspundere chiar şi penală în 
urma deciziilor pe care le ia delegatul în funcție. 

Dacă există în contractul de muncă o astfel de clauză şi atribuţiile delegate 
nu sunt îndeplinite atunci se consideră că nu au fost îndeplinite atribuţiile de 
serviciu şi, în măsura în care salariatul este culpabil, va justifica aplicarea unei 
sancțiuni disciplinare. 


Clauza de mobilitate profesională 


În Legea 53/ 2003 ( Codul muncii ) se face referire doar la clauza de 
mobilitate geografică, fără a se face referire la clauza de mobilitate profesională. 


** Ovidiu Macovei, op.cit., p. 318 

Prin Tratatul de Instituire a Comunităţii Europene, în Capitolul II, art. 146, 
referitor la Fondul Social European, precizează că scopul acestui Fond este de a 
promova în interiorul Comunităţii facilitate la angajare, mobilitate geografică şi 
profesională a salariaților, astfel încât să ajute adaptării acestora la schimbările tehno- 
logice, la evoluția sistemelor de producţie prin formare şi reconversie profesională. 

Clauza de mobilitate profesională priveşte felul muncii - element funda- 
mental al contractului individual de muncă. 

Clauza de mobilitate profesională poate fi inclusă în contractul individual 
de muncă prin strânsă legatură cu clauza privind formarea profesională şi 
independent de orice altă clauză specială din contractul individual de muncă care 
dă angajatorului posibilitatea de a modifica unilateral felul muncii salariatului în 
condiţiile în care apar elemente obiective, de natură tehnologică, care influenţează 
felul muncii prestate de salariat, sau salariatul este concediat în baza unor motive 
ce nu ţin de persoana sa (încetarea contractului individual de muncă din cauza 
desființării locului de muncă ocupat de salariat determinată de dificultăţile 
economice, a transformărilor tehnologice sau a reorganizării activității art.65 
alin.(l) din Codul muncii) şi este trecut într-o altă funcție dacă îndeplineşte 
condițiile de ocupare a acesteia, ca urmare a efectelor clauzei. 

Clauza de mobilitate profesională în contractul individual de muncă este 
atât în interesul salariatului cât şi în interesul angajatorului: 

- schimbarea felului muncii salariatului în urma avansării acestuia ( dacă 

a absolvit cursuri sau stagii de formare profesională ) sau postul său a 
fost desființat ( fund ameninţat cu şomajul ) nu poate fi decât în 
favoarea sa; 

- pentru angajator existența clauzei de mobilitate profesională în 
contractele de muncă ale unor salariaţi îi permite să schimbe felul 
muncii acestora, promovând salariaţii competenţi precum şi de a asigura 
acestora existența unei continuități în muncă, în cadrul aceluiaşi 
obiectiv, ceea ce conduce la întărirea coeziunii colectivului de salariați 
din unitate cu efect direct pe planul rezultatelor muncii. 


Clauze interzise la încheierea contractului individual de muncă 

„Libertatea părţilor în ceea ce priveşte negocierea contractului individual de 
muncă nu este absolută. Ea trebuie circumsrisă legii, ordinii publice, bunelor 
moravuri. De aceea, unele clauze sunt interzise, ele nu pot fi înscrise în contract, 
în caz contrar fiind nule de drept."7% 

În acest sens art. 38 din Codul muncii prevede că: “salariaţii nu pot renunţa 
la drepturile care le sunt recunoscute prin lege. Orice tranzactie prin care se 


23 Alexandru Țiclea, op. cit., p. 420; 

urmăreşte renunțarea la drepturile recunoscute salariaţilor sau limitarea acestor 
drepturi este lovită de nulitate.” 


Clauza de exclusivitate 

Efectele clauzei de neconcurenţă „nu pot să constea în interzicerea profesiei 
salariatului sau a specializării pe care o deţine - astfel ne-am afla în faţa unei 
clauze de exclusivitate, benefică pentru angajator dar inadmisibilă care încalcă 
flagrant art.41 alin.(l) din Legea Fundamentală care stabileşte că “dreptul la 
muncă nu poate fi îngrădit.” 

Carta Socială Europeană Revizuită spune că totuşi pot fi aduse limitări 
rezonabile dreptului la muncă, pentru motive întemeiate şi temeinic justificate, 
proporţional cu situaţiile ce le-au generat, fără a afecta existenţa dreptului la 
muncă în întregul său. 

„Printr-o clauză de exclusivitate — implicit convențională — s-ar putea 
ajunge chiar la o discriminare în materia raporturilor de muncă, în urmatoarea 
ipoteză: existând doi salariaţi cu aceeaşi pregătire profesională şi exercitând 
aceeaşi profesie dar la angajatori diferiţi, inserarea unei clauze de exclusivitate în 
contractul individual de muncă al unui salariat îl lipseşte pe acesta de posibilitatea 
de a exercita o altă activitate, spre deosebire de salariatul care nu are inserată o 
astfel de clauză în contractul individual de muncă şi care poate cumula două sau 
mai multe funcţii, fără a-l prejudicia pe angajator." 


Clauza de variabilitate 

Prin clauza de variabilitate angajatorul este îndrituit să schimbe oricând pe 
parcursul executării contractului printr-un act unilateral oricare dintre elemen- 
tele fundamentale ale conţinutului său (locul muncii, felul muncii, salariul, 
durata ş.a). 

Ilegalitatea acestei clauze îşi are sorgintea în interdicția pentru salariat de a 
ceda parțial sau total din drepturile sale (art.39 din Codul muncii). 


Clauza prin care salariatul ar fi condiţionat să facă sau să nu 
facă parte, să se retragă sau nu dintr-o organizaţie sindicală 

Pricipiul libertății sindicale este înscris la loc de frunte în toate documentele 
internaţionale referitoare la muncă şi salariați. 

Libertatea sindicală priveşte fiecare salariat în parte făcând parte din 
categoria drepturilor şi libertăților fundamentale ale omului; dreptul de asociere, 
libertatea conştiinţei, libertatea de exprimare. Libertatea sindicală este una din 
formele de manifestare a libertăţii de asociere. 


204 Ovidiu Macovei, op. cit., p. 340; 

În legislaţia română cele mai importante izvoare ale libertăţii sindicale sunt 
Constituţia, Codul muncii şi Legea nr.54/2003. 

În Constituţia României se regăsesc reglementări cu privire la libertatea 
sindicală (art.40 alin.(1)), iar art.9 prevede dreptul sindicatelor de a se constitui şi 
a-şi desfăşura activitatea în mod liber, potrivit statutelor lor în condiţiile legii 
pentru a contribui la apărarea drepturilor şi promovarea intereselor profesionale, 
economice şi sociale ale membrilor lor. 

Codul muncii reglementează în art.39 alin.(1) lit. m) dreptul salariatului de 
a constitui sau de a adera la un sindicat. 

Legea nr.54/2003 dezvoltă principiul libertăţii sindicale prevăzând: 
„sindicatele sunt independente față de organele de stat, faţă de partidele politice 
sau faţă de oricare alte organizatii.”(art. 1 alin. (2 ). 


Clauza prin care s-ar limita dreptul salariatului de a participa la grevă 

Constituţia României recunoaşte dreptul la grevă ca un drept fundamental al 
salariaților din orice domeniu, în scopul ca ei să-şi poată asigura respectarea 
intereselor lor legitime. 

„Dreptul la grevă este prin natura sa, atât un drept social — economic, cât şi 
un drept social politic... fiind apreciat în literatura de specialitate ca fiind corolarul 
logic al realizării efective a dreptului la negocieri colective, în absenţa căruia 
negocierea colectivă riscă să nu fie decât o literă moartă.” 

Pentru ca exercitarea dreptului la grevă să fie considerat ca fiind făcută cu 
respectarea tuturor prevederilor legale aplicabile în materie, este necesar ca 
aceasta să îndeplineasca urmatoarele condiții: 

- să aibă un caracter profesional; 

- să fie declarată cu respectarea prevederilor legale cu privire la 
parcurgerea obligatorie a procedurii de conciliere şi numai dacă 
conducerea unităţii a luat cunoştinţă de aceasta înainte cu 48 de ore; 

- să fie îndeplinit numărul necesar de salariați care să adere în ceea ce 
priveşte hotărârea încetării colective a lucrului şi să ia sfârşit îndată ce 
această condiţie nu mai este întrunită. 

În baza prevederilor legale, în nici o situaţie nu poate fi considerată drept 

valabilă, o clauză introdusă într-un contract individual de muncă ce ar avea drept 
efect restrângerea sau eliminarea exercitării dreptului la grevă al salariaților. 


IV. Cumulul de funcţii 


Cuvântul cumul provine din latinescul cumulus, care înseamnă în traducere 
grămadă. 


203 Idem, p. 347; 

Potrivit Dicţionarul explicativ al limbii române“, prin funcţie se înţelege 
activitatea administrativă pe care o persoană o prestează în mod regulat şi 
organizat, în schimbul unui salariu sau gradul pe care îl deţine o persoană într-o 
ierarhie administrativă. 

Dicţionarul explicativ al limbii române explică înţelesul cuvântului de cumul 
prin deținerea de către o persoană a mai multor funcţii, atribuţii, remunerate în 
acelaşi timp” 

Prin cumul de funcţii se înţelege, stricto sensu, existenţa a două sau mai 
multe contracte individuale de muncă, în aceeaşi perioadă, al aceluiaşi salariat. 
Lato sensu, se înţelege existenţa concomitentă a mai multor contracte de muncă 
şi/sau contracte/convenţii civile a lucrărilor, de prestări servicii sau comerciale”%. 

Potrivit art.35 alin.1 din Codul muncii orice salariat are dreptul de a cumula 
mai multe funcții, în baza unor contracte individuale de muncă, beneficiind de 
salariul corespunzător pentru fiecare dintre acestea. 

Prin urmare, de regulă cumulul de funcții este admis pentru toate categoriile 
de salariați, fără a ţine seama de natura sau calitatea angajatorilor, chiar şi la 
acelaşi angajator, prin încheierea cu acesta a unui alt contract de muncă, indiferent 
de natura activităţii desfăşurate. 

Art.35 alin.2 din Codul muncii, prevede că de la regula amintită mai sus, 
există excepţie situațiile în care sunt prevăzute incompatibilităţi pentru cumul. 
Acestea sunt de fapt, excepţii de la regulă şi nu incompatibilităţi””?. 

În această privinţă amintim că există incompatibilităţi prevăzute de 
Constituţie, acestea fiind preluate în legi organice care stabilesc la rândul lor 
incompatibilități pentru: Preşedintele Românie, membrii Guvernului, membrii 
Curţii de Conturi, judecători, procurori, demnitari, funcționari publici, profesii 
liberale, militari etc. De asemenea există incompatibilități prevăzute de Legea 
nr.161/2003 pentru: parlamentari, membrii Guvernului şi alte funcții publice de 
autoritate din administrația publică centrală şi locală, prefecţi şi subprefecţi, aleşii 
locali, funcţionarii publici, consilierii prezidenţiali şi consilierii de stat din 
Administraţia Prezidenţială. 

În continuare prezentăm câteva exemple de incompatibilităţi privind cumulul 
de funcţii. 


1. Incompatibilităţi privind funcţionarii publici 
Regimul general al raporturilor juridice dintre funcționarii publici şi 
autoritățile şi instituţiile publice din administrația publică centrală şi locală este 


2% Publicat la Editura Universul Enciclopedic Bucureşti, 1998, p.404. 


207 Alexandru Ţiclea, Dreptul Muncii, curs universitar, Editura Rosetti, Bucureşti, 2004, p.224. 
2 Jdem. 
20 Jbidem, p.224-225. 

reglementat de Legea nr.188/1999!9. Deşi, art.49 din această lege prevede că 
funcţionarii publici au obligaţia să respecte întocmai regimul juridic al 
conflictului de interese şi al incompatibilităţilor stabilite potrivit legii”, totuşi nu 
se precizează care sunt categoriile de incompatibilităţi pentru funcționarii publici. 
Interpretând art.43 pct.2 din Legea nr.188/1999, putem deducem că funcţia 
publică este incompatibilă cu calitatea de membru în organele de conducere ale 
partidelor politice. Per a contrario, înţelegem că funcționarii publici pot fi 
membrii ai partidelor politice. 

Coroborând dispoziţiile Legii nr.188/1999, cu dispozițiile referitoare la 
incompatibilitățile funcționarilor publici cuprinse în Legea nr.161/2003 şi cum nu 
putem admite că nu mai există incompatibilități pentru aceştia - aşa cum reiese din 
Statutul funcționarilor publici - considerăm că, funcționarilor publici le sunt 
aplicabile incompatibilităţile stabilite prin art.94-98 din Legea nr.161/2003 
coroborate cu dispoziţiile art.42-48 din Statutul funcţionarilor publici. Astfel, 
calitatea de funcţionar public este incompatibilă cu orice altă funcție publică decât 
cea în care a fost numit, precum şi cu funcțiile de demnitate publică. 

Funcţionarii publici nu pot deţine alte funcţii şi nu pot desfăşura alte 
activităţi”?, remunerate sau neremunerate, după cum urmează: 

a) în cadrul autorităților sau instituţiilor publice; 

b) în cadrul cabinetului demnitarului, cu excepția cazului în care funcţionarul 
public este suspendat din funcția publica, în condiţiile legii, pe durata numirii sale; 

c) în cadrul regiilor autonome, societăţilor comerciale ori în alte unităţi cu 
scop lucrativ din sectorul public; 

De asemenea, funcționarii publici care, în exercitarea funcției publice au 
desfăşurat activități de monitorizare şi control cu privire la societăți comerciale, 
regii autonome sau alte unităţi cu scop lucrativ din sectorul public sau privat, în 
cadrul unei asociaţii familiale sau ca persoană fizică autorizată, nu pot să-şi 
desfăşoare activitatea şi nu pot acorda consultantă de specialitate la aceste 
societăți timp de 3 ani după ieşirea din corpul funcţionarilor publici. Legea nu 
permite funcţionarilor publici să încheie contracte de mandat şi să fie mandatarii 
unor persoane pentru care să efectueze acte juridice în legătură cu funcţia publică 
pe care o exercită. 

Conform art.95 din Legea nr.161/2003 nu sunt permise raporturi ierarhice 
directe în cazul în care funcționarilor publici în cauză sunt soţi sau rude de gradul 


219 Republicată în Monitorul Oficial al României, Partea I, nr.251 din 22 martie 2004, cu ultimele modificări şi 


completări aduse prin Legea nr.284/2010 privind salarizarea unitară a personalului plătit din fonduri publice. 

211 Art.65 alin.2 din Legea nr.188/1999 privind Statutul funcţionarilor publici prevede că: încălcarea cu vinovăţie 
de către funcționarii publici a îndatoririlor corespunzătoare funcţiei publice pe care o deţin şi a normelor de 
conduită profesională şi civică prevăzute de lege constituie abatere disciplinară şi atrage răspunderea disciplinară 
a acestora. 

212 Art.94 alin.2 din Legea nr.161/2003. 


167 


I. Dispoziţiile anterioare se aplică şi în cazul în care şeful ierarhic direct are 
calitatea de demnitar. Funcţionarii publici pot exercita funcții sau activităţi în 
domeniul didactic, al cercetării ştiinţifice şi al creaţiei literar-artistice”!?. 

Legea nu prevede însă, nici un fel de incompatibilităţi pentru funcţionarul 
public care candidează pentru o funcţie eligibilă sau pentru funcţionarul public 
care este numit într-o funcţie de demnitate publică. În aceste situaţii, raportul 
de seviciu al funcţionarului public se suspendă de drept. Art.81 alin.l din 
Statutul funcționarilor publici, care prevede suspendarea de drept a raportului 
de serviciu a funcţionarului public, se aplică şi în cazul în care funcţionarul 
public este încadrat la cabinetul unui demnitar, este desemnat de către 
autoritatea sau instituția publică să desfăşoare activităţi în cadrul unor misiuni 
diplomatice ale României ori în cadrul unor organisme sau instituţii interna- 
tionale, pentru perioada respectivă sau este desemnat de către autoritatea sau 
instituția publică să desfăşoare activităţi în cadrul unor misiuni diplomatice ale 
României ori în cadrul unor organisme sau instituţii internaţionale, pentru 
perioada respectivă ori desfăşoară activitate sindicală pentru care este 
prevăzută suspendarea, în condiţiile legii. 


2. Incompatibilităţi privind consilierii prezidenţiali şi consilierii de stat din 
Administraţia Prezidenţială 

Conform legii, consilierilor prezidenţiali şi consilierilor de atât din 
Administraţia Prezidenţială li se aplică dispoziţiile art.72 din Legea nr.161/2003 
şi regimul incompatibilităților prevăzut pentru miniştrii şi secretarii de 
stat”! Aceştia pot exercita funcții sau pot desfăşura activităţi în domeniul artistic, 
al cercetării ştiinţifice şi al creației lterar-artistice. (pct.2) 


3. Incompatibilităţi privind corpul diplomatic şi consular al României 

Calitatea de membru al Corpului diplomatic şi consular”!” este incompatibilă 
cu orice altă funcție publică sau privată, cu excepţia funcţiilor didactice din cadrul 
instituțiilor de învățământ universitar acreditate. Pe lângă incompatibilităţi, 
legea”'€ prevede şi interdicții: 

a) să facă parte din partide politice; 


215 Art.96 din Legea nr.161/2003 privind unele masuri pentru asigurarea transparenţei în exercitarea demnităţilor 
publice, a funcţiilor publice şi în mediul de afaceri, prevenirea şi sancţionarea corupției. 

214 Art.100 pct.1 din Legea nr.161/2003 privind unele masuri pentru asigurarea transparenţei în exercitarea 
demnităţilor publice, a funcţiilor publice şi în mediul de afaceri, prevenirea şi sancţionarea corupției. 

215 Art.1 alin.l din Legea nr.269/2003 membrii Corpului diplomatic şi consular sunt, de regulă, diplomaţi de 
carieră şi au un statut socio-profesional specific, conferit de atribuţiile şi răspunderile ce le revin pentru 
înfăptuirea politicii externe a României, conform prevederilor prezentei legi. 

215 Art.50 din Legea nr.269/2003 privind Statutul Corpului diplomatic şi consular (publicată în Monitorul Oficial 
al României, Partea I, nr.441 din 23 iunie 2003). 

b) să desfăşoare propaganda prin orice alte mijloace sau alte activităţi în 
favoarea acestora ori a unui candidat independent pentru funcţii publice; 

c) să solicite sau sa accepte, direct sau indirect, pentru ei sau pentru alţii, în 
considerarea funcţiei lor, avantaje materiale sau de altă natură care ar putea aduce 
atingere loialității, responsabilităţii şi prestigiului lor; 

d) să efectueze, în perioada îndeplinirii misiunii în străinătate, direct, prin 
membrii de familie sau prin persoane interpuse, activităţi comerciale; 

e) să deţină funcţii în regiile autonome, societățile comerciale ori în alte 
unităţi cu scop lucrativ; 

f) să declare sau să participe la greve, precum şi la mitinguri, demonstraţii, 
procesiuni sau orice alte întruniri cu caracter politic. 

Aceste dispoziţii referitoare la interdicții nu se aplică ministrului afacerilor 
externe, secretarilor de stat şi subsecretarilor de stat. 


4. Incompatibilităţi privind notarii publici 

Notarii publici sunt investiţi prin lege, să îndeplinească un serviciu de interes 
public, cu statutul unei funcții autonome. Exercitare acestei profesii asigură 
persoanelor constatarea raporturilor Juridice civile sau comerciale nelitigioase, 
precum şi exerciţiul drepturilor şi ocrotirea intereselor acestora. 

În principiu, desfăşurarea unei activităţi salarizate este interzisă notarilor 
publici. 

Prin lege” însă, exercitarea profesiei de notar public este incompatibilă cu: 

a) desfăşurarea unei activităţi salarizate sau de executor judecătoresc, avocat 
ori consilier juridic, cu excepția: 

- activităţii didactice universitare; 

- activităţii literare şi publicistice; 

- calităţii de deputat sau senator ori a celei de consilier în consiliile judeţene 
sau locale, pe durata mandatului; 

- calității de membru în organele de conducere sau în alte organisme ale 
Uniunii Naţionale a Notarilor Publici, Camerelor Notarilor Publici ori în alte 
organizaţii interne şi internaționale la care Uniunea Naţională a Notarilor Publici 
şi Camerele Notarilor Publici sunt afiliate sau cu care colaborează; 

b) desfăşurarea unor activităţi comerciale, direct sau prin persoane interpuse; 

c) calitatea de asociat într-o societate în nume colectiv, de asociat comanditat 
în societăţile în comandită simplă sau pe acţiuni, administrator al unei societăţi cu 
răspundere limitată, preşedinte al unui consiliu de administrație, membru al 
consiliului de conducere, director general sau director al unei societăţi pe acțiuni, 
administrator al unei societăţi civile. 


217 Art.36 din Legea nr.36/1995 privind notarii publici şi activitatea notarială (republicată în Monitorul Oficial al 
României, Partea I, nr.732 din 18 octombrie 2011). 


169 


5. Incompatibilităţiprivind avocaţii 

Deşi este o profesie liberă şi independentă cu organizare şi funcționare 
autonomă, legea”! prevede pentru primirea în profesie şi pentru exercitarea 
acesteia, ca avocatul să nu se afle în vreunul din cazurile de incompatibilitate. 
Exercitarea profesiei de avocat este incompatibilă cu : 

a) activitatea salarizată în cadrul altor profesii decât cea de avocat”*; 

b) ocupațiile care lezează demnitatea şi independenţa profesiei de avocat sau 
bunele moravuri; 

c) exercitarea nemijlocită de fapte materiale de comerţ” (art.14). 

Sunt incompatibile cu exercitarea profesiei de avocat: 

a) calitatea de asociat într-o societate comercială în nume colectiv, calitatea 
de comanditat, într-o societate comercială în comandită simplă sau comandită pe 
acţiuni; 

b) calitatea de administrator într-o societate comercială cu răspundere 
limitată sau într-o societate comercială în comandită pe acţiuni; 

c) calitatea de preşedinte al consiliului de administrație sau de membru al 
unei societăți comerciale pe acțiuni. 

Avocaţii pot totuşi, să desfăşoare activitate didactică universitară şi de 
cercetare de specialitate juridică ori activitate literară şi publicistică, pot ocupa 
funcţia de consilier în consiliile locale sau judeţene, pot fi senatori sau deputaţi, 


T E A ss -221 
arbitri, mediatori sau conciliatori”” . 


6. Incompatibilități privind contabilii şi contabilii autorizați 

Potrivit Ordonanței Guvernului nr.65/1994 privind organizarea activității de 
expertiză contabilă şi a contabililor autorizați” profesia de expert contabil şi cea 
de contabil autorizat nu poate fi desfăşurată decât de către anumite persoane care 
au această calitate. Prin expert contabil se înțelege persoana competentă 
profesional să verifice şi să aprecieze modul de organizare şi conducere a 
activității economico - financiare şi de contabilitate, de supraveghere a gestiunii 
societăților comerciale şi de verificare a bilanţului contabil şi a contului de profit 
şi pierderi. Expertul contabil poate organiza şi conduce contabilitatea societăţilor 


215 Art.14 din Legea nr.51/1995 privind organizarea şi exercitarea profesiei de avocat (republicată în Monitorul 


Oficial al României, Partea I, nr.113 din 6 martie 2001), modificată prin Legea nr.71/2011 pentru punrea în 
aplicare a Legii nr.287/2009 privind Codul civil. 

219 Această incompatibilitate operează pentru avocatul, care este sau devine salariat în afara profesiei. 
Incompatibilitatea nu se mai menţine, dacă avocatul este salarizat pentru activitatea depusă în cadrul unei dintre 
formele de exercitare a profesiei. 

20 Această incompatibilitate se referă la exercitarea nemijlocită de fapte materiale de comerţ iar aceste fapte, 
angajează personal numele avocatului sau în numele unui comerciant să se efectueze o operațiune comercială care 
să angajeze răspunderea avocatului. 

221 Art.15 din Legea nr.51/1995. 

za Republicată în Monitorul Oficial al României, Partea I, nr.13 din 8 ianuarie 2008. 

comerciale şi poate analiza, prin procedee specifice contabilităţii, situația eco- 
nomică, financiară şi fiscală a acestora. Atât expertul contabil cât şi contabilul 
autorizat îşi pot exercita activitatea în mod individual sau în societăţi comerciale 
de expertiză contabilă şi poate, deşi legea nu prevede expres, să cumuleze orice 
funcţie cu condiţia, ca prin cumul să nu se integreze cazurilor de incompatibilitate 
prevăzute la art.l din Codul de Etică şi Deontologie. Aşadar, expertul contabil 
poate desfăşura o activitate independentă, liberală, conducându-se singur în 
propria sa afacere sau poate fi salariatul unei societăţi comerciale. 

Calitatea de expert contabil şi de contabil autorizat este incompatibilă cu: 

a) implicarea financiară, directă sau indirectă, în activităţile unui client”; 

b) implicarea profesionalismului contabil în activitățile unui client, în 
calitate de membru al executivului acestuia sau ca angajat sub controlul direcțiunii 
acestuia; 

c) actele de comerț sau slujbele asigurate în acelaşi timp cu exercitarea unei 
profesii liberale, care pot sfârşi prin conflicte de interese, sau care sunt prin natura 
lor incompatibile sau, în contradicție cu exercitare liberală a profesiei contabile, 
sau care sunt incompatibile cu necesitatea de a păstra poziția de independență, 
integritate şi obiectivitate a profesionistului contabil; 

d) incidența relațiilor familiale şi personale asupra independenței profe- 
sionale; 

Experţilor contabili şi contabililor autorizați le este interzis să desfăşoare 
activități de specialitate pentru agenţii economici sau pentru instituţiile la care 
sunt salarizați precum şi pentru cei cu care angajatorii lor sunt în raporturi 
contractuale ori se află în concurenţă. Totodată le este interzis să desfăşoare 
lucrări pentru agenţii economici, dacă sunt rude sau afini până la gradul IV 
inclusiv sau sunt soţi ai administratorului. 

Cu excepția condiției de independenţă profesională, lista incompatibilităţilor 
nu este limitativă şi orice membru al corpului este obligat, prin lege, să nu se afle 
într-o situație de natură a-i ştirbi independenţa profesională, obiectivitatea şi 
profesionalismul, chiar dacă nu se află sub incidenţa cazurilor de incompatibilitate 
enumerate mai sus şi prevăzute de Codul de Etică şi Deontologie. 

Prin Decizia nr.164/20027% Curtea Constituţională a considerat că inter- 
dicţiile şi incompatibilitățile prevăzute de lege pentru experții contabili şi 
contabilii autorizaţi nu reprezintă încălcări ale art.41 din Constituţie”. Aceştia 
pot alege între un statut de liber profesionist - când trebuie să se supună 


23 Ca de exemplu, acceptarea unor forme de salarizare, deținerea de participaţii la capital, darea sau luarea cu 
împrumutul de bunuri, servicii sau bani, acordarea sau primirea de gajuri sau de cauţiuni de la sau pentru 
clienţii săi. 

224 Publicată în Monitorul Oficial al României, Partea I, nr.495 din 10 iulie 2002. 

*5 Art.41 din Constituţia României privind munca şi protecţia socială a muncii. 

restricțiilor prevăzute de Statut şi cel de salariat - când nu-şi mai pot desfăşura 
activitatea de expert contabil sau de contabil autorizat, membru al unui corp 
restrângerea a dreptului fundamental la muncă ori a libertăţii de alegere a 
profesiei sau a locului de muncă, ci sunt destinate unei desfăşurări normale, 
prevăzute şi în alte acte normative - de exemplu, pentru avocați, notari, executori 
judecătoreşti. Aceste restricţii, prevăzute prin lege, sunt doar condiţii pentru cei 
care vor acceadă la statutul unui expert contabil sau contabil autorizat, ca şi cele 
de studii sau de vechime, iar o nu o restrângere a unor drepturi constituţionale. 


5555 


Funcţionarii publici din cadrul Autorităţii Naţionale a Vămilor se află în 
conflict de interese în situaţiile expres stabilite prin Legea nr.161/2003 privind 
unele măsuri pentru asigurarea transparenţei în exercitarea demnităţilor publice, a 
funcţiilor publice şi în mediul de afaceri, prevenirea şi sancţionarea corupţiei, cu 
modificările şi completările ulterioare, precum şi ori de câte ori au de îndeplinit 
următoarele operațiuni vamale pentru persoanele nominalizate în art.79 alin.l din 
Legea nr.161/2003, cu modificările şi completările ulterioare: controlul vamal al 
mărfurilor, verificarea existenţei şi autenticității documentelor; controlul vamal 
ulterior al documentelor; controlul vamal al mijloacelor de transport; controlul 
vamal al bagajelor şi al altor mărfuri transportate sau aflate asupra persoanelor; 
efectuarea de anchete administrative şi alte acţiuni similare”. 

Exercitarea funcțiilor publice de execuţie sau de conducere în cadrul 
Autorităţii Naţionale a Vămilor este incompatibilă cu funcțiile, activitățile şi 
raporturile ierarhice stabilite în art.94 şi 95 din Legea nr.161/2003, precum şi cu 
îndeplinirea atribuţiilor prevăzute pentru activitatea de comisionar în vamă. 


eqe Sge 


Ofițerii, maiştrii militari şi subofițerii în activitate au obligația de a nu 
efectua activități care contravin demnității, prestigiului şi normelor de comportare 
ce decurg din calitatea lor de cadre militare. Acestora le este interzisă exercitarea 
următoarelor drepturi: 

a) să facă parte din partide, formațiuni sau organizații politice ori să 
desfăşoare propagandă prin orice mijloace sau alte activități în favoarea acestora 
ori a unui candidat independent pentru funcții publice; 

b) să candideze pentru a fi alese în administrația publică locală şi în 


Parlamentul României, precum şi în funcția de Preşedinte al României; 


22 Art.32 din Ordonanța de urgență a Guvernului nr.10/2004 privind Statutul personalului vamal. 

c) să declare sau să participe la grevă”. 

De asemenea, ofiţerilor, maiştrilor militari şi subofiţerilor, în activitate le este 
interzis: 

a) să îndeplinească alte funcţii decât cele în care sunt încadrate, cu excepția 
cumulului prevăzut de lege, în condiţiile stabilite prin ordin al ministrului apărării 
naţionale; 

b) să fie asociat unic ori să participe direct la administrarea sau conducerea 
unor organizaţii ori societăți comerciale, cu excepţia celor numite în consiliile de 
administraţie ale regiilor autonome şi societăților comerciale din subordinea 
Ministerului Apărării Naţionale, din cadrul industriei de apărare sau în legătură cu 
aceasta“. 


9. Incompatibilităţi privind magistraţii 

Magistraţilor le este interzis”: 

a) să desfăşoare activităţi comerciale, direct sau prin persoane interpuse; 

b) să desfăşoare activități de arbitraj în litigii civile, comerciale sau de altă 
natură; 

c) să aibă calitatea de asociat sau de membru în organele de conducere, 
administrare sau control la societăţi civile, societăți comerciale, inclusiv bănci sau 
alte instituţii de credit, societăți de asigurare ori financiare, companii naţionale, 
societăţi naționale sau regii autonome; 

d) să aibă calitatea de membru al unui grup de interes economic. 

Având în vedere specificul activităţii pe care o desfăşoară, magistraţilor nu le 
este permis să se subordoneze scopurilor şi doctrinelor politice, nu pot să facă 
parte din partide sau formaţiuni politice şi nici să desfăşoare activităţi cu caracter 
politic. Ei sunt obligaţi ca în exercitarea atribuţiilor să se abţină de la exprimarea 
sau manifestarea, în orice mod, a convingerilor lor politice”. 

Magistraţii nu îşi pot exprima public opinia cu privire la procese aflate în 
curs de desfăşurare sau asupra unor cauze cu care a fost sesizat parchetul, nu le 
este permis să comenteze sau să justifice în presă ori în emisiuni audiovizuale 
hotărârile sau soluţiile date în dosarele rezolvate de ei, magistraţii nu pot să dea 
consultații scrise sau verbale în probleme litigioase, chiar dacă procesele 
respective sunt pe rolul altor instanţe sau parchete decât acelea în cadrul cărora îşi 
exercită funcția şi nu pot îndeplini orice altă activitate care, potrivit legii, se 
realizează de avocat. Şi totuşi legea permite magistraţilor să pledeze, în condițiile 


27 Art.28 din Legea nr.80/1995privind Statutul cadrelor militare. 

2% Art.30 din Legea nr.380/1995. 

22 Art.7 din Legea nr.303/2004 privind statutul judecătorilor şi procurorilor, republicată în Monitorul Oficial al 
României nr.826 din 13 septembrie 2005 cu modificările şi completările ulterioare. 

230 Art.8 din Legea nr.303/2004, republicată privind statutul judecătorilor şi procurorilor. 

prevăzute de lege, numai în cauzele lor personale, ale ascendenţilor şi descen- 
denţilor, ale soților, precum şi ale persoanelor puse sub tutela sau curatela lor. 
Chiar şi în asemenea situaţii, magistraţilor nu le este îngăduit să se folosească de 
calitatea pe care o au pentru a influenţa soluţia instanței de judecată sau a 
parchetului şi trebuie să evite a se crea aparenţa că ar putea influenţa în orice fel 


+ 2 23] 
soluţia” . 


V. Tichetele de masă 

Tichetele de masă reprezintă o alocaţie individuală de hrană, suportată 
integral pe costuri de angajatori”. Au dreptul la tichete de masă salariaţii în 
cadrul societăților comerciale, regiilor autonome şi din sectorul bugetar, precum şi 
din cadrul unităţilor cooperatiste şi celorlalte persoane juridice sau fizice care 
încadrează personal prin încheierea unui contract individual de muncă. Unităţile 
emitente desfăşoară această activitate numai pe baza autorizaţiei de funcţionare, 
acordată de Ministerul Finanţelor Publice. 

Tichetele se acordă în condițiile stabilite prin contractele colective de muncă, 
în urma negocierii dintre angajatori şi organizaţiile sindicale legal constituite sau 
cu reprezentanţii salariaţilor, după caz. Sumele corespunzătoare tichetelor de masă 
nu sunt scutite de plata impozitului pe venitul sub formă de salariu” ”. 

Salariatul poate utiliza, lunar, un număr de tichete de masă cel mult egal cu 
numărul de zile în care este prezent la lucru. Ele pot fi utilizate numai pentru 
achitarea unei mese sau pentru achiziţionarea de produse alimentare. Salariatul 
poate utiliza într-o zi, maximum două tichete de masă. În cazul în care activitatea 
se desfăşoară la puncte de lucru situate în afara localităților, iar aprovizionarea cu 
produse alimentare nu se poate face zilnic, salariatul poate utiliza numărul 
de tichete de masă corespunzător perioadei în care se află la punctul de lucru 
respectiv. 

Se interzice salariatului: 

a) utilizarea tichetelor de masă pentru achiziţionarea altor produse decât cele 
alimentare; 

b) primirea unui rest de bani la tichetul de masă, în cazul în care suma 
corespunzătoare produselor alimentare solicitate este mai mică decât valoarea 
nominală a tichetului de masă; 

c) comercializarea tichetelor de masă în schimbul unor sume de bani; 

d) utilizarea unui număr de tichete de masă mai mare decât numărul de zile 
lucrate. 


31 Art.9 din Legea nr.303/2004 , republicată privind statutul judecătorilor şi procurorilor.. 


22 Alexandru Țiclea, op. cit., 2004, p.250 
233 Legea nr.142/1998 privind acordarea tichetelor de masă (publicată în Monitorul Oficial al României, Partea I, 
nr.260 din 13 iulie 1998) cu modificările şi completările ulterioare. 

Faptele menţionate mai sus constituie contravenţii în temeiul art.10 din 
Legea nr.142/1998 privind acordarea tichetelor de masă. 


VI. Executarea contractului individual de muncă 

Caracterul obligatoriu al contractului individual de muncă are la bază 
principiul consacrat de dispoziţiile art.1270 N.C.C., conform căruia Contractul 
valabil încheiat are putere de lege între părțile contractante. 

Din conţinutul contractului individual de muncă rezultă două părți ale 
acestuia, partea legală şi partea convențională, care determină obligativitatea 
contractului legal încheiat, părțile trebuind cu bună ştiinţă să-şi exercite drepturile 
şi obligațiile asumate prin încheierea contractului de muncă. Obligativitatea 
contractului individual de muncă prezintă o deosebită însemnătate, nu numai 
pentru raporturile dintre cele două părți, dar şi pentru certitudinea şi eficienţa 
raporturilor juridice de muncă. Ea decurge nu doar din voinţele individuale ale 
părţilor contractante, ci constituie un adevărat imperativ social; dispoziţiile legale 
impun respectarea strictă a contractelor încheiate, iar societatea, în întregul său, 
impune o anumită securitate şi ordine juridică. 

Executarea contractului individual de muncă, de la încheierea până la 
încetarea sa, pune în joc un ansamblu complex de reguli juridice. Relaţia de 
muncă este caracterizată de mecanismul contractual, de schimbul sinalagmatic de 
prestații reciproce dintre contractanţi: interdependenţa obligaţiei salariatului de 
a presta munca şi cea a angajatorului de a remunera munca. Această simetrie 
Juridică nu este aptă, prin ea însăşi, să explice ansamblul regulilor aplicabile 
relaţiei de muncă. Dispoziţiile legale încadrează câmpul contractual într-un statut 
al salariatului, care pune accentul pe subordonarea acestuia, dar, totodată şi pe 
protecția drepturilor şi libertăţilor sale. 

Dispoziţiile art.37 şi 38 Codul muncii prevăd că: 

— drepturile şi obligaţiile privind relaţiile de muncă dintre angajator şi salariat 
se stabilesc potrivit legii, prin negociere, în cadrul contractelor colective de muncă 
şi al contractelor individuale de muncă; 

— salariaţii nu pot renunţa la drepturile ce le sunt recunoscute prin lege. Orice 
tranzacţie prin care se urmăreşte renunțarea la drepturile recunoscute de lege 
salariaţilor sau limitarea acestor drepturi este lovită de nulitate. 

Angajatorului care beneficiază de munca salariatului îi revine sarcina de 
organizare a muncii, atât în plan general la nivel de unitate, cât şi în plan 
individual specific fiecărui loc de muncă. 

Drepturile şi obligaţiile salariaţilor. Calitatea de salariat dobândită prin 
încheierea unui contract individual de muncă îi conferă acestuia un ansamblu de 
drepturi şi obligaţii reglementate prin Codul muncii şi pentru diferite categorii de 

personal (funcționari publici, magistrați, personal didactic, medici etc.) , prin 
statute profesionale sau disciplinare. 

Drepturile şi obligaţiile salariaţilor sunt reglementate cu caracter general prin 
dispoziția art.39 Codul muncii, după cum urmează: 

Drepturi ale salariaţilor: 

a) dreptul la salarizare pentru munca depusă; 

b) dreptul la repaus zilnic şi săptămânal"; 

c) dreptul la concediu de odihnă anual; 

d) dreptul la egalitate de şanse şi de tratament; 

e) dreptul la demnitate în muncă; 

f) dreptul la sănătate şi securitate în muncă”; 

g) dreptul de acces la formarea profesională; 

h) dreptul la informare şi consultare”"*; 

1) dreptul de a lua parte la determinarea şi ameliorarea condiţiilor de muncă şi 
a mediului de muncă; 

j) dreptul la protecţie în caz de concediere; 

k) dreptul la negociere colectivă şi individuală; 

1) dreptul de a participa la acţiuni colective; 

m) dreptul de a constitui sau de a adera la un sindicat. 

n) alte drepturi prevăzute de lege sau de contractele colective de muncă 
aplicabile. 

Obligaţii ale salariaților: 

a) obligaţia de a realiza norma de muncă sau, după caz, de a îndeplini 
atribuţiile ce îi revin conform fişei postului; 

b) obligaţia de a respecta disciplina muncii; 

c) obligația de a respecta prevederile cuprinse în regulamentul intern, în 
contractul colectiv de muncă aplicabil, precum şi în contractul individual de 
muncă; 

d) obligația de fidelitate față de angajator în executarea atribuţiilor de 
serviciu; 

e) obligaţia de a respecta măsurile de sănătate şi securitate a muncii în 
unitate; 

f) obligația de a respecta secretul de serviciu. 


234 Constituţia europeană prevede că orice lucrător are dreptul la o limitare a duratei maxime de lucru şi la perioade 
de repaus zilnic şi săptămânal, precum şi la o perioadă anuală de concediu cu plată. 

235 Potrivit Constituţiei europene, orice lucrător are dreptul la condiţii de lucru care să respecte sănătatea, secu- 
ritatea şi demnitatea sa. 

236 Constituţia europeană dispune expres că lucrătorilor sau reprezentanţilor acestora li se garantează, la nivelele 
corespunzătoare, o informare şi o consultare în timp util, în cazurile şi condiţiile prevăzute de dreptul Uniunii, de 
legislaţiile şi de practicile naţionale 

g) alte obligaţii prevăzute de lege sau de contractele colective de muncă 
aplicabile. 

Drepturile angajatorului. Dispoziţiile art.40 Codul muncii, tot cu caracter 
general, consacră în principal în favoarea angajatorilor următoarele drepturi: 

a) să stabilească organizarea şi funcționarea unităţii; 

b) să stabilească atribuţiile corespunzătoare pentru fiecare salariat, în 
condiţiile legii; 

c) să dea dispoziţii cu caracter obligatoriu pentru salariat, sub rezerva 
legalităţii lor; 

d) să exercite controlul asupra modului de îndeplinire a sarcinilor de serviciu; 

e) să constate săvârşirea abaterilor disciplinare şi să aplice sancțiunile 
corespunzătoare, potrivit legii, contractului colectiv de muncă aplicabil şi 
regulamentului intern. 

f) să stabilească obiectivele de performanţă individuală, precum şi criteriile 
de evaluare a realizării acestora. 

Obligaţiile angajatorului. Sub aspectul obligaţiilor angajatorului, acestuia îi 
revin în principal următoarele: 

a) să informeze salariaţii asupra condițiilor de muncă şi asupra elementelor 
care privesc desfăşurarea relaţiilor de muncă; 

b) să asigure permanent condiţiile tehnice şi organizatorice avute în vedere la 
elaborarea normelor de muncă şi condiţiile corespunzătoare de muncă; 

c) să acorde salariaților toate drepturile ce decurg din lege, din contractul 
colectiv de muncă aplicabil şi din contractele individuale de muncă; 

d) să comunice periodic salariaţilor situaţia economică şi financiară a unităţii 
cu excepţia informaţiilor sensibile sau secrete, care, prin divulgare, sunt de natură 
să prejudicieze activitatea unităţii. Periodicitatea comunicărilor se stabileşte prin 
negociere în contractul colectiv de muncă aplicabil; 

e) să se consulte cu sindicatul sau, după caz, cu reprezentanţii salariaților în 
privinţa deciziilor susceptibile să afecteze substanțial drepturile şi interesele 
acestora; 

f) să plătească toate contribuţiile şi impozitele aflate în sarcina sa, precum şi 
să rețină şi să vireze contribuţiile şi impozitele datorate de salariaţi, în condițiile 
legii; 

g) să înfiinţeze registrul general de evidenţă a salariaților şi să opereze 
înregistrările prevăzute de lege; 

Registrul menţionat se întocmeşte pe formular tipizat şi cuprinde următoarele 
rubrici: 

— numărul contractului individual de muncă; 

— numele şi prenumele salariatului; 

— datele de identificare a salariatului; 

— data încheierii contractului individual de muncă; 

— data începerii activităţii; 

— durata contractului individual de muncă; 

— durata muncii (ore/zi) ; 

— durata perioadei de probă; 

— locul de muncă; 

— ocupaţia (funcția sau meseria) cu menționarea şi a codului ocupaţiei 

respective prevăzut în C.O.R; 
— salariul de bază; 
— modificarea şi suspendarea contractului; 
— data încetării acestui contract şi temeiul legal al încetării; 
— numele, prenumele şi semnătura persoanei care face înscrierea. 

Înainte de a se trece la completarea lui, registrul se va înregistra la autoritatea 
publică competentă —Inspectoratul de muncă- în a cărei rază teritorială se află 
sediul, respectiv domiciliul angajatorului. Au competenţa înființării şi înregistrării 
registrelor şi unităţile fără personalitate juridică pe baza delegării acordate. Nu au 
obligaţia înfiinţării registrului misiunile diplomatice, oficiile consulare străine cu 
sediul în România, precum şi reprezentanţele din ţara noastră ale persoanelor 
Juridice privind perioadele în care contractele încheiate cu cetăţenii români se 
înregistrează la inspectoratul teritorial de muncă al municipiului Bucureşti. 
Angajatorul este obligat să completeze dosarul personal al salariatului, care va 
trebui să cuprindă cel puţin: actele necesare angajării, contractul individual de 
muncă, actele adiționale şi celelalte acte referitoare la executarea, modificarea, 
suspendarea şi încetarea contractului individual de muncă, precum şi orice alte 
documente care certifică legalitatea şi corectitudinea completărilor în registru . 

În cazul încetării angajatorului, registrul se depune la Inspectoratul de muncă 
în a cărei rază teritorială se află sediul sau domiciliul acestuia, după caz, deci şa 
aceeaşi autoritate unde a fost înregistrat. 

h) să elibereze, la cerere, toate documentele care atestă calitatea de salariat a 
solicitantului; 

1) să asigure confidențialitatea datelor cu caracter personal ale salariaților. 

Drepturile şi obligațiile angajatorului nu au un caracter limitativ, ele putând 
rezulta din contractul colectiv de muncă la nivel naţional, de ramură sau instituţie 
(agent economic) , precum şi din alte acte normative (ex. Legea nr.142/1998 
privind acordarea tichetelor de masă de către angajatori etc.). 


VII. Suspendarea contractului individual de muncă 

Cu ocazia executării contractului individual de muncă pot interveni o serie de 
situaţii (împrejurări) prevăzute chiar la legislaţia muncii care să împiedice 
desfăşurarea muncii cu caracter temporar şi implicit să limiteze înfăptuirea 

obiectului contractului sub aspectul clauzelor conţinute în contract. Evident că 
este vorba despre principalele efecte ale contractului, prestarea muncii şi 
salarizarea ei. Suspendarea contractului de muncă este în realitate o suspendare a 
principalelor sale efecte — prestarea muncii şi plata acesteia — ce se manifestă 
printr-o încetare temporară a traducerii lor în viaţă. Ea se deosebeşte de desfacerea 
contractului de muncă, care face să înceteze toate efectele acestui contract. 

Suspendarea contractului de muncă reprezintă un rezultat determinat de 
aplicarea şi funcţionarea a două principii fundamentale din dreptul muncii şi 
anume: 

— stabilirea raporturilor de muncă, care impune ca necesitate menţinerea în 
fiinţă a contractului; 

— caracterul său sinalagmatic şi cu prestații succesive, care obligă ca, atunci 
când o parte încetează în mod trecător executarea obligaţiilor asumate, cealaltă să 
procedeze în mod simetric la sistarea temporară a îndatoririlor sale. Deoarece 
contractul de muncă face parte din categoria celor cu executare succesivă, când va 
exista o discontinuitate temporară în îndeplinirea prestărilor prin care, în mod 
normal, se realizează însuşi obiectul acestuia de către persoana încadrată în 
muncă, vom asista şi la încetarea temporară a prestărilor corelative din partea 
unităţii. În realitate, în cazul de faţă are loc suspendarea unor efecte ale 
contractului de muncă. Dat fiind însă caracterul său sinalagmatic şi cu prestații 
succesive, suspendarea efectelor contractelor de muncă de către ambele părți 
reprezintă o veritabilă suspendare a acestuia. 

Pentru ca neîndeplinirea prestaţiilor de către persoana încadrată să aducă la 
suspendarea contractului şi nu la încetarea acestuia, este neapărat necesar ca 
neexecutarea să fie temporară (trecătoare) şi să nu aibă caracter culpabil. În cazul 
când această dublă condiţie nu este îndeplinită, contractul de muncă nu va fi 
suspendat şi se va trece la concedierea salariatului. 

Pentru definirea exactă a noțiunii de suspendare, menţionăm că nu în toate 
cazurile în care salariatul nu prestează muncă este vorba de suspendarea 
contractului. Astfel, prin însăşi natura ei, prestarea muncii este discontinuă, 
perioadele de muncă alternând cu cele de odihnă. Dar nici repausul de la o zi la 
alta, ori cel de la sfârşitul săptămânii, nici cel din sărbătorile legale sau perioada în 
care salariatul se află în concediu de odihnă nu pot fi considerate ca suspendări ale 
contractului de muncă. Acestea sunt întreruperi fireşti ale muncii pentru ca 
salariatul să-şi poată reface forţa de muncă şi ţin de însuşi specificul contractului 
de muncă. 

Potrivit art.49 alin.6 coroborat cu alin.5 al aceluiaşi text legal, în cazul 
suspendării contractului individual de muncă se suspendă toate termenele care au 
legătură cu încheierea, modificarea, executarea sau încetarea contractului 

individual de muncă, cu excepția situaţiilor în care contractul individual de muncă 
încetează de drept, situaţie în care cauza de încetare de drept va prevala. 

Sediul materiei suspendării contractului individual de muncă îl reprezintă 
dispoziţiile de principiu cuprinse în art.49-54 Codul muncii. 

Cazurile prevăzute de dispoziţia art.49 Codul muncii sunt: 

a. suspendarea de drept; 

b. suspendarea prin acordul părţilor; 

c. suspendarea prin act unilateral al unei părți. 

Principalul efect al suspendării contractului individual de muncă prevăzut de 
dispoziţia art.49, p. 2 Codul muncii îl reprezintă prestarea muncii de către salariat 
şi efectuarea plăţii drepturilor de natură salarială de către angajator. 

Pe durata suspendării pot continua să existe alte drepturi şi obligaţii, altele 
decât prestarea muncii şi salarizarea ei, dacă prin legi speciale, prin contractele 
colective de muncă la nivel naţional, ramură sau unitate sau prin regulamentele de 
ordine interioară nu se dispune astfel. 

a. Suspendarea de drept a contractului individual de muncă. Suspen- 
darea de drept a contractului individual de muncă prevăzută de dispoziţia art.50 
Codul muncii se referă la următoarele situaţii: 

Concediul de maternitate reprezintă concediul pentru sarcină şi lăuzie, care 
se acordă mamei şi are caracter de concediu medical; 

Concediul pentru incapacitate temporară de muncă. Contractul de muncă 
se suspendă pe perioada în care salariatul se află în incapacitate temporară de 
muncă, datorită unei boli obişnuite sau profesionale, ori a unui accident de muncă 
sau în afara muncii. În astfel de situaţii, persoana încadrată este în imposibilitate 
să presteze muncă din motive independente de voinţa sa, ceea ce determină şi 
neplata salariului pe întreaga perioadă a incapacității. Salariatul va fi totuşi 
îndreptăţit să primească o indemnizaţie pentru incapacitate temporară de muncă. 

Suspendarea contractului de muncă durează până la însănătoşirea salariatului, 
până la redobândirea de către acesta a capacităţii de muncă. Pe timpul cât angajaţii 
sunt în incapacitate de muncă, în calitatea lor de asiguraţi, beneficiază de concediu 
medical şi de indemnizaţie pentru incapacitatea temporară de muncă printr-un 
certificat medical, eliberat conform reglementărilor în vigoare. În cazul bolilor 
profesionale sau accidentelor de muncă, certificatul medical se vizează în mod 
obligatoriu, prin grija angajatorului, de către Inspectoratul de Sănătate Publică, 
respectiv de inspectoratul teritorial de muncă în raza căruia se află sediul 
angajatorului sau domiciliul asiguratului. Şomerii aflați la cursuri de calificare, 
recalificare, perfecționare sau, după caz, la alte forme de pregătire profesională, 
organizate potrivit legii, care, datorită accidentelor survenite în timpul şi din cauza 
practicii profesionale, suportă o incapacitate temporară de muncă mai mare de 3 
zile beneficiază de aceleaşi prevederi ca şi ceilalți asiguraţi privind accidentul de 
muncă. 


180 


Carantina reprezintă o măsură de prevenire a unor boli contagioase şi constă 
în interzicerea continuării activităţii care face obiectul contractului individual de 
muncă din cauza unei boli contagioase, pe durata stabilită prin certificatul eliberat 
de inspectoratul de sănătate publică. 

Exercitarea unei funcţii în cadrul unei autorităţi executive, legislative ori 
judecătoreşti, pe toată durata mandatului, dacă legea nu prevede altfel. În 
această situaţie putem invoca mai multe categorii de personal, respectiv deputaţi şi 
senatori, primari şi viceprimari etc. 

Îndeplinirea unor funcţii de conducere salarizate de sindicate. Legea 
sindicatelor nr.54 din 24 ianuarie 2003 reglementează prin dispoziţia art.1 1 alin.] 
un caz distinct de suspendare de drept a contractului de muncă; este situația 
persoanelor din organele de conducere salarizate de sindicate. Pe perioada cât îşi 
îndeplinesc mandatul cu care au fost învestite, acestor persoane li se suspendă (de 
drept) contractul de muncă. 

Conform acestui text, persoana în cauză îşi păstrează funcția şi locul de 
muncă anterior, precum şi vechimea în muncă, respectiv în specialitate sau în 
funcţia publică 

deținută în condiţiile legii; pe postul acesteia poate fi încadrată o altă persoană 
numai cu contract de muncă pe durată determinată. La revenirea pe post (după 
încetarea funcției sindicale) se va asigura un salariu care nu poate fi mai mic decât cel 
ce putea fi obținut în condiţiile de continuitate pe post (art.110 alin.2). 

Forţa majoră. Aceasta consta în anumite evenimente imprevizibile şi 
insurmontabile care determină imposibilitatea executării contractului individual de 
muncă: 

Arestarea preventivă. În cazul în care salariatul este arestat preventiv, în 
condiţiile Codului de procedură penală, contractul său individual de muncă va fi 
suspendat, până la încetarea arestării, clasarea sau scoaterea de sub urmărire penală. 

De la data expirării perioadei pentru care au fost emise avizele, 
autorizaţiile ori atestările necesare pentru exercitarea profesiei. Salariatul are 
la dispoziție un termen de 6 luni pentru reînnoirea avizelor, autorizaţiilor ori 
atestărilor necesare pentru exercitarea profesiei, astfel că perioada maximă de 
suspendare a contractului este de 6 luni. Nerespectarea acestei prevederi legale 
este sancționată cu încetarea de drept contractului individual de muncă. 

Alte cazuri de suspendare a contractului individual de muncă, expres 
prevăzute de lege. În continuare menţionăm câteva din aceste cazuri: 

— potrivit Ordonanţa Guvernului nr.22/1999 privind administrarea porturilor 
şi serviciilor în porturi, muncitorii care exced numărul celor solicitați de operatorii 
portuari, pentru prestări de servicii, se constituie în personal de rezervă. Pe această 
perioadă, ei primesc o indemnizaţie lunară impozabilă, proporțional cu timpul 
nelucrat, al cărei cuantum nu poate depăşi 75% din salariul de bază brut; 

— asistentul maternal profesionist este reglementat de Hotărârea Guvernului 
nr.679/2003 privind condiţiile de obţinere a atestatului, procedura de atestare şi 
statutul asistentului maternal”. Potrivit dispoziţiilor acestui act normativ, 
asistentul maternal profesionist este persoana fizică, atestată în condiţiile prezentei 
hotărâri, care asigură prin activitatea pe care o desfăşoară la domiciliul său 
creşterea, îngrijirea şi educarea necesare dezvoltării armonioase a copiilor pe care 
îi primeşte în plasament sau în încredințare (art.1). Activitatea acestuia se 
desfăşoară în baza unui contract individual de muncă, încheiat cu serviciul public 
specializat pentru protecția copilului sau cu organismul privat autorizat care le 
supraveghează activitatea, pe perioada de valabilitate a atestatului (art.8 alin.1). 
Acest contract se suspendă în cazurile prevăzute de legislația muncii, precum şi 
în cazul suspendării, retragerii sau încetării atestatului de asistent maternal 
profesionist. 

- existența acţiunii penale împotriva unui magistrat. În conformitate cu 
dispoziţiile Legii nr.303/2004 privind statutul magistraţilor, în situaţia în care 
împotriva unui magistrat se pune în mişcare acţiunea penală (având sau nu 
legătură cu munca sa) , acesta va fi suspendat de drept din funcţie până la 
rămânerea definitivă a hotărârii (art.60). 

- acțiunea în justiție împotriva directorilor executivi ai societăților 
comerciale. Potrivit art.150, alin.5 din Legea nr.31/1990 privind societățile 
comerciale, dacă adunarea generală a societăţii comerciale pe acţiuni a hotărât şi 
s-a pornit o acţiune în justiţie împotriva directorilor executivi, contractul de 
muncă se suspendă de drept până la rămânerea definitivă a sentinţei. 

b. Suspendarea contractului individual de muncă prin acordul părţilor. 
Suspendarea prin acordul părților, în următoarele cazuri: 

— concediu fără plată pentru studii; 

— concediu pentru interese personale. 

c. Suspendarea contractului individual de muncă prin act unilateral al 
uneia dintre părţi poate avea loc: din iniţiativa salariatului şi din iniţiativa 
angajatorului. 

cl. Suspendarea contractului individual de muncă din iniţiativa sala- 
riatului. Suspendarea contractului individual de muncă din iniţiativa salariatului 
are loc în următoarele situaţii: 

— concediul pentru creşterea copilului în vârstă de până la doi ani sau, în 
cazul copilului cu handicap, până la vârsta de 3 ani şi concediul pentru îngrijirea 
copilului bolnav în vârstă de până la 7 ani sau, în cazul copilului cu handicap, 
pentru afecţiuni intercurente până la împlinirea vârstei de 18 ani. 

În aceste două situaţii salariaţilor le este recunoscută vechimea în muncă. 

Pe timpul cât angajaţii sunt în această situație au dreptul la indemnizaţie 
pentru creşterea copilului până la împlinirea vârstei de doi ani şi, în cazul 
copilului cu handicap, până la împlinirea vârstei de 3 ani, respectiv indemnizaţie 
pentru îngrijirea copilului bolnav în vârstă de până la 7 ani, iar în cazul copilului 
cu handicap, pentru afecțiunile intercurente, până la împlinirea vârstei de 18 ani. 
Indemnizaţiile acordate se suportă integral din bugetul asigurărilor sociale de stat. 
De aceleaşi drepturi beneficiază şi asiguratul care, în condiţiile legii, a adoptat, a 
fost numit tutore, căruia 1 s-au încredinţat copii spre creştere sau în plasament 
familial. Indemnizaţia pentru creşterea copilului până la împlinirea vârstei de doi 
ani se acordă, la cerere, pe baza livretului de familie; indemnizaţia pentru 
creşterea copilului cu handicap până la împlinirea vârstei de 3 ani se acordă, la 
cerere, pe baza livretului de familie şi a certificatului de persoană cu handicap, 
emise în condițiile legii. Indemnizaţia pentru îngrijirea copilului bolnav în vârstă 
de până la 7 ani sau a copilului cu handicap cu afecțiuni intercurente până la 
împlinirea vârstei de 18 ani se acordă pe baza certificatului de concediu medical 
eliberat de medicul de familie şi a certificatului pentru handicap emis, în conditiile 
legii, după caz; 

Durata de acordare a indemnizaţiei de îngrijire este de 14 zile calendaristice 
pe an pentru un copil, cu excepția situaţiilor în care copilul contractează boli 
contagioase, este imobilizat în aparat gipsat sau este supus unor intervenții 
chirurgicale; durata concediului medical în aceste situaţii va fi stabilită de medicul 
de familie. 

— concediul paternal este reglementat de Legea nr.210/1999%%; 

— concediul pentru formare profesională, reglementat prin dispoziția 
art.154- 158 din Codul muncii, dar şi prin contractul colectiv de muncă aplicabil; 

— exercitarea unor funcţii elective în cadrul organismelor profesionale 
constituită la nivel central sau local pe toată durata mandatului; 

— participarea la grevă; din definiția grevei, prevăzută de dispoziţia art.181 
din Legea nr.62/2011 a dialogului social, aceasta este orice formă de încetare 
colectivă şi voluntară a lucrului într-o unitate. Intervalul de timp cât participă la 
grevă este considerat ca fiind vechime în muncă; 

— în condiţiile stabilite prin contractul colectiv de muncă aplicabil, contractul 
individual de muncă sau ale regulamentului intern, contractul individual de muncă 
poate fi suspendat şi în situaţia absenţelor nemotivate ale salariatului. 

2. Suspendarea contractului individual de muncă din inițiativa 
angajatorului. Suspendarea contractului individual de muncă din inițiativa 

angajatorului prevăzută de dispoziţiile art.52 Codul muncii vizează următoarele 
situaţii: 

— pe durata cercetării disciplinare prealabile în condiţiile dispoziţiei art.251 
şi 252 Codul muncii, adică pe un termen de maxim 30 de zile de la data luării la 
cunoştinţă de săvârşirea abaterii disciplinare; 

— în cazul în care angajatorul a formulat plângerea penală împotriva 
salariatului pentru o serie de fapte penale în legătură cu munca sau a fost trimis 
în judecată pentru fapte penale incompatibile cu funcția deţinută, conform 
statutelor profesionale şi disciplinare, până la rămânerea definitivă a hotărârii 
judecătoreşti. 

În aceeaşi situaţie, dacă se constată nevinovăția celui în cauză, salariatul îşi 
reia activitatea şi 1 se va plăti o despăgubire egală cu salariul şi celelalte drepturi 
de care a fost lipsit pe perioada suspendării; 

— în cazul întreruperii sau reducerii temporare a activităţii, fără încetarea 
raportului de muncă, pentru motive economice, tehnologice, structurale sau 
similare. Pe durata întreruperii temporare, salariaţii se vor afla la dispoziția 
angajatorului, acesta având dreptul oricând să dispună reînceperea activităţii. În 
cazul reducerii temporare a activităţii angajatorului pentru o perioadă mai mare de 
30 de zile lucrătoare, angajatorul va avea posibilitatea reducerii programului de 
lucru de 5 zile lucrătoare la 4 zile pe săptămână, cu reducerea corespunzătoare a 
salariului până la remedierea situației care a cauzat reducerea programului, după 
consultarea prealabilă a sindicatului reprezentativ de la nivelul unităţii sau a 
reprezentanţilor salariaţilor, după caz. În ceea ce priveşte salariaţii implicaţi în 
activitatea redusă sau întreruptă, care nu mai desfăşoară activităţi, aceştia 
beneficiază de o indemnizaţie, plătită din fondul de salarii, ce nu poate fi mai mică 
de 75% din salariul de bază corespunzător locului de muncă ocupat. 

— detaşarea în condiţiile dispoziţiei art.45-47 Codul muncii, situaţie în care 
raportul de muncă cu unitatea care a dispus detaşarea se suspendă. Această 
perioadă reprezintă vechime în muncă. 

— pe durata suspendării de către autorităţile competente a avizelor, 
autorizaţiilor sau atestărilor necesare pentru exercitarea profesiilor. 

Aşa cum am menţionat, suspendarea contractului de muncă constituie, în 
realitate, o suspendare a efectelor sale principale. În cele mai multe situaţii însă, 
salariatul nu este lipsit de venituri, ci primeşte diferite indemnizaţii (de pildă, în 
caz de incapacitate temporară de muncă, de concediu de maternitate) , sau chiar 
salariu, dar de la o altă unitate (de exemplu, în cazul detaşării, al îndeplinirii unei 
funcții de conducere în sindicate etc.). Sunt şi situații în care cel în cauză 
beneficiază de despăgubiri. Este situaţia constatării nevinovăţiei salariatului al 
cărui contract individual de muncă a fost suspendat din iniţiativa angajatorului pe 
durata cercetării disciplinare prealabile sau în cazul formulării unei plângeri 

penale împotriva sa, respectiv trimiterii în judecată pentru fapte panele 
incompatibile cu funcţia deţinută. În temeiul normelor şi principiilor răspunderii 
civile contractuale, salariatul aflat într-o atare situaţie are dreptul la o despăgubire 
egală cu salariul şi celelalte drepturi de care a fost lipsit pe perioada raporturilor 
sale juridice de muncă. 

Un alt efect al suspendării contractului de muncă priveşte vechimea în 
muncă. Dacă în unde cazuri, perioada de suspendare nu constituie vechime în 
muncă (executarea pedepsei la locul de muncă, absenţele nemotivate etc. ) , în alte 
cazuri persoanele suspendate beneficiază de vechime, de exemplu, în timpul 
serviciul militar în termen, de concentrare sau mobilizare, în perioada concediului 
pentru creşterea copilului în vârstă de până la doi (trei) ani, a detaşării, cea în care 
salariatul nu a prestat muncă din cauza unităţii etc. 

La încetarea suspendării, salariatul are obligația de a se prezenta la locul de 
muncă pentru a-şi relua activitatea, iar angajatorul are obligația de a-l reprimi. 
Nerespectarea acestor obligații poate atrage răspunderea fiecăreia din părţile aflate 
în culpă, astfel: salariatul poate fi sancționat disciplinar, inclusiv cu desfacerea 
contractului de muncă; unitatea poate fi obligată de organul de jurisdicție 
competent să-l reintegreze în muncă pe cel în cauză şi să-i plătească despăgubiri 
pe perioada respectivă până la reintegrarea efectivă. 


VIII. Modificarea contractului individual de muncă 

Noua reglementare a raporturilor de muncă consacră prin dispozițiile sale 
principiul stabilităţii în muncă, ceea ce presupune că modificarea contractului 
individual de muncă nu poate avea loc decât în condiţiile dispoziției art.41 Codul 
muncii. 

Ca principiu, modificarea contractului individual de muncă se poate numai 
cu acordul părților, iar cu titlu de excepție, este posibilă numai în cazurile şi 
condițiile prevăzute de Codul muncii, în considerarea conținutului general şi 
prealabil dat de către salariat la încheierea contractului prin recunoaşterea 
posibilității generice a angajatorului de a lua o serie de măsuri unilaterale pentru 
bunul mers al activității. 

Modificarea contractului individual de muncă se referă la următoarele 
elemente: 

— Durata contractului. Ca element esențial al contractului, durata acestuia 
poate fi modificată în sensul transformării contractului de muncă pe perioadă 
determinată în contract pe durată nedeterminată. 

— Locul muncii, care poate fi modificat de către angajator în mod unilateral 
prin delegarea sau detaşarea salariatului într-un alt loc de muncă decât cel prezent 
în contract. Pe durata delegării sau detaşării salariatul îşi păstrează funcția şi toate 
celelalte drepturi prevăzute în contractul individual de muncă. 

- felul muncii; 

- condiţiile de muncă; 

- salariul; 

- timpul de muncă şi de odihnă. 

Modificarea temporară a felului muncii şi locului de muncă fără consim- 
țământul salariatului, reglementată de dispoziţia art.48 Codul muncii, vizează 
următoarele situaţii: 

1) Forţa majoră, când angajatorul trebuie să ia toate măsurile pentru 
prevenirea unui eveniment posibil, dar incert şi pentru înlăturarea consecinţelor 
rezultate ca urmare a unei eveniment calificat ca fiind forţă majoră (incendii, 
inundaţii, cutremure etc.). 

2) Cu titlul de sancţiune disciplinară prevăzută de dispoziţia art.248 alin.1, lit.b 
din Codul muncii, retrogradarea din funcție pe o perioadă de maxim 60 de zile. 

3) Ca măsură de protecție a salariatului, dispoziția art.189 alin.2 Codul 
muncii vizează situaţiile salariaților care urmează un tratament medical sau 
recuperare medicală, precum şi situația femeilor gravide sau care alăptează. 

În ceea ce priveşte modificarea salariului ca element esenţial al contractului 
individual de muncă, această modificare poate fi realizată prin efectul legii (când 
se majorează salariul minim brut pe economie) sau al contractului colectiv de 
muncă aplicabil. Pe calea negocierii se poate modifica salariul în condiţiile 
dispoziţiei art.162 alin.2 Codul muncii. 


a) Delegarea 

Delegarea salariaţilor este reglementată de dispoziţia art.43 şi 44 Codul 
muncii şi constă în exercitarea temporară, din dispoziţia angajatorului, de către 
salariat, a unor lucrări sau sarcini corespunzătoare atribuţiilor de serviciu în afara 
locului său de muncă. 

Delegarea se poate dispune pentru o perioadă de cel mult 60 de zile 
calendaristice în 12 luni şi se poate prelungi pentru perioade succesive de 
maximum 60 de zile calendaristice, numai cu acordul salariatului. Refuzul 
salariatului de prelungire a delegării nu poate constitui motiv pentru sancţionarea 
disciplinară a acestuia. 

Delegarea prevăzută de Codul muncii trebuie deosebită de delegaţia pe care 
gestionarul nevoit să lipsească are dreptul să o dea, potrivit Legii nr.22/1969, cu 
acordul conducerii unităţii, unei persoane, pentru ca acesta să primească, să 
păstreze şi să elibereze bunuri în cazurile în care operaţiunile de gestiune nu pot fi 
întrerupte. 

Instituția delegării se deosebeşte şi de situația juridică potrivit căreia 
conducerea unităţii poate numi prin decizie în posturile de conducere devenite 
vacante, numai până la ocuparea acestora prin examen sau concurs, un înlocuitor 
cu delegaţie; prin numirea unui înlocuitor cu delegaţie într-un post de conducere 


186 


vacant este evident că are loc o schimbare a felului muncii. Delegarea trebuie 
deosebită şi de delegarea de atribuţii pe trepte ierarhice şi compartimente de 
muncă. Aceasta este o operație specifică dreptului administrativ şi reprezintă o 
măsură de ordin organizatoric, în virtutea căreia atribuţiile conferite prin lege unei 
persoane cu funcţie de conducere sunt executate de o alta, în bază actului de 
voinţă al titularului. 

Trăsăturile caracteristice ale delegării: 

a) Delegarea este o măsură obligatorie luată prin dispoziţia (decizia, 
ordinul) angajatorului, astfel încât refuzul nejustificat al salariatului de a o aduce 
la îndeplinire reprezintă o încălcare a îndatoririlor de serviciu, care poate atrage 
chiar desfacerea contractului de muncă. Măsura însă trebuie să fie legală; ea se 
justifică numai prin interesele serviciului. La trimiterea în delegaţie trebuie să se 
țină seama de protecţia socială de care se bucură femeile şi tinerii. 

Deoarece, aşa cum s-a mai arătat, delegarea are la bază consimţământul 
general şi prealabil dat de salariat la încheierea contractului, dispoziția de delegare 
nu este un act administrativ, ci un act de drept al muncii. Dacă sub aspectul 
legalității delegarea este supusă controlului organelor de jurisdicție a muncii, 
oportunitatea ei rămâne exclusiv la aprecierea conducerii unităţii, care poartă 
răspunderea pentru buna organizarea muncii. De obicei, dispoziţia de delegare se 
dă pe un formular tipizat. Această condiție nu priveşte însă validitatea delegării, 
ca act juridic, ci decurge din necesitatea respectării disciplinei financiare la 
acordarea şi Justificarea drepturilor băneşti. 

b) Delegarea se dispune pe o anumită durată de timp. Într-adevăr, această 
măsură este luată pe un termen de până la 60 de zile calendaristice în 12 luni, 
putând fi prelungită pe perioade succesive de cel mult 60 de zile calendaristice, 
conform dispoziţiei art.44 alin.1 Codul muncii. 

c) În cazul delegării, elementul contractului de muncă supus modificării este 
locul obişnuit de muncă, acesta putând fi sediul unităţii, o unitate componentă sau 
o subunitate. Delegarea se poate executa în cadrul aceleaşi unități cu personalitate 
juridică, la o unitate componentă sau subunitate ori la altă unitate, în aceeaşi sau 
în altă localitate. Esenţial pentru delegare este că locul în care ea se efectuează să 
nu fie locul obişnuit de muncă. 

d) Existenţa unui acord prealabil între unităţi în situația când salariatul este 
delegat la o altă unitate din aceeaşi localitate sau o altă localitate. Efectele 
delegării rezultă din dispoziţiile art.44 p. 2, în sensul că salariatul delegat are 
dreptul la plata cheltuielilor de transport şi cazare, precum şi la o indemnizaţie de 
delegare prevăzută de lege, în cazul personalului bugetar, sau prin contractul 
colectiv de muncă. 

Indemnizaţia de delegare se acordă numai dacă durata delegării este mai 
mare de 12 ore. 


187 


Pe timpul delegării salariaţii vor primi toate drepturile băneşti prin contractul 
individual de muncă şi vor beneficia de măsuri de asigurări sociale. 

Încetarea delegării poate avea loc în următoarele cazuri: 

— la expirarea termenului până la care a fost dispusă; 

— după executarea lucrărilor sau sarcinilor care au făcut obiectul delegării; 

— prin revocarea delegării de către angajator; 

— ca urmare a încetării contractului de muncă în condiţiile art.56 Codul muncii; 

— prin denunţarea contractului individual de muncă în condițiile dispoziției 
art.79 Codul muncii. 


b) Detaşarea salariaţilor 

Sediul materiei îl reprezintă dispoziția art.45-47 din Codul muncii şi se 
defineşte ca fiind actul prin care se dispune schimbarea temporară a locului de 
muncă, din dispoziția angajatorului, la un alt angajator, în scopul executării unor 
lucrări în interesul acestuia. Cu totul excepţional, prin detaşare se poate modifica 
şi felul muncii, dar numai cu consimțământul scris al salariatului. 

Specificul instituţiei detaşării constă în aceea că: 

— detaşarea presupune în toate cazurile trimiterea temporară într-o altă unitate 
pentru executarea unor sarcini ale acesteia; 

— cel detaşat face parte pe durata detaşării din colectivul de muncă al unităţii 
unde s-a încadrat, subordonându-se conducerii acesteia; 

detaşarea modifică locul muncii prin schimbarea unităţii; 

— contractul individual de muncă inițial încheiat cu unitatea de origine 
subzistă şi în timpul detaşării. 

Rezultă din cele de mai sus că detaşarea nu se dispune în cadrul aceleiaşi 
unităţi, de la o subunitate la alta, ci pentru a se lua această măsură este necesară 
solicitarea expresă din partea altei unităţi decât cea la care este angajat salariatul. 

Trăsăturile detaşării: 

a) Detaşarea este urmarea unei dispoziţii obligatorii pentru salariat, refuzul 
nejustificat de a o executa putând atrage aplicarea sancţiunilor disciplinare, 
inclusiv desfacerea contractului de muncă; dispoziția de detaşare nu este un act 
administrativ, ci un drept al muncii, bazat pe consimțământul general şi prealabil 
dat de salariat la încheierea contractului de muncă; detaşarea se justifică numai 
prin interesul serviciului. 

b) Detaşarea are un caracter temporar. Potrivit art.46 din Codul muncii, 
durata acesteia este de cel mult 12 luni, cu posibilitatea prelungiri din 6 în 6 luni 
cu acordul părţilor. Detaşarea în posturile didactice poate fi efectuată pe o durată 
de 1-4 ani, corespunzătoare unui ciclu de învățământ. 

c) Salariatul poate refuza detaşarea dispusă de angajatorul său numai în mod 
excepțional şi pentru motive personale temeinice, situația de pildă a femeilor şi 
tinerilor care se bucură de o protecţie specială. 

d) Între delegare şi detaşare există deosebiri substanţiale care le indivi- 
dualizează ca instituţii distincte. Astfel, detaşarea, în sensul concret al termenului, 
reprezintă o dislocare temporară a salariatului în cauză de unitatea care este parte 
a contractului de muncă. Acest contract rămâne în ființă, dar este suspendat (ceea 
ce nu se întâmplă la delegare); el face obiectul unei cesiuni temporare şi parțiale 
între doi angajatori. În cadrul unor relaţii de colaborare, prima unitate convine să 
cedeze pe o anumită perioadă de timp o parte din drepturile şi atribuţiile ce-i revin 
din contract, acceptă deci să fie înlocuită de o unitate, în scopul îndeplinirii de 
către aceasta a sarcinilor proprii. 

e) Angajatorul care dispune detaşarea are obligația de a lua toate măsurile 
necesare pentru ca angajatorul la care este detaşat salariatul să-şi îndeplinească 
integral şi la timp obligaţiile față de salariatul detaşat. 


Efectele detaşării 

Potrivit dispoziției art.47 Codul muncii, drepturile cuvenite salariatului 
detaşat se acordă de angajatorul la care s-a dispus detaşarea, ca regulă, dar 
salariatul are posibilitatea de a opta între drepturile care îi sunt mai favorabile, fie 
drepturile de la angajatorul care a dispus detaşarea, fie drepturile de la angajatorul 
la care este detaşat. 

Deoarece detaşarea are ca scop îndeplinirea unei activităţi ori a unor sarcini 
proprii unităţii cesionare, salariatul detaşat se încadrează în colectivul acesteia 
într-un post vacant sau al cărui titular lipseşte temporar şi poate fi înlocuit potrivit 
legii; spre deosebire de delegare, dacă cel detaşat consimte, poate exercita şi o 
funcție superioară, desigur, cu respectarea condiţiilor prevăzute de lege, caz în 
care va avea dreptul la un salariu corespunzător. 

Funcţia încredinţată celui detaşat la unitatea cesionară trebuie să corespundă 
felului muncii prestate la unitatea de care salariatul aparţine. Schimbarea funcției 
se face numai eu consimţământul expres al persoanei detaşate. De asemenea, prin 
detaşare nu 1 se poate crea o situaţie mai grea, nefiind îngăduit să 1 se pretindă 
îndeplinirea unei alte activități decât cea prevăzută în contractul de muncă. 

Cu privire la salariul celui detaşat, art.42 p. 2 din Codul muncii prevede că, 
pe timpul detaşării, cel în cauză îşi păstrează salariul anterior. 

Dreptul la concediu de odihnă al celui detaşat nu poate fi afectat de detaşarea 
care a avut loc, salariatul va beneficia de concediu, în condiţiile determinate la 
unitatea cu care are încheiat contractul de muncă, inclusiv în ceea ce priveşte 
programarea inițială. 

Potrivit art.42 alin.2 din Codul muncii, salariatul are dreptul la păstrarea 
deciziei într-un dublu sens: la unitatea cedentă, care nu poate încadra o altă 
persoană pe postul celui detaşat decât în mod temporar, fiind obligat să-l 
reprimească pe titular la încetarea detaşării; la unitatea cesionară, unde încadrarea 

trebuie să se facă în aceeaşi funcție sau, în mod excepțional, într-o funcție 
similară, cu respectarea obligatorie a calificării profesionale a salariatului. 

Ca urmare a desfăşurării activităţii, pe perioada detaşării, în cadrul unității 
cesionare, cel în cauză este subordonat conducerii acestei unități care exercită 
raportul de autoritate în condiţiile Codului muncii. Salariatul detaşat răspunde 
patrimonial faţă de unitatea în care este detaşat pentru prejudiciile cauzate în 
legătură cu prestarea muncii. În mod corespunzător şi această unitate poartă 
răspunderea pentru prejudiciile cauzate celui detaşat aşa cum rezultă din dispoziţia 
art.269-275 Codul muncii. 

Drepturile personalului detaşat se referă la indemnizaţia de detaşare, 
asigurarea cazării, rambursarea cheltuielilor de transport, salariu, concediu de 
odihnă, păstrarea funcției în condiţiile dispoziţiei art.46 p. 4 Codul muncii. Pe 
toată durata detaşării, salariatul primeşte o indemnizaţie al cărei rol — asemenea 
indemnizaţiei de delegare — este de a compensa cheltuielile suplimentare de hrană 
ŞI întreţinere, prilejuite de dislocarea sa din mediul de viaţă obişnuit. Această 
indemnizaţie se poate acorda numai dacă condițiile de muncă şi transportul nu 
permit salariatului aflat în detaşare să se înapoieze zilnic în localitatea de unde a 
fost detaşat; aprecierea îndeplinirii acestor condiţii este de competenţa conducerii 
unităţii. Condiţiile şi cuantumul indemnizaţiei sunt aceleaşi ca în cazul delegării. 
Asigurarea cazării constituie o îndatorire a unităţii în care salariatul este detaşat; 
cazarea poate fi asigurată în baracamente sau clădiri proprii, iar când aceasta nu 
este cu putinţă, prin încheierea contractului de închiriere a locuinţei cu o unitate 
specializată (chiria achitându-se de către unitatea la care se efectuează detaşarea) , 
sau decontarea sumelor plătite pentru cazare. Salariatul are dreptul la rambursarea 
cheltuielilor de transport. Ca în cazul delegării, există posibilitatea deplasării cu 
mijloace de transport proprietate personală. Indemnizaţia de detaşare se stabileşte 
conform legii pentru personalul bugetar, iar pentru celelalte categorii de salariaţi, 
prin contractul colectiv de muncă. 

Detaşarea încetează în următoarele cazuri: 

— nerespectarea dispoziţiei art.47 p. 1 şi 2 obligă salariatul de a reveni la 
locul său şi implicit la încetarea detaşării; 

— prin expirarea termenului pentru care a fost dispusă; 

— prin revocarea detaşării de către unitatea care a dispus-o; 

— prin desfacerea contractului individual de muncă pentru orice motiv 
prevăzut de lege din inițiativa unităţii care a dispus detaşarea; 

— la încetarea raporturilor de muncă prin acordul părților (rezilierea contrac- 
tului individual de muncă), situaţie în care este necesar numai consimțământul 
unităţii care a dispus detaşarea; 

— prin încetarea contractului de muncă în condiţiile dispoziţiei art.56 Codul 
Muncii; 

— la expirarea termenului prevăzut în contractul individual de muncă în cazul 
în care acesta a fost încheiat pe o durată determinată; 

— detaşarea mai poate înceta în condiţiile dispoziției art.65 şi 68 Codul 
muncii, în cazul concedierii salariaţilor; 


IX. Încetarea contractului individual de muncă 

Noţiuni generale. Încetarea contractului individual de muncă este regle- 
mentată de către actualul Cod al muncii în cadrul Titlului II, Capitolul V, 
dispoziţia art.55-81. Chiar dacă acest act normativ nu conţine, asemeni 
vechiului Cod al muncii, un articol prin care să se prevadă în mod expres: 
„contractul individual de muncă poate înceta numai în cazurile şi în condiţiile 
prevăzute de lege“, asta nu înseamnă că această regulă ar fi suferit modificări. 
În virtutea principiului legalităţii, care guvernează raporturile specifice drep- 
tului muncii, atât încetarea, cât şi încheierea, derularea şi modificarea 
raporturilor de muncă trebuie să se facă cu respectarea actelor normative ce 
reglementează acest domeniu. 

În cadrul Capitolului V al Titlului II, Codul muncii reglementează într-o 
manieră destul de detaliată modul, cazurile şi motivele care pot determina 
desfacerea contractului individual de muncă, procedura, condițiile efective ce 
trebuie avute în vedere la luarea unei asemenea măsuri, efectele şi controlul 
încetării contractului, precum şi răspunderile părților în asemenea situații. După 
cum se ştie, în dreptul nostru regula o constituie contractul de muncă pe durată 
nedeterminată, fără însă ca această regulă să aibă semnificaţia unei îngrădiri 
a libertăţii muncii. Legiuitorul a considerat că această formă a contractului 
de muncă este de natură a proteja într-o manieră mai eficientă interesele 
angajatului. 

Potrivit dispoziției art.55 din Codul muncii, contractul individual de muncă 
poate înceta: 

a) de drept; 

b) ca urmare a acordului părţilor; 

c) ca urmare a voinţei unilaterale a uneia dintre părţi, dar numai în cazurile şi 
în condiţiile prevăzute de lege. 

Încetarea de drept a contractului individual de muncă. Vorbind despre 
încetarea de drept a contractului individual de muncă, ne referim la acele situaţii 
în care acest drept intervine fără a fi necesară vreo manifestare suplimentară de 
voinţă din partea angajatorului sau a angajatului 

Astfel, potrivit art.56 din Codul muncii, contractul individual de muncă 
existent încetează de drept astfel: 

a) la data decesului salariatului sau al angajatorului persoană fizică, precum 
şi în cazul dizolvării angajatorului persoană juridică, de la data la care 
angajatorul şi-a încetat existenţa conform legii; 

b) la data rămânerii irevocabile a hotărârii judecătoreşti de declarare a 
morții sau a punerii sub interdicţie a salariatului sau a angajatorului persoană 
fizică; 

c) la data îndeplinirii cumulative a condiţiilor de vârstă standard şi a 
stagiului minim de cotizare pentru pensionare; la data comunicării deciziei de 
pensie în cazul pensiei de invaliditate, pensiei anticipate parţiale, pensiei 
anticipate, pensiei pentru limită de vârstă cu reducerea vârstei standard de 
pensionare; 

d) ca urmare a constatării nulităţii absolute a contractului individual de 
muncă, de la data la care nulitatea a fost constatată prin acordul parților sau prin 
hotărâre judecătorească definitivă; 

e) ca urmare a admiterii cererii de reintegrare în funcţia ocupată de 
salariat a unei persoane concediate nelegal sau pentru motive neîntemeiate, de 
la data rămânerii definitive a hotărârii judecătoreşti de reintegrare; 

f) ca urmare a condamnării la executarea unei pedepse privative de 
libertate, de la data rămânerii definitive a hotărârii judecătoreşti; 

g) de la data retragerii de către autorităţile sau organismele competente a 
avizelor, autorizaţiilor ori atestărilor necesare pentru exercitarea profesiei; 

h) ca urmare a interzicerii exercitării unei profesii sau a unei funcţii, ca 
măsură de siguranţă ori pedeapsa complementară, de la data rămânerii definitive a 
hotărârii judecătoreşti prin care s-a dispus interdicția; 

1) la data expirării termenului contractului individual de muncă încheiat pe 
durată determinată; 

]) retragerea acordului părinţilor sau al reprezentanţilor legali, în cazul 
salariaţilor cu vârsta cuprinsă între 15 şi 16 ani. 

O asemenea situație exclude în mod evident posibilitatea desfăşurării în 
continuare a activităților pe care le presupun raporturile rezultate din încheierea 
contractului individual de muncă; practic, persoana decedată încetează să mai fie 
subiect de drept, inclusiv de drept al muncii. Cazul angajatorului persoană fizică 
este oarecum asemănător; acesta încetează să mai existe ca subiect de drept, deci 
ca titular de drepturi şi obligaţii, ceea ce împiedică şi derularea raporturilor ce 
decurg din contractul individual de muncă. Acelaşi efect juridic produce şi 
dizolvarea angajatorului persoană juridică. 

Aceeaşi soluţie poate fi reținută şi în cazul în care intervine o hotărâre 
judecătorească de declarare a morţii. De fapt, o asemenea hotărâre dă naştere 
aceloraşi efecte ca şi decesul fizic constatat, ceea ce exclude necesitatea unor 
discuţii suplimentare în acest sens. Singurele probleme uşor diferite pe care le-ar 
putea ridica art.56 lit.b Codul muncii se referă la situaţia în care intervine o 
hotărâre judecătorească de punere sub interdicţie a salariatului sau a angajatorului 
persoană fizică. Imposibilitatea continuării derulării contractului individual de 

muncă derivă din faptul că persoana respectivă rămâne fără unul dintre elementele 
capacităţii civile, respectiv fără capacitate de exercițiu şi în acest caz, este 
imposibilă derularea normală a raporturilor ce decurg din contractul individual de 
muncă. 

Situaţia reglementată de dispoziţia art.56 lit.c Codul muncii are în vedere 
faptul că există şi posibilitatea ca salariatul să îndeplinească în cursul derulării 
contractului individual de muncă acele condiţii care fac posibilă pensionarea sa.. 

Cazurile care fac incidente prevederile acestui text sunt trei: 

— îndeplinirea cumulativă a condițiilor privind vârsta standard şi stagiul 
minim de cotizare la fondul de pensii; 

— atingerea limitei de vârstă pentru pensionare, pensionare anticipată sau 
pensionare anticipată parțială; 

— dobândirea de către angajat a unei invalidități care atrage pensionarea 
acestuia. 

Pentru fiecare din aceste trei cazuri sunt incidente prevederile Capitolului IV 
al Legii nr.263/2010 sistemul unitar de pensii publice’. 

Fiecare dintre cazurile indicate determină încetarea activităţii persoanei avute 
în vedere, sau chiar imposibilitatea acesteia de a-şi continua activitatea, dacă ne 
gândim la pensionarea pentru invaliditate. O situație mai interesantă o prezintă 
constatarea nulităţii contractului individual de muncă. Astfel, potrivit dispoziţiei 
art.5, alin.l din Codul muncii, „nerespectarea oricăreia dintre condiţiile legale 
necesare pentru încheierea valabilă a contractului individual de muncă atrage 
nulitatea acestuia“, nulitate ce-şi produce efectele clar pentru viitor. Dar acelaşi 
articol 57 prevede, în alineatul 3, că „nulitatea contractului individual de muncă 
poate fi acoperită prin îndeplinirea ulterioară a condiţiilor impuse de lege“; 
probabil legiuitorul a considerat că este mult mai importantă protejarea intereselor 
angajaţilor prin oferirea posibilității de a se îndrepta acele aspecte care în mod 
curent ar atrage nulitatea actului. De altfel, contractul individual de muncă nul îşi 
produce cel puţin o parte dintre efecte pentru perioada cuprinsă între încheierea lui 
şi constatarea nulităţii, salariatul având dreptul la remunerarea activităţii efectuate 
în această perioadă. 

O altă cauză de încetare de drept a contractului individual de muncă este 
admiterea cererii de reintegrare în funcția respectivă a unei persoane concediate 
nelegal sau pentru motive netemeinice. În cazul unei concedieri realizate cu 
încălcarea dispoziţiilor legale în acest sens, sancţiunea constă în nulitatea relativă 
a deciziei de concediere. Dacă este pronunţată o hotărâre de anulare a deciziei, 
putem spune că e ca şi cum respectiva funcție nu ar fi fost vacantă niciodată şi, 


* Publicată in Monitorul Oficial, Partea I nr. 852 din 20 decembrie 2010. 

drept urmare, nu ar fi fost posibilă încadrarea unei alte persoane pe un post deja 
ocupat. 

În situaţia când angajatul suferă o condamnare penală cu executarea pedepsei la 
locul de muncă, ne aflăm din nou într-o situaţie de încetare de drept a contractului 
individual de muncă. Această situaţie o regăsim chiar şi atunci când cel condamnat 
îşi ispăşeşte pedeapsa în aceeaşi unitate în care a lucrat până la condamnare, deoarece 
activitatea prestată după pronunţarea hotărârii de condamnare are la bază existența 
unui mandat de executare a pedepsei, nu un contract de muncă. 

În situaţia în care salariatului îi este retras, de către autorităţile sau orga- 
nismele competente, avizul, autorizația sau atestatul, necesare pentru exercitarea 
profesiei, acesta este pus în situația de a nu se mai putea achita de îndatoririle 
aferente funcției sale. Or, contractul individual de muncă este un contract intuitu 
personae, la încheierea lui un rol determinant avându-l abilitățile angajatului, 
pregătirea profesională a acestuia şi acele avize sau autorizaţii care îi dau dreptul 
de a practica profesia respectivă. Modificându-se unul dintre aceste elemente, se 
modifică practic întregul context care a fost în vedere la realizarea acordului de 
voinţă concretizat prin încheierea contractului respectiv. O asemenea schimbare 
este de natură a face practic imposibilă derularea contractului individual de muncă 
aşa cum a fost el încheiat. 

În ceea ce priveşte interzicerea exercitării unei profesii sau a unei funcţii, ca 
măsură de siguranţă sau pedeapsă complementară, situația este aproape identică 
cu cea descrisă anterior. Astfel şi în acest caz, salariatul este pus în imposibilitatea 
de a se achita de sarcinile aferente funcției sale, aşa cum au fost acestea avute în 
vedere la încheierea contractului individual de muncă. De la data rămânerii 
definitive a hotărârii judecătoreşti prin care s-a dispus interdicția se schimbă acele 
elemente care au fost avute în vedere la încheierea contractului, în momentul 
realizării acordului de voinţă. 

O situaţie deosebit de clară este aceea a contractului individual de muncă 
încheiat pe durată determinată, ceea ce potrivit Codului muncii constituie o 
excepție de la regula generală a încheierii contractului de muncă pe durată 
nedeterminată. La data expirării termenului pentru care a fost încheiat, contractul 
individual de muncă încetează de drept, fără a fi nevoie de vreo altă formalitate în 
acest sens. 

În cazul persoanelor a căror vârstă este cuprinsă între 15 şi 16 ani, la angajare 
este necesar acordul părinţilor sau al reprezentanților legali pentru a se putea 
încheia contractul individual de muncă, situaţie reglementată de dispoziția art.13 
alin.l Codul muncii. Evident, retragerea acordului părinților sau a reprezentanţilor 
legali constituie o cauză de încetare de drept a contractului încheiat sub această 
condiţie. Atât darea acordului, cât şi retragerea acestuia trebuie exprimate în 
formă scrisă. 

Încetarea contractului individual de muncă ca urmare a voinţei unilaterale 
a uneia dintre părţi poate avea loc: 

a. din iniţiativa angajatorului şi anume: 

I. concedierea pentru motive ce ţin de persoana salariatului; 
2. concedierea pentru motive ce nu ţin de persoana salariatului. 

b. din iniţiativa salariatului, prin demisie. 

Concedierea salariaţilor. Concedierea reprezintă încetarea contractului 
individual de muncă din inițiativa angajatorului, avându-se în vedere principiul 
stabilităţii în muncă. Codul muncii enumeră într-o manieră limitativă cazurile în 
care poate fi luată măsura concedierii. În ceea ce priveşte motivele ce pot sta la 
baza concedierii, aceasta poate fi dispusă pentru motive care ţin de persoana 
salariatului sau pentru motive care nu ţin de persoana salariatului, iar sub aspectul 
numărului de persoane aflate în această situaţie, concedierea pentru motive care 
nu ţin de persoana salariatului poate fi individuală sau colectivă. Tocmai pentru a 
se da eficienţă principiului stabilităţii în muncă, amintit mai sus, legea stabileşte 
nu doar situaţiile în care poate fi luată măsura concedierii, ci chiar şi acele criterii 
care nu pot sta la baza unei asemenea decizii. Astfel, este interzisă concedierea 
angajaţilor pe criterii de sex, orientare sexuală, caracteristici genetice, vârstă, 
apartenenţă națională, rasă, culoare, etnie, religie, opţiune politică, origine socială, 
handicap, situație sau responsabilitate familială, apartenență sau activitate 
sindicală, precum şi pentru exercitarea, în condiţiile legii, a dreptului la grevă şi a 
drepturilor sindicale. 

O altă limitare expresă a posibilităţii de concediere a angajaţilor constă în 
enumerarea situaţiilor în care această măsură este interzisă. Potrivit art.60, alin.] 
din Codul muncii, concedierea nu poate fi dispusă în următoarele situaţii: 

— pe durata incapacității temporare de muncă, stabilită prin certificat medical, 
potrivit legii; 

— pe durata suspendării activităţii ca urmare a instituirii carantinei; 

— pe durata în care femeia salariată este gravidă, în măsura în care anga- 
Jatorul a luat cunoştinţă de acest fapt anterior emiterii deciziei de concediere; 

— pe durata concediului de maternitate; 

— pe durata concediului pentru creşterea şi îngrijirea copilului în vârstă de până 
la doi ani sau, în cazul copilului cu handicap, până la împlinirea vârstei de 3 ani; 

— pe durata concediului pentru îngrijirea copilului bolnav în vârstă de până la 
7 ani sau, în cazul copilului cu handicap, pentru afecţiuni intercurente, până la 
împlinirea vârstei de 18 ani; 

— pe durata exercitării unei funcții eligibile într-un organism sindical, cu 
excepţia în care concedierea este dispusă pentru o abatere disciplinară gravă sau 
pentru abateri disciplinare repetate săvârşite de către acel salariat înainte de a fi 
ales într-o asemenea funcţie; 

— pe durata efectuării concediului de odihnă; 

Potrivit alineatului 2 însă, toate aceste prevederi nu se aplică în cazul 
concedierii pentru motive economice ce intervin ca urmare a reorganizării 
judiciare sau a falimentului angajatorului, în condiţiile Legii nr.85/2006 privind 
procedura insolvenţei. 

1. Concedierea pentru motive care ţin de persoana salariatului. În 
cuprinsul art.61 Codul muncii, legiuitorul a enumerat limitativ situaţiile care pot 
atrage concedierea pentru motive care ţin de persoana salariatului; potrivit textului 
de lege amintit, aceste situaţii sunt următoarele: 

a) în cazul în care salariatul a săvârşit o abatere gravă sau abateri repetate de 
la regulile de disciplină a muncii sau de la cele stabilite prin contractul individual 
de muncă, contractul colectiv de muncă aplicabil sau regulamentul intern, ca 
sancţiune disciplinară; 

b) în cazul în care salariatul este arestat preventiv pentru o perioadă mai mare 
de 30 de zile, în condiţiile Codului de procedură penală; 

c) în cazul în care, prin decizia organelor competente de expertiză medicală, 
se constată inaptitudinea fizică şi/sau psihică a salariatului, fapt care nu permite 
acestuia să-şi îndeplinească atribuţiile corespunzătoare locului de muncă ocupat; 

d) în cazul în care salariatul nu corespunde profesional locului de muncă în 
care este încadrat. 

Potrivit art.62 alin.1, în cazul în care concedierea intervine pentru unul dintre 
motivele prevăzute mai sus, cu excepţia celui de la litera a, angajatorul are 
obligaţia de a emite decizia de concediere în termen de 30 de zile calendaristice de 
la data constatării cauzei concedierii. Forma în care trebuie emisă decizia este cea 
scrisă. Un alt aspect deosebit de important este necesitatea motivării în fapt şi în 
drept a deciziei, precum şi precizarea în cuprinsul ei a termenului în care şi a 
instanţei judecătoreşti la care poate fi contestată. Nerespectarea acestor prevederi 
este sancționată, conform alineatului 2, cu nulitatea absolută. 

În ceea ce priveşte săvârşirea de către salariat a unei abateri grave sau a altor 
abateri repetate de natură a duce la concedierea acestuia, sunt necesare câteva 
precizări. Aşadar, pentru a interveni această formă de concediere a salariatului, 
acesta trebuie, după caz, să încalce normele de conduită în unitate, astfel, 
comițând o abatere gravă sau încălcând în mod repetat obligațiile sale de muncă; 

Astfel, potrivit dispoziţiilor art.247 alin.2 Codul muncii, abaterea disci- 
plinară este o faptă în legătură cu munca şi care constă într-o acţiune sau 
inacțiune săvârşită cu vinovăţie de către salariat, prin care acesta a încălcat 
normele legale, regulamentul intern, contractul individual de muncă sau 
contractul colectiv de muncă aplicabil, ordinele şi dispoziţiile legale ale 
conducătorilor ierarhici, articolul ce urmează fiind dedicat enumerării sancţiu- 
nilor ce pot fi aplicate în urma constatării unor asemenea abateri. Printre aceste 
sancțiuni se numără şi desfacerea disciplinară a contractului de muncă. Totuşi, 

concedierea ca sancțiune reprezintă o măsură excepţională care trebuie adoptată 
doar atunci când față de circumstanţele, conţinutul şi urmările lor se poate trage 
concluzia că nu mai este posibilă menţinerea în colectivul de muncă a persoanei 
vinovate fără a se afecta bunul mers al activităţii şi disciplina în muncă. 

În ceea ce priveşte arestarea angajatului pentru o perioadă mai mare de 30 de 
zile, principala rațiune care a stat la baza înscrierii acestei situaţii printre posibilele 
motive ale concedierii constă în faptul că lipsa prelungită a unei persoane de la 
locul de muncă poate influenţa negativ activitatea în cadrul unităţii. 

Aşa cum rezultă din dispoziţiile art.61 lit.c Codul muncii, este posibilă 
concedierea şi în cazul în care, prin decizia organelor competente de expertiză 
medicală, se constată inaptitudinea fizică şi/sau psihică a salariatului, fapt ce nu 
permite acestuia să-şi îndeplinească atribuţiile corespunzătoare locului de muncă 
ocupat. Aceasta este o situaţie în care o cauză practic neimputabilă salariatului 
poate determina grave perturbări ale activității angajatorului. Incapacitatea 
medicală de a se achita în mod corespunzător de atribuţiile specifice locului sau de 
muncă poate pune angajatul în situaţia de a comite erori care să se răsfrângă 
asupra activităţii angajatorului în ansamblu; în cazul anumitor locuri de muncă, 
neglijarea unor asemenea afecțiuni poate avea drept consecinţă producerea de 
accidente soldate de multe ori şi cu victime umane. 

La fel de obiectivă este şi prevederea potrivit căreia măsura concedierii poate 
fi luată de către angajator şi în cazul în care salariatul nu corespunde profesional 
locului de muncă în care este încadrat. Ar fi anormal ca o întreprindere să fie 
nevoită să-şi pericliteze activitatea menţinând în anumite posturi persoane ale 
căror abilităţi nu sunt la înălțimea atribuţiilor lor. Cu toate acestea, în condițiile 
art.63 alin.2 din Codul muncii, concedierea pentru acest motiv poate fi dispusă 
numai după evaluarea prealabilă a salariatului, conform procedurii de evaluare 
stabilite prin contractul colectiv de muncă aplicabil sau, în lipsa acestuia, prin 
regulamentul intern. 

Asta nu înseamnă însă că nu există nici o limitare în ceea ce priveşte 
concedierea persoanelor aflate în asemenea situaţii; astfel, angajatorul are 
obligaţia de a oferi salariatului în cauză un post potrivit calificării şi aptitudinilor 
acestuia. Dacă în cadrul firmei respective nu există posturi vacante care să 
îndeplinească aceste condiţii, angajatorul este obligat să ceară în acest sens 
sprijinul agenţiei teritoriale pentru plasarea forței de muncă pentru a identifica cel 
puţin trei asemenea locuri de muncă. Dacă aceste încercări rămân fără rezultate 
pozitive, salariatul poate fi concediat fără a i se asigura un alt loc de muncă. 


2. Concedierea pentru motive care nu ţin de persoana salariatului. În 


elaborarea Codului muncii, legiuitorul a ţinut seama şi de faptul că pe parcursul 
existenţei unei întreprinderi pot exista momente critice în care apare necesitatea 

luării măsurii concedierii unuia sau mai multor salariaţi ca urmare a unor situaţii 
enumerate limitativ: 

— dificultăţi economice; 

— transformări tehnologice; 

— reorganizarea activităţii. 

În cazul în care angajatorul se prevalează de una dintre aceste situaţii în 
decizia de concediere, trebuie să fie îndeplinite, cumulativ, anumite condiţii: 

— desfiinţarea locului de muncă trebuie să fie efectivă; 

— desfiinţarea locului de muncă să aibă o cauză reală şi serioasă dintre cele 
menţionate mai sus, prevăzute în art.65, alin.1 Codul muncii. 

Concedierea colectivă. Uneori, datorită incidenţei uneia sau mai multora 
dintre situaţiile prevăzute la art.65, alin.l din Codul muncii, angajatorul este 
nevoit să dispună concedierea unui număr mai mare de salariaţi. În această 
situaţie, dacă ne aflăm în prezenţa vreunuia dintre cazurile menţionate de art.68, 
putem vorbi despre o concediere colectivă. 

Potrivit dispoziţiile art.68 din Codul muncii, prin concediere colectivă se 
înţelege concedierea, într-o perioadă de 30 de zile calendaristice, dispusă într-unul 
sau mai multe motive dintre cele prevăzute la art.65 alin.], a unui număr de: 

a) cel puţin 10 salariaţi, dacă angajatorul care disponibilizează are încadraţi 
mai mulți de 20 şi mai puţin de 100 de salariaţi; 

b) cel puţin 10% dintre salariați, dacă angajatorul care disponibilizează are 
încadraţi cel puţin 100, dar mai puţin de 300 de salariaţi; 

c) cel puţin 30 de salariați, dacă angajatorul care disponibilizează are 
încadraţi cel puţin 300 de salariaţi. 

În situaţia în care intenţionează să procedeze la efectuarea unei concedieri 
colective, angajatorul are mai multe obligaţii, puse în sarcina sa prin intermediul 
art.69-71. Aceste obligaţii ar consta în: 

]. de a iniţia, în timp util şi în scopul ajungerii la o înţelegere, în conditiile 
prevăzute de lege, consultări cu sindicatul sau, după caz, cu reprezentanții 
salariaților, cu privire cel puţin la: 

a) metodele şi mijloacele de evitare a concedierilor colective sau de reducere a 
numărului de salariaţi care vor fi concediaţi; 

b) atenuarea consecinţelor concedierii prin recurgerea la măsuri sociale care 
vizează, printre altele, sprijin pentru recalificarea sau reconversia profesională a 
salariaţilor concediați. 

2. de a furniza sindicatului sau reprezentanţilor salariaţilor în scopul 
permiterii acestora din urmă să formuleze propuneri în timp util, a tuturor 
informaţiilor relevante, precum şi notificarea, în scris, a următoarelor: 

a) numărul total şi categoriile de salariați; 

b) motivele care determină concedierea preconizată; 

c) numărul şi categoriile de salariaţi care vor fi afectaţi de concediere; 

d) criteriile avute în vedere, potrivit legii şi/sau contractelor colective de muncă, 
pentru stabilirea ordinii de prioritate la concediere; aceste criterii se aplică pentru 
departajarea salariaţilor după evaluarea realizării obiectivelor de performanţă; 

e) măsurile avute în vedere pentru limitarea numărului concedierilor; 

f) măsurile pentru atenuarea consecinţelor concedierii şi compensaţiile ce 
urmează să fie acordate salariaţilor concediaţi, conform dispoziţiilor legale şi/sau 
contractului colectiv de muncă aplicabil; 

g) data de la care sau perioada în care vor avea loc concedierile; 

h) termenul înăuntrul căruia sindicatul sau, după caz, reprezentanţii salariaţilor 
pot face propuneri pentru evitarea ori diminuarea numărului salariaților concediaţi. 

3. de a notifica proiectul de concediere inspectoratului teritorial de muncă şi 
agenţiei teritoriale de ocupare a forței de muncă la aceeaşi dată la care i-a notificat 
sindicatului sau, după caz, reprezentanţilor salariaților. 

4. de răspunde în termen de 5 zile calendaristice la propunerile sindicatului 
sau ale reprezentanţilor salariaților având ca obiect măsuri în vederea evitării 
concedierilor ori diminuării numărului salariaţilor concediaţi, propuneri înaintate 
într-un termen de 10 zile calendaristice de la data primirii notificări. 

5. de a notifica în scris inspectoratul de muncă şi agenţia teritorială de ocupare 
a forţei de muncă, potrivit art.70, cu cel puţin 30 de zile calendaristice anterioare 
datei emiterii deciziilor de concediere, informaţiile relevante cu privire la intenţia 
de concediere colectivă, în situaţia în care, ulterior consultărilor cu sindicatul sau 
reprezentanţii salariaţilor, angajatorul decide aplicarea acestei măsuri. 

6. de a comunica o copie a notificării menţionate anterior şi sindicatului sau 
reprezentanţilor salariaţilor, care, la rândul lor, pot transmite eventuale puncte de 
vedere inspectoratului teritorial de muncă. 

Termenul de 30 zile calendaristice anterioare datei emiterii deciziei de 
concediere este destinat căutării de soluţii de către agenţia teritorială de ocupare a 
forței de muncă cu privire la problemele ridicate de concedierile colective 
preconizate şi să le comunice în timp util angajatorului şi sindicatului ori, după 
caz, reprezentanţilor salariaţilor. La solicitarea motivată oricăreia dintre părți, 
inspectoratul teritorial de muncă cu avizul/consultarea agenției teritoriale de 
ocupare a forței de muncă poate dispune reducerea termenului de 30 de zile sau 
amânarea cu maximum 10 zile calendaristice a momentului emiterii deciziei de 
concediere. Într-o atare situaţie îi revine obligaţia de a informa în scris angajatorul 
şi sindicatul sau reprezentanţii salariaților asupra acestor aspecte, precum şi 
motivele care au stat la baza acestei decizii. 

Art.72, în cuprinsul alin. statuează că, în termen de 45 de zile calendaristice 
de la data concedierii, salariatul concediat prin concediere colectivă se bucură de 
un drept de preferinţă la reangajare pe postul reînfiinţat în aceeaşi activitate, fără 

examen, concurs sau perioadă de probă. Din păcate noua viziune a legiuitorului nu 
oferă o garanţie la fel de solidă în ceea ce priveşte desfiinţarea reală a locurilor de 
muncă ocupate de către salariaţii concediaţi în cadrul concedierii colective, aşa 
cum era cazul prevederilor anterioare care făceau referire la un termen de 9 luni. 
În situaţia în care salariaţii care au dreptul de a fi reîncadraţi nu solicită în scris 
acest lucru, în termen de 5 zile calendaristice de la data comunicării angajatorului 
sau refuză locul de muncă oferit, angajatorul poate face noi angajări pe locurile de 
muncă rămase vacante. 

Dreptul la preaviz. Potrivit dispoziţiei art.75 alin.l din Codul muncii, 
persoanele concediate în temeiul art.61 lit.c, respectiv în cazul în care, prin decizia 
organelor competente de expertiza medicală, se constată inaptitudinea fizică şi sau 
psihică a salariatului, fapt ce nu permite acestuia să-şi îndeplinească atribuţiile 
corespunzătoare locului de muncă ocupat şi lit.d , adică atunci când salariatul nu 
corespunde profesional locului de muncă în care este încadrat, precum şi ca 
urmare a dificultăților economice, a transformărilor tehnologice sau a 
reorganizării activităţii (art.65) beneficiază de dreptul la un preaviz ce nu poate fi 
mai mic de 20 zile lucrătoare. De la această regulă fac excepţie persoanele 
concediate în temeiul art.61 lit.d care se află în perioada de probă. 

Preavizul acordat salariaţilor ce urmează a fi concediaţi se realizează în scris 
şi trebuie să conţină, potrivit art.76 alin.1, următoarele elemente: 

a) motivele care determină concedierea; 

b) durata preavizului; 

c) criteriile de stabilire a ordinii de priorităţi, conform art.69 alin.2 lit.d; 

d) lista tuturor locurilor de muncă disponibile în unitate şi termenul în care 
salariaţii urmează să opteze pentru a ocupa un post vacant, în condițiile art.64. 

În situaţia în care, în perioada de preaviz, contractul individual de muncă este 
suspendat, termenul de preaviz va fi suspendat corespunzător. 

La încetarea termenului de preaviz angajatorul va emite în scris decizia de 
concediere, conform art.62 alin.2 şi o comunică salariatului. Decizia de conce- 
diere produce efecte de la data comunicării. 

Contestarea şi soluţionarea concedierilor ilegale. Sancţiunea prevăzută de 
Codul muncii pentru nerespectarea condiţiilor în care poare fi dispusă concedierea 
este nulitatea absolută a unei asemenea decizii; în acelaşi timp, potrivit dispoziției 
art.79 Codul muncii, în caz de conflict, angajatorul nu poate invoca în faţa 
instanţei alte motive decât cele precizate în decizia de concediere. 

Dacă instanţa constată nulitatea concedierii, angajatorul va fi obligat la plata 
unei despăgubiri egale cu salariile indexate, majorate şi reactualizate şi cu 
celelalte drepturi de care ar fi beneficiat salariatul de la data concedierii până la 
data rămânerii irevocabile a hotărârii judecătoreşti. De asemenea, la solicitarea 
salariatului, instanţa care a constatat nulitatea concedierii va repune părțile în 

situaţia anterioară emiterii actului de concediere. În temeiul art.80 alin.3 din 
Codul muncii, în cazul în care salariatul nu solicită repunerea în situaţia anterioară 
emiterii actului de concediere, contractul individual de muncă va înceta de drept la 
data rămânerii definitive şi irevocabile a hotărârii judecătoreşti. 


b. Demisia. O definiţie a acestei instituţii ne este furnizată de art.81 din 
Codul muncii; astfel, potrivit textului de lege menţionat, prin demisie se înţelege 
actul unilateral de voinţă al salariatului care, printr-o notificare scrisă, comunică 
angajatorului încetarea contractului individual de muncă, după împlinirea unui 
termen de preaviz. Salariatul are dreptul de a nu motiva demisia, iar angajatorul 
este obligat să înregistreze demisia. În cazul în care întâlneşte refuzul anga- 
jatorului de a înregistra demisia, salariatul are posibilitatea de a face dovada 
acesteia prin orice mijloace de probă. Posibilitatea salariatului de a înceta 
raporturile de muncă prin intermediul demisiei este consecința unui principiu 
general de drept şi anume cel al libertății muncii. 

Termenul de preaviz este cel convenit de părți în contractul individual de 
muncă sau, după caz, cel prevăzut în contractele colective de muncă aplicabile şi 
nu poate fi mai mare de 20 zile lucrătoare pentru salariaţii cu funcții de execuţie, 
respectiv de 45 de zile lucrătoare pentru salariaţii care ocupă funcții de conducere. 
Pe durata preavizului, contractul individual de muncă îşi produce toate efectele, cu 
alte cuvinte, în cadrul termenului de preaviz subzistă toate drepturile şi obligaţiile 
născute din contractul individual de muncă, ca urmare, salariatul este dator să-şi 
continue activitatea potrivit programului de lucru, în caz contrar angajatorul 
putând lua măsura concedieri disciplinare, aşa cum este ea prevăzută de art.61, 
lit. a din Codul muncii. 

În situaţia în care, în perioada de preaviz, contractul individual de muncă este 
suspendat, termenul de preaviz va fi suspendat corespunzător. 

Contractul individual de muncă încetează la data expirării termenului de 
preaviz sau la data renunțării totale sau parțiale de către angajator la termenul 
respectiv. 

În situaţia în care angajatorul nu-şi îndeplineşte obligaţiile asumate prin 
contract individual de muncă, salariatul poate demisiona fără preaviz. 

În reglementarea demisiei, Codul muncii nu face nici o distincţie între 
contractul individual de muncă pe durată determinată şi cel pe durată 
nedeterminată. Totuşi, în baza principiilor generale de drept privat, exercitarea 
abuzivă de către salariat a dreptului de a demisiona, în cazul contractului pe durată 
determinată, poate atrage răspunderea acestuia pentru prejudiciile astfel cauzate. 

CAPITOLUL VI 


CONTRACTUL COLECTIV DE MUNCĂ 


I. Introducere în problematica contractului colectiv de muncă 


Contractul colectiv de muncă a parcurs o evoluţie sinuoasă atât înainte de 
1989 cât şi în evoluţia ulterioară. Indiferent de modul de reglementare şi de forța 
cu care a fost aplicat, a reprezentat un izvor de drept cât şi un act juridic bilateral, 
respectiv un contract”. 

Legea 62/201 Iprivind dialogul social reglementează în mod unitar relația 
patronate-sindicate, reunind într-un singur act normativ reglementări referitoare 
la: sindicate, patronate, Consiliul Naţional Tripartit pentru Dialog Social, 
Consiliul Economic si Social, negocierile colective de muncă şi soluţionarea 
conflictelor de muncă. 

La data intrării în vigoare a noii legi s-au abrogat: Legea sindicatelor nr. 
54/2003; Legea nr. 168/1999 privind soluţionarea conflictelor de muncă; Legea 
patronatelor nr. 356/2001; Legea nr. 130/1996 privind contractul colectiv de 
muncă; Legea nr. 248/2013 privind organizarea şi funcționarea Consiliului 
Economic si Social”"!; Hotărârea Guvernului nr. 369/2009 privind constituirea şi 
funcționarea comisiilor de dialog social la nivelul administraţiei publice centrale 
şi la nivel teritorial”. 

Este suficient să privim asupra modificărilor legislative şi a necesităţii 
adaptării lor la condițiile de natură socială să putem discuta despre oportunitatea 
unei lucrări care să cuprindă cât mai multe aspecte despre această instituţie 
juridică numită contract colectiv de muncă. 

Indiferent de perioada la care ne raportăm contractul de muncă fie el 
colectiv sau individual a reprezentat un instrument de reglare a pieţii forței de 
muncă, fiind în acelaşi timp şi un veritabil izvor de drept. 

Poate mai mult ca oricând, se impune o analiză profundă a contractului 
colectiv de muncă, raportat sau cel puţin prin prisma limitărilor de natură 
legislativă a domeniului de aplicare, a timpului de aplicare sau a categoriilor de 
salariaţi cărora li se aplică. 

Important este că această instituţie de drept a avut şi considerăm ca poate 
avea în continuare un rol important în dreptul muncii sau în reglementare 
raporturilor de muncă. Astfel, acesta se găseşte la confluenţa dintre contractul 


2% Ton Traian Ştefănescu, Tratat elementar de drept al muncii, Ed. Lumina Lex, 1999, p. 83. 
*1 Publicată în Monitorul Oficial, Partea I nr. 456 din 24 iulie 2013. 
2 Corina Cioroaba, www.codulmuncii.ro, Codul muncii adnotat. 

individual de muncă, legea internă, legea comunitară, reglementările Organizaţiei 
Internaţionale a Muncii, regulamentul intern sau statutul de personal. 

În formula sa iniţială contractul colectiv de muncă unic la nivel naţional 
avea particularităţile pieţei muncii generate într-un moment cât mai aproape de cel 
al negocierii şi publicării. Un asemenea contract, îndrăznim să spunem, din punct 
de vedere al conţinutului, este un „cod al muncii” actualizat şi adaptat 
prezentului”. 

Ținând cont că la data întocmirii acestei lucrări, datorită condiţiilor socio- 
politice, nu există un contract colectiv de muncă unic la nivel naţional care să 
producă efecte, considerăm că se impune analiza Contractul colectiv unic la nivel 
naţional pe anii 2007-2010, cât şi a celui pentru anii 2011-2014, care a fost 
negociat, dar nu a fost înregistrat şi publicat, iar prevederile Legii dialogului 
social au abrogat prevederea din Legea 130/ 1996 privind negocierea la nivel 
naţional a contractului colectiv de muncă, ne vedem obligaţi ca în cadrul lucrării 
să propunem de lege ferenda reintroducerea acestei negocieri şi totodată, să 
analizăm aspectele actului normativ prezent. 

Mai mult decât atât, limitarea domeniului de aplicare legislativă este de 
natură a arăta importanţa şi efectul practic al contractului colectiv de muncă. Este 
important de reținut că, fără a fi partizanul unei teze, contractual colectiv trebuie 
să fie expresia neîngrădită a negocierii colective dintre părțile ce reprezintă actorii 
acestui act juridic. 

Dreptul muncii are particularitatea de a fii consensual şi, datorită 
reglementărilor legale internaţionale şi interne, nediscriminatoriu. Astfel că, 
utilitatea analizei rezidă în esenţa acestui rezultat al negocierii. 

Alături de negociere, important de analizat din punct de vedere ştiinţific 
sunt părțile implicate în încheierea contractului colectiv de muncă, şi anume 
sindicatul pe de o parte sau reprezentanţii salariaților şi pe de altă parte 
angajatorul sau organizaţiile patronale. 

Interesant este de cercetat şi înţeles din punct de vedere juridic natura 
controlului pe care statul, prin instituţiile sale îl exercită în acest proces de creare 
de drept. Are o poziție neutră, este un regulator sau exercită un control al 
legalităţii actelor juridice de această natură. 

Totuşi cercetarea trebuie să fie cantonată pe contractual colectiv de muncă 
în esenţa sa, pe clauzele ce poate sau trebuie să le înglobeze ori pe modul de 
executare a acestora. 


3 Alexandru Țiclea, Tratat de dreptul muncii, Ed Universul Juridic, Bucureşti, 2010, p.269. 

I.1. Definiţii ale contractului colectiv de muncă 

În literatura juridică română de specialitate, s-au dat mai multe definiţii ale 
contractului colectiv de muncă. Astfel, acesta este considerat: 

— „un regulament care stabileşte între două grupuri sociale un fel de lege în 
conformitate cu care vor trebui să fie încheiate pe viitor contractele individuale de 
muncă“; 

— „un fel de regulamentare a muncii convenită între cei doi factori ai producției: 
capitalul, reprezentat prin patroni şi munca, reprezentată prin lucrători“; 

— „acordul prealabil intervenit între o colectivitate de lucrători şi un patron 
sau o colectivitate de patroni privitoare la condiţiile de muncă și salarizare“; 

„un contract încheiat între părțile împuternicite să realizeze acordul 
colectiv, destinat să reglementeze drepturile şi obligaţiile părților şi să stabilească 
norme legale, în special care privesc încheierea, conţinutul şi încetarea contrac- 
telor individuale de muncă“; 

— „un acord încheiat între un patron sau un grup de patroni şi una sau mai 
multe organizaţii sindicale reprezentative ale salariaţilor, în vederea fixării 
condițiilor de muncă, precum şi garanţiilor sociale. Sarcina sa esenţială este de a 
substitui grupurile indivizilor în determinarea acestor condiţii şi a salariilor’; — 
„acordul scris şi în prealabil negociat, încheiat între partenerii sociali, la diferite 
niveluri, care urmăreşte crearea unui cadru general şi unitar de desfăşurare a 
relațiilor de muncă şi care se referă la condiţiile de muncă, precum şi la orice alte 
aspecte convenite de părţi în legătură directă sau indirectă cu relaţia de muncă”. 

Recomandarea Organizaţiei Internaţionale a Muncii nr.91/1951 defineşte 
convenţia colectivă de muncă ca orice acord scris referitor la condiţiile de muncă, 
încheiat între un angajator, un grup de angajatori sau o asociaţie patronală, pe de o 
parte şi una sau mai multe organizaţii reprezentative ale salariaților, pe de altă 
parte, reprezentanţii salariaților fiind aleşi sau mandataţi de către cei pe care îi 
reprezintă, conform dispoziţiilor din fiecare legislație națională (pct.2 alin.1) . 

Actele normative care l-au reglementat în ţara noastră au definit contractul de 
muncă astfel: 

— convenţia scrisă privitoare la condiţiile de muncă şi salarizare încheiată, pe 
de o parte, de unul sau mai mulţi întreprinzători, de grupări sau asociaţii ale 


acestora şi, pe de altă parte, de asociaţiile profesionale sau grupările de salariaţi; “0 


a George Plastara, Contractul colectiv de muncă, revista „Democrația“, nr.10/1919, p. 3. 

T, Popovici, Convenţia colectivă de muncă, tiparul „Albina“, Iaşi, 1921, p. 5. 

24 G. I. Emandi, Contractul colectiv de muncă, tiparul ziarului „Universul“, București, 1935, p. 14 

24 Günter Halbach, Norbert Paland, Rolf Schwedes, Otfried Wtotzke, Labour Law în Germany, Bon, 1991, p. 290. 
248 Gérard Lyon-Caen, Jean Pélissier, Alain Supiot, Droit du travail, 19e édition, Dalloz, Paris, 1998, p. 747. 

ui Magda Volonciu, Negocierea contractului colectiv de muncă, Editura Omnia - UNI - S.A.S.D., Braşov, 
1999, p. 205 

20 Legea contractelor de muncă din 1929 (art.101). 

— o convenţie care se încheie în formă scrisă între angajator sau organizaţia 
patronală şi, respectiv, salariaţi, reprezentaţi prin sindicate ori în alt mod prevăzut 
de lege; 

— convenția dintre patroni şi salariați prin care se stabilesc, în limitele 
prevăzute de lege, clauze privind conduitele de muncă, salarizarea şi alte drepturi 
ce decurg din raporturile de muncă”; 

— convenţia încheiată între patron sau organizația patronală, pe de o parte şi 
salariaţi, reprezentaţi prin sindicate ori în alt mod prevăzut de lege, de cealaltă 
parte, prin care se stabilesc clauze privind condițiile de muncă, salarizarea şi alte 
drepturi şi obligaţii ce decurg din raporturile de muncă””. 

Ca definiţie reținem pe aceea dată de către art.229 alin.1 din Codul muncii şi 
anume contractul colectiv de muncă este convenţia încheiată în forma scrisă între 
angajator sau organizaţia patronală, de o parte şi salariaţi, reprezentaţi prin 
sindicate ori în alt mod prevăzut de lege, de cealaltă parte, prin care se stabilesc 
clauze privind condițiile de muncă, salarizarea, precum şi alte drepturi şi 
obligaţii ce decurg din raporturile de muncă. Tot art.229 alin.2, 3 şi 4 ne arată 
când este obligatorie negocierea colectivă şi cum sunt părţile din punct de vedere 
al poziţiei lor faţă de lege. 

În sensul Legii nr.62/2011 a dialogului social, contractul colectiv de muncă 
semnifică convenţia încheiată în formă scrisă între angajator sau organizaţia 
patronală şi reprezentanţii angajaților, prin care se stabilesc clauze privind 
drepturile şi obligaţiile ce decurg din relaţiile de muncă şi prin a căror încheiere 
se urmăreşte promovarea şi apărarea intereselor părţilor semnatare, prevenirea 


sau limitarea conflictelor colective de muncă, în vederea asigurării păcii sociale 


I. 2. Terminologia „contractului colectiv de muncă“ 

Aşadar, atât legea noastră actuală, cât şi reglementările anterioare utilizează 
(sau au utilizat) termenul de „contract colectiv de muncă“. Potrivit unei opinii 
exprimate în perioada interbelică, această terminologie este improprie, este chiar 
un nonsens; corectă este noțiunea de „convenţie“, pentru că numai aceasta poate 
avea forţa şi efectele unui act normativ. Contractul, se ştie, prin esenţa lui, este 
un act individual şi, în consecinţă, creează situaţii juridice individuale. El 
stabileşte o stare juridică concretă, particulară, care nu interesează decât părțile 
contractante. Se subliniază în continuare că „nu putem avea şi contract şi 
colectiv“. 


251 Codul muncii din 2003 (art.3). 

y Legea nr.13/1991 (art.1). 

255 Art.1 din Legea nr.130/1996 privind contractul colectiv de muncă (republicată în Monitorul Oficial al României 
nr.184 din 19 mai 1998). 

254 Gheorghe Taşcă, op. cit., p. 261 şi 264 

Menţionăm, de asemenea, că în majoritatea ţărilor cu economie de piaţă este 
folosit termenul de „convenţie“, termen regăsit şi în documentele Organizaţiei 
Internaţionale a Muncii”. 

Din punct de vedere al legislaţiei noastre, însă, termenul de „contract“ este 
echivalent, sinonim, cu acela de „convenţie“. Această concluzie rezultă atât din 
dispoziţiile noului Codul civil, cât şi din cele ale Legii nr.062/2011 a dialogului 
social. S-a mai apreciat, de altfel, că nici etimologic nu se poate justifica o 
distincţie între contract (cum trahere) şi convenţie (cum venire) *. Prin urmare, 
se poate spune, tot atât de bine, contract colectiv, cât şi convenţie colectivă de 
muncă. Nu acelaşi lucru putem spune însă şi despre acordurile colective, definite 
în art.] lit.j a Legii nr.062/2011 ca fiind convențiile încheiate în formă scrisă între 
organizaţiile sindicale ale funcţionarilor publici sau ale funcționarilor publici cu 
statut special, reprezentanţii acestora şi reprezentanţii autorităţii ori instituţiei 
publice. 

Termenul folosit de legiuitor credem că se justifică şi din rațiuni de ordin 
istoric şi de continuitate; atât Codul muncii din 1950 şi cel din 1972, cât şi prima 
lege a contractelor de muncă, în 1929, precum şi cele două proiecte de acte 
normative din 1909 şi 1920 în materie (neadoptate), au utilizat, aşa cum am 
menţionat, noţiunea de „contract colectiv de muncă“. 

Contractul pe care îl analizăm este colectiv datorită, în primul rând, sferei de 
persoane asupra căreia îşi produce efectele. Se cunoaşte regula conform căreia 
nici un act juridic nu poate nici să aducă atingere şi nici să profite altor persoane 
decât celor care l-au încheiat (res inter allios acta aliis neque nocere, neque 
prodesse potest). Cu toate acestea, efectele contractului colectiv de muncă se 
extind asupra tuturor salariaților (inclusiv a acelora angajaţi ulterior încheierii lui) 
şi patronilor la care se referă, nu numai asupra celor care au participat la 
încheierea sa. Această extindere reprezintă, în fond, o excepție de la principiul 
relativităţii efectelor contractului, excepţie care operează atât sub aspectul laturii 
active, cât şi sub cel al laturii pasive a obligaţiilor”. 

El este „de muncă“ pentru că prin intermediul său sunt reglementate 
condițiile de muncă, relaţiile dintre patroni şi salariaţi în procesul muncii. 


I. 3. Natura juridică a contractului colectiv de muncă 

Indiscutabil, contractul colectiv de muncă prevăzut de Legea nr.62/201 1 este 
un contract de muncă, având în vedere subiectele şi conţinutul său. Prin acest 
contract nu sunt concretizate drepturile şi obligațiile fiecărui salariat, acestea 


255 pan iga ; ; $ R : : i { 
De exemplu, La négociation colective, Manuel d” éducation ouvrière, Bureau international du travail, Genève, 


1986. 
256 Tudor A. Popescu, Petre Anca, Teoria generală a obligațiilor, Editura Ştiinţifică, Bucureşti, 1968, p. 21. 
25 Constantin Stătescu, Corneliu Bârsan, op. cit., p. 74. 


206 


formând obiectul contractelor individuale de muncă. În principiu, obiectul 
contractului colectiv de muncă îl constituie măsurile de protecție ale unui grup de 
salariați”. 

El este un act sui generis, fiind, în acelaşi timp, act juridic (contract, convenție), 
sursă de drepturi şi obligații subiective şi reciproce ale părților şi, totodată, izvor de 
drept, fiind, sub acest aspect, o normă convențională, negociată” fe 

Ca orice contract şi contractul colectiv de muncă presupune autonomia de 
voinţă a partenerilor sociali între care se încheie, prin aplicarea principiului 
libertăţii contractuale; el reprezintă legea părților. Dacă cu prilejul încheierii lui, el 
este încheiat ca un contract, cu ocazia aplicării sale, contractul colectiv de muncă 
reprezintă o reglementare”“, deci o lege a părţilor. Legea nu face nici o distincţie 
între diferite categorii de contracte, toate fiind tratate unitar, motiv pentru care 
toate contractele colective de muncă au aceeaşi valoare juridică, constituind 
izvoare de drept pentru contractele colective de muncă subsecvente”“!, iar acestea 


din urmă, la rândul lor, pentru contractele individuale de muncă. 


I. 4. Caracterele contractului colectiv de muncă 

Din punct de vedere al caracterelor sale, contractul colectiv de muncă se 
aseamănă cu contractele civile, precum şi cu cele individuale de muncă. 

a) Contractul colectiv de muncă este un contract sinalagmatic, deoarece el 
presupune o reciprocitate de prestații. Într-adevăr, atât angajatorul (patronatul), cât 
şi salariaţii au drepturi şi obligaţii proprii; ele corespund celor avute de către 
fiecare parte. 

b) Contractul colectiv de muncă este un contract cu titlul oneros şi 
comutativ, deoarece părțile realizează reciproc anumite prestații în schimbul 
acelora pe care s-au obligat să le efectueze în favoarea celeilalte, aceste prestații 
fund cunoscute ab initio, la încheierea contractului, iar executarea lor nu depinde 
de un eveniment incert. 

c) Contractul colectiv de muncă este un contract care presupune prestații 
succesive, în timp, pe întreaga durată a existenţei sale. 

d) Contractul colectiv de muncă este un contract numit, ţinând seama de 
faptul că el corespunde unor operaţiuni juridice determinate şi că este reglementat 
amănunțit prin lege. 


258 Gheorghe Bădică, Andrei Popescu, Contractul colectiv de muncă. Salarizarea şi impozitarea, Editura Forum, 
Bucureşti, 1991, p. 40. 

"Sanda Ghimpu, Ion Traian Ştefănescu, Şerban Beligrădeanu, Gheorghe Mohanu, 

Dreptul muncii, vol. 1, 1978, p. 108-109. 

2% Gérard Lyon-Caen, Jean Pélissier, Alain Supiot, op. cit., p. 748-749 

26! Gheorghe Brehoi, Contractele colective de muncă la nivel naţional pentru anul 1992, în „Dreptul“ nr.4/1992, p. 
15. Pentru o opinie contrară, Şerban Beligrădeanu, În legătură cu problema efectelor contractelor colective de 
muncă încheiate la nivel naţional, de ramură sau al grupărilor de unităţi, în „Dreptul“ nr.5/1992, p. 33-34; idem, 
Legislaţia muncii comentată, vol. IV, Editura Lumina Lex, 1992, p. 109-113. 

e) Contractul colectiv de muncă este un contract solemn, forma scrisă fiind 
impusă de esenţa sa (nu numai de lege a părților, cât şi de cea de act normativ), 
precum şi de lege. 

f) Contractul colectiv de muncă reprezintă o excepţie de la principiul 
relativităţii efectelor contractului, ceea ce îl deosebeşte de contractul civil, în 
general, precum şi de contractul individual de muncă. Într-adevăr, conform 
art.1280 din noul Codul civil, contractul produce efecte numai între părţi, dacă 
prin lege nu se prevede altfel. Aceasta înseamnă că efectele obligatorii ale 
contractului privesc numai părțile contractante şi că nimeni nu poate fi obligat 
prin voinţa altei persoane. Principiul relativității efectelor contractului este 
exprimat în adagiul res inter allios acta aliis neque nocere, neque prodesse potest 
— actul juridic încheiat între anumite persoane nu poate nici să vatăme şi nici să 
profite altor persoane”. Cu toate acestea, contractul colectiv de muncă îşi 
produce efectele nu numai faţă de cel care l-au încheiat, ci faţă de toți salariaţii din 
unităţile şi angajatorii la care se referă. 


I. 5. Importanţa contractului colectiv de muncă 

Importanţa contractului colectiv de muncă ne este relevată, în primul rând, de 
influenţa sa asupra dreptului muncii. Prin încheierea contractului colectiv, dreptul 
muncii devine un drept negociat, de origine convenţională, creat de angajatori şi 
salariaţi, în funcție de condiţiile economice şi sociale, precum şi de interesele 
celor două părţi. În concepţia legiuitorului, contractul colectiv de muncă repre- 
zintă forma de exprimare concretă a normelor juridice de muncă. Autoritatea 
publică (statul) prin intermediul dreptului, orientează doar acțiunile şi inițiativele 
celor două părţi în procesul muncii, stabilind anumite limite — măsură de protecție 
generală a salariaţilor. În concret, raporturile dintre părţi, condiţiile de muncă sunt 
stabilite de ele, în urma negocierii, prin intermediul contractului colectiv de 
muncă. Deşi există o legislație a muncii unitară, aceeaşi pe întreg cuprinsul 
țării, aplicarea acesteia, datorită contractului colectiv, dar şi a celui individual, 
comportă un specific ce creează diferențieri de la o ramură de activitate la alta, de 
la un grup de unităţi la altul, de la o unitate la alta şi uneori în aceeaşi unitate, de 
la o perioadă la alta, în funcție de situaţia sa economică. 

Clauzele fiecărui contract colectiv au valoare normativă; ele alcătuiesc un 
„drept al muncii“ propriu al celor care îl încheie. Practic şi în ţara noastră dreptul 
muncii se prezintă sub forma a trei cercuri concentrice: legea, contractul colectiv 
de muncă şi contractul individual de muncă. Într-adevăr, legea este cea care 
stabileşte cadrul general al raporturilor de muncă, contractul colectiv la anumite 
niveluri concentrează şi dezvoltă dispoziţiile legale într-un grad mai mare sau mai 


Constantin Stătescu, Corneliu Bârsan, op. cit., p. 58. 

mic de generalizare, iar contractul individual concretizează prevederile contrac- 
tului colectiv de la nivelul unităţii pentru fiecare salariat în parte”*. 

Contractele individuale de muncă nu pot conţine clauze care să stabilească 
drepturi la un nivel inferior celui stabilit prin contractele colective de muncă, iar 
acestea, la rândul lor, pot conţine în limitele şi condiţiile prevăzute de lege?*. Prin 
intermediul contractului colectiv se realizează nu numai reglementarea drepturilor 
şi obligaţiilor părţilor, ci şi armonizarea unor interese ale salariaţilor şi ale 
patronilor, promovarea unor relații de muncă echitabile de natură să asigure 
protecția socială a salariaților, prevenirea sau eliminarea conflictelor colective de 
muncă, ori evitarea declanşării grevelor. 


I. 6. Categorii de contracte colective de muncă şi conţinutul acestora 

Art.128 din Legea nr.062/2011 stipulează că se pot negocia contracte colective 
de muncă la nivelul unităţilor, grupurilor de unităţi şi sectoarelor de activitate. De 
precizat este faptul că prin contractele/acordurile colective de muncă încheiate în 
sectorul bugetar nu pot fi negociate sau incluse clauze referitoare la drepturi în 
bani şi în natură, altele decât cele prevăzute de legislația în vigoare pentru 
categoria respectivă de personal. (art.138 alin.1 din Legea nr.062/2011) . 

În mod normal, ierarhizarea contractelor colective de muncă este următoarea: 
într-o primă fază, se încheie contractul la nivel de sector de activitate, apoi cele de 
la nivelul grupurilor de unităţi; în sfârşit, are loc încheierea contractelor colective 
de muncă la nivelul unităților. Prevederile oricărui contract colectiv la nivel 
superior sunt considerate niveluri minime de la care începe negocierea 
contractelor colective de muncă la nivelele inferioare. Desigur, este posibil ca 
această ierarhizare să nu fie respectată. Astfel se poate întâmpla ca un contract la 
nivel inferior (de exemplu unitate) să fie încheiat înaintea contractelor colective de 
muncă de la nivelele superioare. Într-un atare caz, are loc adaptarea primului la 
clauzele contractului superior, ulterior încheiat. Tot astfel, este posibil ca la 
anumite niveluri (de unitate sau, mai ales, la cel al grupurilor de unităţi) să nu se 
încheie contracte colective, situaţie în care contractele individuale de muncă vor 
avea la bază, direct, contractul încheiat la nivelul sectorului de activitate. 


II. Conţinutul contractului colectiv de muncă 
IL. 1. Clauze prohibite şi clauze minimale 

Legea nr.62/201 1 prevede că în contractele colective de muncă pot fi inserate 
clauze privind drepturi şi obligaţii în limitele şi condiţiile prevăzute de lege. De 
asemenea se precizează expres că un contract colectiv de muncă nu poate conţine 


26 Alexandru Ţiclea, Andrei Popescu, Constantin Tufan, Marioara Țichindelean, Ovidiu Ținca, op. cit., 
p.258 
24 Art.132 din Legea nr.62/2011 

clauze care să stabilească drepturi la un nivel inferior celor stabilite prin contractul 
colectiv de muncă aplicabil încheiat la nivel superior, la fel cum contractele 
individuale de muncă nu pot conţine clauze care să stabilească drepturi la niveluri 
inferioare celor stabilite prin contractele colective muncă aplicabile. Din 
dispoziţiile de mai sus, se desprinde un adevăr — axiomă: prin conţinutul său, 
contractul colectiv de muncă nu poate determina o înrăutăţire a situației 
salariaţilor în raport cu prevederile legale. Drepturile lor cuprinse în Legislaţia 
muncii constituie un minimum legal de la care niciodată nu se poate deroga în 
defavoarea lor. Aşa fiind, de exemplu, nu se pot insera clauze care să înăsprească 
regimul legal al răspunderii disciplinare (prin adăugarea de sancțiuni noi, 
inexistente în legislaţia muncii sau agravarea celor existente) . În temeiul art.42 
alin.] din Legea nr.62/2011, orice asemenea clauză este lovită de nulitate. 


II. 2. Conţinutul contractului colectiv de muncă 

Aşa cum rezultă din cele prezentate anterior, legea nu prevede clauzele pe 
care trebuie să le cuprindă contractele colective la diferite niveluri. Există din 
acest punct de vedere principiul libertăţii depline a părților privind stabilirea 
conţinutului contractului pe care ele îl încheie, singura limită fiind cea formulată 
la art.132 din Legea nr.602/2011 privind clauzele minimale şi prohibite. 

În literatura juridică de specialitate” şi în practica organelor Minis- 
terului Muncii, Familiei şi Egalităţii de Şanse, punându-se problema 
conţinutului contractelor colective de muncă, s-a considerat că, în cuprinsul 
lor se află trei categorii de clauze şi anume: 

— clauze care privesc drepturile de personal cu referire la care actele 
normative din domeniul legislației muncii statornicesc că aceste drepturi (şi 
cuantumurile lor) se stabilesc prin negocieri colective; 

— clauze în legătură cu unele drepturi de personal (cu cuantumurile lor) 
referitor la care actele normative din domeniul legislației muncii nu conţin nici un 
fel de reglementări; 

— clauze privind acordarea unor drepturi de personal în cuantumuri 
superioare celor prevăzute de legislaţia muncii în vigoare. 

Orice contract colectiv de muncă concretizează nu numai prevederile legii, ci 
şi pe cele ale contractului colectiv încheiat la nivel superior. Aşa fiind, contractele 
colective la nivel de grupuri de unităţi, vor avea la bază contractele de la nivel de 
sector, iar cele de la nivelul unităţii, pe cele de la nivelul de grupuri de unități, 
după caz, de sector. Dacă un contract la nivel sectorial cuprinde clauze de maximă 
generalitate pentru respectivul domeniu de activitate, un contract la nivel de 
unitate cuprinde clauze concrete, specifice acelei unităţi. Desigur că din cuprinsul 


265 În acest sens Gheorghe Brehoi, op. cit., p. 8-11; Şerban Beligrădeanu, Legislaţia muncii 1992, comentată, 
vol. IV, op. cit., p. 107-108. 

unui contract colectiv de muncă de la nivelurile inferioare vor face parte, în 
primul rând, clauzele referitoare la salarizare şi anume la stabilirea sistemului de 
salarizare şi a modului de calcul al salariilor individuale; drepturile de delegare- 
detaşare; timpul de muncă şi de odihnă, precizându-se durata minimă a 
concediilor de odihnă, modul de calcul al acestora, incidenţa vechimii în muncă 
asupra duratei concediului, durata şi modalitatea de acordare a altor categorii de 
concedii etc.; reguli de protecția şi igiena muncii, de formare profesională; alte 
drepturi şi obligaţii ale părților în procesul muncii etc. 

Dacă, în esenţă, contractul colectiv de muncă la nivel de ramură are ca scop 
jalonarea unor direcţii generale, contractul colectiv de la nivelul unităţii regle- 
mentează direct relaţiile dintre părți, stabileşte în concret drepturile şi obligaţiile 
acestora. Din practica încheierii unor asemenea contracte, constatăm preocuparea 
părților de a reglementa: programul de lucru; modalitatea de încadrare în muncă; 
sistemul de salarizare, adaosurile şi sporurile la salariul de bază; durata 
concediului de odihnă şi a celorlalte concedii (de studii, fără plată sau cu plată); 
unele măsuri de protecție socială; formarea şi perfecționarea pregătirii profe- 
sionale; sancţiunile disciplinare; condiţiile de încetare a raporturilor juridice de 
muncă etc. 


III. Negocierea şi încheierea contractului colectiv de muncă 
III. 1. Noţiunea negocierii colective 

Contractul colectiv de muncă se încheie ca urmare a negocierii purtate între 
partenerii sociali — angajatori şi salariați. Prin intermediul acestei negocieri, este 
stabilit conținutul raportului juridic de muncă, sunt fundamentate drepturile şi 
obligaţiile celor două părți în procesul muncii. Codul muncii instituie la art.229 
alin.2, negocierea colectivă ca obligatorie, cu excepția cazului în care anga- 
jatorul are încadraţi mai puţin de 21 de salariaţi. Reglementarea se regăseşte în 
art.129 alin.l din Legea nr.662/2011. Conform Dicţionarului explicativ al limbii 
române, a negocia înseamnă a trata cu cineva încheierea unei convenții 
economice, politice, culturale etc."“. În sens larg, prin negociere se înţelege o 
tranzacție ale cărei condiții nu au fost fixate, ci urmează să fie fixate. Ea 
presupune o suită de discuţii şi tratative, o comunicare verbală între doi parteneri 
egali în drepturi şi obligaţii. Prin această comunicare sunt realizate o serie de 
procese, cum ar fi: obținerea de informaţii, transmiterea de informaţii, elaborarea 
unor propuneri, exprimarea unor opinii; stabilirea dezacordului, cu efectele sale de 
blocare a negocierilor sau de amânare a acestora etc.“ şi, în final, încheierea 
tranzacţiei. Potrivit Convenţiei nr.154 din anul 1981 a Organizaţiei Internaţionale 


266 Publicat la Editura Univers Enciclopedic, Bucureşti, 1998, p. 681 
%1 Dan Voiculescu, Negocierea — formă de comunicare în relaţiile interumane, Editura Ştiinţifică, Bucureşti, 
1991, p. 24. 

a Muncii, termenul de negociere colectivă se aplică „pentru toate negocierile care 
au loc între o persoană care angajează, un grup de persoane care angajează, pe de 
o parte şi una sau mai multe organizaţii de muncitori, de cealaltă parte, în vederea: 

a) fixăru condiţiilor de muncă, de angajare; 

b) reglării relaţiilor cu cel care angajează muncitorii; 

c) reglării relaţiilor între cel care angajează şi cei angajaţi organizaţi în una 
sau mai multe organizaţii de muncă“. 

Aşadar şi la noi (ca şi în ţările cu economie de piaţă) , relaţiile de muncă sunt 
reglementate într-o bună măsură de contractele colective de muncă, legea 
garantând doar un minim de drepturi salariaților — măsură de protecţie a acestora. 

Reprezentarea părților şi procedura de negociere şi de încheiere a contrac- 
telor colective de muncă sunt stabilite potrivit legii. 

Sarcina dezvoltării statutului juridic al salariaţilor revine negocierii colective, 
care fie că extinde limitele legale ale drepturilor recunoscute salariaților, fie, ca 
izvor de drept al raportului juridic de muncă, creează drepturi noi în favoarea 
acestora. 


III. 2. Funcţiile negocierii colective 

Importanţa negocierii colective este relevată de funcțiile pe care aceasta le 
îndeplineşte şi anume: 

— instrument de democratizare a relaţiilor profesionale, prin coborârea 
deciziei normative la nivelul partenerilor sociali; 

— mijloc de stabilire a statutului juridic al salariaţilor, deoarece majoritatea 
drepturilor şi obligaţiilor acestora sunt cârmuite de contractele colective de 
muncă; 

— formă de adaptare a relaţiilor profesionale la tendinţele ce se manifestă pe 
piaţa muncii şi la stadiile de dezvoltare economică a societăţii; 

— garanţie a protejării salariaților împotriva arbitrariului patronal. 

În raport cu legea, negocierea colectivă constituie latura dinamică şi flexibilă 


a relaţiilor de muncă, „barometrul“ raportului de forțe pe piaţa muncii” 5. 


III. 3. Patronatul şi reprezentarea acestuia la negocierea colectivă 

Potrivit art.134 din Legea nr.62/201 1, părțile contractului colectiv de muncă 
sunt angajatorii şi angajaţii, reprezentaţi la negocieri după cum urmează: 

A. din partea angajatorilor: 

a) la nivel de unitate, de către organul de conducere al acesteia, stabilit prin 
lege, statut ori regulament de funcționare, după caz; 


*% Alexandru Athanasiu, op. cit., p. 6 

b) la nivel de grup de unităţi, de către angajatori care au acelaşi obiect 
principal de activitate, conform codului CAEN, constituiți voluntar sau conform 
legii; 

c) la nivel de sector de activitate, de către organizaţiile patronale legal 
constituite şi reprezentative potrivit prezentei legi; 

B. din partea angajaţilor: 

a) la nivel de unitate, de către sindicatul legal constituit şi reprezentativ 
potrivit prezentei legi sau de către reprezentanţii angajaților, după caz; 

b) la nivelul grupurilor de unități, de către organizaţiile sindicale legal 
constituite şi reprezentative la nivelul unităților membre ale grupului; 

c) la nivel de sector de activitate, de către organizaţiile sindicale legal 
constituite şi reprezentative potrivit prezentei legi. 

În unităţile în care nu există sindicate reprezentative negocierea contractului 
colectiv de muncă se face după cum urmează: 

a) dacă există un sindicat constituit la nivel de unitate, afiliat la o federaţie 
sindicală reprezentativă în sectorul de activitate din care face parte unitatea, 
negocierea se face de către reprezentanţii federaţiei sindicale, la solicitarea şi în 
baza mandatului sindicatului, împreună cu reprezentanţii aleşi ai angajaţilor; 

b) dacă există un sindicat neafiliat la o federație sindicală reprezentativă în 
sectorul de activitate din care face parte unitatea sau nu există niciun sindicat, 
negocierea se face numai de către reprezentanţii angajaţilor. 

În cazul în care la nivelul grupului de unităţi nu există organizaţii sindicale 
reprezentative care să reprezinte cel puţin jumătate din numărul total de angajaţi ai 
grupului de unități, la negocierea contractului colectiv de muncă salariaţii sunt 
reprezentați după cum urmează: 

a) de către reprezentanţii mandataţi de organizaţiile sindicale reprezentative 
din cadrul fiecărei unităţi care au decis constituirea grupului; 

b) pentru unitățile membre ale grupului în care nu există sindicate 
reprezentative, dar există sindicate afiliate la federaţii sindicale reprezentative în 
sectorul de activitate în care s-a constituit grupul, angajaţii sunt reprezentați de 
către federațiile sindicale respective, în baza solicitării şi mandatului sindicatelor, 
şi de reprezentanţii angajaţilor din respectivele unități. 

Federaţiile sindicale reprezentative la nivelul sectoarelor de activitate pot 
participa la negocierea contractelor colective de muncă la nivel de grupuri de 
unităţi în care au sindicate afiliate, la solicitarea şi în baza mandatului din partea 
acestora. Confederaţiile sindicale reprezentative la nivel național conform 
prezentei legi pot participa la negocierea contractelor colective de muncă la 
nivelul sectoarelor de activitate în care au federaţii membre, la solicitarea şi în 
baza mandatului din partea acestora. 

În ceea ce priveşte reprezentativitatea organizaţiilor patronale, art.72 din 
Legea nr.602/2011 instituie următoarele condiţii, a căror îndeplinire se constată, 
prin hotărâre, de către Tribunalul Municipiului Bucureşti, la cererea organizaţiei 
patronale: 

Sunt reprezentative la nivel naţional sau de sector de activitate organizaţiile 
patronale care îndeplinesc cumulativ următoarele condiţii: 

A. la nivel național: 
a) au statut legal de confederație patronală; 
b) au independenţă organizatorică şi patrimonială; 
c) au ca membri patroni ale căror unități cuprind cel puţin 7% din angajaţii din 
economia națională, cu excepţia angajaţilor din sectorul bugetar; 
d) au structuri teritoriale în cel puţin jumătate plus unu din judeţele României, 
inclusiv în municipiul Bucureşti; 

B. la nivel de sector de activitate: 
a) au statut legal de federaţie patronală; 
b) au independenţă organizatorică şi patrimonială; 
c) au ca membri patroni ale căror unităţi cuprind cel puţin 10% din efectivul 
angajaţilor sectorului de activitate, cu excepţia angajaţilor din sectorul bugetar; 

C. la nivel de unitate, reprezentativ de drept este angajatorul. 

Potrivit art.51 din Legea nr.62/2011, sunt reprezentative la nivel național, 
de sector de activitate, de grup de unităţi şi de unitate organizațiile sindicale care 
îndeplinesc cumulativ următoarele condiţii: 

A. la nivel național: 
a) au statut legal de confederație sindicală; 
b) au independenţă organizatorică şi patrimonială; 
c) organizaţiile sindicale componente cumulează un număr de membri de cel puţin 
5% din efectivul angajaţilor din economia națională; 
d) au structuri teritoriale în cel puţin jumătate plus unu dintre judeţele României, 
inclusiv municipiul Bucureşti; 

B. la nivel de sector de activitate sau grup de unităţi: 
a) au statut legal de federaţie sindicală; 
b) au independenţă organizatorică şi patrimonială; 
c) organizaţiile sindicale componente cumulează un număr de membri de cel puţin 
7% din efectivul angajaţilor din sectorul de activitate sau grupul de unităţi 
respectiv; 

C. la nivel de unitate: 
a) au statut legal de sindicat; 
b) au independenţă organizatorică şi patrimonială; 
c) numărul de membri ai sindicatului reprezintă cel puţin jumătate plus unu din 
numărul angajaţilor unităţii. 

Cu privire la fiecare nivel se impun anumite precizări referitoare la aceste 
părțile contractului colectiv de muncă. La nivel de unitate, părțile contractului 
colectiv de muncă sunt angajatorul, reprezentat de organul de conducere al 
acestuia şi salariaţii unităţii în cauză, reprezentaţi de sindicatul sau sindicatele 
reprezentative, iar în lipsa acestora, de delegaţii lor. La nivelurile superioare 
unităţii — grupuri de unități, sectoare de activitate — părțile contractului în discuţie 
sunt asociaţiile (organizaţiile, federaţiile şi confederaţiile) patronale reprezentative 
şi salariaţii angajaţi în unităţile care constituie respectivul nivel, reprezentaţi de 
federaţiile şi confederaţiile sindicate reprezentative. 


III. 4. Procedura negocierii 

Legea nr.62/2011 păstrează linia trasată de reglementarea anterioară prin 
menţinerea obligativităţii negocierii la nivelul unităților cu mai mult de 21 de 
salariaţi (art.129) . Rezultă, aşadar, că în cazul unităţilor cu număr mai mic de 
salariaţi şi al nivelurilor superioare — grupuri de unități, sector de activitate — 
negocierea nu este obligatorie. Sigur că este obligatorie numai negocierea, nu şi 
încheierea contractului. Cu alte cuvinte, atunci când părțile ajung la un acord de 
voinţă, se încheie contractul, în caz contrar, deşi are loc negocierea, fireşte, 
contractul nu se încheie. 

Legea nr.062/2011 conţine unele dispoziţii referitoare la procedura încheierii 
contractelor colective de muncă, cum, de altfel, există şi în legislaţia statelor cu 
tradiţie în negocierea colectivă. Astfel, privind negocierea obligatorie, se prevede 
că inițiativa negocierii aparține angajatorului sau organizaţiei patronale. Procedura 
trebuie iniţiată cu cel puţin 45 de zile calendaristice înaintea expirării contractelor 
colective de muncă sau a expirării perioadei de aplicabilitate a clauzelor stipulate 
în actele adiţionale la contractele colective de muncă. În caz contrar, negocierea 
va începe la cererea scrisă a organizației sindicale reprezentative sau a 
reprezentanţilor angajaţilor, în termen de cel mult 10 zile calendaristice de la 
comunicarea solicitării. Potrivit alin.5 al aceluiaşi text legal, durata negocierii 
colective nu poate depăşi 60 de zile calendaristice decât prin acordul părților. 
Contractele colective de muncă pot să prevadă renegocierea periodică a oricăror 
clauze convenite între părți. 

Cu ocazia primei întâlniri a părților, se precizează informaţiile publice şi cu 
caracter confidenţial pe care angajatorul le va pune la dispoziţia delegaților 
sindicali sau ai reprezentanţilor salariaților şi data până la care urmează a îndeplini 
această obligaţie; informaţiile trebuie să permită cel puţin o analiză comparată a 
situației economico-financiare la zi, precum şi situaţia ocupării forţei de muncă. 

Legea nu prevede numărul negociatorilor, ceea ce înseamnă că acesta se va 
stabili de cele două părți de la caz la caz; nu este obligatoriu ca părțile să fie 
reprezentate cu un număr egal de persoane. Este important de subliniat art.131 

potrivit căruia la negocierea clauzelor şi la încheierea contractelor colective de 
muncă părțile sunt egale şi libere, fiind interzisă orice imixtiune a autorităților 
publice, sub orice formă şi modalitate, în negocierea, încheierea, executarea, 
modificarea şi încetarea contractelor colective de muncă. 

Legea nu interzice şi, prin urmare, părțile pot conveni ca la negociere, în 
afară de reprezentanţii lor, să participe anumiţi specialişti — jurişti, economişti, 
cadre didactice universitare — care să sprijine desfăşurarea tratativelor pentru 
stabilirea clauzelor contractului colectiv de muncă””. În practica încheierii unor 
contracte colective pe anii anteriori, la prima lor întâlnire părțile au stabilit 
numărul reprezentanţilor fiecăreia dintre ele, numărul consilierilor, locul 
întâlnirilor următoare şi programul acestor întâlniri şi au recunoscut reciproc 
competenţa lor de a încheia contractul respectiv. 

Negocierea fiecărei clauze, definitivarea contractului, nu reprezintă o 
problemă simplă; aceasta presupune o suită de propuneri şi contrapropuneri, de 
discuţii şi schimburi de păreri, de argumente şi contraargumente, uneori întrerupte 
de anumite perioade în timpul cărora părțile se retrag de la negociere pentru a-şi 
preciza poziţiile. Rar se întâmplă în lumea occidentală ca un patron să fie de acord 
de la început cu revendicările salariaţilor”. El cere, de obicei, timp pentru a 
studia aceste revendicări şi a pregăti răspunsul. La fel procedează şi reprezentanţii 
salariaţilor pentru a examina propunerile şi contrapropunerile patronului. 


III. 5. Facultatea încheierii contractului colectiv de muncă 

Conform art.127 alin.l din Legea nr.062/2011, contractele colective de muncă 
se pot negocia la nivel de unități, grupuri de unităţi şi sectoare de activitate. A 
fortiori, contractele colective de muncă se pot încheia la nivelurile amintite. Se 
observă, aşadar, că acest text are o redactare supletivă şi nu una imperativă. Cu 
alte cuvinte, din prevederea citată rezultă că încheierea contractelor colective de 
muncă la orice nivel nu este obligatorie, ci reprezintă o facultate pentru cei doi 
parteneri sociali”. Inexistenţa contractului colectiv la un anumit nivel nu 
blochează însă activitatea întrucât există un alt instrument pentru stabilirea 
drepturilor şi obligaţiilor părților în procesul muncii şi anume contractul 


individual de muncă”. 


26 În legislaţia adoptată se prevede expres o atare posibilitate. Astfel, în Argentina, Legea nr.23546/1988 dispune 
că fiecare parte va putea fi asistată la negociere de consilieri tehnici, inclusiv profesori universitari, aceştia însă au 
dreptul de vot consultativ. 

*19Gerard Lyon-Caen, Jean Pélissier, Alain Supiot, op. cit., p. 810-811. 

1 Alexandru Ţiclea, Andrei Popescu, Constantin Tufan, Marioara Țichindelean, Ovidiu Ținca, op. cit., 
p.276 

2 Alexandru Ţiclea, Andrei Popescu, Constantin Tufan, Marioara Țichindelean, Ovidiu Ținca, op. cit., 
p.276 


216 


IV. Durata şi forma contractului colectiv de muncă 
IV. 1. Durata contractului colectiv de muncă 

Potrivit art.141 alin.1 din Legea nr.62/201 1, contractul colectiv de muncă se 
încheie pe o perioadă determinată, care nu poate fi mai mică de 12 luni şi mai 
mare de 24 luni. Prin urmare, legea stabileşte o durată minimă (12 luni) , dar şi 
una maximă, spre deosebire de vechea reglementare în temeiul căreia părțile 
puteau stabili peste durata minimă, singura prevăzută, orice termen posibil (13, 
15, 24 de luni etc.). Părțile pot hotărî prelungirea aplicării contractului colectiv de 
muncă, în condiţiile stabilite de prezenta lege, o singură dată, cu cel mult 12 luni. 


IV. 2. Forma contractului colectiv de muncă 

Conform art.43 alin.1 din Legea nr.62/2011, contractul colectiv de muncă se 
încheie în forma scrisă. Este necesară această formă având în vedere importanţa 
deosebită a contractului pentru raporturile de muncă, conţinutul său complex 
privind condiţiile de muncă. O convenţie verbală în acest domeniu nu ar avea nici 
o valoare şi eficienţă practică. 

De altfel, contractul colectiv de muncă este şi un izvor de drept, un act 
normativ, ceea ce exclude de plano o altă formă decât cea scrisă. 

În consecinţă, forma scrisă este o condiţie de valabilitate (ad validitatem) şi 
nu doar una de probă (ad probationem). 

Prevederi asemănătoare există şi în dreptul altor state, de exemplu Germania 
şi Franţa. Astfel, în literatura juridică germană se arată că acordul colectiv este 
valabil încheiat numai dacă există un act scris semnat de ambele părţi”. Tot 
astfel, potrivit legislaţiei franceze, convenţia colectivă de muncă trebuie să 
îmbrace forma scrisă, sub sancţiunea nulităţii. Un acord al cărui obiect îl 
constituie determinarea, adesea în detaliu, a condițiilor de muncă nu ar putea 
rămâne doar verbal. Dacă o convenţie colectivă nu ar fi întocmită în scris nici nu 
ar exista posibilitatea preluării conţinutului ei de contractele individuale de 
muncă. De altfel, existenţa înscrisului este indispensabilă pentru publicitatea 
convenției colective??. 

Redactarea contractului făcută de negociatori depinde de mai mulți factori, 
începând cu condițiile fixate de lege. Dacă, în principiu, părţile sunt libere să 
negocieze şi să stabilească orice clauză cu privire la condiţiile de muncă, totuşi, 
aşa cum am mai arătat, ele trebuie să ţină seama de faptul că orice clauză 
contractuală poate fi stabilită numai în limitele clauzelor contractelor colective de 
grad superior. 

În conformitate cu art.142 din lege, clauzele negociate cu încălcarea acestor 
prevederi sunt lovite de nulitate. Aceasta se constată de către instanţa 


275 Günter Halbach, Norbert Poland, Rolf Schwedes, op. cit., p. 291. 
274 Gerard Lyon-Caen, Jean Pélissier, Alain Supiot, op. cit., p. 763. 

judecătorească competentă, la cererea părţilor interesate. În cazul constatării 
nulităţii unor clauze, partea interesată poate cere renegocierea drepturilor 
respective. Până la renegociere, clauzele a căror nulitate a fost constatată sunt 
înlocuite cu prevederile mai favorabile cuprinse în lege sau în contractul colectiv 
de muncă încheiat la nivel superior, după caz. 

În conţinutul contractului colectiv intră, în afară de clauzele stabilite de părţi 
cu ocazia negocierii şi alte date, strict necesare pentru validitatea lui: locul şi data 
încheierii; numele şi calitatea reprezentanţilor celor două părți: unitatea (grupul de 
unităţi, ramura de activitate etc. ) şi categoriile de salariaţi cărora li se aplică; 
durata pentru care se încheie etc. 


V. Înregistrarea şi publicitatea contractului colectiv de muncă 
V. 1. Înregistrarea contractului colectiv de muncă 
Potrivit art.43 din Legea nr.062/2011, contractul colectiv de muncă se 
depune şi se înregistrează după cum urmează: 
a) contractul colectiv de muncă la nivel de unitate, la inspectoratul teritorial de 
muncă; 
b) contractele colective de muncă încheiate la nivelul grupurilor de unităţi şi al 
sectoarelor de activitate, la Ministerul Muncii, Familiei şi Protecţiei Sociale. 

În cazul contractelor negociate la nivelul sectoarelor de activitate, contractul 
colectiv de muncă va fi înregistrat la nivelul respectiv numai în situația în care 
numărul de angajaţi din unitățile membre ale organizaţiilor patronale semnatare 
este mai mare decât jumătate din numărul total al angajaţilor din sectorul de 
activitate. În caz contrar, contractul va fi înregistrat drept contract la nivel de grup 
de unități. 

Importanţa înregistrării este deosebită, pentru că de la această dată contractul 
devine aplicabil, de regulă. Părțile însă pot conveni ca data aplicării clauzelor 
negociate să fie ulterioară zilei de înregistrare a contractului. Textul citat (art.144) 
conţine două norme juridice distincte." Prima are „caracter supletiv““, în sensul că 
dacă participanţii nu stabilesc o dată de intrare în vigoare a contractului, aceasta este 
cea la care se face înregistrarea. A doua are caracter permisiv, în sensul că cei în 
cauză pot stabili data intrării în vigoare a contractului, cu condiția să fie ulterioară 
înregistrării. Regula este intrarea în vigoare la data înregistrării, iar excepţia — la o 
dată ulterioară convenită de participanţii la încheierea contractului. În nici un caz un 
astfel de contract nu poate intra în vigoare anterior înregistrării. 

Potrivit art.146 din lege, contractele colective de muncă nu vor fi înregistrate, 
dacă: 

a) părțile nu au depus dosarul în conformitate cu prevederile art. 143 alin. (2); 


275 Corneliu-Liviu Popescu, op. cit., p. 55-56. 

b) nu sunt semnate de către organizaţii sindicale care reprezintă mai mult de 
Jumătate din totalul angajaţilor din sectorul sau grupul de unităţi pentru care s-a 
negociat contractul; 

c) reprezentantul oricărei părți care a participat la negocieri, nu a fost de 
acord cu oricare dintre clauzele contractului şi acest fapt a fost consemnat în 
procesul-verbal de negociere. 

d) la nivel de unitate, contractul colectiv de muncă va fi înregistrat fără 
semnătura tuturor părților numai în cazul în care partea semnatară care reprezintă 
angajaţii acoperă mai mult de jumătate din totalul angajaţilor. 

De asemenea, constituie motiv de neînregistrare a contractului colectiv de 
muncă negociat, neinvitarea la negocieri a tuturor părţilor îndreptățite să 
negocieze (art.140). 

Împotriva refuzului înregistrării contractului colectiv de muncă, partea 
nemulțumită se poate adresa instanţelor judecătoreşti, în condițiile Legii conten- 
ciosului administrativ nr.554/2004 (art.147 din Legea nr.62/2011). 


V. 2. Publicitatea contractului colectiv de muncă 

Ca măsură de publicitate, art.144 alin.2 din Legea nr.062/2011 prevede: 
„Contractele colective de muncă la nivel de sectoare de activitate şi grupuri de 
unităţi, precum şi actele adiţionale la acestea vor fi publicate în Monitorul Oficial 
al României, Partea a V-a, prin grija părților semnatare.“. 

Semnificaţia publicării este apreciată în mod diferit în literatura juridică. 

Pe de o parte”, se arată că publicarea subliniază importanţa normativă a 
contractelor colective de muncă şi asigură o cât mai largă opozabilitate a lor, dar 
ea nu produce nici un efect juridic, deoarece, spre deosebire de regimul actelor 
normative de putere (legi, hotărâri de Guvern etc.) , aceste contracte intră în 
vigoare la data înregistrării. 

Pe de altă parte?” , se apreciază că legiuitorul a optat pentru soluţia intrării în 
vigoare a contractelor respective de la data înregistrării lor, întrucât ea este 
favorabilă salariaţilor, în sensul aplicării clauzelor contractuale mai devreme decât 
data publicării oficiale. 

Sunt aduse însă şi critici soluţiei în discuţie. Se susține?” astfel că este absurd 
şi nejuridic ca aceste contracte să se aplice, de regulă, de la data înregistrării, iar nu 
de la data publicării, deci, cu privire la ele, legea obligă la publicarea lor oficială. 

În ceea ce ne priveşte, într-adevăr, trebuie să subliniem că orice contract 
colectiv de muncă, cu atât mai mult cele încheiate la nivelurile superioare, 


275 Alexandru Athanasiu, Legea nr.130/1996 privind contractul colectiv de muncă, în „Dreptul“. 

27 Ton Traian Ştefănescu, Tratat elementar de drept al muncii, p. 97. 

213 Şerban Beligrădeanu, Legislaţia muncii, comentată, vol. XXII, (vol. 4/1 996), Editura Lumina Lex, 1997, 
p.60: Idem, Aprecieri pozitive şi negative asupra Legii nr.130/1996 privind contractul colectiv de muncă, în 
„Revista română de drepturile omului“, nr.14/1 997, p. 46. 

constituie nu numai un acord de voinţă, ci şi un izvor de drept, o normă 
convenţională, negociată. Dar el nu este un act normativ, pur şi simplu, de putere, 
ci primează caracterul său convenţional; acesta nu este un act juridic emis de o 
autoritate publică, de un organ al statului, în mod unilateral şi nu se adresează 
unor subiecte nedeterminate pentru a i se aplica principiul constituțional al 
neretroactivităţii legii. 


VI. Efectele contractului colectiv de muncă 
VI. 1. Contractul colectiv de muncă — izvor de drept 

Din dispoziţiile Legii nr.62/2011 rezultă că orice contract colectiv constituie 
izvor de drept ce produce efecte față de angajatorii şi salariaţii la care se referă. 
Contractele colective de muncă se constituie într-un sistem ierarhic în vârful 
căruia se află contractul colectiv la nivel sectorial, iar la baza lui, contractul 
colectiv la nivelul unităţii. Orice contract colectiv de muncă se încheie nu numai 
în considerarea prevederilor legii, ci şi în considerarea prevederilor contractelor 
colective la nivel superior. 


VI. 2. Sfera salariaţilor supuşi efectelor contractului colectiv de muncă 

În conformitate cu dispoziţiile art.133 alin.1 din Legea nr.062/2011, clauzele 
contractelor colective de muncă produc efecte: 

a) pentru toți angajaţii din unitate, în cazul contractelor colective de muncă 
încheiate la acest nivel; 

b) pentru toţi angajaţii încadraţi în unitățile care fac parte din grupul de 
unităţi pentru care s-a încheiat contractul colectiv de muncă; 

c) pentru toți angajaţii încadraţi în unitățile din sectorul de activitate pentru 
care s-a încheiat contractul colectiv de muncă şi care fac parte din organizaţiile 
patronale semnatare ale contractului. 


VI. 3. Influenţa contractului colectiv de muncă asupra contractului individual 
de muncă 

Contractul colectiv de muncă se impune, în conţinutul său, părților 
contractului individual. El guvernează contractele individuale ca o lege; impune 
obligaţiile angajatorului şi creează drepturi în favoarea salariaţilor la care aceştia 
nu ar putea renunţa. Astfel, salariul prevăzut în contractul colectiv se impune ca 
un minimum pentru salariul din contractul individual, la fel şi durata concediului 
de odihnă. Dacă acest contract colectiv prevede avantaje extra-legale, de exemplu, 
concedii suplimentare, indemnizaţii de concediere etc., patronul este obligat să le 
acorde. S-a apreciat?” în mod sugestiv că dacă un contract individual de muncă nu 
poate fi mai puţin favorabil decât contractul colectiv, el poate fi mai favorabil. În 


* Alexandru Ţiclea, Andrei Popescu, Constantin Tufan, Marioara Țichindelean, Ovidiu Ţinca, op. cit., p.283 

conformitate cu caracterul social al dreptului muncii, ale cărui dispoziții sunt 
direcționate în sens unic spre profitul salariaţilor, clauzele contractului colectiv, la 
fel ca şi aceste dispoziţii, nu constituie decât un minimum de la care contractele 
individuale pot deroga doar în favoarea salariaţilor. 

Ordinea publică socială plasează contractul individual în raport cu contractul 
colectiv în aceeaşi situație ca şi acest din urmă contract faţă de lege. Contractul 
colectiv de muncă guvernează nu numai contractele individuale încheiate ulterior 
aplicării sale, ci toate aceste contracte existente în cursul executării lui. Clauzele 
contractului individual contrare clauzelor contractului colectiv sunt ipso jure 


A şi . <280 
înlocuite de acestea din urmă”. 


VI. 4. Obligativitatea executării contractului colectiv de muncă 

După încheierea şi intrarea lor în vigoare, contractele colective de muncă 
urmează a se executa, ele având putere de lege între părțile contractante. 

Executarea presupune aducerea la îndeplinire a clauzelor contractuale, 
respectarea drepturilor şi obligațiilor asumate de cele două părți. 

Art.30 din Legea nr.130/1996 prevede că executarea contractului colectiv de 
muncă este obligatorie şi că neîndeplinirea obligaţiilor asumate prin contract 
atrage răspunderea celor vinovaţi. 

Folosirea generică a termenului de răspundere conduce la concluzia că, în 
raport cu fapta ilicită, răspunderea poate îmbrăca oricare din formele prevăzute de 
lege. Ea poate fi penală, dacă fapta ilicită întruneşte elementele constitutive ale 
unei anumite infracțiuni, civilă sau materială, în ipoteza producerii unui prejudiciu 
etc. Astfel, pentru daunele pricinuite sindicatului, răspunderea unității este civilă, 
ca de altfel şi răspunderea sindicatelor pentru daunele produse unităţii. 

Nerespectarea clauzelor contractului colectiv de către unul sau mai mulți 
salariaţi atrage răspunderea patrimoniale a acestora (art.269 alin.l şi art.270 
alin.1). 


VII. Modificarea contractului colectiv de muncă 

În conformitate cu dispozițiile art.149 din Legea nr.62/2011, clauzele unui 
contract colectiv de muncă pot fi modificate pe tot parcursul executării lui, în 
condițiile legii, ori de câte ori părțile îndreptățite să negocieze contractul colectiv 
de muncă convin acest lucru. Rezultă aşadar că modificarea este posibilă prin 
acordul părţilor şi imposibilă prin actul unilateral al uneia din părți". Este firesc 
şi logic să fie aşa, de vreme ce încheierea contractului colectiv de muncă se face 


*%0 Salariaţii răspund patrimonial, în termenul normelor şi principiilor răspunderii civile contractuale, pentru 
pagubele materiale produse angajatorului din vina şi în legătură cu munca lor. 

%1 Tribunalul Bucureşti, secţia a III-a civilă, dec. nr.117/1995, în Culegerea de practică juridică a Tribunalului 
Bucureşti 1993/1997 (coordonator Dan Lupaşcu), Editura All Beck, Bucureşti, 1998, p. 218-219. 

prin acordul părților — mutuus consensus; deci şi modificarea clauzelor lui trebuie 
să se facă tot astfel. 

Rațiunea acestei reglementări este aceea de a conferi stabilitate raporturilor 
juridice de muncă, prin recunoaşterea efectelor depline ale contractului colectiv pe 
toată durata de aplicare a lui”. Orice asemenea contract este rezultatul unei 
negocieri colective, el fund încheiat numai pentru o durată limitată de timp, la 
care a achiesat însuşi colectivul de salariaţi, atât cu privire la conţinut, cât şi cu 
privire la durată. În consecinţă, el trebuie respectat şi clauzele lui executate 
întocmai. 

Modificările aduse contractului colectiv de muncă se consemnează într-un 
act adițional semnat de toate părţile care au încheiat contractul (art.150 din Legea 
nr.602/2011). Aşadar, legea nu reglementează procedura modificării contractului 
colectiv de muncă. 


VIII. Încetarea contractului colectiv de muncă 
VIII. 1. Consideraţii introductive 

Încetarea contractului colectiv de muncă trebuie să se facă potrivit dispoziţiilor 
legii: executarea contractului colectiv de muncă este obligatorie pentru părți (art.148 
alin.1), neîndeplinirea obligațiilor asumate din contractul colectiv de muncă atrage 
răspunderea părților care se fac vinovate de aceasta (art. 148 alin.2). 


VIII. 2. Cazurile de încetare a contractului colectiv de muncă 

Potrivit art.151 din Legea nr.62/201 1, contractul colectiv de muncă încetează: 

a) la împlinirea termenului sau la terminarea lucrării pentru care a fost 
încheiat, dacă părţile nu convin prelungirea aplicării acestuia; 

b) la data dezvoltării sau lichidării judiciare a angajatorului; 

c) prin acordul părţilor. În ceea ce priveşte acest caz, menţionăm că există 
simetrie între modul de încheiere a contractului şi modul de revocare a lui. 
Această simetrie este înscrisă cu caracter general în art.1270 din noul Cod civil. În 
privinţa contractului colectiv de muncă, acesta poate înceta prin acordul părților, 
dar nu poate fi denunţat unilateral de niciuna din părțile contractante (art.152). 
Încetarea pe cale convenţională a contractului colectiv poate fi dispusă numai în 
aceleaşi condiţii ca şi cele referitoare la încheierea lui. Astfel, consimţământul 
părţilor trebuie să fie serios şi explicit, să excludă orice echivoc. Înțelegerea 
părților trebuie să îmbrace forma scrisă, ţinând seama de faptul că şi contractul 
colectiv de muncă se încheie în forma scrisă. Competența de a exprima cele două 
voințe aparţine aceloraşi organe care sunt în drept să încheie contractul. 


*%2 Alexandru Ţiclea, Andrei Popescu, Constantin Tufan, Marioara Țichindelean, Ovidiu Ținca, op. cit., p.286 

CAPITOLUL VII 


TIMPUL DE MUNCĂ ŞI TIMPUL DE ODIHNĂ 


I. Noţiunea şi clasificarea, organizarea timpului de muncă 

Desfăşurarea activității cu respectarea unui anumit program de lucru 
reprezintă una din trăsăturile specifice ale raportului juridic de muncă. Întrucât 
munca efectuată presupune cheltuirea forței vitale a omului, este necesar, în 
mod obiectiv, ca ziua de muncă să se încadreze în anumite limite, să fie numai 
o parte dintr-o zi de viaţă. Ducând o luptă susţinută pentru apărarea drepturilor 
lor, salariaţii au înscris, printre primele revendicări, stabilirea prin lege a 
limitelor de muncă, reglementarea repausului săptămânal şi a concediului de 
odihnă plătit. 

Timpul de munca reprezintă orice perioadă în care salariatul prestează 
muncă, se află la dispoziţia angajatorului şi îndeplineşte sarcinile şi atribuţiile 
sale, conform prevederilor contractului individual de muncă, contractului colectiv 
de munca aplicabil şi/sau ale legislaţiei în vigoare. Pentru salariaţii angajaţi cu 
normă întreagă durata normală a timpului de muncă este de 8 ore pe zi şi de 40 de 
ore pe săptămână. În cazul tinerilor în vârstă de până la 18 ani durata timpului de 
muncă este de 6 ore pe zi şi de 30 de ore pe săptămână. 

Timpul de muncă se află într-o legătură instabilă cu timpul de odihnă; 
reglementarea lui reprezintă o garanţie a dreptului fundamental la odihnă. Această 
reglementare asigură o îmbinare armonioasă a intereselor sociale cu cele ale 
fiecărui salariat. 

Dispoziţiile legale care reglementează timpul de muncă şi timpul de odihnă 
au caracter imperativ şi orice derogare de la normele pe care le conţin este 
inadmisibilă."* 

Timpul de muncă poate fi împărțit în trei categorii: 

- timpul care se încadrează în programul de lucru sau durata normală a 
muncii; 

- timpul de muncă redus (sub durata normală); 

- timpul peste programul de lucru sau peste durata normală a muncii. 

Durata normală a muncii este stabilită pentru munca desfăşurată în timpul 
zilei sau pentru aceea prestată în timpul nopții. Durata normală a zilei de lucru 
este, în medie — potrivit art.41 alin.3 din Constituţie, de cel mult 8 ore. Durata 
normală a timpului de lucru se realizează prin săptămâna de lucru de 5 zile; ea 


*%5 Pe lângă principiul general, enunțat de art.108 din Codul muncii, se prevede: orice convenţie prin care se 
renunţă total sau în parte la dreptul la concediul de odihnă este interzisă. 

reprezintă, deci, 40 de ore pe săptămână”. În anumite condiţii, ziua de lucru 
poate fi sub 8 ore şi, ca urmare, săptămâna sub 40 de ore’®. 

Timpul de muncă peste programul de lucru sau peste durata normală poate fi 
constituit din: ore suplimentare; timpul care, datorită specificului muncii, nu se 
poate încadra în programul normal de lucru; probe prestate peste programul de 
lucru în scopul asigurării serviciului pe unitate. Instituţionalizarea principiului 
negocierii, reglementarea contractului colectiv de muncă conduc, în mod firesc, la 
consecinţa organizării timpului de muncă de către cei doi parteneri sociali — 
patron şi salariaţi — prin intermediul acestui contract. Aşa fiind, contractul colectiv 
va cuprinde clauze privind organizarea timpului de muncă cu valoare de principiu, 
concretizate în regulamentul de ordine interioară ori în detaliu, reglementând toate 
aspectele ce privesc timpul respectiv. 

Obligaţia care revine angajatorului în ceea ce priveşte timpul de muncă este 
de a ţine evidenţa orelor de muncă prestate de fiecare salariat şi de a supune 
controlului inspecției muncii această evidenţă ori de câte ori este solicitată. 


I. 1. Durata normală a timpului de muncă 


Stabilirea zilei de muncă de 8 ore, deci a săptămânii de 40 de ore, constituie 
regula generală în ceea ce priveşte timpul de muncă. Această durată asigură 
desfăşurarea, în condiţii obişnuite, a procesului de producție, răspunzând 
cerinţelor de ordin biologic, material, spiritual şi social ale salariaţilor. Nu mai 
puţin însă, această durată este condiționată din punct de vedere istoric, fiind 
rezultatul unei lungi evoluţii; ea este susceptibilă de a fi redusă în funcție de 
stadiul dezvoltării economice şi sociale. 

În cazul tinerilor care nu au împlinit vârsta de 18 ani durata timpului de 
muncă este de 6 ore pe zi şi de 30 de ore pe săptămână. Deşi ziua de muncă este 
sub 8 ore pe zi şi 40 de ore pe săptămână, totuşi, aceasta este durata normală 
pentru tinerii sub 18 ani încadraţi în muncă. 

În temeiul art.113 din Codul muncii, repartizarea timpului de muncă în 
cadrul săptămânii este, de regulă, uniformă, de 5 zile pe săptămână, cu două zile 
de repaus. Cu toate acestea, în funcție de specificul unității sau al muncii prestate, 
se poate opta şi pentru o repartizare inegală a timpului de muncă, dar cu 
respectarea duratei normale a timpului de muncă de 40, respectiv 30 de ore pe 
săptămână. În această situaţie, modul concret de stabilire a programului de muncă 
va fi negociat prin contractul colectiv de muncă la nivelul angajatorului sau, în 
absenţa acestuia, va fi prevăzut în regulamentul intern, în temeiul art.116 din 


*5Decretul-lege nr.95/1990 privind trecerea la săptămâna de lucru de 5 zile în unităţile de stat (publicat în 
Monitorul Oficial al României nr.36 din 19 martie 1990); 

255 Legea nr.31/1991 privind stabilirea duratei timpului de muncă sub 8 ore pe zi pentru salariaţii care lucrează în 
condiţii deosebite — vătămătoare, grele sau periculoase (publicată în Monitorul Oficial al României nr.64 din 27 
martie 1991). 

Codul muncii, cu specificarea expresă a acestui fapt în contractul individual de 
muncă. 

Potrivit art.118 din Codul muncii, angajatorul poate stabili programe 
individualizate de muncă, cu acordul sau la solicitarea salariatului în cauză. 
Aceste programe individualizate presupun un mod de organizare flexibil a 
timpului de muncă, durata zilnică fiind împărțită în două perioade: 

- una fixă în care personalul se află simultan la locul de muncă; 
- una variabilă, în care salariatul îşi alege orele de sosire şi de plecare cu 
respectarea timpului de muncă zilnic. 


I. 2. Ziua de muncă sub 8 ore şi sub 40 de ore pe săptămână 


Art.115 din Codul muncii prevede că, pentru anumite sectoare de activitate, 
unităţi sau profesii se poate stabili prin negocieri colective sau individuale ori prin 
acte normative specifice o durată zilnică a timpului de muncă mai mică sau mai 
mare de 8 ore. 

Astfel, în cazul categoriilor de personal care îşi desfăşoară munca în condiţii 
deosebite, vătămătoare sau periculoase trebuie să li se asigure o protecție specială 
sub aspectul duratei zilei de muncă în temeiul Legii nr.31/1991 privind stabilirea 
duratei timpului de muncă sub 8 ore pe zi pentru salariaţii care lucrează în condiţii 
deosebite, vătămătoare, grele sau periculoase. De asemenea, s-a prevăzut 
posibilitatea stabilirii unor programe de lucru parțiale de 6, 4 sau 2 ore pe zi. 

De asemenea, unitățile sunt obligate să acorde femeilor, în cursul 
programului de lucru (în ipoteza în care ele nu doresc să beneficieze de concediu 
plătit pentru îngrijirea copiilor în vârstă de până la 2 şi, respectiv, 3 ani, pauze 
pentru alimentarea şi îngrijirea copilului, de o jumătate de oră, la intervale de cel 
mult 3 ore; la aceste pauze se adaugă şi timpul necesar deplasării dus şi întors de 
la locul unde se găseşte copilul. Timpul acordat pentru alăptare, inclusiv 
deplasările, nu poate depăşi 2 ore zilnic. Pauzele se acordă până la împlinirea de 
către copil a vârstei de 9 luni, putându-se prelungi, pe baza recomandărilor 
medicale, până la 12 luni, în cazul copiilor prematuri, distrofici şi celor care 


RY A AND „286 
necesită o îngrijire deosebită”. 


1. 3. Munca în timpul nopții 
Este considerată muncă de noapte, munca prestată în intervalul orar 22,00- 
6,00. Salariatul de noapte reprezintă, după caz: 
a) salariatul care efectuează munca de noapte cel puţin 3 ore din timpul său 
zilnic de lucru; 


b) salariatul care efectuează munca de noapte în proporţie de cel puţin 30% 
din timpul său lunar de lucru. 


25 A se vedea Ordonanţa de urgenţă a Guvernului nr.96/2003 privind protecţia maternității la locul de muncă. 

În ceea ce priveşte durata normală a muncii de noapte, în art.125 alin.3 şi 4 
Codul muncii se face distincția între activitatea desfăşurată în condiții normale şi 
activitatea desfăşurată în condiţii speciale sau deosebite. Astfel, în primul caz, 
durata nu va depăşi o medie de 8 ore pe zi, calculată pe o perioadă de referinţă de 
maximum 3 luni calendaristice, cu respectarea prevederilor legale privind 
repausul săptămânal. În cel de-al doilea caz, durată nu va depăşi 8 ore pe 
parcursul oricărei de 24 de ore, ca regulă. Cu titlu de excepţie, majorarea acestei 
durate poate fi prevăzută în contractul colectiv de muncă aplicabil, dacă nu se 
contravine astfel unor prevederi exprese stabilite în contractul colectiv de muncă 
încheiat la nivel superior şi numai cu acordarea unor perioade de repaus 
compensatorii echivalente sau cu compensarea în bani a orelor de noapte lucrate 
peste durata de 8 ore. Angajatorul care, în mod frecvent, utilizează munca de 
noapte este obligat să informeze despre aceasta inspectoratul teritorial de muncă. 

Potrivit art.126 din Codul muncii, salariaţii de noapte beneficiază: 

a) fie de program de lucru redus cu o oră față de durata normală a zilei de muncă, 
pentru zilele în care efectuează cel puţin 3 ore de muncă de noapte, fără ca aceasta 
să ducă la scăderea salariului de bază; 

b) fie de un spor pentru munca prestată în timpul nopţii de 25% din salariul de 
bază, dacă timpul astfel lucrat reprezintă cel puţin 3 ore de noapte din timpul 
normal de lucru. 

Aşadar, recompensarea muncii de noapte este un drept al salariatului, fără 
ca aceasta să presupună şi posibilitatea de alegere a modalităţii de recompensare, 
care se află la latitudinea angajatorului, după cum rezultă din dispoziţiile art.126 
coroborat cu art.125 alin.2 Codul muncii. 

Salariaţii care urmează să desfăşoare munca de noapte sunt supuşi unui 
examen medical gratuit înainte de începerea activităţii şi după aceea, periodic. 
Condiţiile de efectuare a examenului medical şi periodicitatea acestuia se stabilesc 
prin regulament aprobat prin ordin comun al ministrului muncii si al ministrului 
sănătăţii. Salariaţii care desfăşoară muncă de noapte şi au probleme de sănătate 
recunoscute ca având legătură cu aceasta vor fi trecuţi la o muncă de zi pentru 
care sunt apți. 

Este interzisă folosirea la muncă în timpul nopții a tinerilor sub vârsta de 18 
ani, în timp ce femeile gravide, lăuzele şi cele care alăptează nu pot fi obligate să 
presteze munca de noapte. 


I. 4. Timpul de muncă în unele activităţi cu condiţii speciale 

În baza prevederilor unor acte normative speciale, durata zilei de muncă 
poate fi mai mare în construcţii, în industria forestieră, în agricultură, precum şi în 
alte activități în condiții specifice, fără ca aceasta să poată depăşi, în medie — 
lunar, trimestrial, semestrial sau anual, după caz — durata normală a zilei de 

muncă. Astfel, durata zilei de muncă mai mare decât cea normală este admisă 
numai în condiţiile şi în limitele prevăzute expres în actele normative speciale. De 
precizat este că, într-un atare caz, dispoziția înscrisa în art.41 alin.3 din Constituţie 
este respectată, întrucât, în medie, durata normală a zilei de muncă nu este 
depăşită. 


I. 5. Munca în tură continuă, turnus şi alte forme specifice 


Pentru anumite locuri de muncă, datorită specificului activităţii, se pot stabili 
forme specifice de organizare a timpului de lucru, după caz, în tură continuă, 
turnus şi alte forme. 

Munca în schimburi sau în ture implică un serviciu succesiv şi, totodată, 
alternativ, astfel încât, concomitent cu satisfacerea cerințelor procesului de 
producţie, să se ţină seama şi de asigurarea condiţiilor corespunzătoare de lucru 
pentru întreg personalul salariat. Când munca se efectuează în schimburi, durata 
timpului de muncă va fi prelungită peste 8 ore pe zi şi peste 48 de ore pe 
săptămână, cu condiţia ca media orelor de muncă, calculată pe o perioadă maximă 
de referință, să nu depăşească 8 ore pe zi sau 48 de ore pe săptămână. Aceste 
prevederi nu sunt incidente tinerilor care nu au împlinit vârsta de 18 ani. 

Cazurile în care procesul de producție este neîntrerupt caracterizează şi 
munca în turnus, cu deosebirea că, în acest caz, schimburile sunt inegale. Munca 
în turnus este prestată cu deosebire pentru funcţionarea fără întrerupere a 
mijloacelor de transport a căror circulaţie se desfăşoară pe baza planurilor de mers 
stabilite anticipat. Dacă, prin specificul său, activitatea impune organizarea în 
schimburi inegale, munca în turnus poate fi practicată şi în alte sectoare pentru 
asigurarea funcționării utilajelor şi instalaţiilor. 

În sectorul medico-sanitar, programul de lucru este specific; el cuprinde un 
număr mediu de ore pe zi — pentru activitatea obişnuită, contravizite, asigurarea 
asistenței medicale sâmbăta, duminica şi în zilele de sărbători legale, precum şi 
ore de gardă, în care se asigură permanenţa serviciului în timpul când restul 
personalului este liber, cu deosebire pentru cazuri urgente şi neprevăzute. 

Programul de lucru al personalului didactic prezintă, de asemenea, 
deosebiri faţă de programul obişnuit de lucru; el se întocmeşte pe baza normării 
didactice, ţinându-se seama de obligaţiile sale complexe privind activitatea de 
predare a lecţiilor de clasă, expunerea prelegerilor sau cursurilor, organizarea şi 
efectuarea practicii în producție a elevilor şi a studenţilor, activitatea de 
cercetare ştiinţifică etc. 


I. 6. Munca suplimentară 


Munca prestată în afara duratei normale a timpului de muncă săptămânal este 
considerată muncă suplimentară. Orele prestate peste programul sau peste durata 

normală a timpului de lucru sunt, de regulă, ore suplimentare, care se compen- 
sează în principiu cu timp liber corespunzător. 

Potrivit art.114 din Codul muncii, durata maximă legală a timpului de 
muncă nu poate depăşi 48 de ore pe săptămână, inclusiv orele suplimentare. De 
la această regulă există şi excepţia când durata timpului de muncă poate fi 
prelungită peste 48 de ore pe săptămână, care includ şi orele suplimentare, cu 
condiția ca media orelor de muncă, calculată pe o perioadă de referinţă de 4 
luni calendaristice, să nu depăşească 48 de ore pe săptămână. De asemenea, 
pentru anumite sectoare de activitate, unități sau profesii stabilite prin 
contractul colectiv de muncă aplicabil, se pot negocia perioade de referință mai 
mari de 4 luni, dar care să nu depăşească 6 luni. Sub rezerva respectării 
reglementărilor privind protecţia sănătăţii şi securităţii în muncă a salariaţilor, 
din motive obiective, tehnice sau privind organizarea muncii, contractele 
colective de muncă pot prevedea derogări de la durata perioadei de referinţă, 
dar pentru perioade de referinţă care în niciun caz să nu depăşească 12 luni. La 
stabilirea perioadelor de referinţă nu se iau în calcul durata concediului de 
odihnă anual şi situaţiile de suspendare a contractului individual de muncă. 
Cazurile de forță majoră sau pentru lucrări urgente destinate prevenirii 
producerii unor accidente ori înlăturării consecinţelor unui accident sunt 
singurele care justifică: 

- efectuarea muncii suplimentare peste limita stabilită (art.121 alin.2); 
- efectuarea muncii suplimentare numai cu acordul salariatului (art.120 
alin.2). 
Munca suplimentară se compensează prin ore libere plătite în următoarele 
60 de zile calendaristice după efectuarea acesteia, salariatul beneficiind de salariul 
corespunzător pentru orele prestate peste programul normal de lucru. În perioadele 
de reducere a activităţii angajatorul are posibilitatea de a acorda zile libere plătite 
din care pot fi compensate orele suplimentare ce vor fi prestate în următoarele 12 
luni. În cazul în care compensarea prin ore libere plătite nu este posibilă in 
termenul prevăzut anterior, munca suplimentară va fi plătită salariatului prin 
adăugarea unui spor la salariu corespunzător duratei acesteia. Sporul pentru 
munca suplimentară se stabileşte prin negociere, în cadrul contractului colectiv de 
muncă sau, după caz, al contractului individual de muncă, şi nu poate fi mai mic 
de 75% din salariul de bază. 

Tinerii în vârstă de până la 18 ani nu pot presta muncă suplimentară. 

Când munca se efectuează în schimburi, durata timpului de muncă va putea fi 
prelungită peste 8 ore pe zi şi peste 48 de ore pe săptămână, cu condiţia ca media 
orelor de muncă, calculată pe perioada maximă de referinţă, să nu depăşească 8 
ore pe zi sau 48 de ore pe săptămână. 

1.7. Munca prestată peste programul de muncă de către persoane cu funcţii de 
conducere 

Astfel cum se prevede în lege, munca prestată de personalul din această 
categorie peste programul de lucru nu se remunerează suplimentar; aceste 
persoane beneficiază de un salariu corespunzător răspunderilor şi obligaţiilor ce le 
revin, precum şi de indemnizaţii de conducere. 


II. Formele timpul de odihnă, altele decât concediul 


II. 1. Pauza de masă 


Potrivit art.134 din Codul muncii, în cazurile în care durata zilnică a timpului 
de muncă este mai mare de 6 ore, respectiv 4 Y ore pentru tinerii în vârstă de până 
la 18 ani, salariaţii au dreptul la pauză de masă şi la alte pauze, în condiţiile 
stabilite prin contractul colectiv de muncă aplicabil sau prin regulamentul intern. 
Durata pauzei de masă nu este însă instituită decât pentru tineri, şi anume cel puţin 
30 de minute, însă cert este faptul că aceste pauze nu se vor include în durata 
zilnică normală a timpului de muncă. 

Durata pauzei pentru masă şi orele la care se acordă, locurile de muncă 
pentru care este stabilită sunt prevăzute în contractul colectiv de muncă sau 
regulamentul de ordine interioară. Fireşte, aceste prevederi vor fi determinate de 
specificul muncii din unitate, de care vor trebui să ţină seamă conducerea şi 
sindicatul la încheierea contractului colectiv de muncă şi aprobarea regula- 
mentului de ordine interioară. Prevederile art.134 nu se aplică în locurile de 
muncă în care activitatea nu poate fi întreruptă datorită caracterului procesului de 
producţie sau specificului activităţii. Astfel, în cazurile în care programul de lucru 
este redus sub 6 ore, este posibil să nu fie necesară acordarea pauzei pentru masă. 
Tocmai de aceea, considerăm că se justifică dispoziţia legală potrivit căreia pauza 
de masă se poate acorda, precum şi menţiunea că ea se stabileşte în funcție de 
locurile de muncă. 


II. 2. Timpul de odihnă între două zile de muncă 


Între sfârşitul programului de lucru dintr-o zi şi începutul programului de 
lucru din ziua următoare, pentru acelaşi loc de muncă, trebuie să existe, de 
regulă, un interval de cel puţin 12 ore consecutive de odihnă. De la această 
regulă se prevede o excepţie şi anume posibilitatea ca, atunci când se lucrează 
în schimburi şi numai la schimbarea turelor, intervalul menționat să fie mai 
mic, dar nu sub 8 ore. Potrivit unui principiu general, aceste prevederi sunt 
de strictă interpretare şi se aplică numai în cazurile şi condiţiile expres arătate 
de text. 

II. 3. Repausul săptămânal 


Repausul săptămânal este de 48 ore consecutive, de regulă sâmbăta şi 
duminica. În cazul în care repausul în zilele de sâmbătă şi duminică ar prejudicia 
interesul public sau desfăşurarea normală a activităţii, repausul săptămânal poate 
fi acordat şi în alte zile stabilite prin contractul colectiv de muncă aplicabil sau 
prin regulamentul intern, situație în care salariaţii vor beneficia de un spor la 
salariu stabilit prin contractul colectiv de muncă sau, după caz, prin contractul 
individual de muncă. 

În situaţii de excepţie, zilele de repaus săptămânal sunt acordate cumulat, 
după o perioadă de activitate continuă ce nu poate depăşi 14 zile calendaristice, cu 
autorizarea inspectoratului teritorial de muncă şi cu acordul sindicatului sau, după 
caz, al reprezentanţilor salariaţilor. Salariaţii în cauză au dreptul la dublul 
compensaţiilor cuvenite pentru munca suplimentară ce nu poate fi recompensată 
prin ore libere plătite. 

În temeiul art.138 din Codul muncii, aceeaşi compensație se acordă şi 
salariaţilor al căror repaus săptămânal a fost suspendat pentru lucrări urgente, a 
căror executare imediată este necesară pentru organizarea unor măsuri de salvare a 
persoanelor sau bunurilor angajatorului, pentru evitarea unor accidente iminente 
sau pentru înlăturarea efectelor pe care aceste accidente le-au produs asupra 
materialelor, instalaţiilor sau clădirii unităţii, pentru personalul necesar în vederea 
executării acestor lucrări. 

Ca şi stabilirea duratei maxime a zilei de muncă şi reglementarea concediilor 
plătite, legiferarea repausului săptămânal a constituit în trecut un obiectiv statornic 
urmărit de salariaţi. 


II. 4. Zilele de sărbători legale şi alte zile în care nu se lucrează 


Potrivit prevederilor art.139 din Codul muncii, zilele de sărbătoare legală 
sunt: 

- l şi 2 ianuarie; 

- 24 ianuarie - Ziua Unirii Principatelor Române; 

- prima şi a doua zi de Paşti; 

- ] mai; 

- 1 iunie; 

- prima şi a doua zi de Rusalii; 

- 15 august - Adormirea Maicii Domnului; 

- 1 decembrie; 


287 Repausul săptămânal a fost obiectivul unor legi cum sunt cele din 6 martie 1897, din 14 aprilie 1910 şi din 
18 iunie 1925 

- prima şi a doua zi de Crăciun; 

- 2 zile pentru fiecare dintre cele 3 sărbători religioase anuale, declarate astfel 
de cultele religioase legale, altele decât cele creştine, pentru persoanele aparținând 
acestora. 

Acordarea zilelor libere se face de către angajator. 

Aceste dispoziţii nu se aplică în locurile de muncă în care activitatea nu poate 
fi întreruptă datorită caracterului procesului de producție sau specificului 
activităţii. De asemenea, prin hotărâre a Guvernului se vor stabili programe de 
lucru adecvate pentru unitățile sanitare şi pentru cele de alimentație publică, în 
scopul asigurării asistenţei sanitare şi, respectiv, al aprovizionării populaţiei cu 
produse alimentare de strictă necesitate, a căror aplicare este obligatorie. 
Salariaţilor care lucrează în aceste unităţi li se asigură compensarea cu timp liber 
corespunzător în următoarele 30 de zile. În cazul în care, din motive justificate, nu 
se acordă zile libere, salariaţii beneficiază, pentru munca prestată în zilele de 
sărbătoare legală, de un spor la salariul de bază ce nu poate fi mai mic de 100% 
din salariul de bază corespunzător muncii prestate în programul normal de lucru. 


III. Concediul de odihnă 

Concediul de odihnă constituie una din formele timpului liber, a cărui 
necesitate şi însemnătate deosebită rezultă din conţinutul dispoziţiilor legale care 
îl reglementează, cât şi din practica raporturilor sociale de muncă. Influenţa sa 
pozitivă asupra sănătăţii salariaților, posibilităţile recreative pe care le oferă, rolul 
său de factor în creşterea randamentului muncii, avantajele care decurg din partea 
indemnizaţiei cuvenite pe timpul efectuării lui, prin urmare funcțiile sale 
economice şi sociale, pun în lumină importanţa concediului de odihnă”**. 

Întrucât, ca regulă, este fundamentat pe contractul individual de muncă, 
dreptul la concediul de muncă este de natură contractuală”. Aşa cum se prevede 
expres în lege, orice convenţie prin care se renunţă total sau în parte la dreptul 
concediului de odihnă este interzisă”. 

Dreptul la concediul de odihnă este un drept unic, de natură complexă; el este 
definit prin legea indisolubilă a două laturi: 

a) nepatrimonială, constând în însăşi efectuarea concediului, în folosirea 
timpului liber, în suspendarea obligaţiei salariatului de a presta munca; 

b) patrimonială, care constă în dreptul la indemnizaţia de concediu pentru 
perioada efectuării lui. 


*% Concediul anual de odihnă este uneori caracterizat ca „forma principală a dreptului de muncă“ (Vasile Buia, 
Concediul de odihnă, Editura Ştiinţifică, Bucureşti, 1969, p.5-8) 

“Vasile Buia, op. cit. p.21-22; Sanda Ghimpu, Dreptul muncii, vol. 1, p.150; Sanda Ghimpu, Ion Traian 
Ştefănescu, Şerban Beligrădeanu, George Mohanu, op. cit., vol. 2, p.337 

*% Art.9 din Legea nr.6/1992 privind concediul de odihnă şi alte concedii ale salariaţilor (publicată în Monitorul 
Oficial al României nr.16 din 10 februarie 1992) 

Folosirea efectivă a concediului asigură îndeplinirea finalitățiu sale, a funcției 
recreative şi de protecţie şi, de aceea, legea îi acordă prioritate, compensarea în 
bani a concediului de odihnă fiind posibilă în condiţii restrictive. Indemnizaţia de 
concediu are legătură directă cu salariul, legea prevăzând că ea nu poate fi mai 
mică decât salariul de bază, sporul de vechime şi indemnizaţia pentru funcția de 
conducere, luate împreună”. 

Potrivit prevederilor Codului muncii şi ale actelor normative menţionate, 
concediile de odihnă pot fi împărțite în mai multe categorii: concedii care se 
acordă, de regulă, în raport cu vechimea de muncă, denumite şi concedii de bază; 
concedii suplimentare; concedii de odihnă care se acordă tinerilor în vârstă de 
până la 18 ani. 

Concediul de odihnă este reglementat cu caracter general de Codul muncii în 
Titlul III, capitolul III intitulat Concedii. Un rol important în reglementarea 
concediului de muncă şi altor concedii îl au şi contractele colective de muncă. 


III. 1. Durata concediului de odihnă (de bază) 


Dreptul la concediul de odihnă anual plătit este garantat tuturor salariaților şi 
nu poate forma obiectul vreunei cesiuni, renunțări sau limitări. Art.145 din Codul 
muncii prevede o durată minimă a concediului de odihnă. Astfel, salariaţii au 
dreptul, în fiecare an calendaristic, la un concediu de odihnă plătit, cu o durată 
minimă de 20 de zile lucrătoare. Durata efectivă a concediului de odihnă anual se 
stabileşte în contractul individual de muncă, cu respectarea legii şi a contractelor 
colective aplicabile şi se acordă proporțional cu activitatea prestată într-un an 
calendaristic (art.145 alin.2 din Codul muncii).Sărbătorile legale în care nu se 
lucrează, precum şi zilele libere plătite stabilite în contractul colectiv de muncă 
aplicabil nu sunt incluse în durata contractului de odihnă anual. Durata 
concediului de odihnă anual pentru salariaţii cu contract individual de muncă cu 
timp parţial se acordă proporțional cu timpul efectiv lucrat (art.145 alin.3 din 
Codul muncii). 

Salariaţii care lucrează în condiţii grele, periculoase, nevăzători, alte 
persoane cu handicap şi tineri în vârstă de până la 18 ani beneficiază de un 
concediu de odihnă suplimentar, stabilit prin contractul colectiv de muncă de cel 
puţin 3 zile lucrătoare (art.147 din Codul muncii). 


III. 2. Condiţiile dobândirii şi realizării dreptului la concediul de odihnă 


Dreptul la un concediu de odihnă este stabilit de lege pentru munca prestată 
în fiecare an calendaristic, ia naştere odată cu încheierea contractului individual de 
muncă şi se realizează pe măsura efectuării muncii. Legea nu face decât să 


2I Art.3 din Legea nr.6/1992 privind concediul de odihnă şi alte concedii ale salariaţilor. 

consacre o realitate evidentă; necesitatea odihnei este consecinţa firească a 
efortului depus prin executarea muncii. În considerarea acestor premise, pentru 
salariaţii care se încadrează în muncă în timpul anului, durata concediului de 
muncă se stabileşte proporţional cu perioada lucrată de la încadrare la sfârşitul 
anului calendaristic respectiv, în raport cu vechimea în muncă?” 

De asemenea, salariaţii care au lipsit de la serviciu întregul an calendaristic, 
fiind în concediu medical sau în concedii fără plată, nu au dreptul la concedii de 
odihnă pentru acel an. În cazurile în care perioadele de concedii medicale şi 
concedii fără plată, însumate, au fost de 12 luni sau mai mari şi s-au întins pe 2 ani 
sau mai mulți ani calendaristici consecutivi, salariaţii au dreptul la un singur 
concediu de odihnă, acordat în anul reînceperii activităţii, în măsura în care nu a 
fost efectuat în anul în care s-a ivit lipsa de la serviciu pentru motivele de mai sus 

Persoanele încadrate cu jumătate de normă la două unități au dreptul la 


concediu de odihnă la ambele unităţi, proporţional cu timpul lucrat”*. 


III. 3. Programarea şi efectuarea concediului de odihnă 


Efectuarea concediului de odihnă se realizează în baza unei programări 
colective sau individuale stabilite de angajator cu consultarea sindicatului sau, 
după caz, a reprezentanţilor salariaţilor, pentru programările colective, ori cu 
consultarea salariatului, pentru programările individuale (art.148 alin.l din Codul 
muncii). Prin programările colective, se pot stabili perioade de concediu care nu 
pot fi mai mici de 3 luni pe categorii de personal sau locuri de muncă. Prin 
programare individuală se poate stabili data efectuării concediului sau, după caz, 
perioada în care salariatul are dreptul de a efectua concediul, perioadă care nu 
poate fi mai mare de 3 luni. În cadrul perioadelor de concediu stabilite, salariatul 
poate solicita efectuarea concediului cu cel puţin 60 de zile anterioare efectuării 
acestuia. În cazul în care programarea concediilor se face fracţionat, angajatorul 
este obligat să stabilească programarea astfel încât fiecare salariat să efectueze 
într-un an calendaristic cel puţin 10 zile lucrătoare de concediu neîntrerupt. 

Salariatul este obligat să efectueze în natură concediul de odihnă în perioada 
în care a fost programat, cu excepția situaţiilor expres prevăzute de lege, sau 


2 Art.4 alin.2 din Hotărârea Guvernului nr.250/1992 republicată privind concediul de odihnă şi alte concedii ale 


salariatilor din administratia publică, din regiile autonome cu specific deosebit si din unitatile bugetare. republicată 
privind concediul de odihnă şi alte concedii ale salariatilor din administratia publică, din regiile autonome cu 
specific deosebit si din unitatile bugetare. Tot astfel, se prevede că, pentru personalul didactic, în cazul în care 
angajarea s-a făcut după începerea anului şcolar sau universitar, durata concediului este proporțională cu timpul 
cuprins între data angajării şi sfârşitul anului şcolar sau universitar (art.8. alin.2 din Legea nr.606/1992). 

23 Art.3 din Hotărârea Guvernului nr.250/1992 republicată privind concediul de odihnă şi alte concedii ale 
salariatilor din administratia publică, din regiile autonome cu specific deosebit si din unitatile bugetare. republicată 
privind concediul de odihnă şi alte concedii ale salariatilor din administratia publică, din regiile autonome cu 
specific deosebit si din unitatile bugetare. 

atunci când, din motive obiective, concediul nu poate fi efectuat (art.149 din 
Codul muncii). 

În cazul unor evenimente salariale deosebite, salariaţii au dreptul la zile 
libere plătite, care nu se includ în durata concediului de odihnă (art.152 alin.1). 
Evenimentele familiale deosebite şi numărul zilelor libere plătite sunt stabilite 
prin lege, prin contractul colectiv de muncă aplicabil sau prin regulamentul intern. 

Pentru rezolvarea unor situaţii personale salariaţii au dreptul la concediu fără 
plată. Durata concediului fără plată se stabileşte prin contractul colectiv de muncă 
aplicabil sau prin regulamentul intern. 

Pentru salariaţii din administraţia publică, din regiile autonome cu specific 
deosebit şi în unităţile bugetare, precum şi cei din justiție şi procuratură, se 
prevede că programarea concediilor de odihnă va fi modificată, la cererea 
salariatului, în următoarele cazuri: 

a) salariatul se află în concediu medical; 

b) salariata cere concediu de odihnă înainte sau în continuarea concediului de 
maternitate; 

c) salariatul este chemat să îndeplinească îndatoriri publice; 

d) salariatul este chemat să satisfacă obligaţii militare, altele decât serviciul 
militar în termen; 

e) salariatul urmează sau trebuie să urmeze un curs de calificare, recalificare, 
perfecționare sau specializare în ţară sau în străinătate; 

f) salariatul are recomandare medicală pentru a urma un tratament într-o 
stațiune balneo-climaterică, caz în care în data începerii concediului de odihnă va 
fi cea indicată în recomandarea medicală; 

g) salariata se află în concediu plătit pentru îngrijirea copilului în vârstă de 
până la 2 ani”. 

Având în vedere importanţa, frecvenţa şi actualitatea motivelor de mai sus, 
considerăm că ele pot fi extinse la toate categoriile de salariați. 

Dobândirea dreptului la concediul legal de odihnă şi efectuarea concediului 
sunt două noţiuni care nu trebuiesc confundate. Dobândirea dreptului este 
concomitentă cu încadrarea în muncă, iar durata lui — în cadrul duratei totale, 
stabilite de lege — este direct dependentă de timpul n care se prestează munca în 
anul calendaristic respectiv. Prestaţiilor succesive le corespunde, deci, numărul 
zilelor de odihnă numai pentru timpul lucrat o parte din anul calendaristic (pro 
rata temporis). 

Potrivit art.146 alin.1 din Codul muncii, concediul de odihnă se efectuează în 
fiecare an. Prin excepţie, efectuarea concediului în anul următor este permisă 


24 Art.10 din Hotărârea Guvernului nr.250/1992 republicată privind concediul de odihnă şi alte concedii ale 
salariatilor din administratia publică, din regiile autonome cu specific deosebit si din unitatile bugetare. ; art.9 din 
Regulamentul personalului instanţelor judecătoreşti...; art.19 din Regulamentul salariaţilor din Ministerul Public 

numai în cazurile expres prevăzute de lege sau în cazurile prevăzute în contractul 
colectiv de muncă aplicabil. Angajatorul este obligat să acorde concediu, până la 
sfârşitul anului următor, tuturor salariaţilor care într-un an calendaristic nu au 
efectuat integral concediul de odihnă la care au avut dreptul. 

Codul muncii instituie astfel, regula efectuării concediului de odihnă în 
fiecare an, însă este permisă şi efectuarea concediului în anul următor, în 
condiţiile legi ori ale contractului colectiv de muncă aplicabil. Compensarea în 
bani a concediului de odihnă neefectuat reprezintă o excepție, fiind acceptată 
numai în cazul încetării raporturilor juridice de muncă ale salariatului. 
Jurisprudenţa””” susţine că salariatul are dreptul la compensarea în bani a 
concediului: 

a) atunci când nu l-a putut efectua integral în natură în anul respectiv, pentru 
că s-a aflat în incapacitate temporară de muncă; 

b) în caz de încetare a contractului individual de muncă prin demisie şi 
anterior nu a efectuat concediul pe acel an. 

Întrucât, ca regulă, urmarea efectuării concediilor, unitatea nu îşi poate 
încheia activitatea, aceste concedii trebuie eşalonate în tot cursul anului. De aici 
decurge necesitatea unor măsuri — parte integrală din activitatea muncii în unitate 
— care, o dată stabilite, sunt obligatorii atât pentru organele de conducere cât şi 
pentru personalul în subordine. Aceste considerente stau la baza reglementării 
referitoare la programarea, întreruperea şi reprogramarea concediului de odihnă, 
precum Şi la rechemarea din concediu. 

Dacă în timpul când salariaţii sunt în concediu de odihnă intervin anumite 
situaţii (incapacitatea temporară de muncă; salariatul este chemat să îndeplinească 
îndatoriri publice sau obligații militare, altele decât serviciul militar în termen; 
salariatul urmează sau trebuie să urmeze un curs de calificare, recalificare, 
perfecţionare sau specializare salariata intră în concediu de maternitate; salariatul 
este rechemat la serviciu) , concediul se întrerupe; restul zilelor de concediu se vor 
efectua după ce au încetat situaţiile respective sau, când aceasta nu este posibil, la 
data stabilită printr-o nouă programare în cadrul aceluiaşi an calendaristic. În 
cazul întreruperii concediului de odihnă, indemnizaţia nu se restituie. 


TIT. 4. Indemnizaţia de concediu 


Pentru perioada concediului de odihnă salariaţii au dreptul la o indemnizaţie 
care nu poate fi mai mică decât salariul de bază, sporul de vechime şi 
x 5 y g z < 296 
indemnizaţia pentru funcția de conducere, luate împreună 


295 Tribunalul Arad, secția civilă, decizia nr.712/R/2/2000; Tribunalul Bucureşti, secția a IV-a civilă, decizia 
nr.27/R/2000; Tribunalul Bucureşti, secția a IV-a civilă, decizia nr.713/R/2000, în Alexandru Țiclea, Andrei 
Popescu, Constantin Tufan, Marioara Țichindelean, Ovidiu Ținca, op. cit., p.61 

2% Pe lângă indemnizaţia de concediu s-a prevăzut posibilitatea, în raport cu situația economico-financiară a 
unității să se plătească şi primă de vacanță. O astfel de primă s-a acordat personalului din învățământ în anul 1994, 

Indemnizaţia de concediu se calculează în raport cu numărul de zile de 
concediu înmulţite cu media zilnică a salariului de bază, sporul de vechime şi, 
după caz, indemnizaţia pentru funcția de conducere, corespunzătoare fiecărei 
luni calendaristice în care se efectuează zilele de concediu; media zilnică a 
acestor venituri se stabileşte în raport cu numărul zilelor lucrătoare din fiecare 
lună în care se efectuează zilele de concediu. Fireşte că, pentru cei încadraţi cu 
fracțiuni de normă, indemnizaţia se calculează avându-se în vedere veniturile 
corespunzătoare acestor fracțiuni: ea se plăteşte cu cel puţin 5 zile înaintea 
plecării în concediu. 

Personalul detaşat în altă localitate, căreia i se acordă concediul în timpul 
detaşării, are dreptul la rambursarea cheltuielilor de transport dus şi întors, din 
localitatea unde este detaşat în localitatea unde se află, potrivit contractului, locul 
său de muncă obişnuit. Fireşte, aceste cheltuieli se suportă de unitatea care 
beneficiază de detaşare. În lipsa altor precizări pentru acordarea şi decontarea 
cheltuielilor, se aplică normele generale privind delegarea sau detaşarea în afara 
localității unde se află locul de muncă. De acelaşi drept se bucură şi personalul 
trimis în misiune permanentă în străinătate în privinţa cheltuielilor de transport în 
trafic internațional ocazionate de efectuarea în ţară a concediului legal de odihnă 
în fiecare an calendaristic. Concediul de odihnă neacordat persoanei transferate la 
unitatea de la care s-a efectuat transferul se acordă de unitatea beneficiară. 
Indemnizaţia de concediu va fi suportată de către cele două unităţi, proporţional 
cu timpul lucrat la fiecare dintre acestea în cursul anului calendaristic respectiv; în 
acelaşi mod se va proceda şi în cazul în care concediul de odihnă a fost efectuat 
înainte de transferare. 

În cazul în care, după ce salariatul a efectuat concediul de odihnă, contractul 
său de muncă a încetat din motive prevăzute la art.61, lit. a, b şi art.70, alin.4, cel 
în cauză este obligat să restituie unităţii partea din indemnizaţia de concediu 
corespunzătoare perioadei nelucrate din anul pentru care i s-a acordat concediu. 

Indemnizaţia nu se restituie în cazul salariaților cărora le-au fost desfăcute 
contractele de muncă în baza art.61 lit.c din Codul muncii din cauza sănătăţii, 
consemnată prin certificat medical, iar unitatea nu le-a putut oferi altă muncă 
corespunzătoare stării sănătăţii şi clasificării profesionale; femeilor cărora le-au 
desfăcute contractele de muncă pentru creşterea şi îngrijirea copilului în vârstă de 
până la 7 ani, precum şi salariaţilor pentru care, după arestare, a intervenit 
achitarea, anularea urmăririi penale sau încetarea procesului penal ori a urmăririi 
penale. 


potrivit Hotărârii Guvernului nr.372/1994 cu privire la acordarea unei prime de vacanţă personalului din 
învăţământ. 

III. 5. Rechemarea din concediu 


Concediul de odihnă poate fi întrerupt, la cererea salariatului, pentru motive 
obiective. 

Angajatorul poate rechema salariatul din concediul de odihnă în caz de forţă 
majoră sau pentru interese urgente care impun prezenţa salariatului la locul de 
muncă. În acest caz angajatorul are obligaţia de a suporta toate cheltuielile 
salariatului şi ale familiei sale, necesare în vederea revenirii la locul de muncă. 

Rechemarea din concediu — care constituie una din cauzele întreruperii 
concediului — este reglementată restrictiv, în considerarea drepturilor salariaţilor; 
ea trebuie să se facă numai prin dispoziția scrisă a conducerii unităţii şi numai 
pentru nevoi de serviciu neprevăzute, care fac necesară prezenţa salariatului în 
unitate. 


III. 6. Compensarea în bani a concediului de odihnă 


Pentru a-şi realiza finalitatea, concediul de odihnă trebuie efectuat. De aceea, 
compensarea în bani a concediului se acordă numai în cazurile prevăzute de lege 
şi anume: în cazul în care contractul individual de muncă al salariatului a încetat 
înainte de a-şi efectua concediul; în cazul în care salariatul este chemat pentru 
îndeplinirea stagiului militar; atunci când este prevăzut în mod expres într-o lege 
specială. 

În cazul salariaţilor din administraţia publică, alte unităţi bugetare şi din 
regiile autonome cu specific deosebit, Ordonanţa Guvernului nr.29/1995 prevede 
situaţiile în care se acordă compensarea: 

a) s-au aflat în concediu medical sau în concediu de maternitate; 

b) dacă, din motive temeinice, prezenţa lor în cadrul unităţii a fost necesară 
pentru asigurarea funcționării normale a serviciului. Menţinerea la serviciu se 
poate face prin dispoziția scrisă a conducerii unităţii, cu acordul ordonatorului 
principal de credite bugetare; 

c) salariatul este chemat să îndeplinească îndatoriri publice; 

d) salariatul este chemat să satisfacă obligaţii militare, altele decât serviciul 
militar în termen; 

e) salariatul urmează sau trebuie să urmeze un curs de calificare, recalificare, 
perfecţionare sau specializare, în ţară sau străinătate; 

f) salariatul are recomandare medicală pentru a urma un tratament într-o 
stațiune balneoclimaterică; 

g) salariata se află în concediu plătit pentru îngrijirea copilului în vârstă de 
până la 1 an. 

În situaţia decesului salariatului, compensaţia în bani se va acorda membrilor 
săi de familie — soţ, copii, părinţi. 

Deoarece legea nu distinge, iar dreptul la concediu se realizează zi de zi, pe 
măsura prestării muncii, compensaţia se plăteşte oricare ar fi motivul încetării 
contractului de muncă. Ea se acordă proporțional cu perioada cuprinsă între 
începutul anului calendaristic şi data încetării contractului de muncă. 


V. Alte concedii 

În sensul său general, termenul de concediu determină orice perioadă de timp 
în care salariaţii nu au obligaţia, potrivit legii, de a presta munca. Ca atare, toate 
concediile sunt forme ale timpului liber, dar nu şi ale timpului de odihnă; numai 
concediul de odihnă se cuprinde în această noţiune. De aceea, într-o tratare exactă, 
celelalte concedii trebuie să fie examinate distinct de timpul de odihnă. Unele 
dintre concedii — medicale, de maternitate”, pentru îngrijirea copilului bolnav 
etc. — constituie, împreună cu indemnizaţiile băneşti aferente, elemente ale 
dreptului de asigurări sociale. Este evident că asemenea concedii au o altă 
finalitate decât concediul de odihnă. Alte concedii au, de asemenea, o funcţie 
proprie, diferită de aceea a concediului de odihnă. Ele sunt destinate să servească 
pregătirii examenelor de către salariaţii care urmează o formă de învățământ, 
îndeplinirii unor îndatoriri sau rezolvării unor interese personale, ori pot fi 
determinate de situaţii obiective, cum ar fi, de exemplu, întreruperea temporară a 
activităţii unităţii. În ansamblul lor, aceste concedii au contingenţă cu timpul de 
lucru şi nu cu timpul de odihnă. 

În timp ce concediul de odihnă şi concediile acordate în cadrul asigurărilor 
sociale sunt întotdeauna plătite, celelalte concedii pot fi cu plată sau fără plată. 
Temeiul juridic al acordării unor astfel de concedii se află, în primul rând, în 
aceea că, în afara concediului de odihnă, salariaţii au dreptul la zile libere plătite 
în cazul unor evenimente familiale deosebite, iar pentru rezolvarea unor situaţii 
personale, la concedii fără plată. Situaţiile în care salariaţii beneficiază de zile 
plătite sau de concedii fără plată, procedura de acordare a acestora şi numărul de 
zile se stabilesc, după caz, prin contracte colective de muncă. 

Printre concediile cu plată mai poate fi menționat concediul pentru formare 
profesională reglementat de art.157 din Codul muncii. Astfel, în cazul în care 
angajatorul nu şi-a respectat obligaţia de a asigura pe cheltuiala participarea unui 
salariat la formare profesională în condiţiile prevăzute de lege, salariatul are 
dreptul la un concediu pentru formare profesională plătit de angajator, de până la 
10 zile lucrătoare sau de până la 80 de ore. 

În temeiul art.155 alin.l din Codul muncii, concedii fără plată pentru 
formare profesională se acordă la solicitarea salariatului pe perioada formării 


1 Potrivit art.II-33 din Constituţia europeană, pentru a putea concilia viaţa de familie şi cea profesională, orice 
persoană are dreptul de a fi protejată împotriva oricărei concedieri din motive de maternitate, precum şi dreptul la 
un concediu de maternitate cu plată şi la un concediu paternal acordat după naşterea sau adopţia unui copil. 

profesionale pe care salariatul o urmează la inițiativa sa. Angajatorul poate 
respinge solicitarea salariatului numai dacă absenţa acestuia ar prejudicia grav 
desfăşurarea activităţii. Concediul în discuţie se poate efectua integral sau 
fracționat în cursul unui an calendaristic. 

În final, menţionăm prevederile art.158 Codul muncii potrivit cărora durata 
concediului pentru formare profesională fie el cu plată sau fără plată nu poate fi 
dedusă din durata concediului de odihnă anual şi este asimilată unei perioade de 
muncă efectivă în ceea ce priveşte drepturile cuvenite salariatului, altele decât 
salariul. 

CAPITOLUL VIII 


SĂNĂTATEA ŞI SECURITATEA ÎN MUNCĂ 


I. Noţiuni generale 

Asigurarea sănătăţii şi securității salariaților în procesul muncii revine 
angajatorului, care are obligaţia să ia toate măsurile necesare în acest sens. Se 
impune precizarea că vechiul Cod al muncii a folosit noțiunea de protecție a 
muncii, dar actualul cod utilizează sintagma sănătate şi securitate în muncă, 
preluată din reglementările Organizaţiei Internaţionale a Muncii şi din dispoziţiile 
adoptate la nivelul Uniunii Europene”. Totodată, Legea nr.90/1996”” care se 
referea la instituţia protecției muncii, a fost abrogată şi înlocuită cu Legea 
nr.319/2006 a securităţii şi sănătăţii în muncă”, menită să armonizeze aproape în 
totalitate prevederile interne cu cele comunitare în materie, transpunând Directiva 
Consiliului nr.89/391/CEE privind introducerea de măsuri pentru promovarea 
îmbunătăţirii securităţii şi sănătăţii lucrătorilor la locul de muncă""!. 

Art.41 alin.2 din Constituţie dispune că „salariaţii au dreptul la protecția 
socială a muncii. Măsurile de protecție privesc securitatea şi igiena muncii, 
regimul de muncă al femeilor şi al tinerilor, instituirea unui salariu minim pe 
economie, repaosul săptămânal, concediul de odihnă plătit, prestarea muncii în 
condiţii grele, precum şi alte situaţii specifice“. 

Potrivit Codului muncii”, „angajatorul are obligaţia să asigure sănătatea şi 
securitatea salariaţilor în toate aspectele legate de muncă. Dacă un angajator 
apelează la persoane sau servicii exterioare, aceasta nu îl exonerează de 
răspundere în acest domeniu. Obligaţiile salariaților în domeniul securității şi 
sănătăţii în muncă nu pot aduce atingere responsabilității angajatorului. Măsurile 
privind sănătatea şi securitatea în muncă nu pot să determine, în nici un caz, 
obligaţii financiare pentru salariaţi“. 

Finalitatea specifică a securităţii şi sănătăţii în muncă o constituie protejarea 
şi apărarea omului; în realizarea efectivă a protecţiei muncii, factorul uman jucând 
cel mai important rol în raportul juridic de muncă”. De altfel dreptul muncii 


*% Alexandru Ţiclea, Andrei Popescu, Constantin Tufan, Marioara Țichindelean, Ovidiu Ținca, op.cit. p.603 


2 Privind protecţia muncii, republicată în Monitorul Oficial al României, Partea I, nr.47 din 29 ianuarie 2001 

3% Legea nr.319 din 14 iulie 2006 a securităţii şi sănătăţii, publicată în Monitorul Oficial al României, Partea I, 
nr.646 din 26 iulie 2006; 

301 Publicată în Jurnalul Oficial al Comuncităţilor Europene (JOCE) nr.L 183/1989; 

302 Aşa cum a fost modificat de Ordonanţa de urgență a Guvernului, nr.65 din 29 iunie 2005, privind modificarea şi 
completarea Legii nr.53/2003 - Codul muncii, publicată în Monitorul Oficial al României, Partea I, nr.576 din 5 
iulie 2005; 

3% Sanda Ghimpu, Ion Traian Ştefănescu, Şerban Beligrădeanu, Gheorghe Mohanu, Dreptul muncii, Tratat, 
vol. III, Editura Ştiinţifică şi Enciclopedică, Bucureşti, 1982, p.185. 

trebuie privit ca un drept protecţionist ce are în centrul reglementărilor sale omul 
ca producător de forță de muncă şi nu munca ca o „simplă marfă”. 

Definirea securităţii şi sănătăţii muncii presupune analizarea obiectului, cât şi 
a scopului acesteia. 

1. Obiectul reglementării constă într-o anumită categorie de relații sociale; 
prin efectul acestei reglementări, iau naştere anumite raporturi juridice. 

Relaţiile sociale de sănătate şi securitate în muncă, se poate afirma, au un 
caracter complex, întrucât cuprind relaţiile dintre organele administraţiei publice 
cu atribuţii de îndrumare şi control în domeniul securității şi sănătăţii muncii, pe 
de o parte şi cei ce au obligaţii şi răspunderi în legătură cu organizarea, 
conducerea şi controlul procesului muncii, pe de altă parte; în al doilea rând, 
relațiile sociale de sănătate şi securitate în muncă se includ în însuşi raportul 
juridic de muncă. 

Nu toate relaţiile sociale de sănătate şi securitate în muncă fac însă parte din 
cuprinsul raporturilor juridice de muncă. Într-adevăr, obligaţia unui proiectant, 
spre exemplu, al unui echipament tehnic de a respecta cu stricteţe prevederile 
normelor de protecția muncii, deşi nu face parte din raporturile juridice în 
considerarea cărora au fost stabilite aceste norme — fiind adesea anterioară 
momentului în care echipamentul tehnic va fi pus în funcţiune sau va fi utilizat —, 
nu poate fi separată de noțiunea de sănătate şi securitate în muncă. Această 
obligaţie legală rezultă din prevederile Codului muncii: „În cadrul propriilor 
responsabilităţi angajatorul va lua măsurile necesare pentru protejarea securităţii şi 
sănătății salariaților, inclusiv pentru activitățile de prevenire a riscurilor 
profesionale, de informare şi pregătire, precum şi pentru punerea în aplicare a 
organizării protecţiei muncii şi mijloacelor necesare acesteia. La adoptarea şi 
punerea în aplicare a măsurilor prevăzute la alin.1 se va ţine seama de următoarele 
principii generale de prevenire: 

a) evitarea riscurilor; 

b) evaluarea riscurilor care nu pot fi evitate; 

c) combaterea riscurilor la sursă; 

d) adaptarea muncii la om, în special în ceea ce priveşte proiectarea locurilor 
de muncă şi alegerea echipamentelor şi metodelor de muncă şi de producţie, în 
vederea atenuării, cu precădere, a muncii monotone şi a muncii repetitive, precum 
şi a reducerii efectelor acestora asupra sănătăţii; 

e) luarea în considerare a evoluţiei tehnicii; 

f) înlocuirea a ceea ce este periculos cu ceea ce nu este periculos sau cu ceea 
ce este mai puţin periculos; 

g) planificarea prevenirii; 

h) adoptarea măsurilor de protecție colectivă cu prioritate faţă de măsurile de 
protecţie individuală; 

1) aducerea la cunoştinţa salariaţilor a instrucțiunilor corespunzătoare“. 

Nici organizarea de către Ministerul Muncii şi Justiției Socialeîmpreună cu 
Ministerul Educaţiei Naţionale, a activităţii de pregătire generală în domeniul 
securităţii şi sănătății în muncă prin instituţiile de învățământ gimnazial, liceal, 
profesional, tehnic, de maiştri, postliceal şi superior nu se află în afara sferei 
instituţiei juridice pe care o analizăm. 

Aşadar, putem aprecia că relațiile sociale de sănătate şi securitate în muncă 
au o sferă de cuprindere mai vastă decât relațiile sociale de muncă, asigurând 
condițiile corespunzătoare pentru desfăşurarea activităţii în cadrul acestora din 
urmă. 

2. Scopul securităţii şi sănătăţii în muncă constituie cel de-al doilea factor 
care conduce la configurarea securităţii şi sănătăţii în muncă ca instituţie juridică. 

Acest scop rezultă din textul art.1 alin.2 din Legea nr.319/2006": „Prezenta 
lege stabileşte principii generale referitoare la prevenirea riscurilor profesionale, 
protecţia sănătăţii şi securitatea lucrătorilor, eliminarea factorilor de risc şi 
accidentare, informarea, consultarea, participarea echilibrata potrivit legii, 
instruirea lucrătorilor şi a reprezentanţilor lor, precum şi direcțiile generale pentru 
implementarea acestor principii.“. 

Se consideră că „sănătate şi securitate în munca - ansamblul de activităţi 
instituționalizate având ca scop asigurarea celor mai bune condiţii în desfăşurarea 
procesului de munca, apărarea vieţii, integrității fizice şi psihice, sănătăţii 
lucrătorilor şi a altor persoane participante la procesul de munca; (art.5 lit.n din 
Legea nr.319/2006) . 

Sănătatea şi securitatea în muncă, ca instituţie a dreptului muncii, este un 
ansamblu unitar de norme juridice imperative care au ca obiect reglementarea 
relaţiilor sociale ce se formează cu privire la organizarea multilaterală, 
desfăşurarea şi controlul proceselor de muncă, în scopul asigurării vieţii, 
integrităţii corporale şi sănătăţii tuturor participanţilor în acest proces, prevenirea 
accidentelor de muncă şi a îmbolnăvirilor profesionale“. 

Principalele acte normative care formează instituţia juridică a sănătății şi 
securităţii în muncă sunt următoarele: 

- prevederile Codului muncii (art.171-187) ; 

- dispoziţiile Legii nr.319/2006 privind sănătatea şi securitatea în muncă”; 

- dispoziţiile Legii nr.346/2002 privind asigurarea pentru accidente de muncă 
şi boli profesionale“; 


304 Legea nr.319 din 14 iulie 2006 a securităţii şi sănătăţii, publicată în Monitorul Oficial al României, Partea I, 
nr.646 din 26 iulie 2006; 

305 Sanda Ghimpu, Ion Traian Ştefănescu, Şerban Beligrădeanu, Gheorghe Mohanu, op.cit., p.190 

3% Legea nr.319 din 14 iulie 2006 a securităţii şi sănătăţii, publicată în Monitorul Oficial al României, Partea I, 
nr.646 din 26 iulie 2006; 

307 Publicată în Monitorul Oficial al României, Partea I, nr.454 din 27 iunie 2002 

- prevederile Hotărârea Guvernului nr.1425/2006 pentru aprobarea Normelor 
metodologice de aplicare a prevederilor Legii securităţii şi sănătății în muncă 
nr.319/2006*% 

- prevederile normelor juridice ce se referă la răspunderea juridică, în 
variatele forme pe care aceasta le îmbracă: disciplinară, administrativă, materială, 
civilă sau penală. 

Instituția sănătăţii şi securităţii în muncă se caracterizează prin anumite 
principii, reguli care stau la baza ei, o caracterizează şi individualizează. 

a) Sănătatea şi securitatea în muncă este o problemă de stat. Deşi actuala 
Constituţie a României nu mai defineşte problema protecției muncii ca o problemă 
de stat, înscrierea ei în legea fundamentală, precum şi în prevederile altor acte 
normative, constituie un motiv suficient de puternic să considerăm că aceasta a 
fost şi trebuie să rămână o problemă de stat. Autoritatea statală nu poate ignora o 
asemenea problemă importantă. Ea trebuie să coordoneze şi să controleze 
aplicarea măsurilor de sănătate şi securitate în muncă în toate domeniile de 
activitate care se desfăşoară pe teritoriul național. 

b) Legătura indisolubilă între dreptul la muncă şi sănătatea şi securitatea în 
muncă. Orice cetăţean român are dreptul la muncă, la alegerea unei profesii, 
precum şi a locului de muncă. 

Odată angajat, acesta, potrivit art.4l alin.2 din Constituţie, are dreptul la 
protecţie socială şi la sănătate şi securitate în muncă. Măsurile de protecție privesc 
securitatea şi igiena muncii. Aşadar, putem spune că dreptul la muncă este 
îngemănat dreptului la sănătate şi securitate în muncă, ele fiind legate în mod 
indestructibil şi inseparabil. 

c) Integrarea organică a securității şi sănătăţii în muncă în procesul de 
muncă. Acest principiu are în vedere faptul că asocierea securităţii şi sănătății în 
muncă, procesului de muncă este firească, naturală. Securitatea şi sănătate în 
muncă este asociată totodată respectării disciplinei muncii. Într-adevăr, 
neîndeplinirea atribuţiilor de serviciu şi a dispoziţiilor şefilor profesionali conduc 
cel mai adesea la producerea accidentelor de muncă şi la îmbolnăviri profesionale. 

d) Îmbinarea intereselor unităţii cu cele ale salariaţilor în cadrul 
reglementărilor privind securităţii şi sănătăţii în muncă. Patronul, ca proprietar al 
mijloacelor de producţie, îşi doreşte o creştere a profitului pe seama utilizării 
intensive a echipamentelor tehnice şi a forței de muncă. Aparent, între salariat şi 
patron sunt interese opuse; în fapt şi unul şi celălalt urmăresc, în mod firesc, să 
obțină un profit. Această tendință comună nu trebuie să scape însă din vedere un 
aspect deosebit de important care este securitatea şi sănătate în muncă: într-o atare 


3% Publicată în Monitorul Oficial al României, Partea I, nr.882 din 30 octombrie 2006; 

situaţie, trebuie să aibă loc, pe calea negocierilor, o armonizare, o îmbinare a 
intereselor patronului cu cele ale salariaților. 

e) Prioritatea funcției preventive a dispoziţiilor legale referitoare la 
securitatea şi sănătate în muncă faţă de cea sancționatorie. Este un principiu care 
are o explicaţie simplă şi se bazează pe funcţia, în general preventivă, a normelor 
juridice specifice securității şi sănătăţii în muncă. Concret, este necesar să se 
desfăşoare activități de educaţie, în sensul strict al cuvântului, pentru a se 
influenţa conştiinţa atât a conducerilor unităților, dar mai ales a salariaților. Odată 
înţeles rolul protecţiei muncii, funcţia preventivă este realizată. 

Dacă însă răspunsul social este negativ, atunci se va trece la un alt nivel de 
aplicare a legii şi anume la constrângere, care poate merge până la închiderea 
unităţii şi trimiterea în judecată a celor vinovaţi”. 


II. Organizarea sănătăţii şi securităţii în muncă 


II. 1. Noţiuni generale 


Potrivit dispozițiilor din Codul muncii, „angajatorul are obligaţia să asigure 
sănătatea şi securitatea salariaţilor în toate aspectele legate de muncă.“ 

În cadrul propriilor responsabilităţi, angajatorul va lua măsurile necesare 
pentru protejarea securității şi sănătății salariaților, inclusiv pentru activitățile de 
prevenire a riscurilor profesionale, de informare şi pregătire, precum şi pentru 
punerea în aplicare a organizării securităţii şi sănătăţii în muncă şi mijloacelor 
necesare acesteia (art.177 alin.1) . La adoptarea şi punerea în aplicare a măsurilor 
prevăzute la alin. (1) se va ţine seama de următoarele principii generale de 
prevenire: 

a) evitarea riscurilor; 

b) evaluarea riscurilor care nu pot fi evitate; 

c) combaterea riscurilor la sursă; 

d) adaptarea muncii la om, în special în ceea ce priveşte proiectarea 
posturilor de muncă, alegerea echipamentelor de muncă, a metodelor de muncă şi 
de producţie, în vederea reducerii monotoniei muncii, a muncii cu ritm 
predeterminat şi a diminuării efectelor acestora asupra sănătăţii; 

e) adaptarea la progresul tehnic; 

f) înlocuirea a ceea ce este periculos cu ceea ce nu este periculos sau cu ceea 
ce este mai puţin periculos; 

g) dezvoltarea unei politici de prevenire coerente care să cuprindă 
tehnologiile, organizarea muncii, condiţiile de muncă, relaţiile sociale şi influenţa 
factorilor din mediul de muncă; 


30 Sanda Ghimpu, Alexandru Țiclea, op. cit., p. 404. 

h) adoptarea, în mod prioritar, a măsurilor de protecție colectivă faţă de 
măsurile de protecție individuală; 

1) furnizarea de instrucțiuni corespunzătoare lucrătorilor. 

Referitor la organizarea securității şi sănătății în muncă, se prevede că 
persoanele juridice, în funcție de natura, complexitatea şi riscurile specifice 
activităţii desfăşurate, precum şi de numărul salariaţilor, vor stabili personalul cu 
atribuţii în domeniul securităţii şi sănătății în muncă sau, după caz, vor organiza 
compartimente de sănătate şi securitate a muncii. Tot astfel, în regulamentele 
privind organizarea şi funcționarea lor vor fi stabilite obligaţii şi răspunderi în 
domeniul securităţii şi sănătăţii în muncă. 

Obligaţiile angajatorului (persoană juridică sau fizică) privind organizarea 
securităţii şi sănătăţii în muncă sunt detaliate în art.6 din Legea nr.319/2006. 
Acest text dispune că „angajatorul are obligația de a asigura sănătatea şi 
securitatea lucrătorilor în toate aspectele legate de muncă. Obligaţiile lucrătorilor 
în domeniul securităţii şi sănătății în muncă nu aduc atingere principiului 
responsabilităţii angajatorului”. 

Conform art.7 din lege, în cadrul responsabilităților sale, angajatorul are 
obligaţia să ia masurile necesare pentru: 

a) asigurarea securităţii şi protecţia sănătăţii lucrătorilor; 

b) prevenirea riscurilor profesionale; 

c) informarea şi instruirea lucrătorilor 

d) asigurarea cadrului organizatoric şi a mijloacelor necesare securităţii şi 
sănătăţii în muncă. 

e) să evalueze riscurile pentru sănătatea şi securitatea lucrătorilor, inclusiv la 
alegerea echipamentelor de muncă, a substanţelor sau preparatelor chimice 
utilizate şi la amenajarea locurilor de muncă; 

f) ulterior evaluării şi dacă este necesar, luării măsurilor de prevenire, precum 
şi metodele de lucru şi de producție aplicate de către angajator să asigure 
îmbunătățirea nivelului securităţii şi al protecției sănătăţii lucrătorilor şi să fie 
integrate în ansamblul activităţilor întreprinderii şi/sau unităţii respective şi la 
toate nivelurile ierarhice; 

g) să ia în considerare capacităţile lucrătorului în ceea ce priveşte sănătatea şi 
securitatea în muncă, atunci când îi încredinţează sarcini; 

h) să asigure ca planificarea şi introducerea de noi tehnologii să facă obiectul 
consultărilor cu lucrătorii şi/sau reprezentanţii acestora în ceea ce priveşte 
consecinţele asupra securităţii şi sănătăţii lucrătorilor, determinate de alegerea 
echipamentelor, de condiţiile şi mediul de muncă; 

i) să ia măsurile corespunzătoare pentru ca, în zonele cu risc ridicat şi 
specific, accesul să fie permis numai lucrătorilor care au primit şi şi-au însuşit 
instrucţiunile adecvate. 

j) să coopereze în vederea implementării prevederilor privind securitatea, 
sănătatea şi igiena în muncă, luând în considerare natura activităților; 

j) să îşi coordoneze acțiunile în vederea protecţiei lucrătorilor şi prevenirii 
riscurilor profesionale, luând în considerare natura activităților; 

k) să se informeze reciproc despre riscurile profesionale cu proprii angajaţi; 

1) să informeze lucrătorii şi/sau reprezentanţii acestora despre riscurile 
profesionale. 

m) să ia măsurile necesare pentru acordarea primului ajutor, stingerea 
incendiilor şi evacuarea lucrătorilor, adaptate naturii activităților şi mărimii 
întreprinderii şi/sau unităţii, ţinând seama de alte persoane prezente; 

n) să stabilească legăturile necesare cu serviciile specializate, îndeosebi în 
ceea ce priveşte primul ajutor, serviciul medical de urgenţă, salvare şi pompieri. 

o) să informeze, cât mai curând posibil, toți lucrătorii care sunt sau pot fi 
expuşi unui pericol grav şi iminent despre riscurile implicate de acest pericol, 
precum şi despre masurile luate ori care trebuie să fie luate pentru protecția lor; 

p) să ia masuri şi să furnizeze instrucțiuni pentru a da lucrătorilor posi- 
bilitatea să oprească lucrul şi/sau să părăsească imediat locul de muncă şi să se 
îndrepte spre o zonă sigură, în caz de pericol grav şi iminent; 

r) să nu impună lucrătorilor reluarea lucrului în situaţia în care încă există un 
pericol grav şi iminent, în afara cazurilor excepționale şi pentru motive justificate; 

s) să se asigure că, în cazul unui pericol grav şi iminent pentru propria 
securitate sau a altor persoane, atunci când seful ierarhic imediat superior nu poate 
fi contactat, toți lucrătorii sunt apți să aplice măsurile corespunzătoare, în 
conformitate cu cunoştinţele lor şi cu mijloacele tehnice de care dispun, pentru a 
evita consecinţele unui astfel de pericol. 

t) să realizeze şi să fie în posesia unei evaluări a riscurilor pentru sănătatea şi 
securitatea în muncă, inclusiv pentru acele grupuri sensibile la riscuri specifice; 

u) să decidă asupra masurilor de protecţie care trebuie luate şi, după caz, 
asupra echipamentului de protecţie care trebuie utilizat; 

v) să țină evidenţa accidentelor de muncă ce au ca urmare o incapacitate de 
muncă mai mare de 3 zile de lucru, a accidentelor uşoare, a bolilor profesionale, a 
incidentelor periculoase, precum şi a accidentelor de muncă, astfel cum sunt 
definite de lege; 

w) să elaboreze pentru autoritățile competente şi în conformitate cu regle- 
mentările legale rapoarte privind accidentele de muncă suferite de lucrătorii săi. 


II. 2. Obligaţii ale salariaţilor 


Normele de sănătate şi securitate în muncă, măsurile organizatorice 
întreprinse de angajator şi de alte organe sunt ineficiente dacă cei ce participă 
direct la procesul muncii — salariaţii şi celălalt personal — nu respectă aceste norme 

şi măsuri. De aceea, în art.23 din Legea nr.319/2006 se prevede că aceştia au 
următoarele obligaţii: 

a) să utilizeze corect maşinile, aparatura, uneltele, substanţele periculoase, 
echipamentele de transport şi alte mijloace de producţie; 

b) să utilizeze corect echipamentul individual de protecţie acordat şi, după 
utilizare, să îl înapoieze sau să îl pună la locul destinat pentru păstrare; 

c) să nu procedeze la scoaterea din funcțiune, la modificarea, schimbarea sau 
înlăturarea arbitrară a dispozitivelor de securitate proprii, în special ale maşinilor, 
aparaturii, uneltelor, instalațiilor tehnice şi clădirilor şi să utilizeze corect aceste 
dispozitive; 

d) să comunice imediat angajatorului şi/sau lucrătorilor desemnaţi orice 
situație de muncă despre care au motive întemeiate să o considere un pericol 
pentru sănătatea şi securitatea lucrătorilor, precum şi orice deficiență a sistemelor 
de protecţie; 

e) să aducă la cunoştinţă conducătorului locului de muncă şi/sau anga- 
Jatorului accidentele suferite de propria persoană; 

f) să coopereze cu angajatorul şi/sau cu lucrătorii desemnaţi, atâta timp cât 
este necesar, pentru a face posibila realizarea oricăror măsuri sau cerinţe dispuse 
de către inspectorii de muncă şi inspectorii sanitari, pentru protecția sănătăţii şi 
securității lucrătorilor; 

g) să coopereze, atât timp cât este necesar, cu angajatorul şi/sau cu lucrătorii 
desemnaţi, pentru a permite angajatorului să se asigure că mediul de muncă şi 
condițiile de lucru sunt sigure şi fără riscuri pentru sănătate şi securitate, în 
domeniul său de activitate; 

h) să îşi însuşească şi să respecte prevederile legislaţiei din domeniul 
securităţii şi sănătăţii în muncă şi măsurile de aplicare a acestora; 

1) să dea relaţiile solicitate de către inspectorii de muncă şi inspectorii sanitari. 


II. 3. Atribuţii ale Ministerului Muncii și Justiţiei Sociale 


Potrivit art.45 din Legea nr.319/2006, Ministerul Muncii şi Justiţiei Sociale 
este autoritatea competentă în domeniul securităţii şi sănătății în muncă. 

Principalele atribuţii ale Ministerului Muncii şi Justiţiei Sociale în acest 
domeniu sunt următoarele: 

a) elaborează politica şi strategia națională în domeniul securităţii şi sănătății 
în muncă, în colaborare cu Ministerul Sănătăţii Publice şi prin consultarea cu alte 
instituţii cu atribuţii în domeniu; 

b) elaborează proiecte de acte normative în vederea implementării unitare a 
strategiei naţionale şi a acquis-ului comunitar din domeniu; 

c) avizează reglementările cu implicaţii în domenii inițiate de alte instituţii, 
potrivit legii şi participă, după caz, la elaborarea unor astfel de reglementări; 

d) monitorizează aplicarea legislaţiei pe baza datelor, a informaţiilor şi a 
propunerilor transmise de instituţiile aflate în subordine sau coordonare, precum şi 
ale celor cu care colaborează în desfăşurarea activităţii; 

e) abilitează persoane juridice şi fizice pentru a presta servicii de protecţie şi 
prevenire în domeniul securităţii şi sănătăţii în muncă, denumite în prezenta lege 
servicii externe; 

f) recunoaşte, desemnează, notifică şi supraveghează laboratoare de încercări, 
precum şi organisme din domeniul sau de competenţă, în condiţiile legii; 

g) coordonează, în colaborare cu Ministerul Educaţiei, Cercetării şi 
Tineretului, elaborarea programelor de cercetare de interes naţional în domeniul 
securităţii şi sănătăţii în munca; 

h) organizează, împreună cu Ministerul Educaţiei, Cercetării şi Tineretului, 
activitatea de pregătire generală şi/sau de specialitate în domeniul securității şi 
sănătății în muncă pentru instituţiile de învăţământ; 

1) desfăşoară activităţi de informare-documentare, potrivit legii; 

j) avizează materiale de informare şi instruire, cum ar fi suporturi de curs, 
broşuri, pliante, afişe elaborate de alte persoane juridice sau fizice, în sensul 
asigurării concordanţei mesajelor pe care acestea le conțin cu prevederile 
legislaţiei în vigoare; 

k) reprezintă statul în relațiile internaționale din domeniul său de competenţă. 


II. 4. Atribuţii ale inspectorilor de muncă 


După înfiinţarea Inspecţiei Muncii""0, atribuţiile în domeniul supravegherii 
respectării normelor de protecția muncii revin inspectorilor de muncă. 

În conformitate cu dispoziţiile art.47 din Legea nr.319/2006, inspectorii de 
muncă sunt autorizaţi: 

a) controlează realizarea programelor de prevenire a riscurilor profesionale; 

b) solicită măsurători şi determinări, examinează probe de produse şi de 
materiale în unităţi şi în afara acestora, pentru clarificarea unor evenimente sau 
situaţii de pericol; 

c) dispune sistarea activităţii sau scoaterea din funcțiune a echipamentelor de 
muncă, în cazul în care constată o stare de pericol grav şi iminent de accidentare 
sau de îmbolnăvire profesională şi sesizează, după caz, organele de urmărire 
penală; 

d) cercetează evenimentele conform competenţelor, avizează cercetarea, 
stabileşte sau confirma caracterul accidentelor; 

e) coordonează, în colaborare cu Institutul Naţional de Statistică şi cu 
celelalte instituţii implicate, după caz, sistemul de raportare şi evidență a 


*1 Prin Legea nr.108/1999 (republicată în Monitorul Oficial al României nr.740 din 10 octombrie 2002) 

accidentelor de muncă şi a incidentelor, iar, în colaborare cu Ministerul Sănătăţii 
Publice, sistemul de raportare a bolilor profesionale sau legate de profesie; 

f) analizează activitatea serviciilor externe şi propune retragerea abilitării, 
după caz; 

g) raportează Ministerului Muncii şi Justiţiei Socialesituaţiile deosebite care 
necesită îmbunătăţirea reglementărilor din domeniul securității şi sănătăţii în 
muncă; 

h) furnizează informaţii celor interesaţi despre cele mai eficace mijloace de 
respectare a legislaţiei din domeniul securității şi sănătăţii în muncă. 


IL. 5. Atribuţii ale Ministerului Sănătăţii Publice 


Legea nr.319/2006 conţine o dispoziţie cu caracter general, conform căreia 
Ministerul Sănătăţii Publice, ca organ de specialitate al administrației publice 
centrale, este autoritatea centrală în domeniul asistenţei de sănătate publică. 
Ministerul Sănătății Publice îndeplineşte, în principal, următoarele atribuţii în 
domeniul sănătăţii lucrătorilor la locul de muncă: 

a) coordonează activitatea de medicină a muncii la nivel național; 

b) elaborează sau avizează reglementări pentru protecția sănătăţii în relație cu 
mediul de muncă, pentru promovarea sănătăţii la locul de muncă, precum şi 
pentru medicina muncii; 

c) supraveghează starea de sănătate a lucrătorilor; 

d) asigură formarea şi perfecționarea profesională în domeniul medicinei 
muncii; 

e) coordonează activitatea de cercetare, declarare, înregistrare şi evidență a 
bolilor profesionale şi a celor legate de profesiune; 

f) autorizează/avizează şi controlează calitatea serviciilor medicale acordate 
lucrătorilor la locul de muncă; 

g) colaborează cu alte instituţii implicate în activități cu impact asupra 
sănătăţii lucrătorilor; 

h) îndeplineşte şi alte atribuţii, conform competenţelor sale în domeniu, 
reglementate prin legi speciale. 


II. 6. Atribuţii ale sindicatelor în domeniul sănătăţii şi securităţii în muncă 


Sindicatele au, fără îndoială, o sferă mai largă de atribuţii în domeniul 
securităţii şi sănătăţii în muncă decât ar putea să rezulte din dispoziţiile Legii 
nr.54/2003 cu privire la sindicate ori din cele ale Legii nr.319/2006 privind 
sănătatea şi securitatea în muncă. 

Într-adevăr, rolul sindicatelor în asigurarea sănătatea şi securitatea în muncă 
— ca, de altfel, în ceea ce priveşte conţinutul integral al raportului juridic de muncă 

— se referă la elaborarea normelor de sănătatea şi securitatea în muncă, la aplicarea 
acestora şi la controlul îndeplinirii lor. 

Astfel, privind elaborarea normelor de sănătatea şi securitatea în muncă, 
conform art.27 alin.2 din Legea nr.54/2003, „organizaţiile sindicale de tip 
confederație, la nivel naţional, vor fi consultate prin delegați desemnaţi la 
elaborarea proiectelor de acte normative, care privesc raporturile de muncă (deci 
şi sănătatea şi securitatea în muncă) , contractele colective de muncă, protecția 
socială, precum şi a oricăror reglementări referitoare la dreptul de asociere şi la 
activitatea sindicală“. 

Tot astfel, potrivit art.7 alin. din Legea nr.319/2006, contractele colective de 
muncă ce se încheie la nivelul unităţilor, grupurilor de unităţi, ramurilor de 
activitate, precum şi la nivel naţional (se cunoaşte că la încheierea acestor 
contracte, salariaţii, ca regulă, sunt reprezentaţi de sindicate — s.n. n.) , vor 
cuprinde, obligatoriu, clauze referitoare la protecția muncii a căror aplicare să 
asigure prevenirea accidentelor de muncă şi a bolilor profesionale. 

De pildă, Contractul colectiv de muncă unic la nivel național care conţine un 
capitol (III) distinct, intitulat „Sănătatea şi securitatea în muncă“, prevede, printre 
altele, că „părțile“ (una din ele fiind sindicatele — n. n.) se obligă să depună 
eforturile necesare pentru instituționalizarea unui sistem organizat având drept 
scop ameliorarea continuă a condiţiilor de muncă (art.19 alin.]) . 

De asemenea, se prevede că „prin contractele colective de muncă la nivel de 
unitate sau instituţie se vor stabili parametrii de microclimat care vor fi urmăriţi la 
fiecare loc de muncă, în vederea luării măsurilor de protecția muncii specifice, 
precum şi programele de control al realizării măsurilor stabilite“. 

Este neîndoielnic că şi instrucțiunile proprii de aplicare a normelor de 
sănătate şi securitate în muncă se elaborează de către fiecare unitate cu 
consultarea sindicatelor. 

De altfel, măsurile pentru ameliorarea condițiilor de muncă sunt stabilite 
împreună cu reprezentanţii sindicali, încheindu-se anexele speciale la contractele 
colective de muncă". 

Desigur că sindicatele sunt implicate în stabilirea locurilor de muncă cu 
condiţii deosebite, vătămătoare, grele sau periculoase, reducerea timpului normal 
de muncă, în stabilirea duratei concediului suplimentar de odihnă pentru salariaţii 
care lucrează în asemenea condiţii, privind concediul de odihnă şi alte concedii ale 
salariaților etc. 

Este cert că în baza unor dispoziţii generale sindicatele au dreptul să 
controleze modul cum se aplică şi cum se respectă normele de protecție a 


-.312 
MUNCI . 


311 Art.19 alin, 3 lit. b din Contractul colectiv de muncă unic la nivel național. 

II. 7. Organizarea compartimentului de sănătate şi securitate în muncă la 
nivelul unităţii 

Potrivit art.179 din Codul muncii, „la nivelul fiecărui angajator se constituie 
un comitet de sănătate şi securitate în muncă, cu scopul de a asigura implicarea 
salariaților la elaborarea şi aplicarea deciziilor în domeniul protecției muncii. 

Comitetul de sănătate şi securitate în muncă se constituie în cadrul 
persoanelor juridice din sectorul public, privat şi cooperatist, inclusiv cu capital 
străin, care desfăşoară activităţi pe teritoriul României“. 

La stabilirea structurii organizatorice a activității compartimentului de 
securitate în muncă se ţine seama, în primul rând, de volumul activității 
desfăşurate (număr de persoane care participă la procesul de muncă, volumul 
producţiei etc.) . Se va avea în vedere, de asemenea, nivelul de risc al activităţilor 
desfăşurate (dependent de natura, complexitatea şi dotarea tehnică a activităților) . 

Totodată, va fi luat în consideraţie şi modul de organizare teritorială a 
activităţii. 

Compartimentul de sănătate şi securitate în muncă se organizează, potrivit 
art.180 alin.1 din Codul muncii” "5, la nivelul tuturor persoanelor juridice cu mai 
mult de 50 de lucrători, funcția principală a acestuia fiind cea de fundamentare a 
deciziilor privind activitatea de asigurarea sănătăţii şi securității în muncă, având 
atribuţii specifice în realizarea acestora. 


II. 8. Organizarea serviciilor medicale în unităţi 


Potrivit art.182 din Codul muncii, „angajatorii au obligaţia să asigure accesul 
salariaților la serviciul medical de medicină a muncii“. 

Serviciile menționate se organizează, potrivit dispoziţiilor cuprinse în 
normele generale de protecție a muncii, în scopul supravegherii medicale a 
condiţiilor de muncă, a stării de sănătate a salariaților, precum şi pentru depistarea 
bolilor profesionale, cunoaşterea bolilor legate de profesiune, acordarea ajutorului 


312 De pildă, art.98 din acelaşi contract prevede că „patronii recunosc dreptul reprezentanţilor organizaţiilor 
sindicale de a verifica la locul de muncă modul în care sunt respectate drepturile salariaţilor prevăzute în contractul 
colectiv de muncă“. 

315 Art.180 

„ (1) Comitetul de sănătate şi securitate în muncă se organizează la angajatorii persoane juridice la care sunt 
încadraţi cel puţin 50 de salariaţi. 

(2) În cazul în care condiţiile de muncă sunt grele, vătămătoare sau periculoase, inspectorul de muncă poate cere 
înfiinţarea acestor comitete şi pentru angajatorii la care sunt încadrați mai puţin de 50 de salariați. 

(3) În cazul în care activitatea se desfăşoară în unităţi dispersate teritorial, se pot înfiinţa mai multe comitete de 
sănătate şi securitate în muncă. Numărul acestora se stabileşte prin contractul colectiv de muncă aplicabil. 

(4) Comitetul de sănătate şi securitate în muncă coordonează măsurile de sănătate şi securitate în muncă şi în cazul 
activităţilor care se desfăşoară temporar, cu o durată mai mare de 3 luni. 

(5) În situaţia în care nu se impune constituirea comitetului de sănătate şi securitate în muncă, atribuţiile specifice 
ale acestuia vor fi îndeplinite de responsabilul cu protecţia muncii numit de angajator.“ 

medical în caz de accidente sau îmbolnăviri acute în timpul activităţii, în unitățile 
cu factori de risc profesional. 

Serviciile medicale se organizează pentru o unitate sau grupuri de unităţi, în 
funcţie de numărul salariaţilor, în spaţiile, amenajările, dotările specifice. 

Codul muncii, prin art.185 şi 186, reglementează sarcinile principale ale 
medicului de medicina muncii şi un program pentru îmbunătăţirea mediului de 
muncă din punct de vedere al sănătăţii în muncă pentru fiecare angajator”. 


II. 9. Organizarea comitetului de sănătate şi securitate în muncă 


Comitetul de sănătate şi securitate în muncă se organizează, potrivit 
prevederilor cuprinse în Hotărârea nr.1.425 din 11 octombrie 2006 pentru 
aprobarea Normelor metodologice de aplicare a prevederilor Legii securității ți 
sănătăţii în muncă nr.319/2006, la nivelul persoanelor juridice şi fizice cu un 
număr de cel puţin 50 de salariaţi. Inspectorul de munca poate impune constituirea 
comitetului de sănătate şi securitate în muncă în unităţile cu un număr mai mic de 
50 de lucrători în funcție de natura activităţii şi de riscurile identificate. 

În cazul în care activitatea se desfăşoară în unităţi dispersate teritorial, se pot 
înfiinţa mai multe comitete de sănătate şi securitate în muncă; numărul acestora se 
stabileşte prin contractul colectiv de muncă aplicabil sau prin regulamentul intern 
ori regulamentul de organizare şi funcţionare. Comitetul de sănătate şi securitate 
în muncă se constituie şi în cazul activităţilor care se desfăşoară temporar, 
respectiv cu o durată mai mare de 3 luni. În unităţile care au mai puţin de 50 de 
lucrători, atribuţiile comitetului de sănătate şi securitate în muncă revin 
reprezentanților lucrătorilor, cu răspunderi specifice în domeniul securității şi 
sănătăţii lucrătorilor. 

În cazul în care activitatea de desfăşoară în unităţi dispersate teritorial, se pot 
înfiinţa mai multe comitete de sănătate şi securitate în muncă, numărul acestora 
stabilindu-se prin contractul colectiv de muncă la nivel de unitate; în situaţia în 
care condițiile de muncă sunt deosebite, inspectorul de muncă poate cere 


3art. 185: 

» (1) Sarcinile principale ale medicului de medicină a muncii constau în: 

a) prevenirea accidentelor de muncă şi a bolilor profesionale; 

b) supravegherea efectivă a condiţiilor de igienă şi sănătate în muncă; 

c) asigurarea controlului medical al salariaților atât la angajarea în muncă, cât şi pe durata executării contractului 
individual de muncă. 

(2) În vederea realizării sarcinilor ce îi revin, medicul de medicină a muncii poate propune angajatorului 
schimbarea locului de muncă sau a felului muncii unor salariaţi, determinată de starea de sănătate a acestora. 

(3) Medicul de medicină a muncii este membru de drept în comitetul de sănătate şi securitate în muncă.“ 

art.186: 

„ (1) Medicul de medicină a muncii stabileşte în fiecare an un program de activitate pentru îmbunătăţirea mediului 


(2) Elementele programului sunt specifice pentru fiecare angajator şi sunt supuse avizării comitetului de sănătate şi 


x ce 


securitate în muncă. 

înfiinţarea comitetelor de sănătate şi securitate în muncă şi pentru persoanele 
Juridice şi fizice cu un număr de salariaţi mai mic de 50°", 

Scopul organizării comitetului de sănătate şi securitate în muncă este de a 
asigura participarea salariaților la elaborarea şi aplicarea deciziei în domeniul 
securității în muncă. 

Comitetul de sănătate şi securitate în muncă este constituit din reprezentanții 
lucrătorilor cu răspunderi specifice în domeniul securității şi sănătății lucrătorilor, 
pe de o parte şi angajator sau reprezentantul sau legal şi/sau reprezentanții săi în 
număr egal cu cel al reprezentanților lucrătorilor şi medicul de medicina muncii, 
pe de alta parte. 

Lucrătorul desemnat sau reprezentantul serviciului intern de prevenire şi 
protecție este secretarul comitetului de sănătate şi securitate în muncă. 
Reprezentanții lucrătorilor în comitetul de sănătate şi securitate în muncă vor fi 
aleşi pe o perioadă de 2 ani. În cazul în care unul sau mai mulți reprezentanți ai 
lucrătorilor cu răspunderi specifice în domeniul securității şi sănătății lucrătorilor 
se retrag din comitetul de sănătate şi securitate în muncă, aceştia vor fi înlocuiți 
imediat prin alți reprezentanți aleşi. Modalitatea de desemnare a reprezentanților 
lucrătorilor în comitetele de sănătate şi securitate în muncă va fi stabilita prin 
contractul colectiv de muncă, regulamentul intern sau regulamentul de organizare 
şi funcționare. Reprezentanții lucrătorilor în comitetele de sănătate şi securitate în 
muncă vor fi desemnați de către lucrători dintre reprezentanții lucrătorilor cu 
răspunderi specifice în domeniul securității şi sănătății lucrătorilor, după cum 
urmează: 

a) de la 50 la 100 de lucrători - 2 reprezentanţi; 

b) de la 101 la 500 de lucrători - 3 reprezentanţi; 

c) de la 501 la 1.000 de lucrători - 4 reprezentanți; 

d) de la 1.001 la 2.000 de lucrători - 5 reprezentanţi; 

e) de la 2.001 la 3.000 de lucrători - 6 reprezentanţi; 

f) de la 3.001 la 4.000 de lucrători - 7 reprezentanţi; 

g) peste 4.000 de lucrători - 8 reprezentanţi. 

Angajatorul are obligaţia să acorde fiecărui reprezentant al lucrătorilor în 
comitetele de sănătate şi securitate în muncă timpul necesar exercitării atribuţiilor 
specifice. 

Timpul alocat acestei activităţi va fi considerat timp de muncă şi va fi de cel 
puţin: 

a) 2 ore pe luna în unitățile având un efectiv de pana la 99 de lucrători; 

b) 5 ore pe luna în unitățile având un efectiv între 100 şi 299 de lucrători; 

c) 10 ore pe luna în unităţile având un efectiv intre 300 şi 499 de lucrători; 


3i5art.180 din Codul muncii 

d) 15 ore pe luna în unitățile având un efectiv intre 500 şi 1.499 de lucrători; 

e) 20 de ore pe luna în unitățile având un efectiv de 1.500 de lucrători şi 
peste. 

Instruirea necesară exercitării rolului de membru în comitetul de sănătate şi 
securitate în muncă trebuie să se realizeze în timpul programului de lucru şi pe 
cheltuiala unităţii. 

Angajatorul sau reprezentantul său legal este preşedintele comitetului de 
sănătate şi securitate în muncă. Membrii acestui comitet se nominalizează prin 
decizia scrisă a preşedintelui, iar componenţa comitetului va fi adusă la cunoştinţa 
salariaţilor. Conducătorul compartimentului de sănătate şi securitate în muncă sau 
persoana cu atribuţii în domeniu este secretarul comitetului de sănătate şi 
securitate în muncă. Comitetul se întruneşte cel puţin o dată pe trimestru la 
inițiativa conducătorului unităţii şi ori de câte ori este nevoie în ramurile de 
activitate cu riscuri mari de accidentare şi îmbolnăvire profesională. 

Comitetul se convoacă cu cel puţin 5 zile înainte de data stabilită, când se 
face cunoscută şi ordinea de zi a întrunirii. 

Comitetul de sănătate şi securitate în muncă este legal întrunit dacă sunt 
prezenţi cel puţin jumătate plus unul din numărul membrilor săi şi ia hotărâri cu 
votul a două treimi din numărul celor prezenți. 

În cazul în care există divergențe între membrii comitetului, obiecțiile se 
motivează, în scris, în termen de două zile de la data întrunirii. Preşedintele are 
drept de decizie la consilierea divergenţelor. 

Cel puţin o dată pe an, conducătorul unităţii trebuie să prezinte comitetului 
un raport scris cu privire la situaţia securității şi sănătăţii în muncă, acţiunile care 
au fost întreprinse şi eficienţa acestora în anul încheiat, precum şi programul de 
sănătate şi securitate în muncă pentru anul următor. Din conţinutul acestei 
prevederi a normelor de protecție a muncii se deduce că raportul conducătorului 
unităţii este prezentat comitetului de sănătate şi securitate în muncă după 
expirarea anului în care s-a desfăşurat activitatea, la începutul anului următor. 


II. 10. Autorizarea funcţionării persoanelor juridice şi fizice din punct de vedere 
al securităţii şi sănătăţii în muncă 

În conformitate cu prevederile art.3 din Hotărârea Guvernului nr.1425/2006 
pentru aprobarea Normelor metodologice de aplicare a prevederilor Legii 
securităţii şi sănătăţii în muncă nr.319/2006, desfăşurarea activităților de producție 
sau a prestaţiilor de serviciu este condiţionată de obținerea de către persoanele 
Juridice sau fizice a autorizaţiei de funcţionare din punct de vedere al securităţii şi 


316 Pentru dezvoltări, Alexandru Ţiclea, Constantin Tufan, Protecția muncii în România, Editura Lumina Lex, 
Bucureşti, 1997, p. 41-46; în acelaşi sens, Constantin Tufan, Autorizarea funcţionării persoanelor juridice şi 
fizice, în „Raporturi de muncă“ nr.6/1997, p. 35-37. 

sănătăţii în muncă, emisă de către inspectoratele de stat teritoriale muncă, înaintea 
începerii oricărei activităţi. 

Potrivit art.2 din Hotărârea Guvernului nr.1425/2006 pentru aprobarea 
Normelor metodologice de aplicare a prevederilor Legii securității şi sănătății în 
muncă nr.319/2006, autorizare a funcționării din punct de vedere al securității şi 
sănătăţii în muncă - asumarea de către angajator a responsabilități privind legalitatea 
desfăşurării activității din punct de vedere al securității şi sănătăţii în muncă . 

Autorizaţia se eliberează de către inspectoratele teritoriale de muncă 
organizate la nivelul fiecărui judeţ sau al municipiului Bucureşti, în a cărui raza 
teritorială se afla sediul persoanei juridice, adresa persoanei fizice sau punctul de 
lucru unde se desfăşoară o activitate. 

În vederea obţinerii autorizaţiei, persoana juridică sau fizică va depune la 
inspectoratul teritorial de muncă următoarele documente: 

a) cererea de acordare a autorizaţiei de funcționare din punct de vedere al 
protecției muncii, în 2 exemplare semnate în original de conducătorul persoanei 
Juridice sau de persoana fizică; 

b) copii de pe actele de înfiinţare; 

c) declaraţia pe proprie răspundere privind respectarea legislaţiei de sănătate 
şi securitate în muncă; 

d) copii de pe certificatele de conformitate ale echipamentelor tehnice 
folosite în zone cu pericol de explozie (după caz); 

e) dovada achitării tarifului pentru obţinerea autorizaţiei de funcționare din 
punct de vedere al securităţii şi sănătății în muncă. 

În termen de 3 zile de la înregistrarea cererii de autorizare, inspectoratul 
teritorial de muncă va proceda astfel: 

a) va evalua conţinutul documentelor din dosarul solicitantului din punctul de 
vedere al legislației de sănătate şi securitate în muncă; 

b) va controla la sediul solicitantului, în situaţia în care acesta desfăşoară 
activități prevăzute în codul CAEN, asigurarea condiţiilor minime necesare în 
vederea prevenirii accidentelor de muncă şi bolilor profesionale; 

c) va redacta procesul-verbal de control, propunând clar acordarea sau 
respingerea autorizării; 

d) după caz, va elibera autorizaţia de funcționare din punct de vedere al 
sănătății şi securităţii în muncă, conform modelului prezentat sau va respinge 
cererea de autorizare şi va comunica în scris solicitantului decizia luată şi 
motivele pe care se întemeiază. 

Autorizaţia de funcţionare din punctul de vedre al sănătății şi securităţii în 
muncă se retrage de către inspectoratele teritoriale de muncă în cazul în care se 
constată că nu sunt menținute condiţiile inițiale existente la data obţinerii acesteia, 
iar persoana juridică sau fizică nu a solicitat revizuirea autorizaţiei. 

Retragerea autorizaţiei de funcţionare se face pe baza unui proces verbal 
întocmit de inspectoratul teritorial de muncă cu o motivaţie temeinică privind 
neconformitățile şi actele normative ale căror prevederi au fost încălcate. 


II. 11. Finanţarea cheltuielilor de sănătate şi securitate în muncă 


Activităţile de interes în domeniul sănătăţii şi securității în muncă şi sursele 
de acoperire necesare realizării acestora se vor aproba, potrivit art.52 alin.l din 
Legea nr.319/2006, „de Guvern, la propunerea Ministerului Muncii, Familiei şi 
Egalităţii de Şanse“. 

Dacă cercetarea ştiinţifică în domeniul sănătății şi securității în muncă 
vizează probleme de interes național, atunci, potrivit dispozițiilor legale mai sus 
amintite, finanţarea se face din fondurile prevăzute pentru acestea. Controlul 
gestiunii fondurilor destinate sănătăţii şi securităţii în muncă se realizează de către 
organele financiare abilitate în acest sens. 

Dacă o persoană Juridică sau fizică încalcă dispoziţiile legale referitoare la 
asigurarea şi utilizarea fondurilor necesare realizării măsurilor de sănătate şi 
securitate în muncă, fapta sa constituie contravenţie, potrivit art.39 din Legea 
nr.3 10/2006 şi se sancţionează cu amendă. 

Conform Normelor metodologice privind finanţarea cheltuielilor pentru 
realizarea măsurilor de sănătăţii şi securităţii în muncă, aprobate prin Ordinul 
ministrului de stat, ministrul Muncii, Familiei şi Egalităţii de Şanse, prin măsuri 
de sănătate şi securitate în muncă se înţelege ansamblul lucrărilor şi acţiunilor 
tehnice şi organizatorice de prevenire a accidentelor de muncă şi a bolilor pro- 
fesionale. 

Măsurile de sănătate şi securitate în muncă sunt: 

e de interes național; 

e de interes local (art.1) . 

Măsurile de sănătate şi securitate în muncă de interes naţional se stabilesc de 
către Ministerul Muncii și Justiţiei Sociale , prin programe anuale, care se supun 
spre aprobare Guvernului. 

Măsurile de sănătate şi securitate în muncă de interes local se stabilesc de 
către conducerea persoanei juridice şi de persoana fizică. 

A. Finanţarea cheltuielilor pentru realizarea măsurilor de sănătate şi 
securitate în muncă de interes naţional. Măsurile de sănătate şi securitate în 
muncă de interes naţional se propun de către Ministerul Muncii şi Justiţiei Sociale 
prin programe naţionale şi se aprobă de către Guvern. 

Finanţarea cheltuielilor pentru lucrările şi acţiunile de sănătate şi securitate în 
muncă de interes național se face de la bugetul de stat, prin fondurile prevăzute, 
conform legii, inclusiv din fondurile de asigurări sociale (art.3) . 

B. Finanţarea cheltuielilor pentru realizarea măsurilor de sănătate şi 
securitate în muncă de interes local. Persoanele juridice vor elabora anual, cu 
consultarea sindicatelor şi/sau a reprezentanţilor salariaților, programe proprii de 
măsuri de sănătate şi securitate în muncă pe baza evaluării riscurilor la locurile de 
muncă. 

Programul de măsuri se aprobă de către consiliul de administraţie, care poate 
să dispună şi completarea acestuia ori de către ori situația o impune. 

Persoanele fizice vor elabora, de asemenea, programe de măsuri de sănătate 
şi securitate în muncă. 

Contractele colective de muncă pot cuprinde, pe lângă măsurile de sănătate şi 
securitate în muncă prevăzute de Legea 319/2006 şi alte clauze a căror aplicare să 
asigure condiţii normale de muncă; prevenirea accidentelor de muncă şi a bolilor 
profesionale. 

La analizele periodice privind activitatea de sănătate şi securitate în muncă ce 
se efectuează în cadrul unității se vor evidenția şi cheltuielile aferente acestei 
activități, precum şi eficienţa obţinută. 


III. Normele privind securitatea şi sănătatea în muncă 


III. 1. Precizări prealabile 


Legea nr.319/2006 cuprinde o serie de prevederi cu privire la sănătatea şi 
securitatea în muncă, care sunt reguli şi măsuri aplicabile în întreaga economie 
naţională, la normele specifice de securitate a muncii, care cuprind prevederile de 
securitate a muncii specifice unor anume activităţi sau grupe de activităţi, precum 
şi la instrucţiuni proprii de aplicare a normelor de sănătate şi securitate în muncă, 
în funcție de particularităţile proceselor de muncă elaborate la nivelul fiecărei 
unități. 

Privind diferitele categorii de asemenea norme, art.5 din Legea nr.319/2006 
prevede că Ministerul Muncii și Justiţiei Sociale elaborează politica şi strategia 
naţională în domeniul securităţii şi sănătăţii în munca, în colaborare cu Ministerul 
Sănătăţii Publice şi prin consultarea cu alte instituţii cu atribuţii în domeniu şi 
elaborează proiecte de acte normative în vederea implementării unitare a strategiei 
naţionale şi a acquis-ului comunitar din domeniu; emite norme generale, nor- 
mative şi alte reglementări de interes naţional privind securitatea muncii şi alte 
domenii ale sănătăţii şi securităţii în muncă, pentru toate unitățile, coordonează 
programul de elaborare a normelor specifice pe activităţi şi avizează normele, 
standardele şi orice alte reglementări iniţiate de alte organe, care conţin prevederi 
sau au efect în acest domeniu, în scopul prevenirii accidentelor de muncă şi a 
bolilor profesionale. 

III. 2. Normele generale de sănătate şi securitate în muncă 


Normele generale de sănătate şi securitate în muncă se referă la principalele 
măsuri pentru prevenirea accidentelor de muncă şi a bolilor profesionale, care au 
ca scop eliminarea sau diminuarea factorilor de accidentare şi îmbolnăvire 
profesională existenţi în sistemul de muncă. Ele se aplică în toate ramurile de 
activitate social-economică de pe teritoriul României, indiferent de forma de 
proprietate asupra mijloacelor de muncă şi de modul de organizare a activităţii, cu 
excepția activităților nucleare şi a activităților de prevenire şi stingere a 
incendiilor. Pentru activitățile care folosesc surse de radiaţii nucleare, precum şi 
pentru activitățile specifice de prevenire şi stingere a incendiilor, se au în vedere 
normele de radioprotecţie şi, respectiv, normele generale de prevenire şi stingere a 
incendiilor. 

Normele generale de securitate se revăd periodic şi se modifică ori de câte ori 
este necesar, ca urmare a modificărilor de natură legislativă şi tehnică. 

Domeniile pentru care se elaborează normele generale de sănătate şi 
securitate în muncă sunt prevăzute în anexele Legii 319/2006. Aceste domenii 
sunt: 

a) organizarea securităţii şi sănătăţii în muncă la nivelul persoanei juridice, 
precum şi al persoanei fizice; b) sarcinile de muncă; c) clădiri şi alte construcții; 
d) echipamente tehnice; e) mediul de muncă. 

În anexele menţionate, pentru domeniile pentru care s-au elaborat normele 
generale de sănătate şi securitate în muncă sunt prevăzute regulile şi măsurile 
corespunzătoare. 

Astfel, pentru organizarea sănătăţi şi securităţii în muncă la nivelul persoanei 
Juridice, precum şi al persoanei fizice, sunt prevăzute principii şi criterii de 
organizare, încadrarea şi repartizarea personalului la locurile de muncă; pregătirea 
şi instruirea personalului, formarea şi perfecţionarea specialiştilor, metode şi 
mijloace de propagandă; dotarea cu echipament individual de protecție; acordarea 
alimentaţiei de protecție şi a materialelor igienico-sanitare. 

Sarcinile de muncă cuprind conceperea şi repartizarea lor; durata timpului de 
muncă, munca în schimburi, intensitatea muncii; principii ergonomice în orga- 
nizarea locului de muncă; transportul, manipularea şi depozitarea materialelor; 
componentele solicitărilor neuropsihice şi nivelurile de încărcare cu sarcini de 
lucru; lucrul în condiţii de izolare; lucrul la înălțime. 

Domeniul clădiri şi alte construcții cuprinde: obligaţiile proiectantului; 
obligaţiile  executantului; obligațiile beneficiarului, amplasarea clădirilor, 
depozitelor şi a altor tipuri de construcții, căi de circulație; înălțimea clădirilor; 
dimensionarea suprafeţelor şi a volumului de lucru; instalaţii tehnico-edilitare, 
dotări social-sanitare; necesarul de apă potabilă; colectarea şi îndepărtarea 
reziduurilor. 

Echipamentele tehnice cuprind: principii ergonomice; sisteme de comandă; 
maşini, echipamente tehnice, electrice, instalații sub presiune, de ridicat şi 
transportat; echipamente pentru fluide energetice; echipamente portabile şi unelte 
manuale. 

Ultimul domeniu — mediul de muncă — se referă la valorile componentelor 
microclimatului în funcție de efortul fizic depus şi de sezon. 


III. 3. Normele specifice de securitate a muncii 


Normele specifice au ca obiect stabilirea măsurilor de prevenire a 
comportamentului executantului care ar putea duce la accidentări în procesul 
muncii, în condițiile interrelaţiilor complexe dintre elementele sistemelor de 
muncă pentru un anumit tip de activitate din economia naţională. Ele fac parte 
dintr-un sistem naţional unitar de reglementări privind asigurarea securităţii şi 
sănătăţii în muncă, iar structura lor urmăreşte corelarea prevederilor actelor 
normative (legea sănătate şi securitate în muncă, normele metodologice de 
aplicare a prevederilor Legii securității şi sănătății în muncă nr.319/2006, 
standardele de securitatea muncii) cu pericolele specifice uneia sau mai multor 
activități şi reglementarea unitară a măsurilor de securitate a muncii pentru 
activităţi caracterizate prin riscuri comune. 

Normele specifice de securitatea muncii se emit de Ministerul Muncii și 
Justiției Sociale şi au aplicabilitate națională. Acestea, indiferent la care domenii 
de activitate sau grupe de activitate se referă, se aplică cumulativ. 

De menționat că normele specifice de securitate a muncii se revizuiesc 
periodic în concordanţă cu modificările de natură legislativă, tehnică, tehnologică, 
organizatorică etc. survenite la nivelul național, al persoanelor juridice şi fizice 
sau al proceselor de muncă. 

Activităţile din economia naţională pentru care se elaborează norme specifice 
de securitate a muncii sunt stabilite în anexele Legii nr.319/2006, care cuprinde 
titlurile de activitate caracterizate prin pericole asemănătoare sau apropiate de 
accidentare. 

Activităţi din economia naţională pentru care se elaborează norme specifice 
de sănătate şi securitate în muncă. Aceste activităţi sunt: 

a) agricultura (cultura mare, viticultura, pomicultura, legumicultura, plantele 
tehnice şi utilizarea substanţelor toxice în activitățile din agricultură, valorificarea 
deşeurilor, protecţia, prelucrarea, păstrarea, industrializarea şi livrarea furajelor, 
recepţionarea, conservarea, păstrarea şi valorificarea produselor agricole, 
îmbunătăţiri funciare şi irigaţii, exploatarea stufului, creşterea animalelor) ; 

b) silvicultura, exploatarea forestieră şi economia vânatului (silvicultura şi 
economia vânatului, exploatări şi transporturi forestiere) ; 

c) piscicultura şi pescuitul; 

d) industria extractivă (prospecțiuni şi explorări geologice, extragerea 
substanţelor minerale utile din cariere cu mijloace mecanizate, mine de cărbune 
şisturi şi nisipuri bituminoase, prepararea cărbunilor, mine de petrol, foraj cu 
sonde pentru hidrocarburi, foraj cu platforme marine, foraje speciale, lucrări 
speciale în activitatea de foraj, extracție a hidrocarburilor, extracția țițeiului, 
extracția țițeiului şi gazelor prin sonde marine, extracția gazelor naturale, 
transportul prin conducte al gazelor naturale, exploatarea în subteran a mine- 
reurilor feroase, neferoase, rare, radioactive şi a nemetaliferelor) ; 

e) industria prelucrătoare (industria cărnii şi a produselor din carne, instalaţii 
frigorifice, industria prelucrării peştelui, prelucrarea conservelor din legume şi 
fructe şi producerea sucurilor, fabricarea uleiurilor şi a altor grăsimi vegetale, 
fabricarea produselor lactate; fabricarea produselor de morărit şi de panificaţie, 
fabricarea zahărului şi a produselor zaharoase, vinificaţie, fabricarea alcoolului, 
băuturilor alcoolice, berii, drojdiei, amidonului, glucozei şi a apei minerale, 
industria de prelucrare a tutunului, prelucrarea plantelor textile (in, cânepă şi 
bumbac) , industria textilă, industria confecțiilor din textile, blănuri şi piele, 
industria de prelucrare a pieilor; fabricarea articolelor din piele şi a încălțămintei, 
fabricarea mobilei din lemn, inclusiv tapiţate, fabricarea uşilor, ferestrelor, caselor 
prefabricate şi a panourilor pentru construcții, fabricarea articolelor sportive, 
ambarcaţiunilor, planoarelor, articolelor muzicale şi rechizitelor şcolare din lemn; 
fabricarea cherestelei, parchetului, ambalajelor, butoaielor şi altele; fabricarea 
furnirului, placajului, panelului, lemnului, stratificat-densificat şi a elementelor 
mulate din furnire sau aşchii; fabricarea şi înnobilarea plăcilor din aşchii sau fibre 
din lemn; fabricarea creioanelor, fabricarea chibriturilor, fabricarea lânii şi făinii 
din lemn, a drojdiei furajere, extraselor tanante şi a furfurolului; industria hârtiei şi 
a celulozei; industria poligrafică; prelucrarea țițeiului; fabricarea produselor 
petrochimice de bază, fabricarea materiilor explozive; transportul, depozitarea şi 
folosirea materialelor explozive; fabricarea, stocarea, transportul şi utilizarea 
oxigenului şi azotului; desfacerea produselor petroliere; manipularea, transportul 
şi depozitarea produselor petrochimice; fabricarea, transportul, depozitarea şi 
utilizarea hidrogenului; fabricarea, transportul şi utilizarea acetilenei; producerea 
aerului comprimat; fabricarea, depozitarea şi transportul produselor anorganice; 
fabricarea, depozitarea şi transportul produselor organice — exclusiv petrochimice; 
fabricarea, depozitarea şi transportul firelor şi fibrelor sintetice; fabricarea 
cauciucului sintetic şi a produselor macro-moleculare; fabricarea, depozitarea şi 
transportul apei grele; fabricarea sticlei pentru menaj, ambalaje şi sticlărie tehnică; 
fabricarea porțelanului şi ceramicii fine pentru menaj; fabricarea geamului; 
fabricarea lianţilor şi azbocimentului; fabricarea şi prelucrarea fibrelor de sticlă; 
fabricarea betonului celular autoclavat; fabricarea produselor din beton, beton 
armat şi precomprimat; prelucrarea pietrei şi a marmurei; producerea materialelor 

termo- şi hidro- izolante; fabricarea produselor din ceramică brută şi fină pentru 
construcţii; fabricarea produselor din poliesteri armaţi cu fibre de sticlă; fabricarea 
cocsului şi a produselor cocsochimice; fabrici de aglomerare; elaborarea şi 
turnarea fontei, elaborarea şi turnarea oţelului; fabricarea produselor abrazive şi 
cărbunoase, activitatea în turnătorii; elaborarea şi prepararea metalelor neferoase 
şi rare; prelucrarea azbestului; construcții şi confecții metalice; prelucrarea 
metalelor prin deformare plastică la rece şi ştanţare; prelucrarea metalelor prin 
aşchiere; construcţii navale; laboratoare de analize fizico-chimice şi mecanice, 
sudarea şi tăierea metalelor; tratamente termice şi termochimice; activitatea de 
vopsire; acoperiri metalice; prelucrări neconvenţionale; fabricarea componentelor 
şi a echipamentelor electronice, electrotehnice şi a materialelor electroizolante; 
fabricarea acumulatoarelor şi pilelor electrice; fabricarea lămpilor electrice, 
tuburilor cinescop şi corpurilor de iluminat; fabricarea maşinilor electrice rotative, 
transformatoarelor şi a condensatoarelor de fontă; exploatarea şi întreţinerea 
transportoarelor cu bandă; lucrul cu radiaţii neionizante; prelucrarea automată a 
datelor; activităţi care se desfăşoară la binoculare) ; 

f) energia electrică şi termică, gaze şi apă (producerea energiei electrice; 
transportul şi distribuirea energiei electrice; utilizarea energiei electrice în medii 
normale; producerea energiei termice; centralele termice echipate cu cazane care 
funcționează cu combustibil lemnos; transportul, distribuţia şi utilizarea energiei 
termice, distribuţia şi utilizarea gazelor; alimentarea cu apă a localităţilor şi pentru 
nevoi tehnice; evaluarea apelor reziduale rezultate de la populaţie şi din procesele 
tehnologice; exploatarea, gospodărirea apelor, întreținerea lucrărilor şi a cursurilor 
de apă, cadastrul apelor şi a folosințelor legate de ape şi apărarea împotriva 
inundaţiilor) ; 

g) construcţii (lucrări geotehnice şi excavații, fundaţii, terasamente, nivelări 
şi consolidări de teren; prepararea, transportul, turnarea betoanelor şi executarea 
lucrărilor din beton, beton armat şi precomprimate; executarea construcțiilor; 
lucrări de zidărie, montaj, prefabricate şi finisaje în construcţii; lucrări de izolații 
termice, hidrofuge şi protecţii anticorosive; lucrări de instalații tehnico-sanitare şi 
de încălzire; lucrări de montaj, utilaje tehnologice şi construcții metalice; 
construcții hidrotehnice, portuare şi canale navigabile; lucrări de reparaţii, 
consolidări, demolări şi translaţii de lucrări; lucrări de drumuri, poduri şi 
construcţii căi ferate; alpinism utilitar; lucrări de cofraje, schele şi eşafodaje) ; 

h) comerţ cu ridicata şi cu amănuntul, repararea şi întreținerea autovehi- 
culelor (comerţ cu ridicata şi cu amănuntul; manipularea, transportul prin purtare 
şi cu mijloace mecanizate şi depozitarea materialelor; întreţinere şi reparaţii 
autovehicule) ; 

1) hoteluri şi restaurante (turism; alimentație publică; transportul persoanelor 
cu instalaţii pe cablu) ; 

j) transport, depozitare şi comunicaţii (transporturi rutiere, transporturi pe 
calea ferată; exploatarea metroului; transportul urban cu tracțiune electrică şi 
instalaţii aferente, exploatare şi întreţinere; transport intern; transporturi navale; 
transporturi aeriene; exploatarea şi întreținerea drumurilor şi a podurilor; 
exploatare şi întreţinere portuară; poştă; telecomunicaţii, radiocomunicaţii) ; 

k) sănătate şi asistenţă socială (activităţi din domeniul sănătăţii) ; 

lI) alte activităţi de servicii sociale colective şi personale (gospodărire 
comunală şi salubritate publică; activitate de prestări de servicii) ; 

m) alte activităţi (lucrări la înălțime; lucrări în spaţii închise) . 


III. 4. Norme metodologice de sănătate şi securitate în muncă 


Pentru aplicarea unitară a prevederilor Legii 319/2006 şi a celorlalte acte 
normative emise în baza acestei legi, Ministerul Muncii şi Justiţiei Sociale a fost 
abilitat să elaboreze norme metodologice care sunt, de asemenea, obligatorii şi au 
valabilitate naţională. 

Normele metodologice reglementează procedurile de aplicare a unor principii 
prevăzute în legislația de bază şi sunt nominalizate în mod expres în Hotărârea 
nr.1.425/2006- pentru aprobarea Normelor metodologice de aplicare a 
prevederilor Legii securităţii şi sănătăţii în muncă nr.3 19/2006 

În baza Legea nr.319/2006, Ministerul Muncii şi Justiţiei Sociale , în 
colaborare cu organele competente, a elaborat Norme metodologice referitoare la: 

a) autorizarea funcționării persoanelor juridice din punct de vedere al 
sănătăţii şi securităţii în muncă; 

b) certificarea calităţii de protecţie a prototipurilor sortimentelor de echipa- 
ment individual de protecţie şi de lucru şi avizarea introducerii lor în fabricaţie; 

c) certificarea calității din punct de vedere al securității muncii a 
echipamentelor tehnice; 

d) avizarea documentaţiilor cu caracter tehnic de informare şi de instruire în 
domeniul protecției muncii; 

e) clasificarea minelor din punct de vedere al emanaţiilor de gaze; 

f) comunicarea, cercetarea, înregistrarea, raportarea, evidenţa accidentelor de 
muncă şi declararea, confirmarea, înregistrarea, raportarea, evidenţa bolilor 
profesionale şi a indicatorilor care definesc morbiditatea profesională; 

g) finanţarea cheltuielilor pentru realizarea măsurilor de protecție a muncii; 

h) locul de muncă cu pericol deosebit şi pericol iminent de accidentare. 


III. 5. Ccadru de acordare şi utilizare a echipamentului individual de protecţie 


Acest cadru normativ stabileşte criteriile generale de acordare şi utilizare a 
echipamentului individual de protecţie în funcție de factorii de risc de accidentare 
şi îmbolnăvire profesională existenţi la fiecare loc de muncă. 


262 


In baza lui, fiecare agent economic este obligat să-şi elaboreze propriul 
normativ de echipament, ţinând seama de procesele de muncă pe care le 
organizează şi de condiţiile sale concrete de desfăşurare a activităţii. 


III. 6. Instrucţiunile proprii de securitate a muncii şi igenă a muncii 

Instrucţiunile sunt acte juridice emise de persoanele juridice sau fizice aflate 
sub incidența Legii 319/2006. Aceste instrucțiuni au ca scop stabilirea tuturor 
măsurilor de sănătate şi securitate în muncă necesare pentru prevenirea 
accidentelor de muncă şi a îmbolnăvirilor profesionale care se pot produce la locul 
de muncă. 

Ele sunt obligatorii numai pentru emitent şi pot fi elaborate pentru întregul 
proces al muncii, un subproces, un loc de muncă, o operaţiune etc. 

Potrivit dispozițiilor Legea nr.319/2006, Ministerul Sănătății Publice emite 
norme obligatorii privind igiena muncii şi avizează standarde şi acte normative, 
elaborate de alte organe care privesc sănătatea salariaților la locul de muncă. 

Domeniile pentru care se elaborează norme de igienă a muncii sunt aceleaşi 
ca şi în cazul normelor de sănătate şi securitate în muncă. Printre regulile şi 
măsurile avute în vedere la elaborarea normelor de igienă a muncii se află şi cele 
referitoare la: acordarea alimentaţiei de protecţie şi a materialelor igienico- 
sanitare, componentele solicitărilor neuropsihice şi nivelurile de încărcare a 
sarcinii de lucru, dotările social-sanitare, necesarul de apă potabilă etc. 

În scopul prevenirii accidentelor de muncă şi a îmbolnăvirilor profesionale, 
normele de medicină a muncii stabilesc reguli privind: spaţiile de lucru; dotările 
social-sanitare; microclimatul la locul de muncă; iluminatul; zgomotul; vibraţiile, 
presiunea atmosferică, ultrasunetele, radiaţii electromagnetice nonionizante, 
factorii biologici; efortul neuropsihic; noxe chimice; organizarea serviciilor 
medicale în unitate; angajarea şi repartizarea personalului la locurile de muncă, 
examenele medicale la angajare şi periodice; bolile profesionale şi bolile legate de 
profesiune. 


IV. Activităţi specifice ale angajatorului privind sănătatea şi securitatea 
în muncă 


IV.1 Consideraţii generale 


Potrivit art.180 din Codul muncii, „ (1) Angajatorul are obligaţia să 
organizeze instruirea angajaţilor săi în domeniul securităţii şi sănătăţii în muncă. 
(2) Instruirea se realizează periodic, prin modalităţi specifice stabilite de comun 
acord de către angajator, împreună cu comitetul de sănătate şi securitate în muncă 
şi cu sindicatul sau, după caz, cu reprezentanţii salariaților. (3) Instruirea prevă- 
zută la alin.2 se realizează obligatoriu în cazul noilor angajaţi, al celor care îşi 

schimbă locul de muncă sau felul muncii şi al celor care îşi reiau activitatea după 
o întrerupere mai mare de 6 luni. În toate aceste cazuri instruirea se efectuează 
înainte de începerea efectivă a activităţi. (4) Instruirea este obligatorie şi în situația 
în care intervin modific[riale legislaţiei în domeniu“. 

Ministerului Muncii şi Justiției Socialeîi revin în acest scop sarcini deosebite. 
Potrivit dispoziţiilor art.45 din Legea nr.319/2006, acest organ central al admi- 
nistrației publice desfăşoară activități de informare-documentare cu privire la 
protecţia muncii, asigurând elaborarea şi editarea de cărți, reviste, broşuri, pliante, 
afişe şi alte publicaţii în acest domeniu şi avizează materialele elaborate în acest 
scop. 

Legea nr.319/2006 instituie însă obligaţii şi în sarcina conducerii unităților. 
Astfel, se dispune că aceasta trebuie să ia măsuri pentru asigurarea de materiale 
necesare informării şi educării salariaţilor şi participanţilor la procesul de muncă: 
afişe, pliante, filme, diafilme şi alte asemenea cu privire la sănătatea şi securitatea 
în muncă. 

Potrivit art.179 din Codul muncii, „angajatorul are obligaţia să asigure toți 
salariaţii pentru risc de accidente de muncă şi boli profesionale, în condiţiile 
legii“. 

Prin „persoane încadrate în muncă“ trebuie să se înţeleagă, evident, salariaţii, 
membrii cooperatori, cu excepţia celor care au drept obiect activitățile casnice, 
ucenicii, elevii şi studenţii în perioada efectuării practicii profesionale . 

Capitolul III denumit „Obligaţiile angajatorului” din Legea nr.319/2006 
prevede obligaţia conducerilor persoanelor juridice, precum şi obligaţia persoanei 
fizice să elaboreze reguli proprii pentru aplicarea normelor privind sănătatea şi 
securitatea în muncă, corespunzător condiţiilor în care se desfăşoară activitatea la 
locurile de muncă. 

Prevederile legale cu privire la sănătatea şi securitatea în muncă, precum şi 
regulile proprii pentru aplicarea normelor privind sănătatea şi securitatea în 
muncă, se aduc la cunoştinţa persoanelor angajaţilor cu ocazia instructajelor. 

Instructajul pentru protecţia muncii cuprinde mai multe faze: 

a) instructajul general, care se face tuturor persoanelor prevăzute în lege, 
precum şi celor detaşaţi ori transferați; 

b) instructajul specific locului de muncă. Acest instructaj face trecerea de la 
general la concret şi are în vedere condiţiile specifice fiecărui loc de muncă unde 
persoanele respective îşi desfăşoară activitatea ori practica profesională; 

c) instructajul periodic, care se face la anumite intervale de timp. 

Din cele prezentate mai sus, rezultă că instructajul pentru sănătatea şi 
securitatea în muncă este o activitate graduală, de la instructajul introductiv la 
instructajul specific locului de muncă şi, în acelaşi timp, o activitate permanentă, 
datorită periodicităţii cu care în mod obligatoriu trebuie să se desfăşoare. 

Instructajului pentru sănătatea şi securitatea în muncă i se acordă atenţia 
cuvenită şi de către patronat şi sindicate, prin Contractul colectiv de muncă unic la 
nivel național. 

Astfel, la art.27 alin.3 din Contractul colectiv unic la nivel naţional, s-a 
prevăzut că la angajarea unui salariat sau la schimbarea locului de muncă sau a 
felului muncii, acesta va fi instruit şi testat efectiv cu privire la riscurile ce le 
presupune noul său loc de muncă şi normele de sănătate şi securitate în muncă pe 
care este obligat în procesul muncii să le cunoască şi să le respecte. 


IV. 2. Cercetări şi proiectări privind sănătatea şi securitatea în muncă 


Orice activitate ce are în vedere cercetarea şi proiectarea trebuie să aibă ca 
finalitate obţinerea unui produs performant, care să răspundă exigenţelor 
utilizatorului. În acelaşi timp, produsul trebuie să asigure maximă protecţie celui 
ce îl foloseşte sau, altfel spus, să corespundă normelor de sănătatea şi securitatea 
în muncă. Cu privire la acest aspect, legiuitorul dispune că echipamentele tehnice 
trebuie să corespundă prevederilor din norme, standarde şi alte reglementări 
referitoare la protecția muncii şi să nu prezinte pericol pentru sănătatea şi viaţa 
salariaţilor, a persoanelor aflate în unitate în interes de serviciu sau a altor 
persoane pentru care se asigură sănătatea şi securitatea în muncă. 

Prin urmare, se vor adopta, încă din faza de cercetare şi proiectare a 
construcțiilor, a echipamentelor tehnice, precum şi la elaborarea tehnologiilor de 
fabricație, soluţiile ce răspund acestei deosebit de importante cerinţe şi anume 
eliminarea riscurilor de îmbolnăvire profesională sau de accidentare. 

Cercetarea şi proiectarea trebuie să aibă în vedere, în acelaşi timp şi 
realizarea unor noi tipuri de echipamente de protecţie care să corespundă normelor 
şi standardelor în vigoare. Această necesitate este consecinţa introducerii de noi 
tehnologii, cum ar fi cea a laserelor, energiei nucleare etc. 

Tehnologiile enunțate ca exemplu, pe lângă avantajele economice evidente 
pe care le au, aduc şi noi factori de risc, care, oricând, prin nerespectarea normelor 
de sănătate şi securitate în muncă, se pot transforma în cauze potențiale de 
accidente de muncă sau îmbolnăviri profesionale, cu urmări dintre cele mai grave. 

Activitatea de cercetare şi proiectare în domeniul protecţiei muncii va avea în 
vedere şi problematica locului de muncă, echipamentele tehnice trebuind în aşa fel 
gândite şi aşezate în spațiu încât să înlăture poziţiile forţate, nenaturale ale 
utilizatorilor prin realizarea, de exemplu, a unor bănci dimensionate corespunzător 
caracteristicilor antropometrice şi funcționale ale organismului uman şi 
operaţiunilor care se execută. De asemenea, echipamentele tehnice trebuie să fie 
realizate astfel încât afişajele informaţionale, aparatele de măsură şi control să fie 
aşezate pentru a corespunde criteriilor de vizibilitate, accesibilitate şi acţionare 
comodă. 

V. Acordarea echipamentelor şi materialelor de protecţie 


V. 1. Echipamentul de protecţie şi echipamentul de lucru 


Potrivit Codului muncii, în cadrul propriilor responsabilităţi, angajatorul va 
lua măsurile necesare pentru protejarea securităţii şi sănătăţii salariaților, inclusiv 
pentru activităţile de prevenire a riscurilor profesionale, de informare şi pregătire, 
şi mijloacelor necesare acesteia. 

În sensul Legii nr.319/2006, se înţelege prin „echipament individual de 
protecţie - orice echipament destinat a fi purtat sau mânuit de un lucrător pentru a- 
l proteja împotriva unuia ori mai multor riscuri care ar putea să îi pună în pericol 
sănătatea şi securitatea la locul de muncă, precum şi orice supliment sau accesoriu 
proiectat pentru a îndeplini acest obiectiv” (art.5 lit.]) . lar echipamentul indi- 
vidual de lucru reprezintă mijloacele pe care persoanele juridice şi fizice le acordă 
unui salariat în vederea utilizării în procesul de muncă pentru protejarea 
îmbrăcămintei şi încălțămintei personale. Trebuie observată o asemănare în ceea 
ce priveşte cele două categorii de materiale de protecţie şi anume amândouă sunt 
mijloace de protecţie individuală. 

Normativul-cadru de acordare şi utilizare a echipamentului individual de 
protecţie, prevede că mijlocul individual de protecție este cel destinat protecției 
unui singur muncitor şi care este purtat de acesta. 

Mijloacele individuale de protecție fac parte din categoria protectorilor a 
căror particularitate o reprezintă faptul că îşi îndeplinesc funcţia de protecţie prin 
interpunerea între factorii de risc şi organismul uman. În unele situaţii, mijloacele 
individuale de protecţie au o funcție de protecție indirectă, în sensul că utilizarea 
lor previne declanşarea unor fenomene care ar putea conduce la accidente de 
muncă. De exemplu, lenjeria de corp din fibre naturale, care se acordă ca mijloc 
individual de protecție în cazul lucrului cu substanţe explozive, nu protejează 
împotriva efectelor unei explozii, dar previne posibilitatea de iniţiere, ca urmare a 
încărcărilor electrostatice ce s-ar putea acumula pe o lenjerie care ar conţine fibre 
sintetice. 

Deşi amândouă categoriile de echipament sunt mijloace individuale de 
protecție, importanţa lor este diferită. Această diferenţiere rezultă din modul 
deosebit în care ele se acordă. Astfel, echipamentul individual de protecție se 
acordă, obligatoriu şi gratuit, salariaţilor şi altor categorii de persoane care 
desfăşoară activităţi la persoanele juridice sau fizice, potrivit criteriilor stabilite în 
normativul-cadru de acordare şi utilizare a echipamentului individual de protecție, 
elaborat de Ministerul Muncii și Justiției Sociale . Privitor la echipamentul 
individual de lucru, acesta se acordă de către persoanele juridice în condiţiile 
negociate prin contractele colective de muncă. 

Cheltuielile necesare achiziţionării echipamentului individual de lucru sunt 
suportate, de către persoana Juridică, din costurile de producție sau din sumele 
prevăzute cu această destinaţie în buget, pentru unităţile finanţate de la bugetul de 
stat, respectiv din bugetele locale. 

Acordarea echipamentului individual de protecție se face după analizarea 
factorilor de risc. Analiza, precum şi stabilirea sortimentelor şi a tipurilor de 
mijloace individuale de protecţie, durata normată de folosire a acestora, 
diferențiată pe categorii de personal şi condiții concrete de muncă, precum şi 
modul de acordare a acestora (inventar personal, inventar secție etc.) se fac de 
către o comisie mixtă, compusă din personal de specialitate aparținând regiilor 
autonome, societăţilor comerciale cu capital de stat sau privat şi un reprezentant al 
organizaţiilor sindicale şi se aprobă de consiliul de administraţie (pct.2. 3. din 
Normativul-cadru privind acordarea şi utilizarea echipamentului individual de 
protecţie) . 

Unităţile au obligația să acorde gratuit echipamentul individual de protecție 
atât personalului propriu, cât şi tuturor categoriilor de persoane care desfăşoară 
activități în incinta acestora (personal de control, personal detaşat la locul 
respectiv de muncă, elevi sau studenţi care efectuează stagii de practică, vizitatorii 
etc) . Echipamentul individual de protecție se acordă, prin urmare, chiar din 
momentul când o persoană desfăşoară o anumită activitate într-un loc unde 
acționează factorii de risc. 

Producerea echipamentelor individuale de protecţie şi a celor individuale 
de lucru, introducerea în fabricație a unor sortimente noi ori importul acestora 
nu sunt probleme lăsate la aprecierea agenţilor economici; în acest sens, se 
prevede că orice producător autohton de echipament individual de protecţie ori 
de lucru va trebui să ţină cont de standardele româneşti corespunzătoare, iar 
atunci când doreşte să producă sortimente noi va fi obligat, înainte de a trece la 
producția efectivă, să prezinte prototipul la avizare la Ministerul Muncii și 
Justiţiei Sociale. Cu privire la import, se prevede obligativitatea certificării 
calităților de protecţie a echipamentelor individuale şi a echipamentelor de 
lucru de către acelaşi minister. 

Regimul celor două categorii de echipament este diferit. Astfel, în cazul 
echipamentului individual de protecţie, acesta reprezintă mijloacele cu care este 
„dotat“ participantul la procesul de muncă pentru a fi ferit de acţiunea factorilor 
de risc. Această dotare va înceta la modificarea condiţiilor de muncă (în sens 
pozitiv) ori la schimbarea de către utilizator a locului de muncă. Acest echipament 
individual de protecţie nu intră în proprietatea utilizatorului, el având doar un 
drept de folosință asupra sa. Prin normativul-cadru de acordare şi utilizare a 

echipamentului individual de protecție sunt stabilite obligaţii atât pentru utilizator, 
cât şi pentru cel ce trebuie să asigure, pe cheltuiala sa, acest echipament. 

Astfel, personalul muncitor, precum şi celelalte categorii de persoane care 
beneficiază de echipamentul individual de protecţie, au următoarele obligaţii: 

a) să cunoască caracteristicile şi modul corect de utilizare a mijloacelor 
individuale de protecție din dotare, prevăzute în STAS-uri sau în instrucțiunile de 
utilizare; 

b) să poarte întregul echipament individual de protecție pe toată durata 
îndeplinirii sarcinii de muncă sau a activităţii pe care o desfăşoară în unitate; 

c) să utilizeze echipamentul individual doar în scopul pentru care acesta 
a fost atribuit şi să se preocupe de conservarea calităţilor de protecţie ale 
acestuia; 

d) să prezinte mijloacele individuale de protecție la verificările periodice 
prevăzute în instrucțiunile de utilizare şi pentru curăţat sau denocivizare; 

e) să solicite un nou mijloc individual de protecție atunci când, din diverse 
motive, mijlocul individual de protecţie avut în dotare nu mai prezintă calitățile de 
protecție necesare. 

Obligaţii revin, aşa cum arătam anterior şi celor care trebuie să asigure 
echipamentul individual de protecţie. Astfel, se dispune că, în cazul degradării 
echipamentului individual de protecţie, respectiv al pierderii calităților de 
protecție, se acordă obligatoriu un nou echipament. 

Pentru nerespectarea dispoziţiilor legale cu privire la acordarea unui nou 
echipament de protecție sunt prevăzute în Legea nr.319/2006 sancțiuni; fapta 
constituie contravenţie şi se sancţionează. Utilizatorul este obligat să folosească 
echipamentul individual de protecție numai în scopul în care i-a fost dat şi, de 
asemenea, trebuie să aibă grijă să nu-l deterioreze şi prin aceasta să-l facă 
impropriu folosirii. 

Cu privire la acest aspect, degradarea sau pierderea echipamentului 
individual de protecţie, înainte de termenul de utilizare prevăzut, din vina 
purtătorului, atrage răspunderea acestuia pentru prejudiciul cauzat, potrivit legii. 

Dotarea cu echipament individual de protecție se face, aşa cum menţionam 
anterior, cu luarea în considerare a unei multitudini de factori. Printre aceştia se 
numără nocivitatea existentă la respectivul loc de muncă ori condiţiile igienice 
precare, în pofida tuturor măsurilor luate. 

Pentru astfel de cazuri, care presupun schimbarea zilnică ori aproape zilnică 
a echipamentului individual de protecție pentru spălare ori denocivizare, comisia 
mixtă compusă din personalul de specialitate al regiilor autonome, societăţii 
comerciale cu capital de stat sau privat şi un reprezentant al organizaţiilor 
sindicale poate propune consiliului de administrație acordarea a câte două bucăţi 

din sortimentele respective, cu dublarea duratei de utilizare, stabilită pentru o 
singură bucată. 

Nedotarea cu echipament de protecție dă dreptul salariatului să se opună 
dispoziţiei de lucru fără ca astfel să încalce relația de subordonare față de 
angajator; în acest sens, în normativ se prevede că executantul unei sarcini de 
muncă are dreptul de a refuza executarea acesteia dacă nu 1 se asigură mijloacele 
individuale de protecţie necesare prevăzute în normativ, fără ca refuzul să atragă 
asupra sa măsuri disciplinare . 

Se impune să facem unele referiri şi la vestimentația specială. Astfel, art.28 
alin.3 din Contractul colectiv de muncă unic la nivel naţional prevede: „în cazurile 
în care, în afara echipamentului de lucru prevăzut de lege, patronul cere o anumită 
vestimentaţie specială, ca echipament de lucru, contravaloarea acestuia se suportă 
integral de angajator“. 


V. 2. Materiale igienico-sanitare 


Materialele igienico-sanitare se acordă obligatoriu şi gratuit de către 
persoanele juridice şi fizice, persoanelor care îşi desfăşoară activitatea în locuri de 
muncă al căror specific impune o igienă personală deosebită. 

În Contractul colectiv de muncă unic la nivel naţional se arată că locurile de 
muncă se clasifică în locvuri de muncă normale, locuri de muncă cu condiţii 
deosebite şi locuri de muncă cu condiţii speciale (art.23) . 

Pentru prestarea activităţii în locuri de muncă cu condiţi grele, periculoase, 
nocive, penibile sau altele asemenea, salariaţii au dreptul după caz, la sporuri la 
salariu de bază, durată redusă a timpului de lucru, alimentaţie de întărire a 
rezistenţei organismului, echpament de protecţie gratuit, materiale igienico- 
sanitare, concedii suplimentare prevăzute de contractele colective de muncă la 
nivel de ramură, grupuri de unităţii, unităţi şi instituţii (art.24 alin.]) . 

Cu privire la aceste materiale categoriile de materiale igienico-sanitare, 
precum şi locurile de muncă care impun acordarea acestora se stabilesc pe baza 
normelor elaborate de Ministerul Sănătăţii Publice. 


V. 3. Alimentaţia de protecţie 


Această alimentaţie se acordă, obligatoriu şi gratuit, de către persoanele 
Juridice şi fizice, persoanelor care lucrează în locuri de muncă cu condiţii grele şi 
vătămătoare, pe baza normelor elaborate de către Ministerul Sănătăţii Publice şi 
Ministerul Muncii şi Justiţiei Sociale . 

În acelaşi sens, la art.24 din Contractul colectiv de muncă unic la nivel 
naţional se prevede că cei ce prestează activități în condiţiile art.23 alin.2 la 
care ne-am referit deja au dreptul la alimentaţie de întărire a rezistenţei orga- 
nismului. 

VI. Accidentele de muncă 


VI. 1. Definiţia accidentului de muncă 


Asigurarea celor mai bune condiții pentru desfăşurarea procesului de 
muncă, apărarea vieţii, a integrităţii corporale şi a sănătăţii salariaţilor şi a altor 
persoane participante la procesul de muncă este scopul protecţiei muncii. 
Sintetic vorbind, acest scop este prevenirea accidentelor de muncă şi a 
îmbolnăvirilor profesionale. 

Definirea acestor două noțiuni apare ca o condiție a realizării însăşi a 
finalităţii securităţii şi sănătății în muncă, întrucât este evident că un fenomen 
trebuie mai întâi cunoscut, spre a putea fi preîntâmpinat”"”. 

Prin accident de muncă, potrivit art.5 din Legea nr.319/2006, se înţelege 
„vătămarea violentă a organismului, precum şi intoxicația acută profesională, 
care au loc în timpul procesului de muncă sau în îndeplinirea îndatoririlor de 
serviciu şi care provoacă incapacitate temporară de muncă de cel puţin 3 zile 
calendaristice, invaliditate ori deces” 

Este, de asemenea, accident de muncă: 

a) accidentul suferit de elevi, studenţi şi ucenici în timpul efectuării practicii 
profesionale; 

b) accidentul suferit de cei care îndeplinesc sarcini de stat sau de interes 
public, inclusiv în cadrul unor activităţi culturale, sportive, în timpul şi din cauza 
îndeplinirii acestor sarcini; 

c) accidentul suferit de orice persoană, ca urmare a unei acţiuni întreprinse 
din proprie inițiativă, pentru prevenirea ori înlăturarea unui pericol ce ameninţă 
avutul public sau pentru salvarea de vieţi omeneşti; 

d) accidentul survenit în timpul şi pe traseul normal deplasării de la locul de 
muncă la domiciliu şi invers; 

e) accidentul cauzat de activităţi care nu au legătură cu procesul muncii, dacă 
se produce la sediul persoanei juridice sau la adresa persoanei fizice, în calitate de 
angajator, ori în alt loc de muncă organizat de aceştia, în timpul programului de 
muncă şi nu se datorează culpei exclusive a accidentatului“. 


VI. 2. Elementele accidentului de muncă 


Normele metodologice privind comunicarea, cercetarea, înregistrarea, 
raportarea, evidenţa accidentelor de muncă şi declararea/înregistrarea, raportarea, 
evidenţa bolilor profesionale, aprobate prin Hotărârea Guvernului nr.1425/2006, 
preiau aceeaşi definiţie ca în Legea nr.319/2006, însă, spre deosebire de aceasta, 


* Sanda Ghimpu, Ion Traian Ştefănescu, Şerban Beligrădeanu, Gheorghe Mohanu, op. cit, p. 222. 

lărgesc sfera faptelor care sunt asimilate accidentului de muncă. Astfel, se 
precizează că se includ în această categorie următoarele: 

e accidentul suferit în timpul deplasării de la sediul persoanei juridice sau 
fizice la locul de muncă ori de la un loc de muncă la altul, pentru îndeplinirea 
îndatoririlor de serviciu; 

e accidentul suferit în timpul deplasării de la sediul persoanei juridice sau de 
la adresa persoanei fizice la care este încadrată victima, sau de la orice alt loc de 
muncă organizat de acestea, la o altă persoană Juridică sau fizică, pentru 
îndeplinirea îndatoririlor de serviciu, pe durata normală de deplasare; deplasarea 
trebuie să se facă fără abateri nejustificate de la traseul normal şi transportul să 
aibă loc în condiţiile prevăzute de normele de sănătate şi securitate în muncă sau 
de circulaţie în vigoare; 

e accidentul suferit înainte sau după încetarea lucrului, dacă: victima prelua 
sau preda uneltele de lucru, locul de muncă, utilajul sau materialele; schimba 
îmbrăcămintea personală sau de protecție sau de lucru; se afla în baie sau în 
spălător; se deplasa de la locul de muncă la ieşirea din incinta persoanei juridice 
sau fizice şi invers; 

e accidentul suferit în timpul pauzelor regulamentare; 

e accidentul suferit de angajaţi ai persoanelor juridice române sau de 
persoane fizice române, delegați pentru îndeplinirea îndatoririlor de serviciu în 
afara graniţelor ţării, pe durata prevăzută în documentul de deplasare; deplasarea 
trebuie să se facă fără abateri nejustificate de la traseul programat; 

e accidentul suferit de personalul român care efectuează lucrări şi servicii pe 
teritoriul altor ţări, în baza unor contracte, convenţii sau în alte condiţii prevăzute 
de lege, încheiate de persoane juridice române cu parteneri străini, în timpul şi din 
cauza îndeplinirii îndatoririlor de serviciu; 

e accidentul suferit de cei care urmează cursuri de calificare, recalificare sau 
perfecționare a pregătirii profesionale, în timpul şi din cauza efectuării activităților 
de instruire practică (de exemplu, şomerii) ; 

e accidentul determinat de fenomene sau calamități naturale cum ar fi: 
furtună, viscol, cutremur, inundație, alunecări de teren, trăsnet (electrocutare) etc. 

e dacă victima se afla în timpul procesului de muncă sau în îndeplinirea 
îndatoririlor de serviciu; 

e accidentul survenit în timpul vizitelor organizate la o persoană juridică sau 
fizică în scop profesional; 

e dispariția unei persoane, în condițiile unui accident de muncă şi în 
împrejurări care îndreptăţesc presupunerea decesului acesteia; 

e accidentul suferit de o persoană care se află în perioada de probă, în 
vederea angajării. 

Pentru ca aceste fapte să fie considerate accidente de muncă, condiţiile ce se 
cer a fi îndeplinite sunt acelea ca persoana să se găsească la sediul persoanei 
Juridice şi în timpul programului de lucru, mergându-se pe excluderea situațiilor 
în care cel în cauză a acţionat cu vinovăţie”!S. 

Normele metodologice privind declararea şi cercetarea accidentelor de 
muncă definesc vătămarea violentă a organismului ca fiind afectarea integrității 
anatomo-funcționale, cu efecte imediate asupra stării de sănătate a persoanei 
accidentate care are drept consecinţă următoarele traume: 

a) leziune fizică acută a corpului uman, cum ar fi: arsura, contuzia, plaga, 
fractura, luxaţia, entorsa, înțepătura, inflamația etc., produsă în condiţiile şi cu 
consecinţele prevăzute mai sus; 

b) un efect negativ şi acut, rezultat dintr-o expunere instantanee, care are 
drept consecinţă leziuni multiple asupra corpului uman, cum sunt: electrocutarea, 
asfixia, înecul etc., produse în condiţiile descrise mai sus; 

c) pierderea sau degradarea unui simţ, dereglarea unui aparat sau sistem al 
organismului, precum şi trauma neuropsihică cauzată de leziuni fizice, de 
dereglări senzoriale, de climatul psiho-social existent sau de intoxicații acute, 
produse în condiţiile de mai sus. 

Din dispoziţiile legale rezultă că s-au avut în vedere, în cazul vătămării 
violente a organismului, atât aspectele legate de integritatea fizică, cât şi 
componenta psihică a acestuia. 

Noţiunea de accident de muncă implică următoarele elemente: un fapt şi 
consecinţele acestuia: calitatea persoanei vătămate; circumstanţele în care s-a 
produs faptul”? 

Într-adevăr, în cazul accidentelor de muncă are loc o vătămare violentă a 
organismului uman. Aceasta înseamnă că asupra omului are loc o acţiune brutală 
care se manifestă printr-o rănire sau lovire, având drept consecinţă incapacitatea 
temporară de muncă de cel puţin trei zile, invaliditate sau deces. Dacă am 
considera accidentul de muncă o fatalitate, am asista ori am aştepta neputincioşi 
producerea lui. Or, scopul protecției muncii este tocmai prevenirea producerii 
acestuia. 

Pe de altă parte, este greşit a considera drept cauză a accidentului de muncă 
numai forța majoră ori cazul fortuit, pentru că în imensa lor majoritate accidentele 
de muncă se produc din cauze previzibile, iar cei accidentaţi ori cei responsabili 
cu prevenirea accidentelor de muncă, dacă ar fi acţionat prudent şi responsabil, ar 
fi evitat producerea lor. 


318 Pentru dezvoltări, Ion Traian Ştefănescu, Tratat elementar de drept al muncii, p. 421. 
319 Sanda Ghimpu, Ion Traian Ştefănescu, Şerban Beligrădeanu, Gheorghe Mohanu, op. cit, p. 223. 

În accepțiunea legiuitorului român, intoxicația acută profesională este 
accident de muncă. Este vorba, aşadar, nu de orice intoxicație, ci numai de cea 
profesională. 

Aceasta înseamnă că la cercetarea ce se efectuează trebuie determinate, prin 
analize de laborator, substanţele toxice ce au produs starea de boală şi dacă 
acestea au legătură cu locul de muncă. 

Intoxicația poate fi definită ca o stare patologică datorată introducerii în 
organism a unor substanţe toxice cu efect otrăvitor; în cazul intoxicației acute, 
evoluţia este scurtă şi cu manifestări intense. Deşi intoxicația acută este de fapt o 
îmbolnăvire a organismului uman, considerarea ei drept cauză a unui accident de 
muncă se datorează evoluţiei rapide a bolii ca urmare a acumulării într-un timp 
scurt — chiar câteva secunde — în organism a unor substanţe toxice. 

Consecința acestei acumulări poate fi incapacitatea temporară de muncă, 
invaliditatea (de exemplu, orbirea) sau decesul. 

Pentru a fi considerată accident de muncă, incapacitatea temporară de muncă 
trebuie să aibă ca durată cel puţin 3 zile. 

Privind calitatea persoanei vătămate, aceasta trebuie să aibă una din 
următoarele calități: să fie salariat, membru cooperator, să fie ucenic, elev sau 
student în practică profesională. 

Există însă şi unele excepţii de la această regulă. Astfel, deţinuţii nu au 
contracte individuale de muncă. Cu toate acestea şi lor li se aplică regulile 
instituite prin Legea nr.319/2006. De asemenea, legea face referire şi consideră 
accident de muncă şi vătămarea violentă a organismului sau intoxicația acută 
suferită de cei ce îndeplinesc sarcini sportive, în timpul şi din cauza îndeplinirii 
acestor sarcini; cel ce întreprinde o acţiune din proprie iniţiativă pentru prevenirea 
ori înlăturarea unui pericol ce ameninţă avutul public ori salvează prin acțiunea sa 
vieţi omeneşti. 

Normele metodologice privind declararea şi cercetarea accidentelor de 
muncă fac referire la: salariați, persoane angajate cu contract individual de muncă 
pe o perioadă determinată sau pentru o lucrare determinată; persoane angajate cu 
convenţie civilă, membrii asociaţiilor familiale; membrii cooperatori; lucrători 
independenţi; şomeri pe perioada reconversiei profesionale; ucenici, elevi, 
studenţi în perioada efectuării practicii profesionale; persoane cu firme proprii; 
persoanele aflate în perioada de probă sau care urmează cursuri de calificare, 
recalificare sau perfecționare, precum şi personalul român care efectuează lucrări 
ŞI servicii pe teritoriul altor ţări, în baza unor contracte încheiate de persoane 
Juridice române cu parteneri străini. 

În privinţa circumstanțelor producerii accidentului de muncă, adică a 
împrejurărilor în care el s-a produs, trebuie să arătăm că acestea trebuie să fie 
legate de îndeplinirea îndatoririlor de serviciu ori de procesul de muncă. Cu toate 

acestea, este considerat accident de muncă şi accidentul survenit în timpul şi pe 
traseul normal deplasării de la locul de muncă la domiciliu şi invers; într-o atare 
situaţie, trebuie stabilit în mod limpede care este traseul normal în funcţie de 
situaţia concretă din momentul producerii accidentului, precum şi împrejurările în 
care el s-a produs. Nu va fi considerat accident de muncă accidentul suferit de 
acela care, chiar dacă se află pe traseul normal, a consumat spre exemplu băuturi 
alcoolice sau droguri, întrucât el în mod deliberat, conştient şi-a asumat răspun- 
derea consumând asemenea substanţe. 

Întrucât legea nu se referă la mijlocul de transport de la locul de muncă la 
domiciliu şi invers, persoana va putea utiliza orice mijloc de transport (autoturism, 
autobuz, tramvai, metrou etc.) . 

Tot accident de muncă este şi atunci când, deşi nu are legătură cu procesul 
muncii, accidentul s-a produs la sediul persoanei juridice sau la adresa persoanei 
fizice, în calitate de angajator, ori în alt loc de muncă organizat de aceştia, în 
timpul programului de muncă şi nu se datorează culpei exclusive a accidentatului. 

Deşi în textul legii nu se precizează în mod expres, trebuie să asimilăm 
locului de muncă orice punct de lucru organizat, oricât de mic ar fi el, în afara 
sediului principal al angajatorului. Va fi considerat în legătură cu procesul de 
muncă şi accidentul suferit de conducătorul auto care se deplasează pe un anume 
traseu indicat de patron. 

Înţelesul noţiunii de loc de muncă este explicat de Normele metodologice 
privind declararea şi cercetarea accidentelor de muncă, în care se arată că prin loc 
de muncă se înţelege orice loc (zonă, încăpere, vehicul etc.) unde îşi desfăşoară 
activitatea unul sau mai mulți lucrători şi unde se exercită autoritatea 
conducătorului persoanei juridice sau persoanei fizice sau orice loc organizat, 
inclusiv punctele de lucru dispersate, unde persoana juridică sau persoana fizică 
desfăşoară o activitate cu caracter permanent sau temporar. 

Din aceste dispoziţii legale rezultă că este considerat loc de muncă nu numai 
încăperea unde salariatul îşi desfăşoară activitatea propriu-zisă, ci şi baia, 
spălătorul, cantina, clubul, tarlalele agricole, sondele, locurile de prospecțiuni 
geologice, traseele de cale ferată şi telefonice, şoselele, iar pentru conducătorii 
mijloacelor de transport, chiar mijlocul de transport pe care lucrează. 


VI. 3. Clasificarea accidentelor de muncă 


În concepţia Legii nr.319/2006 accidentele de muncă se clasifică în raport cu 
urmările produse şi numărul persoanelor accidentate, astfel: 

a) accidente care produc incapacitate temporară de muncă de cel puţin 
trei zile; 

b) accidente care produc invaliditate; 

c) accidente mortale; 

d) accidente colective, atunci când sunt accidentate cel puţin trei persoane în 
acelaşi timp cu cel în cauză. 


VI. 4. Declararea accidentelor de muncă 


Odată ce un accident de muncă s-a produs, el trebuie comunicat imediat 
conducerii unităţii de către conducătorul locului de muncă sau de orice altă 
persoană care are cunoştinţă de producerea lui. 

Întrucât în lege nu se face referire la modalitatea în care se va face 
comunicarea producerii accidentului, se poate utiliza orice mijloc; important este 
ca această comunicare să fie imediată momentului producerii. Numai astfel 
angajatorul va putea lua măsurile necesare urgente ce se impun, în funcţie de 
gravitatea accidentului (chemarea medicului, trimiterea unei echipe specializate în 
salvări etc.), limitând în acest fel proporția sau efectele acestuia. 

Accidentul de muncă urmat de incapacitate temporară de muncă ori, după 
caz, urmat de invaliditate sau deces, precum şi accidentul de muncă colectiv, vor 
fi comunicate de îndată de către conducerea persoanei juridice sau, după caz, de 
persoana fizică, în calitate de angajator, inspectoratului teritorial de muncă şi, 
după caz, organelor de urmărire penală competente. 

În ipoteza producerii unui accident de circulaţie pe un drum public, în care 
este angajat şi mijlocul de transport al persoanei juridice sau fizice în care printre 
victime, sunt şi persoanele aflate în îndeplinirea unor sarcini de serviciu, de 
asemenea, va fi anunţat de îndată inspectoratul de stat teritorial pentru protecția 
muncii din judeţul pe raza căruia s-a produs accidentul. 

Într-un astfel de caz, organele Ministerului Internelor şi Reformei Adminis- 
trative competente vor trimite un exemplar din procesul-verbal de cercetare la faţa 
locului, persoanei juridice, inspectoratului de stat teritorial pentru protecţia 
muncii, Ministerul Muncii şi Justiţiei Sociale, la cererea acestora, în termen de 15 
zile de la solicitare. 

Conducerea persoanei juridice şi persoana fizică au obligaţia, potrivit să 
nu modifice starea de fapt rezultată din producerea unui accident mortal sau 
colectiv, în afară de cazurile când menţinerea acestei stări ar genera alte 
accidente ori ar periclita viaţa accidentaţilor şi a altor persoane participante la 
procesul de muncă. 

În conformitate cu dispoziţiile cuprinse în Normele metodologice privind 
declararea şi cercetarea accidentelor de muncă, în cazul producerii unui accident 
de muncă, orice astfel de eveniment produs pe teritoriul persoanei juridice sau 
fizice sau în orice alt loc de muncă organizat de acestea va fi comunicat, de îndată, 
conducerii respective, de conducătorul locului de muncă sau de orice altă 
persoană care are cunoştinţă de producerea acestuia. În acelaşi mod se va proceda 
şi în cazul persoanelor date dispărute, accidentelor de traseu, precum şi 

accidentelor de circulaţie în care, printre victime, sunt şi persoane aflate în 
îndeplinirea unor sarcini de serviciu. 

În cazul accidentelor de circulaţie soldate cu decesul victimelor, precum şi în 
cazul vătămărilor grave şi al incidentelor periculoase produse pe drumurile 
publice, serviciile poliției rutiere vor anunţa operativ, prin telefon, inspectoratul de 
stat teritorial pentru protecţia muncii din judeţul respectiv. 

Dacă printre victimele accidentului se află şi angajaţi ai altor persoane 
Juridice, accidentul va fi comunicat şi acestora de către conducătorul persoanei 
Juridice sau persoana fizică la care s-a produs evenimentul. 

În cazul în care accidentul s-a produs ca urmare a unei acţiuni întreprinse din 
proprie inițiativă pentru salvarea de vieți omeneşti ori ca urmare a unei acţiuni 
întreprinse din proprie inițiativă pentru prevenirea ori înlăturarea unui pericol care 
ameninţă avutul public — dacă a avut loc în afara teritoriului unei persoane juridice 
sau fizice şi nu a avut nici o legătură cu aceasta —, comunicarea se va face 
primăriei pe raza căreia s-a produs, de orice persoană care are cunoştinţă de 
producerea evenimentului. 

Orice accident urmat de incapacitate temporară de muncă se comunică, în 
maximum 48 de ore de la data producerii, prin orice mijloace, de conducătorul 
persoanei juridice sau persoana fizică la care s-a produs accidentul, la 
inspectoratul de stat teritorial pentru protecția muncii din judeţul pe teritoriul 
căruia a avut loc accidentul, precum şi celui din judeţul pe teritoriul căruia îşi are 
sediul persoana juridică unde era angajată victima. 

Aceleaşi inspectorate vor fi anunţate de către aceleaşi persoane, în cazul în 
care accidentul este mortal, a produs vătămare gravă, este colectiv sau periculos, 
cu precizarea că în aceste situaţii vor fi anunţate şi organele de urmărire penală 
competente. 

Se va proceda la fel, în sensul că conducătorul persoanei juridice sau fizice la 
care a fost angajată victima va comunica evenimentul în 48 de ore inspectoratelor 
de stat pentru protecţia muncii din cele două judeţe (cel pe teritoriul căruia a avut 
loc evenimentul şi cel pe teritoriul căruia îşi are sediul persoana juridică unde era 
angajată victima) , precum şi organului de urmărire penală competent teritorial, în 
cazul persoanei dată dispărută, accidentului de traseu şi accidentului de circulaţie. 

Comunicarea accidentului de muncă cuprinde următoarele informaţii: 

a) denumirea persoanei juridice sau persoanei fizice la care s-a produs 
accidentul şi, dacă este cazul, denumirea persoanei juridice la care a fost angajat 
accidentatul; 

b) adresa şi numărul de telefon al victimei; 

c) locul unde s-a produs accidentul; 

d) data şi ora la care s-a produs accidentul şi, dacă este cazul, data şi ora la 
care a decedat accidentatul,; 

e) datele personale ale victimei (numele şi prenumele, ocupația, vârsta, starea 
civilă, vechimea în ocupaţie şi la locul de muncă) ; 

f) împrejurările care se cunosc şi cauzele prezumtive; 

g) consecinţele accidentului; 

h) numele şi funcţia persoanei care comunică accidentul; 

1) data comunicării. 

Comunicarea operativă a incidentelor periculoase va cuprinde aceleaşi 
informaţii de mai sus, mai puţin datele personale ale victimei. 

Accidentul mortal, inclusiv persoanele date dispărute, cel colectiv, precum şi 
incidentul periculos, vor fi comunicate de îndată la Ministerul Muncii şi Justiţiei 
Sociale de către inspectoratul de stat teritorial pentru protecția muncii din judeţul 
pe teritoriul căruia a avut loc evenimentul, indiferent că întrunesc sau nu condiţiile 
unui accident de muncă. 

Cât priveşte accidentul urmat de invaliditate şi acesta va fi comunicat 
Ministerului Muncii, Familiei şi Egalităţii de Şanse, de aceleaşi inspectorate, dar 
nu de îndată după producerea lui, ci imediat după primirea, la inspectorate, a 
deciziei de încadrare într-un grad de invaliditate. 


VI. 5. Cercetarea accidentelor de muncă 


Potrivit art.29 alin.l din Legea nr.319/2006, cercetarea accidentelor de 
muncă se efectuează astfel: 

a) de către persoana juridică, în cazul accidentului care a produs incapacitate 
temporară de muncă; 

b) de către inspectoratele de stat teritoriale pentru protecţia muncii, în cazul 
accidentelor care au produs invaliditate, deces, precum şi al accidentelor colective 
şi în cazul accidentelor de muncă care au produs incapacitate temporară de muncă 
salariaţilor angajaţi la persoane fizice; 

c) de către Ministerul Muncii şi Justiţiei Sociale , în cazul accidentelor de muncă 
colective, generate de unele evenimente deosebite, precum avariile şi exploziile. 

Rezultatul cercetărilor se consemnează într-un proces-verbal care, va stabili: 

a) cauzele şi împrejurările în care a avut loc accidentul; 

b) prevederile din normele de protecţie a muncii care nu au fost respectate; 

c) persoanele care se fac răspunzătoare de nerespectarea normelor de 
protecție a muncii; 

d) sancțiunile aplicate; 

e) persoana juridică sau fizică la care se înregistrează accidentul de muncă; 

f) măsurile ce trebuie luate pentru prevenirea altor accidente. 

Importanţa procesului-verbal este deosebită; el permite stabilirea drepturilor 
de asigurări sociale pentru salariatul accidentat şi constituie temei al răspunderii 
juridice a celor vinovaţi pentru producerea accidentului. 

În situaţia în care o persoană se consideră nedreptăţită de concluziile 
procesului- verbal de constatare, îl poate ataca în justiţie, în integralitatea sa ori 
numai în ceea ce priveşte unele menţiuni ale sale. 

Potrivit Normelor metodologice privind declararea şi cercetarea accidentelor 
de muncă, scopul cercetării accidentelor de muncă este acela de a stabili 
împrejurările şi cauzele care au condus la producerea acestora, a reglementărilor 
legale încălcate, a răspunderilor şi a măsurilor ce se impun a fi luate pentru 
prevenirea producerii altor cazuri similare şi, respectiv, pentru determinarea 
caracterului accidentului. Cercetarea oricărui eveniment este obligatorie, inclusiv 
în cazul persoanelor date dispărute, indiferent că întruneşte sau nu condiţiile unui 
accident de muncă: 

a) în cazul accidentelor care au antrenat incapacitate temporară de muncă, 
cercetarea se face de către persoana juridică la care s-a produs evenimentul. În 
cazul accidentelor urmate de vătămare gravă, cercetarea se face tot de persoana 
juridică, dar sub supravegherea inspectoratului de stat teritorial pentru protecția 
muncii. Tot persoana juridică va cerceta şi accidentul uşor. 

Pentru cercetarea accidentelor care produc incapacitate temporară de muncă, 
răspunde conducătorul persoanei juridice, care organizează activitatea în care s-a 
produs evenimentul, acesta având obligația să numească, de îndată, prin decizie 
scrisă, comisia de cercetare din care va face parte şi o persoană din 
compartimentul de protecție a muncii sau, acolo unde nu funcționează un 
asemenea compartiment, o persoană dintre cele cu atribuţii speciale în sănătate şi 
securitate în muncă. 

Comisia de cercetare a accidentului se recomandă a avea în componenţă cel 
puţin trei persoane. Dacă în accident sunt implicate una sau mai multe victime anga- 
jate la persoane juridice diferite, la cercetare pot participa şi delegaţi ai acestora. 

Accidentul uşor este cercetat de persoana Juridică sau persoana fizică. Prin 
accident uşor se înţelege, potrivit aceloraşi Norme metodologice, evenimentul 
survenit în procesul muncii care are drept consecinţă leziuni superficiale, ce 
necesită numai acordarea primelor îngrijiri medicale şi care au antrenat 
incapacitatea de muncă cu o durată mai mică de 3 zile. 

Persoanele împuternicite, potrivit legii, cu efectuarea cercetării accidentului 
trebuie să aibă pregătire tehnică corespunzătoare şi să nu fie implicate cu 
răspunderi în producerea evenimentului. 

Persoana fizică, precum şi persoana juridică, ce nu dispune de personal 
competent sau nu are personal suficient trebuie să asigure cercetarea apelând la 
persoane abilitate să efectueze cercetări de accidente, respectiv la inspectoratul de 
muncă sau la un agent economic din sectorul privat, autorizat de Ministerul 
Muncii şi Justiţiei Sociale să desfăşoare activitate de consulting în domeniul 
securității şi sănătăţii în muncă. 

În această situaţie, cheltuielile ocazionate de cercetarea accidentului vor fi 
suportate de persoana juridică sau fizică pentru care se solicită cercetarea. 

Persoanele care cercetează accidentul au dreptul să solicite şi să consulte 
orice acte sau documente necesare clarificări situației de fapt şi stabilirii 
răspunderilor, acte sau documente pe care cei care le dețin sunt obligaţi să le pună 
la dispoziție acestora. Cei care cercetează accidentele de muncă se bucură de o 
deplină autonomie în îndeplinirea atribuțiilor lor, atât faţă de organele de 
conducere ale unității, cât şi faţă de oricare alt organ. Astfel, dacă în cursul 
cercetării apar împrejurări care ar duce la denaturarea cauzelor care au provocat 
accidentul de muncă sau a răspunderii, ori dacă cei care efectuează cercetarea 
primesc dispoziţii, ordine sau îndrumări de la organele ierarhic superioare pe care 
le consideră că sunt contrare legii sau sunt de natură să îngreuneze efectuarea 
cercetării, aceştia vor cere îndrumări inspectoratelor de stat teritoriale, care le vor 
acorda sprijinul corespunzător. Dacă aceste organe consideră că cele aduse la 
cunoştinţă constituie infracțiuni, sesizează imediat organele de urmărire penală. 
Aceeaşi obligaţie o au şi persoanele care cercetează accidentele de muncă, dacă, 
cu ocazia cercetării, apreciază că faptele constituie infracțiuni, sesizând direct — 
deci nu prin inspectoratele de stat teritoriale — organele de urmărire penală; 

b) în cazul accidentelor mortale, al situațiilor cu persoane date dispărute, 
accidentelor colective care produc invaliditate, precum şi în cazul accidentelor 
periculoase, cercetarea se face de către inspectoratul de stat teritorial din judeţul 
pe teritoriul căruia s-a produs evenimentul. 

Tot inspectoratul de stat teritorial din judeţul pe teritoriul căruia s-a produs 
evenimentul cercetează şi accidentele care produc incapacitate temporară de 
muncă suferite de angajaţii persoanelor fizice; 

c) accidentele de muncă colective, precum şi incidentele periculoase care 
prezintă un grad ridicat de complexitate, sunt cercetate de Ministerul Muncii şi 
Justiției Sociale; 

d) evenimentele care se produc în unităţi ale Ministerului Apărării Naţionale, 
Ministerului Internelor şi Reformei Administrative, Ministerului Justiţiei — 
Direcţia Generală a Penitenciarelor — şi Ministerului Finanţelor — Garda 
Financiară, precum şi Serviciului Român de Informaţii, Serviciului de Informaţii 
Externe, Serviciului de Telecomunicaţii Speciale şi Serviciului de Protecţie şi 
Pază, se cercetează de către organele acestor ministere şi servicii, în conformitate 
cu normele metodologice proprii privind comunicarea, cercetarea şi raportarea 
accidentului de muncă, emise în conformitate cu Legea 319/2006; 

e) evenimentele produse în activităţile nucleare, datorită unor cauze specifice 
acestor activități, se cercetează de către organele Comisiei Naţionale pentru 
Controlul Activităţilor Nucleare, potrivit atribuţiilor ce le revin. În cazul celor 
soldate cu victime, un exemplar din procesul-verbal de cercetare va fi înaintat, în 

cel mult 5 zile de la data la care accidentul a fost comunicat Comisiei, la 
inspectoratul de stat teritorial din judeţul respectiv, care va finaliza cercetarea de 
specialitate şi va stabili caracterul accidentului; 

f) termenul prevăzut de Normele metodologice pentru efectuarea cercetării 
acestor evenimente variază între 5 şi 10 zile, în raport cu gravitatea evenimentului 
produs. 

Astfel, cercetarea accidentului urmat de incapacitate temporară de muncă se 
va încheia în cel mult 5 zile de la data producerii, cu excepţia cazurilor când sunt 
necesare expertize, situaţii în care termenul se poate prelungi cu încă 5 zile. 

Când accidentul de muncă a avut ca urmare o vătămare gravă, cercetarea se 
încheie în cel mult 7 zile de la producerea acesteia. 

Cercetarea accidentului mortal, inclusiv a situaţiilor cu persoane date 
dispărute, a celui colectiv, precum şi a incidentului periculos, se încheie în cel 
mult 10 zile de la data comunicării acestora. 

În cazuri excepţionale, inspectoratul de stat teritorial, care cercetează 
accidentul mortal, inclusiv situațiile cu persoane date dispărute, accidentul 
colectiv, precum şi incidentul periculos, poate solicita, argumentat, Ministerului 
Muncii şi Justiţiei Socialeprelungirea termenului de cercetare; 

g) constatările făcute cu ocazia cercetării unui accident de muncă se 
consemnează într-un proces-verbal. 

Procesul-verbal de cercetare a accidentului de muncă trebuie să conţină 
următoarele informaţii: 1. data încheierii procesului-verbal; 2. numele persoanelor 
care efectuează cercetarea accidentului şi calitatea acestora, cu indicarea 
documentului potrivit căruia sunt îndreptățite să efectueze cercetarea, precum şi 
instituţia unde lucrează; 3. perioada de timp şi locul în care s-a efectuat cercetarea; 
4. obiectul cercetării; 5. data — ziua, luna, anul — şi ora producerii evenimentului; 
în cazul în care s-a produs un accident şi ulterior a survenit decesul victimei 
implicate în acest eveniment, se va preciza şi data decesului; 

6. locul producerii evenimentului (subunitate, secţie, atelier, drum naţional 
etc.) ; 7. datele de identificare a persoanei juridice sau fizice la care s-a produs 
evenimentul, activitatea desfăşurată de aceasta şi, dacă este cazul, datele de 
identificare a persoanei Juridice la care a fost sau este încadrat accidentatul; 8. 
datele de identificare ale accidentatului (nume, prenume, cetăţenie, vârstă, stare 
civilă, numărul de copii minori, domiciliul, locul de muncă la care este încadrat, 
profesia de bază, ocupaţia în momentul accidentării, vechimea în muncă, în 
ocupaţie şi la locul de muncă, iar pentru persoanele care în momentul accidentării 
desfăşurau o activitate pentru care este necesară autorizarea, se va face referire 
şi la aceasta); 9. descrierea detaliată a locului, echipamentului tehnic, a împre- 
Jurărilor şi modului în care s-a produs evenimentul, reconstituite în special în baza 
constatărilor făcute la locul accidentului, declaraţia conducătorului locului de 

muncă, declarația accidentatului, în cazul în care este posibil, declaraţiile 
martorilor, verificarea altor acte şi documente necesare stabilirii împrejurărilor; 
10. urmările evenimentului şi urmările suferite de accidentat; 11. cauzele reale ale 
evenimentului, cu trimitere la reglementările legale în vigoare încălcate, precizând 
actele normative nerespectate, cu redarea integrală a textului acestora. 

De asemenea, cauzele accidentului se vor clasifica şi codifica în funcţie de 
elementele sistemului de muncă (executant, sarcină de muncă, mijloc de 
producţie, mediu de muncă), conform instrucțiunilor în vigoare; 12. alte constatări 
făcute cu ocazia cercetării evenimentului; 13. persoanele răspunzătoare de 
încălcarea reglementărilor legale, cu trimitere la actele normative şi articolele 
încălcate; 14. sancțiunile contravenţionale aplicate, cu precizarea prevederilor 
legale încălcate şi, după caz, propuneri pentru cercetare penală sau propuneri 
pentru sancţiuni administrative sau disciplinare; 15. persoana juridică sau fizică 
care va înregistra şi declara accidentul de muncă; 16. măsurile stabilite pentru 
prevenirea altor evenimente similare, precum şi termenul de raportare la 
inspectoratul de stat teritorial pentru protecția muncii privind soluţionarea 
deficienţelor; 17. numărul de exemplare în care s-a încheiat procesul-verbal de 
cercetare şi repartizarea acestora; 18. semnătura persoanei sau persoanelor care au 
efectuat cercetarea; 19. viza inspectorului-şef, în cazul evenimentelor cercetate de 
inspectoratul de stat teritorial pentru protecția muncii, iar în cazul accidentelor 
cercetate de comisia persoanei juridice sau persoanei fizice, viza conducătorului 
acesteia sau a unei persoane cu delegaţie de competenţă. În afară de datele arătate 
mai sus, procesul-verbal de cercetare va mai cuprinde şi altele, în raport cu 
împrejurările la care se referă. Astfel, în baza Normelor metodologice, dacă din 
cercetare rezultă că accidentul nu întruneşte condițiile pentru a fi încadrat ca 
accident de muncă, se va face această menţiune în procesul-verbal de cercetare şi, 
după caz, se vor dispune măsurile ce trebuie luate de conducătorul persoanei 
Juridice sau persoana fizică pentru prevenirea unor cazuri asemănătoare. 

Procesul-verbal de cercetare se întocmeşte în mai multe exemplare, în raport 
cu natura accidentului de muncă, după cum urmează: a) în două exemplare, în 
cazul accidentului urmat de incapacitate temporară de muncă, din care un 
exemplar rămâne la dosarul de cercetare al persoanei juridice sau fizice la care s-a 
produs accidentul şi un exemplar rămâne la inspectoratul de stat teritorial pentru 
protecția muncii care a avizat dosarul; b) în trei exemplare, în cazul accidentului 
urmat de invaliditate, din care un exemplar la persoana juridică sau persoana 
fizică la care s-a produs accidentul, un exemplar la dosarul înaintat organului de 
urmărire penală şi un exemplar la dosarul inspectoratului de stat teritorial care a 
efectuat cercetarea; c) în patru exemplare, în cazul accidentului mortal, al celui 
colectiv, precum şi în cazul incidentului periculos, din care un exemplar la 
persoana juridică sau persoana fizică la care s-a produs accidentul, un exemplar la 

dosarul înaintat organului de urmărire penală, un exemplar la dosarul 
inspectoratului de muncă care a efectuat cercetarea şi un exemplar la Ministerul 
Muncii și Justiţiei Sociale. 

Menţionăm că, în unele situaţii, procesul-verbal de cercetare se întocmeşte 
într-un număr mai mare de exemplare, trimițându-se şi altor organe sau fiind 
folosit la unele instituții pentru acordarea despăgubirilor solicitate. Aşa, de 
exemplu, dacă accidentul este înregistrat de altă persoană juridică sau fizică decât 
cea la care s-a produs, un exemplar din procesul-verbal de cercetare se trimite şi 
acesteia. Tot aşa, în situaţia în care persoana Juridică sau persoana fizică la care se 
înregistrează accidentul de muncă îşi are sediul pe teritoriul altui judeţ decât cel în 
care s-a produs, se va trimite un exemplar din procesul-verbal de cercetare şi 
inspectoratului de stat teritorial pentru protecția muncii din judeţul respectiv; 

h) după încheierea procesului-verbal de cercetare a unui accident de muncă, 
se întocmeşte un dosar care, trebuie să cuprindă: 1. opisul actelor aflate în dosar; 
2. procesul-verbal de cercetare; 3. schiţe, fotografii referitoare la eveniment; 4. 
declaraţia accidentatului, în cazul accidentului urmat de incapacitate temporară de 
muncă sau de invaliditate; 5. declaraţiile martorilor şi ale oricăror persoane care 
pot contribui la elucidarea împrejurărilor şi cauzelor reale ale producerii 
evenimentului; 6. declaraţiile persoanelor răspunzătoare de nerespectarea 
reglementărilor legale; 7. copii ale actelor şi documentelor necesare pentru 
elucidarea împrejurărilor şi cauzelor reale ale evenimentului; 8. orice alte 
documente, declaraţii necesare pentru a determina caracterul accidentului; 9. 
formularul pentru înregistrarea accidentului de muncă; 10. copia autorizaţiei, în 
cazul în care victima, în momentul accidentului, desfăşura o activitate care 
necesita autorizare; 11. acte de expertiză tehnică, întocmite cu ocazia cercetării 
evenimentului; 12. concluziile raportului de constatare medico-legal, în cazul 
accidentului mortal; 13. copie de pe hotărârea judecătorească prin care se declară 
decesul, în cazul persoanelor date dispărute; 14. actul medical, emis de unitatea 
sanitară care a acordat asistență medicală de urgenţă, din care rezultă diagnosticul 
provizoriu, în cazurile de accidente urmate de vătămare gravă; 15. copia 
certificatului de concediu medical, în cazul accidentului urmat de incapacitate 
temporară de muncă şi copia deciziei de încadrare într-un grad de invaliditate, în 
cazul accidentului urmat de invaliditate, care se vor ataşa la dosar după eliberarea 
de către unitatea sanitară; 16. act emis de unitatea sanitară care a acordat asistenţa 
medicală de urgenţă, din care să rezulte data şi ora când accidentatul s-a prezentat 
pentru consultaţie, precum şi diagnosticul, în cazul accidentelor de traseu; 17. 
orice acte doveditoare, emise de organe autorizate şi prezentate de accidentat, din 
care să se poată stabili locul, data şi ora producerii accidentului sau să se poată 
justifica prezenţa victimei la locul, ora şi în data accidentări; 18. copia 
procesului-verbal de cercetare la faţa locului, încheiat de serviciul poliţiei rutiere, 

în cazul accidentelor de circulaţie pe drumurile publice; 19. documente din care să 
rezulte că accidentatul îndeplinea îndatoriri de serviciu, foaie de parcurs, ordin de 
serviciu etc., în cazul accidentelor de circulație pe drumurile publice şi al 
accidentelor în care sunt implicate persoane aflate în delegaţie. 

Dosarul de cercetare a accidentului de muncă se întocmeşte în unul sau mai 
multe exemplare, după natura evenimentului şi organul care îl păstrează, astfel: 

a. într-un exemplar, pentru accidentele care produc incapacitatea temporară 
de muncă şi care se păstrează în arhiva persoanei juridice sau fizice care 
înregistrează accidentul; pentru accidentele urmate de vătămări grave şi care se 
păstrează la inspectoratul de stat teritorial pentru protecția muncii, până la 
soluționarea cazului; pentru incidentele periculoase şi care se păstrează la 
inspectoratul de stat teritorial pentru protecția muncii care a efectuat cercetarea; 

b. în două exemplare, pentru accidentele mortale, inclusiv pentru cele cu 
persoane date dispărute, cele colective şi cele care au produs invaliditate 
confirmată prin decizie, din care un exemplar (originalul) se înaintează organelor 
de urmărire penală şi un exemplar se păstrează la inspectoratul de stat teritorial de 
muncă care a efectuat cercetarea; c. în trei exemplare, pentru evenimentele 
deosebite cercetate de Ministerul Muncii şi Justiției Sociale , dintre care un 
exemplar la inspectoratul teritorial de muncă din judeţul pe teritoriul căruia s-a 
produs evenimentul. 

După întocmire, dosarul de cercetare a accidentului de muncă se trimite de 
către organul care l-a întocmit, pentru verificare şi avizare, în termen foarte scurt, 
după cum urmează: a. dosarul întocmit de comisia persoanei juridice sau fizice la 
care s-a produs evenimentul va fi înaintat inspectoratului de stat teritorial pentru 
protecția muncii din judeţul respectiv, în termen de 5 zile de la finalizarea 
cercetării. Inspectoratul de teritorial de muncă va aviza şi va restitui dosarul în cel 
mult 7 zile de la data primirii. Dacă cercetarea nu a fost efectuată în mod 
corespunzător, inspectoratul de stat teritorial pentru protecția muncii poate 
dispune completarea sa sau, după caz, refacerea dosarului; 

b. dosarul de cercetare a accidentului mortal, a celui colectiv, precum şi a 
incidentului periculos, întocmit de inspectoratul teritorial de muncă, se înaintează, 
în vederea avizării la Ministerul Muncii și Justiţiei Sociale , în cel mult 5 zile de la 
finalizarea cercetării. Ministerul Muncii şi Justiției Sociale avizează şi restituie 
dosarul în cel mult 10 zile de la data primirii. 

Dosarele de cercetare a accidentului mortal, a celui colectiv, precum şi a 
incidentului periculos, vor fi trimise de către inspectoratele teritoriale de muncă 
organelor de urmărire penală numai după ce au fost avizate de Ministerul Muncii 
şi Justiției Sociale . 

Dosarul de cercetare pentru cazul dispariţiei unei persoane, în condițiile unui 
accident de muncă şi în împrejurări care îndreptăţesc presupunerea decesului 

acesteia, va fi păstrat la inspectoratul teritorial de stat pentru protecția muncii care 
a efectuat cercetarea, până la emiterea hotărârii judecătoreşti prin care se declară 
decesul persoanei dispărute, conform prevederilor legale în vigoare, după care va 
fi înaintat în vederea avizării, la Ministerul Muncii și Justiţiei Sociale . 

Parchetele de pe lângă tribunale şi judecătorii vor comunica inspectoratelor 
teritoriale de muncă rezultatul anchetei penale, în termen de 15 zile de la defi- 
nitivarea acesteia. 


VI. 6. Înregistrarea şi evidenţa accidentelor de muncă 


Conform Legii nr.319/2006, înregistrarea accidentului de muncă se face în 
baza procesului-verbal de cercetare, de către persoana juridică, precum şi de 
persoana fizică la care s-a produs accidentul. 

Aşa cum am mai arătat, ucenicilor, elevilor şi studenţilor pe timpul practicii 
profesionale li se aplică normele de protecţie a muncii; în situaţia producerii unui 
accident de muncă, acesta se va înregistra de către persoana juridică unde se 
desfăşoară practica. 

În cazul accidentării celor care îndeplinesc sarcini de stat sau de interes 
public, inclusiv în cadrul unor activităţi culturale, sportive, dar numai în timpul şi 
din cauza îndeplinirii acestor sarcini, accidentul de muncă se va înregistra, la 
persoana juridică ce a organizat acțiunea respectivă. 

Există în accepțiunea legii persoane a căror calitate nu este relevantă pentru 
calificarea vătămării violente a organismului sau intoxicației acute ca accident de 
muncă. Este vorba de acele persoane care au întreprins o acțiune din proprie 
inițiativă pentru prevenirea sau înlăturarea unui pericol ce ameninţă avutul public 
sau pentru salvarea de vieţi omeneşti. Prin valorile pe care le-au salvat în mod 
benevol, acestor persoane li se vor aplica prevederile legale cu privire la accidentul 
de muncă; într-un atare caz, accidentul de muncă se înregistrează de persoana 
juridică unde s-a produs evenimentul; în cazul accidentului de această natură, 
produs în afara incintei persoanei juridice sau la persoana fizică şi care nu are nici o 
legătură cu acestea, înregistrarea se face de primăria pe raza căreia s-a produs. 

Dacă accidentul a survenit în timpul şi pe traseul normal deplasării de la 
locul de muncă la domiciliu şi invers, el se va înregistra tot de către unitatea la 
care este încadrat accidentatul. 

Normele metodologice privind declararea şi cercetarea accidentelor de 
muncă prevăd că toate accidentele de muncă, inclusiv cele uşoare, precum şi 
incidentele periculoase, se înregistrează. Înregistrarea se face atât la nivel naţional, 
cât şi la nivel judeţean, precum şi la nivelul persoanei juridice şi fizice. 

La nivel naţional şi judeţean, înregistrarea accidentelor de muncă şi a 
incidentelor periculoase se face în baza procesului-verbal de cercetare trimis în 
acest scop de persoanele juridice sau fizice. 

La nivelul persoanei juridice sau fizice, înregistrarea se face în baza 
procesului-verbal de cercetare întocmit de comisia acesteia. 

a) Persoana juridică sau fizică obligată să înregistreze accidentul de muncă 
sau incidentul periculos diferă după: activitatea depusă de accidentat, locul 
producerii evenimentului, calitatea avută, precum şi de alte împrejurări, expres 
prevăzute de lege, astfel: 1. accidentul de muncă produs în timpul procesului de 
muncă sau în îndeplinirea îndatoririlor de serviciu se înregistrează de către 
persoana Juridică sau fizică unde este angajată victima; 2. accidentul de muncă 
produs în timpul prestării unor servicii, pe bază de comandă, la domiciliul 
clientului, se înregistrează de către persoana juridică sau persoana fizică la care 
este angajată victima; 3. accidentul suferit de o persoană aflată în îndeplinirea 
îndatoririlor de serviciu, pe bază de delegaţie, pe teritoriul unei persoane juridice 
sau fizice, se înregistrează de către persoana juridică sau fizică unde este angajată 
victima; 4. accidentele suferite de elevi, studenți sau ucenici, în timpul 
desfăşurării practicii profesionale, se înregistrează de către persoana juridică sau 
fizică la care se efectuează practica; 5. accidentul de muncă suferit de persoanele 
care îndeplinesc sarcini de stat sau de interes public pe teritoriul altor ţări se 
înregistrează de către persoana juridică română la care este angajat accidentatul; 6. 
accidentul de muncă suferit de o persoană în cadrul activităţilor cultural-sportive, 
în timpul şi din cauza îndeplinirii acestor activităţi, se înregistrează de către 
instituția organizatoare a acţiunii respective; 7. accidentul de muncă produs ca 
urmare a unei acțiuni întreprinse de o persoană din proprie iniţiativă pentru 
salvarea de vieţi omeneşti sau prevenirea ori înlăturarea unui pericol ce ameninţă 
avutul public se înregistrează de către persoana juridică sau fizică la care s-a 
produs evenimentul; 8. accidentul de muncă produs ca urmare a unei acţiuni 
întreprinse de o persoană din proprie iniţiativă pentru salvarea de vieţi omeneşti 
sau pentru prevenirea ori înlăturarea unui pericol ce ameninţă avutul public, 
produs în afara teritoriului unei persoane Juridice sau fizice şi care nu are nici o 
legătură cu aceasta, se înregistrează de către primăria pe raza căruia s-a produs; 9. 
accidentul de muncă de traseu şi accidentul de muncă de circulaţie se înregistrează 
de către persoana juridică sau fizică la care este angajată victima; 10. accidentul 
produs în afara teritoriului persoanei Juridice sau fizice la care este angajată 
victima, ca urmare a neluării unor măsuri de securitate (locuri periculoase 
nesemnalizate, drumuri neîntreținute, conductori electrici neizolați etc.), se înre- 
gistrează de către persoana Juridică sau fizică care a creat sau este răspunzătoare 
de existenţa pericolului; 11. accidentul de muncă suferit de însoțitori de încăr- 
cături (animale, substanţe periculoase, personalul de poştă de la vagoanele C. F. 
R. etc.), angajaţi ai unor persoane juridice care, potrivit legii, sunt obligate să 
delege însoțitori pentru astfel de încărcături, pe mijloacele de transport ce nu le 
aparțin, se înregistrează de către persoana juridică sau fizică răspunzătoare de 

organizarea activităţii în care s-a produs accidentul; 12. accidentul de muncă 
suferit de persoanele aflate la cursurile de reconversie, în timpul şi din cauza 
activităților de instruire practică, se înregistrează de către persoana juridică unde 
se efectuează practica. 

Deoarece se pot ivi şi unele situații neprevăzute de lege cu privire la 
înregistrarea accidentelor de muncă, Normele metodologice dau posibilitatea 
inspectoratului teritorial de muncă să stabilească modul de înregistrare a 
accidentului de muncă în cauză. 

Persoana juridică sau persoana fizică la care se înregistrează accidentul este 
obligată să completeze „Formularul de înregistrare a accidentelor de muncă“. 

Acest formular se completează pentru fiecare persoană accidentată în parte şi 
constituie documentul de declarare oficială a accidentului de muncă. El se 
întocmeşte, de regulă, în trei exemplare, din care unul pentru persoana juridică sau 
persoana fizică la care se înregistrează accidentul, altul pentru inspectoratul de stat 
teritorial pentru protecţia muncii din judeţul respectiv şi al treilea pentru persoana 
accidentată. În cazul în care victima unui accident de muncă este propusă pentru 
pensionare, se mai completează un formular de înregistrare a accidentului de 
muncă şi pentru dosarul de pensionare. 

b) Persoana juridică şi persoana fizică ţin evidenţa evenimentelor pe care le 
înregistrează, folosind trei registre distincte: a. registrul de evidenţă a accidentelor 
de muncă; b. registrul de evidenţă a accidentelor periculoase; c. registrul de 
evidenţă a accidentelor uşoare. 

Referitor la evidenţa accidentelor de muncă şi a incidentelor periculoase, 
Normele metodologice se referă şi la situaţia în care evenimentele se produc în 
subunități, inclusiv cele dispersate pe teritoriul altor judeţe; în asemenea situaţii, 
evidenţa primară a evenimentelor se ţine de fiecare subunitate şi, centralizat, la 
unitatea cu personalitate juridică. Dacă prin sistemul de organizare, unitatea cu 
personalitate juridică este subordonată unei alte unităţi coordonatoare, aceasta îşi 
va organiza evidenţa evenimentelor rezultate din întreaga activitate, respectiv din 
unitățile subordonate. 

Inspectoratul teritorial de muncă ţine şi el evidenţa tuturor accidentelor de 
muncă şi a incidentelor periculoase înregistrate de persoanele juridice şi fizice 
care au sediul pe teritoriul judeţului respectiv. 

c) Normele metodologice prevăd că, dacă prin sistemul de organizare, 
unitatea cu personalitate juridică are subunități cu autonomie funcţională şi cu 
posibilități de organizare a unui compartiment de protecția muncii, ce desfăşoară o 
activitate cu caracter permanent — sau de minim 3 ani — pe teritoriul altor judeţe, 
acestea vor declara şi vor raporta statistic accidentele de muncă şi incidentele 
periculoase la inspectoratele de stat teritoriale pentru protecția muncii din judeţele 
pe teritoriul cărora funcționează. 

VI.7. Comunicarea, cercetarea, înregistrarea şi declararea evenimentelor 
produse în afara granițelor României în care sunt implicaţi angajaţi ai unor 
persoane juridice sau fizice române aflaţi în îndeplinirea sarcinilor de stat, de 
interes public sau a îndatoririlor de serviciu. Comunicarea evenimentelor 
produse în afara granițelor ţării, în care Sunt implicaţi angajaţi ai unor 
persoane juridice sau persoane fizice române, se face, potrivit Normelor 
metodologice, la fel ca pentru persoanele române aflate în ţară, la care însă se 
adaugă unele proceduri specifice. 


Aceste proceduri vizează trei categorii de persoane: a) cele care efectuează 
unele lucrări pe teritoriul altor ţări pe bază de contracte bilaterale, convenții 
internaționale sau în alte condiţii prevăzute de lege; b) personalul misiunilor 
diplomatice sau oficiilor consulare române care funcţionează pe teritoriul altor 
țări, cele care îndeplinesc sarcini de stat sau de interes public în afara graniţelor 
României; c) angajaţii unei persoane juridice sau fizice române, aflaţi în delegație 
în afara granițelor României, în îndeplinirea sarcinilor de serviciu, în timpul 
deplasării şi pe perioada înscrisă în documentul de deplasare. 

Cu privire la prima categorie de persoane, orice eveniment produs pe 
teritoriul altei ţări, cu ocazia efectuării unor lucrări, cu personal român, pe bază de 
contracte bilaterale, convenţii internaţionale sau în alte condiţii prevăzute de lege, 
se comunică imediat conducătorului formaţiei de lucru, de orice persoană care are 
cunoştinţă despre accident. Conducătorul formaţiei de lucru înştiinţează imediat 
conducătorul persoanei juridice din ţară (antreprenorul general) care a încheiat 
contractul cu partenerul străin, precum şi misiunea diplomatică sau oficiul 
consular român din ţara respectivă. 

Pentru cea de-a doua şi cea de-a treia categorie de persoane, orice accident se 
comunică, imediat, şefului misiunii diplomatice sau oficiului consular român din 
ţara respectivă. Deşi în Normele metodologice nu se arată cine înştiinţează despre 
evenimentul produs, suntem de părere că această obligaţie revine oricărei 
persoane care are cunoştinţă de accident. Conducătorul misiunii diplomatice sau 
oficiului consular român, care a primit comunicarea, anunţă imediat Ministerul 
Afacerilor Externe din România. 

Dacă persoana vătămată este angajată la altă persoană Juridică sau persoană 
fizică, Ministerul Afacerilor Externe comunică acesteia producerea evenimentului. 

Cercetarea evenimentelor produse în afara graniţelor ţării, în care sunt 
implicați angajaţi ai unor persoane juridice sau persoane fizice române, se face 
după Normele metodologice, la fel ca pentru evenimentele ce privesc angajaţii 
unor unități române, în interiorul ţării, dar se impun unele precizări. 

Astfel, pentru cercetarea evenimentelor care s-au produs cu ocazia efectuării 
de lucrări cu personal român pe teritoriul altor ţări răspunde persoana Juridică 
română care a încheiat contractul cu partenerul străin, indiferent de gravitatea 

evenimentului. Cercetarea are loc în conformitate cu precizările făcute în acest 
sens în contractul încheiat de persoana juridică română cu partenerul străin şi 
cu firmele asociate din ţară, ținându-se cont de prevederile din Normele metodologice. 

La cercetare poate participa şi un delegat din partea misiunii diplomatice sau 
oficiului consular român din ţara respectivă. 

Pentru cercetarea evenimentelor în care au fost implicaţi lucrătorii misiunilor 
diplomatice sau oficiilor consulare române, persoanele care îndeplinesc sarcini de 
stat sau de interes public în afara granițelor României, precum şi angajaţii unei 
persoane Juridice sau fizice române aflaţi în îndeplinirea îndatoririlor de serviciu 
în afara granițelor României, răspunde Ministerul Afacerilor Externe român, 
indiferent de gravitatea evenimentului. 

Şi în cazul evenimentelor produse în afara graniţelor României în care sunt 
implicaţi angajaţi ai unor persoane Juridice sau fizice române aflaţi în îndeplinirea 
sarcinilor de interes public sau a îndatoririlor de serviciu se întocmeşte dosar de 
cercetare. 

De întocmirea dosarului de cercetare a evenimentelor răspunde persoana 
Juridică care a încheiat contractul cu partenerul străin, în cazul efectuării de lucrări 
cu personal român şi, respectiv, Ministerul Afacerilor Externe, în cazul 
accidentelor suferite de angajaţii misiunilor diplomatice sau oficiilor consulare 
române. Acest dosar cuprinde toate datele şi actele prevăzute, pentru întocmirea 
unui dosar obişnuit, la care se adaugă: 

a) copii după originalul documentelor de cercetare, emise de organele 
competente din ţara pe teritoriul căreia s-a produs evenimentul, precum şi 
traducerea acestora în limba română sau într-o limbă de circulaţie internațională; 

b) copie după contractul încheiat cu partenerul străin, din care să rezulte cine 
a încheiat contractul, obiectul contractului, ce fel de lucrări se execută, pe ce 
durată, locul unde se execută lucrările respective, clauzele referitoare la activitatea 
de protecția muncii şi la comunicarea, cercetarea şi înregistrarea accidentelor în 
cazul efectuării de lucrări cu personal român. 

După finalizare, dosarul de cercetare se trimite persoanei juridice române, 
semnatară a contractului cu partenerul străin sau persoanei juridice ori persoanei 
fizice al cărei angajat este accidentatul, care va proceda conform prevederilor 
normelor metodologice. Dosarul se trimite în ţară prin misiunea diplomatică sau 
oficiul consular român. 

Dosarele de cercetare, inclusiv pentru accidentele ce au antrenat incapacitate 
temporară de muncă, sunt verificate şi avizate de inspectoratul de stat teritorial 
pentru protecția muncii din judeţul pe teritoriul căruia se află persoana juridică sau 
persoana fizică semnatară a contractului cu partenerul străin sau la care a fost 
angajat accidentatul. În cazul în care cercetarea de specialitate a evenimentelor a 
fost efectuată de comisia persoanei juridice române şi, cu ocazia verificării, 

inspectoratul de stat teritorial pentru protecția muncii consideră că este necesar să 
fie completat dosarul şi cu alte documente, persoana juridică va răspunde acestei 
solicitări în termenul stabilit de solicitant. 


VI. 8. Comunicarea şi cercetarea evenimentelor produse pe teritoriul României 
în care sunt implicaţi cetăţeni Străini aflaţi în îndeplinirea atribuţiilor de serviciu 

României în care sunt implicaţi cetățeni străini aflaţi în îndeplinirea 
atribuţiilor de serviciu Normele metodologice au în vedere şi accidentele de 
muncă produse pe teritoriul României în care sunt implicați străini aflați în 
îndeplinirea atribuţiilor de serviciu. Potrivit art.47 din Normele menţionate, orice 
eveniment produs pe teritoriul României în care sunt implicaţi cetăţeni străini 
aflaţi în îndeplinirea atribuţiilor de serviciu se comunică, imediat, la inspectoratul 
de stat teritorial pentru protecția muncii din judeţul pe teritoriul căruia a avut loc, 
de către conducătorul persoanei juridice sau fizice sau de către orice altă persoană 
care are cunoştinţă de eveniment. Inspectoratul de stat teritorial pentru protecția 
muncii care a primit comunicarea înştiințează misiunea diplomatică sau consulatul 
țării din care provine persoana accidentată, prin Ministerul Muncii Familiei şi 
Egalităţii de Şanse. 

Din prevederile legale se înţelege că, pentru a-i fi aplicabile Normele 
metodologice, persoana în cauză trebuie să îndeplinească, cumulativ, trei condiţii: 

a) să fie cetăţean străin; b) evenimentul să se fi produs asupra ei pe teritoriul 
României; c) acest eveniment să se fi produs în timp ce persoana respectivă se afla 
în îndeplinirea unor atribuţii de serviciu. Ca atare, normele de protecția muncii nu 
se aplică oricărei persoane străine aflate pe teritoriul României, condiția cerută 
fiind aceea de a se găsi în îndeplinirea unor îndatoriri de serviciu. 

Cercetarea evenimentelor de această natură se face de către inspectoratul 
teritorial de muncă din judeţul pe teritoriul căruia s-a produs, împreună cu 
celelalte organe competente (parchet, poliție etc.), precum şi reprezentanţi ai 
firmei străine — dacă este cazul — implicate în eveniment. La cercetare poate 
participa un reprezentant al misiunii diplomatice sau consulatului ţării respective. 

Termenul de cercetare este cel prevăzut de legislația română în vigoare (între 
5 şi 10 zile, în raport cu natura evenimentului) . 

Dosarul de cercetare se întocmeşte de inspectoratul teritorial de muncă, 
actele pe care le cuprinde fiind cele prevăzute de Normele metodologice. 

Acest dosar se întocmeşte în trei exemplare; originalul se trimite organelor de 
urmărire penală, un exemplar rămâne în arhiva inspectoratului de stat teritorial 
pentru protecția muncii care a efectuat cercetarea şi un exemplar se trimite 
misiunii diplomatice sau consulatului țării de unde provine accidentatul. Acest 
exemplar va cuprinde, pe lângă actele prevăzute de Normele metodologice şi copii 
după originalul actelor de cercetare, precum şi traducerea acestora în limba ţării 
respective sau într-o limbă de circulaţie internațională. 

VII. Bolile profesionale 


VII. 1. Noţiunea de boală profesională 


Potrivit Legii nr.319/2006 şi a Hotărârii Guvernului nr.1425/2006, prin boli 
profesionale se înţelege afecțiunile care se produc ca urmare a exercitării unei 
meserii sau profesiuni, cauzată de factori nocivi fizici, chimici sau biologici, 
caracteristici locului de muncă, precum şi de suprasolicitarea diferitelor organe 
sau sisteme ale organismului în procesul de muncă. 

Din această definiție rezultă că boala profesională implică existenţa a trei 
elemente: 

a) exercitarea unei meserii sau profesii (cauza indirectă a afecțiunii); 

b) factori nocivi fizici, chimici sau biologici caracteristici locului de muncă 
(cauza directă a afecțiunii); 

c) modalitatea concretă de acțiune asupra organismului (acţiunea produsă). 

În unele locuri de muncă, lucrătorii vin în contact cu o serie întreagă de 
factori nocivi, care au o acţiune vătămătoare asupra organismului, putând produce 
diferite îmbolnăviri. Aceşti factori nocivi se mai numesc şi noxe profesionale". 

Acţiunile noxale pot produce următoarele consecinţe: îmbolnăvirea profe- 
sională, scăderea rezistenței generale a organismului şi favorizarea unor 
îmbolnăviri profesionale, stigmate profesionale (pigmentări ale pielii, mici 
deformaţii la unele articulaţii etc.). 

Principalii factori de mediu care influenţează activitatea organismului sunt: 
microclimatul, adică temperatura, umiditatea şi curenţii de aer din locurile de 
muncă; energia radiantă (razele infraroşii şi ultraviolete) ; radiațiile ionizante; 
presiunea atmosferică; zgomotul şi vibraţiile; praful industrial; substanţele toxice; 
agenţii infecțioşi; condiţiile igienico-sanitare insuficiente etc. 

Spre deosebire de accidentul de muncă, în legătură cu care modalitatea de 
acţiune asupra organismului se înfăţişează sub forma vătămării violente sau 
intoxicației acute profesionale, în cazul bolii profesionale acţiunea la care ne-am 
referit se prezintă sub forma unor afecțiuni, prin acesta înţelegându-se un proces 
patologic care se desfăşoară mai mult sau mai puţin lent, într-o perioadă de timp 
îndelungată. 

Pentru ca o afecţiune să poată fi calificată boală profesională, trebuie să aibă 
loc ca urmare a unei meserii sau profesii, ceea ce presupune, obligatoriu, un raport 
de cauzalitate, exercitarea meseriei sau profesiei constituind cauza, iar afecțiunea, 
efectul. 

Există boli profesionale care, deşi evoluează lent, se declanşează totuşi 
violent şi neprevăzut, cum ar fi unele angionevroze care se observă la cei ce 

lucrează în unități de încălțăminte sau la cei care lucrează cu scule pneumatice 
(ciocane perforatoare), cum sunt zidarii şi dăltuitorii din metalurgie, şlefuitoarele 
de la maşinile rotative etc. 

Debutul unei boli profesionale are loc atunci când, pe baza constatărilor 
medicale, a apărut necesitatea obiectivă de tratament sau a devenit necesară 
schimbarea locului de muncă ori a avut loc o diminuare a capacității de muncă. 

Nu toate maladiile contractate în cursul procesului muncii sunt considerate 
boli profesionale, ci numai cele enumerate în tabelul anexă la Normele 
metodologice privind accidentele de muncă şi bolile profesionale. 


VII. 2. Enumerarea bolilor profesionale 


Bolile profesionale sunt prevăzute în Normele metodologice privind 
comunicarea, cercetarea, înregistrarea, raportarea, evidenţa accidentelor de muncă 
şi declararea, confirmarea, înregistrarea, raportarea, evidenţa bolilor profesionale, 
precum şi a celorlalți indicatori care definesc morbiditatea profesională, acestea 
fiind: 

1. intoxicații (acute, subacute, cronice) şi consecințele lor; 

2. pneumoconioze colagene, silicoză (silico-antracoză, silico-sideroză), 
azbestoza, aluminoză etc., simple sau asociate cu tuberculoze; 

3. îmbolnăviri respiratorii cauzate de pulberile organice (bisinoză, bronşita 
cronică, bronhoalveolita alergică extrinsecă); 

4. îmbolnăviri respiratorii cronice, cauzate de substanțe toxice iritante 
(iritația căilor aeriene, emfizemul pulmonar şi fibroză pulmonară consecutivă 
bronşitei cronice); 

5. astm bronşic, rinită alergică, rinită vasomotorie etc.; 

6. boli infecțioase şi parazitare; 

7. îmbolnăviri datorate compresiunilor şi decompresiunilor; 

8. cancer profesional (a. cancer pulmonar sau al altor organe, precum 
mezoteliomul pleural peritoneal; b. cancer pulmonar al căilor aeriene superioare, 
mucoasei sinusurilor, maxilare şi frontale; c. cancer pulmonar; d. Limfosarcomul 
hepatic; e. tumori ale căilor urinare; f. tumori maligne ale pielii şi leziuni precan- 
ceroase; 

g. hemopatii maligne) ; 

9. nevroze de coordonare; miotendosinovite şi tendinite cronice; 

10. artroze cronice, periartrite, stiloidite, necroze aseptice, osteocondilite, 
bursite, epicondilite; 

11. boala de vibrații (sindrom osteo-musculo-articular, sindromul Raynaud, 
sindrom nervos) ; 

12. varice foarte accentuate ale venelor membrelor inferioare complicate cu 
tulburări trofice sau cu procese inflamatorii (tromboflebite) ; 

13. tromboflebita de efort a membrelor superioare; 

14. dermite acute şi cronice, ulceraţii, melanodermii şi leucodermii; 

15. laringite cronice accentuate, nodulii cântăreților; 

16. hipoacuzie şi surditate de percepţie; 

17. astenopie acomodativă, agravarea miopiei preexistente; 

18. cataracta; 

19. fatooftalmia; 

20. conjunctivite şi kerato-conjunctivite; 

21. boala de iradiaţii; 

22. sindrom cerebro-astenic şi tulburări de termoreglare; 

23. şoc caloric, colaps caloric, crampe calorice; 

24. psihonevroza. 

Caracterul limitativ al bolilor profesionale folosit de majoritatea legislaţiilor 
(util, este adevărat din punct de vedere al probei) a fost şi este criticat, deoarece se 
pot ivi, sau chiar există, boli de această factură, dar care nu sunt trecute în tabelul 
respectiv. Aşa, de exemplu, luesul, deşi nu este trecut în tabel, poate fi asimilat cu 
boala profesională la suflătorii de sticlă sau la personalul medical care se 
infectează din contactul cu instrumentele sau pansamentele respective?” 

Normele metodologice se referă nu numai la bolile profesionale, ci şi la 
bolile legate de profesiuni. Astfel, în Norme se prevede că bolile legate de 
profesiuni sunt boli cu determinare multifactorială, factorii profesionali având o 
contribuție semnificativă. Aceste boli legate de profesiuni sunt prevăzute în 
Normele metodologice; ele sunt: 1. hipertensiune arterială; 2. afecţiuni respiratorii 
cronice nespecifice; 3. cardiopatia ischemică; 4. afecțiuni musculo-scheletice 
(lombalgii, cervicoscapulalgii etc.) ; 5. nevroze şi alte afecţiuni neuropsihice; 6. 
afecţiuni digestive. 


VII. 3. Declararea, cercetarea şi evidenţa bolilor profesionale 

Pentru a fi declarată, cercetată şi luată în evidenţă, o boală profesională 
trebuie să facă parte din cele 24 de tipuri de boli arătate mai sus. Aceasta nu 
înseamnă că apariţia unui tip nou de boală profesională necuprinsă în documentele 
menţionate pune pe bolnav în situația de a nu mai beneficia de protecţia conferită 
de legislaţia în vigoare. 

De aceea, considerăm că enumerarea de la art.146 din Normele de medicină 
a muncii şi celelalte documente are un caracter exemplificativ şi nu limitativ. 

Potrivit Normele metodologice, cercetarea, declararea şi evidenţa acestor boli 
sunt obligatorii, indiferent dacă sunt sau nu însoţite de incapacitate temporară de 
muncă sau dacă aceeaşi persoană a mai contractat boala respectivă declarată 
anterior şi vindecată. 


Constantin Buga, op. cit, p. 143. 

Intoxicația acută profesională se declară şi ca accident de muncă, iar boala 
transmisibilă profesională se declară şi ca boală transmisibilă, conform normelor 
antiepidemice în vigoare. 

În acelaşi act normativ se dispune că bolile profesionale şi bolile legate de 
profesiune se cercetează, se declară şi se iau în evidenţă potrivit reglementărilor 
Ministerului Sănătăţii. 

Bolile legate de profesiune sunt boli cu determinare multifactorială, dintre 
care unii factori sunt de natură profesională. Acestea nu se declară, dar vor fi 
înregistrate în evidența specială a unităţii care asigură asistenţa medicală a 
persoanelor ce au contractat respectivele boli. 

Pentru ca o boală să fie cuprinsă în categoria celor profesionale trebuie să fie 
diagnosticată ca atare. Cercetarea în vederea stabilirii diagnosticului se face de 
către un medic specialist în medicina muncii, care este desemnat în acest scop de 
către inspectoratul teritorial de poliție sanitară şi medicină preventivă. Acest 
medic este obligat să ceară, iar agenţii economici, organele de sănătate şi 
securitate în muncă şi personalul medico-sanitar din toate categoriile de unităţi 
sanitare, economice şi social-culturale sunt obligate să pună la dispoziția 
medicului de medicina muncii datele şi documentaţia necesară cercetării cauzelor 
acestor îmbolnăviri. 

Inspectoratul teritorial de poliție sanitară şi medicină preventivă va fi sesizat 
în mod obligatoriu asupra bolilor profesionale sau asupra suspiciunilor de boli 
profesionale depistate cu prilejul oricărei prestații medicale (examene profilactice, 
consultaţii la cerere etc.) . Această semnalare se face prin completarea unei fişe 
care se transmite în cel mai scurt termen inspectoratului teritorial de poliție 
sanitară şi medicină preventivă. 

În acelaşi sens declararea bolilor profesionale este obligatorie şi se face de 
către medicii unităţii sanitare care acordă asistență medicală participanţilor la 
procesul de muncă din cadrul persoanei juridice, precum şi persoanei fizice. 
Aceste boli se comunică inspectoratului de poliţie sanitară şi medicină preventivă, 
indiferent dacă sunt sau nu urmate de incapacitate temporară de muncă. 

Aşadar, o declarare de boală profesională parcurge mai multe etape. Prima se 
referă la depistarea ei, a doua, la cercetarea pentru stabilirea exactă a 
diagnosticului şi cea de a treia, de confirmare a acestuia. Numai o dată parcurse 
aceste etape se va putea spune că o anumită boală este profesională şi se va 
dispune declararea ei. 

Sănătatea şi securitatea în muncă nu are ca scop doar identificarea celor ce au 
contractat boli profesionale. Ea acţionează şi pentru cercetarea cauzelor care au 
stat la originea lor ori au favorizat îmbolnăvirea, precum şi pentru a înlătura 
cauzele altor îmbolnăviri. 

În acest sens, Legea nr.319/2006 prevede că cercetarea cauzelor îmbol- 
năvirilor profesionale, în vederea confirmării sau infirmării lor, precum şi pentru 
stabilirea de măsuri pentru prevenirea altor îmbolnăviri din aceleaşi cauze se face 
de către inspectoratul de poliție sanitară şi medicină preventivă al judeţului şi al 
municipiului Bucureşti, împreună cu inspectoratul teritorial de muncă. 

Rezultatul cercetării bolii profesionale se va materializa într-un proces- 
verbal, care conţine aceleaşi menţiuni ca în cazul accidentelor de muncă; în plus, 
se vor menţiona factorii determinanţi, condiţiile care au favorizat apariția bolii, 
precum şi măsurile ce se impun pentru prevenirea unor situaţii similare. 

Un exemplar din procesul-verbal se înmânează conducătorului unităţii în care 
lucrează salariatul care s-a îmbolnăvit. 

Potrivit dispoziţiilor cuprinse în Normele metodologice, declararea bolii 
profesionale se face de către inspectoratul de poliție sanitară şi medicină 
preventivă, pe formularul BP 2, care se înaintează la Institutul de Igienă, Sănătate 
Publică, Servicii de Sănătate şi Conducere — Secția Medicina Muncii — cu sediul 
în Bucureşti, în cursul lunii în care s-a confirmat îmbolnăvirea. 

Fişele (formularele) primite sunt prelucrate de Institutul de Igienă, Sănătate 
Publică, Servicii de Sănătate şi Conducere Bucureşti, acesta făcând, pe baza lor, 
informări periodice către organele interesate şi analize anuale ale cauzelor 
îmbolnăvirilor 

profesionale, cu propuneri de îmbunătățire a activităţii în acest domeniu. 

Inspectoratele de poliție sanitară şi medicină preventivă păstrează evidenţa 
centralizată a bolilor profesionale confirmate, înregistrate în judeţ, respectiv în 
Municipiul Bucureşti, într-un registru privind accidentele de muncă şi bolile 
profesionale. O evidență similară vor avea şi cabinetele de medicina muncii 
pentru teritoriul arondat. 

Cazurile de pneumoconioze, ca şi cazurile de cancer profesional se 
înregistrează la ultima întreprindere unde a lucrat bolnavul şi unde există noxele 
care puteau produce aceste îmbolnăviri; ele se declară şi se păstrează în evidenţă 
de către inspectoratul de poliție sanitară şi medicină preventivă din judeţul în care 
se află această întreprindere. La rândul lui, inspectoratul de poliție sanitară şi 
medicină preventivă trimite lunar, la inspectoratul de stat teritorial pentru protecția 
muncii, situaţia statistică a bolilor profesionale înregistrate. 

În scopul menţinerii permanente a unei stări corespunzătoare de Sănătate în 
rândul salariaţilor, în Contractul colectiv de muncă unic la nivel național s-a 
prevăzut examinarea cel puţin anuală a acestora; salariaţii sunt obligați a se 
supune examenelor medicale; refuzul de prezentare la examinare constituie 
abatere disciplinară (art.31). 

VIII. Răspunderea juridică pentru încălcarea dispoziţiilor legale refe- 
ritoare la sănătatea şi securitatea în muncă 


VIII. 1. Răspunderea disciplinară 


Orice persoană încadrată în muncă este obligată să respecte disciplina muncii. 

Aceasta presupune, printre altele şi respectarea normelor de sănătate şi 
securitate în muncă. 

Într-adevăr, potrivit Legii nr.319/2006, normele de sănătate şi securitate în 
muncă stabilite prin prezenta lege reprezintă un sistem unitar de măsuri şi reguli 
aplicabile tuturor participanţilor la procesul de muncă. 

Cel ce a încălcat dispoziţiile legale va suporta şi răspunderea disciplinară. 

Întrucât disciplina este unică, obligaţia de a o respecta incumbă celor detaşaţi 
ori delegaţi, precum şi ucenicilor, elevilor şi studenților aflați în practică 
profesională. 

De precizat este că abaterile de la normele de securitate în muncă pot fi 
constatate şi de personalul autorizat al inspectoratelor teritoriale de muncă. Într-un 
atare caz, însă, trebuie efectuată ancheta administrativă, deci ascultarea celui 
învinuit şi verificarea susţinerilor făcute de el în apărarea sa. 


VIII. 2. Răspunderea contravenţională 


Legea nr.319/2006 şi Hotărârea Guvernului nr.1425/2006, stabileşte o gamă 
largă de fapte care constituie contravenţii şi prevede sancțiunile ce se aplică în 
fiecare caz în parte. 

De exemplu, folosirea surselor de foc deschis şi fumatul în locurile unde 
acestea sunt interzise sau încălcarea dispoziţiilor legale referitoare la asigurarea şi 
utilizarea fondurilor necesare realizării măsurilor de sănătate şi securitate în 
muncă se sancţionează cu amendă, tot cu amendă se sancţionează şi nerespectarea 
normelor privind întreținerea, revizia şi repararea periodică a echipamentelor 
tehnice, iar accesul persoanelor neautorizate la locurile de muncă ce prezintă 
pericol deosebit se sancţionează de asemenea cu amendă. 

Constatarea contravenţiilor şi aplicarea amenzilor se fac, după caz, de către 
inspectorii de muncă din cadrul Inspecţiei Muncii. 

Împotriva procesului-verbal de constatare a  contravenţiei, persoana 
sancţionată poate formula plângere în termen de 15 zile de la data comunicării, la 
judecătoria în a cărei rază teritorială a fost săvârşită contravenția . 


VIII. 3. Răspunderea patrimonială a unităţii pentru prejudiciile cauzate 
personalului prin accidente de muncă şi boli profesionale 


Potrivit art.269 alin.l şi 3 din Codul muncii, „angajatorul este obligat, în 
temeiul normelor şi principiilor răspunderii civile contractuale, să îl despăgu- 

bească pe salariat în situaţia în care acesta a suferit un prejudiciu material din 
culpa angajatorului în timpul îndeplinirii obligaţiilor de serviciu sau în legătură cu 
serviciul. Angajatorul care a plătit despăgubirea îşi va recupera suma aferentă de 
la salariatul vinovat de producerea pagubei, în condiţiile art.270 şi următoarele“. 

Desigur că victima unui accident de muncă sau persoana ce s-a îmbolnăvit de 
o boală profesională are dreptul în principal la asigurări sociale; în acest sens, se 
prevede că persoanele juridice şi fizice răspund patrimonial, potrivit legii civile, 
pentru prejudiciile cauzate victimelor accidentelor de muncă sau bolilor 
profesionale, în măsura în care daunele nu sunt acoperite integral prin prestațiile 
de asigurări sociale de stat. 

Aşadar, cel ce a fost accidentat sau s-a îmbolnăvit poate să introducă şi o 
acțiune în daune care însă îndeplineşte un rol subsidiar şi complementar sub 
aspectul prejudiciului. Într-adevăr, asigurările sociale pot acoperi total sau parţial 
prejudiciul suferit. Atunci când acesta nu este integral acoperit, acţiunea în daune 
are caracterul unei necesităţi obiective. 

Această acţiune, ca formă a răspunderii, prezintă următoarele trăsături” ”: 

— este o răspundere contractuală de drept al muncii; ea are la bază prevederile 
art.269 din Codul muncii, care se completează „cu celelalte dispoziţii ale 
legislației muncii şi, în măsura în care nu sunt incompatibile cu specificul 
raporturilor de muncă, cu dispoziţiile legislației civile“. Cel ce introduce acțiunea 
în daune împotriva unității se va prevala de existenţa clauzelor de securitate ce 
sunt înscrise în contractul individual de muncă; 

— este o răspundere ce are la bază vinovăția unităţii. Această caracteristică 
rezultă din prevederea expres înscrisă în textul art.269 din Codul muncii. Fiind o 
răspundere de tip contractual, culpa este prezumată. În ce priveşte producerea 
dovezilor, nu se ridică probleme deosebite, întrucât legiuitorul român regle- 
mentează în amănunt declararea, cercetarea, înregistrarea şi evidenţa accidentelor 
de muncă şi a bolilor profesionale. De altfel, procesul-verbal în care se consem- 
nează rezultatul cercetării stabileşte exact şi concret cauzele şi împrejurările în 
care a avut loc accidentul de muncă sau îmbolnăvirea profesională, ce prevederi 
din normele de protecția muncii sau de medicină a muncii nu au fost respectate şi 
persoanele care se fac răspunzătoare. 


VIII. 4. Răspunderea unităţii pentru prejudiciile cauzate prin accidente de 
muncă şi boli profesionale în cazuri speciale 


a) Persoanele aflate în delegare, întrucât delegatul rămâne legat prin raportul 
Juridic de muncă numai de unitatea care l-a delegat, rămân subordonate acesteia. 


** Sanda Ghimpu, Ion Traian Ştefănescu, Şerban Beligrădeanu, Gheorghe Mohanu, op. cit, p. 252. 

Pe de altă parte, el este obligat ca la unitatea la care a fost delegat să respecte 
normele de disciplină şi protecție a muncii specifice acesteia. Dacă persoana 
delegată a suferit un accident de muncă ori a contractat o boală profesională, în 
virtutea clauzei de securitate din contractul individual de muncă ce-l are cu 
unitatea care l-a delegat, poate să se întoarcă cu acțiune în daune împotriva 
acesteia. 

La rândul său, această unitate, dacă din procesul-verbal de constatare rezultă 
că cel la care s-a făcut delegarea nu a luat măsurile impuse de actele normative în 
vigoare privind protecția muncii, va avea acțiune în regres, invocându-se 
răspunderea civilă delictuală. 

Nu este exclusă posibilitatea ca cel vătămat, persoana fizică, să acţioneze 
cumulativ, atât împotriva unității de care este legat prin contractul individual de 
muncă, cât şi împotriva celui la care a fost delegat şi care se află în culpă. 

b) Moştenitorii victimei. Sunt şi cazuri în care accidentul de muncă sau boala 
profesională are drept consecință decesul victimei. Este firesc ca cei care şi-au 
pierdut întreținătorul să pretindă celui vinovat să-i despăgubească pentru 
prejudiciul ce l-au suferit. 

Prin urmare, succesorii victimei au dreptul, opţional, de a alege între o 
acţiune contractuală, de drept al muncii şi o acţiune în despăgubiri, întemeiată pe 
răspunderea civilă delictuală, în cazul unor daune produse prin fapte care nu au 
caracter penal. 

Această soluţie se întemeiază pe interpretarea unei decizii de îndrumare dată 
de Plenul Tribunalului Suprem (nr.1/1967) , prin care se consideră ca admisibilă 
acţiunea împotriva moştenitorilor la organele de jurisdicție a muncii, în termenele 
prevăzute de Codul muncii. Aşa stând lucrurile, pe cale de simetrie, vom spune că 
este admisibilă şi acţiunea succesorilor victimei împotriva agentului economic la 
organele de jurisdicție a muncii, în termenele prevăzute de Codul muncii. 

CAPITOLUL IX 


RĂSPUNDEREA JURIDICĂ 


I. Aspecte generale privind răspunderea juridică 


I. 1. Conceptul de răspundere juridică 


Răspunderea juridică — în diversele sale forme de manifestare — constituie, 
fără îndoială, domeniul central al dreptului. Aceasta pentru că îndeplineşte rolul 
de garanţie a realizării dreptului şi, sub acest aspect, reprezintă un important factor 
de eficienţă a acestuia". 

Concepută a fi o componentă fundamentală a sistemului de drept, 
răspunderea juridică este, în manifestările ei concrete, o sumă de forme de 
răspunderi specializate, reglementate de instituţii juridice distincte şi, pentru că 
formele răspunderii (civilă, penală, administrativă, disciplinară etc.) se 
diferenţiază sensibil între ele, este dificil de construit o definiţie care să înglobeze 
toate caracteristicile comune ale acestora. 

De aceea legea şi jurisprudenţa, până astăzi, au adus numai precizări cu 
privire la condiţiile în care o persoană poate fi trasă la răspundere, natura şi 
întinderea sancţiunilor susceptibile a fi aplicate celui vinovat, principiile şi 
limitele în care va opera răspunderea”. 


1. 2. Noţiunea răspunderii juridice 


În literatura juridică’, deşi problema răspunderii juridice a fost cercetată 
destul de rar ca o categorie generală a dreptului, în schimb 1 s-au consacrat lucrări 
în care răspunderea Juridică este privită ca o categorie de ramură aparţinând 
dreptului penal, civil sau dreptului muncii, ca şi cum răspunderea penală, civilă 
sau de drept al muncii nu ar fi în realitate forme concrete de răspunderi juridice în 
general”. 

În literatura juridică, problema răspunderii juridice este cercetată mai ales de 
specialiştii din domeniul dreptului civil. Astfel, Henri Lalou afirmă că, întrucât 
din punct de vedere etimologic cuvântul responsabilitate derivă din latinescul 
spondeo — care, în contractul verbal din vechiul drept roman, semnifică legea 


“Mircea N. Costin, Răspunderea juridică în dreptul R.S.R., Editura Dacia, Cluj-Napoca, 1974, p.7; Ion M. 


Anghel, Francisc Deak, M.arin Popa, Răspunderea civilă, Editura Ştiinţifică, Bucureşti, 1970, p.5 

Mircea N. Costin, op. cit., p.18 

Si Mircea N. Costin, O încercare de definire a noțiunii răspunderii juridice, în RRD, nr.5/1970, p.83; loan 
Gliga, Consideraţii privind definirea răspunderii juridice, în „Studia Universitatis Babeş-Bolyai“, Cluj-Napoca, 
1970, p.100 

°% Gheorghe Boboş, Teoria generală a dreptului, Editura Dacia, 1994, p.258 

solemnă a debitorului față de creditorul său de a executa obligaţia asumată prin 
contract —, sensul ce urmează a fi atribuit noţiunii de responsabilitate, în general şi 
celei de responsabilitate civilă, în special, este acela de obligaţie în reparaţiune, 
obligaţie ce rezultă dintr-un delict sau dintr-un cvasidelict”. 

În domeniul dreptului penal, italianul R. Peanain defineşte răspunderea 
penală ca fiind: „Obligația de a suporta consecinţa juridică a infracţiunii, 
înțelegând prin aceasta pedeapsa penală“. 

Alteori, răspunderea juridică este privită ca o categorie generală a dreptului. 

Autorii S. I. Bratus şi I. S. Somoscenco arată că răspunderea juridică constă 
în suportarea de către persoana care a săvârşit o faptă ilicită a unor urmări 
neconvenabile pentru ea. Este o privaţiune aplicată acestei persoane de către 
popor, de o organizaţie socială sau de către stat, privaţiune neconvenabilă pentru 
acea persoană atât din punct de vedere al raporturilor sale cu ceilalți membri ai 
societăţii, cât şi în ceea ce o priveşte pe ea ca individ şi modul său de viaţă. 

S-a afirmat, astfel, că răspunderea juridică constă într-o obligație de a suporta 
o sancţiune juridică sau situaţia juridică specifică de aplicare a constrângerii de 
stat, atrasă de încălcarea sau nerespectarea normei juridice”. 

Sub influenţa teoriilor sistemice şi sociologice, s-a susținut că răspunderea 
Juridică este numai una din formele răspunderii sociale. 

Cea mai mare parte a autorilor care s-au ocupat de problema răspunderii 
Juridice au subliniat că aceasta poate fi angajată numai dacă sunt întrunite anumite 
condiţii cu privire la faptă şi consecinţele acesteia, vinovăția autorului, legătura de 
cauzalitate dintre faptă şi rezultatul acesteia. 

Astfel, răspunderea juridică este „complexul de drepturi şi obligaţii conexe 
care, potrivit legii se nasc ca urmare a săvârşirii unei fapte ilicite şi care constituie 
cadrul de realizare a constrângerii de stat, prin aplicarea sancţiunilor juridice în 
scopul asigurării stabilităţii raporturilor sociale şi a îndrumării membrilor 
societăţii în spiritul respectării ordinii de drept”. 

Mai sintetic, loan Santai o defineşte „ca fiind acea formă a răspunderii 
sociale stabilite de stat în urma încălcării normelor de drept printr-un fapt ilicit şi 
care determină suportarea consecințelor de către cel vinovat, inclusiv prin 
utilizarea forței de constrângere a statului în scopul restabilirii ordinii de drept 
astfel lezate“. 


Henri Lalou, Traité pratique de la responsabilité civile, Paris, Dalloz, 1960, p.7. Pentru această opinie 
majoritară astăzi, pentru amănunte Mihail Eliescu, Răspunderea civilă delictuală, Editura Academiei RSR, 
Bucureşti, 1972, p.6; 

328R. Peanain, Manuale di diritto penale, vol. I, Torino, 1962, p.686; Ion Oancea, Noţiunea răspunderii penale, 
Analele Universităţii Bucureşti, seria Ştiinţe Juridice, Bucureşti, 1956, p.133. 

“Mircea N. Costin, op. cit., p.33; Gheorghe Gilescu, Importanţa structurii normelor juridice pentru analiza lor 
asupra relaţiilor sociale, Analele Universităţii Bucureşti, nr.13-14, 1960, p.14. 

Mircea N.Costin, op. cit., p.32. 

Joan Santai, Introducere în studiul dreptului, Sibiu, 1994, p.120. 

1. 3. Trăsăturile răspunderii juridice 

a) Răspunderea juridică este o formă a răspunderii sociale şi se asigură prin 
mijloacele dreptului, aplicarea şi respectarea regulilor de conduită socială, 
imprimată de normele de drept, instituite în scopul apărării intereselor 
fundamentale ale societății şi ale individului şi sancționării celor vinovaţi de 
încălcarea acestora. 

b) Responsabilitatea ordinii de drept se realizează cu concursul constrângerii 
de stat. Prezenţa acesteia poate fi concretă sau virtuală, dar totdeauna 
presupusă”. Această trăsătură o deosebeşte de alte forme de răspundere socială; 
constrângerea se va face după o anumită procedură, asigurându-se prin 
participarea unui organ de stat la raportul juridic de răspundere”. 

Deci, într-un fel sau altul, este o răspundere faţă de stat. 

c) Restabilirea ordinii de drept se realizează în cadrul unui raport juridic 
complex care opune subiectului, statul, reprezentat de organul care exercită 
constrângerea de stat. 

d) Raportul juridic de răspundere se naşte numai dacă sunt întrunite anumite 
condiţii referitoare la fundamentarea răspunderii, faptă şi subiectele participante la 
raport, ca o consecinţă a naşterii acestui raport din viaţa socială. 

e) Răspunderea juridică se manifestă concret în anumite forme de răspundere 
(răspunderea penală, civilă, contravențională etc.) , diferențiate după natura 
relaţiei sociale încălcate prin fapta ilicită, regim juridic etc. 

f) Cumulul mai multor forme de răspundere în sarcina aceleiaşi persoane este 
posibil în măsura în care fapta ilicită săvârşită lezează valori sociale de natură 
diferită şi întruneşte calificări legale diferite (infracţiune, contravenţie, delict civil, 
abatere disciplinară etc.). 


1. 4. Principiile răspunderii juridice 

Principiile răspunderii juridice, ca şi principiile fundamentale ale dreptului, 
sunt idei călăuzitoare pe care le întâlnim în cadrul instituţiei răspunderii juridice. 

Ele sunt în strânsă legătură cu principiile generale ale dreptului şi cu 
principiile unor ramuri de drept, dar, cu toate acestea, ele au anumite trăsături 
specifice. 

De asemenea, remarcăm că nu au caracter exclusiv juridic, fiind completate 
cu aspecte politice şi morale. 

a) Principiul legalității răspunderii constă în aceea că răspunderea Juridică nu 
poate opera decât în condițiile sau în cazurile prevăzute de lege, în forma şi 
limitele stabilite de aceasta, conform unei anumite proceduri. 


*2Mircea N. Costin, op. cit., p.31. 
55Corneliu Bîrsan, Vasile Dobrinoiu, Alexandru Ţiclea, Mircea Toma, Constantin Tufan, Societăţile 
comerciale, ediţie revăzută şi adăugită, vol. I, Casa de Editură şi Presă Şansa S.R.L, Bucureşti 1995, p.293 

b) Principiul răspunderii pentru fapta săvârşită cu vinovăţie are la bază 
concepţia juridică a răspunderii subiective, conform căreia autorul faptei răspunde 
numai atunci când şi-a dat seama sau trebuia să-şi dea seama de rezultatul faptei 
sale şi de semnificaţiile ei social-juridice periculoase, fiind sancţionat pentru 
comportamentul său social. 

c) Principiul non bis în idem, conform căruia pentru o faptă ilicită există o 
singură răspundere sau nu se poate aplica decât o singură sancțiune şi nu mai 
multe având aceeaşi natură ca şi norma încălcată. Excepţie fac cazurile de cumul 
care derivă din scopurile diferite ale răspunderii. 

d) Principiul justiției sau proporționalităţii răspunderii, în conformitate cu 
care se impune corelarea răspunderii sau a sancţiunii cu gravitatea faptei săvârşite. 

e) Principiul umanismului răspunderii, potrivit căruia sancţiunea şi 
constrângerea exercitată au un rol educativ şi de reintegrare socială, netrebuind să 
provoace suferințe inutile celui sancţionat şi să nu-i înjosească demnitatea şi 
personalitatea. 

f) Principiul celerității, conform căruia tragerea la răspundere trebuie să se 
facă la timpul potrivit, astfel încât momentul aplicării sancțiuni reprezentând 
reacția socială trebuie să fie cât mai apropiat de cel al comiterii faptei, fără 
amânări sau tergiversări deosebite necesare rezolvării cauzei, pentru ca rezonanţa 
socială să fie maximă, eliminând starea de insecuritate din raporturile sociale şi 
neîncrederea în drept, sporind astfel efectul preventiv al aplicării acestuia. 

g) Principiul prevenţiei prin răspundere, conform căruia sancţionarea are 
rolul de a preveni atât pe cel vinovat, cât şi pe alții, de a mai săvârşi în viitor alte 
fapte sau fapte de acelaşi gen, în care sens există o prevenţie specială şi una 
generală, prin răspunderea declanşată. 


I. 5. Raportul juridic de răspundere 


a) Izvorul raportului juridic de răspundere 

Raportul juridic de răspundere se naşte la săvârşirea unei fapte ilicite din 
voinţa legii. Faptele ilicite sunt fapte omeneşti prin care se încalcă dispoziţiile 
legale. 

Ele sunt fapte juridice stricto sensu şi ca urmare pot fi dovedite prin orice 
mijloc de probă. Faptele ilicite sunt izvorul, împrejurarea de care se leagă naşterea 
raportului juridic de constrângere”. 

b) Subiectul răspunderii juridice 

Subiectul răspunderii juridice este acea parte a raportului juridic apărută prin 
încălcarea legii care poate fi obligată la suportarea consecinţelor faptei ilicite pe 
care a săvârşit-o. În mod obişnuit, subiectul răspunderii este în mod direct autorul 


33Corneliu Bârsan, Vasile Dobrinoiu, Alexandru Țiclea, Mircea Toma, Constantin Tufan, op. cit., p.283. 

nemijlocit al faptei comise, iar în mod cu totul excepțional poate interveni 
răspunderea pentru faptele altuia, adică, de pildă, pentru persoanele aflate sub 
ocrotire, răspunderea părinţilor pentru faptele copiilor lor minori, sau răspunderea 
pentru diferite forme de participare la săvârşirea faptei ilicite penale (complice, 
instigator, favorizator, tăinuitor etc.). Acesta poate fi persoana fizică şi Juridică 
având capacitatea juridică corespunzătoare. 

Persoana fizică poartă răspunderea faptei sale dacă are responsabilitate 
juridică. Capacitatea de a răspunde exprimă aptitudinea de a da seama pentru fapta 
ilicită săvârşită şi de a suporta toate consecinţele decurgând din ea, este o formă 
specifică a capacităţii Juridice şi nu se confundă cu o anumită capacitate 
determinată dintr-o ramură de drept. Astfel, de exemplu, în dreptul civil, unde se 
face distincţie între capacitatea de folosință şi capacitatea de exercițiu, capacitatea 
de a răspunde revine numai celor ce au capacitatea de exercițiu (deplină sau 
restrânsă) , deci care pot îndeplini efectiv şi personal obligaţiile decurgând din 
răspunderea civilă. În dreptul penal, în dreptul muncii, în dreptul administrativ, 
unde nu operează distincţii în privinţa aceleiaşi capacităţi, răspunderea juridică 
deplină revine celor care au capacitatea juridică penală, de muncă sau 
administrativă etc., de regulă persoanelor fizice ajunse la vârsta corespunzătoare 
(majorat sau 16 ani în dreptul muncii şi dreptul penal) , când se consideră că au 
acționat având discernământ necesar cu privire la faptele săvârşite şi în mod 
aparte în cazul capacităţii limitate, cum ar fi cazul vârstei cuprinse între 14-16 ani 
în materia răspunderii penale şi contravenţionale. 

Persoana Juridică răspunde pentru faptele persoanelor fizice care o compun 
în cazul acelor fapte săvârşite de acestea din urmă în exercitarea atribuţiilor de 
serviciu sau în legătură cu serviciul. Faptele ilicite ale conducerii persoanei sunt 
considerate fapte ale înseşi acestei organizaţii colective, iar, în consecinţă, 
răspunderea va fi pentru fapta proprie, în timp ce faptele ilicite ale celorlalți 
membri ai acesteia antrenează doar răspunderea pentru fapta altuia. 

Unele forme ale răspunderii, cum sunt cea penală sau disciplinară, revin în 
exclusivitate numai persoanelor fizice, nu şi celor juridice. 


I. 6. Obiectul raportului juridic de răspundere 


În literatura juridică s-a arătat că obiectul raportului juridic de răspundere îl 
reprezintă sancţiunea juridică pe care statul, prin constrângere, o imprimă 
autorului sau celui responsabil, care trebuie să i se conformeze. 

Sancţiunea poate avea natura unei pedepse, care presupune restrângerea unor 
drepturi subiective (pedeapsă privativă de libertate) , a unei reparaţii patrimoniale 
(daune-interese) sau a unei privaţiuni pecuniare (amendă contravenţională) °. 


SSSNicolae Popa, Teoria generală a dreptului, Editura Actami, Bucureşti, 1998, p.292; Costică Voicu, Teoria 
generală a dreptului, ediţia a Il-a, Editura Sylvi, Bucureşti, 2001, p.252. 

I. 7. Conţinutul raportului juridic de răspundere 


Conţinutul raportului juridic este alcătuit din complexul de drepturi şi 
obligaţii ale părţilor care le permit să aibă o anumită conduită în raport cu 
subiectul acestuia. 

Statul are mai multe drepturi: de a aplica sancţiuni Juridice autorilor faptei 
ilicite, de a cere acestora să execute obligaţia ce rezultă din sancțiune; de a 
asigura, la nevoie prin forță, executarea ei. 

Corelativ acestor drepturi, subiectul responsabil are obligația rezultată din 
sancțiune şi de a se supune forței statului dacă aceasta este utilizată. 


I. 8. Condiţiile răspunderii juridice 

Teoria generală a dreptului enumeră condițiile generale ale răspunderii 
Juridice care se regăsesc în diferite forme de răspundere şi anume: 

a) atingerea adusă unei valori sociale ocrotite de lege (prejudicii) ; 

b) fapta ilicită, abaterea de la prevederile legii, care, producând prejudiciul, 
determină naşterea raportului juridic de răspundere; 

c) raportul de cauzalitate între fapta ilicită şi atingerea adusă valorilor 
ocrotite de lege; 

d) vinovăția persoanei responsabile; 

e) inexistenţa unei cauze care să înlăture răspunderea. 

În cazul diferitelor forme de răspundere, angajarea acesteia poate fi 
determinată şi de existenţa unor condiţii specifice. Acestea se pot referi la fapta 
ilicită, la persoana făptuitorului, la existenţa unei legături între autorul faptei ilicite 
şi cel chemat în responsabilitate. 


I. 9. Fundamentul răspunderii juridice 


În ce priveşte fundamentul răspunderii juridice, în lucrările de teoria 
dreptului""“ se vorbeşte de „conduita ilicită“, temei obiectiv al răspunderii juridice 
şi de vinovăţie ca temei subiectiv al răspunderii juridice. În alte formulări întâlnim 
„principiul răspunderii pentru fapte săvârşite cu vinovăție“ sau „conduită ilicită, 
cauză a declanşării răspunderii juridice“. 

În fine, având în vedere monografiile consacrate acestei instituţii, se mai 
poate vorbi de baza răspunderii, condiţiile ei generale: fapta ilicită, rezultatul 
socialmente dăunător, legătura cauzală dintre fapta ilicită şi rezultatul socialmente 
dăunător, vinovăția şi capacitatea de răspundere juridică”. 

În dreptul civil se iau ca bază a răspunderii civile delictuale „elementele 
constitutive ale acesteia“ sau cu acelaşi înţeles, „condiţiile răspunderii civile 
delictuale“. 


Mircea N. Costin, op.cit., p.58 
337 Idem 

Unii autori folosesc în acelaşi timp şi cu acelaşi înţeles noțiunea de element 
şi de condiţie. 

În dreptul muncii, pentru fundamentarea răspunderii patrimoniale, specifice 
acestei ramuri, se consideră a fi necesară întrunirea cumulativă şi exclusivă a unor 
condiţii determinate. 

Autorii de drept penal, în acord deplin cu textul articolului 17 alin.2 Cod 
penal, consideră că unicul temei al răspunderii penale este infracțiunea. 

De altfel şi în dreptul civil s-a susținut că fundamentul răspunderii civile 
delictuale îl constituie delictul civil. Fundamentul oricărei răspunderi juridice este 
fapta omului, acțiunea sau inacțiunea contrară legii, culpabilă sau vinovată şi 
dăunătoare din punct de vedere social. 

Se pot distinge mai multe forme ale răspunderii juridice, în funcţie de o serie 
de factori care trebuie consideraţi independenţi şi interferenţi, ca de pildă valorile 
sociale lezate, tipul de normă Juridică a cărei dispoziţie a fost încălcată, gradul de 
pericol social al faptei ilicite, vinovăția făptuitorului etc. 

Astfel, în domeniul fiecărei ramuri de drept s-au conturat forme specifice, ca: 
răspunderea penală, răspunderea civilă, răspunderea contravențională, răspunderea 
materială, disciplinară etc. 

Având în vedere reglementările din Codul muncii, vom trata în continuare ca 
forme ale răspunderii juridice: 

— răspunderea disciplinară; 

— răspunderea patrimonială; 

— răspunderea contravenţională; 

— răspunderea penală. 


II. Răspunderea disciplinară 


II. 1. Noţiunea de disciplină a muncii 


În desfăşurarea activităţii în fiecare unitate, în condiţii de eficienţă cât mai 
ridicată, disciplina muncii este o condiţie obiectivă necesară şi indispensabilă. În 
virtutea raportului de subordonare, salariatul trebuie să respecte nu numai 
obligaţiile generale de muncă prevăzute în actele normative, în contractul 
individual de muncă, în contractul colectiv de muncă aplicabil, în regulamentul 
intern, dar şi măsurile dispuse de conducătorul unității prin ordine scrise sau 
verbale, în exercitarea atribuţiilor sale de coordonare, îndrumare şi control. 

Disciplina muncii reprezintă o obligație juridică, specifică relaţiilor sociale 
de muncă şi poate fi definită ca ordinea necesară în cadrul executării raportului 
social de muncă, iar în cadrul unui colectiv determinat rezultă din respectarea de 


38 Alexandru Ţiclea, Constantin Tufan, op. cit., p.596. 

către cei care compun colectivul a unor reguli sau norme de conduită care asigură 
ZA SEA p 5 Ă „.339 
desfăşurarea în condiţii de eficienţă a procesului muncii”. 


II. 2. Caracterizarea, trăsăturile şi condiţiile răspunderii disciplinare 


Codul muncii nu defineşte răspunderea disciplinară, dar o reglementează în 
Titlul XI, Capitolul II art.247-253, precizând că angajatorul dispune de 
prerogativa disciplinară, având dreptul de a aplica, potrivit legii, sancţiuni 
disciplinare salariaţilor săi ori de câte ori constată că aceştia au săvârşit o 
abatere disciplinară”. 

Potrivit Codului muncii, abaterea disciplinară este o faptă în legătură cu 
munca şi care constă într-o acțiune sau inacţiune săvârşită cu vinovăţie de către 
salariat, prin care acesta a încălcat normele legale, regulamentul intern, 
contractul individual de muncă sau contractul colectiv de muncă aplicabil, 
ordinele şi dispoziţiile conducătorilor ierarhici (art.247 alin.2). 

Ansamblul normelor legale care definesc abaterile disciplinare, stabilesc 
sancţiunile şi reglementează condiţiile de fond şi procedurale pentru aplicarea lor 
constituie o formă de răspundere juridică specifică dreptului muncii şi anume 
răspunderea disciplinară”. 

Elementele esențiale, definitorii, ale răspunderii disciplinare, fără a căror 
existență cumulată nu poate exista, sunt: 

— calitatea de persoană încadrată în unitate pe bază de contract de muncă; 

— existenţa unei abateri disciplinare; 

— săvârşirea faptei cu vinovăţie; 

— un rezultat dăunător; 

— legătura de cauzalitate între faptă şi rezultat. 

Antrenarea răspunderii disciplinare, fiind specifică dreptului muncii, 
intervine numai dacă fapta socialmente periculoasă este săvârşită de o persoană — 
subiect al raporturilor juridice de muncă rezultate dintr-un contract individual de 
muncă, nu şi din contracte civile ce au ca obiect prestarea unor activităţi”. În 
ceea ce priveşte detaşarea, ca efect al acesteia, salariatul urmează să execute 
lucrări pentru şi sub autoritatea angajatorului cesionar, de unde rezultă şi faptul că 
acesta din urmă este cel care dispune de prerogativa disciplinară. Totuşi, în lipsa 
unui text legal expres, în literatura de specialitate s-a menţionat, în mod justificat, 


33 art.263 (1), Codul muncii. 

34 Ton Traian Ştefănescu, Dreptul muncii, ediţia a Il-a, revăzută şi adăugită, Editura Lumina Lex, Bucureşti, 
2002. 

31 Aşa cum infracțiunea este singurul temei al răspunderii penale, iar săvârşirea contravenţiei, singurul temei al 
răspunderii contravenţionale. 

342 Aşa cum am arătat deja, contractul de mandat, contractul de colaborare externă şi contractul de antrepriză, deşi 
au ca obiect prestarea unei activităţi, nu prezintă caracterele unui contract individual de muncă, neavând ca element 
esenţial subordonarea persoanei încadrate faţă de disciplina muncii şi, în concluzie, titularii lor nu răspund 
disciplinar. A se vedea, în acest sens, Vlad Barbu, Cătălin Vasile, Ştefania Ivan, Mihai Vlad, op.cit., p.348. 

că unele sancţiuni precum retrogradarea din funcţie şi reducerea salariului şi/sau a 
indemnizaţiei de conducere, după caz nu pot depăşi durata detaşării”*. Totodată, 
se apreciază că aceste sancțiuni pot fi dispuse numai cu acordul angajatorului 
cedent şi tot el este cel care poate să dispună în mod exclusiv concedierea 
salariatului”. Se impun câteva precizări cu privire la răspunderea disciplinară a 
ucenicului, întemeiată pe contractul de ucenicie - contract individual de muncă de 
tip particular. În temeiul art.9 din Legea nr.279/2005 privind ucenicia la locul de 
muncă", potrivit căruia ucenicului beneficiază de drepturile şi obligaţiile 
prevăzute de legislaţia muncii, respectiv de statut, precum şi de dispozițiile legale 
aplicabile celorlalţi salariaţi, în măsura în care acestea nu sunt contrare 
statutului"““, angajatorul este îndreptăţit să aplice sancţiunile stabilite de Codul 
muncii, cu menţiunea că nu poate fi însă aplicată sancţiunea retrogradării din 
funcție pe o durată de până la 60 de zile (art.248 alin.l lit.b Codul muncii), 
deoarece pe perioada executării contractului ucenicul are un statut aparte în care 
nu există funcţii superioare sau inferioare". 

Vârsta cerută de lege pentru subiectul activ al abateri disciplinare coincide 
cu vârsta la care o persoană fizică poate încheia în mod valabil un contract 
individual de muncă în calitate de salariat. 

Săvârşirea unei abateri disciplinare reprezintă pentru raportul juridic de 
muncă un fapt juridic modificator sau extinctiv, întrucât, declanşând un conflict 
între salariat şi angajator, antrenează, de regulă, fie modificarea, fie încetarea 
raportului juridic de muncă, în funcție de gravitatea faptei şi de sancţiunea pentru 
care optează organul competent să cerceteze fapta şi să aplice sancţiunea“. 

Aşa cum contravenţia constituie singurul temei juridic al răspunderii 
contravenţionale, iar infracţiunea singurul temei al răspunderii penale, tot aşa 
abaterea disciplinară reprezintă unicul temei al răspunderii disciplinare, condiție 
necesară şi suficientă pentru antrenarea acestei forme a răspunderii juridice*”. 
Raționamentul cauzalităţii celor trei entități fundamentale ale dreptului disciplinar, 
abatere disciplinară — răspundere disciplinară — sancțiune disciplinară, 
funcționează şi în sens invers, adică nu se poate concepe aplicarea unei sancțiuni 


%8 Sanda Ghimpu, Alexandru Țiclea, Dreptul muncii...., 1995, op.cit., p.223. 

5% Ibidem, p.223. 

3% Republicată în Monitorul Oficial al României, Partea I, nr.522 din 25 iulie 2011. 

3% Art.9 alin.2 din Legea nr.279/2005 privind ucenicia la locul de muncă nu face altceva decât să reia prevederile 
art.209 alin.2 din Codul muncii conform cărora ucenicul beneficiază de dispozițiile aplicabile celorlalți salariaţi, în 
măsura în care ele nu sunt contrare celor specifice statutului său. 

37 Ovidiu Ținca, Comentarii referitoare la reglementarea contractului de ucenicie în Revista Dreptul nr.9/2006, 
p.58. 

%8 Abraham Pavel, Răspunderea penală a angajaților pentru infracțiuni săvârşite în cadrul raportului juridic de 
muncă. Corelații cu răspunderea disciplinară — Teză de doctorat, Bucureşti, 1994, p.86. 

38 A se vedea secțiunea 1.6. intitulată Principiile specifice ale răspunderii disciplinare din cadrul Capitolului I. 

disciplinare fără preexistența răspunderii disciplinare şi nici intervenirea 
răspunderii disciplinare fără săvârşirea în prealabil a unei abateri disciplinare. 

Pentru a stabili dacă o faptă poate fi calificată abatere disciplinară, astfel 
încât să atragă răspunderea disciplinară, este necesar să analizăm acele elemente 
constitutive, asemănătoare ca structură cu cele ale infracțiunii, a căror întrunire 
conduce la existenţa abaterii. 

Pentru a răspunde disciplinar, trebuie să fie întrunite următoarele elemente 
constitutive ale abaterii disciplinare: 

a) obiectul (relațiile sociale de muncă, ordinea şi disciplina la locul de 
muncă); 

b) latura obiectivă (respectiv fapta — acțiunea sau inacţiunea care înfrânge 
obligaţiile izvorâte din contractul de muncă) ; 

c) subiectul (întotdeauna o persoană fizică în calitate de subiect calificat, 
respectiv un salariat) ; 

d) latura subiectivă (vinovăția — intenția directă şi indirectă şi culpa din 
uşurinţă sau nesocotință) se apreciază concret, în funcţie de pregătirea profe- 
sională, capacitatea, aptitudinile şi experienţa salariatului respectiv. 

Existenţa întrunită a elementelor abaterii disciplinare — cauza — declanşează 
efectul, respectiv răspunderea disciplinară. Deci, fapta ilicită (abaterea disci- 
plinară) se impune să se afle într-o legătură cauzală cu un rezultat nociv. Dacă 
sunt probate elementele constitutive ale abaterii disciplinare, respectiv înfrângerea 
obligațiilor de serviciu şi vinovăția, rezultatul dăunător şi legătura cauzală se 
prezumă. 

a) Pentru existenţa unei abateri disciplinare este necesar ca fapta — comisivă 
sau omisivă — săvârşită de către un salariat să se răsfrângă negativ asupra relaţiilor 
care se stabilesc între membrii colectivului dintr-o unitate în procesul muncii şi 
care trebuie să se desfăşoare într-o anumită ordine şi disciplină, prin respectarea 
de către toți participanţii la acest proces a unor norme de conduită obligatorie. 
Săvârşind abaterea, autorul ei încalcă una sau mai multe obligaţii de muncă. 
Aşadar, obiectul abaterii disciplinare — respectiv valoarea socială lezată prin 
săvârşirea ei — constituie relațiile de muncă, ordinea interioară a unităţii şi 
disciplina la locul de muncă. Prin obiect al abaterii disciplinare, respectiv valoarea 
socială lezată prin săvârşirea ei, înţelegem relațiile sociale de muncă, ordinea şi 
disciplina în procesul muncii pe planul raportului juridic de muncă, sintetizate, la 
rândul lor, în obligația generică de a respecta cu stricteţe ordinea interioară a 
unității şi disciplina la locul de muncă. 

b) Cel de-al doilea element constitutiv al abaterii disciplinare este o faptă 
ilicită care produce, în raportul de la cauză la efect, un rezultat dăunător ordinii 
interioare în unitate. Obligaţiile asumate prin încheierea contractului individual de 
muncă sunt prevăzute în legi şi alte acte normative, contractul colectiv de muncă, 

regulamentul de organizare şi funcţionare, regulamentul intern, precum şi în 
dispoziţii ale conducătorilor de unităţi şi ale şefilor ierarhici. Ca regulă generală, 
ele sunt înscrise în fişa postului. Caracterul ilicit al faptei rezultă din necon- 
cordanţa dintre aceasta şi obligaţiile menţionate. Sub acest aspect, sunt necesare 
unele precizări cu privire la normele de comportare şi la ordinele superiorilor 
ierarhici. Cât priveşte ordinele superiorilor ierarhici, respectarea lor este expresia 
raportului de subordonare ierarhică, personală, ce stă la baza disciplinei muncii, ca 
o condiție esenţială pentru asigurarea ordinii în procesul muncii şi al producției. 
Fireşte, nu au putere obligatorie decât ordinele de serviciu emise în mod legal, cu 
respectarea normelor de drept privind competenţa organului emitent, conținând şi 
forma actului. Neexecutarea ordinului ilegal şi a celui care — deşi legal în conţinut 
— prezintă o vădită aparenţă de ilegalitate nu constituie abatere. Dimpotrivă, 
executarea unui ordin vădit ilegal atrage răspunderea disciplinară a persoanei 
subordonate, deosebit de răspunderea superiorului care l-a emis. 

Fapta ce constituie abatere disciplinară poate fi comisivă, constând într-o 
acţiune prin care se încalcă o obligaţie de a nu face, adică o normă prohibitivă, sau 
omisivă, prin neîndeplinirea unei obligaţii de a face. Fapta poate fi mixtă atunci 
când, în loc de a-şi îndeplini conştiincios şi întocmai obligaţiile sale de muncă, 
salariatul lucrează neglijent, cu nesocotirea regulilor profesiunii sale, provocând 
pagube sau alte neajunsuri unității respective. 

Fapta ilicită trebuie să se afle în legătură de cauzalitate cu un rezultat 
dăunător, care reflectă gradul de periculozitate socială a abaterii. În materie 
disciplinară, în cazul când sunt dovedite celelalte elemente constitutive ale abaterii 
— încălcarea obligaţiilor de serviciu şi vinovăția —, rezultatul dăunător şi legătura 
de cauzalitate sunt prezumate. 

c) Răspunderea disciplinară este specifică raportului juridic de muncă. 

Abaterea disciplinară are un subiect calificat şi anume un salariat încadrat în 
muncă într-o unitate. Din însuşi faptul că salariatul a avut capacitatea de a încheia 
contractul de muncă se prezumă că are şi discernământ. Dacă s-ar constata că este 
iresponsabil, contractul de muncă ar fi nul, caz în care ar fi exclusă şi răspunderea 
disciplinară. Disciplina fiind unică, obligația de a o respecta revine şi personalului 
detaşat sau delegat, precum şi elevilor şi studenţilor care fac practică în unitate. 

d) Cel de-al patrulea element constitutiv al abaterii disciplinare este latura 
subiectivă sau vinovăția, care constă în atitudinea psihică negativă a subiectului 
faţă de fapta sa, în conştiinţa — mai clară sau mai difuză — a încălcării unor relaţii 
sociale. Corespunzător formelor şi gradelor vinovăţiei din dreptul penal, 
abaterile pot fi săvârşite cu intenţie sau din culpă. Intenţia este de două feluri: 
directă, dacă subiectul prevede şi voieşte efectul dăunător al faptei sale şi 


Sanda Ghimpu, Câteva aspecte ale desfacerii disciplinare a contractului de muncă în lumina legii organizării 
şi disciplinei muncii în unităţile socialiste de stat, în „Revista română de drept“, nr.7/1997, p.37. 

indirectă, când prevede efectul dăunător, fără a-l dori, acceptând totuşi producerea 
lui. Culpa este, de asemenea, de două feluri: uşurinţa, când subiectul prevede 
efectul, dar speră fără temei să-l poată evita; nesocotinţa, când subiectul nu 
prevede efectul, deşi putea sau trebuia să-l prevadă. 

Posibilitatea de a prevedea rezultatul dăunător al faptei trebuie apreciată în 
concret, de la caz la caz, ţinându-se seama de pregătirea, capacitatea, experienţa şi 
aptitudinile personale ale autorului”. În cadrul răspunderii disciplinare, gradul de 
vinovăţie constituie unul din criteriile folosite pentru dozarea sancțiunii, pentru 
individualizarea ei. 

Salariatul, subiect al abaterii disciplinare, poate săvârşi fapta ilicită fie în 
orele de program, fie după ieşirea din program, atât în unitate (ori anexele sale), 
cât şi în afara unităţii (conducătorii mijloacelor de transport, personalul din 
unitățile de poştă şi telecomunicaţii etc.) sau la locul de muncă unde se află 
detaşat ori delegat. 

Răspunderea disciplinară se caracterizează prin următoarele trăsături: 

— este de natură contractuală, contractul reprezentând baza obligaţiei 
salariatului de a respecta regulile şi normele disciplinei muncii; 

— exercită o funcție preventivă, sancţionatorie, dar şi educativă; persoanei 
vinovate 1 se aplică o sancţiune prin constrângere materială sau de ordin moral, cu 
caracter precumpănitor moral sau material; 

— are un caracter strict personal (intuitu personae) , nefiind de conceput o 
răspundere pentru fapta altuia sau o transmitere a ei asupra moştenitorilor. 

Având în vedere obiectul legalmente ocrotit, este posibil cumulul 
răspunderii disciplinare cu alte forme ale răspunderii juridice (patrimonială, 
contravențională, penală). Desigur, acest lucru este posibil numai dacă fapta 
săvârşită cu vinovăţie de către salariat constituie atât abatere disciplinară în sensul 
art.247 alin.2 din Codul muncii, cât şi faptă cauzatoare de prejudicii, infracţiune, 
respectiv contravenţie. Toate aceste forme de cumul sunt posibile fără a se aduce 
atingere principiului non bis in idem, dat fiind că fiecare dintre normele juridice 
avute în vedere ocrotesc relaţii sociale diferite. De altfel, principiul interzice 
numai aplicarea pentru aceeaşi faptă ilicită, a două sau mai multe sancțiuni de 
aceeaşi natură". Răspunderea disciplinară poate fi cumulată cu răspunderea 
patrimonială atunci când prin abaterea disciplinară săvârşită a fost cauzat un 
prejudiciu unităţii sau unei terţe persoane de către salariat. Aceasta poate fi 
cumulată cu răspunderea contravenţională în situaţia în care abaterea disciplinară 
constituie contravenție şi este sancționată de lege ca atare, constatarea fiind 
efectuată de către inspectorii de muncă. 


551art.44-51 din Codul penal. 
352 A se vedea în acest sens, Alexandru Țiclea, op.cit., p.764; Monna-Lisa Belu Magdo, op.cit., p.59-60. A se 
vedea şi Dan Şerban D. Rădulescu, op.cit., p.105 şi urm. 

Răspunderea disciplinară are un caracter strict personal, nefiind de conceput 
o răspundere pentru fapta altuia sau o transmitere a ei asupra moștenitorilor. 

În sfârşit, răspunderea disciplinară este o formă de răspundere independentă 
de toate celelalte forme ale răspunderii juridice. 


II. 3. Cauzele de exonerare de răspundere disciplinară 


Răspunderea disciplinară poate fi angajată dacă sunt întrunite cumulativ 
elementele constitutive ale abaterii disciplinare, absenţa unuia dintre ele făcând ca 
abaterea, şi deci răspunderea disciplinară, să nu poată exista. În realitate, însă, pot 
apărea situaţii în care, deşi fapta pare să întrunească trăsăturile unei abateri 
disciplinare, anumite împrejurări specifice, existente în momentul săvârșirii ei, 
duc la concluzia că, în realitate, conduita autorului nu are caracter ilicit, antisocial 
sau că acesta nu este vinovat şi că, în consecinţă, se impune exonerarea de 
răspundere”. Aceste cauze sunt, deci, date ale realităţii care împiedică realizarea 
condiţiilor cerute pentru ca fapta să constituie abatere disciplinară. 

Aceste cauze de exonerare sau de neresponsabilitate, structurate în două 
mari categorii — cauze care înlătură caracterul ilicit al faptei şi cauze care 
înlătură vinovăția — sunt cele enumerate şi descrise amănunțit în dreptul penal, 
care se aplică, prin analogie, răspunderii disciplinare, şi anume: legitima apărare, 
starea de necesitate, constrângerea fizică, constrângerea morală, cazul fortuit, 
beţia, eroare de fapt, la care se adaugă infirmitatea — cauză exoneratoare de 
răspundere contravențională şi o cauză specifică raporturilor juridice de muncă - 
executarea ordinului de serviciu emis în mod legal. 

Având în vedere această caracterizare generică, cauzele care înlătură 
caracterul disciplinar al faptei nu trebuie confundate cu cele care înlătură 
răspunderea disciplinară (prescripția extinctivă), fiindcă, în acest din urmă caz, 
fapta constituie abatere disciplinară care declanşează răspunderea disciplinară, dar 
această răspundere este înlăturată prin voinţa legiuitorului de dreptul muncii. 


II. 4. Sancţiunile disciplinare 


II. 4. 1. Consideraţii generale privind sancţiunile disciplinare 

Sancţiunile disciplinare constituie mijloace de constrângere prevăzute de 
lege, având ca scop apărarea ordinii disciplinare, dezvoltarea spiritului de 
răspundere pentru îndeplinirea conştiincioasă a îndatoririlor de serviciu şi 
respectarea normelor de comportare, precum şi prevenirea producerii unor acte de 
indisciplină”. Ele sunt măsuri specifice dreptului muncii, în legătură cu 
executarea contractului individual de muncă, fără a afecta celelalte drepturi 


personale şi patrimoniale ale salariaților. Ca şi sancțiunile de drept penal sau 


55 Alexandru Ţiclea, 7ratat..., Ediţia a IV-a, op.cit., p.849. 
354 Este vorba de aplicarea principiului legalităţii sancţiunii: nulla poena sine lege. 

administrativ, sancţiunile disciplinare sunt prevăzute expres şi limitativ în lege, iar 
aplicarea lor sub aspectul duratei şi cuantumului trebuie să se facă cu respectarea 
riguroasă a dispoziţiilor legale””. Prin urmare, angajatorul nu poate să aplice o 
altă sancțiune, decât una din cele stabilite de lege, iar prin contractul colectiv de 
muncă nu pot fi prevăzute sancțiuni disciplinare diferite de cele reglementate de 
legislația muncii". Este adevărat că unele statute disciplinare enunță criterii 
orientative, dar chiar şi în aceste cazuri, formulările sunt generice, nu se referă la 
abateri determinate. 

Ținându-se seama că sancţiunile sunt enumerate de lege în mod gradat, de la 
cea mai blândă la cea mai severă, urmează că la alegerea uneia dintre ele, pentru a 
corespunde abaterii săvârşite, trebuie să se recurgă la criteriile generale pe care tot 
legea le prevede: împrejurările în care fapta a fost săvârşită; gradul de vinovăţie a 
salariatului; consecinţele abaterii disciplinare; comportarea generală în serviciu a 
salariatului; eventualele sancţiuni disciplinare suferite anterior de către acesta.*. 

În conformitate cu dispoziţiile legale’, fiecare angajator are obligaţia de a 
întocmi regulamentul intern, cu consultarea sindicatului sau a reprezentanților 
salariaţilor, care va cuprinde cel puţin următoarele categorii de dispoziţii“: 

a) reguli privind protecția, igiena şi securitatea în muncă în cadrul unităţii; 

b) reguli privind respectarea principiului nediscriminării şi al înlăturării 
oricărei forme de încălcare a demnităţii; 

c) drepturile şi obligaţiile angajatorului şi ale salariaților; 

d) procedura de soluţionare a cererilor sau reclamațiilor individuale ale 
salariaților; 

e) reguli concrete privind disciplina muncii în unitate; 

f) abaterile disciplinare şi sancţiunile aplicabile; 

g) reguli referitoare la procedura disciplinară; 

h) modalitățile de aplicare a altor dispoziţii legale sau contractuale specifice; 

1) criteriile şi procedurile de evaluare profesională a salariaţilor. 

În temeiul art.259 din Codul muncii, regulamentul intern se aduce la 
cunoştinţa salariaţilor prin grija angajatorului şi îşi produce efectele față de 
salariați din momentul încunoştințării acestora. Obligaţia de informare a 
salariaților cu privire la conţinutul regulamentului intern trebuie îndeplinită de 
angajator. 

Modul concret de informare a fiecărui salariat cu privire la conţinutul 
regulamentului intern se stabileşte prin contractul colectiv de muncă aplicabil sau, 


Ton Traian Ştefănescu, Notă la dec. civ. Nr.594/1996 a Curţii de Apel Bucureşti, Secţia a IV-a civilă, în 
„Dreptul“ nr.8/1996, p.106. 

*5%art.266 din Codul muncii. 

557 Art.242 din Codul muncii. 

358 Art.241 din Codul muncii. 

“Sanda Ghimpu, Alexandru Țiclea, op. cit., p.572; Alexandru Țiclea, Constantin Tufan, op.cit., p.608. 

după caz, prin conţinutul regulamentului intern. Regulamentul intern se afişează la 
sediul angajatorului. 

De asemenea, conform art.260 din Codul muncii, orice modificare ce 
intervine în conţinutul regulamentului intern este supusă procedurilor de 
informare prevăzute la art.259. 

În sfârşit, în temeiul art.261 din Codul muncii, orice salariat interesat poate 
sesiza angajatorul cu privire la dispozițiile regulamentului intern, în măsura în 
care face dovada încălcării unui drept al său. Controlul legalităţii dispoziţiilor 
cuprinse în regulamentul intern este de competenţa instanţelor judecătoreşti, care 
pot fi sesizate în termen de 30 de zile de la data comunicării de către angajator a 
modului de soluționare a sesizării formulate mai sus. 


II. 4. 2. Clasificarea sancţiunilor disciplinare 

Sancțiunile disciplinare pot fi clasificate în raport cu două criterii principale: 

categoria de personal cărora li se aplică şi efectele produse. 

După criteriul categoriei de personal cărora li se aplică, sancțiunile 
disciplinare 

se împart în: 

a) sancţiuni generale, care sunt prevăzute în Codul muncii şi în regula- 
mentele interne, aplicându-se salariaților în genere, potrivit dreptului comun; 

b) sancțiuni speciale, care sunt prevăzute în statutele de personal sau în 
statutele disciplinare aplicabile unor anumite sectoare de muncă sau profesii 
ţinându-se seama de condiţiile specifice executării îndatoririlor de serviciu."% 

După criteriul efectelor produse, sancţiunile disciplinare se pot împărţi în 
sancțiuni cu efect precumpănitor moral şi sancțiuni cu efect precumpănitor 
patrimonial"! 


II. 4. 3. Sancţiunile disciplinare generale 
Potrivit art.248 alin.l din Codul muncii, angajatorul poate aplica salariaţilor 
care săvârşesc abateri disciplinare următoarele sancţiuni disciplinare: 

a) avertismentul scris; 

b) retrogradarea din funcție, cu acordarea salariului corespunzător funcției în 
care s-a dispus retrogradarea, pentru o perioadă ce nu poate depăşi 60 zile; 

c) reducerea salariului de bază pe o durată de 1-3 luni cu 5-10%; 

d) reducerea salariului de bază şi/sau după caz şi a indemnizaţiei de conducere 
pe o perioadă de 1-3 luni cu 5-10%; 

e) desfacerea disciplinară a contractului individual de muncă. 


3% Unii autori fac o distincţie netă între sancţiuni cu efect moral şi sancţiuni cu efect patrimonial — a se vedea 
Constantin Flitan, Răspunderea disciplinară a angajaţilor, Editura Ştiinţifică, Bucureşti, 1959, p.70. 
*1Sanda Ghimpu, Alexandru Țiclea, op. cit., p.289. 

Este de precizat că angajatorul, aşa cum am arătat mai sus, nu poate înscrie 
în regulamentele interne alte sancțiuni şi, în plus, nici nu poate aplica o altă 
sancţiune disciplinară în afara celor stabilite expres de textul citat*?. Spre 
exemplu, nu este legală o sancţiune care constă în retrogradarea din funcţie pe o 
perioadă mai mare de 60 de zile sau în reducerea salariului de bază pe o perioadă 
mai mare decât 3 luni sau cu mai mult de 10%. 

Prin enumerarea graduală a sancţiunilor disciplinare aplicabile, legiuitorul 
exclude fără nici un fel de dubiu cumulul sancţiunilor disciplinare, astfel că 
salariatului care săvârşeşte mai multe fapte ce constituie în mod individual 
încălcări ale îndatoririlor de serviciu i se va aplica o singură sancțiune 
disciplinară. 

a) Avertismentul scris. Constă într-o comunicare făcută salariatului prin 
care 1 se atrage atenţia asupra faptei săvârşite şi 1 se pune în vedere că dacă nu se 
va îndrepta şi va săvârşi noi abateri, 1 se vor aplica sancţiuni mai grave, până la 
desfacerea contractului de muncă. Ea se poate aplica atunci când cel în cauză, prin 
fapta sa, aduce sau poate aduce prejudicii materiale unităţii, ori poate dăuna în alt 
mod bunului mers al acesteia. Această sancţiune are efect precumpănitor moral. 

b) Retrogradarea din funcţie, cu acordarea salariului corespunzător 
funcţiei în care s-a dispus retrogradarea, pentru o durată ce nu poate depăşi 
60 de zile Această sancţiune este, de asemenea, destul de severă şi poate fi 
aplicată de către angajator, dar tot cu păstrarea raportului de muncă. Ca atare, ea 
este destinată să se aplice persoanelor care, nefiind la prima abatere disciplinară, 
aduc prejudicii materiale şi morale însemnate unităţii, în împrejurări şi cu 
antecedente disciplinare, care conferă faptei un grad înalt de periculozitate. 
Alături de efectul patrimonial, retrogradarea are un incontestabil impact moral, 
deoarece persoana în cauză îşi pierde temporar poziţia ierarhică în colectivul de 
muncă şi lucrează, pe timpul sancționării, în subordinea unor persoane egale în 
grad sau chiar a unor subalterni. 

Avându-se în vedere scara sancţiunilor prevăzute de lege, retrogradarea 
trebuie să producă o diminuare mai puţin substanţială a venitului rezultat din 
muncă, în raport cu sancţiunile la care se referă art.248 alin.] lit.c şi d din Codul 
muncii. 

Întrucât legea nu cuprinde o prevedere restrictivă, considerăm că nu poate fi 
acceptată opinia — care a fost susținută” — că retrogradarea ar fi posibilă numai în 


52 Alexandru Țiclea, Tratat... op.cit, Ediţia a IV-a, p.855. În acest sens, în practica judiciară s-a decis că este 
nulă absolut decizia de sancţionare prin care s-a dispus sancţiunea disciplinară constând în reducerea cu 50% a 
primei de eficienţă lunară — Curtea de Apel Ploieşti, secţia conflicte de muncă şi asigurări sociale, decizia civilă 
nr.1523/2008, www .jurisprudenţa.org 
3% Tribunalul Suprem, col. civ., dec. nr.280/1965, în Culegere de decizii pe anul 1965, p.183 şi nr.143/1966, în 
Culegere de decizii pe anul 1966, p.81 

funcția imediat inferioară. Este însă necesar să fie respectată condiția legală cu 
privire la efectuarea retrogradării numai în cadrul aceleiaşi profesii. 

Retrogradarea trebuie să fie efectivă, ea implicând nu numai diminuarea 
salariului, ci şi trecerea într-o altă muncă, în mod temporar. Menţinerea mai 
departe a celui sancționat, după propunerea retrogradării, în postul avut şi 
îndeplinirea efectivă a atribuţiilor şi sarcinilor respective sunt de natură să atragă 
obligaţia unităţii de a-l salariza pentru munca efectiv prestată. 

În sfârşit, pentru a fi legală, retrogradarea poate fi aplicată pentru o durată ce 
nu poate depăşi 60 de zile. 

Prin aplicarea sancțiunii retrogradării, salariul de bază negociat nu se 
modifică. 

De aici decurg două consecinţe şi anume: sancţiunea nu se trece în registrul 
de evidenţă a salariaților, iar drepturile care se acordă, potrivit salariului de bază, 
se menţin. 

c) Reducerea salariului de bază pe o durată de 1-3 luni cu 5-10%. Într-o 
formulare asemănătoare, această sancțiune a fost prevăzută şi de vechiul Cod al 
muncii care a preluat-o din Legea nr.1/1970, în prezent abrogată. Această 
sancţiune are un caracter precumpănitor patrimonial, întrucât modifică în mod 
temporar unul din elementele esenţiale ale contractului individual de muncă şi 
anume salariul de bază. Fireşte, această sancţiune se aplică pentru abateri de o 
anume gravitate prin urmările lor, săvârşite cu intenţie, care produc un prejudiciu 
material sau dăunează bunului mers al unităţii ori pentru repetarea sistematică a 
unor abateri mai uşoare, dintre acelea care, atunci când sunt săvârşite pentru prima 
dată, se sancţionează cu avertisment scris. 

d) Reducerea salariului de bază şi/sau. după caz, a indemnizaţiei de 
conducere pe o perioadă de 1-3 luni cu 5-10%. Această sancţiune se situează pe 
locul penultim, în ordinea gravităţii, pe scara sancţiunilor disciplinare fiind cea 
mai severă dintre acelea care pot fi aplicate cu păstrarea raportului de muncă. Ea 
este aplicabilă personalului de conducere al unităţii, care, potrivit legii, 
beneficiază de indemnizaţie de conducere. Textul prevede reducerea cumulativă 
(concomitentă) atât a salariului, cât şi a indemnizaţiei de conducere. Menţionăm 
că, potrivit unor reglementări, indemnizaţia de conducere face parte din salariul de 


e) Desfacerea disciplinară a contractului de muncă. Prevederea este 
cuprinsă în art.61 alin.1 lit. a din Codul muncii şi art.248 alin.1 lit.e din acelaşi act 
normativ. Potrivit acestor dispoziţii legale, sancţiunea disciplinară a desfacerii 
contractului de muncă se aplică numai în cazurile în care salariatul a săvârşit o 
abatere gravă sau abateri repetate de la regulile de disciplină a muncii ori de la 


Valer Dorneanu, Gheorghe Bădică, Dreptul muncii, Editura Lumina Lex, Bucureşti, 2002, p.582- 583. 

cele stabilite prin contractul individual de muncă, contractul colectiv de muncă 
aplicabil sau regulamentul intern, cu sancţiune disciplinară. 

În practica judiciară“ s-a considerat că abaterea unică — abatere gravă 
trebuie să aibă o asemenea gravitate încât raporturile de muncă să nu mai poată 
ființa în continuare, prezenţa salariatului la lucru să fie de natură să perturbe atât 
de mult activitatea angajatorului încât să impună în mod obiectiv îndepărtarea 
salariatului respectiv din cadrul colectivului de muncă". Gravitatea faptei este 
măsurată în funcție de rezultatul dăunător produs. Astfel, dacă urmările faptei sunt 
vădit lipsite de importanţă, fapta nu prezintă pericolul social care să justifice 
aplicarea celei mai grave sancțiuni disciplinare, iar dacă rezultatul faptei se 
situează sub pragul care presupune existenţa abaterii disciplinare, fapta nu va 
putea atrage nici măcar aplicarea celei mai uşoare sancțiuni disciplinare“. Numai 
fapta săvârşită cu vinovăţie şi de o anumită gravitate justifică desfacerea 
contractului individual de muncă“. 

Cu privire la săvârşirea mai multor fapte culpabile, art.61 lit.a prevede, 
pentru aplicarea sancțiunii disciplinare extreme, condiția încălcării repetate a 
regulilor de disciplină a muncii ori a celor stabilite prin contractul individual de 
muncă, contractul colectiv de muncă aplicabil sau regulamentul intern. Caracterul 
de repetabilitate intervine dacă au fost săvârşite cel puţin două abateri 
disciplinare**. Desigur, fiecare din faptele care asigură acest caracter sunt lipsite 
de gravitate, pentru că altfel ele însele ar fi atras desfacerea disciplinară a 
contractului individual de muncă, fără a fi necesară repetabilitatea faptei”. În 
doctrină s-a susținut că pot fi luate în considerare fapte care au mai fost 
sancţionate, dacă nu a intervenit reabilitarea şi dacă persoana în cauză a săvârşit o 
nouă abatere, întrucât o dublă sancțiune pentru aceeaşi faptă este inadmisibilă””!. 
De asemenea, pot fi luate în considerare fapte anterioare, încă nesancționate, dacă 
pentru acestea nu a intervenit prescripţia răspunderii disciplinare”. În toate 
cazurile, ceea ce este esenţial în aprecierea gravității conduitei culpabile, când 
faptele sunt repetate, este atitudinea psihică a persoanei, perseverenţa ei în 


3% Curtea de Apel Bucureşti, secţia pentru conflicte de muncă şi litigii de muncă, decizia nr.503/2002 în Revista 
română de dreptul muncii nr.2/2002, p.109-110. 

3 Acelaşi punct de vedere este îmbrăţişat şi de doctrina din România. A se vedea în acest sens Ion Traian 
Ştefănescu, op.cit., p.345; Nicolae Voiculescu, Dreptul muncii. Reglementări interne şi comunitare, Editura 
Wolters Kluwer, Bucureşti, 2007, p.80; Vlad Barbu, Cosmin Cernat, Valeria Gheorghiu, Cătălin Vasile, 
Ştefania Ivan, op.cit., p.156. 

* Sanda Ghimpu, Câteva aspecte ...., op.cit., p.38. 

55 Alexandru Țiclea, op.cit., p.537. 

3% Ton Traian Ştefănescu, op.cit., p.435. 

370 A se vedea Curtea Supremă de Justiţie, secţia de contencios administrativ, decizia nr.200/2003 în Revista 
Dreptul nr.11/2004, p.294. 

3! Sanda Ghimpu, Alexandru Țiclea, op.cit., p.246. 

372 Sanda Ghimpu, Ion Traian Ştefănescu, Şerban Beligrădeanu, Gheorghe Mohanu, op.cit., p.381. 

E căi i A Stai 113773 A d R i e an 
săvârşirea abaterilor cu vinovăție”. Faptele nu trebuie să fie identice, ci să 
ie A "na, ulei PA Ga SRE a a ..374 4 i p f 
constituie încălcări ale disciplinei muncii . Chiar dacă fiecare dintre abaterile 
săvârşite anterior nu a avut un caracter grav, ultima abatere săvârşită poate să le 


confere tuturor gravitatea care să impună concedierea disciplinară” >. 


II. 4. 4. Procedura aplicării şi executării sancţiunilor disciplinare 

Sancţionarea disciplinară se face potrivit unor reguli procedurale, care au ca 
scop de a asigura, pe de o parte, eficiența combaterii unor acte şi comportări 
dăunătoare procesului muncii, iar, pe de altă parte, de a garanta stabilirea exactă a 
faptelor şi de a asigura dreptul de apărare al persoanelor în cauză, evitându-se 
astfel sancțiuni nejuste. Trebuie menţionat totuşi că regulile procedurii 
disciplinare prevăzute de lege sunt mai puţin dezvoltate decât în cadrul 
reglementărilor referitoare la alte categorii ale răspunderii, cum este cea penală şi 
contravenţională“”€. 

Aplicarea sancţiunii disciplinare este un atribut al angajatorului, potrivit 
competenţei stabilite de lege. Acţiunea disciplinară, care se finalizează în actul de 
sancționare denumit decizie, are drept efect executarea sancțiunii de către cel 
vinovat, este o acțiune în sens jurisdicțional şi o prerogativă a celor ce conduc 
procesul de muncă, avându-și temeiul în contractul individual de muncă. 


II. 4. 4. 1. Cercetarea abaterii disciplinare 

Pentru asigurarea unui climat de ordine şi disciplină în cadrul unui colectiv 
de muncă este absolut normal ca, în momentul săvârşirii unei abateri disciplinare, 
angajatorul fie să se sesizeze din oficiu, fie să fie înştiinţat verbal sau în scris de 
către orice persoană din cadrul colectivului care are cunoştinţă despre săvârşirea 
unei fapte ce întruneşte elementele constitutive ale abaterii disciplinare, în scopul 
demarării acțiunii disciplinare, a cărei primă fază o reprezintă cercetarea 
disciplinară prealabilă. Astfel, cercetarea prealabilă poate fi definită ca fund 
ansamblul măsurilor cu caracter procedural desfăşurate în scopul stabilirii 
existenţei sau inexistenţei abaterii disciplinare cu privire la aspectele ce au fost 
sesizate sau despre care a luat la cunoştinţă angajatorul, precum şi la cauzele şi 
împrejurările concrete în care aceasta s-a produs. 

Amintim, cu această ocazie, că, în temeiul art.251 alin. 1 din Codul muncii, 
sub sancţiunea nulităţii absolute, nici o măsură, cu excepția avertismentului scris, 
nu poate fi dispusă mai înainte de efectuarea unei cercetări disciplinare prealabile. 


3% Sanda Ghimpu, Alexandru Țiclea, op.cit., p.246. 

37 A se vedea Curtea de Apel Bucureşti, secţia pentru conflicte de muncă şi litigii de muncă, decizia nr.1523/2003 
în Revista română de dreptul muncii nr.1/2004, p.171-172. 

375 Ton Traian Ştefănescu, op.cit., p.346. 

* Plenul Tribunalului Suprem, dec. de îndrumare nr.5/1973, pct.2. în Culegerea de decizii, pe anul 1973, p.14-16. 

Motivul unei astfel de distincţii între avertismentul scris şi celelalte abateri 
disciplinare nu poate fi altul decât acela că primul reprezintă cea mai uşoară 
sancțiune disciplinară, aplicabilă, de regulă, salariaţilor care au săvârşit pentru 
prima dată şi din culpă abateri disciplinare de mică importanţă”. 

Cercetarea disciplinară prealabilă cuprinde două faze procedurale obligatorii, 
şi anume: 

- faza anterioară declanşării reprezentată de sesizarea angajatorului cu 
privire la săvârşirea unei abateri disciplinare prealabile şi dispoziția 
acestuia de a se efectua cercetarea disciplinară prealabilă; 

- cercetarea disciplinară prealabilă propriu-zisă formată din: convocarea 
în scris a salariatului, ascultarea acestuia, finalizarea cercetării printr-un 
referat / raport / proces-verbal ce va fi înmânat organului unipersonal sau 
colegial care dispune de prerogativa disciplinară”. 

Potrivit art.251 alin.2 şi 4 din Codul muncii, cercetarea disciplinară prea- 
labilă se efectuează de către o persoană împuternicită de angajator. În acest 
context legal, este perfect legal ca prin contractele colective de muncă să se 
dispună ca, pentru cercetarea abaterii disciplinare şi propunerea sancțiunii, 
angajatorul să constituie o comisie de cercetare din care să facă parte fără drept de 
vot, în calitate de observator, şi un reprezentant al organizaţiei sindicale al cărei 
membru este salariatul cercetat”. În mod evident, astfel de prevederi ar fi 
favorabile salariaţilor deoarece condiţiile efectuării unei cercetări disciplinare 
cuprinzătoare, corecte şi echilibrate, sunt mai bine asigurate decât dacă cercetarea 
în cauză este rezultatul activităţii desfăşurate de o singură persoană împuternicită 
de angajator™®. 

Cercetarea propriu-zisă care are ca scop constatarea săvârşirii abaterii 
disciplinare, debutează cu convocarea în scris a salariatului, cu precizarea 
obiectului, datei, orei şi locului întrevederii. S-a constatat că rațiunea pentru care 
legiuitorul a inserat cerința notificării scrise a fost aceea de a da posibilitatea 
salariatului să-şi pregătească apărările şi probele, în cunoştinţă de cauză față de 
fapta care îi este imputată şi care trebuie să îi fie comunicată'*!. 

Convocarea salariatului la cercetarea disciplinară prealabilă trebuie să 
îndeplinească următoarele condiţii: 


377 A se vedea Alexandru Țiclea, Tratat..., op.cit., p.760. 

378 În practica judiciară cei cinci paşi obligatorii amintiţi au fost consideraţi deopotrivă etape ale cercetării 
disciplinare prealabile — a se vedea Curtea de Apel Bucureşti, secţia a VII-a civilă şi pentru cauze privind 
conflictele de muncă şi asigurări sociale, decizia nr.947/R/2004 în Revista română de dreptul muncii nr.1/2005, 
p.189. 

37 Pentru exemplificare amintim prevederile art.20 alin.2 din Contractul colectiv de muncă unic la nivelul ramurii 
industriei materiale de construcţii 2010-2012. 

3% Ton Traian Ştefănescu, Tratat teoretic şi practic..., op.cit., p.122. 

381 Curtea de Apel Bucureşti, secţia a VII-a civilă şi pentru cauze privind conflictele de muncă și asigurări sociale, 
decizia nr.4729/R/2008 în Revista română de dreptul muncii nr.2/2009, p.147-150. 

e să îmbrace forma scrisă. Practica“ a statuat că anunţurile din ziar, de la 
radio, de la postul local de televiziune ori de la sediul unității nu 
constituie o convocare, în scris, în sensul art.251 alin.2 din Codul muncii. 
Chiar dacă salariatul se află la locul de muncă şi i s-au adus la cunoştinţă 
verbal motivele cercetării, data, ora şi locul întrevederii, aceasta nu 
echivalează cu îndeplinirea cerinţei legale“”. 

e susţinem că între convocare şi cercetarea propriu-zisă trebuie să curgă un 
termen rezonabil, deşi Codul muncii nu conţine nicio o precizare în acest 
sens. Desigur că acest interval de timp se apreciază şi se stabileşte în 
funcție de particularitățile fiecărei situații practice ivite, astfel încât 
salariatul convocat să aibă timpul fizic necesar să-şi pregătească probele 
şi motivațiile pe care le consideră necesare. Afirmăm că, cercetarea 
disciplinară efectuată cu încălcarea acestui termen este lovită de nulitate 
relativă cum s-a apreciat şi în practica judiciară"**, deoarece salariatul în 
cauză nu a avut timpul fizic necesar pregătirii unei apărări, ceea ce ţine 
de esența cercetării disciplinare în scopul sancționării abaterilor 
disciplinare săvârşite. Într-o altă opinie", dacă, în pofida faptului că 
salariatul nu a fost convocat, aflându-se la lucru, se desfăşoară totuşi 
cercetarea disciplinară, neregularitatea convocării se înlătură şi nu este 
afectată nici valabilitatea cercetării, nici sancţionarea disciplinară. În 
situația în care prin contractul colectiv de muncă aplicabil'5 a fost 
stabilită în mod expres o limită minimă a termenului rezonabil, aceasta 
nu pare a fi un termen de recomandare“, aşa cum s-a reţinut şi în 
practica judiciară”**, fiind de natură a înlătura graba cu care angajatorul 
este tentat să îndeplinească procedura convocării la cercetare în scopul 
sancţionării rapide şi sigure a salariatului, cu încălcarea dreptului la 
apărare şi înlăturarea posibilităţii de a-şi explica poziția, demersurile şi 


> ăi 389 
apărănile” . 


382 Curtea de Apel Suceava, secţia pentru conflicte de muncă și asigurări sociale, decizia nr.16/2008 în Buletinul 
Curţilor de Apel nr.2/2008, p.63-64. 

383 Lucia Uţă, Florentina Rotaru, Simona Cristescu, Codul muncii adnotat, op.cit., p.542. 

384 Curtea de Apel Bucureşti, secţia a VII-a civilă şi pentru cauze privind conflicte de muncă şi asigurări sociale, 
decizia nr.3598/R/2009 în Lucia Uţă, Florentina Rotaru, Simona Cristescu, Codul muncii adnotat, 
op.cit., p.546. 

385 Ton Traian Ştefănescu, op.cit., p.722. 

386 De exemplu, potrivit art.20 alin.3 din Contractul colectiv de muncă la nivelul ramurii industriei materiale de 
construcții 2010-2012, comisia îl va convoca în scris pe salariatul cercetat cu cel puțin 5 zile lucrătoare înainte. 

57 Alexandru Țiclea, Considerații privind cercetarea abaterii disciplinare în Revista română de dreptul muncii 
1/2010, p.25. 

388 Curtea de Apel Alba Iulia,, secţia conflicte muncă şi asigurări sociale, decizia nr.1122/2008 în Lucia Uţă, 
Florentina Rotaru, Simona Cristescu, Codul muncii adnotat, op.cit., p.546-547. 

3 A se vedea Alexandru Țiclea, Consideraţii privind cercetarea abaterii disciplinare, op.cit., p.25. În practica 
judiciară, se vedea Tribunalul Bucureşti, secţia conflicte de muncă şi asigurări sociale, sentinţa nr.1439/2007 în 

e să cuprindă, în mod obligatoriu, motivul/obiectul convocării, data, ora şi 
locul întrevederii. Rațiunea inserării acestor elemente este aceea de a da 
posibilitatea salariatului să-şi pregătească apărările şi motivațiile pe care 
le consideră necesare, în deplină cunoştinţă de cauză faţă de fapta care i 
se impută”. Dacă salariatului nu îi sunt aduse la cunoştinţă toate aceste 
elemente, el se află practic în imposibilitatea de a se prezenta la 
cercetarea disciplinară, iar decizia emisă în urma neprezentării 
salariatului la o astfel de convocare este nulă absolut. Nu poate fi 
considerat o convocare în sensul dispoziţiilor legale, acel act prin care se 
aduce la cunoştinţa salariatului să se prezinte „în vederea clarificării 


7 < -33391 š Frei A . 
situației” , „pentru discutarea moda-litățile de întrerupere a contractului 


individual de muncă”?, „pentru clarificarea problemelor apărute în 
unitate”, „pentru analiza faptelor sesizate cu privire la comportamentul 
şi activitatea salariatului”. 

e în cazul în care convocarea se face prin scrisoare recomandată trebuie să 
cuprindă datele de identificare a salariatului, precum şi adresa completă 
de domiciliu sa reşedinţă comunicată angajatorului”. Convocarea la 
efec-tuarea cercetării disciplinare prealabile expediată la o altă adresă 
decât adresa reală a salariatului” sau convocarea prin afişare la 
domiciliul salariatului, dar cu dovadă de comunicare incompletă în ceea 
ce priveşte adresa de domiciliu?” atrage neprezentarea salariatului la 
cercetarea disciplinară din motive obiective generate chiar de angajator, 
ceea ce implică anularea deciziei de sancţionare emise; 


Alexandru Țiclea (coordonator), Daniela Diko, Leontina Duţescu, Laura Georgescu, Mara Ioan, Aurelia 
Popa, op.cit., p.450-451. 

3 Curtea de Apel Bucureşti, secţia a VII-a civilă şi pentru cauze privind conflicte de muncă şi asigurări sociale, 
decizia nr.2799/R72005 în Alexandru Țiclea, Codul muncii comentat, Editura Hamangiu, Bucureşti, 2008, p.773-774. 
3I A se vedea Curtea de Apel Piteşti, secţia civilă, pentru cauze privind conflicte de muncă şi asigurări sociale şi 
pentru cauze cu minori şi de familie, decizia nr.623/R/CM/2006 în Alexandru Țiclea (coordonator), Daniela 
Diko, Leontina Duţescu, Laura Georgescu, Mara Ioan, Aurelia Popa, op.cit., p.451-453. 

52 Curtea de Apel Bucureşti, secţia a VII-a civilă şi pentru cauze privind conflicte de muncă şi asigurări sociale, 
decizia nr.4729/R/2008 în Revista română de dreptul muncii nr.2/2009, p.147-150 

33 Curtea de Apel Galaţi, secţia pentru conflicte de muncă şi asigurări sociale, decizia nr.974/R/2007 în Buletinul 
Curţilor de Apel nr.1/2008, p.43-46. 

34 Curtea de Apel Bucureşti, secţia a VII-a civilă şi pentru cauze privind conflictele de muncă şi asigurări sociale, 
decizia nr.6323/R/2009 în Revista română de dreptul muncii nr.8/2009, p.206-215. 

35 Nu se impune o astfel de condiţie în situaţia în care convocarea este înmânată direct salariatului, ceea ce 
presupune semnătura de primire în evidenţele angajatorului. În legătură cu modalităţile posibile de comunicare a 
actului convocării, a se vedea, Alexandru Țiclea, Consideraţii privind cercetarea abaterii disciplinare în Revista 
română de dreptul muncii 1/2010, p.24. 

3% Curtea de Apel Bucureşti, secţia a VII-a civilă şi pentru cauze privind conflictele de muncă şi asigurări sociale, 
decizia nr.6530/R/2009 în Revista română de dreptul muncii nr.1/2010, p.114-118. 

37 Curtea de Apel Bucureşti, secţia a VII-a civilă şi pentru cauze privind conflictele de muncă și asigurări sociale, 
decizia nr.3281/R/2006 în Revista română de dreptul muncii nr.4/2008, p.169-174. 

e să fie înmânată salariatului ce urmează a fi cercetat sub sancţiunea 
nulităţii relative. În practică”, a fost considerată legală convocarea 
înmânată soţului, în condiţiile în care salariata nu a negat că a primit-o. 

Potrivit alin.4 al art.251 din Codul muncii în cursul cercetării disciplinare 
prealabile salariatul are dreptul să formuleze şi să susţină toate apărările în 
favoarea sa şi să ofere persoanei împuternicite să realizeze cercetarea toate 
probele şi motivațiile pe care le consideră necesare (...). Având în vedere că orice 
contract individual de muncă are un caracter sinalagmatic, acestui drept al 
salariatului îi corespunde obligaţia corelativă a angajatorului de a asculta 
apărările celui cercetat. În plus, din interpretarea prevederilor art.252 alin.2 lit.c, 
se desprinde concluzia că angajatorului îi revine şi obligația de a verifica probele 
propuse de salariat, altfel fund imposibil a se ajunge la înlăturarea apărărilor 
formulate de salariat în timpul cercetării disciplinare. Astfel, considerăm că scopul 
cercetării disciplinare prealabile este de a stabili faptele şi urmările acestora, 
împrejurările în care au fost săvârşite, precum şi orice date concludente pe baza 
cărora să se poată stabili existența sau inexistenţa vinovăţiei. 

Neprezentarea salariatului la convocarea făcută în condițiile legale, fără un 
motiv obiectiv dă dreptul angajatorului să dispună sancţionarea, fără efectuarea 
cercetării disciplinare prealabile, în temeiul alin.3 al art.251 din Codul muncii, ale 
cărui dispoziții le considerăm, alături de alți autori”, ca având un caracter 
imperativ. În literatura juridică“ s-a exprimat şi opinia contrară potrivit căreia 
angajatorul ar trebui să efectueze cercetarea disciplinară prealabilă chiar şi într-o 
atare situaţie, deoarece în caz contrar ar exista o prezumție legală de vinovăţie a 
salariatului care nu se prezintă la convocare, propunându-se ca textul legal să 
precizeze, fără echivoc, că „neprezentarea fără motiv a salariatului nu împiedică 
încheierea cercetării disciplinare prealabile şi, dacă este cazul, sancţionarea 
salariatului”. 

Per a contrario, angajatorul nu îl poate sancţiona pe salariat în cazul în care 
acesta nu s-a putut prezenta la data, ora şi locul stabilite în convocare din motive 
obiective, ce nu au ţinut de voinţa sa, decizia de sancţionare emisă în acest context 
fiind nulă absolut. S-a considerat că reprezintă astfel de motive obiective distanţa 
mare până la sediul unităţii aflate în altă localitate coroborată cu timpul scurt avut 
la dispoziţie de salariat pentru efectuarea deplasării“ şi întârzierile înregistrate de 


38 Curtea de Apel Bucureşti, secţia a VII-a civilă şi pentru cauze privind conflictele de muncă şi asigurări sociale, 
decizia nr.3598/R/2009 în Lucia Uţă, Florentina Rotaru, Simona Cristescu, Codul muncii adnotat, op.cit., p.542. 
5 A se vedea Ion Traian Ştefănescu, op.cit., p.725. 

40 A se vedea Ovidiu Ținca, Despre cercetarea disciplinară prealabilă în Revista română de dreptul muncii 
nr.1/2006, p.39. 

“1! Într-o astfel de situaţie convocarea la cercetarea disciplinară prealabilă a fost privită ca având doar un caracter 
formal, nefiind efectivă, ceea ce atrage nulitatea absolută a deciziei de sancţionare emisă într-o atare situaţie — a se 
vedea Jurisprudenţa comentată (Leontina Constantina Duţescu), Revista română de dreptul muncii nr.4/2009, 
p.117-119. 

trenurile de călători”; concediul pentru incapacitate temporară de muncă, nu şi 
concediul de odihnă“; starea de boală a salariatului dovedită“*; orice situaţie 
deosebită, imprevizibilă intervenită în familie sau la domiciliul salariatului". 

Practica a arătat că, după finalizarea cercetării, persoana împuternicite să 
realizeze cercetarea sau comisa de disciplină, după caz, va întocmi un proces- 
verbal (referat ori raport) care va cuprinde aspectele stabilite în urma activităţii de 
cercetare“, dar şi propunerea aplicării sau neaplicării unei sancţiuni disciplinare, 
respectiv sancţiunea aplicabilă. Lipsa unui atare document atrage anularea deciziei 
de sancţionare“”. 

Codul muncii nu face nici o referire la valoarea juridică a propunerii 
persoane desemnate să efectueze cercetarea disciplinară prealabilă sau a comisiei 
de disciplină, după caz, în timp ce unele contrate colective de muncă? se 
limitează la a stipula că în baza propunerii comisiei de disciplină angajatorul va 


emite decizia de sancţionare. 


II. 4. 4. 3. Dozarea sancţiunii şi decizia de sancţionare disciplinară 

Ținându-se cont de faptul că enunţarea cadru a sancţiunilor disciplinare are 
un caracter progresiv, de la cea mai blândă la cea mai severă, urmează ca 
angajatorul să aleagă una dintre ele în funcţie de gravitatea faptei“, avându-se în 
vedere următoarele criterii generale“: 

- împrejurările în care fapta a fost săvârşită; 

- gradul de vinovăţie a salariatului; 

- consecințele abaterii disciplinare; 


42 A se vedea Curtea de Apel Bucureşti, secţia civilă, decizia nr.648/2006 în G.G.Sechmutzer, Jurisprudență 
dreptul muncii 2006-2008, Editura Moroşan, Bucureşti, 2008, p.217-219. 

43 În acest sens, a se vedea Curtea de Apel Alba Iulia, secţia conflicte de muncă şi asigurări sociale, decizia 
nr.753/2008 în Lucia Uţă, Florentina Rotaru, Simona Cristescu, Codul muncii adnotat, op.cit., p.552. 

44 A se vedea Magda Volonciu, Notă la decizia civilă nr.4121/R/2007 a secţiei a VII-a civile şi pentru cauze 
privind conflicte de muncă şi asigurări sociale, Curtea de Apel Bucureşti în Revista română de jurisprudență 
nr.1/2009, p.169-179. 

*% Ton Traian Ştefănescu, Efectele refuzului nejustificat al salariatului de a se prezenta la cercetarea disciplinară 
prealabilă sancționării disciplinare în Revista Dreptul nr.1/2005, p.77, nota nr.4. 

406 potrivit art.250 din Codul muncii, activitatea de cercetare a abaterii disciplinare impune stabilirea următoarelor 
aspecte: împrejurările în care fapta a fost săvârşită, gradul de vinovăţie al salariatului, consecinţele abaterii 
disciplinare, comportarea generală în serviciu a salariatului, eventualele sancțiuni disciplinare suferite anterior de 
acesta. Desigur că în procesul verbal se va consemna dacă salariatul nu s-a prezentat, în mod nejustificat, la 
cercetarea disciplinară prealabilă, dacă, deşi prezent, nu a adus probe în apărarea sa, respectiv motivele pentru care 
au fost înlăturate apărările sale dacă ne aflăm într-o atare situaţie. 

407 Curtea de Apel Bucureşti, secţia a VII-a civilă şi pentru cauze privind conflictele de muncă şi asigurări sociale, 
decizia nr.330/R/2006 în Revista română de dreptul muncii nr.1/2006, p.134-135. 

408 Art.20 alin.1 1 din Contractul colectiv de muncă unic la nivelul ramurii industriei materiale de construcții 2010-2012. 
4 A se vedea Leontina Constantina Duţescu, /ndividualizarea şi aplicarea sancţiunilor disciplinare în Revista 
română de dreptul muncii nr.8/2009, p.80-88. 

+10 A se vedea prevederile art.250 din Codul muncii. 

- comportarea generală în serviciu a salariatului şi eventualele sancțiuni 

disciplinare suferite anterior de către acesta. 

În ceea ce priveşte conţinutul deciziei de sancţionare, art.252 alin.2 din 
Codul muncii precizează elementele pe care aceasta trebuie să le cuprindă, sub 
sancţiunea nulităţii absolute, astfel: 

a) descrierea faptei care constituie abatere disciplinară; 

b) precizarea prevederilor din statutul de personal, regulamentul intern, 
contractul individual de muncă sau contractul colectiv de muncă aplicabil care au 
fost încălcate de salariat; 

c) motivele pentru care au fost înlăturate apărările formulate de salariat în 
timpul cercetării disciplinare prealabile sau motivele pentru care, în condiţiile 
prevăzute la art.251 alin.3, nu a fost efectuată cercetarea; 

d) temeiul de drept în baza căruia sancţiunea disciplinară se aplică; 

e) termenul în care sancţiunea poate fi contestată; 

f) instanţa competentă la care sancţiunea poate fi contestată. 


11.4.4.4. Procedura obligatorie de constatare a abaterii şi de aplicare a 
sancţiunii 

Legea stabileşte o procedură obligatorie de constatare a abaterii şi de apli- 
carea sancţiunii”!!. Potrivit art.252 alin. din Codul muncii, angajatorul dispune 
aplicarea sancțiunii disciplinare printr-o decizie emisă în formă scrisă, în termen 
de 30 de zile calendaristice de la data luării la cunoştinţă despre săvârşirea abateri 
disciplinare, dar nu mai târziu de 6 luni de la data săvârşirii faptei. 

Termenul de 30 zile este un termen de prescripţie, deoarece este instituit în 
scopul valorificării, prin folosirea unui mijloc prevăzut de lege, a dreptului unității 
de a sancţiona disciplinar persoanele încadrate care îşi încalcă îndatoririle de 
serviciu. Ca orice termen prevăzut de lege pentru exercitarea unui drept subiectiv, 
poate fi întrerupt şi suspendat. 

Termenul de 6 luni este însă un termen de decădere. După împlinirea acestuia 
persoana nu poate fi sancționată disciplinar. Toate fazele procedurale privind 
aplicarea sancțiunii trebuie deci să se consume integral înlăuntrul perioadei de 6 
luni. Termenul de 6 luni începe să curgă de la data comiterii abaterii, respectiv din 
ziua săvârşirii faptei printr-o acţiune sau inacțiune. 

Acesta fiind momentul stabilit de lege, nu ne va interesa data când apar 
efectele dăunătoare generate de abatere. Sunt cazuri când momentul săvârşirii 
faptei poate fi despărțit în timp de data la care apar consecinţele respective. Şi în 
astfel de cazuri are relevanţă nu data apariţiei efectelor, ci data săvârşirii faptei. 


“11 Art.252 alin.4 din Codul muncii 

Deoarece o abatere disciplinară poate consta şi într-o omisiune a persoanei 
încadrate în muncă, prin neaducerea la îndeplinire a unor îndatoriri legale sau 
contractuale, aflându-ne prin aceasta în prezenţa unei abateri continue sau 
continuate, termenul se va calcula cu începere de la data consumării ultimului act 
al abaterii. Termenul de 6 luni reprezintă un termen limită, în sensul că dacă de la 
data săvârşirii abaterii şi până la data sancţiuni trece o perioadă de timp mai mare 
de 6 luni, angajatorul pierde dreptul de a aplica sancţiunea disciplinară. 

Potrivit art.252 alin.3 din Codul muncii, decizia de sancţionare se comunică 
salariatului în cel mult 5 zile calendaristice de la data emiterii şi produce efecte de 
la data comunicării. Comunicarea se predă personal salariatului, cu semnătură de 
primire ori, în caz de refuz al primirii, prin scrisoare recomandată, la domiciliul 
sau reşedinţa comunicată de acesta’. 

Decizia de sancţionare poate fi contestată de salariat la instanţele judecă- 
toreşti competente în termen de 30 zile calendaristice de la data comunicării”. 
Prima problemă care necesită precizări în legătură cu termenul de 30 de zile este 
aceea privind modalitatea de a stabili, cu precizie, momentul luării la cunoştinţă 
de către organul competent să aplice sancţiunea abaterii săvârşite. S-a admis, în 
mod unanim, că data înregistrării sesizării sau referatului care face trimitere la 
existenţa abaterii reprezintă data luării la cunoştinţă. Chiar dacă referatul inițial nu 
este complet şi se fac alte verificări ulterioare, data care se ia în considerare este 
însă prima înregistrare. În lipsa unui referat scris şi înregistrat, data luării la 
cunoştinţă urmează a fi dovedită prin orice mijloc de probă, dat fiind că luarea la 
cunoştinţă constituie o simplă împrejurare, un fapt material. 


II. 4. 4. 5. Organele competente să aplice sancţiunile disciplinare 
În temeiul art. 247 alin. 1 din Codul muncii, angajatorul dispune de 
prerogativa disciplinară, având dreptul de a aplica, potrivit legii, sancțiuni 
disciplinare salariaţilor săi ori de câte ori constată că aceştia au săvârşit o 
abatere disciplinară. 
Legiuitorul nu face distincţie între angajatorul persoană fizică, când 
lucrurile sunt cât se poate de clare, şi angajatorul persoană juridică, când se 
impune a se face unele precizări. Persoana juridică a fost definită ca fund 


412 Art.252 alin.5 din Codul muncii. 

Hin acest sens, art.5 alin.], lit. b din Anexa nr.5, Contract de administrare (cadru) la Normele metodologice 
privind încheierea contractelor de administrare a companiilor (societăților naţionale, a societăţilor comerciale, la 
care statul sau o autoritate a administraţiei publice locale este acţionar majoritar, precum şi a regiilor autonome), 
aprobate prin Hotărârea Guvernului nr.364/1999 (publicate în Monitorul Oficial al României nr.213 din 14 mai 
1999). O dispoziţie asemănătoare conţine şi statutul unor societăţi comerciale iniţial cu capital integral de stat. De 
pildă, în art.18 alin.1 lit. b din Statutul Societăţii Comerciale de Transport cu Metroul Bucureşti „Metrorex“ — S.A. 
(aprobat prin Hotărârea Guvernului nr.482/1999, publicat 

în Monitorul Oficial al României, Partea I, nr.293 din 24 iunie 1999) se dispune că administratorul „angajează, 
promovează şi concediază personalul Metrorex“. 


323 


entitatea, ansamblul de elemente umane şi materiale, care, îndeplinind 
condiţiile prevăzute le lege, este titulară de drepturi şi obligații“. Legislaţia 
civilă statuează regula potrivit căreia persoana juridică participă la viaţa 
juridică prin intermediul organelor sale". Acest procedeu juridic conţine, 
organic, reprezentarea legală a persoanei juridice de către organele sale, nu 
numai necesară, ci şi obligatorie“!€. Specificul capacităţii juridice de exerciţiu a 
persoanei juridice va reieşi, cu pregnanţă, şi din noua reglementare legală”” 
care face referire la organele de administrare ca fiind acelea prin intermediul 
cărora persoana juridică îşi exercită drepturile şi îşi îndeplineşte obligaţiile. 
Organele de administrare sunt definite de art.209 alin.2 din Noul Cod civil ca 
fiind persoanele fizice sau persoanele juridice care, prin lege, actul de 
constituire sau statut, sunt desemnate să acţioneze, în raporturile cu terţii, 
individual sau colectiv, în numele şi pe seama persoanei juridice. Pe de altă 
parte, alin.3 al aceluiaşi text legal dispune, fără ca aceasta să prezinte un 
caracter de noutate“!5, că raporturile dintre persoana juridică şi cei care 
alcătuiesc organele sale de administrare sunt supuse, prin analogie, regulilor 
mandatului, dacă nu s-a prevăzut altfel prin lege, actul de constituire sau 
statut. Acestea fiind spuse, reiterăm că, pe piaţa forţei de muncă, angajatorul — 
persoană juridică trebuie să încheie contracte de muncă“!”, acte juridice a căror 
esenţă este voinţa bazată pe discernământ, însă, spre deosebire de angajatorul — 
persoană fizică, angajatorul — persoană juridică nu poate avea, naturalmente, o 
voinţă proprie. Acesta este motivul pentru care legiuitorul a adoptat soluția 
considerării voinţei uneia sau mai multor persoane fizice cu atribuţii de 
administrare ca fiind însăşi voinţa subiectului colectiv de drept. 

Prin specializarea regulii în domeniul nostru de interes, conchidem că 
angajatorul persoană juridică îşi exercită dreptul de a constata săvârşirea abaterilor 
disciplinare şi de a aplica sancţiunile corespunzătoare prin organele sale de 
administrare, care pot fi unipersonale (administrator, manager, conducător) sau 


bă 


+4 Gabriel Boroi, Drept civil. Partea generală. Persoanele, Ediţia a Il-a, Editura All Beck, Bucureşti, 
2002, p.386. 

+15 Este vorba despre art.35 din Decretul nr.31/1954 privitor la persoanele fizice şi juridice, abrogat la data intrării 
în vigoare a Noului Cod civil — Legea nr.287/2009. 

416 Pentru detalii, a se vedea Gheorghe Beleiu, op.cit, p.486; Ion Dogaru, Sevastian Cercel, Drept civil. 
Persoanele, Editura C.H.Beck, Bucureşti, 2007, p.291. 

+17 A se vedea art.209 alin.1 din Noul Cod civil. 

+18 A se vedea art.36 din Decretul nr.311/1954 privitor la persoanele fizice şi juridice. 

+19 Pentru exemplificare, amintim art.284 din Legea nr.31/1990 privind societăţile comerciale (republicată în 
Monitorul Oficial al României, Partea I, nr.1066 din 17 noiembrie 2004, cu ultimele modificări şi completări aduse 
prin Legea nr.71/2011 pentru punerea în aplicare a Legii nr.287/2009 privind Codul civil), potrivit căruia 
încadrarea salariaţilor la societăţile comerciale se face pe bază de contract individual de muncă, cu respectarea 
legislaţiei muncii şi asigurărilor sociale. 

colegiale (consiliu de administraţie, directorat)”. Practic, poziţia proeminentă 
este ocupată de organele unipersonale“!, acestea având competenţă generală în 
materie, putând aplica, aşadar, orice sancţiune disciplinară, competenţă care 
rezultă, în primul rând, din dispoziţiile legale, statutare sau contractuale care 
prevăd prerogativa acestora de a organiza selectarea, angajarea şi concedierea 


personalului“?. 


Il. 4. 4. 6. Executarea sancţiunilor disciplinare 

După emiterea deciziei de sancționare disciplinară, aceasta va fi transmisă 
compartimentului de personal care are obligaţia de a o comunica salariatului în 
termenul legal. Concomitent se vor face şi menţiunile în dosarul de personal“, 
ulterior trecându-se la executarea propriu-zisă a sancţiunilor. Menţionăm că 
singura sancțiune disciplinară care se înregistrează în registrul general de evidenţă 
a salariaţilor este concedierea disciplinară. Aceasta deoarece unul dintre 
elementele registrului este reprezentat de data încetării contractului individual de 
muncă, potrivit art.3 alin.2 lit.i din Hotărârea Guvernului nr.500/2011 privind 
registrul general de evidenţă a salariaţilor", urmând ca aceasta să se completeze 
la data emiterii deciziei de sancţionare“5, iar nu la data comunicării ei. Sancţiunile 
disciplinare care au (şi) un caracter patrimonial nu se înregistrează, deşi un alt 
element al registrului general de evidenţă a salariaţilor este reprezentat de salariu, 
sporurile şi cuantumul acestora“. Soluţia este oferită de legiuitor în art.4 alin.2 
al Hotărârii Guvernului nr.500/2011 privind registrul general de evidenţă a 
salariaţilor, care face trimitere la art.17 alin.5 din Codul muncii, de unde concluzia 
că modificarea acestui element se înregistrează dacă intervine în urma acordului 
de voinţă al părților (indiferent că măsura are un caracter temporar sau 
permanent), concretizat în încheierea unui act adițional la contractul individual de 
muncă, nu şi atunci când este urmare a unei măsuri dispuse în mod unilateral de 
către angajator, cum este modificarea salariului plătit ca urmare a aplicării unei 
sancţiuni disciplinare. 


420 Nu facem referire şi la administrarea prin intermediul unei alte persoane juridice, întrucât aceasta ar reprezenta 
debutul unui cerc vicios, dat fiind că şi lor li se aplică regula reprezentării legale enunțate mai sus. 

“1 De regulă, fondatorul persoanei juridice este şi administratorul ei, reprezentând generic organul de conducere al 
unității respective. 

42 Alexandru Ţiclea, 7ratat..., op.cit., Ediţia a IV-a, p.862. 

423 Trina Sorică, op.cit., p.186. 

44 Publicată în Monitorul Oficial al României, Partea I, nr.372 din 27 mai 2011, cu intrare în vigoare începând cu 
01.08.2011. 

425 Potrivit art.4 alin.1 lit.d din Hotărârea Guvernului nr.500/2011 privind registrul general de evidență a 
salariaților, elementele prevăzute la art.3 alin.2 liti se înregistrează în registru la data încetării contractului 
individual de muncă/data luării la cunoştinţă a evenimentului ce a determinat, în condițiile legii, încetarea 
contractului individual de muncă. 

42 Art.3 alin.2 lit.g din Hotărârea Guvernului nr.500/2011 privind registrul general de evidență a salariaților. 

Întrucât legea este lacunară în ceea ce priveşte executarea sancţiunilor 
disciplinare, susţinem că aceasta este diferită, în raport cu natura specifică a 
fiecăreia dintre ele”. 

Avertismentul scris are un caracter preponderent moral, de atenţionare, prin 
intermediul căruia angajatorul îi atrage atenţia salariatului asupra faptei săvârşite, 
arătându-i totodată că săvârşirea în viitor a altor fapte va atrage sancțiuni mult mai 
grave, inclusiv desfacerea contractului individual de muncă“. Executarea 
acestuia se consumă prin însuşi actul comunicării. 

Executarea sancţiunii retrogradării din funcţie este caracterizată de faptul că 
salariatul urmează să primească salariul aferent funcției pe care a fost retrogradat, 
fără modificarea salariului de bază negociat şi cu menţinerea drepturilor care se 
acordă potrivit acestuia. În plus presupune şi repartizarea altor sarcini de muncă, 
inferioare celor avute anterior, pentru perioada de timp pentru care a fost dispusă 
sancţiunea. Ne raliem opiniei’ exprimate în doctrină, potrivit căreia ar fi fost 
suficientă formularea „retrogradarea din funcție pe o perioadă ce nu poate 
depăşi 60 de zile”, întrucât efectul logic şi legal al retrogradării din funcție este 
chiar acordarea salariului corespunzător funcției inferioare pe care operează 
retrogradarea. 

Reducerea salariului de bază cu 5 până la 10% pe o perioadă de la 1 la 3 
luni pentru salariaţii care ocupă funcții de execuţie şi respectiv reducerea 
salariului de bază şi/sau a indemnizaţiei de conducere cu acelaşi procent şi pe 
aceeaşi perioadă pentru cei care ocupă funcții de conducere se consideră a fi pusă 
în executare în momentul în care operează efectiv reducerea salariului cu 
procentul şi pe perioada stabilită în decizia de sancționare în statele de plată 
întocmite de angajator. 

În concluzie, executarea sancţiunilor disciplinare care au (şi) caracter 
patrimonial implică efectuarea modificărilor în ştatele de plată şi, implicit, 
reducerea efectivă a salariului. 

Desfacerea disciplinară a contractului individual de muncă presupune 
îndepărtarea efectivă a salariatului vinovat din colectivul angajatorului, ca o 


427 A se vedea în acest sens Alexandru Ţiclea, Andrei Popescu, Marioara Ţichindelean, Constantin Tufan, 
Ovidiu Ținca, op.cit., p.683; Alexandru Țiclea, Tratat..., Ediţia a IV-a, op.cit., p.883. 

zii Spre exemplu, s-a aplicat sancţiunea disciplinară unui casier care a plătit contravaloarea părților sociale unui 
acţionar ce îndeplinea condiţiile legale pentru retragere, însă fără acordul prealabil şi obligatoriu al consiliului de 
administraţie. Într-un alt caz, s-a aplicat aceeaşi sancțiune unui şef de echipă care nu şi-a îndeplinit obligaţia de a 
efectua instructajul privind sănătatea şi securitatea în muncă şi nu a supravegheat respectarea normelor legale în 
acest sens de către salariaţii din subordine — Curtea de Apel Bucureşti, secția a VII-a civilă şi pentru cauze privind 
conflictele de muncă asigurări sociale, decizia nr.1414/R/2006 în Revista română de dreptul muncii nr.2/2006, 
p.115-116. A fost sancţionat tot cu avertisment scris refuzul unei salariate de a întocmi raportul solicitat de şeful 
ierarhic superior — a se vedea Curtea de Apel Bucureşti, secţia a VII-a civilă, conflicte de muncă şi asigurări 
sociale, decizia nr.2654/R/2006 în Revista română de dreptul muncii nr.1/2007, p.148. 

1% A se vedea Alexandru Țiclea, Tratat..., op.cit., p.761. 

consecinţă a încetării raporturilor de muncă prin voinţa unilaterală a angajatorului 
pentru motive care ţin de persoana salariatului. 


II. 4. 4. 7. Reabilitarea disciplinară 

Înainte de modificarea adusă de Legea nr.40/2011, Codul muncii era lacunar în 
acest domeniu, omiţându-se reglementarea instituției reabilitării disciplinare. Cu 
toate acestea, angajatorul putea acorda, potrivit voinţei sale, prin act individual, în 
temeiul regulamentului intern ori al contractului colectiv de muncă, beneficiul 
reabilitării disciplinare salariaţilor săi sancţionaţi. În căutarea unor soluţii 
pertinente pentru tranşarea acestei probleme, doctrina” a lansat şi opinia, de 
compromis, spunem noi, potrivit căreia salariatul ar fi putut să se adreseze 
instanţei de judecată, solicitând beneficiul reabilitării, însă era greu de crezut că, 
în acel context legislativ, o instanţă de judecată ar fi pronunţat o hotărâre 
favorabilă. În plus, era de neconceput ca reabilitarea să opereze în sensul 
înlăturării consecinţelor, decăderilor şi interdicțiilor rezultate din aplicarea unei 
sancţiuni penale, îndepărtând, inclusiv, starea de recidivă din dreptul penal, iar în 
materie disciplinară să nu fie recunoscută”. 

Acestea fiind spuse, salutăm intervenţia legiuitorului în sensul introducerii 
la art.264 din Codul muncii, devenit, după renumerotare art.248, unui nou alineat, 
alin.3, potrivit căruia sancţiunea disciplinară se radiază de drept în termen de 12 
luni de la aplicare, dacă salariatului nu i se aplică o nouă sancțiune 
disciplinară în acest termen. Radierea sancţiunilor se constată prin decizie a 
angajatorului emisă în formă scrisă. Deşi legiuitorul foloseşte sintagma „radiere 
de drept”, suntem de părere că a avut în vedere persoana salariatului, iar nu 
sancţiunea disciplinară în sine, ceea ce justifică pe deplin utilizarea terminologiei 
de „reabilitare disciplinară”. Totodată, se desprinde concluzia, că salariatul care a 
fost sancționat disciplinar în mod repetat se consideră reabilitat pentru toate 
sancțiunile ce i s-au aplicat, atunci când îndeplineşte condiţiile de reabilitare 
pentru ultima dintre ele. Astfel, prevederea legală actuală se aplică tuturor 
situaţiilor viitoare, precum şi situaţiilor trecute, dacă termenul de 12 luni se 
împlineşte după intrarea ei în vigoare. 


II. 4. 4. 8. Căile de atac împotriva sancţiunilor disciplinare 
Se impun câteva precizări în legătură cu termenele de sesizare a instanţelor 
de judecată reglementate de trei texte legale distincte, şi anume art.252 alin.5 şi 


%0 Alexandru Ţiclea, 7ratat..., op.cit., p.791. 

%1 De altfel, doctrina a propus cu vehemenţă reglementarea instituţiei reabilitării disciplinare prin Codul muncii - 
Ion Traian Ştefănescu, Tratat teoretic şi practic..., op.cit., p.734-735; Alexandru Țiclea, Tratat..., Ediţia a IV-a, 
op.cit., p.891. A se vedea şi Ion Traian Ştefănescu, Şerban Beligrădeanu, Prezentare de ansamblu şi observaţii 
critice asupra noului Cod al muncii, op.cit., p.6; Alexandru Țiclea, Andrei Popescu, Marioara Țichindelean, 
Constantin Tufan, Ovidiu Ținca, op.cit., p.689. 

art.268 din Codul muncii, respectiv art.211 din Legea nr.62/2011 a dialogului 
social. Din interpretarea literară a art.268 alin.1 Codul muncii”” rezultă că prin 
„decizia unilaterală a angajatorului referitoare la încheierea, executarea, 
modificarea, suspendarea sau încetarea contractului individual de muncă”, 
legiuitorul nu înţelege şi „decizia de sancţionare disciplinară”, la care se referă în 
mod distinct şi expres în cadrul lit.b, deşi reprezintă, la rândul ei, o măsură 
unilaterală a angajatorului. Astfel, pentru unitate de reglementare, textul art.211 
lit.a din Legea nr.062/2011 a dialogului social potrivit căruia măsurile unilaterale 
de executare, modificare, suspendare sau încetare a contractului individual de 
muncă , inclusiv angajamentele de plată a unor sume de bani, pot fi contestate în 
termen de 45 de zile calendaristice de la data la care cel interesat a luat 
cunoştinţă de măsura dispusă, nu face referire la problematica analizată în 
prezenta secțiune. 

În concluzie, în ceea ce priveşte măsurile unilaterale ale angajatorului, 
altele decât deciziile de sancționare disciplinară, îşi găseşte aplicabilitate termenul 
special de 45 de zile calendaristice instituit de Legea nr.62/2011 a dialogului 
social. Considerăm, totuşi, că se impune de lege ferenda, corelarea actelor 
normative al căror obiect de reglementare este acelaşi, cum este cazul celor 
analizate mai sus. În schimb, decizia de sancţionare poate fi contestată de salariat 
la instanţele judecătoreşti competente în termen de 30 zile calendaristice de la data 
comunicării, în temeiul art.252 alin.5, ale cărui prevederi au fost reluate, fără 
modificări, în cadrul art.268 alin.1 lit.b din Codul muncii. 

În lipsa consacrării vreunei distincţii, orice decizie de sancţionare 
disciplinară poate fi atacată la instanţele judecătoreşti indiferent de gravitatea 
sancțiunii aplicate. Termenul de 30 de zile este un termen de prescripţie 
extinctivă, întrucât prin promovarea  contestaţiei împotriva sancţiunilor 
disciplinare se valorifică un drept material la acţiune în faţa organelor de 
jurisdicție. Aceasta implică aplicarea regulilor de drept comun referitoare la 
suspendarea, întreruperea şi repunerea în termenul de prescripţie extinctivă. În 
situația în care salariatul formulează plângerea după împlinirea termenului, 
instanţa va respinge acţiunea ca fiind prescrisă“?. În consecință, respingerea 
acţiunii echivalează cu refuzul concursului forței coercitive a statului, solicitat de 
salariat, în calitatea sa de titular al dreptului subiectiv supus prescripţiei extinctive. 
Menţionăm că, în condițiile art.216 din Legea nr.62/2011 a dialogului social, 
dispoziţiile referitoare la procedura de soluţionare a conflictelor individuale de 


#82 Potrivit acestui text legal cererile în vederea soluționării unui conflict de muncă pot fi formulate: 

a) în termen de 30 de zile calendaristice de la data la care a fost comunicată decizia unilaterală a angajatorului 
referitoare la încheierea, executarea, modificarea, suspendarea sau încetarea contractului individual de muncă; 

b) în termen de 30 de zile calendaristice de la data în care s-a comunicat decizia de sancţionare disciplinară. 

#3 A se vedea Curtea de Apel Bucureşti, secţia a VII-a civilă şi pentru cauze privind conflicte de muncă şi asigurări 
sociale, decizia nr.7108/R/2009 în Revista română de dreptul muncii nr.1/2010, p.130-134. 

muncă se completează în mod corespunzător cu prevederile Codului de procedură 
civilă. 

Este important de stabilit că exercitarea căii de atac de către cel sancţionat 
nu suspendă executarea sancţiunii disciplinare”*. 

Art.242 lit.d din Codul muncii prevede că, prin regulamentul intern sunt 
stabilite procedurile de soluţionare a cererilor sau reclamaţiilor individuale ale 
salariaților. Considerăm că scopul acestei reglementări este acela de a crea şi 
menţine un mediu de lucru care să încurajeze respectarea drepturilor subiective 
ale fiecărei persoane. Se naşte întrebarea dacă, prin sintagma „cereri sau 
reclamaţii individuale”, legiuitorul a avut în vedere inclusiv plângerile sala- 
riaților împotriva sancţiunilor disciplinare ce le-au fost aplicate? Răspunsul 
pare a fi unul negativ în contextul alin.5 al art.252 din Codul muncii, care 
prevede că decizia de sancţionare poate fi contestată la instanţele judecătoreşti 
competente, nu şi la organul emitent. În opinia noastră cererile/reclamaţiile la 
care s-a referit legiuitorul au ca obiect fapte care pun în pericol drepturile 
salariaţilor, ori în cazul sancţiunilor disciplinare nu poate fi vorba despre un 
astfel de aspect, dat fiind şi faptul că principiul umanismului este una dintre 
ideile fundamentale care guvernează răspunderea juridică şi, implicit, 
răspunderea disciplinară. Totuşi, angajatorul poate institui prin regulamentul 
intern şi cu respectarea termenului prevăzut de art.252 alin.5 din Codul muncii, 
o procedură prealabilă de revizuire, prin intermediul căreia salariatul să poată 
obţine remedierea situaţiei sale prin desfiinţarea/modificarea unei decizii de 
sancționare disciplinară. Parcurgerea acestei etape nu poate avea, însă, un 
caracter obligatoriu, rămânând la latitudinea exclusivă a salariaţilor de a alege 
dacă fac uz de procedura instituită sau dacă se adresează şi/numai instanţelor 
judecătoreşti competente. 


III. Răspunderea patrimonială 


III. 1. Noţiuni introductive 


Deşi Codul muncii nu mai reţine instituţia răspunderii materiale, aceasta 
rămâne (cel puţin din punct de vedere teoretic) o formă specifică de răspundere 
Juridică, proprie salariaților, reglementată prin lege specială. 

Răspunderea materială, prin interpretarea dispoziţiilor Codului muncii, poate 
fi definită drept o formă a răspunderii juridice, care constă în obligaţia salariaţilor 
de a repara, în condițiile şi limitele prevăzute de lege, pagubele materiale cauzate 
unităţii, din vina şi în legătura cu munca lor. 


134 A se vedea Ion Traian Ştefănescu, Tratat teoretic şi practic..., op.cit., p.132. 

III. 2. Condiţiile răspunderii patrimoniale 


În baza prevederilor Codului muncii, pentru existenţa răspunderii 
patrimoniale au fost deduse următoarele condiții de fond care trebuie să fie 
îndeplinite cumulativ: 

III.2. 1 — calitatea de salariat la unitatea păgubită a celui ce a produs paguba; 

II.2. 2 — existenţa unui contract individual de muncă valabil încheiat; 

II.2. 3 — fapta ilicită şi personală a celui încadrat, săvârşită în legătură cu 
munca sa; 

II.2. 4 — un prejudiciu cauzat patrimoniului unităţii; 

II.2. 4. 1 — raport de cauzalitate între fapta ilicită şi prejudiciu; 

III. 2. 4. 2 — vinovăția salariatului (culpa). 

Întrunirea cumulativă a acestor condiţii atrage, potrivit practicii judiciare, 
răspunderea patrimonială a salariatului, iar lipsa uneia dintre condiții înlătură 
această răspundere. 


III. 2. 1. Calitatea de salariat la unitatea păgubită 

Din analiza acestei condiții rezultă necesitatea existenţei unui raport Juridic 
de muncă între persoana vinovată de producerea pagubei şi unitatea prejudiciată. 
Existenţa unui asemenea raport rezultă, de altfel, din însăşi definiția dată 
răspunderii patrimoniale (,,... în legătură cu munca lor“). 

Practica a dovedit faptul că, în situaţia în care între părți nu există raport 
Juridic de muncă, răspunderea patrimonială nu poate fi angajată prin nici una din 
modalităţile de stabilire şi recuperare a prejudiciului produs unităţii, modalități 
prevăzute de Codul muncii, altei unități, cu prilejul îndeplinirii atribuţiilor de 
serviciu, nu poate cere despăgubiri de la aceasta decât dacă paguba a fost cauzată 
prin infracţiune sau dacă făptuitorul lucra la unitatea păgubită ca detaşat. 

În legătură cu obligativitatea existenţei unui raport de muncă s-a pronunţat 
Curtea de Apel Braşov. În speţă, prin decizia de imputare, unitatea a stabilit 
răspunderea materială a contestatorului pentru prejudiciul cauzat prin folosirea, 
după desfacerea disciplinară a contractului de muncă, timp de şapte luni, a 
legitimaţiei de călătorie gratuită pe căile ferate, de care beneficiase în perioada cât 
a fost angajat şi pe care nu a predat-o când raporturile de muncă au încetat. 

S-a stabilit că fapta păgubitoare, generatoare a obligaţiei de reparare a 
prejudiciului de către autorul său, poate justifica introducerea unei acțiuni de drept 
comun având drept obiect valorificarea răspunderii civile delictuale, în condițiile 
Codului civil, dar nu este posibilă declanşarea răspunderii patrimoniale a 
angajatului, potrivit Codului muncii, față de împrejurarea că pentru aceasta este 

necesară existenţa raporturilor de muncă între unitate şi angajat, iar paguba să se fi 
produs în legătură cu munca sa, condiţii neîndeplinite în speţă” 

Existenţa unui raport juridic de muncă, în forma sa completă şi tipică nu 
ridică probleme speciale în ceea ce priveşte incidenţa răspunderii patrimoniale. 

Complet diferită este situaţia în care persoanele vinovate îşi desfăşoară 
activitatea în cadrul unor raporturi incomplete, atipice (de exemplu, ucenicii, 
elevii şi studenţii în timpul practicii în producţie, colaboratorii ştiinţifici externi, 
medicii din policlinicile cu plată, cercetătorii ştiinţifici, profesorii şi conferențiarii 
consultanţi sau asociaţi etc.) sau în temeiul convențiilor civile de prestări servicii. 

Pentru aceste cazuri, soluția general admisă este aplicarea regulilor civile de 
drept comun pentru recuperarea pagubelor cauzate de persoanele menţionate, deşi 
este recomandabil ca şi în aceste situaţii recuperarea prejudiciului să se facă tot 
potrivit normelor legislației muncii. 

Soluția recomandată stabileşte răspunderea patrimonială ori de câte ori un 
anumit raport juridic prezintă, chiar numai în parte, caractere ale raportului juridic 
de muncă. 

Trebuie menționat faptul că de la regula amintită există însă şi anumite 
excepţii. 

Excepţiile respective privesc anumite categorii de persoane care, deşi nu au 
calitatea de salariat, răspund, totuşi, patrimonial. 

O asemenea categorie de persoane este întâlnită în cazul în care paguba a fost 

descoperită după desfacerea contractului individual de muncă, adică după 
încetarea calităţii de salariat în unitatea păgubită. Într-un atare caz, recuperarea 
pagubei se va face tot în cadrul răspunderii patrimoniale, indiferent de faptul că 
persoana în cauză a trecut într-un alt loc de muncă ori s-a încadrat într-o altă 
unitate. 

Conform dispoziţiilor cuprinse în Ordonanţa Guvernului nr.121/1996, 
militarii (şi salariaţii civili din unitățile militare) răspund material, indiferent dacă, 
după producerea pagubei, mai au sau nu calitatea de militar (respectiv de salariat 
în acea unitate). 

Tot excepţie de la regula menționată o constituie răspunderea persoanelor 
condamnate care execută pedeapsa prin muncă, fără privare de libertate. În acest 
sens legea prevede că cel condamnat este obligat să îndeplinească, în timpul 
prestării muncii, toate îndatoririle la locul de muncă“, cu unele limitări, deşi 
lucrul corecţional se prestează în temeiul mandatului de executare a pedepsei, fără 
a se încheia contract de muncă. 


#5 Curtea de Apel Braşov Decizia civilă nr.664/R din 10 octombrie 1997, nepublicată. 
#6 Art.86 alin.1, Cod Penal. 

Răspunderea administratorilor, cenzorilor şi lichidatorilor, precum şi a 
directorilor executivi ai societăţilor comerciale este răspunderea civilă”. 

Potrivit art.77 din Legea nr.188/2000, răspunderea funcționarilor publici este 
una civilă şi nu patrimonială (în sensul Codului muncii). 


III. 2. 2. Existenţa unui contract individual de muncă valabil încheiat 

Cu privire la această condiție, dată fiind relativitatea efectelor contractului, 
putem concluziona că răspunderea patrimonială va putea fi invocată numai de 
către părţile contractante“. 

În fine, răspunderea patrimonială ia naştere datorită încălcării obligațiilor"? 
conţinute de contractul individual de muncă, înţelegându-se acest contract în sens 
larg, nu numai cu luarea în considerare a clauzelor expres prevăzute, dar şi a 


urmărilor pe care echitatea, obiceiul sau legea le dau obligaţiilor după natura lor“ 


III. 2. 3. Fapta ilicită şi personală a celui încadrat, săvârşită în legătură 
cu munca sa 

În mod obişnuit, prin faptă ilicită se înţelege acea faptă prin care se 
contravine normelor dreptului obiectiv şi prin care, totodată, se încalcă şi dreptul 
subiectiv al persoanei prejudiciate”!. 

Caracterul ilicit al faptei se analizează în raport cu obligaţiile de serviciu 
decurgând din contractul individual de muncă, în conţinutul căruia sunt incluse, pe 
lângă obligaţiile concrete, specifice naturii, funcției, felului şi locului muncii“, 
toate celelalte îndatoriri prevăzute în legi şi alte acte normative. 


Cauze de exonerare sau de neresponsabilitate 

Potrivit Codului muncii, persoanele încadrate în muncă nu răspund de 
pagubele provocate de forța majoră sau de alte cauze neprevăzute şi care nu 
puteau fi înlăturate şi nici în alte asemenea cazuri în care pagubele au fost 
provocate din riscul normal al serviciului. O situaţie asemănătoare este în cazul 
militarilor şi salariaților civili din unitățile militare, o cauză în plus fiind ordinul 
(dispoziția) comandantului sau şefului unităţii, caz în care răspunderea materială 
revine acestuia. Ordinul trebuie să fie vădit ilegal, fie sub aspectul conținutului, 


%7 Art.42, art.177 şi art.195 din Legea nr.31/1990 privind societăţile comerciale. 


88 Constantin Stătescu, Corneliu Bârsan, Drept civil. Teoria generală a obligaţiilor, Editura All Beck, 
Bucureşti, 1999, p.134. 

+ Constantin Stătescu, Corneliu Bârsan, op. cit., p.134. 

+ Constantin Stătescu, Corneliu Bârsan, op. cit., p.134. 

“1 Ton M. Anghel, Francisc Deak, Marin F. Popa, Răspunderea civilă, Editura Ştiinţifică, Bucureşti 1969, p.74. 
42 În speță s-a decis că „salariatul (contabil) nu şi-a îndeplinit corespunzător atribuțiile ce-i reveneau conform fişei 
postulu şii anume să verifice îndeplinirea condițiilor legale de înregistrare în contabilitate, să verifice concordanța 
între actele furnizorului şi actele de recepție, dacă sunt documente legale care să justifice diferențele...“ Judecătoria 
sectorului 2 București, sent. civ. nr.2564/1995 

fie să fie dat de un organ necompetent şi în altă formă decât cea prevăzută 
de lege. 

În ceea ce priveşte riscul normal al serviciului (factori inerenţi procesului 
muncii), acesta este de două feluri: risc normat şi risc nenormat. Reglementări 
privind riscul normat sunt cuprinse în normele de perisabilitate, normele şi 
normativele de consum, normele de uzură la mijloacele fixe}, limitele maxime 
de pierderi tehnologice. Riscul nenormat îşi găseşte aplicare în mai multe 
situaţii. Astfel, în unele cazuri, deşi pierderile nu au putut face obiectul 
normării, totuşi, ţinându-se seama, de la caz la caz, de specificul activităţii 
respective (volumul foarte mare de operaţii) este posibil să se aprecieze că 
unele scăpări accidentale, care produc pagube de o pondere relativ neînsemnată 
în raport cu lucrările efectuate, nu sunt imputabile, deoarece operează cauza de 
exonerare. 

Cazul fortuit şi forța majoră constituie de asemenea cazuri de exonerare de 
răspundere patrimonială. Pentru existenţa cazului fortuit evenimentul trebuie să 
fie imprevizibil", iar pentru forţa majoră caracteristica definitorie o constituie 
invincibilitatea evenimentului. 

Noţiunea de faptă săvârşită „în legătură cu munca“ este mai largă decât aceea 
de faptă săvârşită „în exercitarea muncii“. Ea cuprinde şi absenţele de la locul 
muncii — dacă sunt cauzatoare de daune —, precum şi orice fapte omisive faţă de 
obligaţiile de serviciu. 

Răspunderea patrimonială de drept comun intervine dacă inculpatul este 
condamnat pentru o faptă dăunătoare în legătură cu munca, ce întruneşte 
elementele unei infracțiuni (chiar dacă fapta a fost amnistiată, a intervenit 
prescripţia, decesul făptuitorului ori încetarea procesului penal). În cazul clasării, 
scoaterii de sub urmărire penală, achitării sau încetării procesului penal, 
recuperarea pagubei se face în conformitate cu normele specifice răspunderii 
patrimoniale (pentru că fapta nu mai poate fi considerată infracţiune). 

Dreptul muncii nu cunoaşte răspunderea pentru altul, de aceea răspun- 
derea patrimonială este întotdeauna o răspundere personală, chiar şi în cazul 
răspunderii unor persoane cu funcție de conducere alături de cei care au comis 
paguba. 

Răspunderea materiala a militarilor şi salariaților civili din unitățile militare 
este stabilită potrivit art.12 din Ordonanţa Guvernului nr.121/1998. 


48 Legea nr.15/1994 privind amortizarea capitalului imobilizat în active corporale şi necorporale. 


%4 Într-o speţă s-a reţinut că producerea unui îngheţ neprevăzut, care a făcut să îngheţe apa într-un motor de 
autoturism (ARO), determinând spargerea acestuia, constituie caz fortuit exonerator de răspundere. Judecătoria 
sectorului 2 Bucureşti, sent. civ. nr.1187/1996. 

III. 2. 4. Prejudiciul 

Prejudiciul este o condiţie esențială pentru existenţa răspunderii materiale a 
angajatului şi, în principiu, el se manifestă fie ca o diminuare a activului, fie ca o 
creştere a pasivului patrimonial“. 

Pentru a da naştere răspunderii materiale, prejudiciul trebuie să întrunească în 
mod cumulativ următoarele trăsături: 

a) prejudiciul să fie real şi cert 

În sensul că salariatul răspunde pentru valorile efectiv pierdute din 
patrimoniul angajatorului, nu şi pentru cele eventuale“. Certitudinea preju- 
diciului implică determinarea întinderii lui prin evaluarea precisă într-o sumă de 
bani. Dovada certitudinii prejudiciului cade în sarcina unităţii. 

b) prejudiciul să fie cauzat direct unităţii 

Prejudiciul poate fi produs în patrimoniul unităţii direct, printr-o faptă ilicită 
în legătură cu executarea contractului de muncă şi indirect, când în calitatea sa de 
comitent, unitatea este chemată să despăgubească un tert pentru daunele produse 
acestuia de către salariat printr-o faptă săvârşită cu prilejul executării atribuţiilor 
de serviciu. 

Numai în primul caz, al prejudiciului direct, poate fi stabilită răspunderea 
patrimonială. În cel de-al doilea caz, când unitatea răspunde faţă de terţ potrivit 
regulilor răspunderii civile delictuale, recuperarea sumelor plătite cu titlu de 
despăgubiri se efectuează de la cel vinovat după aceleaşi norme de drept comun. 

Dimpotrivă, când unitatea este chemată să răspundă faţă de un terţ pentru 
neîndeplinirea unei obligaţii contractuale, răspunderea salariatului față de unitate 
se stabileşte potrivit Codului muncii, cu excepţia cazului când fapta care a 
determinat neexecutarea contractului constituie infracţiune. 

În dreptul comun, evaluarea se efectuează în raport cu preţul în vigoare în 
momentul în care instanţa judecătorească pronunță hotărârea de stabilire a 
despăgubirilor, având la bază principiul reparării integrale a prejudiciului”. 

Pentru evaluarea pagubelor care constituie lipsuri în gestiune, se ține seama 
de posibilitatea compensării lipsurilor cu plusurile, compensare ce poate fi 
aprobată numai dacă lipsurile au provenit dintr-o confuzie între sorturile aceluiaşi 
produs, datorită asemănării aspectului exterior, fără a se diminua valoric 
patrimoniul unităţii. 


“5 Marin Voicu, Mihaela Popoacă, Dreptul muncii, vol. I, Editura Lumina Lex, Bucureşti, 2001, p.207. 

* Marin Voicu, op. cit., p.208. 

+7 Potrivit acestui principiu, autorul faptului ilicit cauzator de prejudicii este obligat să acopere nu numai 
prejudiciul efectiv, dar şi beneficiul nerealizat. Constantin Stătescu, Corneliu Bârsan, Drept civil. Teoria 
generală a obligațiilor, Editura All Beck, Bucureşti, 1999, p.57. 

III. 2. 4. 1. Raportul de cauzalitate între fapta ilicită şi prejudiciu 

Prin raport de cauzalitate se înţelege legătura necesară dintre două fenomene, 
dintre care unul (cauza) îl precede şi determină pe celălalt (efectul). 

În practică au existat deseori situaţii în care organele de jurisdicție a muncii a 
trebuit să se pronunţe cu privire la stabilirea exactă a raportului de cauzalitate. 

În speţă, contestatorul, angajat al pârâtei ca şofer profesionist, a avut în 
primire două autoturisme şi de la unul din acestea a fost sustras un motor, a cărui 
valoare i s-a imputat, reţinându-se că nu a luat măsurile necesare de parcare, prin 
darea autoturismului în paza persoanei responsabile cu paza. În recurs s-a stabilit 
că bunul a fost primit de contestator în gestiune, având obligaţia de a-l păzi şi că 
nepredarea lui şefului de garaj sau de coloană constituie o nerespectare a 
obligaţiei sale, generatoare a prejudiciului şi deci raportul de cauzalitate între 
îndatorirea de serviciu şi prejudiciu este incontestabil"*. 


III. 2. 4. 2. Vinovăţia 

Vinovăţia reprezintă atitudinea psihică pe care autorul a avut-o la momentul 
săvârşirii faptei, față de faptă şi urmările acesteia. Prin urmare, este necesar ca 
fapta să fie imputabilă autorului ei, adică făptuitorul să fi avut o vină când a 
săvârşit-o"”. 

Ca şi în dreptul civil — deoarece Codul muncii nu face nici o distincție —, 
răspunderea patrimonială este angajată în egală măsură pentru toate formele 
vinovăţiei, fie că sunt săvârşite cu intenție — directă sau indirectă —, din 
imprudenţă sau din neglijenţă. Dar pentru răspunderea patrimonială, distincția 
dintre formele şi gradele vinovăției nu poate produce efecte, întrucât salariatul 
răspunde de repararea prejudiciului, chiar în cazul în care culpa sa a fost foarte 
uşoară (cu unele excepţii, cum ar fi condiția acţiunii cu rea-credinţă a persoanei 
care a luat măsura desfacerii contractului de muncă pentru motive netemeinice şi 
nelegale, sau condiţia stabilirii părţii de vină a fiecărei persoane, care este 
reglementată de art.271 alin.2 (Codul muncii). 

În temeiul art.254 alin.2 salariaţii nu răspund pentru pagubele provocate de 
forţa majoră sau de alte cauze neprevăzute şi care nu puteau fi înlăturate şi nici de 
pagubele care se încadrează în riscul normal al serviciului. 

În domeniul răspunderii patrimoniale, problema culpei comune între salariat 
şi unitate nu se mai pune, pentru că aşa-numita „culpă a unității“ reprezintă tot 
vina altei sau altor persoane salariate (ex: conducătorul unităţii). 

Sarcina dovedirii culpei revine angajatorului, potrivit art.272 Codul muncii, 
acesta fiind obligat să depună dovezi în apărarea sa până la prima zi de înfăţişare. 


+8 Decizia civilă nr.136/1996, Curtea de Apel Braşov. 
44 Art.998 C. civ: „... cauzează altuia un prejudiciu”; Art.999 C. civ.: „... prejudiciul cauzat prin fapta sa”. 
+5 Constantin Stătescu, Corneliu Bârsan, op. cit., p.190 

Situaţiile cele mai frecvente în care operează prezumția de vinovăţie se referă la 
lipsurile în gestiune, actul de constatare al lipsei creând în sarcina gestionarului o 
prezumție de culpă pe care acesta o poate răsturna, făcând dovada contrară prin 
acte legale sau prin dovedirea unor cauze obiective care exclud culpa sa. 

În acest sens, potrivit prevederilor art.25 alin.l al Legii nr.22/1969, 
gestionarul răspunde integral pentru pagubele cauzate în gestiunea sa — evident, 
dacă sunt îndeplinite condiţiile generale ale răspunderii patrimoniale —, chiar şi în 
cazul în care atribuţiile sale au fost exercitate de un delegat sau de o comisie. 
Textul instituie astfel o prezumție juris tantum, în sensul că lipsa astfel constată 
aparţine gestionarului“!. Trebuie menţionat faptul că gestionarul nu este în culpă 
când paguba este consecinţa unui furt comis de autori necunoscuţi. Prezumția de 
vinovăție pentru lipsuri în gestiune se aplică în mod corespunzător în cazurile de 
lipsuri de numerar în casă. Este necesar să se precizeze că prezumția de vinovăţie 
nu creează un regim de răspundere mai gravă pentru gestionar faţă de dreptul 
comun, aceasta în primul rând pentru că unitatea trebuie să fi făcut mai întâi proba 
lipsei în gestiune cu procesul-verbal de constatare încheiat de către organul de 
control; în al doilea rând, pentru că gestionarul are situația juridică a debitorului în 
cadrul răspunderii civile contractuale, care în caz de neexecutare a obligaţiei 
asumate, este prezumat în culpă până la proba contrară”. Este important de 
reţinut că prezumția relativă de culpă în sarcina gestionarului nu este o prezumție 
„prevăzută de lege“; ea este o „prezumție simplă“, creație a practicii judiciare în 
procesul aplicării normelor având ca obiect răspunderea patrimonială, o 
„prezumție constantă“. Dacă şi în ce măsură instanţa învestită cu soluţionarea 
litigiului de muncă va urma sau nu practica de până acum cu privire la prezumția 
relativă de vinovăţie a gestionarului este o problemă ce aparţine în exclusivitate 


competenţei acesteia, nu însă o problemă de constituţionalitate“”. 


III. 3. 1. Modalitatea de recuperare a prejudiciului 

Noua reglementare a Codului muncii vine să simplifice procedura recuperării 
prejudiciilor cauzate de salariați angajatorilor. Astfel, potrivit art.254 alin.3 Codul 
muncii, în situaţia în care angajatorul constată că salariatul său a provocat o 
pagubă din vina şi în legătură cu munca sa va putea solicita salariatului, printr-o 
notă de constatare şi evaluare a pagubei, recuperarea contravalorii acesteia, prin 


41 În speţă, salariatului-gestionar al societăţii comerciale pe acțiuni, intimată în cauză, i-a fost imputată suma de 
1.314.264 lei, reprezentând contravaloarea cantităţii de 117 kg de bare de bronz, constatată lipsă în gestiune de 
către organele specializate de control. În acest sens, Curtea de Apel Timişoara, dec. sec. civ., nr.1613/1998 

452 Art.1082 C.civ: „Debitorul este osândit, de se cuvine, la plata de daune interese sau pentru neexecutarea 
obligaţiei, sau pentru întârzierea executării, cu toate că nu este rea-credinţă din parte-i, afară numai dacă nu va 
justifica că neexecutarea provine din o cauză străină, care nu-i poate fi imputată“. 

453 Curtea Constituţională a decis că prezumția relativă de culpă existentă în cazul gestionarilor nu contravine 
dispoziţiilor legii fundamentale. 

acordul părților, într-un termen ce nu poate fi mai mic de 30 de zile de la data 
comunicării. Aşadar nu avem de a face cu o poziţie de superioritate a anga- 
jJatorului, ci discutăm despre recuperarea pe cale amiabilă a pagubelor. Desigur, 
dacă părțile nu se înţeleg, recuperarea pagubei se va face printr-o cerere adresată 
instanţei de judecată, potrivit normelor şi principiilor răspunderii civile 
contractuale. Se impune a se face următoare precizare cu privire la contravaloarea 
pagubei recuperate prin acordul părților, în sensul c aceasta nu poate fi mai mare 
decât echivalentul a 5 salarii minime brute pe economie. Per a contrario, pentru 
pagubele ce depăşesc această valoare, este obligatorie parcurgerea procedurii 
litigioase în faţa instanţei de judecată. 


III. 3. 2. Termenele de jurisdicție a muncii 

Potrivit art.253 alin.l din Codul muncii, „salariaţii răspund patrimonial în 
temeiul normelor şi principiilor răspunderii civile contractuale pentru pagubele 
materiale produse angajatorului din vina şi în legătură cu munca lor“. Termenul 
înlăuntrul căruia poate interveni răspunderea patrimonială a salariaților față de 
angajator este de 3 ani de la data naşterii dreptului la acțiune (art.268 alin.] lit. c 
Codul muncii). De asemenea, în cazul neexecutării contractului colectiv de muncă 
ori a unor clauze ale acestuia, termenul ce dă dreptul la acţiune este de 6 luni din 
momentul naşterii acestuia. Termenele de 3 ani şi de 6 luni sunt termene limită, de 
decădere, ca atare nu le sunt aplicabile dispoziţiile privitoare la suspendarea şi 
întreruperea prescripţiei extinctive. Cele două termene sunt obiective, întrucât 
momentul de la care încep să curgă este data unui eveniment exterior, aceea a 
producerii pagubei, respectiv a primirii sumelor sau bunurilor de când persoana în 
cauză a beneficiat de serviciile nedatorate. 

Pentru anumite categorii de persoane încadrate în muncă, actele normative cu 
caracter special prevăd cercetarea administrativă anterior emiterii deciziei de 
imputare (este cazul Ordonanţei Guvernului nr.121/1998 privind răspunderea 
materială a militarilor, aprobată prin Legea nr.25/1999). 

În prezent, dispoziţiile Codului muncii nu dispun cu privire la obligativitatea 
efectuării cercetării administrative. Apreciem că în condiţiile recuperării pagubei 
doar pe calea judecătorească, susţinerea unei astfel de acţiuni nu s-ar putea realiza 
decât în condițiile efectuării unei cercetări administrative de către persoanele 
desemnate în acest sens. Astfel, reglementarea limitată a cercetării administrative 
nu va împiedica utilizarea ei de către angajatori. 

Executarea silită a despăgubirilor se face prin: 

1. reţineri din salariu, precum şi din orice alte sume (inclusiv ajutorul de 
şomaj) ce se cuvin salariaţilor din partea unităţii. Reţinerile se efectuează în rate 
lunare într-o cotă de 1/3 din salariul net, iar în cazul în care se fac şi alte reţineri, 
ratele pentru acoperirea tuturor creanţelor nu vor putea depăşi jumătate din salariu. 

2. urmărirea silită asupra bunurilor. Urmărirea pentru acoperirea pagubelor se 
va face asupra oricăror bunuri ale persoanei obligate la plată, dacă aceasta nu mai 
este încadrată în muncă, în afară de bunurile exceptate de lege, în condițiile 
Codului de procedură civilă. 


IV. Răspunderea contravenţională 
IV. 1. Consideraţii generale privind răspunderea contravenţională 

Legea contravenţională apără valorile sociale, care nu sunt ocrotite prin legea 
penală. Formă a răspunderii juridice, răspunderea contravenţională este atrasă în 
cazul comiterii unei contravenţii. Angajarea răspunderii contravenţionale 
presupune întrunirea cumulativă a următoarelor condiţii, comune cu cele ale altor 
forme ale răspunderii juridice: 

a) conduita ilicită, exprimată într-un comportament (acţiune sau inacțiune) 
care contravine prevederilor normei juridice**; 

b) rezultatul vătămător al acestei conduite; 

c) raportul de cauzalitate între conduita ilicită şi rezultatul produs; 

d) vinovăția, care constă în atitudinea psihică a unei persoane față de fapta 
ilicită săvârşită de ea, precum şi faţă de consecinţele acestei fapte“5; 

e) să nu existe împrejurări sau cauze care înlătură răspunderea juridică. 

Constituie contravenție fapta săvârşită cu vinovăţie, stabilită şi sancţionată 
prin lege, ordonanţă, prin hotărâre a Guvernului sau, după caz, prin hotărâre a 
consiliului local al comunei, oraşului, municipiului sau al unui sector al muni- 
cipiului Bucureşti, a consiliului judeţean ori a Consiliului General al Municipiului 
Bucureşti (art.l teza 2 din Ordonanţa Guvernului nr.2/2001 privind regimul 
juridic al contravenţiilor"). În literatura de specialitate“, contravenţia este 
definită ca o faptă ce prezintă pericol social mai redus decât infracţiunea, faptă 
care este prevăzută, ca atare, de lege sau de alt act normativ şi care este săvârşită 
cu vinovăţie. 

Elementele care caracterizează contravenţia sunt“: 

— contravenţia prezintă un grad de pericol social mai redus decât infracțiunea. 
Gradul de pericol al faptei ilicite comise se stabileşte în funcție de rolul şi 
importanţa relaţiilor sociale cărora această faptă le aduce atingere, precum şi de 
necesităţile dezvoltării societăţii la un moment dat; 

— contravenţia este o faptă săvârşită cu vinovăţie. În materie con- 
travenţională, prin vinovăţie se înţelege starea de conştiinţă a făptuitorului în 


454 Toan Ceterchi, Ion Craiovan, Introducere în teoria generală a dreptului, Editura All, Bucureşti, 1993, p.109. 
455 Jbidem 

456 Publicată în Monitorul Oficial al României, Partea I, nr.410 din 25 iulie 2001. 

457 Toan Ceterchi, Ion Craiovan, op. cit., p.108. 

+58 Alexandru Ţiclea, Constantin Tufan, So/uționarea conflictelor de muncă, Editura Lumina Lex, Bucureşti, 
2000, p. 97-98. 

momentul încălcării unei dispoziţii legale a cărei nesocotire este considerată 
contravenţie; 

— contravenţia este prevăzută şi sancționată prin actele normative emise de 
organele competente. În cazul în care fapta nu este calificată drept contravenţie şi 
nu este stabilită sancţiunea în ipoteza săvârşirii ei, răspunderea contravențională 
este exclusă. 

Are calitatea de subiect activ al contravenţiei sau pe cea de contravenient, 
persoana fizică sau persoana juridică, autoare a unei fapte ilicite.“* 

În cazul anumitor contravenţii, subiectul activ este calificat deoarece el are 
o anumită calitate. 

Este cazul contravenţiilor care derivă din raportul juridic de muncă sau au 
legătură cu acest raport, situaţie în care pot avea o asemenea calitate salariaţii 
(angajaţii) — persoane fizice şi angajatorii (persoane Juridice sau fizice). Sunt 
numeroase acte normative care stabilesc şi sancţionează încălcarea dispoziţiilor 
legale, ce stabilesc obligaţii pentru salariaţi (sau alţi angajaţi ori funcţionari), de 
pildă Legea contabilităţii nr. 82/1991, Legea nr. 319/2006 a securității şi sănătăţii 
în muncă, Legea privind arhivarea documentelor în formă electronică etc. Dacă 
potrivit dreptului contravenţional pentru ca o persoană fizică să fie subiect al unei 
contravenţii trebuie să aibă cel puţin vârsta de 14 ani (art. 11 din Ordonanţa 
Guvernului nr. 2/2001), capacitatea de muncă se dobândeşte la vârsta de 16 ani, şi 
cu totul excepţional la 15 ani (art. 13 alin.l şi 2 din Codul muncii). Răspunderea 
contravenţională a minorilor în vârstă de până la 16 ani este atenuată. Astfel, ei nu 
pot fi sancţionaţi cu prestarea unei activităţi în folosul comunităţii, iar minimul şi 
maximul amenzii stabilite în actul normativ se reduce la jumătate. 

Răspunderea contravenţională a angajatorului este şi ea prevăzută direct sau 
indirect în situația în care acesta nu îşi îndeplineşte obligaţiile instituite de 
dispoziţiile legale în sarcina sa. În ceea ce priveşte contravenientul persoană 
juridică, art.3 alin.2 din Ordonanţa Guvernului nr. 2/2001 dispune că persoana 
Juridică răspunde contravenţional, dar numai în cazurile şi în condiţiile prevăzute 
de actele normative prin care se stabilesc şi sancţionează contravenţii. Explicaţia 
răspunderii contravenţionale a persoanei juridice constă în aceea că acestea, ca 
entităţi juridice distincte, în calitatea lor de subiecte colective de drept, au obligaţii 
legale specifice, a căror nerespectare se impune a fi sancţionată. 

Art.11 din Ordonanţa Guvernului nr.2/2001 prevede: 

- caracterul contravenţional al faptei este înlăturat în cazul legitimei apărări, stării 
de necesitate, constrângerii fizice sau morale, cazului fortuit, iresponsabilităţii, 


45 Se consideră că este contravenient şi persoana fizică şi persoana juridică având calitatea de „instigator sau 
complice, dacă această faptă este consumată”. Totodată, se susţine că „subiectul activ al contravenţiei nu se 
confundă cu făptuitorul...” (Mihai Adrian Hotca, Drept contravenţional, p. 24). 

beţiei involuntare complete, erorii de fapt, precum şi infirmităţii, dacă are legătură 
cu fapta săvârşită (alin. 1); 

- minorul sub 14 ani nu răspunde contravenţional (alin. 2); 

- cauzele care înlătură caracterul contravențional al faptei se constată numai de 
instanţa de judecată (alin.3). 


IV. 2. Contravenţii prevăzute în Codul muncii 


a) Nerespectarea dispoziţiilor privind garantarea în plată a salariului minim 
brut pe ţară (art.260 alin.1 lit.a) 

Conform art.164, angajatorul nu poate negocia şi stabili salarii de bază prin 
contractul individual de muncă sub salariul de bază minim brut orar pe ţară 
(alin.2); el este, totodată, obligat să garanteze în plată un salariu brut lunar cel 
puţin egal cu salariul de bază minim brut pe ţară (alin. 3). Salariul minim este 
nivelul de remuneraţie sub care nu se va putea cobori nici în drept, nici în fapt, 
indiferent care ar fi modul său de calcul; este salariul care, în fiecare ţară are 
forța legii şi care este aplicabil sub pedeapsa sancţiunilor penale sau a altor 
sancțiuni specifice. Salariul minim este salariul considerat ca suficient pentru 
satisfacerea necesităţilor vitale de alimente, îmbrăcăminte, educaţie, etc. ale 
salariaților, ţinând cont de dezvoltarea economică şi culturală a fiecărei țări. 
b) Încălcarea de către angajator a prevederilor art.34 alin.5 din Codul 
muncii (art.260 alin.1 lit.b). 

Potrivit art.34 alin.5, la solicitarea salariatului sau a unui fost salariat, 
angajatorul este obligat să elibereze un document care să ateste activitatea 
desfăşurată de acesta, vechimea în muncă, în meserie şi în specialitate. De 
asemenea, în baza art.40 alin.2 lit.h, el trebuie să elibereze, la cerere, toate 
documentele care atestă calitatea de salariat a solicitantului. Aşadar, Codul muncii 
prevede obligaţia de a elibera la cerere toate documentele care atestă calitatea de 
salariat a solicitantului . Această prevedere se aplică tuturor salariaţilor fie că mai 
sunt sau nu în activitate la angajator. 

c) Împiedicarea sau obligarea, prin amenințări ori violențe, a unui salariat 
sau a unui grup de salariați să participe la grevă ori să muncească în timpul 
grevei (art.260 alin.1 lit.c). 

Dreptul la grevă prevăzut de art.43 din Constituţie, este dezvoltat de 
art.233-234 din Codul muncii şi de art.181-207 din Legea dialogului social. Se 
prevede astfel că participarea salariaților la grevă este liberă şi niciun salariat nu 
poate fi constrâns să participe ori să nu participe la o grevă. Încălcarea acestor 


400 În legislaţia lor, ţările utilizează diferiţi termeni pentru a desemna noţiunea de salariu minim: salariu minim vital 
(Argentina); salariu social minim (Luxemburg); venit minim (Chile); salariu minim interprofesional de creştere 
S.M.I.C. (Franţa) etc. 

dispoziţii legale constituie, potrivit Codului muncii, contravenţie. Însă, art.218 
alin.] din Legea dialogului social nr.62/2011 califică fapta drept infracțiune. 

d) Stipularea în contractul individual de muncă a unor clauze contrare 
dispoziţiilor legale (art.260 alin.1 lit.d)" 

Art.11 din Codul muncii dispune expres: clauzele contractului individual de 
muncă nu pot conţine prevederi contrare sau drepturi sub nivelul minim stabilit 
prin acte normative ori prin contracte colective de muncă. În caz contrar, de 
pildă înscrierea în contract a unei durate a muncii de peste 8 ore pe zi şi de 48 de 
ore pe săptămână este nelegală şi va constitui contravenția prevăzută şi 
sancționată de art.276 alin.1 lit.d din Codul muncii. 

e) Primirea la muncă a până la 5 persoane fără încheierea unui contract 
individual de muncă (art.260 alin.1 lit.e)'? 

Scopul reglementării şi sancţionării contravenţiei este acela de a combate 
„munca la negru**?. Conceptul respectiv (undercleared work, illegal work, 
informal work), reprezintă „orice activitate plătită care prin natura ei este legală, 
dar nu este declarată autorităţilor publice”. 


“1 Text introdus prin Ordonanţa de urgenţă a Guvernului nr. 65/2005, aprobată cu modificări şi completări prin 
Legea nr. 371/2005. 

462 Textul a fost declarat constituţional prin Decizia Curţii Constituţionale nr. 448/2005 (publicată în Monitorul 
Oficial al României, Partea I, nr. 872 din 28 septembrie 2005), Decizia nr. 655/2006 (publicată în Monitorul 
Oficial al României, Partea I, nr. 907 din 8 noiembrie 2006), Decizia nr. 265/2007 (publicată în Monitorul Oficial 
al României, Partea I, nr. 266 din 20 aprilie 2007) şi Decizia nr. 961/2008 (publicată în Monitorul Oficial al 
României, Partea I, nr. 734 din 30 octombrie 2008); Decizia nr. 1003/2009 (publicată în Monitorul Oficial al 
României, Partea I, nr. 575 din 18 august 2009); Decizia nr. 1109/2009 (publicată în Monitorul Oficial al 
României, Partea I, nr. 678 din 9 august 2009); Decizia nr. 1533/2009 (publicată în Monitorul Oficial al României, 
Partea I, nr. 59 din 26 ianuarie 2010); Decizia nr. 938/2010 (publicată în monitorul Oficial al României, Partea I, 
nr. 544 din 4 august 2010). Curtea Constituţională a statuat că "răspunderea pentru încheierea contractului 
individual de muncă revine, în mod firesc, angajatorului. Existenţa contractului previne comportamentul abuziv al 
angajatorului, dar şi atitudinea incorectă a salariatului în îndeplinirea sarcinilor pentru care s-a angajat. Încadrarea 
în muncă doar cu forme legale, pe baza unor contracte individuale de muncă, asigură şi cunoaşterea şi exercitarea 
obligaţiilor legale ce le revin celor care folosesc forță de muncă salariată. Prevederea obligaţiei încheierii 
contractului individual de muncă în formă scrisă, precum şi sancţionarea neîndeplinirii acestei obligaţii legale nu 
îngrădesc în niciun fel exerciţiul dreptului la muncă şi, cu atât mai puţin, libertatea comerţului” (Decizia nr. 
1533/2009). 

46 S-a estimat că în România lucrau la negru peste 500.000 de persoane, ceea ce înseamnă aproape un sfert din 
populaţia ocupată. Cele mai afectate domenii sunt construcţiile şi activitatea de menaj, iar categorii sociale 
implicate în munca la negru sunt cu precădere studenţii, şomerii, imigranții, lucrătorii independenţi. Cauza acestei 
situaţii constă în numărul mare şi ridicat al diverselor taxe pe salarii (Jumătate de milion de români muncesc la 
negru, în „Adevărul” din 31 martie 2008, p. 26). După un studiu mai recent însă, numărul a scăzut la 133000 de 
persoane. Potrivit unui studiu al Comisiei Europene din 2007, România se plasa pe locul 9 în Uniunea Europeană 
cu doar 4% din populaţie angrenată în munca la negru. Pe locul 1 se situa Danemarca — 18%, urmată de Olanda — 
13% şi Estonia 11%, (Oana Crăciun, Teodora Trandafir, Măsurile anticriză ale Guvernului Boc au dublat munca la 
negru, în „Evenimentul zilei” din 21 septembrie 2000, p. 6). 

14 A se vedea Dorin Male, Munca fără forme legale sau munca „la negru”, în „Revista română de dreptul 
muncii” nr. 1/2005, p. 32 şi urm. În afară de „munca la negru”, este cunoscută şi munca la gri, acesta însă, 
presupune existenţa unui contract individual de muncă, dar care cuprinde elemente neconcordante cu realitatea, de 
pildă, un salariu declarat diferit de cel plătit, o funcţie diferită decât cea ocupată într-un timp de lucru mai mare 

Art.16 alin.1 din Codul muncii prevede că un contract individual de muncă 
se încheie în baza consimțământului părților, în formă scrisă. Obligația de 
încheiere a contractului individual de muncă în formă scrisă revine angajatorului. 
Angajatorul persoană juridică, persoana fizică autorizată să desfăşoare o activitate 
independentă, precum şi asociația familială au obligaţia de a încheia, în formă 
scrisă, contractul individual de muncă anterior începerii raporturilor de muncă. 
Contravenţia în discuţie poate fi săvârşită numai de angajator, fie el persoană 
fizică sau persoană juridică. Ea are un caracter de continuitate, fapta ilicită 
subzistând pe întreaga perioadă în care salariatul desfăşoară activitate fără a se 
încheia contract individual de muncă.” Aşadar, instanța contată că fapta 
reclamantei de a primi la muncă o persoană fără încheierea contractului individual 
de muncă constituie contravenţie prevăzută de Codul muncii“. Sancţiunea constă 
în amendă în cuantum de la 10.000 lei la 20.000 lei pentru fiecare persoană 
identificată”. 

f) Prestarea muncii de către o persoană fizică fără încheierea unui contract 
individual de muncă (art.260 alin.1 lit.f). 

De această dată, este sancționat contravenţional şi salariatul. 

În concluzie, de prestarea muncii fără încheierea contractului individual de 
muncă se fac vinovate ambele părți ale raportului de muncă: angajatorul 
săvârşeşte contravenţia de la punctul anterior (art. 260 alin.1 lit.e); salariatul pe 
cea de la prezentul punct (art. 260 alin.1 lit.f). Sancţiunea care poate fi aplicată 
salariatului constă în amendă de la 500 la 1000 lei. 

g) Încălcarea de către angajator a prevederilor art.139 şi 142 (art.260 alin.1 lit.g) 

Art.139 din Codul muncii reglementează zilele de sărbătoare legală, iar 
art.142 reglementează compensarea cu timp liber în următoarele 30 de zile sau 
plata unui spor la salariul de bază ce nu poate fi mai mic de 100% din salariul 
corespunzător muncii prestate în programul normal de lucru în cazul celor care 
datorită specificului activităţii (asistenţa sanitară, alimentaţia publică, aprovi- 
zionarea populaţiei cu produse alimentare de strictă necesitate etc.) prestează 
muncă în zilele de sărbătoare legală. 

h) Încălcarea obligaţiei prevăzute la art.140 (art.260 alin.1 lit.h) 

Conform art.140 din Codul muncii, prin hotărâre a Guvernului se vor stabili 

programe de lucru adecvate pentru unităţile sanitare şi pentru cele de alimentaţie 


decât cel legal etc. (Raluca Dimitriu, Brânduşa Vartolomei, Ana Vidat, Negocierea colectivă şi protecția 
lucrătorilor migranţi în cadrul uniunii Europene, în „Revista română de dreptul muncii nr. 5/2009, p. 25-26). 

465 Tribunalul Bistriţa Nasăud, secția comercială, de contencios administrativ şi fiscal, dec. nr. 245/2008, în 
Alexandru Paul Coman, Nicoleta Moroşanu, Contravenţia, Editura Moroşan, Bucureşti, 2010, p. 462-463. 

466 Judecătoria Râmnicu Sărat, Secţia civilă, sentinţa nr. 1232/2007 (jurindex). 

467 S-a apreciat că fapta contravenţională respectivă prezintă un grad ridicat de pericol social având în vedere 
urmările sale pentru salariat; acesta este lipsit de protecție socială, nu i se calculează vechime în muncă, etc. de 
aceea, se impune sancţionarea cu amenda prevăzută de lege şi nu cu avertisment (Judecătoria Tulcea, sent. civ. nr. 
644/2009, în Alexandru Paul Coman, Micoleta Moroşanu, Contravenţia, p. 464-466). 

publică, în scopul asigurării asistenţei sanitare şi respectiv, al aprovizionării 
populației cu produse alimentare de strictă necesitate, a căror aplicare este 
obligatorie. Aşadar, angajatorii au obligația de a respecta programele de lucru 
pentru unitățile avute în vedere stabilite prin hotărâre a Guvernului, iar 
nerespectarea acestor programe constituie contravenție ce se sancţionează cu 
amendă de la 10.000 lei la 20.000 lei. 
i) Nerespectarea dispoziţiilor privind munca suplimentară (art.260 alin.1 lit.i) 
Secţiunea a 2-a a Capitolului I „Timpul de muncă”, din Titlul III „Timpul 
de muncă şi timpul de odihnă” al Codului muncii poartă denumirea de „Muncă 
suplimentară”. Prevederile respective conțin anumite reguli sau interdicții, ce dau 
naştere unor obligaţii legale în sarcina angajatorului, obligaţii a căror nerespectare 
atrag răspunderea contravenţională a angajatorului. 
j) Nerespectarea prevederilor legale privind acordarea repausului săptă- 
mânal (art. 260 alin.1 lit.j) 

Art. 137 şi 138 din Codul muncii sunt consacrate repausului săptămânal, 
stabilind anumite reguli obligatorii pentru angajator. Încălcarea acestor reguli 
atrage răspunderea contravenţională a angajatorului. 

k) Neacordarea indemnizaţiei prevăzută la art.53 alin.1 (art. 260 alin.1 lit.k) 
Printre cazurile de suspendare a contractului individual de muncă, din 
iniţiativa angajatorului, se află şi cel al întreruperii temporare a activităţii, fără 
încetarea raportului de muncă, în special, pentru motive economice, tehnologice, 
structurale sau similare (art.52 alin.1 lit.d). Pe perioada respectivă, dispune art.53 
alin.], salariaţii beneficiază de o indemnizaţie, plătită din fondul de salarii, ce nu 
poate fi mai mică de 75% din salariul de bază corespunzător locului de muncă 
ocupat. Contravenţia constă, aşadar, în neplata acestei indemnizaţii. 
D) Încălcarea prevederilor referitoare la munca de noapte (art.260 alin.1 lit.l). 
Este vorba despre încălcarea prevederilor art.125-128 din Codul muncii care 
reglementează munca de noapte. 
m) Încălcarea de către angajator a obligaţiei prevăzute la art.27 şi 119 din 
Codul muncii (art.260 alin.1 lit.m). Art.27 din Codul muncii se referă la 
obligativitatea certificatului medical la angajare şi interzicerea testelor de 
graviditate, iar art.119 la obligaţia angajatorului de a ţine evidenţa orelor de 
muncă. 
n) Nerespectarea prevederilor legale privind înregistrarea de către angajator 
a demisiei (art.260 alin.1 lit.n). Art. 81 alin.2 din Codul muncii instituie obligaţia 
angajatorului de a înregistra demisia salariatului. Salariatul are posibilitatea 
denunțării unilaterale a contractului individual de muncă, prin aşa numita demisie. 
Este o consecinţă a principiului libertății muncii. Demisia nu trebuie aprobată de 
angajator, ci doar înregistrată de acesta. Consecința refuzului angajatorului de a 
înregistra demisia constă în tragerea acestuia la răspundere disciplinară, salariatul 

având posibilitatea de a face dovada acesteia prin orice mijloc de probă (art. 81 
alin.2, fraza a doua). 

0) Încălcarea de către agentul de muncă temporară a obligaţiei prevăzute de 
art.102 din Codul muncii (art. 160 alin.1 lit.o). 

Art. 102, introdus în Codul muncii prin Legea nr. 40/2011, interzice 
agenţilor de muncă temporară de a percepe taxe salariaților temporari în schimbul 
demersurilor în vedere recrutării acestora de către utilizator sau pentru încheierea 
contractului de muncă temporară. El are scopul de a-i proteja pe salariaţii 
temporari de tendinţa unor angajatori de a percepe taxe motivat de „sprijinul” ce 
le este acordat în scopul „recrutării” lor, sau al încheierii contractului de muncă 
temporară. Încălcarea acestei interdicții constituie contravenţie şi se sancţionează 
cu amendă de la 5000 la 10.000 lei pentru fiecare persoană identificată (căruia i 
s-a perceput taxă) fără a depăşi valoarea cumulată de 100.000 lei. 

p) Încălcarea prevederilor art.16 alin.3 din Codul muncii (art. 260 alin.1 lit.p). 

Potrivit art.16 alin.3, angajatorul este obligat ca anterior activităţii să înmâ- 
neze salariatului un exemplar din contractul individual de muncă. Nerespectarea 
acestei obligaţii se sancţionează cu amendă în valoare de la 1500 la 2000 lei. 

